
Forord 


Har buddhismen et "hellig skrift” slik for eksempel kristendommen har sin 
Bibel eller islam sin Koran? Svaret som ofte gis er at buddhismen har samlingen 
Tre kurver”: Tripitaka (pali: Tipitaka) der den første *kurven”, eller skrift- 
samlingen, inneholder reglene for munkene og nonnene (vinaya), den andre 
kurven” Buddhas taler (sutta, sanskrit sutra), og den tredje kurven” den syste- 
matiserte læren (abhidhamma, sanskrit abhidharma). Denne beskrivelsen dekker 
den tekstsamlingen som er bevart på pali av theravada, en av de buddhistiske 
hovedretningene, som vi finner i Sri Lanka og Sydøst-Asia. Til sammen utgjør 
disse tekstene over 40 bind i moderne bokformat. De fleste av disse tekstene er 
oversatt til engelsk. Noen få av dem er også oversatt til norsk. Temamessig 
spenner de ganske vidt og har vokst 1 antall over tid (se innledningen nedenfor). 
Forskere vil påpeke at mange av tekstene bærer preg av å ha blitt til flere hundre 
år etter Buddhas død. Samtidig vil de understreke at det er blant disse tekstene 
vi må lete for å finne det som med størst sannsynlighet er undervisning som 
stammer fra Buddha selv. 

Det som kompliserer bildet noe er at det ved siden av samlingen på pali også 
finnes en samling med tekster på kinesisk som inneholder mange av tekstene fra 
palisamlingen, men som i tillegg også inneholder en rekke tekster fra mahayana 
(en annen hovedretning 1 buddhismen), både sutratekster (tekster som hevder å 
være Buddhas ord) og tekster av senere læremestere. Det finnes også en tredje 
samling på tibetansk som inneholder mange av tekstene fra de to andre 
samlingene, men som i tillegg også inneholder tekster kalt tantra, som ses på 
som undervisning om meditasjonspraksis gitt av andre buddhaer enn den histo- 
riske Buddha. Slik sett står denne samlingen for en annen forståelse av hva som 
er Buddhas ord enn den vi finner 1 den første samlingen på pali. Det samme 
gjelder også mahayanaretningens samling på kinesisk som også inneholder 
sutratekster som er tilskrevet andre ikke-historiske buddhaer. 

Skal vi snakke om en buddhistisk kanon, en samling av tekster som er 
anerkjent av alle de tre hovedretningene innen buddhismen som Buddhas ord, er 
det de eldste tekstene i pali-samlingen vi må konsentrere oss om. Selv om 
samlingen tilhører theravada er det ingen grunn til å se på den som bare denne 
retningens tekstsamling, uansett det faktum at de andre retningene også har 
andre tekster som utfyller den forståelsen de har av hva som er Buddhas lære. 

En interessant side ved palitekstene, som også taler for deres historiske 
forrang, er at de, i motsetning til mahayanatekstene, ikke taler om andre bud- 
dhistiske læresetninger, men mer om samtidige retninger som brahmanisme 
(hinduisme) og jainisme. Palitekstene er også en uvurderlig kilde til kunnskap 
om Buddhas liv. I motsetning til mahayanatekstene som understreker Buddhas 
åndelige, overjordiske karakter, inneholder palitekstene beskrivelser som viser 
Buddha som et virkelig menneske som for eksempel også led av noen av de 
fysiske plager som rammer mange av oss. Når det i noen tekster fortelles at 
Buddha på sine eldre dager hadde vond rygg, er det vanskelig å tenke seg at 
dette ikke er en troverdig overlevering om Buddha. 

Høsten 2006, i forbindelse med Buddhistforbundets årlige intra-buddhistiske 
seminar, kom tanken opp om å utarbeide en tekstsamling på norsk som kunne 
omfatte det grunnleggende felles lærestoff som finnes i de eldste kildene, og 
som kunne fungere som en autoritativ kildesamling over kanoniske tekster om 
Buddhas liv og lære. En avgjørende forutsetning for å kunne virkeliggjøre et 
slikt prosjekt var at Kåre A. Lie, oversetter med mangeårig erfaring med å over- 
sette fra pali og sanskrit, tilbød seg å utføre dette arbeidet. For å sikre prosjek- 
tets forankring i det buddhistiske samfunn i Norge og en bredest mulig med- 
virkning fra de forskjellige retningene som er representert i Buddhistforbundet, 
etablerte Buddhistforbundet en arbeidsgruppe der hvert av medlemssamfunnene 
fikk oppnevne en representant. I praksis har det kun vært et mindretall av dem 
som har oppnevnt representanter i gruppen. De som har deltatt i hele perioden, 
fra høsten 2007 frem til våren 2009, har, i tillegg til Kåre A. Lie, vært Gunaketu 
Kjønstad, Egil Lothe, Espen S. Ore, og Jon Wetlesen. 

Arbeidet har tatt utgangspunkt i premissene som er redegjort for ovenfor og 
har for det første gått ut på å utarbeide en overordnet struktur for tekstene der en 
har samlet seg om konseptet som er forklart i innledningen. 

For det andre arbeidet gruppen med å velge ut tekster fra palikanon. Selv om 
en har konsentrert seg om de eldste tekstene (Vinaya Pitaka og de fire første 
samlingene fra Sutta Pitaka samt de eldste fra den siste samlingen 1 Sutta 
Pitaka) er det likevel snakk om en meget omfattende mengde tekster. For å fin- 
ne plass til et godt utvalg innenfor en ramme på omkring 400 sider har det også 
vært viktig å velge utdrag fra de lengre tekstene. I de fire første hoved- 
samlingene 1 Sutta Pitaka varier tekstene fra de lengste, som for eksempel i 
Digha Nikaya som har 34 tekster, til de korteste som finnes i Anguttara Nikaya, 
og som har 9550 tekster, omfangsrike nok til at denne samlingen er blitt utgitt i 
fem bind. Medlemmene 1 gruppen har 1 varierende grad lest seg inn i dette 
materialet og funnet frem til aktuelle tekster. Forslagene er blitt drøftet og utval- 
get som presenteres i denne boken er resultatet. I et hvert arbeid av dette slaget 
vil det være forskjellige oppfatninger om hvilke tekster som naturlig hører 
hjemme 1 en bok som denne og hvilke som ikke gjør det. Selv om det i gruppen 
har vært personer med ulike syn på buddhismen, har prosessen med å velge ut 
tekster i det store og hele gått ganske knirkefritt, bl.a. fordi en i utgangspunktet 
var blitt enige om den overordnede strukturen på tekstsamlingen. Utvalget som 
er gjort, er akseptert av hele gruppen og bør kunne anerkjennes av det bud- 
dhistiske samfunnet som et representativt utvalg av tekster som inneholder 
Buddhas egen undervisning. Det innebærer også en vektlegging på Buddha som 
veiviser og som eksempel på den oppnåelsen som er kjernen 1 hans lære. Noen 
friheter i forhold til hovedkonseptet har en likevel tatt ved at noen mindre 
eksempler fra Abhidhamma Pitaka er tatt med, så vel som et lite utdrag fra 
teksten Milindapafiha fra rundt begynnelse av vår tidsregning (som burmeserne 
som de eneste har inkludert 1 Tipitaka). Viktigere er det at en også har gått 
utenfor det kanoniske materialet ved at en har inkludert noe fortellingsstoff fra 
kommentartradisjonen. Etter vår oppfatning lar dette seg forsvare fordi dette i 
stor grad er fellesbuddhistisk tradisjonsstoff som utfyller det kanoniske materi- 
alet på viktige områder. Dette gjelder for eksempel fortellingen om kvinnen 


Kisagotami som lærte å akseptere at hennes egen sønn var død gjennom å skulle 
hente et sennepskorn fra et hus der ingen noen gang hadde dødd. 

For det tredje har en arbeidet med oversettelsen av teksten og med valget av 
norske buddhistiske termer i teksten. Når det gjelder spørsmålet om oversettelse 
fra et språk som pali innebærer det å gjengi begreper og fenomener fra et miljø 
som på mange måter står fjernt fra vårt eget. Noen ganger er det vanskelig å 
finne ord på norsk som kan gjengi pali-ord. Et ord som ”brahman” er vanskelig 
å gjengi på norsk, både fordi grunnbetydningen (en person tilhørende preste- 
kasten i det indiske sosiale hierarkiet) ikke kan leses inn i noe norsk ord og at 
ordet i de buddhistiske tekstene også har en annen og overført betydning. Derfor 
har en valgt å beholde ordet ”brahman” 1 den norske oversettelsen. Et annet 
område som byr på utfordringer er buddhistiske grunnbegrep som for eksempel 
”nibbana” (sanskrit: nirvana). Problemene vi hadde med å finne en akseptabel 
norsk gjengivelse av dette begrepet gjorde at arbeidsgruppen valgte å beholde 
pali-ordet i oversettelsen. Samtidig har en forsøkt å unngå for mange pali-ord i 
teksten. Det kan i mange tilfeller være uproblematisk å finne et norsk ord for et 
buddhistisk begrep. For eksempel er begrepet ”arahant” utifra ordets etymologi 
gjengitt som ”ærverdig”. Dette er gjort konsekvent gjennom hele teksten slik at 
leserens utfordring blir å lære seg at dette ordet må forstås i den betydningen 
ordet arahant har i palitekstene. Andre ganger er bruken av norske oversettelser 
litt mer problematisk som når ordet ”samana” gjengis som ”filosof”. Her er ett 
aspekt av betydningen vektlagt samtidig som ordet, slik det er forklart i inn- 
ledningen, også har helt andre betydninger som en norsk leser ikke uten videre 
vil forbinde med ”filosof”. Igjen blir leserens utfordring å lese den opprinnelige 
betydningen inn i den norske oversettelsen. 

I noen tilfeller har det vært uenighet i gruppen om hvilke oversettelser som 
best gjengir den opprinnelige betydningen av ordet. Oversetteren har i mange 
tilfeller endret de valg han tidligere har gjort i andre oversettelser når det gjelder 
gjengivelse av buddhistiske uttrykk på norsk. Likevel står en tilbake med ord 
der det fortsatt er forskjellige oppfatninger om den opprinnelige betydningen og 
hvordan den best kommer til uttrykk på norsk. Dette er ikke annet enn hva en 
må kunne forvente og bør oppmuntre leseren til selv å utvikle et bevisst forhold 
til teksten som en oversatt tekst. For å bidra til at leseren kan utvikle en mest 
mulig informert og kritisk forståelse av teksten har Kåre A Lie også utarbeidet 
en parallell antologi med de opprinnelige grunntekstene gjengitt på pali. Vi 
forventer ikke at leserne skal lære seg pali, men å kunne kjenne til de opprin- 
nelige pali-termene vil være en stor hjelp i situasjoner der en er i tvil om 
betydningen av en oversettelse. For øvrig er det heller ikke slik at det finnes 
etablerte oversettelser av buddhistiske termer på norsk som det er full konsensus 
om eller som er godkjente av buddhistiske autoriteter i Norge. Selv om det 
heller ikke er noe mål å etablere en total standardisering på dette området vil det 
likevel være en fordel å få et mest mulig felles buddhistisk språk på norsk. Dette 
vil imidlertid måtte ta tid. I den forbindelse vil Buddhistforbundets utgivelse av 
boken ”Buddhas budskap” være et viktig bidrag til å gjøre Buddhas ord levende 
på vårt eget språk og dermed også være med på å utvikle et slikt felles 
buddhistisk språk på norsk. Men først og fremst vil denne boken gjøre Buddhas 
ord og Buddhas liv tilgjengelig på norsk for både buddhister og alle dem som 

søker kunnskap om disse emnene. I den forbindelse vil jeg takke alle som har 
bidradd til å virkeliggjøre dette prosjektet og av dem først og fremst bokens 
oversetter: Kåre A Lie. 


Egil Lothe 
Forstander for Buddhistforbundet 

Innledning 


Buddha 


Buddha var en høyt respektert læremester. Han grunnla en bevegelse, en lære 
(dhamma) og en organisasjon (sangha), som levde videre etter hans død og som 
har bredt seg langt utenfor India, der bevegelsen oppsto. I dag er det ca. 500 
millioner (kildene varierer noe — det er vanskelig å gi noe eksakt tall her) 
buddhister verden over. I Norge var pr. 01.01.08 over 11.000 personer tilsluttet 
buddhistiske trossamfunn. På bakgrunn av blant annet Statistisk sentralbyrås 
statistikk over innvandrere fra buddhistiske land kan det totale antallet bud- 
dhister i Norge anslås til minst 25.000. Disse tallene er økende, også fordi stadig 
flere etniske nordmenn også oppdager at buddhismen har noe verdifullt å tilby. 

*Buddha” er en tittel som betyr *Den oppvåknede”. Hans egentlige navn var 
Gotama (sanskrit: Gautama), og det hendte folk omtalte ham eller henvendte 
seg til ham med dette navnet. Men ellers omtales han oftest med en rekke 
forskjellige hederstitler. Den vanligste er *Mester” (bhagava). Selv omtalte han 
seg av og til med betegnelsen *Han som er kommet fram til sannheten” (tatha- 
gata — se nærmere analyse av dette ordet i ordlisten bak 1 boken). 

Vi vet ikke nøyaktig hvilket år Buddha ble født. Forskjellige tradisjoner angir 
ulike årstall, men de fleste forskerne regner det i dag som mest sannsynlig at 
han levde på 400-tallet f.Kr. Etter at han var vokst opp i et adelsmiljø, forlot han 
hjem og familie, sa fra seg alle sine adelsrettigheter og gikk ut som hjemløs 
eneboer — samana — på søken etter frihet fra de sorger og den lidelse han så som 
en integrert del av menneskelivet. 

Det å være samana var en rolle som allerede var fast etablert i det indiske 
samfunnet, eller rettere sagt i utkanten av samfunnet. En samana var en "hjem- 
løs”, en omvandrende person som praktiserte forskjellige former for askese, 
filosofi og/eller meditasjon. De kunne være eneboere i ordets rette forstand, 
eller de kunne være mer eller mindre fast organisert som elever under en lære- 
mester. Folk flest hadde respekt for disse samanaene og ga dem mat og andre 
nødvendighetsartikler, vanligvis ut fra den grunntanke at disse gavene ville de 
få uttelling for 1 et senere liv. 

Etter at Gotama hadde gått 1 lære hos to slike læremestere og deretter prøvd 
streng askese i flere år, innså han at intet av dette ga ham svaret på de grunn- 
leggende spørsmålene som opptok ham. Derfor bestemte han seg for å finne sin 
egen vei og metode, noe som førte til en dyptgripende opplevelse, et 
gjennombrudd, som omtales som ”*oppvåkning” (bodhi), og på den måten ble 
han *Den oppvåknede” (Buddha). 


Tekstene 


Tekster om Buddhas liv er ordnet kronologisk fram til oppvåkningen og grunn- 
leggelsen av en munke- og nonneorden. Deretter gir vi slipp på kronologien, for 
det er uvisst hvor de fleste undervisningstekstene hører hjemme i løpet av de 45 
årene han var aktiv som lærer. Derfor er tekstene videre heller forsøkt ordnet i 
temagrupper som belyser forskjellige aspekter av Buddhas lære, noe som har 
den fordelen at det gir bedre oversikt enn man ville ha fått ved å følge den 
opprinnelige rekkefølgen i Tipitaka, for ikke å snakke om en tilfeldig sammen- 
rasking av tekster. Et problem ved en slik organisering av tekstene er imidlertid 
at mange tekster berører flere temaer, slik at det er umulig å gjennomføre en 
helt strikt og konsekvent systematikk. 

Tradisjonelt blir Buddhas lære ofte ordnet under tre hovedpunkter: etikk, 
utvikling av sinnet (meditasjon) og visdom (forståelse, innsikt). Dette er stikk- 
ord leseren vil finne igjen 1 kapittelinndelingen. Læren har imidlertid så mange 
aspekter at vi har valgt å utvide denne inndelingen litt og blant annet satt opp 
"Lykken i livet” som et eget kapittel, der vi har samlet noen tekster som viser at 
Buddha hadde mange praktiske råd å gi også til vanlige mennesker, og ikke bare 
til munker og andre spesialister. Vi håper at denne inndelingen i kapitler skal 
gjøre det litt lettere å orientere seg 1 tekstmengden. Registeret bak i boken vil 
også være til hjelp i dette. 

Med den nest siste teksten vender vi tilbake til en kronologisk orden igjen, 
idet denne naturlig omhandler Buddhas siste dager og hans død. 

Det fortelles at etter at Buddha var død, samlet munkene seg og resiterte alt 
de husket av Buddhas ord og samtaler, som deretter ble overlevert muntlig gjen- 
nom ca. 300 år før de ble nedtegnet. Det kan umiddelbart fortone seg en smule 
usannsynlig at en så stor samling tekster virkelig kunne ha vært memorert og 
overlevert muntlig gjennom så lang tid. Men India hadde allerede fra før 
Buddhas tid utviklet et avansert system for utenatlæring og bevaring av tekster. 
Tekstene ble ikke overlatt til enkeltindivider, men til grupper av munker som 
resiterte dem sammen og dermed kunne korrigere hverandre hvis hukommelsen 
glapp. I tillegg utarbeidet man tallmessige lister som også gjorde det lettere å 
huske stoffet. Dette bidro til en betydelig kvalitetssikring. 

Likevel skal man ikke se bort fra at det kan ha skjedd endringer underveis. 
De som sluttet seg til buddhismen, bar naturligvis med seg sin egen kulturelle 
ballast fra det generelle indiske kulturmiljøet, og vi kan ikke se bort fra at dette 
kan ha hatt en viss innflytelse på overleveringstradisjonen slik at tekstene kan 
være iblandet opprinnelig ikke-buddhistiske elementer. Disse eventuelle end- 
ringene kan imidlertid neppe ha vært særlig store eller splittende. Vi har nemlig 
overlevert flere uavhengige nedtegnelser fra denne muntlige teksttradisjonen. 
Den mest kjente er tekstsamlingen ble nedtegnet på Sri Lanka på det gamle 
indiske språket pali (man mener Buddha selv snakket en dialekt som sto pali 
meget nær). En samling som er mindre kjent, er en tidlig kinesisk oversettelse 
av tekstene. Denne skiller seg fra palisamlingen i en del detaljer, noe som viser 
at den kinesiske samlingen ikke er oversatt direkte fra palitekstene, men fra en 
annen og uavhengig indisk tekstsamling som nå er gått tapt. Forskjellene mel- 
lom palitekstene og de kinesiske tekstene er imidlertid så små at de må regnes 

som helt ubetydelige når det gjelder det læremessige innholdet, noe som tyder 
på at begge tekstsamlingene uavhengig av hverandre gir et godt bilde av den 
tidligere muntlige overleveringstradisjonen. Det er også bevart mindre brokker 
av andre tidlige indiske nedtegnelser, og disse styrker denne oppfatningen. 

Når denne antologien er basert på palitekstene, er det derfor i visshet om at de 
representerer den tidligere muntlige overleveringstradisjonen på en god måte, 
og at det er en høy grad av sannsynlighet for at hovedtrekkene i denne tradi- 
sjonen går direkte tilbake til Buddhas undervisning. Det betyr at selv om pali- 
tekstsamlingen er overlevert gjennom theravada-tradisjonen, er den en god re- 
presentant for de tekstene som ble overlevert fra buddhismens tidligste tid, 
uavhengig av skoletilhørighet. Den utgjør med andre ord en viktig felles grunn- 
ressurs for samtlige buddhismeskoler. 

Palitekstene er ordnet 1 tre hovedavdelinger som kalles kurver”. Dette har 
gitt hele samlingen navnet Tipitaka, som nettopp betyr "Tre kurver”. Den første 
av disse kurvene er Vinayapitaka, *Disiplinkurven”, som 1 hovedsak inneholder 
tekster om de normene munker og nonner forplikter seg til å overholde. Men 
kapitlene Mahavagga og Culavagga i Vinayapitaka inneholder også en del 
interessante tekster om Buddhas oppvåkning og om hvordan munke- og 
nonneordenen ble til. 

Den andre kurven, som også er den største, kalles Suttapitaka, *Samtale- 
kurven”. Denne er igjen inndelt i fem deler. Digha Nikaya med lange tekster, 
Majjhima Nikaya med mellomlange tekster, Samyutta Nikaya med korte og 
mellomlange tekster ordnet etter tema, Anguttara Nikaya med korte og mellom- 
lange tekster ordnet etter tallrekkefølge og Khuddaka Nikaya, som består av 15 
kortere verker. I denne antologien har vi hentet sitater fra Dhammapada, 
Itivuttaka, Jataka, Khuddakapatha, Patisambhidamagga, Suttanipata, Thera- 
gatha, Therigatha og Udana. Dessuten har vi inkludert et sitat fra Milinda- 
pafiha, samtaler mellom en buddhistmunk og den gresk-indiske kongen Menan- 
dros (Milinda), et noe senere verk som kun den burmesiske tradisjonen regner 
med til Tipitaka. 

Den tredje kurven kalles Abhidhammapitaka, "Kurven med den essensielle 
læren”. Skriftene 1 Abhidhammapitaka inneholder systematiseringer og analyser 
av Buddhas lære, og de fleste av disse er holdt i et spesialisert fagspråk som 
krever detaljerte forklaringer og kommentarer for å bli forståelig. Den eneste 
boken 1 Abhidhammapitaka som inneholder tekster som er umiddelbart lesbare 
for ikke-spesialister, er Puggalapaminiatti, og vi har hentet noen få sitater fra 
denne. 

Fra den senere kommentarlitteraturen har vi hentet noen historier fra kom- 
mentarene til Dhammapada, Theragatha og Therigatha. Disse fortellingene er 
derfor strengt tatt ikke kanoniske. Men de setter versene inn i en sammenheng — 
den være seg autentisk eller ikke — som gjør det lettere å forstå dem. 

Når man skal referere til avsnitt og kapitler i disse tekstene, finnes det flere 
forskjellige referansesystemer. Digha og Majjhima Nikaya har en klar og enty- 
dig inndeling i suttaer, og derfor refererer vi enklest til suttanummer i disse to 
samlingene. I Dhammapada og Jataka refererer vi til vers og i Khuddakapatha, 
Suttanipata, Itivuttaka, Theragatha og Therigatha viser vi til kapittel. Men 


andre samlinger har ikke like entydige inndelinger. Det gjelder særlig Samyutta 
og Anguttara Nikaya, der det finnes flere forskjellige måter å dele inn kapitlene 
på, noe som til tider kan gjøre det svært vanskelig å finne et gitt sitat. I disse og 
de øvrige tekstene viser vi derfor også til (eventuelt) bind og sidetall i Pali Text 
Societys (PTS) paliutgave av disse tekstene, noe som også er blitt standard i 
forskningslitteraturen. 


Om oversettelsen 


Tekstene tilhører opprinnelig en muntlig tradisjon, og dette innebærer at de 
inneholder mange ordrette gjentagelser. Det er vanlig å skjære litt ned på disse 
gjentagelsene og trekke dem sammen. Dette ble til dels gjort allerede da tek- 
stene ble nedtegnet. For en oversetter skaper disse gjentagelsene ofte et 
dilemma. Noen gjentagelser har en viktig funksjon, både ved at de understreker 
et læremessig innhold og skaper en særegen rytme i teksten. Men ofte blir de 
bare opplevd som pedantiske og trettende, så det er vanlig at oversettere redi- 
gerer bort en del av dem for å skape bedre flyt i tekstene. Dette er også gjort i 
denne utgaven. Noen gjentagelser er kuttet og trukket sammen, mens andre har 
fått stå. Noen av de aktuelle tekstene er dessuten meget lange, og det ville være 
upraktisk å gjengi disse 1 sin helhet. Vi har derfor valgt å klippe 1 noen av 
tekstene og gjengi deler av dem der det passer. En slik redigering ligger 1 
antologiformens natur. Utelatelser i teksten er markert slik: [...] Andre tekster er 
gjengitt i uavkortet form. 

Selv om målet hele tiden har vært å la tekstene få tale direkte til leseren, må 
vi også erkjenne at enhver oversettelse innebærer en tolkning. Tanker og be- 
greper kan uttrykkes på forskjellige måter, både på pali og norsk, ut fra en hel- 
hetlig forståelse av læren og ut fra stilmessige kriterier. Den oppmerksomme 
leser vil kanskje legge merke til at jeg 1 noen tilfeller har valgt andre løsninger 
enn 1 oversettelser jeg tidligere har utgitt. Grunnen til dette er dels at en tekst- 
forståelse ikke er et statisk fenomen, men utvikler seg over tid, og dels at denne 
boken er et samarbeidsprosjekt der det har vært rimelig at samtlige samarbeids- 
partnere gjennom diskusjoner har fått anledning til å ha innflytelse på de 
løsningene som til slutt er blitt valgt. Det er vårt håp at dette har resultert i 
produkt som kan være *til glede og nytte for mange mennesker”, som Buddha 
sa det. 

Vers fra Theragatha og Therigatha er oversatt i samarbeid mellom Kåre A. 
Lie og Tone Gleditsch Stabell (tidligere Tone Lie [Bøttinger]). De øvrige tek- 
stene er oversatt av Kåre A. Lie. 

Tre forskjellige utgaver av palitekstene ligger til grunn for disse overset- 
telsene: Chattha Sangayana CD, version 3.0, 1999; utgaver av palitekstene fra 
Pali Text Society; og Syamaratthassa Tepitakam, Bangkok 2523 (1980). 


Buddhas budskap 


Buddhismen i et nøtteskall 


1. De våknes budskap 


Å unngå å gjøre det onde, 
gå inn for å gjøre det gode, 
foredle sitt eget sinn — 
det er de våknes budskap. 

Dhammapada 183 


Buddhas vei mot oppvåkning 


2. Den unge prinsen oppdager livets alvor 


Jeg levde i luksus, munker, 1 stor luksus, i meget stor luksus. Hjemme hos min 
far var det anlagt lotusdammer med blå, røde og hvite lotuser, bare for min 
skyld. Jeg brukte bare sandeltreparfyme fra Kasi, og klærne, både jakke, turban, 
innerklede og kappe var av fineste tøy fra Kasi. Hele tiden gikk det tjenere og 
bar en hvit parasoll over meg så jeg ikke skulle bli plaget av kulde, varme, rusk, 
støv eller dugg. 

Jeg hadde tre boliger, munker, én for vinteren, én for sommeren og én for 
regntiden. I de fire månedene regntiden varte, ble jeg vartet opp 1 regntids- 
boligen av kvinnelige musikere og satte ikke min fot utenfor døren. Og mens 
tjenestefolk andre steder bare får annenrangs ris og sur velling å spise, fikk de 
førsteklasses ris, kjøtt og melk i min fars hus. 

Mens jeg levde der i slik rikdom og luksus, tenkte jeg som så, munker: 

*Når en vanlig person som ikke vet bedre, som selv kommer til å eldes og 
ikke kan unnslippe aldringen, ser en eldre, blir han sjokkert, føler avsky og 
vemmes ved synet, uten å tenke på at han selv vil komme i samme situasjon. 
Jeg kommer også til å eldes og kan ikke unnslippe aldringen. Tenk om også jeg 
skulle bli sjokkert, føle avsky og vemmes ved synet av en eldre! Det ville ikke 
være riktig av meg!” 

Da jeg hadde tenkt dette, munker, var jeg ikke lenger så kry over å være ung. 

Videre tenkte Jeg som så: 

*Når en vanlig person som ikke vet bedre, som selv kommer til å bli syk og 
ikke kan unnslippe sykdom, ser en syk person, blir han sjokkert, føler avsky og 
vemmes ved synet, uten å tenke på at han selv vil komme i samme situasjon. 
Jeg kommer også til å bli syk og kan ikke unnslippe sykdom. Tenk om også jeg 
skulle bli sjokkert, føle avsky og vemmes ved synet av en syk person! Det ville 
ikke være riktig av meg!” 

Da jeg hadde tenkt dette, munker, var jeg ikke lenger så kry over å ha god 
helse. 

Videre tenkte jeg som så: 

*Når en vanlig person som ikke vet bedre, som selv kommer til å dø og ikke 
kan unnslippe døden, ser en som er død, blir han sjokkert, føler avsky og 
vemmes ved synet, uten å tenke på at han selv vil komme i samme situasjon. 
Jeg kommer også til å dø og kan ikke unnslippe døden. Tenk om også jeg skulle 
bli sjokkert, føle avsky og vemmes ved synet av en som er død! Det ville ikke 
være riktig av meg!” 

Da jeg hadde tenkt dette, munker, var jeg ikke lenger så kry over å være i 
live. 

Fra Sukhumalasutta, Anguttara Nikaya 3,4,9, (PTS I, 143) 


3. Ønsket om å gå ut 


Hjemmelivet er trangt og innestengt, og her virvles lidenskapene opp som støv. 
Men eneboerlivet er åpent og fritt! Det er sannelig ikke lett for den som bor 
hjemme å leve det opphøyde liv i fullkommen renhet, slik at det kan skinne som 
en blankpolert konkylie! Kanskje jeg skulle rake av meg hår og skjegg, iføre 
meg den gule kappen, forlate hjemmet og gå ut i hjemløshet? 

Fra Mahasaccakasutta, Majjhima Nikaya 36 


4. Prinsen forlater hjemmet 


Senere, mens jeg fortsatt var ung og mørk i håret, mens jeg var I min beste 
ungdom og I første fase av mitt liv, raket jeg av meg hår og skjegg og iførte meg 
gul kappe, til tross for at min mor og min far ikke ønsket det og sto der gråtende 
med tårevåte ansikter. Så forlot jeg hjemmet og gikk ut i hjemløshet. 

Fra Ariyapariyesanasutta, Majjhima Nikaya 26 


5. Hos Alara Kalama og Uddaka Ramaputta 


Jeg ville finne ut hva som var sunt og godt, jeg søkte den høyeste og edleste 
fred. Derfor gikk jeg til Alara Kalama og sa: 

*Jeg vil følge den lære og disiplin som du underviser 1.” 

Alara Kalama svarte: 

*Da kan du få være her. Denne læren er slik at en forstandig mann ikke 
trenger lang tid på å forstå og virkeliggjøre selv den samme dype kunnskap som 
læreren hans har.” 

Jeg brukte ikke lang tid på å trenge inn i denne læren og forstå den, munker. 
På samme måte som andre der ble jeg flink til å etterplapre læreren og snakke 
slik han gjorde, og jeg sa at "jeg vet” og "jeg ser”. Jeg talte med kunnskap og 
formidlet de eldres lære. 

Men så falt det meg inn at Alara Kalama ikke bare doserer sin lære fordi han 
tror på den. Han sier at han selv har forstått og virkeliggjort den. Derfor snakker 
han sikkert ut fra egen erfaring. Så jeg gikk til Alara Kalama og sa: 

*T hvilken grad har du selv forstått og virkeliggjort den læren du underviser 
1?” 

Da forklarte Alara Kalama meg intethetens plan, munker, og jeg tenkte som 
så: "Det er ikke bare han som tror på dette. Jeg tror også på det. Det er ikke bare 
han som er iherdig. Jeg er også iherdig. Det er ikke bare han som øver 
oppmerksomhet. Jeg øver også oppmerksomhet. Det er ikke bare han som øver 
konsentrasjon. Jeg øver også konsentrasjon. Det er ikke bare han som har 
visdom. Jeg har også visdom. Kanskje jeg skulle prøve å forstå og virkeliggjøre 
læren hans selv?” Og da varte det ikke lenge før jeg selv forsto og virkelig- 
gjorde læren hans, munker. Da gikk jeg til Alara Kalama og sa: 

"Er dette så langt som du selv har forstått og virkeliggjort denne læren?” 


*Det er det, min venn.” 

*Jeg har selv forstått og virkeliggjort denne læren i samme grad som du har.” 

*Vi er heldige, vi er virkelig heldige, min venn, som har en kollega som deg. 
Den læren som jeg sier jeg selv har forstått og virkeliggjort, den har også du 
forstått og virkeliggjort. Og den læren som du selv har forstått og virkeliggjort, 
den sier også jeg at jeg har forstått og virkeliggjort. Den læren som jeg kjenner, 
den kjenner du, og den læren som du kjenner, den kjenner jeg. Jeg er som deg, 
og du er som meg. Kom derfor, min venn, og la oss sammen lede denne 
gruppen.” 

Slik plasserte min lærer Alara Kalama meg, som var hans elev, på samme 
nivå som han selv og ga meg den høyeste heder. 

Men da tenkte jeg at denne læren fører verken til løsrivelse eller til at man 
blir fri fra lidenskapene, den fører verken til opphør, fred, forståelse, opp- 
våkning eller nibbana — men bare til intethetens plan. Derfor fant jeg at denne 
læren var utilstrekkelig, munker, og jeg forlot den. 

Jeg ville likevel finne ut hva som var sunt og godt, jeg søkte den høyeste og 
edleste fred. Derfor gikk jeg til Uddaka, Ramas elev, og sa: 

*Jeg vil følge den lære og disiplin som du underviser 1.” 

Uddaka, Ramas elev, svarte: 

*Da kan du få være her. Denne læren er slik at en forstandig mann ikke 
trenger lang tid på å forstå og virkeliggjøre selv den samme dype kunnskap som 
læreren hans har.” 

Jeg brukte ikke lang tid på å trenge inn i denne læren og forstå den, munker. 
På samme måte som andre der ble jeg flink til å etterplapre læreren og snakke 
slik han gjorde, og jeg sa at "Jeg vet” og "jeg ser”. Jeg talte med kunnskap og 
formidlet de eldres lære. 

Men så falt det meg inn at Rama ikke bare doserte sin lære fordi han trodde 
på den. Han sa at han selv hadde forstått og virkeliggjort den. Derfor snakket 
han sikkert ut fra egen erfaring. Så jeg gikk til Uddaka, Ramas elev, og sa: 

*T hvilken grad hadde Rama selv forstått og virkeliggjort den læren du 
underviser i?” 

Da forklarte Uddaka, Ramas elev, meg planet der det verken finnes bevissthet 
eller ikke-bevissthet, munker, og jeg tenkte som så: "Det var ikke bare Rama 
som trodde på dette. Jeg tror også på det. Det var ikke bare han som var iherdig. 
Jeg er også iherdig. Det var ikke bare han som øvde oppmerksomhet. Jeg øver 
også oppmerksomhet. Det var ikke bare han som øvde konsentrasjon. Jeg øver 
også konsentrasjon. Det var ikke bare han som hadde visdom. Jeg har også 
visdom. Kanskje jeg skulle prøve å forstå og virkeliggjøre læren hans selv?” Og 
da varte det ikke lenge før jeg selv forsto og virkeliggjorde læren hans, munker. 
Da gikk jeg til Uddaka, Ramas elev, og sa: 

"Er dette så langt som Rama har forstått og virkeliggjort denne læren?” 

*Det er det, min venn.” 

*Jeg har selv forstått og virkeliggjort denne læren i samme grad som Rama 
har.” 

*Vi er heldige, vi er virkelig heldige, min venn, som har en kollega som deg. 
Den læren som Rama sa han selv har forstått og virkeliggjort, den har også du 

forstått og virkeliggjort. Og den læren som du selv har forstått og virkeliggjort, 
den hadde også Rama forstått og virkeliggjort. Den læren som Rama kjente, den 
kjenner du, og den læren som du kjenner, den kjente Rama. Rama var som deg, 
og du er som Rama. Kom derfor, min venn, og bli leder for denne gruppen.” 

Slik ville min medstuderende Uddaka, Ramas elev, gjøre meg til lærer og gi 
meg den høyeste heder. 

Men da tenkte jeg at denne læren fører verken til løsrivelse eller til at man 
blir fri fra lidenskapene, den fører verken til opphør, fred, forståelse, opp- 
våkning eller nibbana — men bare til planet der det verken finnes bevissthet eller 
ikke bevissthet. Derfor fant jeg at denne læren var utilstrekkelig, munker, og jeg 
forlot den. 

Fra Ariyapariyesanasutta, Majjhima Nikaya 26 


6. Om å overvinne frykt 


Mesteren sa: 

*Den gang da jeg ennå ikke hadde våknet til full erkjennelse, men var på vei 
mot oppvåkningen, tenkte jeg som så [...]: 

Undres om jeg ville bli redd eller urolig hvis jeg gikk ut slike spesielle netter 
som den åttende og den fjortende eller femtende i halvmåneden, og prøvde å 
oppholde meg på slike nifse og skremmende steder som hellige parker og 
lunder, og under hellige trær? 

Så, etter en tid, gikk jeg ut de spesielle nettene og oppholdt meg 1 hellige 
parker og lunder, og under hellige trær. Og mens jeg var der, kom et dyr tas- 
sende, eller en fugl knekte en kvist, eller vinden rusket i det tørre løvet. Da 
spurte jeg meg selv om det var dette som var frykt og redsel, det som kom over 
meg da. Men hvorfor skulle jeg bare gå der og vente på frykt og redsel? Ville 
det ikke være bedre å drive bort denne frykten og redselen i nøyaktig den 
situasjon fant meg? 

Mens jeg gikk fram og tilbake, kom frykt og redsel over meg. Jeg stoppet 
ikke, satte meg ikke ned og la meg ikke, før jeg hadde drevet bort den frykt og 
redsel som jeg følte mens jeg gikk fram og tilbake. Mens jeg sto, kom frykt og 
redsel over meg. Jeg begynte ikke å gå, satte meg ikke ned og la meg ikke, før 
jeg hadde drevet bort den frykt og redsel som jeg følte mens jeg sto. Mens jeg 
satt, kom frykt og redsel over meg. Jeg reiste meg ikke opp, begynte ikke å gå 
og la meg ikke, før jeg hadde drevet bort den frykt og redsel som jeg følte mens 
jeg satt. Mens jeg lå, kom frykt og redsel over meg. Jeg satte meg ikke opp, 
reiste meg ikke og begynte ikke å gå før jeg hadde drevet bort den frykt og 
redsel som jeg følte mens jeg lå.” 

Fra Bhayabheravasutta, Majjhima Nikaya 4 

7. Unyttig askese 


Mesteren sa: 

*Da tenkte jeg som så, Aggivessana: Kanskje jeg skulle bite tennene sammen, 
presse tunga mot ganen og la sinnet mitt gripe fatt i, tvinge og temme seg selv? 
Som tenkt, så gjort. Jeg anstrengte meg så kraftig at svetten rant under armene 
mine. Det var som når en sterk mann griper en svakere mann 1 hodet eller 
skuldrene og tvinger og temmer ham. På samme måte gjorde jeg da jeg bet 
tennene sammen, holdt tunga rett i munnen og lot sinnet mitt gripe fatt i, tvinge 
og temme seg selv så svetten rant under armene mine. Jeg slet hardt, Aggi- 
vessana. Jeg satte inn alle krefter og var oppmerksom uten å slappe av. Men jeg 
fikk ikke ro i kroppen, for all oppmerksomheten ble brukt til å bekjempe og 
undertvinge smertene. Sinnet mitt ble imidlertid ikke overmannet av de smerte- 
fulle følelsene. 

Da tenkte jeg som så, Aggivessana: Kanskje jeg skulle meditere uten å puste? 
Dermed sluttet jeg å puste gjennom munn og nese. Mens jeg holdt pusten slik, 
var det som om vinden tordnet 1 øregangene mine. Det var akkurat som en 
kraftig blåselyd 1 blåsebelgen til en smed, slik tordnet vinden i øregangene 
mine. Jeg slet hardt, Aggivessana. Jeg satte inn alle krefter og var oppmerksom 
uten å slappe av. Men jeg fikk ikke ro i kroppen, for all oppmerksomheten ble 
brukt til å bekjempe og undertvinge smertene. Sinnet mitt ble imidlertid ikke 
overmannet av de smertefulle følelsene. 

Da tenkte jeg som så, Aggivessana: Kanskje jeg skulle fortsette å meditere 
uten å puste? Dermed sluttet jeg å puste gjennom munn, nese og ører. Mens jeg 
holdt pusten slik, var det som om hodet mitt revnet av kraftig vind. Det var som 
om en sterk mann skulle ha kløvet skallen min med et skarpt sverd, slik følte jeg 
det som om hodet mitt revnet. Jeg slet hardt, Aggivessana. Jeg satte inn alle 
krefter og var oppmerksom uten å slappe av. Men jeg fikk ikke ro i kroppen, for 
all oppmerksomheten ble brukt til å bekjempe og undertvinge smertene. Sinnet 
mitt ble imidlertid ikke overmannet av de smertefulle følelsene. 

Da tenkte jeg som så, Aggivessana: Kanskje jeg skulle fortsette å meditere 
uten å puste? Dermed sluttet jeg å puste gjennom munn, nese og ører. Mens jeg 
holdt pusten slik, fikk jeg en voldsom hodepine. Det var som om en sterk mann 
skulle ha strammet en lærreim hardt rundt hodet mitt, så vondt gjorde det i 
hodet. Jeg slet hardt, Aggivessana. Jeg satte inn alle krefter og var oppmerksom 
uten å slappe av. Men jeg fikk ikke ro i kroppen, for all oppmerksomheten ble 
brukt til å bekjempe og undertvinge smertene. Sinnet mitt ble imidlertid ikke 
overmannet av de smertefulle følelsene. 

Da tenkte jeg som så, Aggivessana: Kanskje jeg skulle fortsette å meditere 
uten å puste? Dermed sluttet jeg å puste gjennom munn, nese og ører. Mens jeg 
holdt pusten slik, kjente jeg skjærende smerter i magen. Det var som om en 
slakter eller læregutten hans skulle ha skåret opp magen min med en skarp kniv, 
så vondt gjorde det. Jeg slet hardt, Aggivessana. Jeg satte inn alle krefter og var 
oppmerksom uten å slappe av. Men jeg fikk ikke ro i kroppen, for all oppmerk- 
somheten ble brukt til å bekjempe og undertvinge smertene. Sinnet mitt ble 
imidlertid ikke overmannet av de smertefulle følelsene. 

Da tenkte jeg som så, Aggivessana: Kanskje jeg skulle fortsette å meditere 
uten å puste? Dermed sluttet jeg å puste gjennom munn, nese og ører. Mens jeg 
holdt pusten slik, ble kroppen min brennende het. Det var som om to sterke 
menn skulle ha tatt enn svakere mann i armene og stekt ham over glødende 
trekull, så varm følte jeg meg. Jeg slet hardt, Aggivessana. Jeg satte inn alle 
krefter og var oppmerksom uten å slappe av. Men jeg fikk ikke ro i kroppen, for 
all oppmerksomheten ble brukt til å bekjempe og undertvinge smertene. Sinnet 
mitt ble imidlertid ikke overmannet av de smertefulle følelsene. 

Noen guder som så dette, sa: *Asketen Gotama er død.” Andre guder svarte: 
*Nei han er ikke død, men han er i ferd med å dø.” Atter andre guder sa: 
*Asketen Gotama er verken død eller døende. Han er en ærverdig, og det er slik 
de ærverdige lever.” 

Da tenkte jeg som så, Aggivessana: Kanskje jeg helt skulle slutte å spise? 
Men da kom det noen guder bort til meg og sa: 'Ikke slutt å spise, min herre. 
Hvis du gjør det, kommer vi til å gi deg himmelsk næring gjennom porene i 
huden din, slik at du klarer deg likevel.” Da tenkte jeg at det ville være feil av 
meg å late som om jeg overhodet ikke spiste hvis gudene likevel skulle gi meg 
næring. Så jeg takket nei til tilbudet. 

Da tenkte jeg som så, Aggivessana: Kanskje jeg heller skulle spise veldig 
lite? Kanskje jeg bare skulle ta en liten slurk bønnesuppe, ertesuppe, linsesuppe 
eller vikkesuppe om gangen? Som tenkt, så gjort, og siden jeg spiste så lite, ble 
kroppen min uhyre utmagret, og armer og bein ble som visne stilker. Bakenden 
min ble som en kamelfot, ryggvirvlene stakk ut som en kjede med kuler, 
ribbeina ble som skrøpelige takbjelker i ei falleferdig rønne, øynene ble så inn- 
sunkne at pupillene så ut til å ligge på bunnen av dype brønner og huden i 
hodebunnen min ble så inntørket og skrukkete som umodne og avskårne gress- 
kar som ligger og tørker i den varme vinden. 

Hvis jeg skulle klø meg på magen, var det ryggraden jeg fikk tak i, og hvis 
jeg skulle klø meg på ryggen, var det mageskinnet jeg fikk tak 1, for siden jeg 
spiste så lite, lå mageskinnet som klistret til ryggraden, Aggivessana. Når Jeg 
skulle tømme meg for urin eller avføring, falt jeg hodestups framover. Hvis jeg 
prøvde å massere armer eller bein, løsnet kroppshårene og falt av, fordi røttene 
deres hadde råtnet. Noen som så meg, sa at asketen Gotama er svart. Andre sa: 
*Nei, asketen Gotama er ikke svart, han er brun.” Atter andre sa at Jeg verken var 
svart eller brun, men lys i huden. Fordi jeg spiste så lite, Aggivessana, var den 
klare hudfargen min blitt helt ugjenkjennelig. 

Da tenkte jeg som så, Aggivessana: Uansett hva asketer eller brahmaner kan 
ha gjennomgått av skarpe, akutte, stikkende og bitre smerter før i tiden, så er 
dette verre. Noe verre enn dette finnes ikke. Og uansett hva asketer eller 
brahmaner kan oppleve nå eller i framtiden av skarpe, akutte, stikkende og bitre 
smerter, så er dette verre. Noe verre enn dette finnes ikke. Jeg oppnår ikke noen 
høyere tilstand på denne måten. Disse bitre og skarpe smertene fører ikke til den 
høyeste innsikt og forståelse. Det må da finnes en annen vei til oppvåkning?” 

Fra Mahasaccakasutta, Majjhima Nikaya 36 

8. Askesen avsluttes 


Mesteren sa: 

*Da kom jeg til å tenke på en gang jeg satt i skyggen under et rosenepletre 
mens min far pløyde, Aggivessana. Mens jeg satt der, gikk jeg inn 1 den første 
dypmeditasjon, — den som fødes av ensomhet og inneholder både innledende og 
fastholdende tanker, glede og velvære, og ble værende i den — og nå tenkte jeg: 
Kan dette være veien til oppvåkning? Videre tenkte jeg: Hvorfor skal jeg være 
redd for denne lykken? Det er jo en lykke som ikke har noe med sanselige 
nytelser eller usunne fenomener å gjøre. Og jeg tenkte: Jeg er ikke redd for 
denne lykken som ikke har noe med sanselige nytelser eller usunne fenomener å 
gjøre. 

Videre tenkte jeg som så: En slik lykke er det ikke lett å oppnå så lenge 
kroppen er så svak og utmagret. Kanskje jeg skulle begynne å spise kraftigere 
kost igjen, som for eksempel kokt ris og brød? Dermed begynte jeg å spise kraf- 
tigere kost igjen, Aggivessana. Jeg spiste kokt ris og brød. 

På den tiden var det fem andre asketer som var sammen med meg og regnet 
meg som leder. De så fram til at jeg skulle finne fram til en lære som jeg kunne 
dele med dem. Men da de så at jeg spiste kraftigere kost som kokt ris og brød, 
forlot de meg i forakt. *Asketen Gotama har falt tilbake til et verdslig liv,” sa de. 
*Han har gitt opp treningen.”” 

Fra Mahasaccakasutta, Majjhima Nikaya 36 


9. Oppvåkningen 


Da jeg hadde inntatt kraftigere kost igjen, fikk jeg tilbake kreftene. Jeg isolerte 
meg både fra sansenytelser og fra usunne ideer og gikk inn i den første 
dypmeditasjon — den som fødes av ensomhet og inneholder både innledende og 
fastholdende tanker, glede og velvære — og ble værende i den. Men sinnet mitt 
bandt seg ikke til de behagelige følelsene dette ga meg, Aggivessana. 

Deretter lot jeg de innledende og fastholdende tanker falle til ro og gikk inn i 
den andre dypmeditasjon — en indre fred og konsentrasjon av sinnet, som fødes 
av fordypelse og inneholder glede og velvære, men ikke de innledende eller 
fastholdende tanker — og ble værende i den. Men sinnet mitt bandt seg ikke til 
de behagelige følelsene dette ga meg, Aggivessana. 

Deretter søkte jeg ikke lenger glede, men hvilte i likevekt. Med 
oppmerksomhet og klar forståelse følte jeg legemlig velvære og gikk inn i den 
tredje dypmeditasjon, — den som de edle omtaler slik: "Lykkelig lever den som 
er oppmerksom og som har likevekt i sinnet!” — og ble værende i den. Men 
sinnet mitt bandt seg ikke til de behagelige følelsene dette ga meg, Aggivessana. 

Deretter la jeg tidligere gleder og sorger bak meg og gikk inn i den fjerde 
dypmeditasjon — den som kjennetegnes av den reneste oppmerksomhet og 
sinnslikevekt, uten verken behag eller ubehag — og ble værende i den. Men 
sinnet mitt bandt seg ikke til de behagelige følelsene dette ga meg, Aggivessana. 

Da nå sinnet mitt var blitt konsentrert, klart og lysende rent, plettfritt og uten 
noe som skjemmer, smidig og lett å arbeide med, fast og urokkelig — så 
anvendte jeg dette sinnet og retter det mot kunsten å huske tidligere opp- 
holdssteder. Jeg husket mange tidligere oppholdssteder. Således husket jeg en 
fødsel, to fødsler og videre opp til flere hundre tusen fødsler, og jeg kunne til og 
med huske at universet hadde utvidet seg og trukket seg sammen mangfoldige 
ganger. Og Jeg husket følgende: 

*Der het jeg det og det, jeg var av den og den ætt og klasse, nøt den og den 
mat, hadde de og de gleder og sorger og ble så og så gammel. Så falt jeg derifra 
og ble gjenfødt et annet sted. Og der het jeg det og det,” — og han husker like 
mange detaljer her — *Og så falt jeg derifra og ble gjenfødt her.” 

Slik husket jeg mange tidligere oppholdssteder, både detaljert og i store trekk. 

Dette var den kunnskapen jeg fikk i første nattevakt, Aggivessana. Uviten- 
heten ble fordrevet og kunnskapen oppsto, mørket ble fordrevet og lyset oppsto 
mens jeg satt der iherdig, besluttsom og utholdende. Men sinnet mitt bandt seg 
ikke til de behagelige følelsene dette ga meg, Aggivessana. 

Da sinnet mitt var blitt konsentrert, klart og lysende rent, plettfritt og uten noe 
som skjemmer, smidig og lett å arbeide med, fast og urokkelig — så anvendte jeg 
dette sinnet og rettet det mot kunnskapen om hvordan alle vesener oppstår og 
går under. Med rent, himmelsk og overmenneskelig syn så jeg hvordan alle 
vesener oppstår og går under. Han så og forsto hvordan gode og onde, stygge og 
vakre, lykkelige og ulykkelige, alle tar konsekvensene av sine egne handlinger: 
*Disse vesenene her oppførte seg dårlig, både i tanke, ord og handling. De talte 
nedsettende om de edle, de hadde feilaktige oppfatninger og handlet etter disse 
oppfatningene. Etter døden, når kroppen går i oppløsning, er disse blitt gjenfødt 
i vonde kår, i elendighet og lidelse i helvete. Men disse andre vesenene oppførte 
seg godt, både i tanke, ord og handling. De talte vel om de edle, de hadde rett 
syn og handlet i samsvar med dette. Etter døden, når kroppen går i oppløsning, 
er de blitt gjenfødt i gode kår i himmelen.” Slik så jeg med rent, himmelsk og 
overmenneskelig syn hvordan alle vesener oppstår og går under. Jeg så og forsto 
hvordan gode og onde, stygge og vakre, lykkelige og ulykkelige, alle tar 
konsekvensene av sine egne handlinger. 

Dette var den kunnskapen jeg fikk i andre nattevakt, Aggivessana. Uviten- 
heten ble fordrevet og kunnskapen oppsto, mørket ble fordrevet og lyset oppsto 
mens jeg satt der iherdig, besluttsom og utholdende. Men sinnet mitt bandt seg 
ikke til de behagelige følelsene dette ga meg, Aggivessana. 

Da sinnet mitt var blitt konsentrert, klart og lysende rent, plettfritt og uten noe 
som skjemmer, smidig og lett å arbeide med, fast og urokkelig — så anvendte jeg 
dette sinnet og rettet det mot kunnskapen om å utslette forurensningene i sinnet. 
Jeg erkjente det som det virkelig er at "dette er lidelse”, jeg erkjente det som det 
virkelig er at *dette er lidelsens opphav”, jeg erkjente det som det virkelig er at 
*dette er lidelsens opphør”, og jeg erkjente det som det virkelig er at *dette er 
veien til lidelsens opphør”. 

Jeg erkjente det som det virkelig er at *dette er sinnets forurensninger”, jeg 
erkjente det som det virkelig er at *dette er opphav til sinnets forurensninger”, 
jeg erkjente det som det virkelig er at *dette er opphør av sinnets forurens- 

ninger”, og jeg erkjente det som det virkelig er at *dette er veien til opphør av 
sinnets forurensninger”. 

Da jeg så og erkjente dette, ble sinnet mitt fritt for forurensninger knyttet til 
sanselighet, forurensninger knyttet til ambisjoner og fra forurensninger knyttet 
til uvitenhet. Jeg så at nå var det slutt på ny tilblivelse, fullført er det opphøyde 
liv — gjort er det som skulle gjøres og det blir ikke mer etter dette. 

Dette var den kunnskapen jeg fikk i tredje nattevakt, Aggivessana. Uviten- 
heten ble fordrevet og kunnskapen oppsto, mørket ble fordrevet og lyset oppsto 
mens jeg satt der iherdig, besluttsom og utholdende. Men sinnet mitt bandt seg 
ikke til de behagelige følelsene dette ga meg, Aggivessana. 

Fra Mahasaccakasutta, Majjhima Nikaya 36 


10. Oppvåkningen, en annen beskrivelse 


Jeg søkte det gode, jeg søkte den høyeste og edleste fred. Jeg vandret omkring i 
landet Magadha inntil jeg kom til landsbyen Uruvela. Der kom jeg til et fint 
område med en vakker skoglund, der den klare elven rant forbi og der det var et 
bra vadested. Like i nærheten var det også en landsby. Da tenkte jeg at dette er 
et vakkert sted der jeg kan praktisere trening. Derfor satte jeg meg ned og tok 
fatt på treningen. 

Jeg var selv underlagt fødsel, munker, og jeg kjente elendigheten ved fødsel. 
Derfor søkte jeg den ufødte og høyeste frigjøring og nibbana. Jeg fant denne 
ufødte og høyeste frigjøring og nibbana. 

Jeg var selv underlagt alderdom, og jeg kjente elendigheten ved å eldes. 
Derfor søkte jeg den høyeste frigjøring og nibbana som ikke eldes. Jeg fant 
denne høyeste frigjøring og nibbana som ikke eldes. 

Jeg var selv underlagt sykdom, og jeg kjente elendigheten ved å bli syk. Der- 
for søkte jeg den høyeste frigjøring og nibbana som ikke er underlagt sykdom. 
Jeg fant denne høyeste frigjøring og nibbana som ikke er underlagt sykdom. 

Jeg var selv underlagt døden, og jeg kjente elendigheten ved å dø. Derfor 
søkte jeg den høyeste frigjøring og nibbana som ikke dør. Jeg fant denne 
høyeste frigjøring og nibbana som ikke dør. 

Jeg var selv underlagt sorg, og Jeg kjente elendigheten ved sorg. Derfor søkte 
jeg den høyeste frigjøring og nibbana der sorg ikke finnes. Jeg fant denne 
høyeste frigjøring og nibbana der sorg ikke finnes.. 

Jeg var selv underlagt sinnets forurensninger, og jeg kjente elendigheten ved 
sinnets forurensninger. Derfor søkte jeg den høyeste frigjøring og nibbana som 
er fri fra sinnets forurensninger. Jeg fant denne høyeste frigjøring og nibbana 
som er fri fra sinnets forurensninger. 

Da fant jeg innsikt og kunnskap om at min frigjøring var urokkelig, dette var 
siste fødsel, og det blir ingen ny eksistens etter denne. 

Fra Ariyapariyesanasutta, Majjhima Nikaya 26 

11. Etter oppvåkningen 


På den tiden satt den våkne Mesteren under oppvåkningstreet i Uruvela, ved 
bredden av elven Nerafijara, og hadde nettopp nådd full oppvåkning. Mesteren 
ble sittende under treet i en uke og gledet seg over sinnets frigjøring. I første 
nattevakt gjennomgikk han den betingede tilblivelsen for seg selv, forlengs og 
baklengs: 

*Uvitenhet former forestillinger, forestillingene former skjelneevnen, skjelne- 
evnen former oppfatningen av en indre og ytre verden, oppfatningen av en indre 
og ytre verden former sanseprosessen, sanseprosessen former persepsjonen, per- 
sepsjonen former følelsene, følelsene former lengsler, lengsler former følelses- 
messige involveringer, følelsesmessige involveringer former forventninger, 
forventninger former tilblivelse, tilblivelse fører til forfall og undergang, og 
dette skaper sorg og smerte. Slik oppstår all denne sorgen og smerten. 

Når uvitenheten tar slutt, tar forestillingene slutt. Når forestillingene tar slutt, 
tar skjelneevnen slutt. Når skjelneevnen tar slutt, tar oppfatningen av en indre 
og ytre verden slutt. Når oppfatningen av en indre og ytre verden tar slutt, tar 
sanseprosessen slutt. Når sanseprosessen tar slutt, tar persepsjonen slutt. Når 
persepsjonen tar slutt, tar følelsene slutt. Når følelsene tar slutt, tar lengslene 
slutt. Når lengslene tar slutt, tar de følelsesmessige involveringene slutt. Når de 
følelsesmessige involveringene tar slutt, tar forventningene slutt. Når forvent- 
ningene tar slutt, tar tilblivelsen slutt. Når tilblivelsen tar slutt, blir det slutt på 
forfall og undergang. Da blir det slutt på sorg og smerte.” 

Da Mesteren hadde forstått dette, uttalte han med dyp følelse: 


"Når sannheten blir tydelig 
for den som virkelig søker, 
fordunster all hans tvilrådighet, 
fordi han innser årsaksrekken." 


I andre nattevakt foretok han en ny gjennomgang av den betingede 
tilblivelsen for seg selv, forlengs og baklengs: 
*Uvitenhet former forestillinger, osv.” 
Da Mesteren hadde forstått dette, uttalte han med dyp følelse: 


*Når sannheten blir tydelig 

for den som virkelig søker, 
fordunster all hans tvilrådighet, 
fordi han ser betingelsenes opphør.” 


I siste nattevakt foretok han enda en gjennomgang av den betingede til- 
blivelsen for seg selv, forlengs og baklengs: 

*Uvitenhet former forestillinger, osv.” 

Da Mesteren hadde forstått dette, uttalte han med dyp følelse: 

*Når sannheten blir tydelig 

for den som virkelig søker, 

står Maras hær der lamslått, 

som når solen bryter gjennom mørket.” 
Bodhikatha, Vinaya Mahavagga I, I 

En bevegelse vokser fram 


12. Buddha bestemmer seg for å gi undervisning 


Da tenkte jeg som så, munker: Nå har jeg funnet en dyp lære som er vanskelig å 
se og vanskelig å forstå, som er herlig, som bringer fred, som er hinsides det 
spekulative, som er subtil og bare kan forstås av de vise. Men folk flest klamrer 
seg til sine egne ideer, de trives med dem og vil ikke gi slipp på dem. Derfor 
kommer de til å få problemer med å forstå denne læren om betinget tilblivelse. 
Det blir vanskelig for dem å forstå denne læren om å la forestillingene falle til 
ro, gi slipp på alle bindinger, slippe taket i begjæret, la lidenskapene slukne, 
gjøre slutt og finne nibbana. Hvis jeg nå skulle gi meg til å undervise i denne 
lærene og folk ikke skulle forstå meg, vil det bare bli til slit og ergrelse for meg. 
Og jeg laget disse versene som ingen hadde hørt før: 


Dette har jeg slitt for å finne ut av, 

så hvorfor skulle jeg si noe til andre? 
Denne læren er ikke lett å forstå 

for dem som sitter fast 1 lidenskaper og hat. 


Den går imot strømmen og er subtil, 

den er dyp og vanskelig å forstå. 

Lidenskapens treller kommer ikke til å forstå den, 
for de er innhyllet i mørke. 


Dette tenkte jeg, munker, og jeg hadde mest lyst til å leve 1 tilbaketrukken 
stillhet og ikke gi noen undervisning. Men da Brahma Sahampati forsto hva jeg 
tenkte på, tenkte han som så: Akk, verden er fortapt, verden kommer til å gå til 
grunne nå som denne ærverdige som har funnet oppvåkning og kommet fram til 
sannheten, bare har lyst til å leve 1 tilbaketrukken stillhet og ikke gi noen 
undervisning. Dermed forsvant han fra Brahmas himmel og dukket opp foran 
meg, like lett som når en kraftig mann bøyer eller strekker ut armen. Brahma 
Sahampati la kappen sin over den ene skulderen, la håndflatene mot hverandre 
og løftet dem i hilsen. Så sa han: 

*G1 undervisning i læren, Mester, gi undervisning i læren, du lykkelige. Det 
finnes noen som bare har lite støv på øynene og som kommer til å gå til grunne 
hvis de ikke får høre læren. Noen kommer til å forstå den.” 

Dette sa Brahma Sahampati, munker, og han tilføyde disse versene: 


*T landet Magadha har det hittil vært 

en uren lære, utpønsket av de besudlede. 

Lukk opp døren til det udødelige, 

la oss høre den læren som den ubesudlede har erkjent. 

Stig opp på denne lærens høye tårn 

og se deg om, du vidtskuende vise, 

som om du skulle stå på bergets høyeste topp 
og se all verden bre seg ut under deg, 


Du som er fri fra sorg, se hvordan alle 
er nedtynget av sorger, overveldet av fødsel og alderdom! 


Reis deg, du seierrike helt, 

du gjeldfrie veileder, og gå ut i verden. 
Gi undervisning 1 læren, Mester. 

Noen kommer til å forstå den!” 


Da jeg hørte Brahmas bønn til meg, skuet jeg ut over verden med våkent 
blikk fullt av medfølelse med alt som lever. Da så jeg at noen mennesker har 
mye støv på øynene, mens andre har lite støv på øynene. Noen har gode evner 
og andre har dårlige evner. Noen har mye forstand og andre har lite. Noen har 
lett for å forstå og andre har tungt for det. Noen er redde for at det de gjør av 
gale ting skal føre dem til vonde kår 1 den neste verden, og andre er ikke redde 
for noe slikt. 

Det er som en dam der det vokser mange slags vakre lotusblomster. Noen av 
lotusblomstene er født under vann og vokst opp under vann og rekker ikke opp 
til overflaten, men lever hele sitt liv under vann. Andre lotusblomster er født 
under vann og vokst opp under vann og rekker akkurat opp til overflaten av 
dammen. Atter andre blomster er født under vann og vokst opp under vann, men 
strekker seg opp over overflaten der de blomstrer og ryster av seg hver 
vanndråpe. 

Slik er også menneskene forskjellige. Noen har mye støv på øynene, mens 
andre har lite støv på øynene. Noen har gode evner og andre har dårlige evner. 
Noen har mye forstand og andre har lite. Noen har lett for å forstå og andre har 
tungt for det. Noen er redde for at det de gjør av gale ting skal føre dem til 
vonde kår i den neste verden, og andre er ikke redde for noe slikt. 

Da svarte Jeg Brahma Sahampati med disse versene: 


*Døren til det udødelige er nå åpnet. 

De som hører dette, kan ha tillit til det. 

Når jeg nølte med å forkynne den ypperste lære, 

var det bare fordi Jeg var redd det skulle være til bry.” 


*Nå har jeg inspirert Mesteren til å undervise,” tenkte Brahma Sahampati. 


Deretter tok han høflig avskjed og forsvant. 
Fra Ariyapariyesanasutta, Majjhima Nikaya 26 

13. Første forsøk på å undervise 


Da spurte jeg meg selv, munker: *Hvem skal jeg først gi undervisning 1 læren, 
hvem kan vel tenkes å oppfatte denne læren raskt?” Så tenkte jeg at Alara 
Kalama var vis, klok og forstandig. Han hadde hatt lite støv på øynene 1 lang 
tid. Kanskje Alara Kalama skulle bli den første jeg forteller om denne læren? 
Han kommer til å forstå den raskt. Men da kom den noen guder bort til meg og 
fortalte at Alara Kalama døde for syv dager siden. Da jeg forsto at Alara Kalama 
var død, tenkte jeg at han hadde lidd et stort tap, for hvis Alara Kalama hadde 
fått høre denne læren, ville han ha forstått den raskt. 

Da spurte jeg meg selv, munker: *Hvem skal jeg da gi undervisning i læren, 
hvem kan vel tenkes å oppfatte denne læren raskt?” Så tenkte jeg at Uddaka, 
Ramas elev, var vis, klok og forstandig. Han hadde hatt lite støv på øynene i 
lang tid. Kanskje Uddaka, Ramas elev, skulle bli den første jeg forteller om 
denne læren? Han kommer til å forstå den raskt. Men da kom den noen guder 
bort til meg og fortalte at Uddaka, Ramas elev, var død kvelden i forveien. Da 
jeg forsto at Uddaka, Ramas elev, var død, tenkte jeg at han hadde lidd et stort 
tap, for hvis Uddaka, Ramas elev, hadde fått høre denne læren, ville han ha 
forstått den raskt. 

Da spurte jeg meg selv, munker: *Hvem skal jeg da gi undervisning i læren, 
hvem kan vel tenkes å oppfatte denne læren raskt?” Så tenkte jeg at de fem 
andre asketene som hadde praktisert askese sammen med meg, hadde hjulpet 
meg på mange måter. Kanskje de skal bli de første som får høre denne læren? 
Jeg visste ikke riktig hvor de holdt til akkurat da, men da jeg så ut over verden 
med mitt overmenneskelig skarpe klarsyn, så jeg at de fem asketene holdt til i 
hjorteparken Isipatana ved Baranasi. Da jeg deretter syntes jeg hadde vært lenge 
nok i Uruvela, ga jeg meg på vandring mot Baranasi. 

Mens jeg vandret langs hovedveien fra stedet der jeg hadde nådd oppvåkning 
og i retning av Gaya, fikk den nakne asketen Upaka øye på meg. Da han så 
meg, sa han: 

*Ansiktet ditt stråler, min venn, og huden din er så ren og klar! Hvem har fått 
deg til å forlate hjemmet, hvilken lærer praktiserer du under, og hvem har gitt 
deg den læren du bekjenner deg til?” 

Jeg svarte ham med disse versene: 


*Alt har jeg vunnet, alt har jeg sett, 

men jeg klamrer meg ikke til noen lære. 

Alt har jeg lagt bak meg, jeg er fri fra begjæret. 
Hvem skal jeg vise til når jeg har innsett dette selv? 


Jeg har ikke noen lærer, 
Jeg har ikke noen likemann. 
I himmelen eller på jorden 
er det ingen som meg. 

For jeg er en som folk bør respektere. 
En lærer som meg, det finnes ikke! 
Alene har jeg vunnet oppvåkning, 
Jeg har funnet svalende nibbana. 


Nå går jeg til Kasi-folkets by 

for å sette lærens hjul i bevegelse. 

I en verden trykket av blindhet 

skal jeg tromme for det udødelige.” 


*Ut fra hva du her sier, har du visst beseiret uendeligheten, min venn!” 


*De som har nådd fram til seier 
over alle sinnets forurensninger, 

er seierherrer slik jeg er 

Jeg har beseiret alt ondt, 

derfor er jeg en seierherre, Upaka!” 


*Vel, min venn, vi får da håpe det,” svarte Upaka, ristet på hodet og gikk sin 
Vei. 
Fra Ariyapariyesanasutta, Majjhima Nikaya 26 


14. Talen i hjorteparken 


Så gikk Mesteren til hjorteparken Isipatana ved Baranasi og nærmet seg de fem 
munkene. Disse fikk øye på Mesteren mens han fortsatt var et stykke unna, og 
sa til hverandre: 

*Der kommer asketen Gotama. Han er blitt som folk flest, han har gitt opp 
treningen og har falt tilbake til vanlig levemåte. Vi hilser ikke på ham, vi reiser 
oss ikke for ham og vi tar ikke bolle og kappe for ham! Men vi kan gjøre klar en 
sitteplass hvis han vil sette seg her.” 

Men da Mesteren kom fram til de fem munkene, klarte de ikke å holde det de 
selv hadde sagt. En av dem gikk ham i møte og tok bollen og kappen for ham, 
en annen gjorde klar en sitteplass for ham og en tredje satte fram vann, en fot- 
skammel og et håndkle. 

Mesteren satte seg på den plassen som var gjort klar for ham, og vasket 
føttene sine. De henvendte seg til ham og tiltalte ham ved navn og som "avuso” 
(*kollega”). 

Men da sa Mesteren til de fem munkene: 

"Ikke kall den som er kommet fram til sannheten, ved navn og ikke kall ham 
*avuso”. Den som er kommet fram til sannheten, er en ærverdig Mester som har 
våknet fullt og helt ved egen hjelp. Hør her, munker! Det udødelige er blitt 
funnet! Jeg skal forklare det for dere, jeg skal undervise dere i læren.” [...] 

Mesteren vendte seg til de fem munkene og sa: 

*Den som har gått ut fra hjemmet, bør unngå de to ytterlighetene, munker. 
Hvilke to? Den ene er å hengi seg til sansenytelser, som er mindreverdig, sim- 
pelt, vulgært, uedelt og unyttig. Den andre er å hengi seg til selvplaging, som er 
smertefullt, uedelt og unyttig. Den som er kommet fram til sannheten, går ikke 
til noen av disse ytterlighetene, munker, men har oppdaget en middelvei. Den 
åpner øynene og gir erkjennelse, og den fører til ro, dyp kunnskap, full 
oppvåkning og nibbana. 

Hva er så dette for en middelvei som den som er kommet fram til sannheten, 
har oppdaget, munker, som åpner øynene og gir erkjennelse og som fører til ro, 
dyp kunnskap, full oppvåkning og nibbana? Det er den edle åttedelte vei: rett 
syn, rett beslutning, rett tale, rett handling, rett levevei, rett bestrebelse, rett 
oppmerksomhet og rett konsentrasjon. Dette er den middelveien som den som 
er kommet fram til sannheten, har oppdaget, munker, som åpner øynene og gir 
erkjennelse og som fører til ro, dyp kunnskap, full oppvåkning og nibbana. 

Her er den edle sannhet om lidelsen, munker. Å bli født innebærer lidelse, å 
bli gammel innebærer lidelse, å dø innebærer lidelse, sorg, klage, smerte, tung- 
sinn og mismot innebærer lidelse. Det innebærer lidelse å være sammen med 
det som du ikke liker. Det innebærer lidelse å være adskilt fra det som du liker. 
Det innebærer lidelse når du ikke oppnår det du ønsker deg. Kort sagt, de fem 
involveringsgruppene innebærer lidelse. 

Her er den edle sannhet om lidelsens opphav, munker. Det er dette begjæret, 
som fører til videre eksistens, som henger sammen med nytelseslyst, og som 
søker nytelser her og der; nemlig sansebegjær, eksistensbegjær og ødeleg- 
gelsestrang. 

Her er den edle sannhet om lidelsens opphør, munker. Det er den fullstendige 
lidenskapsløshet overfor dette begjæret og opphevelsen av det, det er å gi det 
opp, vise det bort, slippe taket i det og bli fri. 

Her er den edle sannhet om veien til lidelsens opphør, munker. Det er den 
edle åttedelte vei, det vil si: rett syn, rett beslutning, rett tale, rett handling, rett 
levevei, rett bestrebelse, rett oppmerksomhet og rett konsentrasjon. 

Jeg fikk øynene opp for den edle sannhet om lidelsen, munker. Jeg oppdaget 
denne læren som ingen andre hadde fortalt meg, og det oppsto erkjennelse, 
innsikt og viten i meg. Jeg så at denne edle sannhet må forstås, og jeg så at jeg 
hadde forstått den. 

Jeg fikk øynene opp for den edle sannhet om lidelsens opphav, munker. Jeg 
oppdaget denne læren som ingen andre hadde fortalt meg, og det oppsto 
erkjennelse, innsikt og viten i meg. Jeg så at denne edle sannhet må fjernes, og 
Jeg så at jeg hadde fjernet den. 

Jeg fikk øynene opp for den edle sannhet om lidelsens opphør, munker. Jeg 
oppdaget denne læren som ingen andre hadde fortalt meg, og det oppsto 
erkjennelse, innsikt og viten i meg. Jeg så at denne edle sannhet må erfares, og 
Jeg så at jeg hadde erfart den. 

Jeg fikk øynene opp for den edle sannhet om veien til lidelsens opphør, 
munker. Jeg oppdaget denne læren som ingen andre hadde fortalt meg, og det 
oppsto erkjennelse, innsikt og viten i meg. Jeg så at denne edle sannhet må 
praktiseres, og jeg så at jeg hadde praktisert den. 

Så lenge jeg ikke hadde oppnådd full og klar innsikt og kunnskap om disse 
fire edle sannheter slik de virkelig er, så lenge, munker, hadde jeg ikke helt 
våknet opp til den fullkomne oppvåkningen, som er uovertruffen 1 hele denne 
verden med sine guder, engler og djevler, med sine filosofer, brahmaner, fyrster 
og andre folk. Det var først da jeg oppnådde denne innsikt og kunnskap at jeg 
ble helt og fullt våken. Da visste og så jeg at min frigjøring av sinnet ikke kan 
omstyrtes. Dette er min siste fødsel, og det blir ingen ny eksistens etter denne.” 

Slik talte Mesteren, og glade til sinns tok munkene imot Mesterens ord. 

Fra Paficavaggiyakatha, Vinaya Mahavagga 1, 8 


15. De første elevene 


Mens Mesteren forklarte dette (talen i hjorteparken, se over), fikk den ærverdige 
Kondafifia øynene opp for en ren og uplettet innsikt: Alt som er av en slik natur 
at det oppstår, er også av en slik natur at det tar slutt. 

Da Mesteren hadde satt lærens hjul i bevegelse, utbrøt jordåndene: *Nå har 
Mesteren satt lærens hjul i omdreining i hjorteparken Isipatana ved Baranasi, og 
det kan ikke dreies tilbake av noen asket, brahman, gud, Mara, Brahma eller 
noen annen 1 hele verden.” Da gudene som hersket over de fire verdenshjørner 
hørte dette, utbrøt de det samme, og ropet bredte seg på et øyeblikk til alle 
guder i alle himler. Og hele verden bevet, skalv og ristet, mens et strålende og 
glitrende lys skinte over verden, kraftigere enn noen guddomsmakt. 

Da uttalte Mesteren med dyp følelse: "Sannelig, Kondafifia har sett, Kon- 
dafifia har forstått.” Slik fikk den ærverdige Kondafifia navnet "Afifiasi-Kon- 
dafifia” (Kondafifia som har sett). 

Nå som den ærverdige Afifiasi-Kondafifia hadde sett læren, nådd fram til 
læren, forstått læren og fordypet seg i læren, hadde han kvittet seg med uvisshet 
og forvirring. Han hadde funnet tillit til sin egen forståelse og var ikke avhengig 
av andre hva Mesterens lære angikk. Derfor sa han: "Kan jeg få ordinasjon som 
munk av deg, Mester?” 

*Kom som munk,” svarte Mesteren. *Læren er tydelig forklart. Nå kan du 
vandre de edles vei og gjøre slutt på lidelsen.” 

Slik ble han ordinert. 

Mesteren forklarte og belyste læren for de andre asketene. Da fikk den 
ærverdige Vappa og den ærverdige Bhaddiya øynene opp for en ren og uplettet 
innsikt: Alt som er av en slik natur at det oppstår, er også av en slik natur at det 
tar slutt. 

Nå som den ærverdige Vappa og den ærverdige Bhaddiya hadde sett læren, 
nådd fram til læren, forstått læren og fordypet seg 1 læren, hadde de kvittet seg 
med uvisshet og forvirring. De hadde funnet tillit til sin egen forståelse og var 
ikke avhengig av andre hva Mesterens lære angikk. Derfor sa de: "Kan vi få 
ordinasjon som munker av deg, Mester?” 

*Kom som munker,” svarte Mesteren. "Læren er tydelig forklart. Nå kan dere 
vandre de edles vei og gjøre slutt på lidelsen.” 

Slik ble de ordinert. 

Mesteren forklarte og belyste læren for de gjenværende asketene. Alle seks 
levde av det som tre av dem mottok som matgaver. Da fikk den ærverdige 
Mahanama og den ærverdige Assaji øynene opp for en ren og uplettet innsikt: 
Alt som er av en slik natur at det oppstår, er også av en slik natur at det tar slutt. 

Nå som den ærverdige Mahanama og den ærverdige Assaji hadde sett læren, 
nådd fram til læren, forstått læren og fordypet seg 1 læren, hadde de kvittet seg 
med uvisshet og forvirring. De hadde funnet tillit til sin egen forståelse og var 
ikke avhengig av andre hva Mesterens lære angikk. Derfor sa de: 

*Kan vi få ordinasjon som munker av deg, Mester?” 

*Kom som munker,” svarte Mesteren. "Læren er tydelig forklart. Nå kan dere 
vandre de edles vei og gjøre slutt på lidelsen.” 

Slik ble de ordinert. 

Fra Paficavaggiyakatha, Vinaya Mahavagga I, 12 


16. Finn dere selv 


Da Mesteren syntes han hadde vært lenge nok i Baranasi, ga han seg på 
vandring mot Uruvela. Etter en stund forlot han veien og gikk inn i et skogholt, 
der han satte seg under et tre. 

Akkurat da var tretti unge menn på tur i skogen sammen med sine hustruer. 
En av de unge mennene hadde ikke noen hustru, så han hadde leid en prostituert 
til å være med på turen. Mens de lekte og moret seg, så den prostituerte kvinnen 
sitt snitt til å stjele noe fra mannen og stikke av. 

Da dette ble oppdaget, hjalp de andre vennene den unge mannen med å lete 
etter kvinnen, og mens de gikk rundt og lette, fikk de øye på Mesteren der han 
satt under et tre. De gikk bort til ham og spurte: 

*Har du sett en kvinne komme forbi her, Mester?” 

"Hvorfor leter dere etter en kvinne?” 

De fortalte ham hva som hadde hendt. 

*Men hva mener dere om dette, mine herrer: Hva er best for dere? Å prøve å 
finne en kvinne eller å prøve å finne dere selv?” 

*Det beste er vel om vi prøver å finne oss selv, Mester.” 

*Da kan dere sette dere her, så skal jeg forklare hvordan dere kan gjøre det.” 

*Ja vel, Mester,” svarte de. 

Mens de satt der, ga Mesteren dem en gradvis innføring i læren. Han snakket 
om gavmildhet, om etikk og om himmelen. Han snakket videre om hvor dumt 
og usunt det er å hengi seg til sanselige nytelser, om hvordan de forurenser 
sinnet og at det derfor er mye bedre å gi slipp på dem. Da Mesteren forsto at de 
unge mennenes sinn var mottakelige, fleksible, uten hindringer, oppløftede og 
tillitsfulle, gikk han videre og underviste dem i den læren som er særegen for de 
oppvåknede. Han forklarte dem om lidelsen, lidelsens årsak, lidelsens opphør 
og veien til lidelsens opphør. På samme måte som et rent og flekkfritt stykke tøy 
absorberer et fargestoff, fikk de unge mennene der og da en ren og uplettet 
innsikt i at alt det som er av en slik natur at det kan oppstå, det er også av slik 
natur at det kan opphøre. 

De unge mennene fikk øynene opp for læren, tok den til seg og forsto den. De 
fordypet seg 1 den og all uvisshet og forvirring ble borte. De fikk tillit til sin 
egen forståelse og var ikke avhengig av andre hva Mesterens lære angår. Derfor 
sa de: 

"Kan vi få ordinasjon som munker av deg, Mester?” 

*Kom som munker,” svarte Mesteren. "Læren er tydelig forklart. Nå kan dere 
vandre de edles vei og gjøre slutt på lidelsen.” 

Slik ble de unge mennene ordinert. 

Bhaddavaggiyavatthu, Vinaya Mahavagga I, 23 


17. Sariputta og Moggallana slutter seg til Buddha 


Nå holdt den omvandrende asketen Sanjaya til i Rajagaha sammen med en stor 
skare på to hundre og femti omvandrende asketer. På denne tiden praktiserte 
Sariputta og Moggallana det opphøyde liv sammen med Sanjaya. De hadde 
gjort en avtale med hverandre om at den av dem som først fant fram til det 
udødelige, skulle si ifra til den andre. 

Tidlig en morgen kledde munken Assaji på seg og tok med seg matbollen sin 
inn i byen for å motta matgaver. Han hadde en tillitvekkende fremferd og blik- 
ket hans var rettet mot den veien han gikk på. Sariputta fikk øye på Assaji og 
tenkte: *Dette må være en ærverdig eller en som vandrer de ærverdiges vei. 
Kanskje jeg skulle gå bort og spørre ham hvem han følger, hvem læreren hans 
er og hvilken lære han praktiserer?” 

Men så tenkte han videre: "Det passer dårlig å spørre denne munken akkurat 
nå som vandrer i gatene og mottar matgaver. Jeg tror heller jeg følger etter ham 
for å se hva disse søkerne har funnet?” 

Da Assaji hadde mottatt nok mat, tok han den med seg og gikk. Sariputta 
gikk da bort til ham, hilste høflig på ham og ble stående ved siden av ham. Så 
spurte han: 

"Uttrykket ditt er strålende klart, min venn, og det er som om det lyser av 
deg. Hvem er det du følger? Hvem er læreren din og hvilken lære praktiserer 
du?” 

*Det har utgått en stor filosof fra sakyaklanen, min venn. Denne mesteren 
følger jeg, det han som er min lærer og det er hans lære jeg praktiserer.” 

*Og hva sier denne læreren? Hvordan er læren hans?” 

*Det er ikke så lenge siden jeg sluttet meg til ham, så jeg har nylig begynt å 
praktisere denne læren og treningsmetoden. Derfor kan jeg ikke gi deg noen 
detaljert utredning av den, men jeg kan gi deg et kort sammendrag.” 

Sariputta svarte: 


*Det er i orden, min venn. 
Si mye eller lite om du vil, 


bare forklar meg meningen. 
Jeg trenger bare meningen, 

og det haster ikke med detaljene.” 
Assaji sammenfattet læren for Sariputta med disse ordene: 


*Han som er kommet fram til sannheten, 
forklarer årsaken til ting som har en årsak. 
Den store filosofen forklarer også 
hvordan disse tingene tar slutt.” 


Da Sariputta hørte denne utlegningen av læren, fikk han øynene opp for en 
ren og uplettet innsikt: Alt som er av en slik natur at det oppstår, er også av en 
slik natur at det tar slutt. 


*Nettopp dette er læren, 

og selv om dette skulle være det hele, 
så har du nådd fram til frihet fra sorg. 
Vi andre lette lenge uten å finne det.” 


Så gikk Sariputta for å finne Moggallana. Allerede på lang avstand så Mog- 
gallana at noe hadde skjedd, og han sa: 

"Uttrykket ditt er strålende klart, min venn, og det er som om det lyser av 
deg. Har du funnet det udødelige?” 

*Ja, min venn, nå har jeg funnet det.” 

*Hvordan fant du det udødelige? 

Sariputta fortalte om sitt møte med Assaji, fram til det verset der Assaji ga en 
kort sammenfatning av læren: 


*Han som er kommet fram til sannheten, 
forklarer årsaken til ting som har en årsak. 
Den store filosofen forklarer også 
hvordan disse tingene tar slutt.” 


Da Moggallana hørte denne utlegningen av læren, fikk han øynene opp for en 
ren og uplettet innsikt: Alt som er av en slik natur at det oppstår, er også av en 
slik natur at det tar slutt. 


*Nettopp dette er læren, 

og selv om dette skulle være det hele, 
så har du nådd fram til frihet fra sorg. 
Vi andre lette lenge uten å finne det.” 


Så sa Moggallana: 

*La oss gå og snakke med denne Mesteren. Han skal være vår lærer.” 

*Men disse to hundre og femti omvandrende asketene er Jo avhengige av oss 
og ser opp til oss. Vi bør snakke med dem om det først. Så får de gjøre som de 
synes.” 

Dermed gikk Sariputta og Moggallana bort til disse asketene og sa: 

"Hør her, venner. Nå går vi til Mesteren. Han skal være vår lærer.” 

*Vi er avhengige av dere og ser opp til dere. Hvis nå dere har tenkt å vandre 
de edles vei under den store filosofens veiledning, vil vi også gjøre det.” 

Deretter gikk Sariputta og Moggallana til Sanjaya og sa: 

*Nå går vi til Mesteren, min venn. Han skal være vår lærer.” 

"Ikke gjør det, kjære dere. Ikke gå! Vi tre kan lede denne forsamlingen i 
fellesskap.” 

De gjentok at de ville gå, og Sanjaya gjentok sin bønn til dem. Dette gjentok 
seg enda en gang. Men Sariputta og Moggallana tok med seg de to hundre og 
femti omvandrende asketene og gikk til Bambuslunden, der Mesteren oppholdt 
seg. Da de gjorde det, spydde asketen Sanjaya varmt blod. 

Allerede på avstand fikk Mesteren øye på Sariputta og Moggallana, og han sa 
til munkene: 

*Der kommer de to vennene Kolita og Upatissa, munker. De kommer til å bli 
mine to fremste elever.” 


Allerede før de nådde Bambuslunden 
forutsa Læremesteren dette om dem: 
De to vennene, Kolita og Upatissa, 
som kommer der borte, 

kommer til å nå langt i visdom 

og gjøre slutt på alle bindinger. 

De blir mine fremste elever, 

de blir et lykkebringende par. 


Da Sariputta og Moggallana kom fram til Mesteren, bøyde de seg dypt for 
ham og sa: 

*Kan vi få ordinasjon som munker av deg, Mester?” 

*Kom som munker,” svarte Mesteren. "Læren er tydelig forklart. Nå kan dere 
vandre de edles vei og gjøre slutt på lidelsen.” 

Slik ble de ordinert. 

Sariputtamoggallanapabbajjakatha, Vinaya Mahavagga I, 39 


18. Rahula, Buddhas sønn, blir munk 


Da Mesteren syntes han hadde vært lenge nok i Rajagaha, ga han seg på 
vandring til Kapilavatthu, og etter en tid kom han fram til byen. Der slo han seg 
ned i fikenlunden. 

Tidlig om morgenen sto Mesteren opp. Han kledde på seg, tok med seg 
matbollen sin og gikk til sakyaen Suddhodanas hus. Da han kom dit, satte han 
seg på en sitteplass som var gjort klar for ham. 

Da sa Rahulas mor til den unge Rahula: 

*Der er far din, Rahula. Gå bort og be om arven din.” 

Den unge Rahula gikk bort til Mesteren og stilte seg opp foran ham. 

"Det er behagelig her i skyggen din, munk,” sa han. 

Mesteren reiste seg og gikk. Rahula fulgte etter ham og sa: 

*G1 meg arven min, munk. Gi meg arven min.” 

Mesteren snudde seg mot Sariputta og sa: 

*Da får du gi den unge Rahula ordinasjon, Sariputta.” 

*Men hvordan gir jeg ham ordinasjon, Mester?” 

Mesteren benyttet anledningen til å forklare læren og sa deretter til munkene: 

*Jeg anbefaler at noviser blir ordinert etter de tre tilflukter. Og slik skal ordi- 
nasjonen foregå: Først skal han rake av seg hår og skjegg og kle seg i gul kappe. 
Deretter ordner han ytterkappen over den ene skulderen, bøyer seg for mun- 
kenes føtter, kneler og løfter hendene med håndflatene mot hverandre. Så skal 
han si: *Jeg tar tilflukt i Buddha, jeg tar tilflukt i Dhamma, jeg tar tilflukt i 
Sangha. For andre gang tar jeg tilflukt i Buddha, for andre gang tar jeg tilflukt i 
Dhamma, for andre gang tar jeg tilflukt i Sangha. For tredje gang tar jeg tilflukt 
i Buddha, for tredje gang tar jeg tilflukt i Dhamma, for tredje gang tar jeg 
tilflukt i Sangha.” Jeg anbefaler at noviser blir ordinert etter disse tre tilfluktene. 

Dermed ga Sariputta den unge Rahula ordinasjon. 

Fra Rahulavatthu, Vinaya Mahavagga 1, 82 


19. Fellesskapet 


Fellesskapet av Mesterens elever praktiserer godt. Fellesskapet av Mesterens 
elever praktiserer oppriktig. Fellesskapet av Mesterens elever praktiserer riktig. 
Fellesskapet av Mesterens elever praktiserer fullt og helt. Dette er de fire parene 
av personer, det er de åtte slags mennesker. Dette fellesskapet fortjener heder, 
gjestfrihet, gaver og respekt. Dette er den beste åker å så i for å høste gode 
fortjenester. 

Fra Patikasuttanta, Digha Nikaya 24 


20. Lengselen etter å bli munk 


Når — å, når skal jeg få leve 

fjernt fra verden, i fjellets huler, 
og oppnå innsikt, gnistrende klar, 
i den flyktige tilværelsen? 

Min drøm, min lengtende tanke ... 
når skal dette skje? 


Når — å, når skal jeg få vandre 

i vismannens fillete, gule kappe, 
ydmyk, uten tanke for meg selv? 
Når skal forvirring, begjær og hat 
knuses og slås til døde 

av meg i mitt svale skogsal-bo? 


Når skal jeg se min kropp — et reir 

av gift og råte — med strålende innsikt 
og fri for frykt? Og slik leve uten 
dødsangst 1 skogens skygge? 

Min drøm, min lengtende tanke! 

Når skal dette skje? 


Når — å, når skal jeg gripe fatt 

i sverdet smidd av skarpsinn! Hogge 

det slyngende, grufullt blomstrende begjær 
ved roten — deretter leve i fred! 

Min drøm, min lengtende tanke ... 

når skal dette skje? 


Når — å, når tar jeg plutselig fatt 
seernes skarpslipte, mektige sverd 
og knuser Mara og hele hans hær 
fra Løvetronen, mitt gylne sete? 
Min drøm, min lengtende tanke ... 
når skal dette skje? 


Når — å, når skal jeg bli sett 

i lag med de høviske, gode 

som viser læren respekt, og rolig 
skuer verden 1 sannhetens lys? 
Min drøm, min lengtende tanke ... 
når skal dette skje? 


Når — å, når skal plagene lindres? 
På Giribbaja søker jeg målet 

men pines av vind og hete, 

av tørst og tretthet, insekter og kryp! 
Min drøm, min lengtende tanke ... 
når skal dette skje? 


Når — å, når skal jeg i visdom 

og konsentrert oppmerksomhet 

se Buddhas fire sannheter 

som er så vanskelige å finne? 

Min drøm, min lengtende tanke ... 
når skal dette skje? 


Når — å, når skal jeg i samlet ro 
og visdom se verdens makeløse syner, 

dens lyder, dufter, smak og berøring 

som sinnets flammende bål av fenomener? 
Min drøm, min lengtende tanke ... 

når skal dette skje? 


Når — å, når skal vonde ords slag 
prelle av uten å såre? 

Og når skal rosende ords kjærtegn 
passere uten å røre meg? 

Min drøm, min lengtende tanke ... 
når skal dette skje? 


Når — å, når skal jeg se alle ting, 

eksistensens indre og ytre elementer, 

delene av min personlighet, sinnets fenomener 
som tørre strå og døde kvister? 

Min drøm, min lengtende tanke ... 

når skal dette skje? 


Når — å, når skal de blåsvarte skyer, 
tunge av forfriskende regn, 

slippe sin dyrebare last over meg 

der jeg vandrer kappekledd i skogen? 
Min drøm, min lengtende tanke ... 
når skal dette skje? 


Når — å, når skal jeg fra grotten i fjellet 
høre den skimrende påfuglens skrik 

og reise meg, lyttende, fordypet i tanker 
på udødeligheten, og veien dit! 

Min drøm, min lengtende tanke ... 

når skal dette skje? 


Når — å, når skal jeg krysse de mektige 
elvene, Ganges, Yamuna, Sarasvati — 
og det storslåtte, skremmende havet 
uten å synke; ved åndens kraft? 

Min drøm, min lengtende tanke ... 

når skal dette skje? 


Når — å, når skal jeg bryte lystens lenker, 

Ja, som en vill elefant sprenge sansenes fengsel! 
Og lukke øynene for verdens skjønnhet, 

i hengiven, dyp meditasjon ... 

Min drøm, min lengtende tanke ... 

når skal dette skje? 

Når — å, når skal jeg juble i fryd 
over å ha vunnet vismannens lære — 
slik en fattig mann, tynget av gjeld til de rike 
Jubler når han finner en skatt? 
Min drøm, min lengtende tanke ... 
når skal dette skje? 
Talaputa, Theragatha 1091-1106 


21. Treningsnormer for noviser 


Novisene undret seg over hvilke treningsnormer de skulle følge, hvordan de 
skulle trene. Da Mesteren hørte om dette, sa han: 

*Jeg anbefaler, munker, at noviser praktiserer ti treningsnormer. Slik skal 
novisene trene: avstå fra drap, ikke ta det som ikke blir gitt dem, avstå fra 
seksualitet, avstå fra urett tale, ikke bli beruset på alkoholholdige drikker, ikke 
spise i utide, holde seg borte fra forestillinger med sang, musikk og dans, ikke 
bruke kranser, parfyme, kosmetikk, smykker og pynt, ikke sove 1 store og brede 
senger og ikke ta imot gull eller sølv. Jeg anbefaler at noviser praktiserer disse ti 
treningsnormene.” 

Sikkhapadakatha, Rahulavatthu, Vinaya Mahavagga 1, 83 


22. Følg treningsnormene, munker 


Oppfør dere godt, munker. Lev i samsvar med munkereglene, så vil dere nyte 
godt av den beskyttelse som munkereglene gir. Opptre slik det sømmer seg. Se 
den faren som ligger i selv den minste overtredelse, og tren dere etter de tre- 
ningsnormene dere har påtatt dere. Men når dere gjør alt dette, munker, hva mer 
gjenstår så å gjøre? 

Hvis du går og er uten grådighet, uten hat, uten sløvhet og treghet, uten uro 
og bekymringer og uten uvisshet, da blir du fylt av iherdighet og besluttsomhet. 
Oppmerksomheten din blir fast og du blir ikke glemsom. Kroppen din blir rolig 
og uten aggresjon, og sinnet ditt blir konsentrert på ett punkt. Og i så fall kan 
man si du er en iherdig, intens, omtenksom og engasjert munk som alltid er 
rolig og avbalansert. 

Hvis du står, sitter eller ligger og er uten grådighet osv., kan man si det 
samme. 

Står eller går — 
kontrollen er din. 
Sitter, ligger — 
kontrollen er din. 
Bøyer, strekker — 
kontrollen er din. 


Ser 

fenomener og grupper 
oppstå og bli borte 
overalt 

og på alle kanter 

i den verden du lever i. 


Praktiserer dette 
intenst 

lever i fred 

og uten stress. 


Trener alltid 
oppmerksomt 
samler tanken 
på riktig måte — 


Hvis dette er deg, 
vil de si du er en 
som alltid er 
engasjert. 
Sampannasilasutta, Itivuttaka 4, 12, (PTS 118) 


23. Syv veiledninger for munkene 


Mesteren reiste seg og gikk til forsamlingssalen, der han satte seg på den 
sitteplassen som var gjort klar for ham. Så sa han: 

*Jeg skal gi dere syv nyttige veiledninger, munker. Hør godt etter og merk 
dere hva jeg sier.” 

*Ja vel, Mester,” svarte munkene. Mesteren sa: 

«Så lenge munkene ofte samles til rådsmøte, kan de regne med framgang og 
ikke tilbakegang. Så lenge munkene samles i enighet, avslutter møtet i enighet 
og utfører det de har å gjøre i enighet, kan de regne med framgang og ikke til- 
bakegang. Så lenge munkene ikke går ut over sine egne vedtak, ikke gjør noe 
som strir mot sine egne vedtak, men opptrer i samsvar med sine egne lover og 
tradisjoner, kan de regne med framgang og ikke tilbakegang. Så lenge munkene 

hedrer, ærer, respekter og høyakter eldre og erfarne munker som er som fedre 
og veiledere for munkesamfunnet og mener de er verd å lytte til, kan de regne 
med framgang og ikke tilbakegang. Så lenge munkene ikke bukker under for 
lengsel etter en ny tilværelse, kan de regne med framgang og ikke tilbakegang. 
Så lenge munkene trives i ensomhet ute i skogene, kan de regne med framgang 
og ikke tilbakegang. Så lenge munkene praktiserer oppmerksomhet slik at andre 
får lyst til å slutte seg til dem, og slik at nykommere finner seg til rette, kan de 
regne med framgang og ikke tilbakegang.” 
Fra Mahaparinibbanasutta, Digha Nikaya 16 


24. Seks veiledninger for munkene 


*Jeg skal gi dere seks nyttige veiledninger, munker. Hør godt etter og merk dere 
hva jeg sier.” 

*Ja vel, Mester,” svarte munkene. Mesteren sa: 

«Så lenge munkene opptrer vennlig overfor andre munker både når bare mun- 
kene er sammen og når andre er til stede, kan de regne med framgang og ikke 
tilbakegang. 

Så lenge munkene snakker vennlig til andre munker både når bare munkene 
er sammen og når andre er til stede, kan de regne med framgang og ikke 
tilbakegang. 

Så lenge munkene tenker vennlige tanker om andre munker både når de er 
alene og når andre er til stede, kan de regne med framgang og ikke tilbakegang. 

Så lenge munkene deler broderlig med hverandre alt det som de rettmessig 
får og har, om det så ikke er mer enn innholdet i en matbolle, og ikke holder noe 
tilbake for seg selv, kan de regne med framgang og ikke tilbakegang. 

Så lenge munkene lar være å bryte normene for god oppførsel, men prakti- 
serer en uplettet, uklanderlig, ren og befriende oppførsel som de vise vil rose og 
som bidrar til god konsentrasjon — så lenge de i fellesskap opptrer slik både når 
bare munkene er sammen og når andre er til stede, kan de regne med framgang 
og ikke tilbakegang. 

Så lenge munkene holder fast på den edle og frigjørende læren som fører til 
lidelsens opphør — så lenge de i fellesskap praktiserer denne læren både når bare 
munkene er sammen og når andre er til stede, kan de regne med framgang og 
ikke tilbakegang. 

Så lenge munkene følger og respekterer disse seks veiledningene, kan de 
regne med framgang og ikke tilbakegang, munker.” 

Fra Mahaparinibbanasutta, Digha Nikaya 16 


25. Gotamas elever 


Gotamas elever 
er alltid lysvåkne — 

de som både dag og natt 
betrakter Buddhas natur. 


Gotamas elever 

er alltid lysvåkne — 

de som både dag og natt 
betrakter Dhammas natur. 


Gotamas elever 

er alltid lysvåkne — 

de som både dag og natt 
betrakter Sanghas natur. 


Gotamas elever 

er alltid lysvåkne — 

de som både dag og natt 
betrakter kroppens natur. 


Gotamas elever 

er alltid lysvåkne — 

de som både dag og natt 
frydes ved ikke-vold. 


Gotamas elever 

er alltid lysvåkne — 

de som både dag og natt 

frydes over meditasjon. 
Dhammapada 296 — 301 


26. Gå ut, munker! 


Så vendte Mesteren seg til munkene og sa: 

*Jeg er fri fra alle lenker, både himmelske og menneskelige. Dere er også fri 
fra alle lenker, munker, både himmelske og menneskelige. Gå ut, munker! Vis 
medfølelse med verden og gå ut på vandring til glede og nytte for mange men- 
nesker, til glede, nytte og hjelp for guder og mennesker. Dit hvor én går, skal 
ikke to andre gå. Gi undervisning 1 denne læren som er god på begynnelsen, god 
på midten og god på slutten, og forklar både hovedinnholdet og alle de små 
detaljene! Forklar hvordan vi kan leve det rene og opphøyde liv! Det finnes 
noen som bare har litt støv på øynene, men som kommer til å gå til grunne 
dersom de ikke får høre læren. Noen kommer til å forstå læren!” 

Fra Marakatha, Vinaya Mahavagga I, 21 

27. Hvordan reagere på urettmessig kritikk 


*Hvis noen skulle kritisere meg, læren eller fellesskapet, munker, så bør dere 
ikke bli sinte, misfornøyde eller føle motvilje av den grunn. Hvis dere skulle bli 
sinte eller nedstemte av dette, blir det bare til hinder for dere selv. Hvis dere blir 
sinte eller nedstemte når andre kommer med kritikk, blir dere da i stand til å 
vurdere om det de sier er riktig eller galt?” 

*Nei, Mester.” 

*Hvis noen skulle kritisere meg, læren eller fellesskapet, munker, så bør dere 
påvise usannhetene og oppklare dem slik: "Dette er ikke sant, dette er ikke 
riktig. Slik er det ikke hos oss, det er ikke slik vi har det.” 

Hvis andre skulle rose meg, læren eller fellesskapet, munker, bør dere heller 
ikke bli glade, fornøyde eller opprømte av den grunn. I så fall blir det bare til 
hinder for dere selv. Hvis andre skulle rose meg, læren eller fellesskapet, bør 
dere bekrefte fakta slik de er: "Dette er sant, dette er riktig. Slik er det hos oss, 
slik har vi det.”” 

Fra Brahmajalasutta, Digha Nikaya I 


28. Nonneordenen innstiftes 


En gang da den våkne Mesteren oppholdt seg hos sakyaene, i fikenlunden ved 
Kapilavatthu, kom Mahapajapati Gotami bort og hilste høflig på ham. 

*Det hadde vært fint om kvinner også kunne få anledning til å gå ut i hjem- 
løshet og bli ordinert i din lære og treningsdisiplin, Mester,” sa hun. 

"Ikke be meg om det, Gotami,” svarte Mesteren, og samme svar fikk hun da 
hun gjentok sitt spørsmål for annen og tredje gang. 

Da innså Mahapajapati Gotami til sin sorg at Mesteren ikke ville gå med på at 
kvinner også skulle kunne gå ut i hjemløshet og bli ordinert i hans lære og 
treningsdisiplin. Hun tok høflig avskjed med ham og gikk gråtende bort med 
tårevått ansikt. 

Da Mesteren syntes han hadde vært lenge nok i Kapilavatthu, ga han seg på 
vandring mot Vesali. Der tok han inn i huset med de spisse gavlene i 
Storskogen. 

I mellomtiden raket Mahapajapati Gotami av seg alt håret og kledde seg i gul 
kappe, og sammen med mange andre sakyakvinner gikk hun til Vesali. Da hun 
kom fram til huset med de spisse gavlene, var føttene hennes hovne og hun var 
dekket av støv. Trist og nedslått ble hun stående utenfor døren og gråte. Dette 
fikk Ananda se, og han gikk bort og spurte henne hva som var i veien. 

*Mesteren vil ikke gi kvinner anledning til å gå ut i hjemløshet og bli ordinert 
i hans lære og treningsdisiplin,” snufset hun. 

*Vent litt her ute, Gotami, så skal jeg gå inn og snakke med ham om det,” sa 
Ananda. 

Så gikk Ananda inn, hilste høflig på Mesteren og sa: 

*Mahapajapati Gotami står utenfor døren her og gråter, Mester. Føttene hen- 
nes er hovne og hun er helt dekket av støv. Hun er trist og nedslått fordi du ikke 

vil gi kvinner anledning til å gå ut i hjemløshet og bli ordinert i hans lære og 
treningsdisiplin. Det ville være bra om kvinner også fikk anledning til dette, 
Mester.” 

"Ikke be meg om det, Ananda,” svarte Mesteren, og samme svar fikk han da 
han gjentok sitt spørsmål. 

*Mesteren vil ikke gi sin tillatelse til dette,” tenkte Ananda. *Men hva om jeg 
formulerer spørsmålet annerledes?” 
Høyt sa han: 

*Mener du kanskje at selv om kvinner lar seg ordinere, så vil de likevel ikke 
kunne klare å nå de høyere stadier, og at en kvinne ikke vil kunne bli en 
ærverdig?” 

*Nei, Ananda. Hvis en kvinne lar seg ordinere, vil hun kunne nå de høyere 
stadier, og en kvinne kan godt bli en ærverdig,” svarte Mesteren. 

*Men hvis det er slik at en kvinne kan klare dette, tenk da på hvor snill Maha- 
pajapati Gotami var mot deg da du var liten, Mester. Hun var som en mor for 
deg etter at din egen mor var død, ga deg melk av sine egne bryster, stelte deg 
og oppdro deg. Ville det ikke være bra om også kvinner kunne få anledning til å 
gå ut i hjemløshet og bli ordinert 1 din lære og treningsdisiplin?” 

"Hvis Mahapajapati Gotami aksepterer åtte ekstra treningsnormer, skal hun 
bli ordinert, Ananda.” 

Ananda gikk ut og fortalte Mahapajapati at Mesteren ville ordinere henne 
hvis hun aksepterte åtte ekstra treningsnormer. [...] 

"Slik en ung mann eller kvinne ville motta en lotuskrans med begge hendene 
og legge den på sitt hode, slik tar jeg imot disse åtte ekstra normene og vil 
overholde dem hele mitt liv!” [...] 

Deretter ble Mahapajapati Gotami ordinert som nonne. 

Mahapajapatigotamivatthu, Vinaya Culavagga 10, I (PTS 2, 253) 





29. Anathapindika etablerer Jetalunden som bolig for 
munkefellesskapet 


I byen Rajagaha bodde det en rik finansmann. Søsteren hans var gift med en 
borger som ble kalt Anathapindika — "Han som gir mat til de vergeløse”. En dag 
kom Anathapindika til Rajagaha for å ordne med noen forretninger. Finans- 
mannen hadde invitert Buddha og munkene til å komme og spise hos ham neste 
morgen. Derfor var han travelt opptatt med forberedelsene og ga tjenestefolkene 
beskjed om å stå tidlig opp og gjøre klar og sette fram mat og drikke til 
gjestene. 

*Når jeg har kommet på besøk her tidligere, har svogeren min lagt alle andre 
gjøremål til side og snakket med meg. Men nå er han travelt opptatt med å gi 
beskjeder til tjenestefolkene sine. Jeg undres om de forbereder bryllup eller en 
stor offerseremoni? Eller venter de besøk av kong Seniya Bimbisara med hele 
sitt følge?” 

Han spurte svogeren om dette, og denne svarte: 

*Nei, vi forbereder verken bryllup eller kongebesøk, men en stor offer- 
seremoni. Jeg har invitert Buddha, den oppvåknede, med hele sitt følge av mun- 
ker hit i morgen tidlig.” 

*Sa du den oppvåknede?” 

*Ja, jeg sa Buddha?” 

*Sa du den oppvåknede?” 

*Ja, jeg sa den oppvåknede.” 

*Sa du virkelig den oppvåknede?” 

*Ja, jeg sa den oppvåknede.” 

*Det er sannelig ikke ofte vi hører om en buddha, en fullkomment oppvåknet! 
Tror du at jeg kunne gå og hilse på denne ærverdige og fullkomment opp- 
våknede Mesteren nå?” 

*Det passer dårlig akkurat nå. Men du kan treffe ham i morgen.” 

Anathapindika gikk og la seg. Men han gledet seg så til å treffe den ærver- 
dige og fullkomment oppvåknede Mesteren at han våknet tre ganger den natten 
og trodde at det allerede var morgengry. 

Da gikk Anathapindika til Sivaka-porten, og åndene åpnet den for ham. Men 
da han kom ut av byen, forsvant lyset, og det ble mørkt. Han ble redd, og håret 
reiste seg på hodet hans. Han fikk mest lyst til å snu. Men den usynlige ånden 
Sivaka oppmuntret ham: 


*Hundre elefanter, hundre hester, 
hundre vogner med muldyrspann, 
hundre piker i skjønneste skrud — 

de er ikke verd en brøkdel av et skritt. 
Gå videre, borger, gå videre. 

Det er bedre å fortsette enn å snu.” 


Da svant mørket og det ble lyst igjen, så han tok mot til seg og fortsette. To 
ganger til ble han skremt av at det ble mørkt, og to ganger til oppmuntret ånden 
ham med det samme verset, slik at han våget å gå videre. Og nå nærmet han seg 
Sitalunden der Mesteren oppholdt seg. 

Mesteren fikk se Anathapindika komme gående. Han gikk ned fra den ter- 
rassen der han hadde praktisert gående meditasjon og satte seg på sitteplassen 
sin. Så sa han: 

*Kom hit, Sudatta.” 

*Mesteren bruker det egentlige navnet mitt når han snakker til meg,” tenkte 
Anathapindika, og glad og overrasket gikk han bort til Mesteren, bøyde seg 
dypt for ham og sa: 

*Jeg håper alt står bra til med deg, Mester?” 


*Det står alltid bra til med den brahman 
som har nådd fram til nibbana, 

som ikke klamrer seg til sanselige nytelser, 
men har falt til ro og ikke binder seg til noe, 
som har skåret over alle bånd 

og stilnet hjertets uro. 
Den fredfylte har det godt, 
for han har funnet ro i sinnet.” 


Deretter ga Mesteren Anathapindika en gradvis innføring i læren og snakket 
om gavmildhet, om etikk og om himmelen. Han snakket videre om hvor uver- 
dig og usunt det er å hengi seg til sanselige nytelser, hvordan de forurenser 
sinnet og at det derfor er mye bedre å gi slipp på dem. Da Mesteren forsto at 
sinnet til Anathapindika var mottakelig, fleksibelt, uten hindringer, oppløftet og 
tillitsfullt, gikk han videre og underviste ham 1 den læren som er særegen for de 
oppvåknede. Han forklarte ham om lidelsen, lidelsens årsak, lidelsens opphør 
og veien til lidelsens opphør. På samme måte som et rent og flekkfritt stykke tøy 
absorberer et fargestoff, fikk Anathapindika der og da en ren og uplettet innsikt i 
at alt det som er av en slik natur at det kan oppstå, det er også av slik natur at 
det kan opphøre. 

Anathapindika fikk øynene opp for læren, tok den til seg og forsto den. Han 
fordypet seg i den og all uvisshet og forvirring ble borte. Han fikk tillit til sin 
egen forståelse og var ikke avhengig av andre hva Mesterens lære angår. Derfor 
sa han: 

"Utmerket, Mester, utmerket! Det er som å rette opp det som var blitt veltet, 
eller som å åpenbare det som var skjult. Det er som å vise veien til en som var 
gått vill, eller som å bære lys inn i mørket, slik at den som har øyne kan se det 
som er der. Nettopp slik har du forklart sannheten på mange måter, Mester. Nå 
tar jeg tilflukt i deg, Mester, i Læren og i Munkefellesskapet. Vær så snill å 
regne meg som en legvenn, Mester, som har tatt tilflukt fra i dag av og så lenge 
jeg lever. La meg få invitere deg sammen med munkefellesskapet til å komme 
og spise hos meg i morgen tidlig, Mester.” 

Mesteren samtykket i taushet. 

Da Anathapindika så at Mesteren samtykket, reiste han seg, hilste høflig og 
tok farvel. 

Da finansmennene og andre borgere i Rajagaha fikk høre at Anathapindika 
hadde invitert Buddha og munkefellesskapet til frokost dagen etter, gikk de bort 
til ham og sa: 

*Vi hører du har invitert Buddha og munkene. Vi vil gjerne være med på å 
betale for det som trengs til måltidet.” 

"Takk for det, mine herrer, men det er ikke nødvendig. Jeg har alt som 
trengs.” 

Kong Seniya Bimbisara av Magadha fikk også høre dette, og han tilbød seg 
også å være med på å dekke utgiftene. Men Anathapindika takket nei også til 
ham. 

Da morgenen grydde, sørget Anathapindika for å sette fram all slags god mat 
og drikke der svogeren bodde, og deretter sendte han bud til Buddha og 
munkene om at maten sto klar. 

Buddha og munkene hadde allerede stått opp, og nå tok de kappe og bolle og 
gikk til finansmannens hus 1 Rajagaha. Anathapindika serverte egenhendig 
munkene med Buddha i spissen og serverte dem mat og drikke av beste sort. Da 

Mesteren var ferdig med å spise og hadde flyttet hånden vekk fra bollen, satte 
Anathapindika seg ned ved siden av ham og sa: 

*Kan du ikke være så vennlig å slå deg ned 1 Savatthi sammen med munkene 
når regntiden kommer, Mester!” 

*De som er kommet fram til sannheten, liker å bo der det er stille og fredelig, 
borger,” svarte Mesteren. 

*Aha, jeg forstår, Mester,” sa Anathapindika. 

Deretter gledet, oppmuntret og inspirerte Mesteren Anathapindika med å 
forklare mer om sin lære, før han reiste seg og gikk. 

Anathapindika var en mann som hadde mange gode venner. Mange satte pris 
på ham fordi han alltid var vennlig og imøtekommende mot andre. 

Da Anathapindika var ferdig med sine forretninger 1 Rajagaha, ga han seg på 
vei hjem til Savatthi igjen. Når han møtte mennesker underveis, sa han til dem: 

*Opprett parker og bygg boliger for munkene, mine venner, og gjør klar 
gaver til dem. Det har stått fram en oppvåknet, en buddha, i verden, og jeg har 
invitert ham til Savatthi. Derfor kommer han denne veien om en stund.” 

Og siden det var Anathapindika som oppfordret dem til dette, innrettet de 
parker, bygde boliger og gjorde klar gaver. 

Da Anathapindika var kommet tilbake til Savatthi, så han seg om 1 byen og 
tenkte: 

*Hvor skal Mesteren bo, tro? Det gjelder å finne en bolig som ikke ligger 
altfor langt utenfor byen og ikke altfor nær den. Den bør ligge i passende gang- 
avstand, slik at de som har lyst til det, kan gå dit og komme hjem igjen samme 
dag uten for mye strev, men samtidig slik at det er stille og fredelig der om 
natten, uten travelhet og støy av mange mennesker, slik at det er bra å meditere 1 
stillhet der. 

Da fikk han øye på en park som prins Jeta eide. Den lå akkurat passe langt 
utenfor byen og var akkurat slik han hadde tenkt seg. 

Derfor oppsøkte han prins Jeta og spurte: 

*Vil du selge meg denne parken slik at jeg kan bygge boliger til Buddha og 
munkene her?” 

*Nei, den selger jeg bare hvis du dekker hele parken med gullstykker.” 

*Det er en avtale. Den prisen godtar jeg.” 

*Nei, Jeg har ikke gått med på noen avtale!” 

Siden de ikke kunne bli enige om de hadde inngått en bindende avtale eller 
ikke, la de saken fram for dommerne, som sa at siden prins Jeta hadde sagt en 
pris, måtte han selge parken for den prisen. 

Dermed lot Anathapindika kjøre ut vognlass etter vognlass med gullmynter til 
nesten hele parken var dekket av myntene. Til slutt var det bare et lite hjørne 
igjen, men da hadde han ikke flere penger. Derfor ba han noen andre være så 
vennlige å skaffe de pengene som gjensto. 

Prins Jeta var storlig imponert over hvor gavmild Anathapindika var, så han 
sa: 

"Ikke hent mer penger! La meg få beholde det siste hjørnet av parken, slik at 
jeg selv kan få gleden av å gi det som gave til Mesteren!” 

Anathapindika tenkte at det ville bare være bra om en så berømt mann som 
prins Jeta også ville støtte Buddhas lære og organisasjon, så han lot prinsen 
beholde dette hjørnet av parken. Der lot så prinsen bygge et hus. 

Nå sørget Anathapindika for at det ble bygd hus med enkeltværelser for 
munkene, lagerrom, møtesaler, spisesaler, forrådsmagasiner, toaletter, gangstier 
i friluft og en innendørs vandrehall, brønner og brønnhus, baderom, lotusdam- 
mer og paviljonger i Jetalunden. [...] 

Da Buddha og munkene en tid senere kom vandrende til Savatthi, tok 
Anathapindika imot dem og overrakte parken. 

*La parken være åpen for alle munker, uansett hvor de kommer fra,” sa 
Buddha. 

*Ja vel, Mester,” svarte Anathapindika, og ga beskjed om at Jetalunden var 
åpen for alle munker, uansett hvor de kom fra. 


De blir forstyrret av kulde og varme 

de blir plaget av rovdyr, krypdyr og mygg. 
Vinter og regntid, vind og hete skaper problemer. 
Finner de et sted der de trygt kan være i ly 

kan de meditere og vinne innsikt. 


De oppvåknede sier at det å gi 

boliger til munkefellesskapet er det beste 
Derfor bør en forstandig person 

som ønsker å gjøre noe godt, 

bygge gode boliger for de vise. 


Gi av et rent og edelt sinnelag, 
gi dem mat og drikke, klær og husly. 
Til gjengjeld gir de undervisning i læren 
som fordriver all lidelse. 
Den som forstår denne læren, 
finner nibbana og fred 1 sinnet. 
Fra Anathapindikavatthu, Vinaya Culavagga 6, 2 (PTS 2, 154) 


30. Buddha og general Siha 


En gang da fremstående menn fra licchavi-klanen satt samlet, sa de mange 
rosende ord om Buddha, hans lære og hans fellesskap. General Siha, som var 
tilhenger av jainene, satt og hørte på samtalen, og han fikk lyst til å gå og 
snakke med denne mesteren som han hørte skulle være en ærverdig og full- 
komment oppvåknet person. 

General Siha gikk til jainenes leder, Nigantha Nataputta og sa at han hadde 
lyst til å gå og snakke med Buddha. 


41 


*Hvorfor det? Hvorfor vil du, som er en ansvarlig mann og mener at hand- 
linger medfører resultater, gå og snakke med Gotama? Han er jo en som under- 
viser i passivitet.” 

Da mistet general Siha lysten til å besøke Mesteren. Men så hørte han igjen 
noen som lovpriste Buddha, hans lære og hans fellesskap, og igjen fikk han lyst 
til å snakke med ham. Jainenes leder avviste dette som forrige gang. 

Men tredje gang generalen hørte rosende ord om Buddha, læren og felles- 
skapet, bestemte han seg for å besøke ham uten å spørre Nigantha Nataputta på 
forhånd. 

En morgen dro han ut fra Vesali med fem hundre vogner for å besøke 
Buddha. Da de var kommet så langt som de kunne kjøre med vogn, steg han ut 
og gikk videre til fots. Han gikk bort til Mesteren, hilste høflig på ham og satte 
seg ned hos ham. 

General Siha spurte: 

*Jeg har hørt at Gotama er en som underviser i passivitet. Har de rett de som 
sier dette? Siterer de deg riktig, Mester, eller sprer de løgner om deg? Gir de en 
korrekt beskrivelse av læren din? Eller er det noen her som gir en klanderverdig 
framstilling av den? Jeg har ikke lyst til å si noe uriktig om deg, Mester.” 

*Det går an å si at jeg underviser i passivitet, Siha. Det går an å si at jeg 
underviser i aktivitet. Det går an å si at jeg hevder en lære om avslutning, det 
går an å si at jeg hevder en lære om avsky, det går an å si at jeg hevder en lære 
om å fordrive, det går an å si at jeg hevder en lære om askese, det går an å si at 
Jeg avviser gjenfødelse og det går an å si at jeg gir undervisning 1 en opp- 
muntrende lære, Siha, og at jeg underviser mine elever i alt dette. 

I hvilken forstand kan man si at jeg underviser 1 passivitet? Jeg sier at man 
bør unngå å utføre dårlige handlinger med kropp, tale og tanke, at man bør 
avholde seg fra alle slags dårlige og usunne handlinger. Dette er en del av min 
undervisning. 

I hvilken forstand kan man si at jeg underviser 1 aktivitet? Jeg sier at man bør 
bestrebe seg på å utføre gode handlinger med kropp, tale og sinn, at man bør 
utføre mange gode og sunne handlinger. Dette er en del av min undervisning. 

I hvilken forstand kan man si at jeg hevder en lære om avslutning? Jeg sier at 
man bør gjøre slutt på begjær, hat og uvitenhet, at man bør slutte å gjøre alle 
slags dårlige og usunne handlinger. Dette er en del av min undervisning. 

I hvilken forstand kan man si at jeg hevder en lære om avsky? Jeg avskyr 
dårlige handlinger utført med kropp, tale og tanke, og jeg avsky alle slags 
dårlige og usunne handlinger. Dette er en del av min undervisning. 

I hvilken forstand kan man si at jeg hevder en lære om å fordrive? Jeg sier at 
vi bør fordrive grådighet, hat og vrangforestillinger, at vi bør fordrive alle slags 
dårlige og usunne holdninger. Dette er en del av min undervisning. 

I hvilken forstand kan man si at jeg hevder en lære om askese? Jeg sier at vi 
bør forholde oss som asketer overfor usunne fenomener som dårlige handlinger, 
urett tale og usunne tanker. Den som brenner bort dårlige og usunne holdninger 
og kvitter seg helt med dem, skjærer dem av ved roten slik at de ikke kan vokse 
opp på nytt, han vil jeg kalle asket. Og den som er kommet fram til sannheten, 
Siha, har brent bort alle dårlige og usunne handlinger, kvittet seg helt med dem 

og skåret dem av ved roten slik at de ikke kan vokse opp igjen. Dette er en del 
av min undervisning. 

I hvilken forstand kan man si at jeg avviser gjenfødelse? Jeg sier at den som 
avviser en ny biologisk fødsel, som har skåret over en ny fødsel med roten slik 
at den senere ikke kan forekomme, han avviser gjenfødelse. Den som er kom- 
met fram til sannheten, avviser en ny biologisk fødsel. Han har skåret over en 
ny fødsel med roten slik at den senere ikke kan forekomme. Dette er en del av 
min undervisning. 

I hvilken forstand kan man si at jeg gir undervisning i en oppmuntrende lære? 
Jeg gir den høyeste oppmuntring og underviser i en lære som i høyeste grad er 
oppmuntrende, Siha. Dette er en del av min undervisning.” 

Da general Siha hadde hørt dette, sa han: 

"Utmerket, Mester, utmerket! Det er som å rette opp det som var blitt veltet, 
eller som å åpenbare det som var skjult. Det er som å vise veien til en som var 
gått vill, eller som å bære lys inn i mørket, slik at den som har øyne kan se det 
som er der. Nettopp slik har du forklart sannheten på mange måter, Mester. Nå 
tar jeg tilflukt i deg, Mester, i Læren og i Munkefellesskapet. Vær så snill å 
regne meg som en legvenn, Mester, som har tatt tilflukt fra i dag av og så lenge 
Jeg lever.” 

*Men undersøk saken grundig først, Siha. Det er best at en kjent mann som 
deg undersøker grundig først.” 

*Når du ber meg undersøke først, blir jeg bare enda mer fornøyd, Mester. 
Hadde jeg sluttet meg til en annen skole, ville nok de ha båret faner omkring i 
hele Vesali og proklamert høylydt at general Siha hadde sluttet seg til dem. Men 
du ber meg om å undersøke saken først. Nå vil jeg gjenta at jeg tar tilflukt i deg, 
i Læren og i Munkefellesskapet, at jeg er en legvenn som har tatt tilflukt fra 1 
dag av og så lenge jeg lever.” 

*Men familien din har støttet jainene 1 lang tid, Siha. Jeg håper du vil fort- 
sette å gi dem mat når de kommer til huset ditt.” 

*Jeg har hørt dette, Mester, at Gotama er en som sier at man bare bør gi gaver 
til ham selv og til hans elever, ikke til andre, at det bare er gaver som blir gitt til 
ham selv og til hans elever som bærer gode frukter, ikke gaver gitt til andre. 
Men nå oppfordrer du meg altså til å fortsette å gi til jainene. Vel, det får vi nå 
se på, da. Nå vil jeg for tredje gang ta tilflukt i deg, i Læren og i Munke- 
fellesskapet, og erklære at jeg er en legvenn som har tatt tilflukt fra i dag av og 
så lenge jeg lever.” 

Fra Sihasenapativatthu, Vinaya Mahavagga. 6, 178 (PTS 1,233) 

31. Buddha og den prostituerte kvinnen Ambapali 


Den luksusprostituerte Ambapali fikk høre at Mesteren var kommet til Vesali og 
bodde i mangolunden hennes. Hun ga ordre om å spenne for sin prektigste vogn 
og kjørte deretter ut av Vesali i retning av mangolunden. Da de var kommet så 
langt det var mulig å kjøre med vogn, steg hun ut og gikk videre til fots. Hun 
bøyde seg for Mesteren og hilste ærbødig på ham. Så satte hun seg ned, og 
Mesteren gledet og inspirerte henne med ord om læren. 

Etter at Mesteren hadde talt, sa Ambapali: 

*Vil du gjøre meg den ære å ta med deg munkene og komme og spise frokost 
hos meg i morgen, Mester?” 

Mesteren samtykket i taushet. Ambapali reiste seg, tok høflig avskjed med 
Mesteren, og ga seg på hjemvei. 

Licchavi-adelsmennene i Vesali hadde også hørt at Mesteren holdt til i 
Ambapalis mangolund. De sprang opp i praktvognene sine og kjørte ut av 
Vesali. Noen av licchaviene var kledd i blått fra topp til tå, med blå klær og blå 
smykker. Noen av dem var kledd i gult, med gule klær og gule smykker, noen i 
rødt, med røde klær og røde smykker og noen av dem gikk 1 hvitt fra topp til tå, 
med hvite klær og hvite smykker. 

Ambapali kjørte rett mot de unge licchaviene og sperret veien for dem, vogn 
mot vogn, aksel mot aksel og hjul mot hjul. 

*Hvorfor sperrer du veien for oss, Ambapali?” spurte licchaviene. 

*Mine herrer, jeg har nettopp invitert Buddha og munkene til frokost i 
morgen tidlig.” 

*Du skal få hundre tusen mynter hvis du vil overlate det måltidet til oss, 
Ambapali!” sa de. 

"Et så viktig måltid ga jeg ikke fra meg om jeg fikk hele Vesali med alle dets 
inntekter!” svarte Ambapali. 

Da knipset licchaviene med fingrene og utbrøt: *Det var da som bare pokker! 
Denne mangojenta kom oss i forkjøpet! Vi er blitt slått av Ambapali!” 

Så kjørte de videre mot mangolunden. 

Da Mesteren fikk øye på licchaviene som nærmet seg, sa han til munkene: 

*De av dere som ikke har sett gudene, munker, kan se på de licchaviene som 
kommer der. De tar seg like flott ut som en flokk guder!” 

Da de var kommet så langt det var mulig å kjøre med vogn, steg licchaviene 
ut og gikk videre til fots. De bøyde seg for Mesteren og hilste ærbødig på ham. 
Så satte de seg ned, og Mesteren gledet og inspirerte dem med ord om læren. 

Etter at Mesteren hadde talt, sa licchaviene: 

*Vil du gjøre oss den ære å komme sammen med alle munkene og spise fro- 
kost hos oss i morgen, Mester?” 

*Jeg har allerede sagt ja takk til en invitasjon fra Ambapali, licchavier,” 
svarte Mesteren. 

Da knipset licchaviene med fingrene og utbrøt: *Det var da som bare pokker! 
Denne mangojenta kom oss i forkjøpet! Vi er blitt slått av Ambapali!” 

Så takket de Mesteren for samtalen, reiste seg, tok høflig avskjed med ham 
og gikk. 


44 


Neste morgen, da dagen grydde, gjorde Ambapali klar all slags god mat 
hjemme hos seg selv og sendte bud til Mesteren om at tiden var inne og maten 
sto klar. Mesteren hadde allerede stått opp og kledd på seg. Nå tok han bollen 
sin, og sammen med munkene gikk han til Ambapalis hus og satte seg på den 
plassen som var gjort klar for ham ute i hagen hennes. Ambapali serverte egen- 
hendig Mesteren og munkene og satte fram all slags deilig mat for dem. 

Da Mesteren hadde spist og hadde vasket bollen og hendene sine, satte Am- 
bapali seg på et lavere sete ved siden av ham og sa: 

*Jeg gir denne hagen til deg og til munkefellesskapet, Mester.” 

Mesteren tok imot gaven. Så gledet og inspirerte han henne med ord om 
læren før han reiste seg og gikk. 

Fra Mahaparinibbanasutta, Digha Nikaya 16 


32. Buddha og morderen Angulimala 


Slik har jeg hørt det. 

En gang var Mesteren 1 Savatthi og holdt til i Anathapindikas park Jeta- 
lunden. På den tiden var det en røver i kong Pasenadi av Kosalas rike, som het 
Angulimala. Han var grusom og mordlysten, hadde blod på hendene og hadde 
ingen medfølelse med levende vesener. Han drepte og skremte bort folk slik at 
både landsbyer, byer og hele distrikter ble avfolket. Han skar lillefingeren av 
dem han drepte og trædde dem på en snor han bar om halsen. Derfor ble han 
kalt *Fingerhalsbånd”, Angulimala. 

En morgen kledde Mesteren på seg, tok kappe og bolle og vandret inn til 
byen for å motta matgaver. Etter at han hadde gått matrunden i Savatthi, spiste 
han og pakket sammen sakene sine. Så ga han seg på vandring langs hoved- 
veien i retning av der hvor Angulimala holdt til. 

Flere gjetere, bønder og reisende fikk se at Mesteren var på vei mot røveren 
Angulimalas område, og de prøvde å advare ham: 

"Ikke gå den veien, munk. Der borte finnes det en røver som heter Anguli- 
mala. Han er grusom og mordlysten, har blod på hendene og har ingen med- 
følelse med levende vesener. Han har drept og skremt bort folk slik at både 
landsbyer, byer og hele distrikter ble avfolket. Han skjærer lillefingeren av dem 
han dreper og trær dem på en snor han har om halsen. Folk har samlet seg og 
gått 1 grupper på ti, tyve og tredve mann, men Angulimala har tatt dem, alle 
sammen.” 

Mesteren svarte ikke, men gikk bare videre. De prøvde igjen og igjen å 
advare ham, men han gikk videre uten et ord til svar. 

Allerede på avstand fikk Angulimala øye på Mesteren som kom gående, og 
han tenkte: 

*Det var da merkelig! Tidligere har folk kommet 1 grupper på ti, tyve og 
tredve mann, men jeg tok dem, likevel. Og nå kommer sannelig denne munken 
vandrende mutters alene. Han ser ut som om han ikke enser farer. Men nå går 
jeg bort og slår ham i hjel!” 

Dermed grep Angulimala sverd og skjold, spente på seg bue og piler og 
fulgte etter Mesteren. Men Mesteren skapte en illusjon slik at Angulimala 
syntes at det var umulig for ham å nå igjen Mesteren, enda Mesteren gikk i 
vanlig gangfart og Angulimala løp etter ham alt han kunne. 

*Dette var da rart,” tenkte Angulimala. "Før har jeg klart å løpe så jeg har tatt 
igjen både elefanter, hester, vogner og hjorter 1 fullt sprang, men enda denne 
munken bare går der i vanlig gangfart, klarer jeg ikke å ta ham igjen, enda jeg 
løper alt jeg bare kan!” 

Han stanset og ropte: 

*Stopp da, munk! Stopp!” 

*Jeg har stoppet, Angulimala. Det er du som må stoppe.” 

*Disse buddhistmunkene pleier å snakke sant. De pleier å holde seg til sann- 
heten,” tenkte Angulimala. *Likevel sier denne munken at han har stoppet, enda 
han går, og han sier jeg skal stoppe, enda jeg har stoppet. Dette må jeg spørre 
ham nærmere ut om.” 

Og røveren Angulimala henvendte seg til Mesteren med dette verset: 


*Munk! Selv om du går, sier du: 
*Jeg har stoppet!” Så sier du 

at Jeg som har stoppet, ennå går! 

Nå spør jeg deg hva du mener: 
Hvordan kan du si at du har stoppet? 
Og hvordan kan du si at jeg går?” 


Mesteren svarte: 


*Angulimala! Jeg står stille 

fordi jeg aldri løfter hånden 

mot noe levende vesen. 

Men du tar ikke hensyn til andre. 
Derfor står jeg. Du står ikke!” 


Angulimala sa: 


*Å, sannelig har lang tid gått 

siden han som jeg setter så høyt, 
den edle, har vært her i skogen! 

Nå som jeg har hørt dette verset 

vil jeg gi avkall på ondskapen. 

— Du har gitt meg den gode læren!” 


Slik talte røveren — og slengte 
sverdet sitt ned i en dyp kløft. 
Han falt ned foran Buddhas føtter 
og ba om å bli ordinert. 

Og vismannen Buddha, som har medfølelse 
og er hele verdens lærer, 

sa til ham: *Kom som munk!” 

Slik ble røveren munk. 


Deretter la Mesteren 1 vei i retning av Savatthi, og Angulimala, som nå var 
blitt novise, fulgte med ham. Da de kom fram, slo Mesteren seg til utenfor byen 
i Anathapindikas park Jetalunden. 

En dag samlet det seg en stor folkemengde utenfor porten til palasset til kong 
Pasenadi av Kosala, og de ropte med høy røst: 

*T riket ditt finnes det en røver som heter Angulimala, herre konge. Han er 
grusom og mordlysten, har blod på hendene og har ingen medfølelse med 
levende vesener. Han dreper og skremmer bort folk slik at både landsbyer, byer 
og hele distrikter blir avfolket. Han skjærer lillefingeren av dem han dreper og 
trær dem på en snor han bærer om halsen. Jag ham bort, herre konge!” 

Tidlig en morgen dro kong Pasenadi ut av byen med fem hundre hester og tok 
veien forbi Jetalunden. Da han var kommet så langt som det var framkommelig 
med vogn, steg han ned fra vognen og gikk til fots bort til Mesteren, hilste 
høflig på ham og satte seg ned. Da kongen hadde satt seg, sa Mesteren: 

"Hva er det som foregår, store konge? Er du i strid med kong Seniya Bim- 
bisara av Magadha? Eller skal du kjempe mot licchaviene i Vesali eller andre 
fiendtlige fyrster?” 

*Nei, Mester. Jeg er ikke i strid verken med kongen av Magadha, licchaviene 
eller andre fyrster. Det finnes en røver i riket mitt, Mester, som heter Anguli- 
mala. Han er grusom og mordlysten, har blod på hendene og har ingen 
medfølelse med levende vesener. Han dreper og skremmer bort folk slik at både 
landsbyer, byer og hele distrikter blir avfolket. Han skjærer lillefingeren av dem 
han dreper og trær dem på en snor han bærer om halsen. Det er han jeg skal jage 
bort, Mester.” 

*Men hvis du nå fikk se Angulimala, og så at han hadde raket av seg hår og 
skjegg, iført seg gul kappe, gått ut fra hjemmet og blitt en hjemløs, og at han 
avsto fra drap, tyveri og urett tale, at han spiste bare ett måltid om dagen, at han 
var blitt en munk med god moral og edel karakter, hva ville du da gjøre med 
ham, store konge?” 

*Da ville jeg hilse høflig på ham, reise meg for ham og tilby ham å sitte, jeg 
ville tilby ham kappe, mat, bolig og medisiner, og jeg ville sørge for at han får 
den beskyttelsen som han har krav på etter loven. Men hvordan skal vel det 
kunne skje, Mester, at en slik illgjerningsmann skal kunne leve innenfor gren- 
sene av god moral?” 

Akkurat da satt Angulimala like i nærheten av Mesteren. Mesteren strakte ut 
sin høyre arm og sa: 

"Her er Angulimala, store konge.” 

Kong Pasenadi skvatt til. Han ble stiv av skrekk og håret reiste seg på hodet 
hans. Da Mesteren så hvor skremt kongen ble, sa han: 

"Ikke være redd, store konge. Du har ikke noe å være redd for her.” 

Da forsvant kongens frykt, og han roet seg igjen. Så vendte kongen seg mot 
Angulimala og spurte: 

"Er du virkelig Angulimala?” 

*Ja, store konge.” 

"Hvilken ætt kom din far og din mor fra?” 

*Min far het Gagga og min mor het Mantani, store konge.” 

*Da kan du glede deg, du sønn av Gagga og Mantani. Jeg skal sørge for at du 
får det du trenger av kapper, mat, bolig og medisiner.” 

På den tiden var Angulimala skogsmunk. Han levde av den maten folk ga 
ham, og han eide bare tre kapper som han selv sydde av filler han fant. Derfor 
svarte han: 

"Takk for det, store konge. Men jeg har det jeg trenger av kapper.” 

Kongen gikk bort til Mesteren igjen, hilste høflig og satte seg ned hos ham. 
Så sa han: 

*Det er vidunderlig, Mester, det er virkelig storartet å se hvordan du temmer 
de hemningsløse, beroliger de rastløse og viser veien til det endelige nibbana til 
dem som ennå ikke har funnet veien dit. Vi klarte ikke å temme ham med 
våpenmakt, men Mesteren har temmet ham uten å bruke verken våpen eller 
makt. 

Men nå må jeg gå, Mester. Jeg har det travelt, for jeg har mye å gjøre.” 

*Gjør som det passer deg, store konge.” 

Dermed reiste kong Pasenadi seg, tok høflig farvel med Mesteren og gikk. 

Tidlig neste morgen kledde Angulimala på seg, tok kappe og bolle og gikk 
inn til Savatthi for å motta matgaver. Mens han gikk omkring 1 byen, fikk han 
øye på en kvinne som slet i harde fødselsveer. Dette fikk ham til å tenke at 
levende vesener i sannhet har det vondt. 

Etter at han var kommet tilbake fra matrunden og hadde spist, gikk han bort 
til Mesteren, hilste høflig på ham og satte seg ned. Så fortalte han hva han 
hadde opplevd i byen, og hvilke tanker han hadde gjort seg 1 den forbindelse. 

*Da kan du gå tilbake til den kvinnen, Angulimala, og si dette til henne: 
Siden jeg ble født, søster, vet Jeg ikke om at jeg med vitende og vilje har tatt 
livet av noe levende vesen. Ved denne sannhet skal det gå deg vel, og det skal 
gå ditt ufødte barn vel.”” 

*Men da ville jeg Jo komme med en bevisst løgn, Mester. Jeg har jo med 
vitende og vilje tatt livet av mange levende vesener!” 

*Da kan du gå tilbake til den kvinnen, Angulimala, og si dette til henne: 
Siden jeg ble født til et edelt liv, søster, vet jeg ikke om at jeg med vitende og 
vilje har tatt livet av noe levende vesen. Ved denne sannhet skal det gå deg vel, 
og det skal gå ditt ufødte barn vel.”” 

*Ja vel, Mester,” svarte Angulimala. 

Så gikk han tilbake til denne kvinnen og sa: 

"Siden jeg ble født til et edelt liv, søster, vet jeg ikke om at jeg med vitende 
og vilje har tatt livet av noe levende vesen. Ved denne sannhet skal det gå deg 
vel, og det skal gå ditt ufødte barn vel.” 

Og det gikk bra med både kvinnen og barnet. 

Deretter trakk Angulimala seg tilbake og satte iherdig alle krefter inn på 
treningen, slik at han oppnådde det som er målet for en mann som forlater hjem- 
met og går ut i hjemløshet. Han fullførte treningen og så og forsto selv her og nå 
at nå er det ikke mer som oppstår, fullført er det opphøyde liv, gjort er det som 
skulle gjøres og nå blir det ikke noe mer etter dette. Nå var Angulimala blitt en 
av de ærverdige. 

En morgen sto Angulimala opp, kledde på seg og vandret inn til Savatthi med 
kappe og bolle for å motta matgaver. Plutselig kastet noen en leirklump på ham, 
andre lot stokker og steiner hagle over ham. Angulimala vendte tilbake til Mes- 
teren med store sår i hodet. Blodet rant av ham, bollen var knust og kappen 
hang i filler om ham. 

Da Mesteren fikk se Angulimala, sa han: 

*Dette må du tåle, brahman, dette må du tåle. Dine tidligere handlinger bærer 
frukt her og nå, og dermed slipper du å lide mange tusen år i helvete på grunn 
av dine handlinger.” 

Angulimala trakk seg tilbake og mediterte i ensomhet og gledet seg over den 
friheten han hadde vunnet, og dypt grepet uttalte han disse versene: 


Han som før var tankeløs og sløv, 
men siden våknet til handling, 
lyser opp verden som fullmånen 
når den unnslipper skyenes garn. 


Han som med gode gjerninger 

gjør opp for det han har gjort av vondt, 
lyser opp verden som fullmånen 

når den unnslipper skyenes garn. 


Den munken som vier seg helt 

til Buddhas lære, om enn han er ung, 
lyser opp verden som fullmånen 

når den unnslipper skyenes garn. 


La også fiendene mine 

høre de gode ord om læren! 

La også fiendene mine 

slutte seg til den gode læren! 

La også fiendene mine 

omgås de gode som sprer læren! 


La fiendene mine høre 
læren til rette tid, fra de gode 
som taler om tålmodighet og vennlighet, 


og la dem leve etter læren — 


så ville de aldri skade meg, 

og heller ikke noen andre, 
men nå frem til den høyeste fred 
og beskytte alle skapninger. 


Kanalbyggeren leder vannet, 
pilmakeren retter ut emnet, 
snekkeren former treverket, 

den vise former seg selv. 

Noen temmes med kjepp eller pisk, 
noen med elefanttemmer-stav; 

Jeg ble ikke temmet med makt, 
men med Buddhas frigjørende ord! 


Mitt navn er Ikkevold, men før 
skadet jeg andre med grusomhet. 
Nå bærer jeg navnet mitt med rette! 
Aldri mer vil jeg skade noen. 


Jeg var en brutal forbryter — 

som Angulimala var jeg kjent. 
Den store flommen rev meg med, 
men jeg søkte tilflukt hos Buddha. 


Jeg hadde blodige hender — 

som Angulimala var jeg kjent. 

Se på meg nå! Jeg har søkt tilflukt! 
Roten til ny eksistens er knust. 


Jeg gjorde mange onde ting: 

det ledet meg mot et fremtidig liv i sorg. 
Men mine gjerningers modning 

berørte meg: Jeg spiser uten skyld! 


Dumme og tåpelige folk 

koser seg med sløvhet og lettsinn. 
Den kloke vokter våkent sin flid 
slik bankmannen vokter gullet sitt. 


Dyrk ikke sløvhet og lettsinn. 
Dyrk ikke sansenytelser. 

Den som mediterer med flid 
finner den høyeste lykke. 

Den kom til meg, og velkommen 
var den! Ikke noe dårlig råd 

ga denne beste av alle 

lærer spredd ut blant mennesker! 

Den kom til meg, og velkommen 

var den! Læren ga gode råd! 

Jeg har vunnet trefoldig kunnskap — 

Buddhas vei er gått til ende. 
Angulimalasutta, Majjhima Nikaya 86 


33. Buddha og søppeltømmeren Sunita 


Sunita var født i en søppeltømmerfamilie. Han levde som dotømmer 1 Rajagaha 
og hadde nesten ikke til livets opphold av mat og klær. 

En morgen hadde Mesteren stått opp, tatt bollen sin og gått inn til byen sam- 
men med en stor flokk munker for å få mat. Så traff han på Sunita 1 en av de 
trange gatene. Sunita hadde feid matrester, skitt og søppel sammen i en haug og 
lagt det opp i de to kurvene sine. Så la han bærestangen over skulderen og bar 
kurvene bort. Da han fikk se Mesteren og munkene komme mot seg, ble han 
skamfull og forvirret. Han forsøkte forgjeves å finne et sidesmug for å smette 
unna, men veggene sto som en mur på begge sider. Derfor satte han kurvene fra 
seg og trykte seg forlegen inn til veggen for å slippe dem forbi. Mest av alt 
ønsket han det hadde vært et hull i veggen som han kunne forsvinne inn i. 

Da Mesteren kom bort til ham, så han at Sunita hadde gode anlegg, og med 
velklingende og melodisk røst sa han til ham: 

*Har du lyst til å forlate det trøstesløse livet du nå lever og heller bli munk?” 

Sunita ble så lykkelig og glad over Mesterens ord, at han følte som om hadde 
drukket av selve udødelighetens beger. 

"Hvis en som jeg kan få lov til noe slikt, Mester, vil jeg gjerne bli ordinert,” 
svarte han. 

*Kom som munk,” sa Mesteren. 

Han fikk bolle og kappe og Mesteren tok ham med tilbake til klosteret og ga 
ham et meditasjonsemne å arbeide med. Han arbeidet seg fortløpende gjennom 
treningsstadiene og innsikten hans modnet slik at selv gudene kom og lovpriste 
ham. 

Da Buddha forsto at han var blitt en ærverdig, roste han ham med dette 
verset: 


Ved flittig innsats og edelt liv, 
selvbeherskelse og kontroll, 

ble denne mannen foredlet — 
Ja, han er i sannhet en brahman! 


Flere andre munker ville gjerne at Sunita skulle utstøte et løvebrøl, så de 
stilte ham ledende spørsmål: 

"Hvorfor forlot du familielivet og ble munk, Sunita? Hvordan ble du ordi- 
nert? Hvordan trengte du inn i sannhetene?” 

Da utstøtte Sunita sitt løvebrøl med disse versene: 

Jeg ble født inn 1 usle kår, 
en fattig og sulten familie. 
Foraktelig var mitt arbeid: 
Jeg feide søppel i gatene. 


Og alle skydde meg og ropte 
skjellsord når jeg kom dem for nær. 
Ydmyk snek jeg meg langs veggene 
og bøyde nakken for alle. 


Så fikk jeg se Den Våkne 

omgitt av munkenes skare. 

Den ypperste av mennesker, den store helt, 
gikk inn i Magadhas hovedstad. 


Jeg kastet bærestang og kurver 

og hilste Den Fullkomment Våkne. 
Den beste av mennesker stanset! 
Meg viste han medfølelse! 


Jeg bøyde meg for hans føtter 

og reiste meg. Der, ved hans side, 
ba jeg ham, den ypperste Mester, 
om å bli ordinert. 


Og han som har medfølelse 
med hele verden, sa til meg 
med vennlig røst: *Kom som munk!” 
Slik ble jeg en av brødrene. 


Jeg bodde alene i skogen 

og henfalt aldri til dovenskap, 
men praktiserte Buddhas lære 
slik han selv hadde veiledet meg. 


I første nattevakt så jeg 

liv på liv passere minnet. 

I den mellomste nattevakt 

ble blikket renset, øyet klart. 

I siste nattevakt kom lyset 

som splintret mørkets tykke murer! 


Og så, da morgenen grydde 


og solen rødmet på himmelen, 
kom Indra og Brahma til meg 

og hilste, med hendene sammen: 


Lovet være deg, du edleste! 

Lovet være deg, du store mann! 

Du, herre, fortjener lovord — du, 

hvis sinn har splintret mørkets vegger! 


Da Mesteren så meg omgitt 

og hyllet av gudenes skare, 
sendte han meg et vennlig smil 
og forkynte så for alle: 


"Gjennom iherdighet og et opphøyd liv, 
selvbeherskelse og selvkontroll, 
ble denne mannen foredlet — 
Ja, han er i sannhet en brahman!” 

Med disse versene viste han også at det er de indre kvaliteter som teller, ikke 
fødsel eller avstamning. Det var derfor Mesteren sa: 


Langs landeveien, blant rusk og rask 
i avfallshaugens støv — 

selv der kan duftende liljer gro 

til fryd for tanke og sinn. 


Slik stråler også i visdomsglans 

Den Fullkomment Våknes elev, 

midt 1 den blinde folkehop 

som selv er av støvets natur. 
Sunita, fra Theragatthakatha 2, 12, 2 

Beskrivelser av Buddha 


34. Buddha 


Han er i sannhet en ærverdig Mester som har våknet fullt og helt ved egen hjelp. 
Han har fullkommen kunnskap og levemåte, han er lykkelig, han er en som 
kjenner verden, — en uforlignelig trener for folk som kan trenes, — guders og 
menneskers lærer, en våken Mester. 

Fra Patikasutta, Digha Nikaya 24 


35. Brahmanen Sonadanda beskriver Gotama Buddha 


Filosofen Gotama er av edleste avstamning gjennom syv generasjoner, han er av 
uklanderlig og edel byrd. Derfor sømmer det seg ikke at filosofen Gotama 
kommer for å se oss. Det er bedre at vi går og besøker filosofen Gotama. 

Filosofen Gotama ga avkall på en stor slekt da han gikk ut. 

Filosofen Gotama ga avkall på mye gull og sølv da han gikk ut, han ga avkall 
på skatter både over og under jorda. 

Filosofen Gotama gikk ut da han var ung, lenge før det første grå hår kom til 
syne. I sin beste ungdom og kraftigste alder forlot han hjemmet og gikk ut i 
hjemløsheten. 

Til tross for at hans foreldre var imot det, og sto der gråtende med tårevåte 
ansikter, rakte filosofen Gotama av seg hår og skjegg, iførte seg den gule 
kappen, forlot hjemmet og gikk ut i hjemløsheten. 

Filosofen Gotama er pen og kjekk og tiltalende å se på, han har den fineste 
ansiktsfarge, en imponerende holdning og et guddommelig utseende, ja, et 
lytefritt ytre. 

Filosofen Gotama er et moralsk menneske, han har en fast karakter. 

Filosofen Gotama taler vakkert, han er veltalende og høflig. Han taler distinkt 
og velartikulert og uttrykker seg klart. 

Filosofen Gotama har mange elever og har utdannet mange lærere. 

Filosofen Gotama har utslettet alt lidenskapelig begjær i sitt indre og er ferdig 
med all forfengelighet. 

Filosofen Gotama taler om årsak og virkning, om handling, han holder det 
gode fram for brahmanenes slekt. 

Filosofen Gotama kommer fra en høy ætt, fra en gammel adelsfamilie. 

Filosofen Gotama kommer fra en rik familie, med mye gods og eiendom. 

Folk kommer langveis fra gjennom land og riker for å legge fram spørsmål 
for filosofen Gotama. 

Mange tusen guder og åndevesener har tatt tilflukt i filosofen Gotama, til 
beste for alle levende vesener. 


54 


Disse lovord går om filosofen Gotama: *Han er 1 sannhet en ærverdig Mester 
som har våknet fullt og helt ved egen hjelp. Han har fullkommen kunnskap og 
levemåte, han er lykkelig, han er en som kjenner verden, — en uforlignelig trener 
for folk som kan trenes, — guders og menneskers lærer, en våken Mester.” 

Filosofen Gotama har de trettito kjennetegn på en stor mann. 

Filosofen Gotama ønsker hvert menneske velkommen. Han er vennlig, 
forekommende og imøtekommende, han er ikke overlegen og snakker gjerne 
med folk. 

Både munker, nonner, legmenn og legkvinner gjør ære på filosofen Gotama. 
De respekterer, hedrer og høyakter ham og setter ham høyt. 

Mange guder og mennesker har tillit til filosofen Gotama. 

Når filosofen Gotama oppholder seg i en by eller landsby, får menneskene 
der være i fred for ånder og demoner. 

Filosofen Gotama har grunnlagt et fellesskap, han er en folkelærer med stor 
tilslutning, og han regnes som den fremste av de som har etablert en fri- 
gjøringsvei som er åpen for alle. 

Mange filosofer og brahmaner har vunnet seg ry for enkeltsaker, men slik er 
det ikke med filosofen Gotama. Hans ry baserer seg på fullendelsen av visdom 
og levemåte. 

Kong Seniya Bimbisara av Magadha, med koner og barn og hele sitt følge, 
har tatt tilflukt i filosofen Gotama, til beste for alle levende vesener. 

Kong Pasenadi av Kosala, med koner og barn og hele sitt følge, har tatt 
tilflukt i filosofen Gotama, til beste for alle levende vesener. 

Brahmanen Pokkharasati, med koner og barn og hele sitt følge, har tatt til- 
flukt i filosofen Gotama, til beste for alle levende vesener. 

Kong Seniya Bimbisara av Magadha gjør ære på filosofen Gotama. Han 
respekterer, hedrer og høyakter ham og setter ham høyt. 

Kong Pasenadi av Kosala gjør ære på filosofen Gotama. Han respekterer, 
hedrer og høyakter ham og setter ham høyt. 

Brahmanen Pokkharasati gjør ære på filosofen Gotama. Han respekterer, 
hedrer og høyakter ham og setter ham høyt. 

Filosofen Gotama har kommet hit til Campa og bor ved bredden av Gaggaras 
lotusdam. Enhver filosof eller brahman som kommer hit til vår landsby og vårt 
distrikt er vår gjest, og alle gjester bør vi gjøre ære på. Vi bør respektere dem, 
hedre og høyakte dem og sette dem høyt. 

Fra Sonadandasutta, Digha Nikaya 4 


36. Sariputta roser Buddha 


En gang oppholdt Mesteren seg i Pavarikas mangolund i Nalanda. Da kom Sari- 
putta bort og hilste ærbødig på ham, satte seg ned ved siden av ham og sa: 

*Jeg er overbevist om at det aldri har vært, aldri vil komme til å bli og heller 
ikke finnes noen annen filosof eller brahman som har dypere innsikt 1 opp- 
våkningen enn du, Mester!” 

*Det var da store og bombastiske ord du tok i munnen, Sariputta! Sannelig 
litt av et løvebrøl du kom med der! Da kjenner du vel alle fortidens buddhaer og 
har loddet sinnet og tankene deres slik at du vet hvilken livsførsel de hadde, 
hvilken visdom de hadde, hvilken lære og praksis de hadde og hvilken fri- 
gjøring de nådde fram til?” 

*Nei, Mester.” 

*Men da kjenner du sikkert alle framtidens buddhaer, Sariputta, og har loddet 
sinnet og tankene deres slik at du vet hvilken livsførsel de kommer til å ha, 
hvilken visdom de kommer til å få, hvilken lære og praksis de kommer til ha og 
hvilken frigjøring de kommer til å nå fram til?” 

*Nei, Mester.” 

*Men da kjenner du sikkert vår egen tids buddha, Sariputta, og har loddet 
sinnet og tankene hans slik at du vet hvilken livsførsel han har, hvilken visdom 
han har, hvilken lære og praksis han har og hvilken frigjøring han har nådd fram 
til?” 

*Nei Mester.” 

*Du har altså ikke loddet sinn og tanker til noen buddha, verken i fortid, 
framtid eller nåtid, Sariputta. Hvordan kan du da ta slike store ord i munnen og 
komme med en slik påstand som du gjorde?” 

*Nei, jeg har ikke loddet sinn og tanker til noen buddha, verken i fortid, 
framtid eller nåtid, Mester. Men jeg kan trekke slutninger ut fra læren. 

Det er som en av kongens grensebyer, Mester, med kraftige murer og tårn på 
solide fundamenter og med bare én byport. Der står det en våken og forstandig 
portvokter som slipper inn kjente og viser bort ukjente. Når han går inspek- 
sjonsrunden sin rundt byen, ser han ikke en eneste sprekk og ikke et eneste hull 
i muren, ikke engang så en katt kan komme gjennom. Derfor vet han at alle 
levende vesener av noen størrelse som vil ut eller inn av byen, må passere 
gjennom porten. 

På samme måte kan jeg trekke slutninger ut fra læren. Alle fortidens bud- 
dhaer våknet til den uforlignelige og fullkomne oppvåkning etter at de først 
hadde overvunnet de fem hindringene og de forurensningene i sinnet som gjør 
det vanskelig å oppnå visdom, etter at de hadde festet tanken på de fire feste- 
punktene for oppmerksomheten og utviklet de syv oppvåkningsfaktorene. Alle 
framtidens buddhaer kommer til å vinne fram til oppvåkning på samme vis, og 
du, som er vår tids buddha, har også våknet til den uforlignelige og fullkomne 
oppvåkning etter at du først har overvunnet de fem hindringene, festet tanken på 
de fire festepunktene for oppmerksomheten og utviklet de syv oppvåknings- 
faktorene.” 

Fra Mahaparinibbanasutta, Digha Nikaya 16 

37. Buddha som lærer 


Selv om vi undersøker både i fortid og nåtid, finner vi ingen andre lærere enn 
Mesteren som har vist en så stor omsorg for menneskeheten, eller som ut fra sin 
medfølelse med verden har gjort så mye til beste og til nytte for både guder og 
mennesker. 

Selv om vi undersøker både i fortid og nåtid, finner vi ingen andre lærere enn 
Mesteren som har gjort kjent en lære som som alle selv kan se, som gir 
resultater her og nå, som innbyr til innsyn, som fører til målet og som forstan- 
dige mennesker selv kan finne ut av. 

Selv om vi undersøker både i fortid og nåtid, finner vi ingen andre lærere enn 
Mesteren som har gitt klar beskjed om hva som er sunt og hva som er usunt, hva 
vi bør unngå og hva vi ikke bør unngå, hva vi bør praktisere og hva vi ikke bør 
praktisere, hva som er usselt og hva som er edelt, hva som gir mørke og hva 
som gir lyse resultater. 

Selv om vi undersøker både i fortid og nåtid, finner vi ingen andre lærere enn 
Mesteren som har gitt elevene sine så klare veiledninger om hvilken praksis 
som fører til nibbana, hvilken praksis som forener seg med nibbana. Det er som 
når vannet i Ganges møter og forener seg med vannet i Yamuna. På samme 
måte har Mesteren gitt elevene sine klare veiledninger om hvilken praksis som 
forener seg med nibbana. 

Selv om vi undersøker både i fortid og nåtid, finner vi ingen andre lærere enn 
Mesteren som har utviklet et så dypt vennskap både med dem som er under 
opplæring og med dem som har fullført treningen og utryddet forurensningene i 
sinnet. Mesteren viser dem ikke bort, men lever sammen med dem i full enighet 
og forståelse. 

Selv om vi undersøker både i fortid og nåtid, finner vi ingen andre lærere enn 
Mesteren som får så mange gaver og så mye ros, slik at han hedres like mye 
som en adelsmann, men som likevel spiser det han får, uten å la stoltheten gå til 
hodet på seg. 

Selv om vi undersøker både i fortid og nåtid, finner vi ingen andre lærere enn 
Mesteren som handler i samsvar med det han sier og som taler 1 samsvar med 
det han gjør 1 både stort og smått. 

Selv om vi undersøker både i fortid og nåtid, finner vi ingen andre lærere enn 
Mesteren som har overvunnet all uvisshet og forvirring, som ikke vakler med 
hensyn til hva som er hva, som har nådd det målet han satte seg og etterlever 
den edleste standard. 

Fra Mahagovindasutta, Digha Nikaya 19 

38. Buddha er en som viser veien 


” 


"Hvordan er det, Gotama,” spurte brahmanen Ganaka-Moggallana, "kommer 
alle de som du gir råd og veiledning, fram til nibbana, eller er det bare noen som 
klarer det?” 

*Noen av dem som jeg gir råd og veiledning, kommer fram til nibbana, 
brahman, men andre kommer ikke fram.” 

*Men hva er grunnen til det, Gotama? Hvis nibbana finnes, hvis veien til 
nibbana finnes og hvis du gir råd og veiledninger — hvorfor kommer da ikke alle 
dit?” 

*La meg spørre deg om noe først, brahman. Vet du veien til Rajagaha?” 

*Ja, den kjenner jeg godt.” 

"Hvis det nå kommer en mann til deg og spør om veien til Rajagaha, så 
forklarer du veien for ham: "Følg denne veien rett fram. Når du har gått et 
stykke, kommer du til en landsby. Når du har gått et stykke til, kommer du til en 
småby. Og fortsetter du rett fram, vil du snart få øye på byen Rajagaha med alle 
dens vakre parker, lotusdammer og skogholt omkring.” Likevel kan det hende 
mannen tar feil vei og ikke finner Rajagaha. 

Så kommer det en annen og spør om veien, og du gir ham samme forklaring. 
Og denne mannen kommer fram til Rajagaha. Hvordan kan det ha seg, 
brahman? Rajagaha finnes, veien dit finnes, og du har forklart veien for begge. 
Hvordan kan det ha seg at den ene går seg vill mens den andre kommer trygt 
fram til Rajagaha?” 

"Hva kan jeg gjøre med det, Gotama? Jeg er bare en som viser veien.” 

*Nettopp, brahman. Nibbana finnes, veien til nibbana finnes og jeg gir råd og 
veiledninger. Noen av elevene mine kommer fram, andre kommer ikke fram. 
Hva kan jeg gjøre med det, brahman? Jeg er bare en som viser veien.” 

Fra Ganakamoggallanasutta, Majjhima Nikaya 107 


39. Buddha var ikke den første 


Det er som om en mann på vandring 1 skog og villmark skulle få øye på en 
gammel sti, en gammel vei som folk hadde ferdes på 1 gamle dager. Han følger 
veien og oppdager en gammel by, en gammel hovedstad, der det bodde folk i 
gamle dager. Byen er vakker. Den har hager, parker, dammer og grunnmurer. Så 
går han til kongen eller ministeren i landet, forteller om oppdagelsen og ber 
dem bygge opp igjen byen. Det blir gjort, og byen blir rik og velstående og fylt 
av mennesker. 

På samme måte har også jeg oppdaget en gammel sti, en gammel vei, som de 
oppvåknede fulgte før i tiden. 

Fra Nagarasutta, Samyutta Nikaya 2, 1, 7, 5 (PTS 2, 105) 


58 


40. Buddhas enestående egenskaper 


Derfor kan du også regne dette som en enestående og storartet egenskap hos den 
som er kommet fram til sannheten, Ananda: 

Den som er kommet fram til sannheten, er fullt klar over sine følelser idet de 
oppstår, han er fullt klar over sine følelser mens de er til stede, og han er fullt 
klar over sine følelser idet de opphører. Han er fullt klar over sine identi- 
fikasjoner idet de oppstår, han er fullt klar over sine identifikasjoner mens de er 
til stede, og han er fullt klar over sine identifikasjoner idet de opphører. Han er 
fullt klar over sine tanker idet de oppstår, han er fullt klar over sine tanker mens 
de er til stede, og han er fullt klar over sine tanker idet de opphører. 

Dette kan du også regne som en enestående og storartet egenskap hos den 
som er kommet fram til sannheten, Ananda. 

Fra Acchariyabbhutadhammasutta Majjhima Nikaya 123 


41. Hvilke mirakler Buddha avviser og hvilke han 
aksepterer 


En gang holdt Mesteren til i Pavarikas mangolund i Nalanda. Da kom den unge 
borgeren Kevaddha bort til ham. Han hilste høflig på Mesteren og satte seg ned 
ved siden av ham. Da han hadde satt seg, sa han: 

*Denne byen er velstående og rik på folk og gods, Mester, — og det er mange 
her som har tiltro til deg. Det hadde vært fint om du ville utnevne en munk med 
overmenneskelige evner til å utføre kraftige undere. Da ville folk her i Nalanda 
få enda større tiltro til deg, Mester.” 

Mesteren svarte: 

*Jeg lærer ikke opp munkene mine til å gå og gjøre undere for hvitkledde 
borgere, Kevaddha.” 

Kevaddha sa: 

*Jeg mener ikke å motsi deg, Mester, men denne byen er velstående og rik på 
folk og gods, og det er mange her som har tiltro til deg. Det hadde vært fint om 
du ville utnevne en munk med overmenneskelige evner til å utføre kraftige 
undere. Da ville folk her i Nalanda få enda større tiltro til deg, Mester.” 

Mesteren gjentok: 

*Jeg lærer ikke opp munkene mine til å gå og gjøre undere for hvitkledde 
borgere, Kevaddha.” 

Men Kevaddha gjentok forslaget sitt: 

*Jeg mener ikke å motsi deg, Mester, men denne byen er velstående og rik på 
folk og gods, og det er mange her som har tiltro til deg. Det hadde vært fint om 
du ville utnevne en munk med overmenneskelige evner til å utføre kraftige 
undere. Da ville folk her i Nalanda få enda større tiltro til deg, Mester.” 

*Det finnes tre slags undere som jeg kjenner og kan utføre selv, og som jeg 
kan lære bort til andre, Kevaddha. Hvilke tre? Det er kraftige undere, 
tankelesingsundere og undervisningsunderet. 

Og hva er så kraftige undere, Kevaddha? Det er slike kraftige ferdigheter som 
en munk kan lære å mestre: Fra å være én gjør han seg til mange, og fra å være 
mange gjør han seg til én. Han gjør seg usynlig og kommer til syne igjen. Han 
går like uhindret gjennom vegger og murer som om de skulle være luft. Han 
dykker ned i jorda og kommer opp igjen som om det skulle være vann. Han går 
på vannet uten å synke nedi, som om det skulle være fast grunn. Med korslagte 
bein ferdes han gjennom luften som fuglen på vingene. Han berører og stryker 
over sola og månen med hånden sin, enda så mektige og veldige de er, og han 
ferdes i sitt legeme helt opp til Brahmas verden. 

En troende og overbevist person som ser dette, går til en skeptiker som ikke 
er overbevist, og sier: *Det er fantastisk, du! Det er virkelig enestående å se 
hvor kraftfull og mektig denne filosofen er! Jeg så at fra å være én gjorde han 
seg til mange, osv.” 

Men da kan det hende at skeptikeren som ikke er overbevist, svarer: *Ja, det 
finnes jo et fag som kalles magi. Det er vel det han benytter seg av.” 

Hva mener du, Kevaddha? Kan det hende at en skeptiker som ikke er over- 
bevist, sier dette til den troende, til han som er overbevist?” 

*Ja, det kan nok hende, Mester.” 

*Når jeg ser ulempene ved slike kraftige undere, skammer jeg meg over dem, 
Kevaddha, og jeg føler bare vemmelse og avsky for dem. 

Hva er så tankelesingsundere, Kevaddha? Det er når en munk kan si hva en 
annen person tenker eller mener, — når han kan beskrive hva som er 1 deres sinn 
og tanker: *Nå tenker du på det og nå tenker du på det.” 

En troende og overbevist person som ser dette, går til en skeptiker som ikke 
er overbevist, og sier: *Det er fantastisk, du! Det er virkelig enestående å se 
hvor kraftfull og mektig denne filosofen er! Jeg så at han kunne si hva en annen 
person tenkte!” 

Men da kan det hende at skeptikeren som ikke er overbevist, svarer: *Ja, det 
finnes jo et fag som kalles tankelesing. Det er vel det han benytter seg av.” 

Hva mener du, Kevaddha? Kan det hende at en skeptiker som ikke er over- 
bevist, sier dette til den troende, til han som er overbevist?” 

*Ja, det kan nok hende, Mester.” 

*Når jeg ser ulempene ved slike tankelesingsundere, skammer jeg meg over 
dem, Kevaddha, og jeg føler bare vemmelse og avsky for dem. 

Hva er så undervisningsunderet, Kevaddha? Det er når en munk gir under- 
visning 1 hvordan man bør tenke og hvordan man ikke bør tenke, hva man bør 
rette sinnet mot og hva man ikke bør rette sinnet mot, og hva man bør vise fra 
seg og hva man bør sette i gang med.” 

Fra Kevaddhasutta, Digha Nikaya 11 


42. La det regne! 


Gjeteren Dhani ya: 


*Risen er kokt og kuene melket, 

Jeg og mine bor her ved elven. 
Hytta er tett, det er ild under gryta — 
så bare la det regne!” 


Mesteren: 


"Fri for vrede og med åpent sinn 
er jeg bare på gjennomfart her. 
Hytta er vidåpen, ilden er slukket — 
så bare la det regne!” 


Gjeteren Dhaniya: 


"Her finnes verken mygg eller fluer. 
Kuene beiter på frodig gras. 

De tåler nok en regnskvett — 

så bare la det regne!” 


Mesteren: 


*Jeg har buntet sammen en solid flåte 
og krysset elven til den andre bredden. 
Nå trenger jeg ikke flåten lenger — 

så bare la det regne!” 


Gjeteren Dhaniya: 


*Min hustru er stabil og pålitelig, 
har vært meg til glede i mange år. 
Fra henne hører jeg intet ondt — 
så bare la det regne!” 


Mesteren: 


*Sinnet mitt er stabilt og frigjort, 
det er trent og temmet i mange år. 
I sinnet mitt finnes det intet ondt — 
så bare la det regne!” 


Gjeteren Dhaniya: 
"Jeg lever av det jeg tjener selv, 
barna er sunne og bor her hjemme. 


Fra barna hører jeg intet ondt — 
så bare la det regne!” 

Mesteren: 


*Jeg tjener ikke under noen, 

men vandrer omkring og lever av gaver. 
Inntekter har jeg ikke bruk for — 

så bare la det regne!” 


Gjeteren Dhaniya: 


"Kuer har jeg, og kalver med, 
kviger og drektige kyr. 

En okse har jeg også i flokken — 
så bare la det regne!” 


Mesteren: 


"Jeg har ikke kuer og kalver, 

Jeg har ikke kviger og drektige kyr. 
Jeg har ingen okse, heller — 

så bare la det regne!” 


Gjeteren Dhaniya: 


*Gjerdestolpene er solide, 
tjoret er knyttet av nyslåtte rep. 
Ingen okse kan rive seg løs — 
så bare la det regne!” 


Mesteren: 


*Jeg har slitt over tjoret som en okse, 
som en elefant sliter over slyngplanter. 
Aldri skal jeg fødes igjen — 

så bare la det regne!” 


Skyene svartnet, regnet styrtet, 
skylte over åser og dalsøkk. 
Da Dhaniya hørte uværet herje, 
sa han dette til Mesteren: 


Gjeteren Dhaniya: 
"Det var vel sannelig heldig for oss 
at vi møtte deg her, Mester. 


Vi søker tilflukt hos deg, du som ser. 
Vær du vår læremester nå, store vismann! 

Jeg og min hustru vil lytte til deg, 
vi vil leve det opphøyde liv. 
Hinsides fødsel og død vil vi gjøre 
slutt på all lidelse!” 

Fra Dhaniyasutta, Suttanipata I, 2 


43. Buddha pløyer og sår 


Slik har jeg hørt det: 

En gang var Mesteren i Dakkhinagiri ved brahmanlandsbyen Ekanalaya i lan- 
det Magadha. Akkurat da hadde brahmanen Kasibharadvaja fem hundre ploger i 
arbeid på markene, siden det var tiden for å så kornet. 

Tidlig om morgen sto Mesteren opp, kledde på seg og gikk med matbollen 
bort til der hvor Kasibharadvaja hadde folk 1 arbeid. Kasibharadvaja holdt på 
med å dele ut mat, og Mesteren stilte seg opp i nærheten med bollen sin. 

Da Kasibharadvaja fikk se ham, sa han: 

*Jeg pløyer og jeg sår, og etterpå kan jeg spise av det jeg har høstet. Det får 
du også gjøre. Pløy og så. Etterpå kan du glede deg over det du høster inn.” 

*Det gjør jeg, brahman. Jeg pløyer og jeg sår, og etterpå gleder jeg meg over 
det jeg høster inn.” 

*Men jeg kan ikke se at du har noen plog eller åk, ikke noe plogskjær, ikke 
noe okser og ikke noen pisk, Gotama. Likevel sier du at du pløyer og sår og gle- 
der deg over det du høster!” 

Og han fortsatte med dette verset: 


*Du sier du pløyer, men jeg ser ingen plog. 
Si oss hva som er plogen din, så vi kan se om det stemmer.” 


Mesteren svarte: 


"Tillit er frøet og innsatsvilje er regnet, 

visdommen er mitt åk og min plog. 

Sømmelighet er plogstangen, sinnet mitt er seletøyet, 
og oppmerksomhet er plogskjær og pisk. 


Jeg passer på hva jeg sier og gjør, 
Jeg spiser og drikker med måte. 
Med sannhet luker jeg bort ugress. 
Vennlighet er min frigjøring. 


Iherdighet er mitt oksespann 

som trekker meg mot treningens mål. 
Uten å snu meg er jeg på vandring 
dit hen hvor sorger ikke finnes. 

Slik pløyer jeg min åker 

og høster udødelighetens frukt. 
Den som pløyer på denne måten, 
blir fri fra all lidelse.” 


Da tok brahmanen Kasibharadvaja en bronsebolle, fylte den med ris og melk 
og ga den til Mesteren: 

*Spis denne risen, Mester Gotama. Du er en virkelig plogkar, siden du pløyer 
for å høste udødelighetens frukt.” 

Fra Kasibharadvajasutta, Suttanipata 1,4 


44. Løven 


En gang da Mesteren var i Savatthi, sa han: 

*Om kvelden kommer dyrenes konge fram fra hvilestedet sitt, munker. Han 
strekker seg og ser seg om til alle kanter. Deretter brøler han tre ganger og tar en 
runde i området sitt. Når de andre dyrene hører dyrenes konge brøle, skjelver de 
fleste av dem av skrekk. De søker inn 1 hulene sine, rømmer ut 1 vannet eller 
flykter inn 1 skogen, og fuglene tar til vingene. Kongens elefanter i landsbyer, i 
byer og i hovedsteder står bundet med kraftige lærreimer, men de river og sliter 
over også disse båndene, skiter og pisser av skrekk og flykter hit og dit. 

Så stor makt har løven, dyrenes konge, over de andre dyrene, så mektig og så 
sterk er den. 

Slik er det også når en som har nådd fram til sannheten, står fram i verden, 
munker. Han er 1 sannhet en ærverdig Mester som har våknet fullt og helt ved 
egen hjelp. Han har fullkommen kunnskap og levemåte, han er lykkelig, han er 
en som kjenner verden, — en uforlignelig trener for folk som kan trenes, — gu- 
ders og menneskers lærer, en våken Mester. Han underviser i læren og sier at 
slik er former, slik oppstår former og slik blir former borte; slik er følelser, iden- 
tifikasjoner, reaksjoner og skjelneevne, slik oppstår de og slik blir de borte 
igjen. Når de vakre og lykkelige gudene, som lever lenge i strålende himmel- 
palasser, får høre læren til en som er kommet fram til sannheten, blir de fleste 
av dem redde og engstelige: *Det ser ut til at vi ikke er evige, mine herrer, enda 
vi selv trodde vi var det. Vi er forgjengelige, enda vi selv trodde vi var ufor- 
gjengelige. Vi kommer ikke til å vare til evig tid, enda vi selv trodde vi skulle 
leve evig. Også vi er uvarige, forgjengelige og slett ikke evige. Vi er bundet opp 
i forgjengelige legemer.” 

Så stor makt har den som er kommet fram, over hele verden med alle dens 
guder, så mektig og så sterk er han.” 

Slik talte Mesteren, og han føyde til disse versene: 


*Når en oppvåknet lærer 
setter lærens hjul i bevegelse, 
kan ingen i hele verden 

måle seg med ham. 

Hvordan jeg-forestillinger 
avsluttes og oppstår — 

den åttedelte veien 

til slutten på all lidelse. 


Selv vakre og berømte guder 
som gleder seg over et langt liv, 
blir engstelige og redde 
som de andre dyrene for løven: 


De hørte den ærverdiges ord, 
og sa bekymret til hverandre: 
*Vi trodde på egen personlighet, 
men så er vi altså ikke evige!” 
Sihasutta, Samyutta Nikaya 22, 8, 6 (PTS 3, 84) 


45. Den som ser læren, ser Buddha 


Dette ble sagt av Mesteren, jeg har hørt at den ærverdige sa det: 

*En munk som er grådig, har sterke sanselige drifter, er ondskapsfull og har 
et fordervet sinn, som er uoppmerksom og ureflektert, ukonsentrert og ubetenk- 
som og som ikke har kontroll over sine naturlige lyster, han er langt borte fra 
meg og jeg er langt borte fra ham selv om han skulle gripe tak i kappen min og 
følge meg hakk i hæl. Hvorfor? Fordi denne munken ikke ser læren. Den som 
ikke ser læren, ser ikke meg. 

Men en munk som ikke er grådig og ikke har sterke sanselige drifter, som 
ikke er ondskapsfull og ikke har et fordervet sinn, som er oppmerksom og om- 
tenksom, konsentrert og har tankene samlet og som ikke er slave av sine lyster, 
han er meg nær og jeg er ham nær selv om tusen mil skulle skille oss. Hvorfor? 
Fordi denne munken ser læren. Den som ser læren, ser meg.” 

Fra Sanghatikannasutta, Itivuttaka 3, 5, 3 (PTS 91) 

Noen allmenngyldige utsagn om Buddhas lære 


46. Læren 


Den læren som Mesteren har forklart så tydelig, er noe alle selv kan se. Den gir 
resultater her og nå, den innbyr til innsyn, den fører til målet og forstandige 
mennesker kan selv finne ut av den. 

Fra Patikasutta, Digha Nikaya 24 


47. Læren som alle selv kan se 


Asketen Moliya Sivaka gikk bort og hilste høflig på Mesteren og satte seg ned 
hos ham. Så sa han: 

*Jeg har hørt si at læren din er noe som alle selv kan se, Mester. Hva vil det si 
at denne læren er noe som alle selv kan se, som gir resultater her og nå, som 
innbyr til innsyn, som fører til målet og som forstandige mennesker selv kan 
finne ut av?” 

*La meg først få spørre deg om noe, Sivaka, så kan du svare som du mener er 
rett. Hvis du er grådig, kan du da vite at du er grådig? Og hvis du ikke er grådig, 
kan du da vite at du ikke er grådig?” 

*Ja, det kan jeg vite.” 

*Når du selv kan vite om du er grådig eller ikke, er dette et eksempel på at 
læren er noe som alle selv kan se, som gir resultater her og nå, som innbyr til 
innsyn, som fører til målet og som forstandige mennesker selv kan finne ut av, 
Sivaka. Men hvordan er det, hvis du er fylt av hat eller forvirret, kan du da vite 
at du er fylt av hat eller forvirret? Og hvis du ikke er fylt av hat eller forvirret, 
kan du da vite at du ikke er fylt av hat og ikke forvirret?” 

*Ja, det kan jeg vite.” 

*Når du selv kan vite om du er fylt av hat og forvirret eller ikke, er dette et 
eksempel på at læren er noe som alle selv kan se, som gir resultater her og nå, 
som innbyr til innsyn, som fører til målet og som forstandige mennesker selv 
kan finne ut av, Sivaka..” 

Fra Pathamasanditthikasutta, Anguttara Nikaya 6, 5, 5 (PTS 3, 356) 


48. Smaken av frihet 


Akkurat som hele havet har én og samme smak, nemlig smaken av salt, slik har 
også hele min lære og treningsdisiplin én og samme smak, nemlig smaken av 
frihet. 

Fra Paharadasutta, Anguttara Nikaya 8, 2, 9 (PTS 4, 203) 

49. Veien er åpen for alle 


Når man sier at den læren som Mesteren har forklart så tydelig, er noe som alle 
selv kan se, som gir resultater her og nå, som innbyr til innsyn, som fører til 
målet og som forstandige mennesker selv kan finne ut av, slik at porten til det 
udødelige er åpnet — da er dette riktig. For den læren som Mesteren har forklart 
så tydelig, denne læren er noe som alle selv kan se. Den gir resultater her og nå, 
innbyr til innsyn, fører til målet og forstandige mennesker kan selv finne ut av 
den. Porten til det udødelige er åpnet. 
Fra Janavasabhasutta, Digha Nikaya 18 


50. Fenomenenes orden og lovmessighet 


Uansett om det står fram noen som er kommet fram til sannheten, eller om det 
ikke gjør det, ligger fenomenenes orden og lovmessighet fast. Alt som er 
sammensatt, er forgjengelig. Den som er kommet fram til sannheten, har innsett 
og forstått dette fullt ut. Siden han fullt ut har innsett og forstått dette, sier han 
det til andre, og han belyser, utreder og forklarer det for dem. 

Uansett om det står fram noen som er kommet fram til sannheten, eller om 
det ikke gjør det, ligger fenomenenes orden og lovmessighet fast. Alt som er 
sammensatt, innebærer lidelse. Den som er kommet fram til sannheten, har inn- 
sett og forstått dette fullt ut. Siden han fullt ut har innsett og forstått dette, sier 
han det til andre, og han belyser, utreder og forklarer det for dem. 

Uansett om det står fram noen som er kommet fram til sannheten, eller om 
det ikke gjør det, ligger fenomenenes orden og lovmessighet fast. Alle feno- 
mener er ikke-selv. Den som er kommet fram til sannheten, har innsett og for- 
stått dette fullt ut. Siden han fullt ut har innsett og forstått dette, sier han det til 
andre, og han belyser, utreder og forklarer det for dem. 

Uppadasutta, Anguttara Nikaya 3, 14, 4 (PTS I, 285) 


51. Hva Buddhas lære ikke handler om 


For noen dager siden kom den unge licchavien Sunakkhatta bort til meg. Han 
hilste, satte seg ned hos meg og sa: 

*Nå vil jeg forlate deg, Mester. Jeg vil ikke følge dine veiledninger lenger.” 
Da spurte jeg ham: 

*Men har jeg noen gang sagt til deg: Kom og følg mine veiledninger, 
Sunakkhatta?” 
*Nei, Mester, det har du ikke.” 
"Eller har du sagt til meg: Jeg vil følge dine veiledninger, Mester?” 
*Nei, Mester.” 

*Da har altså ikke jeg sagt at du skal komme og følge mine veiledninger, og 
du har ikke sagt at du vil følge mine veiledninger. Så hva er da du, uvettige 

menneske, og hvem er det du vil forlate? Ser du ikke hvor feil du tar, du 
uvettige menneske?” 

*Men du utfører jo ingen mirakler for meg, Mester!” 

Har jeg kanskje sagt: Kom og følg mine veiledninger, Sunakkhatta, så skal 
jeg utføre mirakler for deg?” 
*Nei, Mester”. 

«Eller har du sagt: Jeg vil følge dine veiledninger, Mester, hvis du utfører 
mirakler for meg?” 
*Nei, Mester.” 

*Da har altså ikke jeg lovt å utføre mirakler for deg om du kommer og følger 
mine veiledninger, og du har heller ikke sagt at du vil følge mine veiledninger 
hvis jeg utfører mirakler for deg. Så hva er da du, uvettige menneske, og hvem 
er det du forlater? 

Hva mener du om dette, Sunakkhatta: 

Underviser jeg 1 læren min for at de som praktiserer den, skal bli fullstendig 
fri fra all lidelse, uansett om det blir utført mirakler eller ikke?” 

*Ja, du underviser 1 læren din for at de som praktiserer den, skal bli full- 
stendig fri fra all lidelse, Mester, uansett om det blir utført mirakler eller ikke.” 
*Når det altså er slik, hva har da mirakler med saken å gjøre, Sunakkhatta? 
Ser du hvor feil du tar, du uvettige menneske?” 

*Men du forklarer ikke hvordan alt er blitt til, Mester!” 

"Har jeg kanskje sagt: Kom og følg mine veiledninger, Sunakkhatta, så skal 
jeg forklare hvordan alt er blitt til?” 
*Nei, Mester”. 

"Eller har du sagt: Jeg vil følge dine veiledninger, Mester, hvis du vil forklare 
hvordan alt er blitt til?” 
*Nei, Mester.” 

*Da har altså ikke jeg lovt å forklare hvordan alt er blitt til om du kommer og 
følger mine veiledninger, og du har heller ikke sagt at du vil følge mine vei- 
ledninger hvis jeg forklarer hvordan alt er blitt til. Så hva er da du, uvettige 
menneske, og hvem er det du forlater? 

Hva mener du om dette, Sunakkhatta: 

Underviser jeg 1 læren min for at de som praktiserer den, skal bli fullstendig 
fri fra all lidelse, uansett om jeg forklarer hvordan alt er blitt til eller ikke?” 

*Ja, du underviser 1 læren din for at de som praktiserer den, skal bli full- 
stendig fri fra all lidelse, Mester, uansett om du forklarer hvordan alt er blitt til 
eller ikke.” 

*Når det altså er slik, hva har da alle tings opprinnelse med saken å gjøre, 
Sunakkhatta? Ser du ikke hvor feil du tar, du uvettige menneske?” 

Fra Patikasutta, Digha Nikaya 24 


OG 








68 


52. Studer læren med visdom. Lignelsen om slangen 


Det finnes noen uvettige mennesker som studerer læren [...] uten å utforske den 
med visdom, og da fatter de heller ikke den egentlige meningen med den. De 
studerer læren bare for å kritisere andre og for å ha noe å prate om, og dermed 
har de ingen virkelig nytte av den. Når de misforstår læren slik, vil dette føre til 
langvarig skade og smerte for dem. Og hvorfor? Fordi de ikke har det rette 
grepet på læren. 

Det er som om en mann prøver å fange en slange. Han griper den i halen, 
men slangen vrir seg rundt og biter ham. Da vil han dø eller oppleve sterke 
smerter. Og hvorfor? Fordi han ikke har det rette grepet på slangen. 

Men så finnes det forstandige mennesker som studerer læren og utforsker den 
med visdom, slik at de fatter den egentlige meningen med den. De studerer ikke 
læren for å kritisere andre og for å ha noe å prate om, men får sann nytte av den. 
Når de forstår læren slik, er den til nytte for dem og gjør at de får det godt. Og 
hvorfor? Fordi de har det rette grepet på læren. 

Det er som om en mann prøver å fange en slange. Han presser den mot bak- 
ken med en kløftet grein og griper den like bak hodet. Da får den ikke vridd seg 
rundt og kan ikke bite ham. Han vil verken dø eller oppleve sterke smerter. Og 
hvorfor? Fordi han har det rette grepet på slangen. 

Fra Alagaddupamasutta, Majjhima Nikaya 22 


53. Vitnesbyrd om Buddhas lære 


Slik har jeg hørt det: 

En gang var Mesteren i Medalupa, en av sakyaenes byer. På den tiden kom 
kong Pasenadi av Kosala til Nagaraka i et eller annet ærend. 

Kong Pasenadi av Kosala henvendte seg til Karaya den lange og sa: 

"Sørg for å spenne for noen vogner, min gode Karayana, så drar vi ut i den 
vakre parken og gleder oss over skjønnheten der.” 

*Ja vel, herre konge”, svarte Karayana. 

Så lot han spenne for de beste vognene og ga beskjed om dette til kongen: 

"Vognene står klare, herre konge. Alt står til din disposisjon.” 

Kong Pasenadi steg opp i vognen sin, og hele følget dro så ut av Nagaraka 
med stor kongelig prakt. Da de var kommet så langt det gikk an å kjøre med 
vogn, steg de av og gikk videre innover i parken til fots. 

Kongen spaserte omkring 1 parken og beundret de store og majestetiske 
trærne der, og han gledet seg over det svalende vinddraget og over stillheten og 
roen i parken. Her var man fjernt fra mengdens ståk og larm, og her passet det 
godt å trekke seg tilbake i ensomhet. Dette fikk ham til å tenke på Mesteren. 

"Her passer det godt å sitte hvis man vil trekke seg tilbake i ensomhet,” sa 
han. *Si meg, Karayana, vet du hvor den ærverdige Mesteren er for tiden, han 
som har oppnådd fullkommen oppvåkning ved egen hjelp?” 

*Ja, herre konge. Han er i Medalupa, en av sakyaenes byer.” 

*Hvor langt er det dit?” 

*Det er ikke så langt, herre konge. Vi kan godt kjøre dit nå i dag.” 

*Da får du gjøre klare vognene igjen, Karayana, så drar vi og besøker 
Mesteren.” 

*Ja vel, herre konge,” svarte Karayana. 

Han lot vognene spenne for igjen og sa ifra til kongen at alt var klart. Kongen 
og følget hans steg opp 1 vognene, og det varte ikke lenge før de var framme i 
Medalupa. Der kjørte de bort til byparken, steg av vognene og gikk videre til 
fots. 

Ute 1 parken var det mange munker som gikk og praktiserte gående medita- 
sjon. Kong Pasenadi gikk bort til munkene og spurte: 

*Kan dere si meg hvor den ærverdige Mesteren er, mine herrer, han som har 
oppnådd fullkommen oppvåkning ved egen hjelp? Jeg vil gjerne treffe ham.” 

*Ser du det huset med lukket dør der borte, store konge? Hvis du går stille 
bort dit og opp på verandaen, kan du kremte og banke på dørstokken. Da vil 
Mesteren åpne døren for deg.” 

Kong Pasenadi av Kosala tok straks av seg sverd og turban og overrakte dem 
til Karayana. 

*Nå vil kongen være alene, så jeg får bli her og vente på ham,” tenkte 
Karayana. 

Så gikk kongen bort til huset og opp på verandaen. Der kremtet han og 
banket på dørstokken. 

Mesteren åpnet døren. Kong Pasenadi gikk inn og bøyde seg dypt for Mes- 
terens føtter. Så kysset han Mesterens føtter og strøk dem med hendene sine. 
Deretter presenterte han seg med fullt navn og tittel: 

*Jeg er kong Pasenadi av Kosala, Mester, jeg er kong Pasenadi av Kosala.” 

*Men hvorfor gjør du så stor ære på denne kroppen, store konge? Hvorfor 
viser du den så stor respekt og vennskap?” 

*Jeg ser det som en naturlig konsekvens av at du er en Mester som har opp- 
nådd fullkommen oppvåkning ved egen hjelp, at du gir en klar og tydelig under- 
visning i din lære og at du har en forsamling av elever som oppnår gode resul- 
tater, Mester. 

Jeg ser for eksempel at noen eneboere og brahmaner praktiserer en begrenset 
versjon av det opphøyde liv i ti, tyve, tretti eller førti år. Deretter vandrer de om- 
kring og nyter livet gjennom alle sanser, nybadet og salvet, med velstelt hår og 
skjegg. 

På den annen side ser jeg munker som praktiserer det opphøyde liv i ren og 
fullkommen form så lenge de lever. Jeg kan ikke se noen utenfor dette felles- 
skapet som praktiserer det opphøyde liv 1 en så ren og fullkommen form så 
lenge de lever, Mester. Dette ser jeg også som en naturlig konsekvens av at du 
er en Mester som har oppnådd fullkommen oppvåkning ved egen hjelp, at du gir 
en klar og tydelig undervisning 1 din lære og at du har en forsamling av elever 
som oppnår gode resultater, Mester. 

Videre ser jeg at konger krangler med konger, adelsmenn krangler med adels- 
menn, brahmaner krangler med brahmaner, borgere krangler med borgere, 
mødre og barn krangler med hverandre, fedre og barn krangler med hverandre, 
brødre og søstre krangler med hverandre og venner krangler med hverandre. 

Men her ser jeg munker som lever harmonisk sammen og snakker vennlig 
med hverandre uten å krangle slik melk og vann blander seg med hverandre. De 
omgås med vennlige blikk. Jeg kan ikke se noen utenfor denne ordenen som 
lever så harmonisk sammen. Dette ser jeg også som en naturlig konsekvens av 
at du er en Mester som har oppnådd fullkommen oppvåkning ved egen hjelp, at 
du gir en klar og tydelig undervisning 1 din lære og at du har en forsamling av 
elever som oppnår gode resultater, Mester. 

Jeg vandrer ofte i forskjellige parker og hager, Mester. Der ser jeg noen ene- 
boere og brahmaner som er magre, elendige, bleke og så uttærede at blodårene 
synes tydelig over hele kroppen på dem. De er ikke noe vakkert syn, Mester. Da 
tenker jeg at disse folkene umulig kan ha noen særlig glede av det livet de lever. 
Eller kanskje de har begått misgjerninger som de prøver å skjule på denne 
måten, og at det er derfor de ser slik ut? 

Jeg gikk bort til dem og spurte hvorfor de var så magre, elendige, bleke og så 
uttærede at blodårene synes tydelig over hele kroppen på dem. 

*Dere er ikke noe vakkert syn, mine herrer,” sa jeg til dem. 

*Det er en sykdom som går i familien vår, store konge,” svarte de. 

Men her ser jeg munker som er glade og i godt humør, engasjerte og entusi- 
astiske. Det er lett å se at de liker det de holder på med. De ser godt ut og har 
tydeligvis ingen bekymringer. De er fredsommelige, har et godt forhold til andre 
og er lette til sinns. Da tenkte jeg som så Mester: 

*Disse munkene har en dyp forståelse av Mesterens lære og følger den meto- 
disk. Det er derfor de er så glade og i godt humør, engasjerte og entusiastiske. 
Det er derfor de liker det de holder på med. Det er derfor de ser godt ut og har 
tydeligvis ingen bekymringer, og det er derfor de er fredsommelige, har et godt 
forhold til andre og er lette til sinns.” 

Dette ser jeg også som en naturlig konsekvens av at du er en Mester som har 
oppnådd fullkommen oppvåkning ved egen hjelp, at du gir en klar og tydelig 
undervisning 1 din lære og at du har en forsamling av elever som oppnår gode 
resultater, Mester. 

Videre er jeg adelsmann og salvet som konge, Mester. Jeg kan henrette dem 
som fortjener å bli henrettet, ilegge bot til dem som fortjener å bli bøtelagt og 
landsforvise dem som fortjener å bli landsforvist. Men når jeg sitter til doms i 
en sak, hender det at noen griper ordet og avbryter meg. Det nytter ikke om jeg 
ber dem la det være og vente til jeg har talt ferdig. Jeg blir avbrutt likevel. 

Men her ser jeg munker sitte så stille at når Mesteren underviser en for- 
samling i læren, høres ikke engang lyden av det minste kremt eller host. En 
gang var det en munk som hostet mens Mesteren underviste 1 læren. Da dyttet 
en av de andre munkene til kneet hans for å uttrykke: "Hysj, vær stille! Mes- 
teren gir oss undervisning!” Da tenkte jeg at det er virkelig fantastisk hvor vel- 
disiplinert denne forsamlingen er, og det uten at det blir anvendt noen 
tvangsmidler! Jeg har ikke sett noen annen forsamling som er like veldisiplinert 
som denne. Dette ser Jeg også som en naturlig konsekvens av at du er en Mester 
som har oppnådd fullkommen oppvåkning ved egen hjelp, at du gir en klar og 
tydelig undervisning i din lære og at du har en forsamling av elever som oppnår 
gode resultater, Mester. 

Videre hender det at jeg ser noen vise adelsmenn som er lærde og skarp- 
sindige og dyktige i debatt. De går omkring og knuser andres teorier med sin 
visdom. Når de får høre at filosofen Gotama er kommet til en by eller en lands- 
by, tenker de ut finurlige spørsmål. *Nå skal vi gå og stille Gotama dette spørs- 
målet,” tenker de. *Hvis han svarer slik på spørsmålet, skal vi gjendrive ham 
slik. Og hvis han svarer slik, skal vi gjendrive ham slik.” Så går de og oppsøker 
Mesteren. Men når de får høre Mesterens undervisning, blir de så tilfredse, in- 
spirerte og overbevist av Mesterens ord at de ikke kommer med spørsmålene 
sine og langt mindre med noen gjendrivelse. I stedet blir de Mesterens elever. 
Dette ser jeg også som en naturlig konsekvens av at du er en Mester som har 
oppnådd fullkommen oppvåkning ved egen hjelp, at du gir en klar og tydelig 
undervisning 1 din lære og at du har en forsamling av elever som oppnår gode 
resultater, Mester. 

Det hender også at jeg ser vise brahmaner, vise borgere og vise asketer som 
er lærde og skarpsindige og dyktige 1 debatt. De går omkring og knuser andres 
teorier med sin visdom. Når de får høre at filosofen Gotama er kommet til en by 
eller en landsby, tenker de ut finurlige spørsmål. *Nå skal vi gå og stille Gotama 
dette spørsmålet,” tenker de. *Hvis han svarer slik på spørsmålet, skal vi 
gjendrive ham slik. Og hvis han svarer slik, skal vi gjendrive ham slik.” Så går 
de og oppsøker Mesteren. Men når de får høre Mesterens undervisning, blir de 
så tilfredse, inspirerte og overbevist av Mesterens ord at de ikke kommer med 
spørsmålene sine og langt mindre med noen gjendrivelse. I stedet benytter de 
anledningen til å be Mesteren om ordinasjon, og Mesteren ordinerer dem som 
munker. Deretter trekker de seg tilbake i ensomhet og praktiserer flittig og iher- 
dig, slik at det ikke varer lenge før de oppnår det som unge menn av god familie 
med rette forlater hjemmet og går ut i hjemløsheten for — det vil si målet for den 
høyeste livsførsel, og de vinner innsikt her og nå og lever i samsvar med denne. 
*Det var nære på at vi gikk fortapt,” sier de. "Det var nære på at vi gikk til 
grunne. Tidligere trodde vi at vi var filosofer, enda vi ikke var det, vi trodde vi 
var brahmaner, enda vi ikke var det, og vi trodde vi var ærverdige, enda vi ikke 
var det. Men nå er vi blitt ekte filosofer, nå er vi blitt ekte brahmaner, nå er vi 
blitt ekte ærverdige!” Dette ser jeg også som en naturlig konsekvens av at du er 
en Mester som har oppnådd fullkommen oppvåkning ved egen hjelp, at du gir 
en klar og tydelig undervisning 1 din lære og at du har en forsamling av elever 
som oppnår gode resultater, Mester. 

Jeg har to offiserer i min tjeneste, Mester, som heter Isidatta og Purana. De 
spiser av min mat og de kjører i mine vogner, og det er jeg som skaffer dem til 
livets opphold og skaffer dem ære og heder. Men de har ikke like stor respekt 
for meg som de har for Mesteren. En gang hæren var ute på manøver ville jeg 
teste disse to offiserene, Isidatta og Purana. Vi slo leir på et nokså lite og trangt 
område. Isidatta og Purana satt oppe til langt på natt og snakket sammen om 
Mesterens lære. Så gikk de og la seg slik at hodene deres vendte i retning av der 
de hadde hørt Mesteren oppholdt seg. Dermed vendte føttene deres mot meg. 
Da tenkte jeg at det var ganske oppsiktsvekkende at Isidatta og Purana som 
spiser av min mat og som kjører i mine vogner og som jeg skaffer heder og ære 
og til livets opphold, ikke viser meg like stor respekt som de viser Mesteren. 

Grunnen må være at de har en dyp forståelse av Mesterens lære og følger den 
metodisk. Dette ser jeg også som en naturlig konsekvens av at du er en Mester 
som har oppnådd fullkommen oppvåkning ved egen hjelp, at du gir en klar og 
tydelig undervisning i din lære og at du har en forsamling av elever som oppnår 
gode resultater, Mester. 

Dessuten er du av adelsslekt, Mester, og jeg er også av adelsslekt. Du kom- 
mer fra landet Kosala, Mester, og Jeg kommer også fra landet Kosala. Du er 
omtrent åtti år gammel, Mester, og det er jeg også. Alt dette er grunnen til at jeg 
gjør så stor ære på deg, Mester, og viser deg så stor respekt og vennskap. 

Men nå må jeg gå, Mester. Jeg har mange plikter og mye å gjøre.” 

*Gjør som du selv synes best, store konge.” 

Dermed reiste kong Pasenadi av Kosala seg, tok høflig avskjed og gikk rundt 
Mesteren med høyre side vendt mot ham før han forlot stedet. 

Da kongen hadde gått, sa Mesteren til munkene: 

*Kong Pasenadi av Kosala ga flere vitnesbyrd om læren før han gikk, mun- 
ker. Lær dere disse vitnesbyrdene om læren, sørg for at dere forstår dem og 
bevar dem i minnet. Disse vitnesbyrdene om læren vil være til stor nytte som 
grunnlag for videre trening.” 

Slik talte Mesteren, og munkene gledet seg over Mesterens ord. 

Dhammacetiyasutta, Majjhima Nikaya 89 


54. Vær som månen, munker! 


En gang da Mesteren var i Savatthi, sa han: 

*Vær som månen, munker, når dere vandrer blant vanlige mennesker. Vær til- 
bakeholdne både 1 kropp og sinn, på samme måte som en nykommer som ikke 
vil stikke seg fram. En mann som ser ned i en gammel brønn, ut over et stup 
eller ned på en brusende elv vil ikke bøye seg for langt fram. På samme måte 
skal dere være tilbakeholdne både i kropp og sinn når dere vandrer blant vanlige 
mennesker, munker. 

Kassapa vandrer som månen blant vanlige mennesker, munker. Han er til- 
bakeholden både i kropp og sinn, som en nykommer som ikke vil stikke seg 
fram. 

Hva mener dere om dette, munker? Hva slags munk er verdig til å vandre 
blant vanlige mennesker?” 

*Vi sitter ved dine føtter, Mester. Du er vår veileder og vår tilflukt. Det ville 
være bra om du ville forklare dette. Det vi hører fra deg, vil vi huske.” 

Mesteren løftet hånden og viftet 1 luften med den. 

*Se her, munker. Hånden stanses ikke av noe, den blir ikke fanget og den 
setter seg ikke fast i noe. Slik skal også dere være når dere vandrer blant vanlige 
mennesker. Pass på at sinnet ikke stanser ved noe, at det ikke blir fanget og at 
det ikke setter seg fast 1 noe. Tenk slik: 'Jeg håper at de som ønsker seg vinning, 
kan få vinning, og at de som ønsker å gjøre gode gjerninger, kan få gjøre gode 
gjerninger.” Vær like glad på andres vegne når de oppnår noe, som de selv er. En 
slik munk er verdig til å vandre blant vanlige mennesker. 

Når Kassapa vandrer blant vanlige mennesker, lar han ikke sinnet stanse ved 
noe, han lar det ikke bli fanget og det setter seg ikke fast i noe. Han håper at de 
som ønsker seg vinning, skal få vinning, og at de som ønsker å gjøre gode 
gjerninger, skal få gjøre gode gjerninger. Han er like glad på andres vegne når 
de oppnår noe, som de selv er. 

Hva mener dere om dette, munker? Hva slags munk gir en uren undervisning 
i læren, og hva slags munk gir en ren undervisning i læren?” 

*Vi sitter ved dine føtter, Mester. Du er vår veileder og vår tilflukt. Det ville 
være bra om du ville forklare dette. Det vi hører fra deg, vil vi huske.” 

*Hør godt etter, da, og følg godt med, så skal jeg forklare det for dere.” 

*Ja vel, Mester,” svarte munkene. 

Mesteren sa: 

*Den som underviser andre i læren med tanke på at de andre skal lytte, bli 
fornøyd med det de hører og deretter belønne ham for undervisningen, han gir 
en uren undervisning i læren. 

Men den som underviser andre i læren med et ønske om at de skal lytte til 
læren fordi den læren som Mesteren har forklart så tydelig, er noe som alle selv 
kan se. Den gir resultater her og nå, innbyr til innsyn, fører til målet og for- 
standige mennesker kan selv finne ut av den — som ønsker at de skal lytte og 
forstå læren og deretter praktisere det de har hørt, som gir undervisning ut fra 
omsorg og medfølelse med andre, han gir en ren undervisning i læren.” 

Fra Candupamasutta, Samyutta Nikaya 2, 5, 3 (PTS 2, 197) 


55. Samtalen med kalamaene 


En gang Mesteren var på vandring i landet Kosala sammen med en stor flokk 
munker, kom han til byen Kesaputta hos kalamafolket. Kalamaene som bodde i 
Kesaputta fikk høre dette: 

*Den ærverdige filosofen Gotama Sakya-sønn som har utgått fra Sakya- 
klanen, har visst kommet til Kesaputta. Og Gotama har godt ry. Det sies om 
ham at han er en ærverdig Mester som har våknet fullt og helt ved egen hjelp. 
Han har fullkommen kunnskap og levemåte, han er lykkelig, han er en som 
kjenner verden, — en uforlignelig trener for folk som kan trenes, — guders og 
menneskers lærer, en våken Mester. Han forstår denne verden til fullkommenhet 
med alle dens engler, demoner, guder, brahmaner, filosofer, fyrster og andre 
mennesker. Han underviser 1 en lære som er vakker på begynnelsen, vakker på 
midten og vakker på slutten, som er hel og komplett både i form og innhold, og 
han forklarer hvordan man kan praktisere det opphøyde liv. Det er sannelig godt 
å se slike fullkomne!” 

Så gikk de kalamaene som bodde i Kesaputta dit hen hvor Mesteren var. Da 
de kom dit, hilste de høflig på ham og satte seg ned. Deretter sa de til Mesteren: 

*Det hender, Mester, at noen filosofer og brahmaner kommer hit til Kesa- 
putta. De forklarer og belyser bare sine egne læresetninger. Andres læreset- 
ninger kritiserer de. De rakker ned på dem, gjør narr av dem og plukker dem i 
småbiter. Så kommer det noen andre filosofer og brahmaner hit til Kesaputta. 

Disse forklarer og belyser også bare sine egne læresetninger. Andres læreset- 
ninger kritiserer de. Og de rakker ned på dem, gjør narr av dem og plukker dem 
i småbiter. 

Vi er fylt av tvil og uvisshet angående disse, Mester. Hvem 1 all verden snak- 
ker sant av disse filosofene og brahmanene, og hvem snakker usant?” 

*Det er rett av dere å tvile, kalamaer, det er rett av dere å være usikre, for 
tvilen kommer av at emnet er vanskelig. 

Men hør nå, kalamaer! Ikke avvis noe bare fordi det er skikk og bruk, eller 
tradisjon, eller bare fordi folk sier det, og heller ikke ut fra hellige skrifter, 
antagelser eller dogmer; heller ikke ut fra logisk resonnement eller tvilsomme 
filosoferinger; heller ikke ut fra en annens tilsynelatende autoritet og heller ikke 
ut fra respekt for en eller annen læremester. 

Nei, kalamaer, når dere selv vet at de og de tingene er usunne og dårlige, 
disse tingene må tenkende mennesker fordømme, fordi det fører til skade og 
smerte hvis en praktiserer disse tingene, — når dere selv vet dette, så avvis de 
tingene. 

Hva mener dere om dette, kalamaer: Hvis en mann er grådig, forvirret og fylt 
av hat, blir det til nytte eller til skade for ham?” 

*Det blir til skade for ham, Mester.” 

*Nettopp, kalamaer. Den som er fylt av grådighet, hat og forvirring, som er 
overveldet av disse tingene og som ikke har mental motstandskraft mot dem, 
han dreper, stjeler, lyver og går til andres hustruer, og han påvirker andre til å 
gjøre det samme. Vil dette føre til langvarig skade og smerte for ham?” 

*Det vil det, Mester.” 

*Hva mener dere om dette, kalamaer? Er disse tingene sunne eller usunne?” 

*Usunne, Mester.” 

*Gode eller dårlige?” 

"Dårlige, Mester.” 

*Må tenkende mennesker fordømme eller rose dem?” 

*Fordømme dem, Mester.” 

"Hvis en setter i gang med slikt og fullfører det, fører det til skade og smerte, 
eller ikke? Eller hvordan ser dere på dette, kalamaer?” 

"For oss ser det ut til at det fører til skade og smerte hvis en godtar disse 
tingene og lar dem modnes.” 

Men hør nå, kalamaer! Ikke godta noe bare fordi det er skikk og bruk, eller 
tradisjon, eller bare fordi folk sier det, og heller ikke ut fra hellige skrifter, 
antagelser eller dogmer; heller ikke ut fra overfladisk resonnement eller 
tvilsomme filosoferinger; heller ikke ut fra en annens tilsynelatende autoritet og 
heller ikke ut fra respekt for en eller annen læremester. 

Nei, kalamaer, når dere selv vet at de og de tingene er sunne og gode, disse 
tingene må tenkende mennesker rose, fordi det fører til nytte og glede hvis en 
praktiserer disse tingene, — når dere selv vet dette, så godta de tingene og ta vare 
på dem. 

Hva mener dere om dette, kalamaer: Hvis en mann er uten grådighet, hat eller 
forvirring, blir det til nytte eller til skade for ham?” 

"Det blir til nytte for ham, Mester.” 

*Nettopp, kalamaer. Den som er uten grådighet, hat og forvirring, som ikke er 
overveldet av disse tingene og som har mental motstandskraft mot dem, han lar 
være å drepe, han lar være å stjele, han lar være å lyve og han lar være å gå til 
andres hustruer, og han påvirker andre til å gjøre det samme. Vil dette føre til 
langvarig nytte og glede for ham?” 

*Det vil det, Mester.” 

*Hva mener dere om dette, kalamaer? Er disse tingene sunne eller usunne?” 

"Sunne, Mester.” 

*Gode eller dårlige?” 

*Gode, Mester.” 

*Må tenkende mennesker fordømme eller rose dem?” 

*Rose dem, Mester.” 

"Hvis en setter i gang med slikt og fullfører det, fører det til nytte og glede, 
eller ikke? Eller hvordan ser dere på dette, kalamaer?” 

*For oss ser det ut til at det fører til nytte og glede hvis en godtar disse 
tingene og lar dem modnes.” 

*Det var derfor jeg sa dette til dere, kalamaer: Ikke godta noe bare fordi det 
er skikk og bruk, eller tradisjon, eller bare fordi folk sier det, og heller ikke ut 
fra hellige skrifter, antagelser eller dogmer; heller ikke ut fra overfladisk reson- 
nement eller tvilsomme filosoferinger; heller ikke ut fra en annens tilsyne- 
latende autoritet og heller ikke ut fra respekt for en eller annen læremester. 

Nei, kalamaer, når dere selv vet at de og de tingene er sunne og gode, disse 
tingene må tenkende mennesker rose, fordi det fører til nytte og glede hvis en 
praktiserer disse tingene, — når dere selv vet dette, så godta de tingene og ta vare 
på dem. 

Den edles elev, kalamaer, som på denne måten er blitt fri fra grådighet, fri fra 
motvilje og som er uten forvirring, som har oppmerksomhet og klar forståelse, — 
han fyller først den ene himmelretningen med vennlige tanker, likeledes den 
andre, tredje og fjerde himmelretningen, oppover, nedover og på tvers. Med tan- 
ke på alle levende vesener overalt fyller han hele verden med stor, opphøyd og 
grenseløs vennlighet, som er fri fra hat og motvilje. 

På samme måten fyller han hele verden med medfølelse og med glede på 
andres vegne, — og han fyller først den ene himmelretningen med sinnslikevekt, 
likeledes den andre, tredje og fjerde himmelretningen, oppover, nedover og på 
tvers. Med tanke på alle levende vesener overalt fyller han hele verden med 
stor, opphøyd og grenseløs sinnslikevekt, som er fri fra hat og motvilje. 

Den edles elev, kalamaer, som har et slikt sinn uten hat, et slikt sinn uten 
motvilje, et slikt sinn uten urenheter, et slikt foredlet sinn — han finner de fire 
oppløftende tanker her og nå: 

Sett at det finnes en annen verden, og at gode og onde handlinger bærer frukt 
og får sine følger. Da kan det hende at jeg går til en lykkelig eksistens 1 en 
himmelsk verden etter døden, når kroppen ikke er mer. Dette er den første opp- 
løftende tanke som han finner. 

Men hvis det ikke finnes noen annen verden, og gode og onde handlinger 
ikke bærer frukt og ikke får noen følger? Da lever jeg likevel fredelig og lyk- 

kelig i denne verden, uten hat og motvilje. Dette er den andre oppløftende tanke 
som han finner. 

Sett nå at ondskapen faller tilbake på den som gjør ondt? Men jeg har ikke 
onde tanker overfor noen, så hvordan kan da noe vondt komme til meg? Dette 
er den tredje oppløftende tanke som han finner. 

Men selv om det ikke er slik at ondskapen faller tilbake på den som gjør ondt, 
så ser Jeg at jeg likevel blir foredlet enten det nå er slik eller slik. Dette er den 
fjerde oppløftende tanke som han finner. 

Den edles elev, kalamaer, som har et slikt sinn uten hat, et slikt sinn uten 
motvilje, et slikt sinn uten urenheter, et slikt foredlet sinn — han finner disse fire 
oppløftende tankene her og nå.” 

"Slik er det, Mester! Slik er det, du lykkelige! [...] Fortreffelig, Mester, for- 
treffelig! Det er som om det som var veltet skulle bli rettet opp, Mester, eller det 
skjulte skulle bli åpenbart! Det er som å vise veien til en som var gått vill, eller 
som å bære et lys inn i mørket, slik at den som har øyne kan se det som er der. 
Nettopp slik har du forklart læren på mange måter, Mester! Nå tar vi tilflukt i 
deg, Mester, i Læren og i Munkefellesskapet. Vær så vennlig å regne oss som 
legvenner, Mester, som tar tilflukt i deg fra 1 dag av og så lenge vi lever!” 

Fra Kalamasutta, Anguttara Nikaya 3, 7, 5 (PTS 1, 188) 


56. Lærens gave er den beste av alle gaver 


Jeg har hørt at Mesteren, den ærverdige, har sagt: 

*Jeg er en brahman, munker. Jeg gir rundhåndet til alle som ber meg om noe. 
Jeg bærer nå mitt siste legeme, og jeg er en uforlignelig lege og kirurg. Dere er 
mine egne sønner, munker. Dere er født av mine egne ord, født av læren, formet 
av læren og arvinger til læren, ikke arvinger til materielle ting. 

Det finnes to slags gaver, munker: materielle gaver og lærens gave. Den 
høyeste av disse to gavene er lærens gave. 

Det finnes to ting man kan dele med andre, munker: materielle ting og læren. 
Den høyeste av disse to er å dele læren med andre. 

Det finnes to måter å hjelpe andre på, munker: gi materiell hjelp eller hjelpe 
andre ved å gi dem læren. Den høyeste av disse to er å hjelpe andre ved å gi 
dem læren. 

Det finnes to slags ofringer, munker: materielle ofringer og lærens gave. Den 
høyeste av disse to ofringene er lærens gave.” 

Dette sa Mesteren. Og om denne saken er det sagt at 


Den som er kommet fram til sannheten 

og som av medfølelse med alle levende vesener 
har gitt lærens gave uten å holde noe tilbake — 

en slik person, som har gått hinsides all tilblivelse, 
den fremste blant guder og mennesker, 

blir hyllet av levende vesener. 


TT 


Dette har også Mesteren sagt. Det har jeg hørt. 
Brahmanadhammayagasutta, Itivuttaka 4, I (PTS 101) 


57. Oppsummering av Buddhas lære 


En gang oppholdt Mesteren seg 1 en skog med simsapatrær i nærheten av 
Kosambi. Han tok noen få blader i hånden sin og spurte munkene: 

*Hva mener dere, munker? Hva er det mest av: de få bladene jeg holder i 
hånden eller bladene i resten av skogen?” 

*Du holder jo bare noe få blader i hånden din, Mester, det er mange flere i 
resten av skogen!” 

*Nettopp, munker. Og slik er det også med det jeg har fortalt dere. Av det jeg 
har forstått er det bare noen få ting jeg har fortalt. Det meste har jeg ikke fortalt 
dere. Og hvorfor? Fordi det meste ikke er til nytte. Det fører ikke til edlere 
livsførsel, ikke til at man føler man har fått nok, ikke til opphør, ikke til fred og 
heller ikke til dyp forståelse, oppvåkning og nibbana. Derfor har jeg ikke fortalt 
dere om noe slikt. 

Hva er det jeg har fortalt dere da, munker? 

Jeg har fortalt dere om lidelsen, lidelsens årsak, lidelsens opphør og veien til 
lidelsens opphør, munker. 

Men hvorfor har jeg fortalt dere dette? 

Det er fordi det er til nytte. Det fører til edlere livsførsel, til at man føler man 
har fått nok, til opphør, til fred, dyp forståelse, oppvåkning og nibbana. Derfor 
har jeg fortalt dere dette.” 

Fra Simsapavanasutta, Samyutta Nikaya 5, 12, 4, I (PTS 5, 437) 

Om å være menneske. Livets problemer 


58. Skilpadden og åket 


"Tenk dere at hele jordoverflaten var dekket av hav, munker, og at en mann 
kastet et åk med bare ett hull i ut i vannet. Østavinden ville blåse det vestover, 
vestavinden ville blåse det østover, nordavinden ville blåse det sørover og 
sønnavinden ville blåse det nordover. 

I havet bor det så en blind skilpadde. En gang hvert hundrede år stikker den 
hodet opp av vannet. Hva tror dere, munker — ville den blinde skilpadden kunne 
komme til å stikke hodet gjennom hullet i åket når den dukker opp over 
vannet?” 

*Det ville være et sjeldent lykketreff, Mester, om denne blinde skilpadden 
skulle treffe på hullet i det drivende åket, når den bare stikker hodet opp en gang 
hvert hundrede år.” 

"Et like sjeldent lykketreff er det å bli født som menneske, munker. Og et like 
sjeldent lykketreff er det at en ærverdig person vinner full oppvåkning på egen 
hånd, blir en som finner sannheten og står fram i verden med den. Et like 
sjeldent lykketreff er det at en som har funnet sannheten, lyser opp denne 
verden med sin lære og sin treningsdisiplin. 

Men nå er dere født som mennesker. En ærverdig person som har vunnet full 
oppvåkning på egen hånd har funnet sannheten og stått fram i verden med den, 
og han lyser opp denne verden med sin lære og sin treningsdisiplin. 

Derfor må dere benytte anledningen og trene for å forstå lidelsen, lidelsens 
årsak, lidelsens opphør og veien til lidelsens opphør, munker.” 

Dutiyachiggalasutta, Samyutta Nikaya 5, 12, 5, 8 (PTS 5, 457) 


59. Livets strøm 


Det er akkurat som en fjellbekk, brahman, som styrter seg utfor i strie kast, river 
allting med seg og fører det langt av sted. Den stopper ikke opp et eneste 
sekund, ikke et øyeblikk, men strømmer videre uten stans. Livet er som en slik 
fjellbekk, brahman. 

Fra Arakasutta, Anguttara Nikaya 7, 7, 10 (PTS 4, 137) 

Alderdom, sykdom og død 


60. Kroppen blir utslitt 


Nå er denne kroppen utslitt, 

et sykdomsreir på sammenbruddets rand. 

Snart brister denne råtne haugen. 

Sannelig, vårt liv tar slutt i døden! 
Dhammapada. 148 


61. Alderdom og død 


Livet er sannelig kort! 

Du dør før hundre år er omme. 
Men selv om du skulle leve lenger, 
dør du av alderdom, likevel. 


Folk bekymrer seg for det de regner som sitt, 
for vi eier intet til evig tid. 

Når vi innser at vi kommer til å miste alt, 

vil vi gå ut i hjemløsheten. 


Når døden kommer, mister du 

alt du regner som ditt. 

Den som i visdom har innsett dette, 
binder seg ikke lenger til noe. 


Det du så i drømme, 

ser du ikke igjen når du våkner. 
Og våre kjære som er døde, 

ser vi heller aldri igjen. 


Folk vi kan se her og nå, 
kjenner vi ved navn. 

Men når de er døde og borte, 
er bare navnet tilbake. 


Den som er opptatt av meg og mitt, 


blir ikke fri fra sorg, Jammer og misunnelse. 
Derfor slipper de vise taket 

og skuer den høyeste fred. 


Derfor trekker munken seg tilbake 
og foretrekker et liv i ensomhet. 
Derfor ferdes han ikke blant folk, 
men lever i tilbaketrukken stillhet. 


De vise binder seg ikke til noe. 

De har ikke noe de liker” eller *avskyr”. 
Derfor preller sorger og grådighet av på dem 
slik vanndråpen preller av på lotusen. 


Vanndråpen fester seg ikke 

på lotusens blomster og blader. 

På samme måte griper ikke den vise 
etter det han ser, hører og tenker. 


Den som er renset, lager seg ikke forestillinger 
ut fra det han ser, hører eller tenker. 
Noen annen renselse ønsker han ikke, 
for han føler verken lyst eller ulyst. 
Jarasutta, Suttanipata 4, 6 


62. Fjellet og døden 


En gang satt Mesteren og kong Pasenadi 1 Savatthi og snakket sammen. 

"Sett nå, konge,” sa Mesteren, *at det kom en pålitelig og troverdig bud- 
bringer fra øst og sa: 

*Jeg kommer fra de østlige distriktene, herre konge, og der så jeg et fjell som 
rekker like opp til himmelen. Det velter ubønnhørlig fram og knuser alle 
levende vesener på sin vei. Gjør noe, herre konge!” 

Sett videre at det kom pålitelige budbringere fra nord, sør og vest, og at alle 
brakte samme budskap om et enormt fjell som veltet fram og knuste alt på sin 
vei. Hvis en slik forferdelig fare, med en slik katastrofal ødeleggelse av men- 
neskers liv skulle oppstå, hva ville du gjøre, konge, når det er så vanskelig å bli 
født som menneske?” 

*Hva annet kunne jeg vel gjøre 1 en slik forferdelig farlig situasjon, enn å leve 
et så edelt og godt liv som mulig og gjøre så mye godt jeg bare kunne, Mester?” 

*Jeg sier deg, konge, at alderdom og død ruller ubønnhørlig fram mot deg! 
Hva vil du gjøre, konge?” 

"Ettersom alderdom og død ruller ubønnhørlig fram mot meg, hva annet kan 
jeg vel gjøre enn å leve et så edelt og godt liv som mulig og gjøre så mye godt 
som jeg bare kan? 

Jeg har stridselefanter, Mester, men hva nytter vel disse mot alderdom og 
død? Jeg har kavaleri, stridsvogner og infanteri, slik alle salvede konger og 

herskere har, men hva hjelper vel disse mot alderdom og død? Jeg har vise 
rådgivere som kan skape splid blant fiender, Mester, men hva hjelper vel disse 
mot alderdom og død? Jeg har gull og sølv i skattkamre og hvelv, Mester, nok 
til å kjøpe fred av fienden. Men hva hjelper vel alt dette mot alderdom og død? 
Når alderdom og død ruller ubønnhørlig fram mot meg, hva annet kan jeg vel 
gjøre enn å leve et så edelt og godt liv som mulig og gjøre så mye godt som jeg 
bare kan?” 

*Det er sant, konge. Slik er det. Når alderdom og død ruller ubønnhørlig fram 
mot deg, hva annet kan du vel gjøre enn å leve et så edelt og godt liv som mulig 
og gjøre så mye godt som du bare kan?” 

Dette sa Mesteren, og han tilføyde disse versene: 


*Det er som om mektige fjellkjeder 
med topper som rager til himmels 
skulle komme veltende mot deg 
Fra alle verdenshjørner. 

Slik kommer alderdom og død 
veltende over alle, 

både adel og brahmaner, 

borgere og tjenestefolk. 

Ingen kan unnslippe, 

alle blir rammet. 


Stridselefanter kan ikke verne deg, 

og heller ikke vogner eller fotsoldater. 
Ingen trylleformler eller bønner, 

og heller ikke penger er til hjelp. 


Derfor vil den som er klok 

og forstår sitt eget beste, 

fatte tillit til Buddha, 

til læren og til hans fellesskap. 


Den som gjør det rette 
med kropp, tale og tanke, 
høster ros her i dette livet 
og fryde seg siden i himmelen.” 
Pabbatupamasutta, Samyutta Nikaya I, 3, 3, 5 (PTS I, 100) 


63. Dødens sendebud 
Døden har sendt tre sendebud, munker. Hvilke tre? 


Sett nå at en mann handler dårlig i ord, tanker og handlinger. Etter at han er 
død, kommer han til helvete, der han opplever pine og smerter. Helvetes voktere 

griper ham i begge armene og sleper ham fram for kong Yama, dødens fyrste, 
og sier: 

"Her er en mann som ikke brydde seg om sin mor og sin far og som ikke 
hadde respekt for filosofer og brahmaner. Ikke tok han hensyn til slektens 
eldste, heller. Hvilken straff skal han få, herre?” 

Dødens fyrste forhører ham om det første sendebudet, og sier: 

*Men så du ikke det første sendebudet som jeg sendte ut blant menneskene 
da, mann?” 

*Nei, Jeg så ham ikke, herre!” 

*Har du da aldri sett en mann eller kvinne som var åtti, nitti eller hundre år 
gammel, som stavret seg skjelvende bortover med krum rygg, rynkete og uten 
tenner, svak og kraftløs, gråhåret eller skallete?” 

*Jo, det har jeg sett, herre.” 

*Men du er jo en voksen og forstandig mann. Tenkte du da aldri at jeg 
kommer også til å bli gammel, det er ingen vei utenom, så la meg gjøre gode 
gjerninger, si gode ord og tenke gode tanker mens jeg kan?” 

*Nei, Jeg tenkte meg ikke om, herre!” 

«Så du var for tankeløs til å gjøre gode gjerninger, gode ord og gode tanker? 
Nåvel, du skal få som fortjent for tankeløsheten din. Disse ugjerningene kan du 
ikke gi noen andre ansvaret for, verken mor eller far, bror eller søster, slekt eller 
venner, guder, prester eller filosofer har skylden. Ansvaret er ditt eget, og du 
høster som du har sådd!” 

Så forhører dødens fyrste ham om det andre sendebudet, og sier: 

*Men så du ikke det andre sendebudet som jeg sendte ut blant menneskene 
da, mann?” 

*Nei, Jeg så ham ikke, herre!” 

*Har du da aldri sett en mann eller kvinne som var alvorlig syk og hadde 
store smerter, som lå 1 sin egen urin og avføring og som måtte ha hjelp for å 
komme opp og hjelp for å legge seg?” 

*Jo, det har jeg sett, herre.” 

*Men du er jo en voksen og forstandig mann. Tenkte du da aldri at jeg 
kommer også til å bli syk, det er ingen vei utenom, så la meg gjøre gode 
gjerninger, si gode ord og tenke gode tanker mens jeg kan?” 

*Nei, Jeg tenkte meg ikke om, herre!” 

«Så du var for tankeløs til å gjøre gode gjerninger, gode ord og gode tanker? 
Nåvel, du skal få som fortjent for tankeløsheten din. Disse dumhetene dine kan 
du ikke gi noen andre ansvaret for, verken mor eller far, bror eller søster, slekt 
eller venner, guder, prester eller filosofer har skylden. Ansvaret er ditt eget, og 
du høster som du har sådd!” 

Så forhører dødens fyrste ham om det tredje sendebudet, og sier: 

*Men så du ikke det tredje sendebudet som jeg sendte ut blant menneskene 
da, mann?” 

*Nei, Jeg så ham ikke, herre!” 

*Har du da aldri sett en mann eller kvinne som var død, som hadde vært død i 
flere dager og som var blitt et blåsvart lik med oppsvulmede lemmer som 
allerede var kommet langt i forråtnelse?” 

*Jo, det har jeg sett, herre.” 

*Men du er jo en voksen og forstandig mann. Tenkte du da aldri at jeg 
kommer også til å dø, det er ingen vei utenom, så la meg gjøre gode gjerninger, 
si gode ord og tenke gode tanker mens jeg kan?” 

*Nei, Jeg tenkte meg ikke om, herre!” 

«Så du var for tankeløs til å gjøre gode gjerninger, gode ord og gode tanker? 
Nåvel, du skal få som fortjent for tankeløsheten din. Disse dumhetene dine kan 
du ikke gi noen andre ansvaret for, verken mor eller far, bror eller søster, slekt 
eller venner, guder, prester eller filosofer har skylden. Ansvaret er ditt eget, og 
du høster som du har sådd!” [....] 


Budbringerne er sendt ut. 
De som overser dem, 

må sørge 1 lange tider, 
når de fødes i vonde kår. 


Men gode mennesker 

som legger merke til 
budbringerne her i verden, 
glemmer ikke den edle lære. 


De ser faren ved involveringer 
som fører til fødsel og død. 
De slipper taket og blir fri 

Fra fødselens og dødens grep. 


Lykkelige og fredsommelige 
finner de nibbana her og nå. 
De legger alt hat og all frykt bak seg 
og frir seg fra all lidelse. 
Fra Devadutasutta, Anguttara Nikaya 3, 4, 6 (PTS I, 138) 


64. Kisa-Gotami og sennepskornet 


Gotami var født 1 en fattig familie 1 Savatthi, og fordi hun var så tynn og mager 
ble hun kalt Kisa-Gotami, Gotami den magre. Hun ble gift med sønnen til av en 
velstående kjøpmann, men ettersom hun selv kom fra en så fattig familie, ble 
hun ikke respektert i sitt nye hjem. Da hun fikk en sønn, ble hun imidlertid 
bedre behandlet. 

Men da gutten var blitt så stor at han kunne gå og løpe omkring, ble han 
plutselig syk og døde. Kisa-Gotami ble gal av sorg, og tenkte: 

"Før ble jeg dårlig behandlet, men etter at jeg fikk en sønn, ble dette anner- 
ledes. Nå vil de sikkert prøve å kvitte seg med gutten min, slik at de kan be- 
handle meg like dårlig som før!” 

Derfor nektet hun å innrømme overfor seg selv at gutten var død. Hun tok 
den vesle kroppen i armene sine og gikk fra dør til dør gjennom byen og ba om 
medisiner til gutten sin. 

*Hva skal du vel med medisin til ham nå?” spurte folk foraktelig, men noe 
slikt ville hun ikke høre på. 

Omsider kom hun til en klok mann som forsto at sorgen hadde gjort henne 
gal. Men han tenkte at Mesteren nok kunne hjelpe henne, så han sa: 

"Gå til den fullkomment våkne Mesteren og be ham om medisin, du!” 

Hun fant frem til Mesteren som satt ute i parken og underviste i læren, og sa 
til ham: 

*G1 meg medisin til sønnen min, Mester!” 

Mesteren så hvordan det sto til med henne, så han svarte: 

"Gå ut i byen og finn et hus der ingen har dødd. Der skal du be om å få et 
sennepskorn.” 

*Ja vel, Mester!” svarte hun lykkelig, og la 1 vei. 

Da hun kom til det første huset, banket hun på og sa: 

*Mesteren har bedt meg hente et sennepskorn som medisin til gutten min. 
Hvis ingen har dødd her i huset, så gi meg et sennepskorn!” 

*Hvem har vel tall på de som er døde her!” var svaret hun fikk. 

*Nei, da kan jeg ikke bruke sennepskornet deres!” sa hun og gikk videre. 

Men det samme gjentok seg i hus etter hus, og litt etter litt kom hun til seg 
selv og tenkte: 

*Det er det samme over hele byen! Det var dette Mesteren i sin medfølelse 
ville vise meg!” 

Og dypt rørt bar hun den vesle kroppen til gravplassen og la ham fra seg der. 
Så sa hun frem dette verset: 


"Loven gjelder ikke bare her 

i denne byen, i denne slekten! 
I hele verden gjelder loven 
om alle tings forgjengelighet!” 


Så vendte hun tilbake til Mesteren. 

*Nå, har du fått noe sennepskorn, Gotami?” spurte han. 

*Jeg har ikke lenger noe bruk for sennepskorn, Mester,” svarte hun, *vær du 
min støtte og hjelp!” 

Mesteren sa frem dette verset: 


*Den mann som fylt av higen 
beruses av sønner og buskap, 

han overraskes av døden 

som en sovende landsby av flom.” 


Da han hadde sagt dette, nådde hun frem til første stadium på veien til 


frigjøringen og ble en som har gått ut i strømmen. Hun ba om å få bli ordinert, 
og Mesteren samtykket. Hun bøyde seg tre ganger for ham, gikk til nonnene og 

fikk ordinasjon. Hun tenkte deretter så metodisk og systematisk gjennom 
tingene at det ikke varte lenge før hun hadde nådd frem til dyp innsikt. 
Da sa Mesteren: 


*Du kan leve i hundre år 
og ikke se det udødelige — 
bedre å leve en eneste dag 
og se det udødelige. 


Da verset var til ende, ble hun en ærverdig. Hun utmerket seg med sin aske- 
tiske nøysomhet og bar en kappe som var tre ganger så ubekvem som andre. 
Fra Kisagotami, Therigathatthakatha 63 


65. Ambapali 


En parkvokter i Vesali fant en gang en liten bylt under et mangotre. Da han 
skulle se nærmere etter, oppdaget han at det var et lite pikebarn som var blitt 
etterlatt der. Ingen visste hvem foreldrene hennes var, så han tok barnet med seg 
hjem og adopterte det. Da hun vokste opp, ble hun kjent under navnet Amba- 
pali, som betyr Mangovokterens datter. 

Hun var så vakker, sjarmerende, blid og yndig at mange unge fyrstesønner 
konkurrerte om å vinne henne. Det endte med at de bila striden ved å bli enige 
om at hun skulle tilhøre dem alle, og de hjalp henne til å etablere seg som 
luksusprostituert. Ambapali ble meget dyktig i sitt fag og vant stor rikdom og 
heder. Hun ble en av Vesalis fremste attraksjoner, og en natt med henne kostet 
hele femti gullmynter. 

En dag fikk hun høre at Buddha var på besøk i en landsby i nærheten. Hun 
kjørte ut av Vesali med stor prakt og omgitt av et stort følge, og etter at hun 
hadde hørt ham tale, inviterte hun ham og munkene til å komme og spise hos 
henne dagen etter. Buddha tok imot invitasjonen, og da han hadde spist og 
forklart læren etter maten, var hun blitt en så overbevist tilhenger at hun lot 
bygge boliger for Buddha og munkene i sin egen hage og ga det hele som gave 
til munkeordenen. 

Senere ble Ambapalis sønn Vimala-Kondafifia ordinert som munk. Han ga sin 
mor videre undervisning i læren, og dette rørte henne så dypt at hun lot seg 
ordinere hun også. Hun praktiserte innsiktsmeditasjon og brukte sin egen 
aldrende kropp som eksempel på tingenes forgjengelighet. Da ble hun så dypt 
grepet at hun uttalte disse versene: 


*Kullsort, voksblankt hår hadde jeg — Ja, som bier om våren 
fløy mine lokker i sverm, tett mot mitt blomstrende kinn. 
Alderen kom. Blasst stritter nå håret som vinterens sivstrå. 


Slik går sangen, min venn — hør den sannferdiges røst! 


Rikt parfymert som et sandeltre-skrin, helt dekket av blomster, 

spredde min ungdoms hår søt og berusende duft — 
nå, 1 min alderdom strømmer en villhunds stank fra min isse. 
Slik går sangen, min venn — hør den sannferdiges røst! 


Fyldig og tett som en velstelt skoglund — prydet med spenner, 
oppsatt, ordnet med kam — strålte mitt praktfulle hår. 

Nå, 1 min livshøst slenger det livløst, pistret om nakken. 

Slik går sangen, min venn — hør den sannferdiges røst! 


Hårbånd skinte i gull og rødt mellom flettenes vakre 
felter av nattsvart glans; kronet mitt hode med lys. 

Nå, 1 min livshøst feller jeg håret, som trærne sin løvpryd. 
Slik går sangen, min venn — hør den sannferdiges røst! 


Formfullendte som kunstneres strek-ornamenter på silke 
voktet de knivsmale bryn ansiktets blekgylne hud. 

Nå, i mitt oldingefjes, er de skrukkete, glisne og slappe. 
Slik går sangen, min venn — hør den sannferdiges røst! 


Mørk ild glødet, og gylne juvel-lyn funklet og lekte 
solblidt, stolt, i mitt blikk; øynenes bunnløse tjern. 
Halvblind går jeg nå. Mine øyne er glansløse, matte. 
Slik går sangen, min venn — hør den sannferdiges røst! 


Nesens forhøyning var myk. Som en lav ås pryder et landskap, 
øket den ansiktets glans — å, hvor min nese var skjønn! 

Nå er den krumbøyd, steil som en fjellpynt gribbene bor på. 
Slik går sangen, min venn — hør den sannferdiges røst! 


Ørene mine var vakre — ja, hvert av dem som et smykke 
smidd av en gullsmeds hånd, velformet, fint siselert. 
Nå, i min livshøst, henger de rynkete flippene tunge. 
Slik går sangen, min venn — hør den sannferdiges røst! 


Kronblad-hvitt; magnolia-hvitt var lyset som strålte 
klart fra mitt solblanke smil; tennenes elfenbensborg. 
Nå står brungrå tannstubb-ruiner i oldingekjeften. 

Slik går sangen, min venn — hør den sannferdiges røst! 


Jeg sang vakkert og rent i min ungdom. Stemmen min trillet, 
trollbandt, bergtok, klang søtt som fra nattergal-nebb. 
Sprukken er stemmen min nå. Svakt, snublende lyder min tale. 
Slik går sangen, min venn — hør den sannferdiges røst! 


Høyreist, stolt som gasellenes; sivsmal, smekker og yndig 
kneiste min hals. Delikat, perlemorshvit var dens hud. 

År gikk. Langsomt trakk deres tyngde mitt ansikt mot jorden. 
Slik går sangen, min venn — hør den sannferdiges røst! 


Før, i min ungdom, var mine armer som veldreide søyler. 
Fast hud — glatt som polert, oljet og duftende tre — 

var deres pryd. Nå er de som tørre og livløse kvister. 
Slik går sangen, min venn — hør den sannferdiges røst! 


Rødt gull fremhevet skjønnheten i mine smidige fingre, 
før, i min ungdomstid ... hvor min berøring var lett! 

Nå er fingrene stive og ru, lik krokete røtter. 

Slik går sangen, min venn — hør den sannferdiges røst! 


Brystene mine var før lik runde og fullmodne frukter, 
struttende stramme av saft — høyt var de verdsatt og prist! 
Hvert av dem ble lik en vannløs skinnsekk, skrukket av alder. 
Slik går sangen, min venn — hør den sannferdiges røst! 


Kroppen min strålte som dekket av bladgull: Glatt var den, velstelt, 
attråverdig og skjønn — før, i min ungpiketid. 

Nå har alderen merket min hud med sitt nettverk av rynker. 

Slik går sangen, min venn — hør den sannferdiges røst! 


Smekre var lårene mine — lik slangenes buktende kropper 
var de, i kraftfull spenst, skjønnhet og dansende lek. 

Nå, 1 min livshøst ligner de rør av brunvissen bambus. 
Slik går sangen, min venn — hør den sannferdiges røst! 


Gullbånd, ringlende smykker til pryd, bar leggene mine — 
anklene og: Hvert skritt spredde den fineste klang. 

Nå er leggene magre og veike som stilker av sesam. 

Slik går sangen, min venn — hør den sannferdiges røst! 


Føttene mine var ørsmå, bomullsbløte og lette. 

Lydløs var deres dans — før, i min ungpiketid. 

Nå er føttene fulle av sår — ru, sprukne og trette. 

Slik går sangen, min venn — hør den sannferdiges røst! 


Stor var min skjønnhet! Ja, slik var kroppen min før, i min ungdom. 
se nå mitt oldinge-skall — plaget, forfallent og stygt 

er det et hus, der murpussen smuldrer og veggene faller. 

Slik går sangen, min venn — hør den sannferdiges røst! 


Slik brukte Ambapali seg selv som eksempel på alle tings forgjengelighet. 


Dette førte henne til videre refleksjoner over hvordan alle ting innebærer li- 
delse, og at alle ting er ikke-selv. Dette brukte hun som grunnlag for intens inn- 

siktsmeditasjon og gikk deretter raskt gjennom alle stadiene frem til å bli en 
ærverdig. Da hun senere så tilbake på det hun hadde oppnådd, sa hun frem de 
samme versene igjen med dyp og inderlig følelse. 

Fra Ambapali, Therigathatthakatha 66 

Lykken i livet 


66. Et godt liv 


En gang kom borgeren Anathapindika bort til Mesteren, hilste høflig på ham og 
satte seg ned. Mesteren sa til ham: 

*Det finnes fire verdslige gleder som en vanlig legmann kan være så heldig å 
nyte godt av fra tid til annen. Hvilke fire? Det er gleden over rettmessig vel- 
stand, gleden over å kunne gjøre godt, gleden over å være gjeldfri og gleden 
over å leve et godt liv. 

Hva er gleden over rettmessig velstand? Hvis du har kommet til velstand 
gjennom flid og hardt arbeid, med eget slit og egen svette, uten å benytte deg av 
knep eller urettmessige metoder, da kan du glede deg over dette. Dette kan du 
være glad for. 

Hva er gleden over å kunne gjøre godt? Den rikdommen du har vunnet deg 
rettmessig gjennom eget arbeid, kan du glede deg over selv og bruke til å gjøre 
gode gjerninger. Dette kan du være glad for. 

Hva er gleden over å være gjeldfri? Det er når du ikke har gjeld og ikke 
skylder noen verken store eller små summer. Dette kan du være glad for. 

Hva er gleden over å leve et godt liv? Det er når alle dine handlinger, ord og 
tanker er gode. Da lever du et godt liv og frydes over det. Dette er altså de fire 
verdslige gleder som en vanlig legmann kan være så heldig å nyte godt av fra 
tid til annen.” 

Fra Ananyasutta, Anguttara Nikaya 4, 7, 2 (PTS 2, 69) 


67. Lykke 


Lykkelig den som har venner 

som hjelper til når det trengs. 
Lykkelig den som er vel tilfreds 
med det lille han har. 

Lykkelig den som har gjort noe godt 
når livet går mot sin slutt. 

Lykkelig den som kan legge bak seg 
alle slags lidelser. 


Lykkelig den som kan tjene sin mor 
her i verden, og likedan tjene sin far. 
Lykkelig den som kan leve som munk 
her i verden og leve et edelt liv. 

Lykkelig den som gjør godt hele livet 

og eier en velgrunnet overbevisning. 

Lykkelig den som har vunnet seg innsikt 

og aldri mer gjør noe ondt. 
Dhammapada 331-333 

Samfunnet 


68. Den ideelle republikken 


Mesteren snudde seg til Ananda og sa: 

*Har du hørt at vajjifolket ofte kommer sammen til rådsmøte?” 

*Ja, Mester, det har jeg hørt.” 

«Så lenge vajjiene kommer ofte sammen til rådsmøte, kan de regne med 
framgang og ikke tilbakegang. 

Har du hørt at vajjiene samles i enighet, avslutter møtet i enighet og utfører 
det de har å gjøre i enighet?” 

*Ja, Mester, det har jeg hørt.” 

«Så lenge vajjiene samles i enighet, avslutter møtet i enighet og utfører det de 
har å gjøre 1 enighet, kan de regne med framgang og ikke tilbakegang. 

Har du hørt at vajjiene ikke bryter sine egne vedtak, at de ikke gjør noe som 
strir mot sine egne vedtak, og at de opptrer i samsvar med sine egne lover og 
tradisjoner?” 

*Ja, Mester, det har jeg hørt.” 

«Så lenge vajjiene ikke bryter sine egne vedtak, så lenge de ikke gjør noe som 
strir mot sine egne vedtak og så lenge de opptrer i samsvar med sine egne lover 
og tradisjoner, kan de regne med framgang og ikke tilbakegang. 

Har du hørt at vajjiene hedrer, ærer, respekterer og høyakter sine eldre og 
mener de er verd å lytte til?” 

*Ja, Mester, det har jeg hørt.” 

«Så lenge vajjiene hedrer, ærer, respekter og høyakter sin eldre og mener de 
er verd å lytte til, kan de regne med framgang og ikke tilbakegang. 

Har du hørt at vajjiene ikke utsetter sine kvinner og døtre for vold eller 
tvangsekteskap?” 

*Ja, Mester, det har jeg hørt.” 

«Så lenge vajjiene ikke utsetter sine kvinner og døtre for vold eller tvangs- 
ekteskap, kan de regne med framgang og ikke tilbakegang. 

Har du hørt at vajjiene hedrer, ærer, respekterer og høyakter sine gamle 
helligdommer og ikke unnlater å gi dem de ofringene de tradisjonelt har fått?” 

*Ja, Mester, det har jeg hørt.” 

«Så lenge vajjiene hedrer, ærer, respekterer og høyakter sine gamle hellig- 
dommer og ikke unnlater å gi dem de ofringene de tradisjonelt har fått, kan de 
regne med framgang og ikke tilbakegang. 

Har du hørt at vajjiene gir ærverdige all rettmessig beskyttelse og vern, slik at 
ærverdige utenfra gjerne kommer dit og ærverdige som finnes i riket, kan ha det 
godt?” 

*Ja, Mester, det har jeg hørt.” 

«Så lenge vajjiene gir ærverdige all rettmessig beskyttelse og vern, slik at ær- 
verdige utenfra gjerne kommer dit og ærverdige som finnes i riket, kan ha det 
godt, kan de regne med framgang og ikke tilbakegang.” 

Fra Mahaparinibbanasutta, Digha Nikaya 16 


69. Hvordan bør en konge oppføre seg? 


"Hva er edel handlemåte for en storkonge, Herre?” 

*Du bør basere deg på det som er rett og riktig, hedre, respektere, ære og 
høyakte retten og ikke svikte den, gjøre retten til din fane, banner og hersker, 
sørge for at alle i riket ditt har rettsvern, både soldater, adel, brahmaner og bor- 
gere, byfolk og bønder, munker og asketer og dyr og fugler. Ikke la det skje 
noen urett i landet. 

De som er fattige i riket ditt, skal du gi økonomisk hjelp. 

Filosofer og brahmaner i riket ditt som gir avkall på hovmod og tankeløshet 
og vier seg til toleranse og vennlighet, som disiplinerer seg selv og mestrer seg 
selv og får sine lidenskaper til å falle til ro, bør du besøke fra tid til annen og 
snakke med dem og spørre hva som er sunt og hva som er usunt, hva som er 
godt og hva som er dårlig, hva som bør gjøres og hva som ikke bør gjøres, 
hvilke av dine handlinger som fører til langvarig skade og smerte, og hva du 
kan gjøre slik at resultatet kan bli langvarig nytte og glede. Når du har hørt hva 
de har å si, kan du unngå å gjøre det som er usunt og heller gjøre det som er 
sunt. 

Dette er edel handlemåte for en storkonge.” 

Fra Cakkavattisihanadasutta, Digha Nikaya 26 


70. Lederens ansvar 


Hvis gammeloksen skjener ut 

når kuene skal krysse elven, 

da skjener alle ut 

og følger i lederens spor. 

Slik er det også med oss mennesker. 
Hvis den som regnes som den beste, 
går på gale veier, 

så følger de andre hans eksempel. 
Hvis kongen er urettvis, 

har hele riket det vondt. 


Hvis gammeloksen holder kursen 
når kuene skal krysse elven, 

da holder alle kursen 

og følger i lederens spor. 

Slik er det også med oss mennesker. 
Hvis den som regnes som den beste, 
går den rette vei, 
så følger de andre hans eksempel. 
Hvis kongen er rettvis, 
har hele riket det godt. 
Fra Adhammikasutta, Anguttara Nikaya 4, 7, 10 (PTS 2, 74) 


71. Er noen bedre enn andre på grunn av klasse, hudfarge 
eller rikdom? 


Mesteren sa: 

*Jeg sier ikke at noen er bedre bare fordi de er født i en overklassefamilie. 
Men jeg sier heller ikke at noen er dårligere bare fordi de er født i en over- 
klassefamilie. Jeg sier ikke at noen er bedre bare fordi de har den eller den hud- 
fargen, men heller ikke at de er dårligere. Jeg sier ikke at noen er bedre bare 
fordi de har mye penger, men heller ikke at de er dårligere. 

Det hender at noen som er født i en overklassefamilie, dreper, stjeler, begår 
seksuelle overtredelser, lyver, baktaler, sårer andre med ordene sine, farer med 
tankeløst prat, er grådige, hatefulle og har feilaktige oppfatninger. Derfor mener 
jeg at de ikke er bedre enn andre. Men det hender også at noen som er født i en 
overklassefamilie, lar være å drepe, stjele eller begå seksuelle overtredelser, at 
de lar være å lyve, baktale, såre andre med ordene sine og fare med tankeløst 
prat, at de verken er grådige, hatefulle eller har feilaktige oppfatninger. Derfor 
mener jeg at de ikke er verre enn andre. 

Det hender også at de som har den eller den hudfargen eller har mye penger, 
begår alle disse dårlige handlingene. Derfor mener jeg at de ikke er bedre enn 
andre. Men det hender også at de avstår fra dem, og derfor mener jeg at de ikke 
er verre enn andre.” 

Fra Esukarisutta, Majjhima Nikaya 96 


72. Menneskene er ikke forskjellige fra fødselen av 


Slik har jeg hørt det: 

En gang var Mesteren i Icchanangalalunden ved Icchanangala. På den tiden 
var det mange rike og berømte brahmaner der, blant andre Canki, Tarukkha, 
Pokkharasati, Janussoni og Todeyya. 

To unge brahmaner, Vasettha og Bharadvaja, var ute og spaserte og snakket 
sammen, og de kom til å diskutere hva det er som gjør en person til brahman. 

Bharadvaja sa at en brahman er en som er av ren og ubesudlet avstamning 
gjennom syv generasjoner både på mors- og farssiden. 

Vasettha hevdet at en brahman er en som har god moral og kjenner tradi- 
sjonene. 

Ingen av dem klarte å overbevise den andre. Derfor sa Vasettha: 

"Filosofen Gotama, som selv er av sakya-slekt og som har gått ut fra sakya- 
ætten, bor i Icchanangalalunden for tiden. Og denne Mester Gotama går det føl- 
gende lovord om: "Han er en ærverdig Mester som har våknet fullt og helt ved 
egen hjelp. Han har fullkommen kunnskap og levemåte, han er lykkelig, han er 
en som kjenner verden, — en uforlignelig trener for folk som kan trenes, — 
guders og menneskers lærer, en våken Mester.” Kom, så går vi til Gotama og 
spør ham om denne saken og hører hva han har å si om den.” 

*Ja, det gjør vi,” svarte Bharadvaja. 

Dermed gikk de til Icchanagalalunden og hilste høflig på Mesteren. De snak- 
ket vennlig sammen en stund og satte seg så ned ved siden av ham. Så sa Va- 
settha: 


*Vi er begge lærde og anerkjente, og vi kjenner de tre vedaene. 
Jeg er elev av Pokkarasati, og han er elev av Tarukkha. 


Vi kjenner vedaene ut og inn og kan analysere dem slik vi har lært. 
Men nå er vi uenige om hva som gjør en person til brahman, Gotama. 


Saken er den, du seende, at Bharadvaja sier at man blir født som 
brahman, 
men jeg sier at man blir brahman ut fra sine handlinger. 


Ingen av oss klarer å overbevise den andre om hva som er riktig. 
Derfor har vi kommet for å spørre deg, Mester, 


du som er berømt for å være en fullkomment oppvåknet. 
Folk hilser deg med respekt, slik de hilser fullmånen. 

Derfor spør vi deg, Gotama, du som ser så klart: 

Er det fødsel eller gjerninger som gjør en person til brahman? 


Forklar det for oss som ikke vet dette, 
Så vi kan vite hvem som er brahman.” 


Mesteren svarte: 


"Det skal jeg forklare for dere, trinnvis og i samsvar med fakta. 
Alle levende vesener inndeles i forskjellige arter alt etter fødsel. 


Dere vet forskjell på gras og trær, selv om de ikke vet det selv. 
De er født med hver sine kjennetegn og tilhører forskjellige arter. 


Se deretter på biller, maur og andre insekter. 
De er født med hver sine kjennetegn og tilhører forskjellige arter. 


Så har vi dyr med føtter og dyr som kryper på sin lange buk. 
De er født med hver sine kjennetegn og tilhører forskjellige arter. 

Deretter kan vi ta fiskene. De er født i vannet og lever sitt liv der. 
De er født med hver sine kjennetegn og tilhører forskjellige arter. 


Så har vi fuglene, alle med vinger som ferdes i lufta. 
De er født med hver sine kjennetegn og tilhører forskjellige arter. 


Vi ser forskjell på disse artene fordi de har forskjellige kjennetegn. 
Slik er det ikke med menneskene. De er ikke født med slike forskjeller 


verken på hår eller hodeform, verken på øre eller øyne, 
munn eller nese, lepper, øyenbryn, hals, hofter, mage eller rygg, 


og heller ikke på baken, bryst, kjønnsorganer, 

ikke på hender og føtter, fingre og negler, legger eller lår, 

og heller ikke på farge eller stemme finnes det slike forskjeller 
at vi kan snakke om flere forskjellige arter. 


Blant mennesker finne det ikke slike markante forskjeller på kroppen. 
Forskjellene mellom mennesker ligger bare i navn og tittel. 


Den som lever av å passe sitt kveg, Vasettha, 
han kaller vi bonde, og ikke brahman. 


Den som lever av sitt håndverk, Vasettha, 
han kaller vi håndverker, og ikke brahman. 


Den som lever av handel, Vasettha, 
han kaller vi kjøpmann, og ikke brahman. 


Den som lever i tjeneste hos en annen, Vasettha, 
han kaller vi tjener, og ikke brahman. 


Den som lever av å stjele, Vasettha, 
han kaller vi tyv, og ikke brahman. 


Den som lever som bueskytter, Vasettha, 
han kaller vi soldat, og ikke brahman. 


Den som lever av å foreta ofringer, Vasettha, 
han kaller vi offerprest, og ikke brahman. 


Den som lever av skatteinntekter fra by og land, 
han kaller vi konge, og ikke brahman. 


Jeg kaller ikke noen for brahman bare på grunn av hans fødsel. 

Eier han noe, blir han hovmodig. 
Den som er eiendomsløs og kravløs, han vil jeg kalle en brahman. 


Den som har sprengt alle bindinger uten å skjelve, og brutt alle bånd, 
og kastet åket fra seg, han vil jeg kalle en brahman. 


Den som har våknet og løftet bort bommen og skåret av remmer og 
bånd, 
og dessuten kastet bort bissel og tjor, han vil jeg kalle en brahman. 


Den som rolig holder ut skjellsord, fengsel og pryl selv om han er 
uskyldig — 
tålmodighet er hans styrke og forsvar — han vil jeg kalle en brahman. 


Den som er godlynt, nøysom og kravløs, med gode vaner og selvdisiplin, 
han bærer nå sitt siste legeme — han vil jeg kalle en brahman. 


Den som ikke blir hengende ved sansenytelser mer enn vann på et 
lotusblad, 
eller et lite sennepsfrø ytterst på nålespissen — han vil jeg kalle en 
brahman. 


Den som kjenner til her og nå hvordan hans lidelser kan bringes til 
opphør, 
som har lagt fra seg byrden og kastet åket — han vil jeg kalle en brahman. 


Den som er vis og har dyp forståelse og vet hva som er veien og ikke 
veien, 
og som har oppnådd det høyeste mål — han vil jeg kalle en brahman. 


Den som ikke søker omgang verken med borgere eller asketer, 
som vandrer 1 hjemløsheten med små krav — han vil jeg kalle en 


brahman. 


Den som har sluttet fred med alle levende vesener, sterke som svake, 
og verken straffer eller dreper — han vil jeg kalle en brahman. 


Vennlig blant de fiendtlige, fredelig blant de voldsomme, 
uten grådighet blant de grådige — han vil jeg kalle en brahman. 


Hat og begjær, hykleri og overmot — alt dette faller bort fra ham 
som sennepsfrøet fra nålespissen — han vil jeg kalle en brahman. 


Den som ytrer milde ord som er opplysende og sanne, 
og ikke taler hardt til noen — han vil jeg kalle en brahman. 

Den her i verden som ikke tar noe som ikke blir ham gitt, 
langt eller kort, stygt eller vakkert, stort eller smått — han vil jeg kalle en 
brahman. 


Den som ikke har noen forhåpninger verken om denne verden eller den 
neste, 

som har lagt bort forhåpningene og kastet åket — han vil jeg kalle en 
brahman. 


Den som ikke har noen begjær og har overvunnet sin uvisshet, som har 
nådd fram 

til det udødelige og lar det omslutte seg helt — han vil jeg kalle en 
brahman. 


Den som fullstendig har overskredet det godes og det ondes begrensning, 
sorgløs, ren og uten feil — han vil jeg kalle en brahman. 


Den som er liksom månen, ren og klar, stille og lys, 
som har slukket all nytelseslyst i seg selv — han vil jeg kalle en brahman. 


Den som har vandret gjennom denne farlige hengemyr 

og dette illusoriske kretsløp, og er kommet over til den andre siden; 
som mediterer, uten krav eller uvisshet, 

som har fridd seg fra bindinger og oppnådd nibbana — han vil jeg kalle 
en brahman 


Den som har fridd seg fra nytelseslysten og vandrer omkring som en 
hjemløs munk 
og har slukket all nytelseslyst i sitt indre — han vil jeg kalle en brahman. 


Den som har kastet hvert menneskelig bånd og lagt alle himmelske bånd 
bak seg, 
han har brutt alle lenker og åk — han vil jeg kalle en brahman. 


Den som verken liker eller ikke liker, men er sval og lidenskapsløs, 
han er den verdensbeseirende helt — han vil jeg kalle en brahman. 


Den som har sett hvordan alt som lever, blir født og dør, 
som er lykkelig, våken og fri — han vil jeg kalle en brahman.. 


Verken guder, gandhabbaer eller mennesker kan følge den fullkomnes 
vei — 

han som har fridd seg fra sinnets urenheter — han vil jeg kalle en 
brahman. 

Han som verken binder seg til fortid, nåtid eller framtid, 
som ikke griper etter noe som helst — han vil jeg kalle en brahman. 


Helten, den sterke og edle, den vise og seierrike, 
beskjeden, fullært og oppvåknet — han vil jeg kalle en brahman 


Den som kjenner sin fortid og er kjent med himmel og helvete, 
som har nådd fram til fødslenes slutt — han vil jeg kalle en brahman. 


Navn og ætt er betegnelser som menneskene har laget. 
De har blitt til gjennom sedvane og på forskjellige måter. 


Opp gjennom tiden har uvitende laget seg en forestilling 
om at man er brahman i kraft av sin fødsel. 


Men man er verken brahman eller noe annet enn brahman 
I kraft av sin fødsel. 


Gjennom egne gjerninger er man brahman. 
Gjennom egne gjerninger er man noe annet enn brahman. 


Gjennom egne gjerninger er man bonde eller håndverker. 
Gjennom egne gjerninger er man handelsmann eller tjener. 


Gjennom egne gjerninger er man tyv eller soldat. 
Gjennom egne gjerninger er man offerprest eller konge. 


De vise betrakter gjerningene slik de virkelig er. 
Den som forstår årsak og virkning, ser den betingede tilblivelsen. 


Gjerninger styrer verden, gjerninger styrer slektenes gang. 
Folk er knyttet til sine gjerninger slik hjulet er festet til aksen. 


Brahman blir man ved iherdig innsats, ved å føre et opphøyet liv, 
ved å foredle seg selv blir man den beste brahman. 


Den som har trefoldig kunnskap, som har funnet fred og gjort slutt på ny 
tilblivelse, 
han er som Brahma og Sakka! Det skal du vite, Vasettha!” 

Da Mesteren hadde sagt dette, utbrøt de unge brahmanene Vasettha og Bha- 
radvaja: 

"Utmerket, Mester, utmerket! Det er som å rette opp det som var blitt veltet, 
eller som å åpenbare det som var skjult. Det er som å vise veien til en som var 
gått vill, eller som å bære lys inn i mørket, slik at den som har øyne kan se det 

som er der. Nettopp slik har du forklart sannheten på mange måter, Mester. Nå 

tar vi tilflukt i deg, Mester, i Dhamma og i Sangha. Vær så snill å regne oss som 

legvenner, Mester, som har tatt tilflukt fra i dag av og så lenge vi lever.” 
Vasetthasutta, Majjhima Nikaya 98 


73. Om gjerrighet 


*Når jeg sier at slag og hogg, kjefting og krangel, sladder og løgn og alle slags 
usunne handlinger og tilstander kommer av at man ikke vil dele med andre, skal 
dette forstås på følgende vis. Hvis vi overhodet ikke hadde følt denne trangen til 
ikke å dele med andre, hvis denne ikke hadde gjort seg gjeldende i noen som 
helst, på noen måte eller på noe som helst sted, hvis det hadde blitt helt slutt på 
den, ville det da ha blitt slag og hogg, kjefting og krangel, sladder og løgn og 
alle slags onde handlinger og tilstander?” 

*Nei, Mester.” 

*Nettopp, Ananda. Derfor er det slik at slag og hogg, kjefting og krangel, 
sladder og løgn og alle slags onde handlinger og tilstander kommer av at vi ikke 
vil dele med andre. 

Når jeg sier at vi ikke vil dele med andre fordi vi er gjerrige, skal dette forstås 
på følgende vis. Hvis ingen hadde vært gjerrige noen gang, på noen måte eller 
på noe sted, hvis det hadde blitt helt slutt på gjerrigheten, ville vi da ha tviholdt 
på vårt eget og nektet å dele med andre?” 

*Nei, Mester.” 

*Nettopp, Ananda. Derfor er det gjerrighet som fører til at vi ikke vil dele 
med andre. 

Når jeg sier at gjerrigheten kommer av eiendomsfølelse, skal dette forstås på 
følgende vis. Hvis ingen noen gang, til noen tid eller på noe sted hadde hatt 
eiendomsfølelse, hvis eiendomsfølelsen var helt borte, ville det da ha oppstått 
noen gjerrighet?” 

*Nei, Mester.” 

*Nettopp, Ananda. Derfor er det eiendomsfølelsen som gir opphav til gjer- 
righet. 

Når jeg sier at eiendomsfølelsen kommer av at man binder seg til tingene, 
skal dette forstås på følgende vis. Hvis ingen noen gang, til noen tid eller på noe 
sted hadde bundet seg til tingene, hvis disse bindingene ble helt borte, ville det 
da ha oppstått noen eiendomsfølelse?” 

*Nei, Mester.” 

*Nettopp, Ananda. Derfor kommer eiendomsfølelsen av at vi binder oss til 
tingene. 

Når jeg sier at disse bindingene kommer av eiertrang, skal dette forstås på 
følgende vis. Hvis ingen noen gang, til noen tid eller på noe sted hadde følt 
eiertrang, hvis denne var blitt helt borte, ville vi da ha bundet oss til tingene?” 
*Nei, Mester.” 

*Nettopp, Ananda. Derfor er det slik at vi binder oss til tingene fordi vi føler 
eiertrang. 

Når jeg sier at denne eiertrangen kommer av at vi har en følelse av forskjell 
på egen og andres eiendom, skal dette forstås på følgende vis. Hvis ingen noen 
gang, til noen tid eller på noe sted hadde fått en følelse av forskjell på egen og 
andres eiendom, hvis dette var blitt helt borte, ville vi da ha følt noen 
eiertrang?” 

*Nei, Mester.” 

*Nettopp, Ananda. Derfor kjenner vi eiertrang fordi vi har en følelse av for- 
skjell på egen og andres eiendom.” 

Fra Mahanidanasutta, Digha Nikaya 15 


74. Om å forebygge kriminalitet 


Det var en gang en konge som het Storrike. Han var rik og hadde store eien- 
dommer og stor formue. Mye gull og sølv eide han, og alle slags vakre ting. 
Han hadde så mye rikdom og så mye korn at skattkamre og kornlagre var 
sprekkfulle. Så en dag tenkte kongen: *Nå som jeg har erobret hele jorda og 
hersker over den, har jeg vunnet meg store verdslige rikdommer. Kanskje jeg nå 
skulle holde en stor ofring, som kunne bli meg til langvarig glede og nytte?” 

Han sendte bud på ypperstepresten sin, fortalte hva han hadde i tankene og la 
til: 

*Jeg vil gjerne holde en stor ofring, brahman. Si meg hva jeg skal gjøre, så 
det kan bli meg til langvarig glede og nytte.” 

Ypperstepresten sa: 

*Det skjer alt for mange forbrytelser i landet, herre konge. Vi hører om ran og 
overfall både langs landeveiene, i landsbyer og i både store og små byer. Det 
ville være galt om du skulle legge nye skatter på et land som er så herjet og pla- 
get av ran og plyndring, herre konge. Kanskje du tror du kan få slutt på ran og 
plyndring ved harde straffetiltak som henrettelser, arrestasjoner, bøter og lands- 
forvisninger, herre konge, men dette er ikke noen god metode. Dreper du noen, 
vil de etterlatte fortsette å herje riket. 

Men det finnes en annen metode til å bremse ran og plyndring, herre konge. 
La de som driver med jordbruk og kvegdrift i riket ditt få forsyninger av frø og 
mat. La de som driver forretninger i riket ditt få tilgang på kapital, og la de som 
arbeider i statens tjeneste få mat og lønn, herre konge. Da vil alle bli opptatt 
med arbeidet sitt. Ingen vil herje riket ditt, herre konge, og skatteinntektene vil 
øke. Landet blir trygt og fredelig, og det vil bli slutt på ran og plyndring. Folk 
kommer til å stråle av glede og danse omkring med barna på armen. Ja, jeg 
skulle ikke tro at noen vil trenge å låse døra en gang.” 

Kong Storrike fulgte yppersteprestens råd. Landbruket fikk støtte, nærings- 
livet fikk tilgang på kapital og de statsansatte fikk mat og lønn. Folk ble opptatt 
med arbeidet sitt. Ingen herjet riket lenger, og skatteinntektene gikk opp. Landet 
ble trygt og fredelig, og det ble slutt på ran og plyndring. Folk strålte av glede 
og danset omkring med barna på armen, og ingen trengte å låse døra. 

Fra Kutadantasutta, Digha Nikaya 5 

75. Rikdom og løgner 


En gang Mesteren var 1 Savatthi, kom kong Pasenadi av Kosala på besøk. Han 
satte seg ned ved siden av Mesteren og sa: 

*Jeg kommer nettopp fra et rettsmøte, Mester. Da så jeg rike adelsmenn, rike 
brahmaner og rike borgere sitte der. Og enda så rike og velstående de er, enda så 
mye gods, gull, sølv og alle slags materielle goder som de har, så sitter de og 
lyver bevisst bare for å oppnå egen vinning, egne fordeler og egne nytelser. Da 
syntes jeg at jeg hadde fått nok av rettstvister, Mester! Så nå vet du hva Jeg 
synes om slike ting, kjære venn.” 

*Du har rett, store konge, slik er det. Når rike adelsmenn, rike brahmaner og 
rike borgere sitter og lyver bevisst bare for å oppnå egen vinning, egne fordeler 
og egne nytelser, fører dette til skade og lidelse for dem selv i lang tid fram- 
over.” 

Og Mesteren fortsatte med disse versene: 


*De som beruser seg 
i rikdom og nytelser 
grådige 

ligger de under for 
nytelseslysten 
våkner ikke opp 

ser ingen farer — 


fanges som fisken 
i garnet 


bittert får de det siden 
vonde frukter å høste.” 
Addakaranasutta, Samyutta Nikaya 1, 3, 7 (PTS1, 74) 


76. Rettmessig rikdom 


Den som samler seg rikdom på rettmessig vis og uten å bruke vold, kan ha 

glede og nytte av den selv, og han kan dele med andre og bruke den til å gjøre 

gode gjerninger. Hvis han ikke er grådig, ikke lar seg beruse av rikdommen og 

ikke tviholder på den, men ser farene ved den og er forberedt på å gi slipp på 

den, kan han trygt glede seg over den. Da fortjener han ros på fire punkter. 
Hvilke fire? 

Det første han kan roses for, er at han har samlet rikdommen på rettmessig 
vis og uten å bruke vold. Det andre er at han har glede og nytte av den selv. Det 
tredje er at han deler med andre og bruker den til å gjøre gode gjerninger. Og 
det fjerde er at han verken er grådig, lar seg beruse av den eller tviholder på 
den, men ser farene ved den og er forberedt på å slippe taket i den, slik at han da 
trygt kan glede seg over den. Disse fire punktene fortjener han ros for. 

Fra Rasiyasutta, Samyutta Nikaya 4, 8, 12 (PTS 4, 336) 


77. Bruk rikdommen med fornuft 


En dag i Savatthi kom kong Pasenadi på besøk til Mesteren ved middagstid. 

*Hvorfor kommer du på denne tiden av dagen, konge?” spurte Mesteren. 

"En meget rik mann her i byen er nettopp død,” svarte kongen. *Han døde 
barnløs, og jeg har nettopp sørget for at hele formuen hans blir overført til slot- 
tet. Åtte millioner i gull, for ikke å snakke om alt sølvet! Men vet du hva denne 
millionæren pleide å spise? Sur velling fra i går! Han pleide å gå kledd i en lo- 
slitt kappe av hamp, og skulle han ut og reise, kjørte han bare i en råtten, gam- 
mel vogn med løvtak!” 

*Ja, slik er det, konge. En gjerrig mann som har fått store rikdommer, bruker 
dem verken til glede for seg selv eller sine foreldre. Han bruker dem ikke til å 
glede kone og barn, tjenere og ansatte, venner og kolleger, og heller ikke til å 
glede filosofer og brahmaner, noe som kan stimulere til åndelig vekst og sikre 
ham en god framtid. Rikdommene hans blir ikke til nytte for noen, og før han 
vet ordet av det, blir de inndratt av konger eller røvere, ødelagt av ild eller flom 
eller overført til arvinger han ikke er glad i. Når rikdommen ikke blir brukt med 
fornuft, blir den ikke til nytte for noen, men går til spille, konge. 

Det er som en vakker og fredelig innsjø med krystallklart og kjølig vann og 
innbydende strender som ligger langt ute i uveisomme strøk, konge. Ingen 
kommer og drikker av den, henter vann derfra, bader 1 den eller får brukt den på 
noe som helst vis. Slik er det også med rikdommene som ikke blir brukt med 
fornuft. 

Men når en gavmild mann kommer til stor rikdom, konge, da bruker han den 
til nytte og glede for seg selv og sine foreldre, for kone og barn, tjenestefolk og 
ansatte, venner og kolleger, og han gir gaver til filosofer og brahmaner, noe som 
stimulerer til åndelig vekst og sikrer ham en god framtid. Han bruker rik- 
dommen med fornuft, og den blir ikke inndratt av konger eller røvere, ødelagt 
av ild eller flom eller overført til arvinger han ikke er glad i. Dette er fornuftig 
bruk av rikdom og ikke sløsing, konge. 

Det er som en vakker og fredelig innsjø med krystallklart og kjølig vann og 
innbydende strender som ligger i nærheten av en by eller en landsby, konge. 
Folk kommer og drikker av den, henter vann derfra og bader 1 den og har stor 
nytte og glede av den. Slik er det også med rikdommene som blir brukt med 
fornuft.” 

Fra Pathamaaputtakasutta, Samyutta Nikaya 1, 3, 2, 9 (PTS I, 89) 

78. Buddha forhindrer krig 


Buddha var fra byen Kapilavatthu. I denne byen bodde sakyaene, som var 
Buddhas slektninger. Mellom Kapilavatthu og nabobyen Koliyanagara rant en 
elv som het Rohini. Sakyaene og koliyaene hadde samarbeidet om å bygge en 
demning over denne elven, for å få vann til kornet på jordene sine. Men en 
sommer ble det så varmt og tørt i været at kornet sto og visnet ute på åkrene. Så 
var det noen gårdsgutter fra Kapilavatthu som traff noen gårdsgutter fra Koliya- 
nagara, og de begynte å krangle om vannet i denne dammen: 

*Det er ikke vann nok her til å vanne åkrene på begge sider. Det er bare vann 
nok til at vårt korn kan bli modent, så la oss få dette vannet!” 

De andre svarte: 

«Så dere skal spise dere gode og mette? Men om vi kommer på døra hos dere 
med sekker fulle av penger, gull og edelsteiner, så vil dere nok ikke dele maten 
med oss! Nei, dette vannet er bare nok til vårt eget korn, så la oss få det!” 

*Vi gir det ikke fra oss!” 

"Ikke vi heller!” 

Krangelen ble hissigere og hissigere, og plutselig var det en som slo til en av 
de andre. Han slo igjen, flere andre kom løpende til og blandet seg inn i slags- 
målet, og slag og fornærmelser haglet fra begge sider. 

Da kongene i Kapilavatthu og Koliyanagara fikk høre at folkene deres var 
blitt slått og fornærmet på det groveste, rustet de seg til krig mot hverandre. På 
hver side av elven sto det en hær, klar til å gå løs på hverandre. 

Buddha fikk se dette og tenkte: 

"Hva er det slektningene mine har funnet på? Hvis jeg ikke stanser dem, 
kommer de til å ta livet av hverandre!” 

Så gikk han ut 1 den grunne elven og stilte seg midt imellom de krigerske 
partene. Da de fikk se ham der, la de straks våpnene ned og bøyde seg for å 
hilse på ham. 

"Hvorfor vil dere starte en krig mot hverandre, konger?” spurte Buddha. 

*Vel, det begynte visst egentlig med en krangel om vannet her i elven,” svarte 
de. 

*Men hva er mest verdt: vann eller menneskeliv?” spurte han. 

*Menneskeliv er naturligvis mer verdt,” svarte de. 

*Men synes dere da at det er riktig å sløse bort verdifulle menneskeliv bare 
for dette vannets skyld?” spurte Buddha. 

Til dette ble de stående skamfulle og hadde ikke noe svar. 

*Hvordan kunne dere finne på noe slikt? Hadde jeg ikke kommet her og stan- 
set dere, ville elven ha blitt rød av blod,” sa Buddha. *Det er bedre å la være å 
hate hverandre og heller tenke gode og sunne tanker om hverandre og ikke være 
så grådige.” 

Og så sa han fram disse versene: 


"Sannelig lever vi lykkelig 


uten hat blant de hatefulle. 
Midt iblant hatende mennesker 

lever vi uten hat. 


Sannelig lever vi lykkelig 
sunne midt blant de usunne. 
Midt iblant usunne mennesker 
lever vi her i sunnhet. 


Sannelig lever vi lykkelig 
uten begjær blant de grådige. 
Midt iblant grådige mennesker 
lever vi uten begjær.” 
Dhammapadatthakatha, 197 — 199 


79. Hvorfor blir det krig når alle vil ha fred? 


Sakka, gudenes konge, stilte et spørsmål til Mesteren: 

*Både guder, mennesker, asuraer, nagaer og andre vesener vil helst leve i 
vennskap, fred og fordragelighet. Likevel lever de i uvennskap, hat, kamp og 
strid. Hva er det som binder dem slik at de ikke oppnår det de ønsker?” 

Dette var Sakkas første spørsmål. Mesteren svarte: 

*Det er egoisme og grådighet som binder dem til uvennskap, hat, kamp og 
strid, til tross for at de helst vil leve i vennskap, fred og fordragelighet, Sakka.” 

*Ja visst, Mester! Slik er det,” sa Sakka fornøyd. *Nå som du har forklart 
dette for meg, er jeg ikke forvirret lenger. Men hva er grunnen til denne ego- 
ismen og grådigheten, hva kommer den av? Hva må til for at den skal oppstå, 
og hva må til for at den skal bli borte?” 

*Egoismen og grådigheten kommer av at vi liker noen ting og misliker andre 
ting. Dette er årsaken til egoisme og grådighet. Hvis vi liker og misliker, oppstår 
egoisme og grådighet. Hvis vi verken liker eller misliker, forsvinner egoismen 
og grådigheten.” 

*Men hva er grunnen til at vi liker og misliker, hva kommer dette av? Hva må 
til for at det skal oppstå og hva må til for at det skal ta slutt?” 

*Det er begjæret som er grunnen til at vi liker og misliker det ene og det 
andre. Hvis begjæret tar slutt, blir det også slutt på å like og mislike.” 

*Men hva er årsaken til begjær, hva kommer dette av? Hva må til for at det 
skal oppstå, og hva må til for at det skal stoppe?” 

*Det er tanker som er årsaken til begjæret. Hvis tanken stopper, stopper be- 
gjæret.” 

*Men hva er årsaken til tanker, hva kommer de av? Hva må til for at de skal 
oppstå, og hva må til for at de skal stoppe?” 

*Det er begrepsdannelse som er årsaken til tanker. Hvis begrepsdannelsen 
stopper, stopper også tankene.” 

*Men hva er årsaken til begrepsdannelse, hva kommer det av? Hva må til for 
at den skal oppstå og hva må til for at den skal stoppe?” 

*Det finnes to slags glede, Sakka, glede vi bør unne oss og glede vi bør 
unngå. Det finnes to slags sorg, sorg vi bør ta med oss og sorg vi bør unngå. Og 
det finnes to slags sinnsro, sinnsro vi bør unne oss og sinnsro vi bør unngå. 

Hvilke gleder er det jeg sier vi bør unngå? Når jeg ser at noen former for 
glede svekker sunne egenskaper og styrker usunne egenskaper, da er det slike 
gleder jeg sier vi bør unngå. Hvilke gleder er det jeg sier vi bør unne oss? Når 
Jeg ser at noen former for glede styrker sunne egenskaper og svekker usunne 
egenskaper, da er det slike gleder jeg sier vi bør unne oss. Og når det gjelder 
gleder som medfører tenkning sammenlignet med intuitive gleder, er de in- 
tuitive best. 

Hvilke sorger er det jeg sier vi bør unngå? Når jeg ser at noen former for sorg 
svekker sunne egenskaper og styrker usunne egenskaper, da er det slike sorger 
jeg sier vi bør unngå. Hvilke sorger er det jeg sier vi bør unne oss? Når jeg ser 
at noen former for sorg styrker sunne egenskaper og svekker usunne egen- 
skaper, da er det slike sorger jeg sier vi bør unne oss. Og når det gjelder sorger 
som medfører tenkning sammenlignet med intuitive sorger, er de intuitive best. 

Og hvilke forer for sinnsro er det jeg sier vi bør unngå? Når jeg ser at noen 
former for sinnsro svekker sunne egenskaper og styrker usunne egenskaper, da 
er det slik sinnsro jeg sier vi bør unngå. Hvilke former for sinnsro er det jeg sier 
vi bør unne oss? Når jeg ser at noen former for sinnsro styrker sunne egen- 
skaper og svekker usunne egenskaper, da er det slik sinnsro jeg sier vi bør unne 
oss. Og når det gjelder sinnsro som medfører tenkning sammenlignet med 
intuitiv sinnsro, er den intuitive best.” 

Fra Sakkapanihasutta, Digha Nikaya 21 


80. Etiske krav til politikere 


Slik har jeg hørt det. 

En gang var Mesteren i Khomadussa, en av sakyaenes byer. En morgen som 
han hadde kledd på seg, tatt kappe og bolle og gitt seg i vei inn mot byen for å 
få mat, satt byens borgere og brahmaner i byrådsmøte og behandlet en eller an- 
nen sak. Det kom noen spredte regndråper, og Mesteren la kursen mot byråds- 
hallen. Da de som satt i møtet fikk se at han kom, sa de: 

*Der har vi jammen enda en av disse snaurakede kvasifilosofene! Hva vet vel 
slike folk om politikk?” 

Mesteren svarte med dette verset: 


*Du kan ikke være politiker 
hvis du ikke har fred i deg selv, 
for da kan du ikke være rettvis. 
Men hvis du kan kvitte deg 
med grådighet, hat og dumhet, 
da finner du fred i ditt indre — 
da først kan du være rettvis!” 
Fra Khomadussasutta, Samyutta Nikaya 1, 7, 2, 12 (PTS I, 184) 

81. Om regjeringsmakt 


En gang bodde Mesteren i en liten hytte i skogen oppe i skråningen av Hima- 
layafjellene i landet Kosala. Mens han satt der fordypet 1 sine egne tanker, kom 
han til å undre seg over følgende: 

*Kan det være mulig å ha regjeringsmakt uten å drepe eller straffe, uten å 
beseire eller beherske, uten å oppleve sorg eller skape sorger for andre?” 

Den onde Mara forsto hva Mesteren tenkte på, gikk bort til ham og sa: 

"Grip regjeringsmakten, Mester! Du kan regjere rettferdig uten å drepe eller 
straffe, uten å beseire eller beherske og uten å oppleve sorg eller skape sorger 
for andre!” 

*Hvorfor sier du dette, du onde?” 

*Du har utviklet de fire spesielle evner til fullkommenhet og mestrer dem 
fullt og helt, Mester! Du kunne gjøre hele de veldige Himalayafjellene om til 
massivt gull, om du ville!” 


*Om hele det veldige berget 

var av reneste, pureste gull, 

så ville det likevel ikke 
tilfredsstille menneskenes begjær. 


Den som forstår selve lidelsen 

og kjenner dens dypeste grunn, 
hvordan skulle vel han føle lengsel 
etter sanselighetens rus? 


Den som forstår sine bindinger, 
vil øve seg til han når frihet.” 


*Mesteren har gjennomskuet meg!” tenkte Mara, og trist og nedslått forsvant 


han i samme stund. 
Rajjasutta, Samyutta Nikaya 1, 4, 2, 10 (PTS I, 116) 

Familien 


82. Mor og far 


Det er to mennesker du aldri kan betale tilbake det de fortjener, og det er mor og 
far. Ikke engang om du skulle bære mor på den ene skulderen og far på den 
andre til du ble hundre år, og salve, bade og massere dem og tørke dem for 
avføring, ville du få betalt dem tilbake det de fortjener. Ikke om du gjorde dem 
til keisere over hele verden med alle dens skatter, ville du få betalt dem tilbake 
det de fortjener. 

Og hvorfor? 

Fordi mor og far gjør så mye for sine barn. De oppdrar dem og gir dem mat 
og undervisning. 

Men den som fører sine foreldre fra uvisshet til overbevisning, som fører dem 
fra uetisk til etisk livsførsel levemåte, fører dem fra gjerrighet til gavmildhet og 
fra uforstand til visdom — han betaler til fulle sin gjeld. 

Fra Samacittavagga, Anguttara Nikaya 2, 1, 4 (PTS 1, 62) 


83. Respekt for foreldre 


Jeg har hørt at Mesteren, den ærverdige, har sagt: 

*De familiene der barna respekterer foreldrene sine, lever sammen med 
Brahma. De familiene der barna respekterer foreldrene sine, lever sammen med 
fortidens guder. De familiene der barna respekterer foreldrene sine, lever 
sammen med fortidens lærere. De familiene der barna respekterer foreldrene 
sine, lever sammen med mennesker som fortjener den største respekt. 

Brahma, fortidens guder, fortidens lærere og mennesker som fortjener den 
største respekt er her det samme som foreldre. Hvorfor? Fordi foreldrene gjør 
mye for barna sine. De oppdrar dem, sørger for at de får mat og lærer dem om 
verden.” 

Dette sa Mesteren. Og om denne saken er det sagt at 


Foreldrene kalles Brahma og fortidens guder. 
Barna bør respektere dem for de har omsorg for sine barn. 
Derfor bør den vise hedre dem og vise dem respekt, 
gi dem mat og drikke, klær og et sted å bo, 
salve og bade dem og vaske deres føtter. 
Alle roser den vise som tar seg av sine foreldre, 
og etterpå får han det godt i himmelen. 
Sabrahmakasutta, Itivuttaka 1, 4, 7 (PTS 109) 

84. Mann og hustru 


Slik har jeg hørt det: 

En gang oppholdt Mesteren seg ved Krokodilleknausen i Bhesakalunden i 
hjorteparken til bhaggaene. En morgen da han hadde stått opp og kledd på seg, 
tok han bollen sin og gikk til huset til Nakulapita, og der satte han seg ned på en 
plass som var gjort klar for ham. Nakulapita og hans hustru Nakulamata hilste 
høflig på ham og satte seg ned ved siden av ham. 

Nakulapita sa: 

"Helt fra den gangen da Nakulamata og jeg var unge og nygifte, har jeg aktet 
og æret henne, og jeg har aldri med vitende og vilje krenket henne i mine 
tanker, langt mindre i handling. Det vi ønsker, Mester, er å være sammen både 
nå og 1 neste liv!” 

Og Nakulamata sa: 

"Helt fra den gangen da Nakulapita og jeg var unge og nygifte, har jeg aktet 
og æret ham, og jeg har aldri med vitende og vilje krenket ham i mine tanker, 
langt mindre i handling. Det vi ønsker, Mester, er å være sammen både nå og i 
neste liv!” 

"Hvis to ektefolk vil være sammen både nå og 1 neste liv, bør de ha samme 
overbevisning, følge samme normer for god livsførsel, ha samme evne til å dele 
og samme visdom. Da vil de kunne være sammen både nå og 1 neste liv. 


Hvis begge har en overbevisning og er omgjengelige 
og lever i måtehold i samsvar med læren, 

da kan mann og hustru gi 

hverandre mange kjærlige ord. 


Da vil de få det godt sammen 
og leve i fred og fordragelighet. 
Når begge lever et etisk liv, 

vil ingen kunne kritisere dem.. 


Når de lever her i samsvar med læren, 
og lever etter samme normer, 
og frydes i gjensidig kjærlighet, 
vil de også frydes i himmelen.” 
Pathamasamajivisutta, Anguttara Nikaya 4, 6, 5 (PTS 2, 61) 

Vennskap 


85. Om vennskap 


Slik har jeg hørt det: 

En gang da Mesteren var sakyaenes land, holdt han til i en av byene deres 
som het Nagaraka. Da gikk Ananda bort til Mesteren, hilste høflig på ham og 
satte seg ned ved siden av ham. Så sa han: 

*Godt vennskap, godt samhold og en vennlig omgangstone utgjør halvparten 
av det opphøyde liv, Mester.” 

*Nei, Ananda. Ikke halve, men hele det opphøyde liv består av godt venn- 
skap, godt samhold og en vennlig omgangstone! En munk som tar vare på godt 
vennskap, godt samhold og en vennlig omgangstone vil lettere kunne praktisere 
den åttedelte veien og gjøre framgang i den. 

Hvordan gjør han det? 

Hvis en munk utvikler rett syn basert på tilbaketrukkethet, lidenskapsløshet 
og opphør og med sikte på å slippe taket, og deretter utvikler rett beslutning, rett 
tale, rett handling, rett levevei, rett bestrebelse, rett oppmerksomhet og rett kon- 
sentrasjon basert på de samme tingene — da praktiserer han den åttedelte veien 
og gjør framgang i den mens han tar vare på godt vennskap, godt samhold og en 
vennlig omgangstone. 

Når jeg derfor sier at men hele det opphøyde liv består av godt vennskap, 
godt samhold og en vennlig omgangstone, er det slik dette skal forstås, Ananda. 
Det er nettopp fordi jeg viser godt vennskap at levende vesener som er under- 
lagt tilblivelse, forfall, undergang, sorg, klage, smerte, tungsinn og mismot blir 
befridd fra disse tingene. 

Når jeg derfor sier at hele det opphøyde liv består av godt vennskap, godt 
samhold og en vennlig omgangstone, er det slik dette skal forstås, Ananda. 

Upaddhasutta, Samyutta Nikaya 5, 1, 2 (PTS 5, 2) 


86. En god venn 


Hvis du finner en venn på veien 

som er forstandig, klok og god, 

bør du slå følge med ham. 

Våken og glad til sinns 

skal du beseire alle farer. 
Dhammapada 328 

Om å praktisere Buddhas lære 


87. Hell og lykke 


Slik har jeg hørt det: 

En gang oppholdt Mesteren seg i Anathapindikas park Jetalunden ved Sa- 
vatthi. Utpå natten kom en gudeskikkelse, omgitt av et stråleskjær som var så 
kraftig at det ble lyst som dagen i hele Jetalunden. Denne guden gikk bort til 
Mesteren, hilste ærbødig på ham, og sa: 


Mange guder og mennesker 

har grublet over hell og lykke, 

for mange ønsker seg trygghet — 

si meg — hva gir mest hell og lykke? 


Hold deg unna uvettige folk, 
vær heller sammen med vise, 
respekter gode mennesker — 
dette gir hell og lykke. 


Bo et sted det er godt å leve, 
gjør mye godt 

så du kan ha god samvittighet — 
dette gir hell og lykke. 


Lær deg det som er nyttig, 

øv deg i selvdisiplin, 

si bare det som er sant og godt — 
dette gir hell og lykke. 


Hjelp din mor og far, 

vær glad i kone og barn, 

arbeid med slikt som ikke skader noen — 
dette gir hell og lykke. 


Snakk alltid sant og gi til dem som trenger det, 
hjelp slektningene dine, 

gjør bare det som er rett og godt — 

dette gir hell og lykke. 


Hold deg unna alt som er ondt, 
ikke bli beruset, 

arbeid alltid for sannhet og rett — 
dette gir hell og lykke. 

Vis respekt og vær beskjeden, 
tilfreds og takknemlig, 

lytt til visdom av og til — 
dette gir hell og lykke. 


Vær tålmodig og hør på andre, 
snakk med munker når du kan, 
drøft visdommen av og til — 
dette gir hell og lykke. 


Øv selvkontroll og det opphøyde liv, 
forstå de edle sannheter, 
virkeliggjør nibbana — 

dette gir hell og lykke. 


Ikke la deg rive med 

av medgang eller motgang — 

men behold roen og renheten 

og ikke la deg knekke av sorger — 
dette gir hell og lykke. 


Hvis du greier alt dette, 

er det ingen som kan knuse deg. 

Du er trygg hvor du går — 

dette gir hell og lykke. 
Mangalasutta, Khuddakapatha 5 


88. Visdom og moral 


For visdommen blir lutret av moral, og moralen blir lutret av visdom. Der det er 
moral er det visdom, og der det er visdom er det moral. Den moralske er vis og 
den vise er moralsk, og til sammen regnes visdom og moral som det høyeste i 
verden. For liksom den ene hånden vasker den andre, og den ene foten hjelper 
den andre, slik blir visdommen lutret av moral, og moralen blir lutret av vis- 
dom. Der det er moral er det visdom, og der det er visdom er det moral. Den 
moralske er vis og den vise er moralsk, og til sammen regnes visdom og moral 
som det høyeste i verden. 
Fra Sonadandasutta, Digha Nikaya 4 

89. Visdom, moral og konsentrasjon 


Konsentrasjon som bygger på moral gir store frukter og store fordeler. Visdom 
som bygger på konsentrasjon gir også store frukter og store fordeler, og et sinn 
som bygger på visdom er i stand til å fri seg helt fra sinnets forurensninger, som 
er sansenytelser, lengsel etter ny eksistens, spekulasjoner og uvitenhet. 

Fra Mahaparinibbanasutta, Digha Nikaya 16 


90. Treningens mål 


*For noen dager siden kom Sunakkhatta Licchavisønn bort til meg og sa at han 
kunne se de vakreste guddommelige visjoner som var både henrivende og inn- 
tagende, enda han bare har vært hos deg 1 tre år, Mester. Men han kunne ikke 
høre vakre guddommelige lyder. Finnes det slike vakre guddommelige lyder 
som er henrivende og inntagende, enda han ikke kunne høre dem, Mester? Eller 
finnes de ikke?” 

*Det finnes slike vakre guddommelige lyder som er henrivende og inn- 
tagende, Mahali. De er ikke uvirkelige.” 

*Men hvis de finnes, hvorfor kunne han da ikke høre dem, Mester?” 

"Sett nå at en munk opparbeider en ensidig konsentrasjon på å se guddom- 
melige former i øst, syd, vest, nord, på kryss og tvers og rundt omkring, Mahali, 
— former som er både vakre, henrivende og inntagende, — uten at han samtidig 
opparbeider evnen til å høre guddommelige lyder. Når han da er 1 denne 
konsentrerte tilstanden, ser han nettopp de former som han har konsentrert seg 
om å se, men han hører ikke disse lydene. Og hvorfor ikke? Jo, nettopp fordi 
han har konsentrert seg om å se slike former, men ikke om å høre slike lyder. 

Hvis derimot denne munken opparbeider en ensidig konsentrasjon på å høre 
guddommelige lyder fra hvilken som helst retning, Mahali, — lyder som er både 
vakre, henrivende og inntagende, — uten at han samtidig opparbeider evnen til å 
se guddommelige former, da hører han nettopp disse lydene som han konsen- 
trerer seg om, men ser ikke noen guddommelige visjoner. Og grunnen er at det 
er nettopp disse lydene og ikke formene som han har konsentrert seg om. 

Men sett nå at denne munken opparbeider en tosidig konsentrasjon på både å 
se guddommelige former og høre guddommelige lyder fra en hvilken som helst 
retning, Mahali, — former og lyder som er vakre, henrivende og inntagende. Da 
vil han i sin konsentrerte tilstand oppleve de vakreste guddommelige syns- og 
hørselsinntrykk. Og grunnen er at det er nettopp disse han har konsentrert seg 
om. Dette er grunnen til at Sunakkhatta ikke kunne høre guddommelige lyder, 
enda de finnes, Mahali.” 

*Er det derfor munkene praktiserer det opphøyde liv under din ledelse, Mes- 
ter, for å oppleve disse konsentrasjonstilstandene?” 

*Nei, Mahali, munkene praktiserer ikke det opphøyde liv under min ledelse 
for å oppleve disse konsentrasjonstilstandene. Det finnes andre ting som er 
bedre og har større verdi, og det er for å virkeliggjøre disse at munkene prak- 
tiserer det opphøyde liv under min ledelse.” 

*Men hvilke ting er det som er bedre og har større verdi, som altså munkene 
trener for å virkeliggjøre?” 

*Når en munk har gjort ende på de tre bindingene, blir han en som har gått ut 
i strømmen. Da er han trygt på vei mot full oppvåkning og kan ikke falle til- 
bake. Dette er en av de tingene som er bedre og har større verdi, og det er for å 
virkeliggjøre dette at munkene praktiserer det opphøyde liv under min ledelse. 

Og videre, Mahali, når en munk har gjort ende på de tre bindingene og har 
svekket grådighet, hat og forvirring, blir han en som kommer tilbake bare én 
gang. Bare én gang kommer han tilbake til denne verden, og da gjør han slutt på 
lidelsen. Dette er også en av de tingene som er bedre og har større verdi, og det 
er for å virkeliggjøre dette at munkene praktiserer det opphøyde liv under min 
ledelse. 

Og videre, Mahali, når en munk har gjort ende på de fem bindingene, som 
holder ham nede, går han inn på et høyere plan. Der gjør han den endelige slutt 
på all lidelse og faller ikke tilbake fra det han der har oppnådd. Dette er også en 
av de tingene som er bedre og har større verdi, og det er for å virkeliggjøre dette 
at munkene praktiserer det opphøyde liv under min ledelse. 

Og videre, Mahali, når en munk har gjort ende på forurensningene I sinnet, da 
innser han selv hvordan visdommen kan gjøre sinnet fritt, og frigjøringen skjer i 
samme øyeblikk som han innser dette. Og det han har oppnådd, tar han vare på. 
Dette er også en av de tingene som er bedre og har større verdi, og det er for å 
virkeliggjøre dette at munkene praktiserer det opphøyde liv under min ledelse. 

Dette er altså de tingene som er bedre og har større verdi, og det er for å 
virkeliggjøre disse at munkene praktiserer det opphøyde liv under min ledelse.” 

Fra Mahalisutta, Digha Nikaya 6 


91. Frigjøringen er en naturlig prosess 


Den som lever et etisk liv, trenger ikke ønske seg god samvittighet, munker. Det 
er helt naturlig at den som lever et etisk liv, har god samvittighet. 

Den som har god samvittighet, trenger ikke ønske seg å være fornøyd. Det er 
helt naturlig at den som har god samvittighet, er fornøyd. 

Den som er fornøyd, trenger ikke ønske seg å bli glad. Det er helt naturlig at 
den som er fornøyd, blir glad. 

Den som er glad, trenger ikke ønske seg ro i kroppen. Det er helt naturlig at 
den som er glad, finner ro i kroppen. 

Den som har ro 1 kroppen, trenger ikke ønske seg å bli lykkelig. Det er helt 
naturlig at den som har ro i kroppen, blir lykkelig. 

Den som er lykkelig, trenger ikke ønske seg å få samlet tankene. Det er helt 
naturlig at den som er lykkelig, får samlet tankene. 

Den som har samlet tankene, trenger ikke ønske seg å se og forstå tingene 
som de er. Det er helt naturlig at den som har samlet tankene, ser og forstår 
tingene som de er. 

Den som ser og forstår tingene som de er, trenger ikke ønske seg å slippe 
taket og bli fri. Det er helt naturlig at den som ser og forstår tingene som de er, 
slipper taket og blir fri. [...] 

Slik ser vi at det ene følger naturlig på det andre, munker, og en etisk livs- 
førsel er grunnlaget for alt det andre. 

Fra Cetanakaraniyasutta, Anguttara Nikaya 10, 1, 2 (PTS 5, 2) 


92. Jag ikke etter det svunne 


Jag ikke etter det svunne. 

Hig ikke etter det uoppnådde. 
Det som er forbi, er forbi. 

Og aldri kan du gripe 

det som ennå ikke er kommet. 
Betrakt heller det som skjer 
Fra øyeblikk til øyeblikk. 

Da har du et grunnlag 

som ikke kan rokkes. 


Begynn nå i dag! 
Hvem vet om vi lever i morgen? 
Du kan ikke forhandle 
med dødens budbringer. 
Den som lever slik 
iherdig både natt og dag, 
ham vil det gå vel, 
og han skal kalles 
en vismann som har funnet fred. 
Fra Bhaddekarattasutta, Majjhima Nikaya 131 


93. Tre veier til velvære 


Har ikke den ærverdige Mester, han som har våknet fullt og helt ved egen hjelp, 
han som vet og ser, forklart tre veier til velvære? 

Hvilke tre? 

Sett at en mann er henfallen til sansenytelser og usunne vaner. Etter en tid får 
han høre den edle lære. Han tenker grundig gjennom saken og begynner å følge 
lærens anvisninger ned til den minste detalj. Dette gjør at han ikke lenger er 
henfallen til sansenytelser og usunne vaner, og dette fører videre til at han føler 
velvære som øker til lykke. Det er som når tilfredshet forvandles til glede. Slik 
føler han velvære som øker til lykke når han ikke lenger er henfallen til 
sansenytelser og usunne vaner. Dette er den første av de tre veiene til velvære 

som den ærverdige Mester, han som har våknet fullt og helt ved egen hjelp, han 
som vet og ser, har forklart. 

Tenk dere en annen mann som ikke har klart å la sine tendenser til grove 
handlinger, grov tale og grove tanker falle til ro. Etter en tid får han høre den 
edle lære. Han tenker grundig gjennom saken og begynner å følge lærens anvis- 
ninger ned til den minste detalj. Dette gjør at tendensene i ham til grove hand- 
linger, grov tale og grove tanker faller til ro, og dette fører videre til at han føler 
velvære som øker til lykke. Det er som når tilfredshet forvandles til glede. Slik 
føler han velvære som øker til lykke når tendensene i ham til grove handlinger, 
grov tale og grove tanker faller til ro. Dette er den andre av de tre veiene til 
velvære som den ærverdige Mester, han som har våknet fullt og helt ved egen 
hjelp, han som vet og ser, har forklart. 

Sett videre at en mann ikke riktig vet hva som er sunt og hva som er usunt, 
hva som er klanderverdig og hva som ikke er klanderverdig, hva som bør gjøres 
og hva som ikke bør gjøres, hva som er dårlig og hva som er godt, eller hva som 
er lyst, mørkt eller blandet. Etter en tid får han høre den edle lære. Han tenker 
grundig gjennom saken og begynner å følge lærens anvisninger ned til den 
minste detalj. Dette gjør at han forstår tingene som de er og ser hva som er sunt 
og hva som er usunt, hva som er klanderverdig og hva som ikke er klander- 
verdig, hva som bør gjøres og hva som ikke bør gjøres, hva som er dårlig og 
hva som er godt, eller hva som er lyst, mørkt eller blandet, og dette fører videre 
til at han føler velvære som øker til lykke. Det er som når tilfredshet forvandles 
til glede. Slik føler han velvære som øker til lykke når han forstår tingene som 
de er og ser hva som er sunt og hva som er usunt, hva som er klanderverdig og 
hva som ikke er klanderverdig, hva som bør gjøres og hva som ikke bør gjøres, 
hva som er dårlig og hva som er godt, eller hva som er lyst, mørkt eller blandet. 
Dette er den andre av de tre veiene til velvære som den ærverdige Mester, han 
som har våknet fullt og helt ved egen hjelp, han som vet og ser, har forklart. 

Fra Janavasabhasutta, Digha Nikaya 18 


94. Meditasjon og studier 


En gang henvendte munken Maha-Cunda seg til de andre munkene og sa: 

*Det hender at munker som er opptatt av å studere læren, rakker ned på mun- 
ker som mediterer, og sier: *Se på de munkene! De mediterer og de mediterer, 
og skryter av at de mediterer! Men hvordan mediterer de egentlig? Og hvorfor 
mediterer de egentlig?” Dette fører til at både de munkene som er opptatt av å 
studere læren og de munkene som mediterer, blir misfornøyd. Og det er heller 
ikke til glede og nytte for andre mennesker. 

Så hender det også at munker som mediterer, rakker ned på munker som er 
opptatt av å studere læren, og sier: *Se på de munkene! De studerer og de stu- 
derer, og skryter av at de studerer! Men hvordan studerer de egentlig? Og hvor- 
for studerer de egentlig?” Dette fører til at både de munkene som er opptatt av å 
studere læren og de munkene som mediterer, blir misfornøyd. Og det er heller 
ikke til glede og nytte for andre mennesker. 

Jeg ser at de som er opptatt av å studere læren bare roser andre som kjenner 
tekstene, og ikke slike som mediterer. Og jeg ser at de som mediterer bare roser 
andre som mediterer, og ikke slike som er opptatt av å studere læren. Dette er 
ikke til glede for noen av dem, og det er heller ikke til glede og nytte for andre 
mennesker. 

Derfor bør dere trene slik: *Vi som er opptatt av å studere læren vil rose dem 
som mediterer.” Hvorfor? Fordi det er ikke lett å finne slike som selv har erfart 
den største frihet. Og dere bør trene slik: *Vi som mediterer, vil rose dem som er 
opptatt av å studere læren.” Hvorfor? Fordi det er ikke lett å finne slike som for- 
står de dypeste ting og de vanskeligste emner.” 

Mahacundasutta, Anguttara Nikaya 6, 5, 4 (PTS 3, 354) 


95. Mennesker har forskjellig kapasitet 


Hva slags person oppnår øyeblikkelig forståelse? 

En som oppfatter læren 1 samme øyeblikk han får høre den, oppnår øyeblik- 
kelig forståelse. 

Hva slags person forstår det som blir forklart for ham? 

En som forstår læren når han hører en detaljert forklaring av meningen med 
et kortfattet utsagn, forstår det som blir forklart for ham. 

Hva slags person trenger veiledning? 

En som forstår læren etter at han har stilt spørsmål om den, tenkt gjennom 
den og drøftet den med gode venner, er en person som trenger veiledning. 

Hva slags person henger seg opp i ord? 

En som hører mye, lærer mye og sier mye, men likevel ikke forstår læren, er 
en som henger seg opp i ord. 

Fra Puggalapafiniatti 4 (PTS 41) 


96. Veien til oppvåkning 


Slik har jeg hørt det. 

En gang da Mesteren var i Savatthi, holdt han til i Anathapindikas park Jeta- 
lunden. Der henvendte Mesteren seg til munkene og sa: 

*Hvordan vil dere svare hvis omvandrende filosofer fra andre skoler kommer 
og spør dere hvilke faktorer som fører til oppvåkning og hvordan man bør trene 
for å utvikle disse, munker?” 

*Vi baserer oss på din lære, Mester, svarte munkene. Hvis du vil forklare 
dette, skal vi huske hva du sier.” 

*Da får dere høre godt etter og legge merke til hva jeg sier, så skal jeg for- 
klare dette for dere.” 

*Ja vel, Mester, svarte munkene.” 

Mesteren sa: 

*Hvis omvandrende filosofer fra andre skoler kommer og spør dere hvilke 
faktorer som fører til oppvåkning og hvordan man bør trene for å utvikle disse, 
skal dere svare dem slik: 

En munk bør for det første ha en god venn, en god kamerat, en god veileder. 
Dette er den første faktoren som fører til oppvåkning. 

Videre bør en munk ha god oppførsel, følge treningsdisiplinen, ikke begå 
overtredelser, se farene ved selv de minste feil og følge de etiske trenings- 
normene. Dette er den andre faktoren som fører til oppvåkning. 

Videre er en munk opptatt av å føre seriøse samtaler om slikt som bidrar til å 
åpne sinnet, det vil si samtaler om nøysomhet, tilfredshet, det å være alene, det 
å ikke følge mengden, det å være iherdig, etisk levemåte, konsentrasjon, vis- 
dom, frigjøring — og om kunnskap og innsikt som bidrar til frigjøring. Slike 
samtaler deltar munken gjerne 1 og synes ikke det er noe ork eller bryderi. Dette 
er den tredje faktoren som fører til oppvåkning. 

Videre setter munken kreftene inn på å jage bort usunne sinnstilstander og 
oppnå sunne tilstander. Han bestreber seg og går hardt inn for å utvikle sunne 
sinnstilstander og gir ikke opp. Dette er den fjerde faktoren som fører til opp- 
våkning. 

Videre utvikler munken visdom og ser hvordan fenomener oppstår og blir 
borte igjen, slik at han med edel og gjennomtrengende innsikt gjør slutt på 
lidelsen. Dette er den fjerde faktoren som fører til oppvåkning. 

Når en munk har en god venn, en god kamerat og veileder, kan man regne 
med at han oppfører seg godt, følger treningsdisiplinen, ikke begår over- 
tredelser, ser farene ved selv de minste feil og følger de etiske treningsnormene. 

Når han har en god venn, en god kamerat og veileder, kan man regne med at 
han vil føre seriøse samtaler om slikt som bidrar til å åpne sinnet, det vil si sam- 
taler om nøysomhet, tilfredshet, det å være alene, det å ikke følge mengden, det 
å være iherdig, etisk levemåte, konsentrasjon, visdom, frigjøring — og om kunn- 
skap og innsikt som bidrar til frigjøring. Da deltar munken gjerne i slike sam- 
taler og synes ikke det er noe ork eller bryderi. 

Når han har en god venn, en god kamerat og veileder, kan man regne med at 
han vil sette kreftene inn på å jage bort usunne sinnstilstander, oppnå sunne 
tilstander, at han bestreber seg og går hardt inn for å utvikle sunne sinnstil- 
stander og ikke gir opp. 

Når han har en god venn, en god kamerat og veileder, kan man regne med at 
han utvikler visdom og ser hvordan fenomener oppstår og blir borte igjen, slik 
at han med edel og gjennomtrengende innsikt gjør slutt på lidelsen. 

Når disse fem faktorene er etablert, er det fire andre faktorer som bør 
utvikles. Han bør betrakte det som er urent for å kvitte seg med lidenskapelig 
begjær. Han bør utvikle vennlighet for å kvitte seg med tendenser til hat. Han 
bør utvikle oppmerksomhet på pusten for å skjære over distraherende tanker, og 
han bør betrakte forgjengelighet for å kvitte seg med *jeg”-hovmod. Betraktning 
av forgjengelighet støtter forståelsen av ikke-selv. Og den som innser ikke-selv, 
blir kvitt jeg”-hovmod. Da oppnår han nibbana her og nå.” 

Sambodhisutta, Anguttara Nikaya 9, 1, I (PTS 4, 351) 

97. Det finnes en metode 


"Finnes det en metode, munker, som ikke baserer seg på tro, ikke på synsing og 
ikke på hva du hører av andre, heller ikke på resonnementer eller spekulasjoner, 
som du kan følge for å vite at nå oppstår det ikke noe nytt, fullført er det 
opphøyde liv, gjort er det som skulle gjøres og det blir ikke mer etter dette?” 

*Vi sitter ved dine føtter, Mester. Du er vår veileder og vår tilflukt. Det ville 
være bra om du ville forklare dette. Det vi hører fra deg, vil vi huske.” 

"Hør godt etter, da, og følg godt med, så skal jeg forklare det for dere.” 

*Ja vel, Mester,” svarte munkene. 

Mesteren sa: 

*Det finnes en metode, munker, som ikke baserer seg på tro, ikke på synsing 
og ikke på hva du hører, heller ikke på resonnementer eller spekulasjoner, som 
du kan følge for å vite at nå oppstår det ikke noe nytt, fullført er det opphøyde 
liv, gjort er det som skulle gjøres og det blir ikke mer etter dette. 

Og hvordan er denne metoden? 

Hvis det oppstår begjær, motvilje eller forvirring i sinnet når du ser en form 
med øyet, da vet du at du har begjær, motvilje eller forvirring 1 sinnet. Hvis det 
ikke oppstår begjær, motvilje eller forvirring i sinnet når du ser en form med 
øyet, da vet du at du ikke har begjær, motvilje eller forvirring i sinnet. Når det 
oppstår begjær, motvilje eller forvirring i sinnet, eller det at det ikke finnes 
begjær, motvilje eller forvirring i sinnet, og du ser dette som det er — er da det 
noe som er basert på tro? Er det basert på hva du hører av andre? Eller er det 
basert på resonnementer, synsing eller spekulasjoner?” 

*Nei, Mester, det er det ikke.” 

«Eller er det noe du ser og erkjenner med din egen forstand?” 

*Det er det, Mester.” 

*Dette er den metoden som ikke baserer seg på tro, ikke på synsing og ikke 
på hva du hører, heller ikke på resonnementer eller spekulasjoner, som du kan 
følge for å vite at nå oppstår det ikke noe nytt, fullført er det opphøyde liv, gjort 
er det som skulle gjøres og det blir ikke mer etter dette. 

Og den samme metoden anvender du på lyder du hører med øret, smaker du 
kjenner med tunga, dufter du kjenner med nesa, berøringer du kjenner mot 
kroppen og tanker som oppstår i sinnet. 

Hvis det oppstår begjær, motvilje eller forvirring i sinnet når du opplever 
noen av disse inntrykkene, da vet du at du har begjær, motvilje eller forvirring 1 
sinnet. Hvis det ikke oppstår begjær, motvilje eller forvirring i sinnet når du 
opplever disse inntrykkene, da vet du at du ikke har begjær, motvilje eller 
forvirring i sinnet. Når det oppstår begjær, motvilje eller forvirring i sinnet, eller 
det at det ikke finnes begjær, motvilje eller forvirring 1 sinnet, og du ser dette 
som det er — er da det noe som er basert på tro? Er det basert på hva du hører av 
andre? Eller er det basert på resonnementer, synsing eller spekulasjoner?” 

*Nei, Mester, det er det ikke.” 

«Eller er det noe du ser og erkjenner med din egen forstand?” 

*Det er det, Mester.” 

*Dette er den metoden som ikke baserer seg på tro, ikke på synsing og ikke 
på hva du hører, heller ikke på resonnementer eller spekulasjoner, som du kan 
følge for å vite at nå oppstår det ikke noe nytt, fullført er det opphøyde liv, gjort 
er det som skulle gjøres og det blir ikke mer etter dette.” 

Atthinukhopariyayasutta, Samyutta Nikaya 4, 1, 15 (PTS 4, 138) 


98. Hvordan man blir kvitt sinnets forurensninger 


Slik har jeg hørt det: 

En gang oppholdt Mesteren seg i Anathapindikas park Jetalunden ved Sa- 
vatthi. Der henvendte han seg til munkene, og sa: 

*Munker!” 

*Ja, Mester,” svarte de. 

Mesteren sa: 

*Nå skal jeg lære dere hvordan dere kan bli kvitt alle sinnets forurensninger, 
munker. Hør godt etter og legg merke til det jeg sier!” 

*Ja vel, Mester,” svarte munkene. 

Mesteren sa: 

*Det sier jeg dere, munker, at den som ser og vet, er 1 stand til å utslette alle 
sinnets forurensninger. Den som verken ser eller vet, derimot, greier det ikke. 
Men hvordan kan den som ser og vet, greie å utslette sinnets forurensninger? Jo, 
man kan bruke tankene fornuftig og man kan bruke dem ufornuftig. Hvis dere 
bruker dem ufornuftig, kommer nye forurensninger til å dukke opp, samtidig 
som de gamle bare øker. Men bruker dere tankene fornuftig, kommer ikke nye 
forurensninger til å oppstå 1 sinnet, og de som er der fra før av, kommer til å 
minke. 

Noen av sinnets forurensninger blir borte når dere får øye på dem, munker. 
Noen kan fordrives med selvkontroll, noen kan unngås når dere bruker tingene 
riktig, noen blir borte ved at dere er utholdende, noen unngås best ved å holde 
seg unna, noen må drives ut og noen av sinnets forurensninger fjernes best ved 
meditativ trening av sinnet. 

Hvilke av sinnets forurensninger blir borte når dere får øye på dem, munker? 

En vanlig mann som ikke har lært noe, som ikke har sett edle og sanne men- 
nesker, ikke kjenner deres lære og ikke har praktisert den treningsveien som 
edle og sanne mennesker underviser i, vet ikke hvilke ting man bør tenke over 
og hvilke man ikke bør tenke over. Når han ikke vet dette, tenker han på det han 
ikke burde tenke på, og unnlater å tenke på det han burde tenke på. 

Men hvilke ting er det han tenker på, enda han ikke burde? 

Hvis han tenker på noe som gjør at forurensninger knyttet til sanselighet 
oppstår og vokser, eller at forurensninger knyttet til ambisjoner eller forurens- 
ninger knyttet til uvitenhet oppstår og vokser, da tenker han på ting han ikke 
burde tenke på. 

Men hvilke ting er det han burde tenke på, men som han ikke gjør? 

Hvis han tenker på noe som gjør at forurensninger knyttet til sanselighet ikke 
oppstår, eller svekkes i tilfelle de allerede er til stede, eller at forurensninger 

knyttet til ambisjoner eller forurensninger knyttet til uvitenhet oppstår, eller 
svekkes i tilfelle de allerede er til stede, da tenker han på det han burde tenke 
på. 

Det er når han tenker på det han ikke burde tenke på, og unnlater å tenke på 
det han burde tenke på, at nye forurensninger oppstår 1 sinnet, og gamle for- 
sterker seg. 

Han grubler over slike unyttige spørsmål som: 

— Eksisterte jeg før i tiden? 

— Eksisterte jeg ikke før i tiden? 

— Hva var jeg før i tiden? 

— Hvordan var jeg før i tiden? 

— Hva var jeg før det igjen? 

— Kommer jeg til å eksistere 1 framtiden? 

— Kommer jeg ikke til å eksistere 1 framtiden? 

— Hva kommer jeg til å bli i framtiden? 

— Hvordan kommer jeg til å bli i framtiden? 

— Hva blir jeg etter det igjen? 

Eller så grubler han over spørsmål som gjelder nåtiden: 

— Eksisterer jeg? 

— Eksisterer jeg ikke? 

— Hva er jeg? 

— Hvordan er jeg? 

— Hvor er denne personen kommet fra? 

— Hvor går jeg hen? 

Når han grubler over disse unyttige problemene, kommer han til å feste seg 
ved en av de følgende seks teorier: 

*Jeg har et selv”, — denne teorien står for ham som sann og riktig. 

*Jeg har intet selv”, — denne teorien står for ham som sann og riktig. 

*Det er mitt selv som merker at jeg har et selv”, — denne teorien står for ham 
som sann og riktig. 

*Det er mitt ikke-selv som merker at jeg har et selv”, — denne teorien står for 
ham som sann og riktig. 

Eller så griper han fatt i denne teorien: "Dette er mitt selv som uttrykker seg 
og mottar inntrykk, og som høster fruktene av forskjellige gode og onde gjer- 
ninger. Dette selvet mitt er stabilt, fast, evig og uforanderlig, og slik skal det 
være til evig tid!” 

Dette kalles å gå seg bort i teorier, sette seg fast i teorier, et villniss av teorier, 
velte seg i teorier, hisse seg opp over teorier og tviholde på teorier, munker. En 
vanlig mann som ikke har lært noe, men som tviholder på teorier, han kommer 
seg ikke fri fra fødsel, alderdom, død, sorg, klage, smerter, tungsinn og mismot. 
Han kommer seg ikke fri fra lidelsen, sier jeg. 

Den edles elev som har lært mye, som har sett edle og sanne mennesker, 
kjenner deres lære og har praktisert den treningsveien som edle og sanne men- 
nesker underviser i, vet hvilke ting man bør tenke over og hvilke man ikke bør 
tenke over. Når han vet dette, tenker han på det han burde tenke på, og unnlater 
å tenke på det han ikke burde tenke på. 

Men hvilke ting er det han lar være å tenke på, slik han burde? 

Slike ting som gjør at forurensninger knyttet til sanselighet oppstår og vokser, 
eller at forurensninger knyttet til ambisjoner eller forurensninger knyttet til uvi- 
tenhet oppstår og vokser, de burde han la være å tenke på, og derfor tenker han 
heller ikke på dem. 

Men hvilke ting er det han burde tenke på, noe han også gjør? 

Hvis han tenker på noe som gjør at forurensninger knyttet til sanselighet ikke 
oppstår, eller svekkes 1 tilfelle de allerede er til stede, eller at forurensninger 
knyttet til ambisjoner eller forurensninger oppstår knyttet til uvitenhet, eller 
svekkes 1 tilfelle de allerede er til stede, da tenker han på det han burde tenke 
på. 
Det er når han tenker på det han burde tenke på, og unnlater å tenke på det 
han ikke burde tenke på, at nye forurensninger ikke oppstår 1 sinnet, eller 
svekkes i tilfelle de allerede er til stede. Han tenker grundig gjennom lidelsen. 
Han tenker grundig gjennom lidelsens opphav. Han tenker grundig gjennom li- 
delsens opphør, og han tenker grundig gjennom veien som fører til lidelsens 
opphør. Når han tenker grundig på denne måten, forsvinner tre bindinger for 
ham, munker, nemlig ego-teorier, forvirring og hang til å følge ritualer og sere- 
monier. Dette er de forurensninger i sinnet som blir borte når dere får øye på 
dem, munker. 

Hvilke forurensninger 1 sinnet er det som kan fordrives med selvkontroll, 
munker? 

Når en munk har tenkt seg godt om, lever han med kontroll over synssansen. 
Da slipper han slike tærende bekymringer som den som ikke har kontroll over 
synssansen sin, er utsatt for. Og når han har tenkt seg godt om, lever han like- 
ledes med kontroll over hørselen, luktesansen, smaken, berøringssansen og 
sinnet. Da slipper han slike tærende bekymringer som den som ikke har kontroll 
over sansene sine, er utsatt for. 

Hvilke forurensninger i sinnet er det som kan unngås ved å bruke tingene 
riktig, munker? 

Når en munk har tenkt seg godt om, bruker han kappen sin bare til å holde 
kulde og varme ute, til å holde fluer, mygg og småkryp ute, til vern mot sol og 
vind og til å dekke seg sømmelig til. 

Når han har tenkt seg godt om, spiser han ikke for fornøyelsens skyld. Han 
lar være å proppe seg med mat. Han spiser ikke for å se godt ut og bli vakker 
heller, men bare for å holde kroppen ved like og holde den frisk så den ikke tar 
skade, og slik at han kan fortsette treningen av sinnet. Mens han spiser, tenker 
han: *Nå slukker jeg sulten og forhindrer at den oppstår igjen, slik at jeg kan 
leve uten plager og problemer". 

Når han har tenkt seg godt om, bruker han boligen sin bare til å holde kulde 
og varme ute, til å holde fluer, mygg og småkryp ute, til vern mot sol, vind og 
årstidenes veksling, og til å trekke seg tilbake i enerom. 

Når han har tenkt seg godt om, bruker han medisiner og legemidler bare til å 
lindre og helbrede de sykdommer han måtte ha, og til å holde seg frisk. 

På denne måten bruker han tingene riktig og unngår de ødeleggende og 
tærende forurensninger i sinnet som misbruk av tingene kan føre til. 

Dette var altså de forurensninger i sinnet som kan unngås ved å bruke tingene 
riktig, munker. 

Hvilke forurensninger 1 sinnet er det som blir borte når dere er utholdende, 
munker? 

Når en munk har tenkt seg godt om, tåler han kulde og varme, sult og tørst, 
fluer, mygg og småkryp, sol og vind, uvennlige og uvelkomne ord, og han 
holder ut bitre og skarpe smerter i kroppen, selv om det gjør så vondt at han 
holder på å dø. 

På denne måten holder han ut, og unngår de ødeleggende og tærende for- 
urensninger 1 sinnet som utålmodigheten kan føre til. 

Dette var altså de forurensninger i sinnet som kan unngås når dere er uthol- 
dende, munker. 

Hvilke forurensninger i sinnet er det som unngås best ved å holde seg unna, 
munker? 

Når en munk har tenkt seg godt om, holder han seg unna ville elefanter, ville 
hester, ville okser og gale hunder. Han holder seg unna slanger, trestubber, tor- 
nekratt, dype hull i bakken, høye stup, kloakkdammer og dammer med råttent 
vann. Når han har tenkt seg godt om, setter han seg ikke der han ikke burde 
sitte, går ikke der han ikke burde gå og holder seg unna dårlige venner, slik at 
andre som trener sinnet ikke skal komme til å tro at han er på ville veier. 

På denne måten holder han seg unna, og unngår de ødeleggende og tærende 
forurensninger i sinnet som uvørenhet kan føre til. 

Dette var altså de forurensninger i sinnet som kan unngås ved å holde seg 
unna, munker. 

Hvilke forurensninger i sinnet er det som må drives ut, munker? 

Når en munk har tenkt seg godt om, gir han ikke etter for sanselige lyster, 
men driver dem ut, knuser dem, gjør ende på dem og sørger for at slike tanker 
ikke dukker opp igjen. Og hvis han får lyst til å gjøre skade eller bruke vold, gir 
han ikke etter for disse tankene, men driver dem ut, knuser dem, gjør ende på 
dem og sørger for at slike tanker ikke dukker opp igjen. 

På denne måten driver han dem ut og unngår de ødeleggende og tærende for- 
urensninger 1 sinnet som indre slapphet kan føre til. 

Dette var altså de forurensninger 1 sinnet som kan unngås ved å drive dem ut, 
munker. 

Hvilke forurensninger i sinnet er det som fjernes best ved meditativ trening, 
munker? 

Når en munk har tenkt seg godt om, trekker han seg tilbake og utvikler opp- 
merksomheten som oppvåkningsfaktor, mens han er fornøyd med det han har, 
ønsker å nå fram til slutten og gjerne vil gi avkall. På samme måte utvikler han 
de andre oppvåkningsfaktorene: utforskning av fenomenene, iherdighet, glede, 
indre fred, konsentrasjon og sinnslikevekt. 

På denne måten trener han sinnet og unngår de ødeleggende og tærende for- 
urensninger som et utrenet sinn kan føre til. 

Dette var altså de forurensninger 1 sinnet som kan unngås ved meditativ 
trening, munker. 

På denne måten har munken fordrevet de forurensningene som blir borte når 
man får øye på dem, nettopp ved at han har fått øye på dem, munker. Med 
selvkontroll har han fordrevet de som kan fordrives med selvkontroll, ved å 
bruke tingene riktig har han unngått de som kan unngås når dere bruker tingene 
riktig, ved utholdenhet har han fordrevet de som blir borte ved at dere er uthol- 
dende, ved å holde seg unna har han unngått de som unngås best ved å holde 
seg unna, ved å drive dem ut har han blitt kvitt de som må drives ut og gjennom 
meditativ trening av sinnet har han fjernet de mentale forurensningene som 
fjernes best ved meditativ trening av sinnet. Slik har han blitt kvitt alle forurens- 
ninger i sinnet, og han har skåret over båndene og ristet av seg lenkene. Dermed 
er han kvitt all falsk stolthet og fri fra all lidelse.” 

Slik talte Mesteren, og glade til sinns tok munkene imot Mesterens ord. 

Sabbasavasutta, Majjhima Nikaya 2 


99. Lignelsen om harpen og tonen 


Tenk dere en konge som aldri før har hørt lyden av en harpe, munker. Men så 
får han høre noen spille på harpe, og sier: 

*Hvor kommer disse vakre tonene fra? De er så henrivende skjønne og 
deilige!” 

*Disse vakre tonene kommer fra en harpe, herre konge,” sier noen til ham. 

«Så gå og hent den harpen til meg,” sier kongen. 

De henter harpen til ham, og sier: 

*Her er harpen, herre konge. Det var denne som disse vakre tonene kom fra.” 

*Men det var da ikke den tingen der jeg vil ha!” utbrøt kongen. *Hent tonene 
til meg!” 

*Denne harpen er sammensatt av mange forskjellige deler, herre konge,” sier 
de til ham. *Se, her er halsen, kroppen, hodet, klangbunnen, strengefestet, 
strengene og stemmeskruene. Når en dyktig musiker spiller på harpen, er alle 
disse delene med på å skape tonen.” 

Da grep kongen harpen og knuste den til pinneved. Han kastet flisene på 
ilden og strødde til slutt asken ut i elven. 

*Denne harpen, hva det nå kan ha vært dere omtalte med et slikt ord, var 
sannelig en skrøpelig ting,” sa kongen. *Den var jo bare til å narre folk med!” 

Slik er det også når du undersøker kroppen, følelsene, identifikasjonene, 
reaksjonene og skjelneevnen så grundig som overhodet mulig. Da finner du 
ikke noe *jeg”, "mitt? eller jeg er” 1 noe av dette. 

Fra Vinopamasutta, Samyutta Nikaya 4, 1, 19, 9 (PTS 4, 195) 


100. Ikke for mye og ikke for lite 
Slik har jeg hørt det. 


En gang da Mesteren holdt til på Gribbetoppen ved Rajagaha, satt munken 
Sona for seg selv og tenkte: 

*Det er nesten ingen som strever så iherdig for å følge Mesterens råd, som jeg 
gjør. Likevel har ikke sinnet mitt funnet frihet. Kanskje jeg skulle gå ut av 
ordenen igjen og bli legmann? Familien min har mye penger, så Jeg kan kanskje 
heller bruke dem til å gjøre gode gjerninger. Kanskje jeg skulle gi opp å være 
munk?” 

Mesteren fikk vite dette, og sa til Sona: 

*Si meg, Sona, var ikke du flink til å spille harpe før du ble munk?” 

*Jo, det stemmer, Mester,” svarte Sona. 

"Hvis strengene på harpen din var for stramme, var da harpen renstemt og 
god å spille på?” 

*Nei, det var den ikke,” svarte Sona. 

*Og hvis strengene på harpen din var for slakke, var da harpen renstemt og 
god å spille på?” 

*Nei, Mester, det var den ikke,” svarte Sona. 

*Men hvis strengene på harpen din verken var for slakke eller for stramme, 
men nøyaktig riktig stemt, var da harpen renstemt og god å spille på, Sona?” 

*Ja, det var den,” svarte Sona. 

"Slik er det, Sona. Hvis du anspenner deg for mye, blir du bare rastløs. Hvis 
du slapper for mye av, blir du sløv. Sørg derfor for at du holder kreftene dine i 
balanse, Sona, finn en balanse i dine sinnsevner og bruk denne som utgangs- 
punkt for videre trening.” 

*Ja vel, Mester,” svarte Sona. 

Så fulgte han Mesterens råd og fant balanse 1 treningen. Da varte det ikke 
lenge før han vant innsikt og frihet. 

Fra Sonasutta, Anguttara Nikaya 6, 6, I (PTS 3, 374) 


101. Spis med måte 


En gang 1 Savatthi hadde kong Pasenadi av Kosala satt til livs en veldig porsjon 
med kjøtt, ris og grønnsaker. Stappmett og pesende kom han bort og hilste på 
Mesteren og satte seg ned ved siden av ham. 

Da Mesteren så hvordan kongen peste etter all maten, sa han: 


«Spis det kroppen trenger, 
men ikke overdriv! 
Da får du et lengre 
og lykkeligere liv.” 


Akkurat da sto prins Sudassana bak kongen. Kongen sa til ham: 

"Sørg for at du lærer deg dette verset som Mesteren sa, min gode Sudassana. 
Les det opp for meg hver gang jeg skal spise, så skal jeg lønne deg vel.” 

Fra Donapakasutta, Samyutta Nikaya I, 3, 2, 4 (PTS I, 81) 

102. Eneboer og samboer 


I Savatthi kom munken Migajala bort til Mesteren, hilste høflig på ham og sa: 
"Hva vil det si å være eneboer, og hva vil det si å være samboer, Mester?” 
*Med øyet kan vi se gjenstander som er vakre og tiltalende, som vi ønsker oss 

og liker, og som vekker begjær og lengsel i oss. Hvis du gleder deg over dem, 

ønsker dem velkommen og frydes over dem, da oppstår lyst. Av lyst oppstår 
lidenskap og av lidenskap oppstår lenker. Når du lever lenket til denne lysten og 
denne lidenskapen, da har du en samboer, Migajala. 

Det samme kan vi si om hørsel og de andre sansene, Migajala. Hvis du lever 
lenket til lyst og lidenskap, da har du en samboer, Migajala. 

Selv om du lever i stillhet og ensomhet langt ute i skogen, langt fra mengdens 
ståk og larm, har du likevel en samboer. Hvorfor? Jo, fordi du lever lenket til 
lyst og lidenskap. 

Med øyet kan vi altså se gjenstander som er vakre og tiltalende, som vi 
ønsker oss og liker, og som vekker begjær og lengsel i oss, og det samme gjel- 
der de andre sansene. Hvis du imidlertid lar være å glede deg over dem, lar være 
å ønske dem velkommen og ikke frydes over dem, da mister du lysten på dem. 
Når det ikke finnes noen lyst, oppstår det heller ingen lidenskap og dermed 
oppstår det heller ingen lenker. Når du ikke er lenket til lyst og lidenskap, da er 
du en eneboer, Migajala. 

Selv om du lever midt 1 en by eller en landsby, omgitt av andre munker og 
nonner, legmenn og legkvinner, konger, ministere og slike som følger andre 
læremestre, er du likevel en eneboer, Migajala. Hvorfor? Jo, fordi du har forlatt 
din samboer, begjæret.” 

Pathamamigajalasutta, Samyutta Nikaya 4, 1, 7, 2 (PTS 4, 35) 


103. Overvinn deg selv 


Om noen i kamp skulle overvinne 

tusen og tusen igjen — 

er han dog den største seierherre 

som overvinner seg selv. 
Dhammapada 103 


104. Vinning, heder og berømmelse 


Slik har jeg hørt det. 

En gang var Mesteren i Anathapindikas park Jetalunden ved Savatthi. Der sa 
han til munkene: 

*Vinning, heder og berømmelse er forferdelig, munker. Dette er en stygg og 
bitter hindring for den som søker den høyeste frihet og fred. Derfor bør dere 
trene dere slik, Munker: *Jeg sier nei takk til tilbud om vinning, heder og 

berømmelse, og vinning, heder og berømmelse skal ikke få legge mitt sinn i 
lenker.” Slik bør dere trene, munker.” 
Darunasutta, Samyutta Nikaya 2, 6, 1, I (PTS 2, 224) 


105. Gradvis framgang 


Man bør ikke undervurdere det onde 

og tenke: *Det kommer nok ikke til meg.” 
For selv en vannkrukke fylles til slutt 

av dråper som faller, en etter en. 

så selv om han samler det litt etter litt 
fylles en dåre av ondskap. 


Man bør ikke undervurdere det gode 
og tenke: *Det kommer nok ikke til meg.” 
For selv en vannkrukke fylles til slutt 
av dråper som faller, en etter en. 
så selv om han samler det litt etter litt 
fylles den gode av godhet. 

Dhammapada 121 — 122 


106. Eget beste og andres beste 


Det finnes fire slags mennesker i verden munker. Hvilke fire? Det er de som 
tenker på sitt eget beste, men ikke på andres beste, de som tenker på andres 
beste, men ikke på sitt eget beste, de som verken tenker på eget eller andres 
beste og de som tenker både på eget og på andres beste. 

Hva vil det si å tenke på sitt eget beste, men ikke på andres beste? Det er når 
en person arbeider med å drive grådighet, hat og uvitenhet ut av sitt eget sinn, 
men ikke bryr seg om å hjelpe andre til å bli kvitt disse negative egenskapene. 

Hva vil det si å tenke på andres beste, men ikke på sitt eget beste? Det er når 
en person oppmuntrer andre til å drive grådighet, hat og uvitenhet ut av sinnet, 
uten å bry seg om å kvitte seg med disse negative egenskapene selv. 

Hva vil det si å tenke verken på sitt eget eller andres beste? Det er når en 
person verken forsøker å drive grådighet, hat og uvitenhet ut av sitt eget sinn 
eller bryr seg om å hjelpe andre til å bli kvitt disse negative egenskapene. 

Hva vil det si å tenke både på sitt eget og på andres beste? Det er når en 
person arbeider med å drive grådighet, hat og uvitenhet ut av sitt eget sinn og 
oppmuntrer andre til å bli kvitt disse negative egenskapene. 

Ragavinayasutta, Anguttara Nikaya4, 10 6 (PTS 2, 96) 

107. Balanse mellom forbruk og gaver 


Slik har jeg hørt det: 

En gang oppholdt Mesteren seg i Anathapindikas park Jetalunden ved Sa- 
vatthi. En gang da natten nesten var omme, kom en guddom og lyste opp hele 
Jetalunden med sin stråleglans. Guddommen gikk bort og hilste høflig på 
Mesteren og uttalte disse versene: 


Når huset brenner, er det best å bære ut 
alt man har der inne, så det ikke skal brenne opp. 


Siden verden brenner i alderdom og død, er det best 
å bære ut gaver, for gaver er en god plassering. 


Gaver gir lykkelige frukter. Det du ikke gir bort, 
blir tatt av tyver og konger, eller ilden fortærer det. 


Til syvende og sist må du slippe taket 
i kroppen din og i alt du eier. 


Den som er vis og innser dette, 
vil nyte sine goder og gi sine gaver. 


Har han samsvar mellom forbruk og gaver, 
kommer han til himmelen og ingen klandrer ham. 
Adittasutta, Samyutta Nikaya I, I, 5, I (PTS I, 31) 


108. Flåten 


*Jeg vil sammenlikne læren med en flåte, munker — et hjelpemiddel til å komme 
over til den andre bredden, men ikke noe å klamre seg til. Hør godt etter, så skal 
jeg forklare dette.” 

*Ja vel, Mester.” 

"Tenk dere en mann som er ute på reise, munker. Han kommer til en stor og 
bred elv, og ser at det er farlig å være der på elvebredden. På den andre bredden, 
derimot, er det trygt og fredelig. Men det finnes ingen båt som kan frakte ham 
over, og det fører heller ikke noen bru over fra den ene bredden til den andre. 
Han tar et overblikk over situasjonen, og tenker som så: *Enn om jeg samlet 
sammen noen kvister, greiner og blader og surret dem sammen med siv og laget 
en flåte? Så kunne jeg legge meg på flåten og kave meg over med hender og 
føtter til jeg var trygt i land på den andre siden!” Som tenkt, så gjort. Han lager 
en flåte og kaver seg over til tryggheten. Men hva ville dere si, munker, hvis 
han videre skulle tenke som så: "Denne flåten har vært meg til stor nytte. Det 
var jo takket være den at jeg kom meg over elven! Nå vil jeg løfte den opp og 

bære den med meg hvor jeg enn går!” Ville det være en fornuftig måte å 
behandle flåten på?” 

*Nei, Mester.” 

«Så hva burde han gjøre med flåten? Jo, munker, hvis han tenkte som så: 
*Denne flåten har vært meg til stor nytte. Det var jo takket være den at jeg kom 
meg over elven! Nå kan den bli liggende her på stranden, eller den kan drive 
med strømmen, — jeg går videre!” Da hadde han gjort det eneste fornuftige med 
flåten. 

Slik vil jeg sammenlikne læren med en flåte, munker, — et hjelpemiddel til å 
komme over til den andre bredden, men ikke noe å klamre seg til. Og når dere 
forstår hvordan læren likner en flåte, bør dere slippe taket 1 alle gode lære- 
setninger, for ikke da å snakke om de dårlige!” 

Fra Alagaddupamasutta, Majjhima Nikaya 22 


109. Rett forståelse av praksis 


Hvis en munk som holder på med denne treningen får lyst til å gå fram og 
tilbake, Ananda, så gjør han det, mens han tenker: *Mens jeg går her fram og 
tilbake, skal verken grådighet eller motvilje eller andre dårlige og usunne tanker 
få slippe til!” Da har han rett forståelse. 

Hvis han får lyst til å stå, sitte eller ligge, så gjør han det, mens han tenker: 
*Mens jeg holder på med dette, skal verken grådighet eller motvilje eller andre 
dårlige og usunne tanker få slippe til!” Da har han rett forståelse. 

Hvis en munk som holder på med denne treningen får lyst til å snakke, 
Ananda, så gjør han det, mens han tenker: "Jeg vil ikke snakke om slike ting 
som konger, forbrytere, statsmenn, tropper, krig og farlige situasjoner, mat og 
drikke, klær og møbler, kranser og parfyme, slektninger, kjøretøyer, landsbyer, 
små og store byer, nasjoner, kvinner, menn, berømte personer, sladder på gate- 
hjørnet og ved brønnen, spøkelseshistorier, prat om løst og fast, spekulasjoner 
om jordas og havets opprinnelse, og prat om hvordan tingene er eller ikke er, for 
dette er simpelt, ukultivert og vulgært og uten mening eller verdi. Det fører ikke 
til bortvending, ikke til avvenning, ikke til noen avslutning, ikke til indre fred 
eller dyp innsikt og ikke til oppvåkning og avslutning.” Da har han rett for- 
ståelse. 

Videre tenker han: *Jeg vil heller snakke om slike ting som det å ønske seg 
lite og være fornøyd med det man har, om det å være alene og holde seg unna 
flokken, om å være iherdig, om god livsførsel, konsentrasjon og visdom, om 
frigjøring og om den visdom og innsikt som frigjøringen fører til, for dette er 
ord som hjelper en til å drive strikt trening og til å utforske sinnet, og dette fører 
til intens bortvending og avvenning, til avslutning, til indre fred og dyp innsikt 
og til oppvåkning og avslutning.” Da har han rett forståelse. 

Fra Mahasuniniatasutta, Majjhima Nikaya 122 

Undervisning, debatt og toleranse 


110. Hvorfor undervise andre? 


Da Mesteren kom fram til brahmanen Lohiccas hus, satte han seg ned på den 
sitteplassen som var gjort klar for ham, og brahmanen Lohicca serverte egen- 
hendig både Buddha og de andre munkene og forsynte dem med all slags god 
mat. 

Da Mesteren var forsynt og hadde vasket bollen og hendene, tok Lohicca et 
lavere sete og satte seg ned ved siden av ham. Da han hadde satt seg, sa 
Mesteren: 

"Er det sant, Lohicca, at du har kommet fram til denne forkastelige teorien: 
*Hvis nå en filosof eller en brahman skulle komme fram til en verdifull lære, så 
bør han ikke fortelle andre om det. Hvorfor skal en vel gjøre noe for andre? Det 
betyr jo bare å binde seg på nytt etter at en først har greid å rive seg løs fra de 
gamle båndene, og det er ikke noe annet enn simpelt begjær. Hvorfor skal en vel 
gjøre noe for andre?”” 

*Det er sant, Gotama.” 

*Det er du som har regjeringsansvaret her i Salavatika, ikke sant?” 

*Jo, Gotama, det stemmer.” 

*Hvis nå noen skulle si at ettersom det er du som regjerer her, burde du også 
nyte godt av alle stedets produkter og skatteinntekter helt alene, uten å dele med 
andre, — ville han da med snakket sitt være til skade for de som er avhengige av 
deg, eller ville han ikke være det?” 

*Han ville være til skade for dem, Mester.” 

*Når han er til skade for dem, Lohicca, har han da omtanke for andres ve og 
vel, eller har han ikke omtanke for dem?” 

*Da har han ikke omtanke for dem, Gotama.” 

*Den som ikke har omtanke for andre, vil du si at sinnet hans er fylt av 
kjærlighet eller av ondskap?” 

*Ondskap, Gotama.” 

*Den som har ondskap i sinnet, har han rett holdning eller har han feilaktig 
holdning?” 

*Han har feilaktig holdning, Gotama.” 

*Og det vil jeg si, Lohicca, at den som har feilaktig holdning må regne med 
ett av to resultater: enten et opphold i helvete eller et liv på dyrisk nivå. [...] 

Da er det altså slik at den som sier at du som regjerer her burde nyte godt av 
alle stedets produkter og skatteinntekter helt alene, uten å dele med andre, — han 
ville skade de som er avhengige av deg. [...]. Når han er til skade for andre har 
han ikke omtanke for deres ve og vel, og den som ikke har omtanke for andre, 
har ondskap i sinnet. Det å ha ondskap i sinnet er en feilaktig holdning. 

Slik er det også, Lohicca, med den som sier at hvis nå en filosof eller en 
brahman skulle komme fram til en verdifull lære, så bør han ikke fortelle andre 
om det. Hvorfor skal en vel gjøre noe for andre? Det betyr jo bare å binde seg 

på nytt etter at en først har greid å rive seg løs fra de gamle båndene, og det er 
ikke noe annet enn simpelt begjær. Hvorfor skal en vel gjøre noe for andre? 

Den som snakker slik, er til skade for de sønner av god familie som oppnår så 
gode resultater ved å trene seg etter den framkomnes lære, — som når fram til 
frukten av å gå ut 1 strømmen, frukten av å komme tilbake bare en gang, av ikke 
å komme tilbake, eller som oppnår å bli ærverdig, — han ville være til skade for 
de som er modne for å bli født i himmelen. Når han er til skade for andre har 
han ikke omtanke for deres ve og vel, og den som ikke har omtanke for andre, 
har ondskap 1 sinnet. Det å ha ondskap i sinnet er en feilaktig holdning, og det 
sier Jeg deg, Lohicca, at den som har feilaktig holdning må regne med ett av to 
resultater: enten et opphold i helvete eller et liv på dyrisk nivå. 

Fra Lohiccasutta, Digha Nikaya 12 


111. Fire slags lærere 


*Det er tre slags lærere her i verden som fortjener kritikk, Lohicca, og den som 
kritiserer slike lærere uttaler en kritikk som er både sann, rett og rimelig, og 1 
samsvar med fakta. Hvilke tre er det? 

I det første tilfelle har vi en lærer som ikke selv har nådd det målet han gikk 
ut 1 hjemløsheten for å nå, Lohicca. Han har ikke nådd fram til munkelivets 
egentlige mening. Likevel driver han undervisning og forteller elevene sine hva 
som er godt og nyttig for dem. Men elevene hans er uoppmerksomme og hører 
ikke ordentlig etter. De husker ikke det de lærer, og de vimser sine egne veier, 
uten å følge med på lærerens undervisning. 

Denne læreren kan kritiseres ved å framlegge disse fakta for ham og si: 'Du 
er som han som streber etter henne som trekker seg unna, eller omfavner henne 
som vender ansiktet bort. Denne trangen til å undervise kaller jeg en form for 
simpelt begjær. Hvordan kan vel du gjøre noe for andre?” 

Dette er den første av de lærerne som fortjener kritikk her i verden, Lohicca, 
og den som kritiserer slike lærere uttaler en kritikk som er både sann, rett og 
rimelig og i samsvar med fakta. 

I det andre tilfelle har vi også en lærer som ikke selv har nådd det målet han 
gikk ut i hjemløsheten for å nå. Han har ikke nådd fram til munkelivets egent- 
lige mening. Likevel driver han undervisning og forteller elevene sine hva som 
er godt og nyttig for dem. Elevene hans er oppmerksomme og hører godt etter. 
De husker det de lærer og følger med på lærerens undervisning. 

Denne læreren kan kritiseres ved å framlegge disse fakta for ham og si: 'Du 
er som han som lar sin egen åker gro igjen fordi han mener naboens åker trenger 
luking. Denne trangen til å undervise kaller jeg en form for simpelt begjær. 
Hvordan kan vel du gjøre noe for andre?” 

Dette er den andre av de lærerne som fortjener kritikk her i verden, Lohicca, 
og den som kritiserer slike lærere uttaler en kritikk som er både sann, rett og 
rimelig og i samsvar med fakta. 

I det tredje tilfelle har vi en lærer som har nådd det målet han gikk uti 
hjemløsheten for å nå, Lohicca. Han har nådd fram til munkelivets egentlige 


131 


mening. Ettersom han selv har nådd fram, driver han undervisning og forteller 
elevene sine hva som er godt og nyttig for dem. Men elevene hans er uopp- 
merksomme og hører ikke ordentlig etter. De husker ikke det de lærer, og de 
vimser sine egne veier, uten å følge med på lærerens undervisning. 

Denne læreren kan kritiseres ved å framlegge disse fakta for ham og si: "Her 
har du greid å rive deg løs fra gamle bånd, og så går du bort og binder deg på 
nytt! Denne trangen til å undervise kaller jeg en form for simpelt begjær. 
Hvordan kan vel du gjøre noe for andre?” 

Dette er den tredje av de lærerne som fortjener kritikk her i verden, Lohicca, 
og den som kritiserer slike lærere uttaler en kritikk som er både sann, rett og 
rimelig og i samsvar med fakta.” 

Da Mesteren hadde sagt dette, sa Lohicca: 

*Men finnes det da noen lærer her i verden som ikke fortjener kritikk, 
Gotama?” 

*Ja, det finnes det, Lohicca.” 

"Hvilken lærer er det som ikke fortjener kritikk?” 

Sett nå at en som er kommet fram til sannheten står fram her i verden, 
Lohicca. Han er en ærverdig Mester som har våknet fullt og helt ved egen hjelp. 
[...] Han er fri, og vet at han er fri. Og han vet at det ikke oppstår noe nytt, at 
fullført er det opphøyde liv, — gjort er det som skulle gjøres og det blir ikke mer 
etter dette. Når en lærer har elever som oppnår slike utmerkede resultater, for- 
tjener han ikke å bli kritisert. Den som kritiserer en slik lærer, uttaler en kritikk 
som er både usann, urett og urimelig, og kritikken er ikke i samsvar med fakta.” 

Fra Lohiccasutta, Digha Nikaya 12 


112. Buddha underviser uten å gjøre noen forskjell på 
folk 


En gang var Mesteren i Pavarikas mangolund i Nalanda. Da kom landsbyhøv- 
dingen Asibandhakaputta bort til ham, hilste høflig og satte seg ned ved siden 
av ham. Så sa han: 

*Er det slik at du har medfølelse med alle levende vesener, Mester?” 

*Det stemmer, landsbyhøvding. Den som er kommet fram til sannheten, har 
medfølelse med alle levende vesener.” 

*Men er det slik, Mester, at du gir noen en grundig undervisning i læren, 
mens andre ikke får like grundig undervisning?” 

*Da vil jeg spørre deg om noe, landsbyhøvding, så får du svare som du synes. 
Hva mener du om dette, landsbyhøvding? Sett at en bonde har tre åkrer. Den 
ene åkeren er meget god, den andre er middels og den tredje er dårlig, med mye 
sand og salt 1 jorda. Når bonden skal så, hvilken åker tror du han da sår først? 
Den gode, den middels gode eller den dårlige åkeren?” 

*Da sår han den beste åkeren først, Mester, og deretter sår han den middels 
gode. Til slutt kan det hende han sår den dårlige åkeren, eller det kan hende han 
lar det være. Om ikke annet så kan den vel til nød duge som beiteland.” 

*Munkene og nonnene mine er som den beste åkeren, landsbyhøvding. Disse 
gir jeg undervisning 1 den læren som er god på begynnelsen, god på midten og 
god på slutten, og forklarer både hovedinnholdet og alle de små detaljene for 
dem. Jeg forklarer også hvordan vi kan leve et rent og fullkomment liv. Og 
hvorfor det? Fordi de tar tilflukt i meg, de har meg som hjelper, som et ly og 
som en trygg Øy. 

Vanlige legfolk, både menn og kvinner, er som den middels gode åkeren, 
landsbyhøvding. Disse gir jeg også undervisning i den læren som er god på 
begynnelsen, god på midten og god på slutten, og forklarer både hovedinnholdet 
og alle de små detaljene for dem. Jeg forklarer også hvordan vi kan leve et rent 
og fullkomment liv. Og hvorfor det? Fordi de tar tilflukt i meg, de har meg som 
hjelper, som et ly og som en trygg øy. 

Asketer og brahmaner som følger andre lærere, er som den dårlige åkeren, 
landsbyhøvding. Disse gir jeg også undervisning i den læren som er god på 
begynnelsen, god på midten og god på slutten, og forklarer både hovedinnholdet 
og alle de små detaljene for dem. Jeg forklarer også hvordan vi kan leve et rent 
og fullkomment liv. Og hvorfor det? Om de skulle forstå bare så mye som én 
setning av den, vil den være dem til langvarig nytte og glede.” 

Fra Asibandhakaputtasutta, Samyutta Nikaya 4, 8, 7 (PTS 4, 312) 


113. Gi læren videre 


De dere har sympati for, munker, og som dere mener er i stand til å lytte — 
venner, kolleger, slekt og familie — de bør dere oppmuntre til å utvikle oppmerk- 
somhet på de fire hovedområdene. 

Hvilke fire? 

Det er å gi slipp på grådighet og motvilje overfor verden, og betrakte kroppen 
som kropp, følelsene som følelser, tankene som tanker og fenomenene som 
fenomener, iherdig og med oppmerksomhet og klar forståelse. 

Gi dem en innføring og se til at de får godt fotfeste. 

Mittasutta, Samyutta Nikaya 5, 3, 5, 8 (PTS 5, 189) 


114. Egne erfaringer 


*Når dere vet og ser dette slik dere nå gjør, vil dere da si at "dette sier vi fordi vi 
har respekt for læreren vår?” 

*Nei, Mester.” 

*Vil dere si at *dette er det ikke vi selv, men den eller den filosofen, som 
sier?” 

*Nei, Mester.” 

*Når dere selv vet og ser dette, vil dere da lete etter en annen lærer?” 

*Nei, Mester.” 

*Eller vil dere falle tilbake på slike ritualer og seremonier som vanlige prester 
og filosofer tyr til?” 

*Nei, Mester.” 

*Vil dere kanskje si at "dette sier vi fordi vi vet det selv, vi har sett det selv og 
vi har erfart det selv?”” 

*Ja, Mester, det vil vi.” 

*Godt, munker. Jeg har vist dere denne læren som er noe som alle selv kan 
se, som gir resultater her og nå, som innbyr til innsyn, som fører til målet og 
som forstandige mennesker selv kan finne ut av.” 

Fra Mahatanhasankhayasutta, Majjhima Nikaya 38 


115. Fire måter å besvare et spørsmål på 


Det er fire måter å besvare et spørsmål på, munker. Hvilke fire? Det finnes 
spørsmål som kan gis et enkelt svar, spørsmål som krever en analytisk utleg- 
ning, spørsmål som bør besvares med et motspørsmål og spørsmål som bør 
avvises. Dette er de fire måtene å besvare et spørsmål på, munker. 

Fra Parihabyakaranasutta, Anguttara Nikaya 4, 5, 2 (PTS 2, 46) 


116. Tvister og disputter 


*Alle holder på sin egen mening, 
ekspertene krangler og blir ikke enige: 
*Den som forstår dette, kjenner læren, 
den som protesterer, mangler vett!” 


Slik diskuterer og krangler de 

og den ene kaller den andre for en tosk. 
Hvem snakker sant av disse? 

For alle regner seg Jo som ekspert.” 


Mesteren svarte: 


*Hvis man blir en uvettig tosk 

bare fordi man ikke går med på motpartens ord, 
da er alle sannelig vettløse tosker, 

for alle holder jo fast på sin egen mening. 


Men hvis alle blir foredlet av sin egen mening, 
og blir vis, forstandig og klok av det, 

da er det ingen som mangler forstand, 

for hver blir fullkommen i sin mening. 


Jeg sier ikke at *dette er sant”, 
slik toskene sier til hverandre. 


134 


Hver hevder at hans egen mening er sannhet, 
og regner derfor de andre som tosker.” 


*Det som noen sier er sant, 

kaller andre for falskhet og løgn. 
Slik tretter og krangler de — 
hvorfor blir aldri filosofene enige?” 


"Sannheten er én og ikke flere, 

og kjenner man den, strides man ikke. 
Filosofene lanserer flere sannheter, 
og derfor oppnår de ikke enighet.” 


*Hvorfor lanserer de flere sannheter, 

disse debattantene som kaller seg eksperter? 
Kjenner de mange forskjellige sannheter, 
eller er det bare spekulasjoner?” 


*Det finnes ikke mange forskjellige sannheter, 
utenom hva folk stadig innbiller seg. 

Ut fra teoriene spekulerer de 

og stiller opp *sannhet” og "løgn? som kategorier. 


Så forakter man andre, basert 

på riter, på det man ser, hører og tenker. 
Man holder på sitt og tenker at 
motparten er en tosk! 


På ett og samme grunnlag mener man 

at jeg er ekspert, den andre er en tosk”. 

Man hevder selv å være ekspert, men forakter 

den andre, og begge sier det samme om hverandre.” 
Kalahavivadasutta, Suttanipata 4, 11 


117. Hvorfor gir Buddha undervisning? 


En forstandig person som er ærlig, oppriktig og rettsindig kan komme til meg, 
så skal jeg gi ham veiledning og undervisning. Hvis han da praktiserer det han 
har fått lære, vil han i løpet av syv år oppnå det som folk med rette forlater 
hjemmet og går ut i hjemløsheten for, det vil si målet for den høyeste livsførsel, 
og han vil vinne innsikt her og nå og leve i samsvar med denne. 

Nei, forresten, du kan se bort fra de syv årene, Nigrodha. Hvis han praktiserer 
i seks år, vil han nå målet. Du kan se bort fra de seks årene også. Hvis han prak- 
tiserer i fem år, fire år, tre år, to år, ett år, et halvt år eller i fjorten dager, vil han 
nå målet. Du kan forresten se bort fra de fjorten dagene også. Hvis han prakti- 

serer det han har fått lære, vil han 1 løpet av syv dager oppnå det som folk med 
rette forlater hjemmet og går ut i hjemløsheten for, det vil si målet for den 
høyeste livsførsel, og han vil vinne innsikt her og nå og leve i samsvar med 
denne. 

Nå tror du kanskje at jeg sier dette fordi jeg ønsker meg elever, Nigrodha. 
Men det er ikke slik du skal oppfatte det. Fortsett gjerne å lytte til den du 
tidligere har hatt som lærer. Da tror du kanskje at jeg vil plage dere med nye 
normer. Men det er ikke slik du skal oppfatte det. Fortsett gjerne å følge de 
samme normene du tidligere har fulgt. Så tror du kanskje at jeg vil ha dere til å 
endre levemåte. Men det er ikke slik du skal oppfatte det. Fortsett gjerne med 
den samme levemåten som før. Da tror du kanskje at jeg vil ha dere til å gjøre 
noe som dere tidligere har regnet som galt. Men det er ikke slik du skal oppfatte 
det. Det dere tidligere har regnet som galt, må dere gjerne fortsette å regne som 
galt. Eller du tror kanskje at jeg vil få dere bort fra noe dere tidligere har regnet 
som riktig og godt? Men det er ikke slik du skal oppfatte det. Det dere tidligere 
har regnet som riktig og godt, må dere gjerne fortsette å regne som riktig og 
godt. 

Derfor snakker jeg ikke for å få elever, plage dere med nye normer, få dere til 
å endre levemåte, få dere til å gjøre noe dere tidligere har regnet som galt, eller 
for å få dere bort fra noe dere tidligere har regnet som riktig og godt, Nigrodha. 
Men det finnes usunne egenskaper som forurenser, som fører til ny eksistens, 
som fører til sorg og vonde frukter og til ny tilblivelse, undergang og død hvis 
man ikke kvitter seg med dem. Min lære handler om hvordan man kan fri seg 
fra dem. Hvis dere praktiserer denne læren, blir dere kvitt de egenskapene som 
forurenser og de foredlende egenskapene vil bli styrket slik at de vokser og 
blomstrer, og dere vil vinne innsikt her og nå og leve i samsvar med denne. 

Fra Udumbarikasihanadasutta, Digha Nikaya 25 


118. Buddha krangler ikke med verden 


En gang Mesteren var 1 Savatthi, sa han: 

*Jeg krangler ikke med verden, munker. Men det hender at verden krangler 
med meg. Den som taler sannhet, krangler ikke med verden, munker. Det som 
andre vise menn ikke hevder, det hevder ikke jeg, heller. Og det som andre vise 
menn hevder, det hevder også jeg. 

Og hva er det som andre vise menn ikke hevder, munker, og som heller ikke 
jeg hevder? Ingen vise menn hevder at former er varige, bestandige, evige og 
uforanderlige av natur. Det hevder heller ikke jeg at de er. Ingen vise menn 
hevder at følelser, identifikasjoner, reaksjoner eller skjelneevne er varige, be- 
standige, evige og uforanderlige av natur. Det hevder heller ikke jeg at de er. 
Dette er slikt som verken jeg eller andre vise menn hevder. 

Og hva er det som andre vise menn hevder, munker, og som også jeg hevder? 
Vise menn hevder at former er uvarige, ubestandige, flyktige og foranderlige av 
natur. Det hevder også jeg at de er. Vise menn hevder også at følelser, identi- 
fikasjoner, reaksjoner og skjelneevne er uvarige, ubestandige, flyktige og foran- 

derlige av natur. Det hevder også jeg at de er. Dette er slikt som både jeg og 
andre vise menn hevder. 

Den som er kommet fram til sannheten, har våknet opp til verdens natur, 
munker. Når han har våknet opp til den, forstår han den fullt ut. Deretter for- 
klarer og underviser han andre i den, og han redegjør, belyser, analyserer og 
legger den fram slik at den blir lett å forstå for andre. 

Hvordan er da denne verdens natur som den som er kommet fram til sann- 
heten, har våknet opp til og forstått fullt ut, og som han forklarer, underviser, 
redegjør, belyser, analyserer og legger fram slik at den blir lett å forstå for 
andre? 

Form er et element i verdens natur, munker, og dette har den som er kommet 
fram til sannheten, våknet opp til og forstått fullt ut. Dette forklarer, underviser, 
redegjør, belyser, analyserer og legger han fram slik at det blir lett å forstå for 
andre. 

Hvis noen likevel ikke forstår dette når det blir forklart for ham, hva skal jeg 
da gjøre med en slik tåpelig og ordinær person som er blind og uten evne til å 
se, som intet ser og intet forstår? 

Følelser, identifikasjoner, reaksjoner og skjelneevne er også elementer 1 ver- 
dens natur, munker, og dette har den som er kommet fram til sannheten, våknet 
opp til og forstått fullt ut. Dette forklarer, underviser, redegjør, belyser, analy- 
serer og legger han fram slik at det blir lett å forstå for andre. 

Hvis noen likevel ikke forstår dette når det blir forklart for ham, hva skal jeg 
da gjøre med en slik tåpelig og ordinær person som er blind og uten evne til å 
se, som intet ser og intet forstår? 

Det er som en blå eller hvit lotus som er født under vann og vokst opp under 
vann, men strekker seg opp over overflaten der de blomstrer og står der uten å 
være tilsølt av en eneste vanndråpe, munker. Slik er også den som er kommet 
fram til sannheten. Han er født i verden og har vokst opp i verden, men strekker 
seg opp over verden og blir ikke tilsølt av den.” 

Pupphasutta, Samyutta Nikaya 3, 1, 10, 2 (PTS 3, 138) 


119. Hva er sannhet? Lignelsen om de blinde og elefanten 


Slik har jeg hørt det: 

En gang var Mesteren i Savatthi og bodde i Anathapindikas park Jetalunden. 
På den tiden var det også mange asketer og brahmaner fra andre sekter i 
Savatthi. De hadde forskjellige meninger og synspunkter, holdt på forskjellige 
teorier og hver av dem pukket standhaftig på sine egne meninger. 

Noen mente at verden var evig, at bare dette var sant og alt annet var løgn. 
Andre mente at verden ikke var evig. Noen mente at verden var avgrenset, 
andre at den var uten grenser. Noen mente at kropp og sjel var det samme, andre 
at kroppen var en ting og sjelen noe annet. Noen mente at den som er kommet 
fram til sannheten, eksisterer etter døden, andre at han ikke eksisterer etter 
døden, andre at han både eksisterer og ikke eksisterer etter døden og atter andre 

igjen at han verken eksisterer eller ikke eksisterer etter døden. Og alle hevdet at 
bare dette var sant og alt annet var løgn. 

Slik drev de og kranglet og kjeftet og diskuterte høylytt og kom med mange 
sårende utfall mot hverandre og hver av dem påsto at "jeg har rett og du tar 
feil”. 

Noen munker hadde vært inne i byen og hørt dette spetakkelet, og de fortalte 
det til Mesteren. 

*De som tilhører disse forskjellige sektene og skolene er blinde, munker. De 
vet ikke hva som er sannhet og de vet ikke forskjell på sant og usant. Men til 
tross for at de ikke vet hva som er sannhet, kjefter og krangler de med hver- 
andre. 

Det var en gang en konge her i Savatthi som ga beskjed om å samle sammen 
alle i byen som var født blinde. Da det var gjort, lot han de blinde bli ført bort til 
en elefant. En av de blinde fikk kjenne på hodet til elefanten. 'Dette er en ele- 
fant,” sa de til ham. En annen fikk kjenne på øret, en annen på en støttann, en 
annen på snabelen, foten, halen og haledusken, og til hver og en av dem sa de: 
*Dette er en elefant.” 

Så gikk kongen bort til de blinde og spurte: 

*Nå, mine herrer, vet dere hvordan en elefant er?” 

*Det vet vi, herre konge.” 

*Fortell meg da hvordan elefanten er,” sa kongen til dem.. 

*En elefant er som en stor krukke,” sa han som hadde kjent på hodet. 

*Nei, en elefant er som en stor, flat kurv,” sa han som hadde kjent på øret. 

Han som hadde kjent på støttannen, protesterte og sa at en elefant er som en 
plogspiss, han som hadde kjent på snabelen, sammenlignet den med en plog, 
han som hadde kjent på kroppen, sammenlignet den med et kornmagasin, han 
som hadde kjent på foten, sammenlignet elefanten med en søyle, han som hadde 
kjent på halen, sammenlignet med et tau og han som hadde kjent på haledusken, 
sa at en elefant er som en feiekost. 

Så ga de seg til å protestere og krangle med hverandre, og til slutt barket de 
sammen i slagsmål på tørre never. Kongen moret seg stort over dette, munker. 

Slik er det også med alle disse som krangler, kjefter og diskuterer høylytt og 
kommer med mange sårende utfall mot hverandre, mens hver og en av dem 
påstår at jeg har rett og du tar feil”, munker”. 

Fra Pathamananatitthiyasutta, Udana 6, 4 (PTS 66) 


120. Grunnlaget for å kunne hjelpe andre 


Det nytter ikke å forsøke å trekke en annen opp av sumpen hvis du sitter fast i 
sumpen selv, Cunda. Men hvis du selv står på fast grunn, da kan du trekke en 
annen opp av sumpen. 

Fra Sallekhasutta, Majjhima Nikaya 8 

121. Om å hjelpe seg selv og hjelpe andre 


En gang oppholdt Mesteren seg blant sumbhaene, en av byene deres som het 
Sedaka. Der henvendte Mesteren seg til munkene og sa: 

*Det var en gang en stavakrobat som satte opp en høy bambusstav og sa til 
læregutten sin: 

*Kom her, kjære Medakathalika. Klyv opp denne bambusstaven og still deg 
oppå skuldrene mine..” 

*Ja vel, lærer,” sa han, og gjorde som læreren hans hadde sagt. 

Og akrobaten sa videre: 

"Ta godt vare på meg, Medakathalika, så skal jeg ta godt vare på deg. Når vi 
passer på hverandre og tar godt vare på hverandre, kan vi vise kunstene våre, 
tjene penger og komme trygt ned fra bambusstaven igjen.” 

Men læregutten Medakathalika svarte: 

*Jeg er ikke helt enig, lærer. Ta heller godt vare på deg selv, lærer. så skal jeg 
ta godt vare på meg selv. Når vi passer på oss selv og tar godt vare på oss selv, 
kan vi vise kunstene våre, tjene penger, og komme trygt ned fra bambusstaven 
igjen.” 

Slik skal det gjøres,” sa Mesteren. 

*Det er som læregutten Medakathalika sa. Tren oppmerksomhet med tanke på 
å ta vare på deg selv. Men tren også oppmerksomhet med tanke på å ta vare på 
andre. Tar du vare på deg selv, tar du vare på andre. Og tar du vare på andre, tar 
du vare på deg selv. 

Men hvordan tar du vare på andre ved å ta vare på deg selv? Det er ved 
praksis og regelmessig trening. Slik tar du vare på andre ved å ta vare på deg 
selv. 

Og hvordan tar du vare på deg selv ved å ta vare på andre? Det gjør du ved å 
vise tålmodighet, føre et ikke-voldelig liv og fylle sinnet med vennlighet og 
medfølelse. Slik tar du vare på deg selv ved å ta vare på andre.” 

Sedakasutta, Samyutta Nikaya 5, 3, 2, 9 (PTS 5, 168) 

Etikk 


122. Etiske normer 


Og hvordan har en munk fullkommen moral, store konge? 

Her har du en munk, store konge, som lar være å ta liv og holder seg langt 
unna slike ting. Han har lagt fra seg sverd og pisk, han er vennlig og beskjeden 
og lever med omtanke for alle levende veseners beste. Dette hører med 1 hans 
moral. 

Han lar være å ta det som ikke blir gitt og holder seg langt unna slike ting. 
Han tar imot hva han får, og ønsker ikke noe annet, og lever i ærlighet med et 
rent hjerte. Dette hører også med i hans moral. 

Han lar være å oppføre seg dårlig og lever et rent liv. Han gir avkall på sek- 
sualitet og på vulgære fornøyelser. Dette hører også med 1 hans moral. 

Han lar være å lyve og holder seg langt unna slike ting. Han er sannferdig, 
ærlig, redelig og pålitelig. Han er en som ikke bedrar verden. Dette hører også 
med i hans moral. 

Han lar være å baktale andre og holder seg langt unna slike ting. Om han 
hører noe her, går han ikke og forteller det til andre bare for å skape splid. Og 
det han hører der, kommer han heller ikke tilbake hit og forteller, bare for å 
skape splid. Han er en som forener de splittede og oppmuntrer de enige. Han 
foretrekker enighet, gleder og fryder seg ved enighet og sier slikt som bidrar til 
enighet. Dette hører også med i hans moral. 

Han lar være å tale sårende ord og holder seg langt unna slike ting. Hans ord 
er milde, vennlige og høflige, de går til hjertet, gjør godt å høre og er til glede 
og behag for mange. Ja, slike ord er det han taler. Dette hører også med i hans 
moral. 

Han farer ikke med tomt snakk og pjatt, men holder seg langt unna slike ting. 
Han taler nyttige ord til rett tid og i samsvar med fakta, han snakker om læren 
og om treningsdisiplinen. Han er en som taler minneverdige, begrunnede, nyt- 
tige og meningsfylte ord til rett tid. Dette hører også med i hans moral. 

Fra Samaniniaphalasutta, Digha Nikaya 2 


123. Åtte faktorer som gir næring til lykken 


Det finnes åtte faktorer som fører til gode og sunne resultater, som gir næring til 
lykken og har himmelske kvaliteter, som resulterer i lykke og fører til him- 
melen, munker, og som gir etterlengtede, tiltalende, gunstige, nyttige og lyk- 
kelige resultater. Hvilke åtte? 

Sett at en elev av den edle tar tilflukt i Buddha. Da er dette den første fak- 
toren som fører til gode og sunne resultater, som gir næring til lykken og har 

himmelske kvaliteter, som resulterer 1 lykke og fører til himmelen, munker, og 
som gir etterlengtede, tiltalende, gunstige, nyttige og lykkelige resultater. 

Sett videre at en elev av den edle tar tilflukt i læren. Da er dette den andre 
faktoren som fører til gode og sunne resultater, som gir næring til lykken og har 
himmelske kvaliteter, som resulterer 1 lykke og fører til himmelen, munker, og 
som gir etterlengtede, tiltalende, gunstige, nyttige og lykkelige resultater. 

Sett videre at en elev av den edle tar tilflukt 1 fellesskapet. Da er dette den 
tredje faktoren som fører til gode og sunne resultater, som gir næring til lykken 
og har himmelske kvaliteter, som resulterer i lykke og fører til himmelen, mun- 
ker, og som gir etterlengtede, tiltalende, gunstige, nyttige og lykkelige resul- 
tater. 

Det finnes fem store gaver, munker, de beste gaver man kan gi, gaver som har 
en lang tradisjon bak seg og som det ikke hefter noe urent ved verken i fortid, 
nåtid eller framtid, og som ikke blir klandret av forstandige brahmaner og filo- 
sofer. Hvilke fem? 

Sett at en elev av den edle lar være å drepe. Da skjenker han utallige levende 
vesener trygghet, frihet fra fiendskap og frihet fra vold. På den måten får han 
også selv trygghet, frihet fra fiendskap og frihet fra vold. Dette er den første av 
de fem store gavene, munker, og det er den fjerde faktoren som fører til gode og 
sunne resultater. 

Sett videre at en elev av den edle lar være å ta det som ikke blir gitt ham, at 
han avstår fra seksuelle overtredelser, fra urett tale og fra å bli beruset. Da 
skjenker han utallige levende vesener trygghet, frihet fra fiendskap og frihet fra 
vold. På den måten får han også selv trygghet, frihet fra fiendskap og frihet fra 
vold. Dette er de fire andre store gavene, munker, de beste gaver man kan gi, 
gaver som har en lang tradisjon bak seg og som det ikke hefter noe urent ved 
verken i fortid, nåtid eller framtid, og som ikke blir klandret av forstandige 
brahmaner og filosofer. Dette er også de gjenværende fire faktorene som fører 
til gode og sunne resultater, som gir næring til lykken og har himmelske kvali- 
teter, som resulterer i lykke og fører til himmelen, munker, og som gir etter- 
lengtede, tiltalende, gunstige, nyttige og lykkelige resultater. 

Abhisandasutta, Anguttara Nikaya 8, 4, 9 (PTS 4, 245) 


124. Ti usunne og ti sunne væremåter 


Slik har jeg hørt det: 

En gang da Mesteren var i Pava, holdt han til i smeden Cundas mangolund. 
Da kom Cunda bort til Mesteren, hilste høflig på ham og satte seg ned hos ham. 
Mesteren spurte ham: 

*Hvilke renselsesriter foretrekker du, Cunda?” 

*Jeg foretrekker de renselsesritene som proklameres av brahmanene fra vest, 
de som bærer vannkrukker og kranser av vannliljer, de som tilber ilden og fore- 
tar renselse med vann.” 

*Hvordan er disse renselsesritene, Cunda?” 

*Disse brahmanene sier: *Kom her, min gode mann. Stå tidlig opp og berør 
marken. Hvis du ikke berører marken, skal du berøre fersk kumøkk. Hvis du 
ikke berører fersk kumøkk, skal du berøre grønt gras. Hvis du ikke berører grønt 
gras, skal du tilbe ilden. Hvis du ikke tilber ilden, skal du hedre solen med 
håndflatene mot hverandre. Hvis du ikke gjør det, skal du bade tre ganger om 
dagen.” Dette er de renselsesritene som brahmanene i vest proklamerer, og det 
er disse jeg foretrekker.” 

"Disse brahmanene fra vest har helt andre renselsesriter enn renselsene i den 
edles treningsdisiplin, Cunda.” 

*Hvordan er da renselsene den edles treningsdisiplin? Det ville være fint om 
du ville forklare meg hvordan disse renselsene er, Mester.” 

"Følg da godt med og hør etter, så skal jeg si det, Cunda.” 

*Ja vel, Mester,” svarte Cunda. 

Mesteren sa: 

*Du kan bli uren på tre måter ved bruk av kroppen, på fire måter ved bruk av 
talen og på tre måter ved bruk av sinnet. 

Hvordan kan du bli uren på tre måter ved bruk av kroppen, Cunda? 

Den ene er å drepe levende vesener, det er å være grusom og mordlysten, ha 
blod på hendene og ikke ha noen medfølelse med levende vesener. 

Den andre er å ta det som ikke blir gitt oss, det er når vi har lyst til å stjele og 
tar det andre eier uten at de har gitt oss det, uansett om det skjer i en landsby 
eller ute i skogen. 

Den tredje er å misbruke seksualitet, det vil si å ha seksuell omgang med 
noen som står under foreldrenes eller slektningenes verge, som står under 
lovens verge, som er gift eller forlovet. 

Slik kan du bli uren på tre måter ved bruk av kroppen. 

Hvordan kan du bli uren på fire måter ved bruk av talen, Cunda? 

Den ene er å lyve. Hvis du blir bedt om å avlegge vitnemål for byrådet, for 
retten, 1 familien, i lauget eller for kongens råd, og du blir bedt om å si hva du 
vet, lyver du med vitende og vilje hvis du sier at du vet når du ikke vet eller at 
du ikke vet når du vet, eller hvis du sier at du har sett når du ikke har sett eller at 
du ikke har sett når du har sett, uansett om du lyver for selv å ha fordel av det 
eller om du lyver for å beskytte andre, eller om du lyver for å høste materielle 
fordeler. 

Den andre er sladder, det vil si at hvis du hører noe her, går du og forteller det 
til andre for å skape splid, eller hvis du har hørt noe fra andre, så kommer du hit 
og forteller det for å skape splid. På den måten splitter du de som var enige og 
forsterker kløften mellom dem som allerede var splittet. Du frydes og godter 
deg over uvennskap og du gjør hva du kan for å skape uvennskap mellom andre 
og holde det ved like. 

Den tredje er å føre sårende tale, det vil si at du er frekk og grov i munnen, 
snakker uhøflig og nedsettende om andre og ypper til strid og forstyrrelser. 

Den fjerde er å fare med tomt snakk og pjatt, snakke 1 utide, snakke om slikt 
som ikke er sant og snakke om slikt som står i strid med læren og trenings- 
disiplinen. Det er å skravle i utide om alle slags meningsløse og uviktige ting og 
slikt som ikke er bryet verd å kaste bort tiden på. 

Slik kan du bli uren på fire måter ved bruk av talen. 

Hvordan kan du bli uren på tre måter ved bruk av sinnet, Cunda? 

Den ene er å være grådig, at vi tenker: *Jeg skulle ønske det var mitt!”, når vi 
ser andre eier noe. 

Den andre er å være ondsinnet, det vil si å ha onde tanker om andre og ønske 
at de skulle bli drept, utryddet, utslettet og ikke lenger være til. 

Den tredje er skadelige oppfatninger og forvrengte holdninger, som for 
eksempel at gaver og ofringer er uten positive virkninger, gode og dårlige 
handlinger får intet resultat og ingen frukt. Omsorg for foreldrene er ikke til 
noen nytte. Verken denne verden eller noen annen verden eksisterer, og det er 
ingen som blir gjenfødt. Ingen filosof eller brahman her i verden er fullkommen 
og ingen av dem har nådd fullkommenheten. Og ingen av dem har selv forstått 
denne og den andre verden, slik at de har noe å belære andre om. 

Slik kan du bli uren på tre måter ved bruk av sinnet. 

Dette er de ti usunne væremåtene, Cunda. En som lever på denne måten, er 
uren uansett om han står tidlig opp og berører marken eller ikke. Han er uren 
uansett om han berører fersk kumøkk eller ikke. Han er uren uansett om han 
berører grønt gras eller ikke. Han er uren uansett om han dyrker ilden eller ikke. 
Han er uren uansett om han hedrer solen med håndflatene mot hverandre eller 
ikke, og han er uren uansett om han bader tre ganger om dagen eller ikke. 
Hvorfor? Jo, fordi disse ti usunne væremåtene er urene og de skaper urenhet. 
Den som følger disse ti usunne væremåtene, vil havne 1 helvete, i dyrisk 
tilstand, bli et spøkelse eller komme i vonde kår, sier jeg. 

Du kan bli ren på tre måter ved bruk av kroppen, på fire måter ved bruk av 
talen og på tre måter ved bruk av sinnet. 

Hvordan kan du bli ren på tre måter ved bruk av kroppen, Cunda? 

Den ene er å la være å ta liv og holde seg langt unna slike ting. Det er å legge 
fra seg sverd og pisk, være vennlig og beskjeden og leve med omtanke for alle 
levende veseners beste 

Den andre er å la være å ta det som ikke blir gitt og holde seg langt unna slike 
ting. Det er å la være å få lyst til å stjele og ta det andre eier uten at de har gitt 
oss det, uansett om det skjer 1 en landsby eller ute i skogen. 

Den tredje er å ikke misbruke seksualitet, det vil si å unngå å ha seksuell 
omgang med noen som står under foreldrenes eller slektningenes verge, som 
står under lovens verge, som er gift eller forlovet. 

Slik kan du bli ren på tre måter ved bruk av kroppen. 

Hvordan kan du bli ren på fire måter ved bruk av talen, Cunda? 

Den ene er å la være å lyve. Hvis du blir bedt om å avlegge vitnemål for 
byrådet, for retten, i familien, i lauget eller for kongens råd, og du blir bedt om å 
si hva du vet, lyver du ikke hvis du sier at du vet når du vet eller at du ikke vet 
når du ikke vet, eller hvis du sier at du har sett når du har sett eller at du ikke har 
sett når du ikke har sett. Du lyver ikke med vitende og vilje for selv å ha fordel 
av det eller for å beskytte andre, og heller ikke for å høste materielle fordeler. 

Den andre er å holde seg unna sladder og baktalelser. Det vil si at hvis du 
hører noe her, går du ikke og forteller det til andre bare for å skape splid. Og det 
du hører der, kommer du heller ikke tilbake hit og forteller, bare for å skape 

splid. Du er en som forener de splittede og oppmuntrer de enige. Du foretrekker 
enighet, gleder og fryder seg ved enighet og sier slikt som bidrar til enighet. 

Den tredje er å la være å tale sårende ord og holde seg langt unna slike ting. 
Ordene dine er milde, vennlige og høflige, de går til hjertet, gjør godt å høre og 
er til glede og behag for mange. Ja, slik skal du snakke. 

Den fjerde er å ikke fare med tomt snakk og pjatt, men holde seg langt unna 
slike ting. Du sier nyttige ord til rett tid og i samsvar med fakta, du snakker om 
læren og om treningsdisiplinen. Du er en som sier minneverdige, begrunnede, 
nyttige og meningsfylte ord til rett tid. 

Slik kan du bli ren på fire måter ved bruk av talen. 

Hvordan kan du bli ren på tre måter ved bruk av sinnet, Cunda? 

Den ene er å ikke være grådig, at vi ikke tenker: "Jeg skulle ønske det var 
mitt!”, når vi ser andre eier noe. 

Den andre er å ikke være ondsinnet, det vil si å ikke ha onde tanker om andre 
og heller ikke ønske at de skulle bli drept, utryddet, utslettet og ikke lenger være 
til. 

Den tredje er å ha rett syn og gode holdninger, som for eksempel at gaver og 
ofringer har positive virkninger, at gode og dårlige handlinger bærer frukt og gir 
resultater. Det er også å innse at omsorg for foreldrene er en god ting, og heller 
ikke mene at verken denne verden eller noen annen verden eksisterer, og at det 
er heller ingen som blir gjenfødt. Det er også å mene at det finnes filosofer og 
brahmaner her 1 verden som er fullkomne og har nådd fullkommenheten, og 
likeså at de selv har forstått denne og den andre verden, slik at de har noe å 
belære andre om. 

Slik kan du bli ren på tre måter ved bruk av sinnet. 

Dette er de ti sunne væremåtene, Cunda. En som lever på denne måten, er ren 
uansett om han står tidlig opp og berøre marken eller ikke. Han er ren uansett 
om han berører fersk kumøkk eller ikke. Han er ren uansett om han berører 
grønt gras eller ikke. Han er ren uansett om han dyrker ilden eller ikke. Han er 
ren uansett om han hedrer solen med håndflatene mot hverandre eller ikke, og 
han er ren uansett om han bader tre ganger om dagen eller ikke. Hvorfor? Jo, 
fordi disse ti sunne væremåtene er rene og de skaper renhet. Den som følger 
disse ti sunne væremåtene, vil komme blant gudene, blant menneskene eller i 
gode kår på annet vis, sier jeg.” 

Da Cunda hadde hørt dette, sa han: 

"Utmerket, Mester, utmerket! Det er som å rette opp det som var blitt veltet, 
eller som å åpenbare det som var skjult. Det er som å vise veien til en som var 
gått vill, eller som å bære lys inn i mørket, slik at den som har øyne kan se det 
som er der. Nettopp slik har du forklart sannheten på mange måter, Mester. Nå 
tar jeg tilflukt i deg, Mester, i læren og i munkefellesskapet. Vær så snill å regne 
meg som en legvenn, Mester, som har tatt tilflukt fra i dag av og så lenge jeg 
lever.” 

Cundasutta, Anguttara Nikaya 10, 17, 10 (PTS 5, 262) 

125. Bevare nestekjærligheten 


*Hvis noen skulle slå dere med nevene, med steiner, stokker eller sverd, skal 
dere løsrive dere fra negative ønsker og tanker. Øv dere heller på denne måten: 
*Jeg vil ikke tenke vonde tanker eller si noe vondt ord. Jeg vil bevare min neste- 
kjærlighet og omtanke for andre, og ikke bli sint.” [....] 

Andre kan snakke til dere på fem måter, munker. De kan snakke i tide eller i 
utide, de kan snakke sant eller usant, de kan snakke høflig eller uhøflig, de kan 
snakke om det som er nyttig eller om det som er unyttig og de kan snakke med 
et vennlig sinn eller med hat 1 sinnet. Og det samme gjelder for dere selv, når 
dere snakker til andre. Dere kan snakke i tide eller i utide, dere kan snakke sant 
eller usant, dere kan snakke høflig eller uhøflig, dere kan snakke om det som er 
nyttig eller om det som er unyttig og dere kan snakke med et vennlig sinn eller 
med hat i sinnet. 

Derfor bør dere trene slik munker: 

*Jeg vil ikke tenke vonde tanker eller si noe vondt ord. Jeg vil bevare min 
nestekjærlighet, og omtanke for andre, og ikke bli sint. Jeg vil tenke vennlige 
tanker om denne personen, og videre vil jeg omfavne hele verden med store, 
omfattende og grenseløse tanker uten hat og uten motvilje, som om den skulle 
være en liten pose av katteskinn.” 

Slik skal dere trene, munker. 

Tenk deg at du blir overfalt av røvere som sager av deg lem etter lem med en 
grov tømmermannsag. Hvis du da føler hat, følger du ikke min lære. 

Derfor bør dere trene slik munker: 

*Jeg vil ikke tenke vonde tanker eller si noe vondt ord. Jeg vil bevare min 
nestekjærlighet og omtanke for andre, o ikke bli sint. Jeg vil tenke vennlige 
tanker om denne personen, og videre vil jeg omfavne hele verden med store, 
omfattende og grenseløse tanker uten hat og uten motvilje, som om den skulle 
være en liten pose av katteskinn.” 

Slik skal dere trene, munker.” 

Fra Kakacupamasutta, Majjhima Nikaya 21 


126. Gi slipp på hatet 


"Han hånte meg og slo meg, 
beseiret meg og plyndret meg.” 
Hos de som går og tenker slik 
tar hatet aldri slutt. 


"Han hånte meg og slo meg, 
beseiret meg og plyndret meg.” 
Hos de som ikke tenker slik 
dør hatet stille bort. 

For aldri kan vel dette skje: 
at hat tar slutt av mere hat. 
Av vennlighet tar hatet slutt, 
det er en evig lov. 
Dhammapada 3 — 5 


127. Den gylne regel 


Alle skjelver for voldsbruk, 
alle er redd for å dø. 

Sett deg derfor i andres sted 
og la være å slå eller drepe. 


Alle skjelver for voldsbruk, 

alle har livet kjært. 

Sett deg derfor i andres sted 

og la være å slå eller drepe. 
Dhammapada 129 — 130 


128. Den gylne regel i praksis 


Slik har jeg hørt det. 

En gang var Mesteren på vandring i landet Kosala sammen med en stor flokk 
munker. Da kom han til en landsby som het Bambusporten, der alle innbyg- 
gerne tilhørte brahman-klassen. Folk i byen fikk høre dette: 

*Den ærverdige filosofen Gotama Sakya-sønn som har utgått fra Sakya- 
klanen, har visst kommet hit til byen. Og Gotama har godt ry. Det sies om ham 
at han er en ærverdig Mester som har våknet fullt og helt ved egen hjelp, at han 
har fullkommen visdom og levemåte og at han er lykkelig. Han er en som 
kjenner verden, — en uforlignelig trener for folk som kan trenes, — guders og 
menneskers lærer, en våken Mester. Han forstår denne verden til fullkommenhet 
med alle dens engler, demoner, guder, brahmaner, filosofer, fyrster og andre 
mennesker, og alt som finnes for øvrig. Han underviser 1 en lære som er vakker 
på begynnelsen, vakker på midten og vakker på slutten, som er hel og komplett 
både i form og innhold, og han forklarer hvordan man kan praktisere en ren og 
edel livsførsel. Det er sannelig godt å se slike fullkomne!” 

Så gikk landsbyens borgere, som alle var brahmaner, dit hen hvor Mesteren 
var. Da de kom dit, var det noen som hilste ham ærbødig og satte seg ned ved 
siden av ham. Noen konverserte høflig med ham før de satte seg, og andre hilste 
ham først ved å legge håndflatene mot hverandre og løfte dem mot ham. Noen 
presenterte seg før de satte seg ned, og atter andre satte seg bare uten å si noe. 

Da de hadde satt seg, sa de til Mesteren: 

*Vi liker å bo sammen med familiene våre, Gotama. Vi setter pris på sandel- 
tre og vi liker å pynte oss med kranser, bruke salver og omgi oss med vellukt. Vi 
liker å bruke sølv og gull, og vi håper å komme til lykkens land i himmelen etter 
at vi er døde. Kan du gi oss en lære som passer for oss, Gotama?” 

*Ja, mine herrer. Hør etter og følg godt med, så skal jeg forklare en lære som 
passer for dere og som dere kan ha nytte av.” 

*Ja vel, Mester,” svarte brahmanene. Mesteren sa: 

*Hva slags lære kan dere da ha nytte av, mine herrer? Den edles elev tenker 
som så: *Selv vil jeg Jo leve og ikke dø, jeg vil ha det godt og ikke vondt. Hvis 
noen derfor skulle drepe meg og gjøre meg vondt, ville jeg ikke like det. Og 
dersom jeg skulle drepe en annen og gjøre ham vondt, ville han på sin side ikke 
like det. For det som jeg selv synes er vondt og ubehagelig, er vondt og ube- 
hagelig for andre også. Hvordan kan jeg da gjøre noe slikt mot andre?” 

Den som tenker slik, dreper ikke noen, og han overtaler andre til ikke å drepe 
noen. Han taler varmt om å la være å drepe. På denne måten blir hans livsførsel 
ren. 

Videre tenker han: *Jeg vil ikke like at noen stjeler noe fra meg. Hvis jeg 
skulle stjele noe fra en annen, vil han på sin side ikke like det. For det som jeg 
selv synes er vondt og ubehagelig, er vondt og ubehagelig for andre også. Hvor- 
dan kan jeg da gjøre noe slikt mot andre?” 

Den som tenker slik, stjeler ikke, og han overtaler andre til ikke å stjele. Han 
taler varmt om å la være å stjele. På denne måten blir hans livsførsel ren. 

Videre tenker han: "Jeg vil ikke like at noen har omgang med min hustru. 
Hvis jeg skulle ha omgang med en annens hustru, vil han på sin side ikke like 
det. For det som jeg selv synes er vondt og ubehagelig, er vondt og ubehagelig 
for andre også. Hvordan kan jeg da gjøre noe slikt mot andre?” 

Den som tenker slik, lar andres hustruer være i fred, og han overtaler andre til 
å la andres hustruer være i fred. Han taler varmt om å la andres hustruer være i 
fred. På den måten blir hans livsførsel ren. 

Videre tenker han: *Jeg liker ikke at noen lyver for meg, baktaler meg, skjel- 
ler meg ut eller plager meg med tomprat og skravling. Hvis jeg skulle lyve for 
andre, baktale dem, skjelle dem ut eller plage dem med tomprat og skravling, 
vil de på sin side ikke like det. For det som jeg selv synes er vondt og ubeha- 
gelig, er vondt og ubehagelig for andre også. Hvordan kan jeg da gjøre noe slikt 
mot andre?” 

Den som tenker slik, lar være å lyve, baktale eller skjelle ut andre og han lar 
være å plage dem med tomprat og skravling, og han overtaler andre til å la slikt 
snakk være. Han taler varmt om å la være å lyve, baktale eller skjelle ut andre 
eller plage noen med tomprat og skravling. På den måten blir hans livsførsel 
ren. 
Videre vil han ha full tillit til Buddha og tenke: "Han er en ærverdig Mester 
som har våknet fullt og helt ved egen hjelp, han har fullkommen visdom og 
levemåte og han er lykkelig. Han er en som kjenner verden, — en uforlignelig 
trener for folk som kan trenes, — guders og menneskers lærer, en våken Mester.” 

Han vil ha full tillit til læren og tenke: *Den læren som Mesteren har forklart 
så tydelig, er noe som alle selv kan se. Den gir resultater her og nå, innbyr til 
innsyn, fører til målet og forstandige mennesker kan selv finne ut av den.” 

Og han vil ha full tillit til fellesskapet av Mesterens elever og tenke: *Felles- 
skapet av Mesterens elever, det vil si de fire parene av personer eller de åtte 
menneskene, viser god oppførsel og har edel levemåte, de følger den rette vei 
uten overtredelser. Dette fellesskapet fortjener heder, gjestfrihet, gaver og res- 
pekt. Dette er den beste åker å så 1 for å høste gode fortjenester. 

På denne måten får han et etisk grunnlag som bidrar til konsentrasjon, og 
med et slikt grunnlag kan han si at han er sikret mot å havne i helvete eller bli 
gjenfødt som dyr eller spøkelse. Han er kommet ut i strømmen og er på sikker 
vei mot full oppvåkning.” 

Da Mesteren hadde sagt dette, sa brahmanene: 

"Utmerket, Mester, utmerket! Det er som å rette opp det som var blitt veltet, 
eller som å åpenbare det som var skjult. Det er som å vise veien til en som var 
gått vill, eller som å bære lys inn i mørket, slik at den som har øyne kan se det 
som er der. Nettopp slik har du forklart sannheten på mange måter, Mester. Nå 
tar vi tilflukt i deg, Mester, i læren og i munkefellesskapet. Vær så snill å regne 
oss som legvenner, Mester, som har tatt tilflukt fra i dag av og så lenge vi 
lever.” 

Veludvareyyasutta, Samyutta Nikaya 5, 11, 1, 7 (PTS 5, 352) 


129. Spor i stein, sand og vann 


Hva slags person er som spor i stein? 

Det er en person som ofte blir sint, og når han først er blitt sint, varer det 
lenge før sinnet går over. Det er som spor i stein. Det tar lang tid før vind og 
vann visker dem ut. Slik er det også med en bråsint eller langsint person. 

Hva slags person er som spor i sand? 

Det er en person som ofte blir sint, men sinnet hans går snart over. Det er som 
spor i sand. Det tar ikke lang tid før vind og vann visker dem ut. Slik er det også 
med en bråsint person som ikke er langsint. 

Hva slags person er som spor i vann? 

Det er en person som er vennlig og forsonlig og prøver å oppnå enighet selv 
når andre kjefter og er aggressive og uvennlige mot ham. Det er som spor i 
vann. De forsvinner og blir borte på et øyeblikk. Slik er det også med en person 
som er vennlig og forsonlig og prøver å oppnå enighet selv når andre kjefter og 
er aggressive og uvennlige mot ham. 

Puggalapaninatti PTS 32 

130. Gi gaver uten å gjøre forskjell på noen! 


Dette ble sagt av Mesteren, jeg har hørt at den ærverdige sa det: 

*Det finnes tre slags personer i verden. Hvilke tre? Han som er som en tørke, 
han som er som lokale regnbyger og han som er som et omfattende regnvær. 

Hva slags person er det som er som en tørke, munker? Det er en person som 
ikke gir gaver til noen, som ikke gir mat, drikke, klær, transport, kranser, 
røkelse, parfyme, bolig eller lys til noen filosof eller brahman og heller ikke til 
fattige og trengende tiggere. Denne personen er som en tørke. 

Hva slags person er det som er som lokale regnbyger, munker? Det er en 
person som gir gaver til noen, men ikke til andre, som gir mat, drikke, klær, 
transport, kranser, røkelse, parfyme, bolig og lys til noen filosofer og 
brahmaner, men ikke til alle, til noen fattige og trengende tiggere, men ikke til 
alle. Denne personen er som lokale regnbyger. 

Hva slags person er det som er som et omfattende regnvær, munker? Det er 
en person som gir gaver til alle, som gir mat, drikke, klær, transport, kranser, 
røkelse, parfyme, bolig og lys til alle filosofer og brahmaner og til alle fattige 
og trengende tiggere uten å gjøre forskjell. Denne personen er som et om- 
fattende regnvær. 


Ikke til filosofer, ikke til brahmaner, ikke til trengende tiggere 
gir han noen gaver, verken mat eller drikke. 


En slik person er som en tørke og kalles en ussel fyr. 


Han deler med noen mens andre ikke får noe, 
og forstandige folk sier han er som lokale regnbyger. 


Den som har medfølelse med alt som lever, deler gjerne med andre. 
Han gir sine gaver med glede og oppfordrer også andre til å gi. 


Han er som en tordnende regnsky som øser ut regn i fossende strømmer 
over både berg og dal, over både høye og lave. 


Nettopp slik er den som har lagt seg opp midler med rettmessig flid, 
og metter de trengende med mat og med drikke. 


Dette har Mesteren sagt. Det har jeg hørt. 
Avutthikasutta, Itivuttaka 3, 3, 6 (PTS 64) 

131. Den som krenker andre, kommer selv til å bli 
krenket 


En dag samlet kong Ajatasattu av Magadha hele sin hær og invaderte riket til 
kong Pasenadi av Kosala. Han rykket fram helt til Kasi. Da fikk kong Pasenadi 
høre om dette, og han samlet sine hærstyrker og rykket ut og møtte kong Ajata- 
sattuss styrker i et stort slag ved Kasi. Kong Ajatasattu seiret i slaget, og kong 
Pasenadi måtte trekke seg tilbake til sin hovedstad Savatthi. 

Munker som gikk rundt i Savatthi for å motta matgaver, fikk høre om dette 
og fortalte Mesteren hva som hadde hendt. 

"Kong Ajatasattu av Magadha er en dårlig venn, en dårlig kamerat, en dårlig 
mann å omgås. Men kong Pasenadi av Kosala er en god venn, en god kamerat, 
en god mann å omgås. Siden kong Pasenadi tapte, kommer han ikke til å sove 
godt i natt, munker,” sa Mesteren. 


Seier er årsak til fiendskap, 

for den som har tapt, har det vondt. 
Lykkelig den som har fred i seg selv, 
som hever seg opp over vinning og tap. 


En tid senere møttes de to kongene til et nytt slag. [...] Men denne gangen var 
det kong Pasenadi som vant, og kong Ajatasattu ble tatt til fange. 

Da tenkte kong Pasenadi: 

"Selv om Ajatasattu har gått til angrep og påført meg skader uten at jeg på 
noen måte har provosert ham til det, så er han likevel min nevø. Han skal få 
slippe fra dette med livet, men jeg tar fra ham hele hans hær med elefanter, 
hester, stridsvogner og infanteri.” 

Og slik ble det. Da Mesteren fikk høre om dette, sa han: 


*Det er grenser for hvor mye 
du kan krenke en mann. 

Blir han tilstrekkelig krenket, 
vil han gjøre gjengjeld. 


Tosken tror han klarer seg godt 

så lenge ondskapen ikke bærer frukt. 
Men når ondskapen bærer frukt, 

da får han det ille. 


Drapsmenn finner drapsmannen, 
seierherren blir selv beseiret, 
anklageren blir selv anklaget, 
den som ypper til strid, 

kommer selv til å bli angrepet. 


Slik gir handlinger resultater, 

den som krenker andre, 
kommer selv til å bli krenket.” 
Pathama/dutiyasangamasutta Samyutta Nikaya 1, 3, 45 (PTS I, 82) 


132. Etiske råd til en ung mann 


Slik har jeg hørt det: 

En gang oppholdt Mesteren seg ved Ekornforingsplassen i Bambuslunden 
ved Rajagaha. Så hendte det at en ung borger ved navn Sigala sto tidlig opp en 
morgen og gikk ut av byen. Med vått hår og våte klær løftet han hendene og 
hedret alle himmelretningene, idet han vendte seg både mot øst, syd, vest, nord, 
ned og opp. 

Samme morgen sto Mesteren tidlig opp, kledde seg, tok bollen sin og ga seg 
på vei inn mot byen for å få mat. Han møtte Sigala og spurte ham hvorfor han 
sto der og hedret alle himmelretningene. 

Sigala svarte: 

*Da min far lå for døden, ba han meg hedre himmelretningene. Jeg respek- 
terer og høyakter min fars ord, og det er for å oppfylle hans ønsker at jeg utfører 
dette ritualet.” 

*Men i den edles treningssystem er det ikke på denne måten de seks himmel- 
retningene bør hedres, unge mann.” 

*Hvordan bør de seks himmelretningene hedres i den edles treningssystem, 
Mester? Det hadde vært fint om du kunne forklare meg det.” 

"Hør godt etter da, så skal jeg forklare det.” 

*Ja vel, Mester,” svarte Sigala. 

Mesteren sa: 

*Den edles elev lar være å gjøre fire urene handlinger, holder seg unna fire 
motivasjoner for onde handlinger og passer seg for seks måter å sløse bort eien- 
dommene sine på. Når han holder seg unna disse fjorten dårlige tingene, 
beskytter han de seks himmelretningene. Da er han også på god vei til å beseire 
begge verdener, og han blir vellykket både i denne verden og 1 den neste. Etter 
døden, når kroppen går 1 oppløsning, finner han lykke i himmelen. 

Hvilke fire urene handlinger er det han lar være å gjøre? 

Han dreper ikke noe som lever, unge mann, tar ikke det som ikke er gitt ham, 
avstår fra urettmessig seksualitet og lyver ikke. Disse fire urene handlingene lar 
han være. [...] 

Hvilke fire dårlige motivasjoner holder han seg unna? 

Onde handlinger er motivert av griskhet, fiendskap, dumhet og frykt. Men 
ettersom den edles elev ikke blir styrt av griskhet, fiendskap, dumhet eller frykt, 
blir han ikke motivert til å utføre slike dårlige handlinger. [...] 

Hvilke seks måter å sløse bort eiendommene sine på, er det som han passer 
seg for? 

Det er drikkfeldighet, det er å reke gatelangs i utide, det er å gå på artistopp- 
visninger, det er spill, dårlige venner og latskap. 

Her er seks ulemper som følger drikkfeldighet, unge mann: Pengene for- 
svinner før du vet ordet av det, det har lett for å bli mye krangel, helsen din blir 
ødelagt, du får dårlig rykte, du opptrer usømmelig og vettet ditt svekkes. 

Her er seks ulemper som du må regne med hvis du reker gatelangs 1 utide, 
unge mann: Du kan selv komme i farlige situasjoner, ingen passer på din kone 
og dine barn, ingen passer på det du eier, du kan bli mistenkt for å stå bak 
diverse forbrytelser, folk sier mye om deg som ikke er sant og du skaffer deg 
selv mye trøbbel. 

Her er seks ulemper ved artistoppvisninger, unge mann: Du blir for opptatt av 
å følge med på hvor det er dans, hvor det er sang, hvor det er musikk, hvor det 
er resitasjon, hvor det er rytmer og hvor det er trommer. 

Her er seks ulemper ved spill, unge mann: Vinner du, blir du upopulær. Taper 
du, gremmer du deg over pengene du mister. Pengene forsvinner fortere enn 
svint. Taler du i rådet, legger ingen vekt på det du sier. Venner og kolleger vil se 
ned på deg. Du blir lite populær som ekteskapskandidat, for folk sier at en 
spiller blir aldri noen god ektemann. 

Her er seks ulemper ved dårlige venner, unge mann: Hvilken som helst 
spiller, fyllesvin, drukkenbolt, svindler, bedrager og voldsmann kan kalle seg 
din venn og kamerat. 

Her er seks ulemper ved latskap, unge mann: Du orker ikke gjøre noe, fordi 
det er for kaldt, sier du. Du orker ikke gjøre noe, fordi det er for varmt, sier du. 
Du orker ikke gjøre noe, fordi det er for sent, sier du. Du orker ikke gjøre noe, 
fordi det er for tidlig, sier du. Du orker ikke gjøre noe, fordi du er for sulten, sier 
du. Du orker ikke gjøre noe, fordi du er for mett, ster du. Dermed får du ikke 
gjort noe av alt det du burde ha gjort. Du tjener ikke penger, og sparepengene 
smuldrer opp. [...] 


*For kaldt, for varmt 

for sent,” sier han. 

Han utsetter arbeidet 

og går glipp av lønnen. 
Men den som ikke bryr seg 
mer om kulde og varme 
enn om strå og halm, 

han får gjort det han skal 
og høster arbeidets lønn. 


Fire av de du regner som venner, er 1 virkeligheten dine uvenner, unge mann. 
Det er snylteren, munnhelten, smigreren og ødelanden. 

Det er fire grunner til at din venn snylteren i virkeligheten er din uvenn: Han 
er grisk, gir lite og vil ha mye, gjør gjengjeld bare når han ikke tør la være og er 
sammen med deg bare for å skjøtte egne interesser. 

Det er fire grunner til at din venn munnhelten i virkeligheten er din uvenn: 
Han snakker om alle de tjenestene han gjerne ville ha gjort for deg og gjerne vil 
gjøre for deg. Men all hjelp han gir deg er tomme ord, for når du trenger ham 
forklarer han deg at han dessverre er forhindret akkurat nå. 

Det er fire grunner til at din venn smigreren i virkeligheten er din uvenn: Han 
roser ugjerningene dine like så mye som det som du har gjort av godt. Han roser 
deg opp i ansiktet, men snakker skitt om deg bak ryggen din. 

Det er fire grunner til at din venn ødelanden i virkeligheten er din uvenn: Han 
er kamerat med deg når du drikker, han er kamerat med deg når du reker 
gatelangs i utide, han er kamerat med deg når du går på artistoppvisninger og 
han er kamerat med deg når du spiller. [....] 

Du har fire virkelige venner, unge mann. Det er han som hjelper deg, han 
som er trofast i glede og sorg, han som gir deg gode råd og han som viser deg 
sympati. 

Det er fire grunner til at han som hjelper deg er din virkelige venn: Han 
passer på deg når du ikke passer på deg selv, han ser etter eiendommen din når 
du ikke passer på selv, han er en du kan vende deg til i farens stund, og trenger 
du en håndsrekning gir han deg to. 

Det er fire grunner til at han som er trofast i glede og sorg er din virkelige 
venn: Han betror deg sine hemmeligheter og holder på dine hemmeligheter, han 
svikter deg ikke i ulykken og gir gjerne livet sitt for din skyld. 

Det er fire grunner til at han som gir deg gode råd er din virkelige venn: Han 
holder deg unna det som er dårlig og anbefaler deg å gjøre det som er godt, han 
forteller deg ting du ikke har ført før og viser deg veien til himmelen. 

Det er fire grunner til at han som viser deg sympati er din virkelige venn: Han 
er ikke skadefro når det går deg dårlig, han gleder seg på dine vegne når det går 
deg godt, han irettesetter dem som snakker stygt om deg og bifaller dem som 
snakker godt om deg.” 

Slik talte Mesteren, og han føyde til disse versene: 


*Den vennen som hjelper deg, 
han som er trofast i glede og sorg, 
han som gir deg gode råd 

og han som viser deg sympati, 


Dette er fire gode venner 

og den som er klok tar vare på dem 
slik en mor tar vare på 

sitt eneste barn. 


Den som er klok og oppfører seg godt, 
lyser som flammen i mørket. 

Flittig som en bi arbeider han 

og samler rikdom i hauger. 


Så bruker han sine rikdommer 
til beste for sin slekt. 

Han deler det han eier 

i fire like deler. 

Den ene bruker han selv, 

de to neste investerer han 

i den virksomheten han driver. 

Den fjerde sparer han til trangere tider. 


Hvordan beskytter man de seks himmelretningene her i den edles trenings- 
system, unge mann? 

Først må du forstå hva som menes med de seks himmelretningene. Med øst 
mener vi foreldre, med syd mener vi lærere, med vest mener vi kone og barn, 
med nord mener vi venner og slektninger, med ned mener vi tjenere og ansatte 
og med opp mener vi filosofer og brahmaner. 

Barn bør hedre sine foreldre som den østlige retning på fem måter, ved å si til 
seg selv: De har tatt seg av meg, nå vil jeg ta meg av dem. Jeg vil gjøre arbeidet 
for dem. Jeg vil ta vare på familietradisjonene. Jeg vil stelle godt med det jeg 
arver etter dem, og når de er døde, vil jeg gi gaver på deres vegne. 

Når foreldrene således blir hedret av sine barn, viser de omsorg for barna sine 
på fem måter: Beskytter dem mot alt vondt, lærer dem det som er godt, gir dem 
en yrkesutdannelse, hjelper dem til et godt giftermål og lar dem få arve når den 
tiden kommer. På denne måten blir den østlige retning beskyttet, og alt blir trygt 
og fredelig. 

Elever bør hedre sine lærere som den sydlige retning på fem måter: ved høf- 
lighet, lydighet, flid, hjelpsomhet og lærevillig oppmerksomhet. 

Når lærere således blir hedret av sine elever, viser de omsorg for elevene sine 
på fem måter: Gir dem god oppdragelse og god undervisning, gjør dem flinke i 
alle fag og gir dem god sosial trening, slik at de blir trygge i enhver situasjon 1 
livet. På denne måten blir den sydlige retning beskyttet, og alt blir trygt og 
fredelig. 

En mann bør hedre sin kone som den vestlige retning på fem måter: 
Respektere henne, vise henne hensyn, være trofast mot henne, la henne være 
med på å bestemme og gi henne smykker og slikt i gave av og til. 

Når kona således blir hedret av sin mann, viser hun omsorg for ham på fem 
måter: Hun gjør sin del av arbeidet skikkelig og tar seg godt av tjenestefolk og 
ansatte. Hun er trofast mot ham, tar godt vare på familiens inntekter og er 
dyktig og flittig i alle sine gjøremål. På denne måten blir den vestlige retning 
beskyttet, og alt blir trygt og fredelig. 

En mann av god familie bør hedre sine venner som den nordlige retning på 
fem måter: Være gavmild, høflig og hjelpsom mot dem, behandle dem likt og 
være til å stole på. 

Når vennene således blir hedret av sin venn, viser de omsorg for ham på fem 
måter: De passer på ham når han ikke passer på seg selv, de ser etter eien- 
dommen hans når han ikke passer på selv, det går an å vende seg til dem i farens 
stund, de svikter ikke 1 ulykken og de har omsorg for familien. På denne måten 
blir den nordlige retning beskyttet, og alt blir trygt og fredelig. 

En arbeidsgiver bør hedre sine tjenere og ansatte som retningen nedover på 
fem måter: La hver enkelt få arbeidsoppgaver som passer til hans evner, gi dem 

skikkelig mat og lønn, ta seg av dem når de blir syke, dele ekstra godbiter med 
dem og gi dem rimelig fritid. 

Når tjenerne og de ansatte således blir hedret av sin arbeidsgiver, viser de 
omsorg for ham på fem måter: De står opp før ham og legger seg senere enn han 
gjør, de tar imot det de får, utfører arbeidet sitt så godt de kan og bidrar til å øke 
hans ry. På denne måten blir retningen nedover beskyttet, og alt blir trygt og 
fredelig. 

En mann av god familie bør hedre filosofer og brahmaner som retningen 
oppover på fem måter: Med vennlige handlinger, vennlige ord og vennlige 
tanker, holde åpent hus for dem og sørge for at deres materielle behov er dekket. 

Når filosofer og brahmaner således blir hedret av vanlige mennesker, viser de 
omsorg for dem på seks måter: De holder dem unna det som er dårlig og lærer 
dem hva som er godt. De har kjærlig omsorg for dem, lærer dem nytt og hjelper 
dem til å holde gammel kunnskap ved like og viser dem veien til himmelen. På 
denne måten blir retningen oppover beskyttet, og alt blir trygt og fredelig.” 

Fra Sigalasutta, Digha Nikaya 31 


133. Samtale med yakkhaen i Alavi 


Slik har jeg hørt det: 

En gang da Mesteren var i Alavi, møtte han en yakkha som holdt til der. Yak- 
khaen ba om tillatelse til å stille noen spørsmål, og Mesteren sa: 

«Spør om hva du vil, min venn.” 


*Hva er den største rikdom et menneske kan ha? 
Hva bringer lykke hvis det blir godt utført? 
Hvilken smak er den søteste som finnes? 
Hvordan sier man det er best å leve?” 


Tillit er den største rikdom et menneske kan ha. 
Gode gjerninger bringer lykke. 

Sannheten smaker søtest av alt. 

Det beste er å leve i visdom.” 


"Hvordan krysser man floden? 
Hvordan krysser man havet? 
Hvordan overvinner man lidelse? 
Hvordan kan vi bli renset?” 


*Med tillit krysser man floden. 
Med flid krysser man havet. 
Med innsatsvilje overvinner man lidelse. 


Med visdom kan vi bli renset.” 


*Hvordan vinner man visdom? 

Hvordan vinner man rikdom? 
Hvordan får man et godt omdømme? 
Hvordan knytter man venner til seg? 
Hvordan kan vi bli fri fra sorger 

i denne verden og den neste?” 


*Den som har tillit til de ærverdiges lære, 
finner nibbanas fred. 

Den lærvillige som flittig studerer, 
erverver seg visdom. 


Den utholdende, som gjør hva rett er, 

og som er iherdig, vinner seg rikdom. 

Ved sannferdighet får man et godt omdømme. 
Ved gavmildhet knytter man venner til seg. 


Slik kan vi bli fri fra sorger 

i denne verden og den neste: 

Den legmann som praktiserer fire prinsipper — 

sannferdighet, selvbeherskelse, standhaftighet og gavmildhet — 
slipper å sørge etterpå. 


Spør du bare så mange du vil, 

av vanlige mennesker, brahmaner og eneboere, 

om det finnes noe som er bedre enn 

sannferdighet, selvbeherskelse, gavmildhet og utholdenhet.” 


*Hvorfor i all verden skal jeg spørre 

vanlige mennesker, brahmaner og eneboere? 
I dag forstår jeg klart hva som er 

det beste grunnlaget for framtidig lykke. 
Det var heldig for meg at Buddha 

kom til Alavi i dag! 

Nå forstår jeg klart 

hvilke gaver som gir gode frukter. 


Nå vil jeg legge ut på vandring 
Fra landsby til landsby, fra by til by, 


og lovprise Den Oppvåknede 


og den beste lære som finnes.” 
Alavakasutta, Samyutta Nikaya I, 10, 12 (PTS 1, 213) 

134. Den syke munken 


Så var det en munk som ble syk. Han hadde fått dysenteri, og lå tilgriset i sin 
egen urin og avføring. Mesteren gikk runden fra hytte til hytte sammen med 
Ananda, og kom til den hytta der den syke munken lå. Da Mesteren fikk se 
hvordan han lå der, tilgriset av sin egen urin og avføring, gikk han bort til ham 
og spurte: 

"Hva er det som feiler deg, munk?” 

"Jeg har fått dysenteri, Mester.” 

*Men har du ikke noen som kan hjelpe deg?” 

*Nei, Mester.” 

*Hvorfor hjelper ikke de andre munkene deg, da?” 

*Jeg er ikke til noen nytte for de andre munkene, så derfor er det ingen av 
dem som hjelper meg.” 

Da vendte Mesteren seg til Ananda, og sa: 

*Gå og hent litt vann, Ananda, så skal vi vaske denne munken.” 

*Ja vel, Mester,” svarte Ananda. 

Så hentet han vann. Mesteren øste vann over munken, og Ananda vasket ham. 
Så tok Mesteren tak oppe ved hodet, og Ananda tok tak i føttene, og sammen 
løftet de munken opp og la ham i senga. 

Dette fikk Mesteren til å sammenkalle alle munkene til møte. 

"Er det ikke en munk som er syk 1 en av hyttene, her?” sa han. 

*Jo, det er det,” svarte munkene. 

*Og hva er det som feiler ham?” 

"Han har dysenteri, Mester.” 

*Er det noen som steller for ham?” 

*Nei, Mester, det er det ikke.” 

"Hvorfor er det ikke noen munker som hjelper ham?” 

"Han er ikke til noen nytte for oss, så derfor er det ingen av munkene som 
hjelper ham.” 

*Dere har ikke noen mor eller far til å stelle for dere, munker. Hvis ikke dere 
hjelper hverandre, hvem skal hjelpe dere da? Den som vil hjelpe meg, skal 
hjelpe de som er syke, munker. En lærer eller veileder bør hjelpe eleven sin til 
han er frisk igjen, og dette gjelder så lenge de lever. Det samme bør eleven gjøre 
for læreren sin, og det samme bør studiekamerater og de som bor i samme hus 
gjøre for hverandre. Skulle det være noen som ikke har noen slike som kan 
hjelpe seg, har alle munkene ansvar for å hjelpe til.” 

Fra Gilanavatthukatha, Vinaya, Mahavagga PTS I, 301 

135. Buddha og den sultne mannen 


Det var tidlig en morgen i Jetalunden. Buddha satt og så ut over verden. Da fikk 
han se en fattig mann i den lille byen Alavi. Buddha så at mannen kunne forstå 
sannheten hvis han fikk litt hjelp, så dermed ga han seg på vandring til Alavi 
sammen med et følge på fem hundre munker. Folket 1 Alavi inviterte Mesteren 
til å spise der. Den fattige mannen fikk også høre at Mesteren var kommet, og 
ville gjerne høre Mesteren forklare læren. Men akkurat den dagen hadde en av 
oksene hans rømt. 

"Skal jeg gå og lete etter oksen, eller skal jeg gå og lytte til læren?” tenkte 
han. 

*Jeg går og leter etter oksen først og jager den tilbake til flokken, så kan jeg 
gå og høre på Mesteren etterpå,” bestemte han seg. 

Da folket i Alavi hadde bedt Buddha og alle munkene sitte ned, serverte de 
mat for dem. Etterpå ryddet de bort matbollen og håpet at Buddha skulle for- 
klare læren for dem, men da sa han: 

"Han som jeg har gått tretti mil for, er ute i skogen og leter etter en okse. Når 
han kommer tilbake, vil jeg forklare læren.” 

Så ble han sittende uten å si noe mer. 

Ut på dagen fikk mannen øye på oksen sin og fikk jaget den tilbake til 
flokken. 

"Hvis jeg nå bare ikke blir heftet av noe annet, så vil jeg gå og vise min 
respekt for Mesteren,” tenkte han. 

Han var fryktelig sulten, men tok seg ikke tid til å gå hjemom først. Han 
skyndte seg dit hvor Mesteren var, hilste høflig på ham og ble stående der og 
vente. Mens han sto der, vendte Mesteren seg til den oppasseren som hadde 
ansvaret for maten, og spurte: 

"Er det noe til overs etter munkene?” 

*Alt ligger her fortsatt, Mester,” var svaret. 

*Da får du gi mannen noe å spise.” 

Straks Mesteren hadde sagt dette, ba oppasseren mannen sette seg, satte fram 
all slags god mat for ham og ba ham spise så mye han bare orket. Mannen spiste 
seg mett, og vasket seg om munnen etterpå. Utenom denne ene gangen finnes 
det ikke noe annet sted i tekstene som forteller at Buddha skal ha gjort noe slik. 

Nå som mannen var kvitt plagene sine og kunne konsentrere seg, begynte 
Mesteren å forklare sannhetene, trinn for trinn så alle kunne følge med. Da 
Mesteren var ferdig med forklaringen sin, hadde mannen allerede vunnet dyp 
innsikt. Mesteren roste ham for dette, reiste seg fra plassen sin og gikk. Folket 
fulgte ham et stykke på veien, og vendte deretter hjem igjen. 

De munkene som gikk sammen med Mesteren, var ergerlige og sa til hver- 
andre: 

«Så dere hva Mesteren gjorde? Noe sånt har aldri skjedd før! Men 1 dag 
sørget han for at denne mannen fikk servert all slags mat!” 

Mesteren snudde seg og spurte hva de snakket om. De fortalte ham hva de 
hadde sagt til hverandre, og han sa: 

*Ja visst, munker! Jeg gikk disse tretti milene gjennom ødemarka fordi jeg så 
at denne mannen kunne forstå sannheten hvis han fikk litt hjelp. Men mannen 
var fryktelig sulten, for han hadde stått grytidlig opp og streifet omkring 1 sko- 
gen på leting etter oksen. Det var derfor jeg gjorde slik, fordi jeg tenkte at så 
plaget av sult som han var, ville han ikke kunne greie å sette seg inn I læren selv 
om han fikk den forklart. Det finnes ingen sykdom verre enn å være sulten, 
munker!” 

Og Mesteren fortsatte med dette verset: 


*Sult, det er den verste sykdom, 

lystene den største smerte. 

Den som virkelig har innsett dette, 

ser nibbana som den største lykke.” 
Fra Dhammapadatthakatha, v. 203 


136. Se egne feil 


Se ikke på andres feilsteg, 

hva andre har gjort og forsømt; 

men se heller på hva du selv 

har gjort eller unnlatt å gjøre. 
Dhammapada 50 


137. Om gode gjerninger 


Den som med gode gjerninger 

stryker ut det han har gjort av vondt, 

han lyser opp denne verden 

som månen fra skyfri himmel. 
Dhammapada 173 


138. Våg å følge et ideal selv om det går på tvers av det 
som flokken gjør 


Slik bør du øve deg, Cunda: 


Selv om andre skulle begå voldshandlinger, vil jeg la være å bruke vold. 
Selv om andre skulle drepe, vil jeg la være å drepe. 

Selv om andre skulle stjele, vil jeg la være å stjele. 

Selv om andre ikke vil leve i sølibat, vil jeg leve 1 sølibat. 

Selv om andre skulle fare med løgn, vil jeg la være å lyve. 

Selv om andre skulle komme med sårende uttalelser, vil jeg la være å si 
noe som kan såre. 
Selv om andre skulle baktale hverandre, vil jeg la være å baktale noen. 
Selv om andre skulle drive med tomprat, vil jeg holde meg unna tomprat. 
Selv om andre skulle være grådige, vil ikke jeg være grådig. 
Selv om andre skulle være ondskapsfulle, vil ikke jeg være ondskapsfull. 
Selv om andre skulle ha feil syn, vil jeg ha rett syn. 
Selv om andre skulle treffe feil beslutning, vil jeg treffe rett beslutning. 
Selv om andre skulle handle feil, vil jeg handle rett. 
Selv om andre skulle være sløve, vil jeg være våken og oppmerksom. 
Selv om andre skulle bli stresset, vil jeg holde meg rolig. 
Selv om andre skulle bli sinte, vil ikke jeg bli sint. 
Selv om andre skulle være misunnelige, vil jeg ikke være misunnelig. 
Selv om andre skulle være svikefulle, vil jeg holde det jeg har lovt. 
Selv om andre skulle være dårlige venner, vil jeg være en trofast venn. 
Selv om andre skulle gi blaffen i lærdom, vil jeg studere flittig. 
Selv om andre skulle tviholde på sine meninger, vil ikke jeg være 
ensporet og sta. 
Selv om andre ikke søker visdom, vil jeg søke visdom. 

Fra Sallekhasutta, Majjhima Nikaya 8 


139. Hvordan reagerer vi på skjellsord? 


En gang var Mesteren ved Ekornforingsplassen 1 Bambuslunden. Da fikk 
brahmanen Akkosaka (*Kjeftesmella”) Bharadvaja høre at en annen brahman av 
Bharadvaja-klanen hadde sluttet seg til Buddhas orden og blitt munk. Akkosaka 
ble rasende over å høre dette. Han oppsøkte Mesteren og overhøvlet ham med 
mange harde ord. 

Da han hadde snakket fra seg, sa Mesteren: 

*Hvordan er det, brahman, det hender vel at du får gjester i huset ditt?” 

*Naturligvis, Gotama. Der kommer både slekt og venner på besøk.” 

*Og hvordan er det, brahman, da setter du vel fram mye godt for dem, både 
av mat og drikke?” 

*Det hender det, ja.” 

*Men hvis gjestene dine sier nei takk, hvem er det som eier disse tingene 
da?” 

"Hvis de ikke vil ha noe, er det selvfølgelig mitt, alt sammen!” 

"Slik er det, brahman, slik er det. Du har kommet her og villet gi meg en 
mengde skjellsord. Men jeg sier nei takk. Så det er ditt alt sammen, brahman, 
det er ditt alt sammen.” 

Akkosasutta, Samyutta Nikaya I, 7, 1, 2 (PTS I, 161) 

140. Tålmodighet 


I en strid mellom guder og asuraer [...] var asuraenes konge Vepacitti blitt tatt til 
fange av Sakka, gudenes konge. Vepacitti ble ført bundet fram for Sakka i 
tronsalen Sudhamma og overhøvlet ham på det groveste både da han ble ført inn 
og da han ble ført ut igjen. 

Vognstyreren Matali spurte Sakka: 


*Er du redd nå, Sakka? 

Eller er det fordi du er svak 
at du finner deg i 

slik grov kjeft fra Vepacitti?” 


*Jeg er verken redd eller svak 

selv om jeg viser tålmodighet. 

Hvis jeg skulle gi meg til å krangle 
med en tosk, ville jeg Jo være dum.” 


*Men tosker blir bare mer oppkjeftige 
hvis man ikke tar igjen med dem. 
Derfor bør den som er klok, 

holde tosken i tømme med makt.” 


*For min del mener nå jeg 

at når man ser en tosk som er rasende, 
stopper man ham best ved å øve 
oppmerksomhet og sinnsro.” 


*Det er et alvorlig feilgrep 

å vise en slik tålmodighet, Sakka. 

For når en tosk tror du viser 
tålmodighet fordi du er redd, 

vil tullingen slett ikke gi seg, 

men storme fram på samme måte 
som oksen forfølger den som flykter.” 


*La ham da bare innbille seg 

at jeg er redd — om han vil. 

Av alle foredlende egenskaper 

finnes intet høyere enn tålmodighet. 

Den som er sterk, men rolig, 

viser tålmodighet med den svake. 

Det er en høyere form for tålmodighet 

enn når den svake er tålmodig 

bare fordi han ikke har noe valg. 

Den som tror at toskenes styrke er ekte styrke, 

vil si at sann styrke er svakhet. 
Den sterke, som tar vare på det som er rett, 
vil ikke gi seg ut i krangel. 
Den dårligste av de to er han 
som kjefter tilbake når han får kjeft. 
Den som lar være å kjefte tilbake, 
høster en seier som er vanskelig å vinne. 
Han søker det beste for begge, 
både for seg selv og for motparten. 
Når han ser at den andre er sint, 
bevarer han ro og oppmerksomhet. 
Slik helbreder han begge, 
både seg selv og sin motpart. 
Det er bare de som ikke forstår dette, 
som vil regne ham som en tosk.” 
Fra Vepacittisutta, Samyutta Nikaya I, 11, I, 4 (PTS 1, 221) 


141. Rett tale og rett taushet 


Når den som er kommet fram til sannheten vet at noe er usant, ikke i samsvar 
med de faktiske forhold, at det ikke vil føre til noe godt, og at andre ikke vil like 
å høre det, da lar han være å si det. Når han vet at noe er sant og 1 samsvar med 
de faktiske forhold, men at det ikke vil føre til noe godt og at andre ikke vil like 
å høre det, da sier han det heller ikke. Hvis han vet at noe er sant og i samsvar 
med de faktiske forhold, og at det vil føre til noe godt å si det, men at andre ikke 
vil like å høre det, da ser han situasjonen an og velger et passende tidspunkt for 
å si det. Hvis han vet at noe er usant og ikke i samsvar med de faktiske forhold, 
at det ikke vil føre til noe godt, men at andre vil like å høre det, lar han være å si 
det. Hvis han vet at noe er sant og i samsvar med de faktiske forhold, men at det 
ikke vil føre til noe godt til tross for at andre vil like å høre det, da lar han også 
være å si det. Men hvis han vet at noe er sant og 1 samsvar med de faktiske 
forhold, at det vil føre til noe godt å si det og at andre vil like å høre det, da ser 
han situasjonen an og velger et passende tidspunkt for å si det. Og hvorfor? 
Fordi den som er kommet fram til sannheten, har omsorg for andre. 
Fra Abhayarajakumarasutta, Majjhima Nikaya 58 


142. Urett tale 


En mann blir født med øks i munnen 
og med den hogger dåren seg selv 
med tåpelige og uoverveide ord. 

Fra Kokaliyasutta, Suttanipata, 3, 10 

143. Råd til vanlige mennesker 


Mesteren talte til legfolkene og sa: 

*Uetisk og dårlig oppførsel fører til fem dårlige resultater. Hvilke fem er det? 

Hvis en borger oppfører seg dårlig og uetisk, kan han ikke skjøtte 
forretningene sine ordentlig, og da lider han store tap. Dette er det første dårlige 
resultatet. 

Hvis en borger oppfører seg dårlig og uetisk, vil folk snakke ille om ham. 
Dette er det andre dårlige resultatet. 

Hvis en borger oppfører seg dårlig og uetisk, vil han være flau og 
beskjemmet blant andre, både blant adelsfolk, brahmaner eller andre borgere. 
Dette er det tredje dårlige resultatet. 

Hvis en borger oppfører seg dårlig og uetisk, dør han i stor forvirring. Dette 
er det fjerde dårlige resultatet. 

Og hvis en borger oppfører seg dårlig og uetisk, vil han komme 1 pinefulle 
tilstander etter døden, når kroppen går i oppløsning. Dette er det femte dårlige 
resultatet. Dette var altså de fem dårlige resultatene som følger av uetisk og 
dårlig oppførsel. 

Men etisk og god oppførsel fører til fem gode resultater. Hvilke fem er det? 

Hvis en borger oppfører seg etisk og godt, vil han skjøtte forretningene sine 
godt og bli velstående. Dette er det første gode resultatet. 

Hvis en borger oppfører seg etisk og godt, vil folk snakke godt om ham. 
Dette er det andre gode resultatet. 

Hvis en borger oppfører seg etisk og godt, vil han kunne stå trygg og 
frimodig fram 1 enhver forsamling, både blant adelsfolk, brahmaner og blant 
andre borgere. Dette er det tredje gode resultatet. 

Hvis en borger oppfører seg etisk og godt, dør han en fredelig og avklaret 
død. Dette er det fjerde gode resultatet. 

Hvis en borger oppfører seg etisk og godt, kommer han til gode tilstander 
etter døden, når kroppen går i oppløsning. Dette er det femte gode resultatet. Og 
dette var altså de fem gode resultatene av god og etisk oppførsel.” 

Fra Mahaparinibbanasutta Digha Nikaya 16 


144. Praktiske råd til legfolk 


En gang da Mesteren var i byen Kakkarapatta 1 Koliya, kom en mann av koliya- 
folket, som ble kalt Dighajanu Tigerfot, bort til ham. Han hilste høflig og satte 
seg ned ved siden av ham. Så sa han: 

*Vi vanlige borgere nyter vår rikdom og våre sanselige gleder og vi bor sam- 
men med våre barn og ektefeller. Vi kler oss i fine stoffer, bruker sandeltre og 
duftende salver og pynter oss med kranser og med smykker av sølv og gull. Kan 
du være så vennlig å gi oss undervisning som kan være oss til glede og nytte 
både her og nå og på lengre sikt, Mester?” 

*Det er fire ting som er til glede og nytte for legmannen her og nå, Tigerfot. 
Hvilke fire? Det er stor iherdighet, stor påpasselighet, godt vennskap og en 
balansert økonomi. 

Hva er så stor iherdighet, Tigerfot? Det er når en mann er dyktig og iherdig 1 
arbeidet sitt — uansett om han er bonde, handelsmann, gjeter, bueskytter, stats- 
ansatt eller har et annet arbeid. Han finner fornuftige løsninger på problemer i 
forbindelse med arbeidet og er flink både til å arbeide og til å planlegge arbeidet 
sitt. Dette kalles stor iherdighet. 

Hva er så stor påpasselighet, Tigerfot? De rettmessige inntektene som en 
mann har skaffet seg gjennom ærlig arbeid, gjennom stor flid og iherdig innsats, 
med sine egne henders kraft og med sin egen svette — dem tar han påpasselig 
vare på slik at verken kongen eller tyver tar det han eier, slik at ikke ild eller 
flom ødelegger dem og slik at heller ikke ansvarsløse arvinger sløser det bort. 
Dette kalles stor påpasselighet. 

Hva er så godt vennskap, Tigerfot? Det er når en mann pleier omgang med 
kloke og forstandige mennesker 1 den byen eller landsbyen der han bor — uansett 
om de er gamle eller unge, så sant de bare er hederlige, pålitelige og gavmilde. 
Han kommer sammen med dem og samtaler gjerne med dem. På denne måten 
lærer han hederlighet av de hederlige, pålitelighet av de pålitelige, gavmildhet 
av de gavmilde og klokskap av de kloke. Dette kalles godt vennskap. 

Hva er så en balansert økonomi, Tigerfot? Når en mann opplever både vin- 
ning og tap, innretter han sin økonomi etter dette og blir verken altfor begeistret 
eller altfor nedtrykt, og han tenker: *Så mye har jeg tjent etter at tapet er trukket 
fra, og utgiftene mine overstiger ikke inntektene.” Det er som når en kjøpmann 
holder en vekt og ser at den ene vektskålen stiger og den andre synker. Slik inn- 
retter en mann sin økonomi etter hva han opplever av vinning og tap. Han blir 
verken altfor begeistret eller altfor nedtrykt, og han tenker: *Så mye har jeg tjent 
etter at tapet er trukket fra, og utgiftene mine overstiger ikke inntektene.” Hvis 
denne mannen bare har små inntekter, men likevel lever på en stor fot, vil folk 
si om ham at han lever som en slukhals. Hvis han har store inntekter, men lever 
i usle kår, kommer folk til å si om ham at han kommer til å dø som ei fattiglus. 
Derfor bør han innrette sin økonomi etter hva han opplever av vinning og tap. 
Han bør ikke bli altfor begeistret eller altfor nedtrykt, men tenke: *Så mye har 
jeg tjent etter at tapet er trukket fra, og utgiftene mine overstiger ikke inn- 
tektene.” Dette kalles en balansert økonomi. 

Det finnes fire lekkasjer som kan ødelegge økonomien, Tigerfot. Det er å søle 
bort pengene på kvinner, drikk og spill og på samvær og omgang med dårlige 
venner. Det er akkurat som et stort vannreservoar med fire innløp og fire utløp. 
Hvis en mann skulle stenge de fire innløpene og åpne de fire utløpene og det 
ikke kommer noe regn, vil vannet synke og ikke stige i reservoaret. Slik fun- 
gerer også de fire lekkasjene som kan ødelegge økonomien, Tigerfot, det vil si å 
søle bort pengene på kvinner, drikk og spill og på samvær og omgang med dår- 
lige venner. 

Det finnes også fire tilsig som kan styrke økonomien, Tigerfot. Det er å la 
være å søle bort pengene på kvinner, la være å søle dem bort på drikk, la være å 
søle dem bort på spill og la være å søle dem bort på samvær og omgang med 

dårlige venner. Det er akkurat som et stort vannreservoar med fire innløp og fire 
utløp. Hvis en mann skulle åpne de fire innløpene og stenge de fire utløpene og 
det deretter faller mye regn, vil vannet stige og ikke synke i reservoaret. Slik 
fungerer også de fire tilsigene som kan styrke økonomien, Tigerfot, det vil si å 
la være å søle bort pengene på kvinner, la være å søle dem bort på drikk, la være 
å søle dem bort på spill og la være å søle dem bort på samvær og omgang med 
dårlige venner. 

Dette er de fire tingene som er til glede og nytte for legmannen her og nå. 

Så finnes det fire ting som er til nytte for legmannen på lengre sikt, Tigerfot. 
Hvilke fire? Det er dyp tillit, god oppførsel, stor gavmildhet og dyp visdom. 

Hva er dyp tillit? Det er å ha tillit til Buddhas oppvåkning: "Han er en 
ærverdig Mester som har våknet fullt og helt ved egen hjelp, han har full- 
kommen visdom og levemåte og han er lykkelig. Han er en som kjenner verden, 
— en uforlignelig trener for folk som kan trenes, — guders og menneskers lærer, 
en våken Mester.” Dette er dyp tillit, Tigerfot. 

Hva er god oppførsel? Det er å la være å drepe noe levende vesen, la være å 
ta det som ikke blir gitt, la være å misbruke sex, la være å tale urett og la være å 
beruse seg. Dette er god oppførsel, Tigerfot. 

Hva er stor gavmildhet? Det er når en mann lever uten å la sinnet bli for- 
urenset av gjerrighet, men er gavmild, rundhåndet, glad i å gi gaver, raus og 
glad i å dele med andre. Dette er stor gavmildhet, Tigerfot. 

Hva er dyp visdom? Det er når en mann er vis, når han forstår hvordan feno- 
menene oppstår og blir borte, og når han har dyp innsikt i hvordan han skal 
gjøre slutt på lidelsen. Dette er dyp visdom, Tigerfot. 

Dette er de fire tingene som er til glede og nytte for legmannen på lengre sikt. 


Han arbeider iherdig, har orden i sakene sine, 
lever ikke over evne, men tar vare på det han har. 
Han har tillit og god oppførsel, er gavmild og lytter gjerne til råd 
Veien fram mot et bedre liv følger han jevnt og trutt. 
Slik er de åtte rådene han har gitt, han som heter Sannhet, 
til søkende legfolk så de kan finne lykke både nå og senere, 
både her og nå og på lengre sikt kan de finne lykken slik. 
Gavmildhet gir gode resultater for legfolk.” 

Dighajanusutta, Anguttara Nikaya 8, 6, 4 (PTS 4, 281) 


145. Samfunnsnyttige handlinger 


Hva slags mennesker bygger opp et forråd 
av gode fortjenester dag og natt? 

Hvem opptrer så edelt og gjør så mye godt 
at de kommer til himmelen? 


De som planter trær som gir ly og gode frukter, 

de som bygger bruer, brønner og vannreservoarer, 
og de som gir vandrere husly — 


de bygger opp et forråd av gode fortjenester dag og natt 
De opptrer så edelt og gjør så mye godt 
at de kommer til himmelen. 

Vanaropasutta, Samyutta Nikaya 1, 5, 7 (PTS I, 33) 


146. Hva kan vi ta med oss? 


En gang Mesteren var 1 Savatthi, kom kong Pasenadi av Kosala på besøk. Han 
satte seg ned ved siden av Mesteren, og sa: 

"En gang jeg satt for meg selv, begynte jeg å tenke over dette problemet, 
Mester: hvem er sin egen venn, og hvem er sin egen uvenn? 

Da kom jeg fram til at de som oppfører seg dårlig, fører dårlig tale og tenker 
dårlige tanker — de er sine egne uvenner. Og selv om de skulle påstå at de er 
glad i seg selv, så er de det ikke 1 virkeligheten. Hvorfor det? Jo, de gjør jo mot 
seg selv det en uvenn gjør mot sin uvenn. Derfor er de sine egne uvenner. Men 
de som oppfører seg godt, fører god tale og tenker gode tanker — de er sine egne 
venner. Og selv om de skulle påstå at de ikke er glad i seg selv, så er de det i 
virkeligheten. Hvorfor det? Jo, de gjør jo mot seg selv det en venn gjør mot sin 
venn. Derfor er de sine egne venner.” 

*Du har rett, store konge, slik er det. De som oppfører seg dårlig, fører dårlig 
tale og tenker dårlige tanker — de er sine egne uvenner. Og selv om de skulle 
påstå at de er glad i seg selv, så er de det ikke 1 virkeligheten. Hvorfor det? Jo, 
de gjør jo mot seg selv det en uvenn gjør mot sin uvenn. Derfor er de sine egne 
uvenner. Men de som oppfører seg godt, fører god tale og tenker gode tanker — 
de er sine egne venner. Og selv om de skulle påstå at de ikke er glad i seg selv, 
så er de det i virkeligheten. Hvorfor det? Jo, de gjør jo mot seg selv det en venn 
gjør mot sin venn. Derfor er de sine egne venner.” 

Og Mesteren fortsatte med disse versene: 


Visste folk bare 

hva som var godt for dem selv, 
ville de ikke blande det opp 
med ondskap. 


For det er ikke lett 

å finne lykken, 

for den som oppfører seg 
dårlig. 


Når du kommer til veis ende 


og menneskelivet tar slutt — 
hva er det som fortsatt er ditt? 


166 


Hva er det du fremdeles har med deg? 
Hva er det som følger med deg 
som en uatskillelig skygge? 


Det som du her har gjort — 

både av godt og vondt — 

det vil fortsatt være ditt. 

Det vil du fremdeles ha med deg. 
Det vil følge med deg 

som en uatskillelig skygge. 


Derfor burde du fra nå av 

bare gjøre det som er vakkert og godt. 

Alt godt som du gjør her i livet 

venter på deg i den andre verden. 
Piyasutta, Samyutta Nikaya 1, 3, 4 (PTS 1, 71) 

Meditasjon og utvikling av sinnet 


147. Tanken går forut for alle ting 


Tanken går forut for alle ting 

tanken styrer dem, tanken skaper dem.. 
Som hjulet følger oksens fot 

vil smerten alltid følge den 

som taler og handler med onde tanker. 


Tanken går forut for alle ting 

tanken styrer dem, tanken skaper dem.. 

Så trofast som hans egen skygge 

vil lykken alltid følge den 

som taler og handler med gode tanker. 
Dhammapada I — 2 


148. Sinnet er lysende klart 


Sinnet er lysende klart, munker. Men det kan bli tilsmusset av urenheter som 
kommer utenfra. 

Sinnet er lysende klart, munker. Og det kan renses for urenheter som kommer 
utenfra. 

Fra Panihita-acchavagga, Anguttara Nikaya 1, 1, 5 (PTS I, 10) 


149. Sinnet skifter hurtig 


Jeg vet ikke noe som skifter så hurtig som sinnet. Det skifter så hurtig at det er 
vanskelig å finne noe eksempel som kan illustrere dette. 
Fra Panihita-acchavagga Anguttara Nikaya I, 1, 5 (PTS I, 10) 


150. Tanken springer som en ape fra det ene til det andre 


Det som vi kaller sinn, tanke eller bevissthet, munker, det skifter fra det ene 
øyeblikket til det neste. Det er som en ape som kaster seg fra tre til tre. Den 
griper tak i en grein, slipper den og griper den neste, bare for å slippe den og 
gripe tak 1 den neste igjen. Slik er også det vi kaller sinn, tanke eller bevissthet — 
det skifter fra det ene øyeblikket til det neste. 

Fra Assutavasutta, Samyutta Nikaya 2, 1, 7, I (PTS 2, 94) 

151. Et velordnet sinn 


Et sinn som ikke er målrettet, 
gjør deg større skade 

enn fiender gjør mot hverandre — 
enn uvenner gjør mot hverandre. 


Verken mor eller far 
eller hele vår slekt 
kan tjene oss slik 
som et målrettet sinn. 
Dhammapada 42 — 43 


152. Om å foredle sinnet 


Den som vil utvikle sitt sinn, bør noen ganger øve konsentrasjon, andre ganger 
øve flid og andre ganger igjen øve sinnsro. 

Hvis du bare øver konsentrasjon, kan det hende du blir sløv til sinns. Hvis du 
bare øver flid, kan det hende du blir rastløs til sinns. Og hvis du bare øver 
sinnsro, kan det hende du ikke klarer å konsentrere deg nok til å rense sinnet for 
forurensninger. 

Men hvis du noen ganger øver konsentrasjon, andre ganger øver flid og andre 
ganger igjen øver sinnsro, kan sinnet ditt bli mykt og lett å bearbeide, fleksibelt 
og ikke stivt, slik at det blir lett å konsentrere seg om å rense det for forurens- 
ninger. 

Det er som når en gullsmed eller læregutten hans bygger en smelteovn, fyrer 
opp 1 den og tar et stykke gull med en tang og legger det i ovnen. Noen ganger 
puster han til ilden, andre ganger dusjer han vann på den, og andre ganger igjen 
betrakter han den nøye. Hvis han bare skulle ha pustet til ilden, ville gullet ha 
blitt overopphetet. Hvis han bare hadde dusjet med vann, ville gullet ha kjølnet. 
Og hvis han bare skulle ha betraktet det hele, ville ikke gullet ha blitt foredlet 
slik det skulle. Men hvis han altså noen ganger puster til ilden, andre ganger 
dusjer vann på den, og andre ganger igjen betrakter den nøye, blir gullet mykt 
og lett å bearbeide, fleksibelt og ikke stivt, slik at det blir lett å arbeide med det. 
Og gullsmeden kan lage de fineste smykker av det, et diadem, øreringer, et hals- 
bånd eller en gullkjede, fordi gullet er blitt lett å bearbeide. 

Derfor bør den som vil utvikle sitt sinn, noen ganger øve konsentrasjon, 
andre ganger øve flid og andre ganger igjen øve sinnsro. Gjør han det, blir 
sinnet hans mykt og lett å bearbeide, fleksibelt og ikke stivt, slik at det blir lett å 
konsentrere seg om å rense det for forurensninger. 

Fra Nimittasutta, Anguttara Nikaya 3, 10, 11 (PTS 1, 256) 

153. Kjørekaren 


Hvis du er i stand til å betvinge 

ditt raseri som nettopp velter fram, 

som om det var en vogn du holdt tilbake 

når hestene var ved å løpe løpsk; 

da kaller jeg deg virkelig en kjørekar — 

de andre bare fomler med tøylene. 
Dhammapada 222 


154. La oppmerksomheten beskytte sinnet 


Dere bør selv la oppmerksomheten beskytte sinnet på fire områder, munker, 
uten å henfalle til sløvhet. 

Hvilke fire? 

Fristende ting skal ikke få friste mitt sinn — slik bør du selv la 
oppmerksomheten beskytte sinnet, uten å henfalle til sløvhet. 

Irriterende ting skal ikke få irritere mitt sinn — slik bør du selv la 
oppmerksomheten beskytte sinnet, uten å henfalle til sløvhet. 

Fordummende ting skal ikke få fordumme mitt sinn — slik bør du selv la 
oppmerksomheten beskytte sinnet, uten å henfalle til sløvhet. 

Berusende ting skal ikke få beruse mitt sinn — slik bør du selv la 
oppmerksomheten beskytte sinnet, uten å henfalle til sløvhet. 

Den som ikke lar sinnet fristes av fristende ting, munker, blir kvitt 
grådigheten. Den som ikke lar sinnet irriteres av irriterende ting, blir kvitt 
irritasjonen. Den som ikke lar sinnet fordummes av fordummende ting, blir kvitt 
dumheten. Den som ikke lar sinnet beruses av berusende ting, blir kvitt 
beruselsen, munker. Han blir ikke redd, han skjelver ikke, han vakler ikke og 
ingenting kan skremme ham. Og når han gjør noe, er det ikke fordi en filosof 
har sagt det. 

Arakkhasutta, Anguttara Nikaya 4, 12, 7 (PTS 2, 120) 


155. Strukturert og fri meditasjon 


En morgen i Savatthi sto Ananda opp og kledde på seg, tok bolle og kappe og 
gikk til et nonnekloster. Da han kom fram, satte han seg ned på en plass som sto 
klar. Flere av nonnene kom bort og hilste ham med respekt, og de satte seg ned 
ved siden av ham og sa: 

*Det er mange nonner her som øver oppmerksomhet på de fire hovedom- 
rådene, Ananda, og som har dette i tankene hele tiden. De opplever gode 
resultater som gradvis blir enda bedre.” 

"Slik er det, søstre, slik er det. Enhver munk eller nonne som øver oppmerk- 
somhet på de fire hovedområdene, og som har dette i tankene hele tiden, kan 
regne med å oppleve gode resultater som gradvis blir enda bedre.” 

Ananda fortsatte med å instruere, oppmuntre, glede og inspirere nonnene med 
ord om læren før han reiste seg og gikk ut i byen Savatthi for å motta matgaver. 
Da han hadde gått matrunden og hadde spist, gikk han bort til Mesteren, hilste 
ham med respekt og satte seg ned ved siden av ham. Så fortalte Ananda om sitt 
besøk i nonneklosteret. Mesteren sa: 

*Det er riktig, Ananda, slik er det. Enhver munk eller nonne som øver opp- 
merksomhet på de fire hovedområdene, og som har dette i tankene hele tiden, 
kan regne med å oppleve gode resultater som gradvis blir enda bedre. 

Hvilke fire? 

Sett at en munk gir slipp på grådighet og motvilje overfor verden, Ananda, og 
betrakter kroppen som kropp, iherdig og med oppmerksomhet og klar for- 
ståelse. Når han således betrakter kroppen som kropp eller har kroppen som 
objekt, kan det oppstå ubehag 1 kroppen eller sløvhet i sinnet, eller sinnet kan 
bli distrahert av ytre ting. Da bør han rette tankene mot et emne som kan inngi 
tillit. Når han gjør det, blir bekymringene borte og han føler en glede som igjen 
fører til at kroppen faller til ro. Når kroppen faller til ro, vil han føle seg vel, og 
det blir lett å konsentrere tanken. Da tenker han: *Nå har jeg oppnådd det jeg 
ønsket med å rette tankene mot dette emnet. Nå kan jeg slippe taket 1 det.” Så 
slipper han taket i emnet, og tanken hans verken griper etter nye emner eller 
holder fast på gamle. Og han vet dette: "Tankene mine verken griper etter nye 
emner eller holder fast på gamle. jeg er tilfreds og er oppmerksom på det som 
skjer 1 mitt indre.” 

Og videre gir munken slipp på grådighet og motvilje overfor verden, og 
betrakter følelsene som følelser, tankene som tanker og fenomenene som 
fenomener, iherdig og med oppmerksomhet og klar forståelse. Når han således 
betrakter følelsene som følelser, tankene som tanker og fenomenene som 
fenomener, kan det oppstå ubehag 1 kroppen eller sløvhet i sinnet, eller sinnet 
kan bli distrahert av ytre ting. Da bør han rette tankene mot et emne som gir 
inspirasjon. Når han gjør det, blir bekymringene borte og han føler en glede som 
igjen fører til at kroppen faller til ro. Når kroppen faller til ro, vil han føle seg 
vel, og det blir lett å konsentrere tanken. Da tenker han: *Nå har jeg oppnådd det 
jeg ønsket med å rette tankene mot dette emnet. Nå kan jeg slippe taket i det.” 
Så slipper han taket i emnet, og tanken hans verken griper etter nye emner eller 
holder fast på gamle. Og han vet dette: "Tankene mine verken griper etter nye 
emner eller holder fast på gamle. jeg er tilfreds og er oppmerksom på det som 
skjer 1 mitt indre.” 

Dette er strukturert meditasjon, Ananda. 

Og hva er fri meditasjon, Ananda? Munken retter ikke tankene mot noe 
spesielt ytre emne, og han vet dette: "Tankene mine er ikke rettet mot noe ytre 
emne.” Videre vet han: *Sinnet mitt er fritt og uhindret og trenger ikke noen 
strukturering, verken på begynnelsen eller etterpå. Jeg betrakter kroppen som 
kropp, følelsene som følelser, tankene som tanker og fenomenene som 

fenomener, iherdig og med oppmerksomhet og klar forståelse — og jeg er 
lykkelig.” 

Dette er fri meditasjon, Ananda. Så nå har jeg forklart dere både strukturert 
og fri meditasjon. Når har jeg gjort for dere det som en lærer kan gjøre for 
elevene sine når han har omtanke for dem og vil dem vel. Her er trær å sitte 
under, Ananda, og her er ledige hytter. Øv meditasjon, Ananda, og ikke la 
anledningen gå fra dere, slik at dere ikke skal angre det etterpå — dette er det råd 
jeg har å gi dere.” 

Slik talte Mesteren, og glad til sinns frydet Ananda seg over Mesterens ord. 

Bhikkhunupassayasutta, Samyutta, Nikaya 5, 3, 1, 10 (PTS 5, 154) 


156. De nære ting 


Katten jager bare innen sitt eget område, herre konge. På samme måte bør den 

som praktiserer meditasjon, bare betrakte hvordan hans egne involverings- 

grupper oppstår og blir borte: Slik er form, slik oppstår den og slik blir den 

borte. Slik er identifikasjon, slik oppstår den og slik blir den borte. Slik er 

reaksjoner, slik oppstår de og slik blir de borte. Slik er skjelneevne, slik oppstår 

den og slik blir den borte. Her har vi noe å lære av katten, herre konge. 
Dessuten har Mesteren, han som står høyere enn gudene, uttalt: 


Hvorfor reise langt av sted 
for å søke livets mening? 
Du finner den i deg selv, 
i hverdagens nære ting. 
Fra Bilarangapanha, Milindapaniha 6, 4, 2 (PTS 393) 


157. Observer sinnet til hverdags 


Hvis det skulle oppstå grådighet, hat eller aggresjon i deg mens du går, og du 
tillater dette uten å drive dem bort, jage dem ut, gjøre slutt på dem og utrydde 
dem, da er du en sløv og skamløs person der du går, og du blir aldri noe annet 
enn doven og uten iherdighet. Det samme er tilfellet om du står, sitter eller 
ligger. 

Hvis det derimot ikke oppstår grådighet, hat eller aggresjon i deg mens du 
går, og du ikke tillater at de oppstår, men driver dem bort, jager dem ut, gjør 
slutt på dem og utrydder dem, da er du en iherdig og omtenksom person der du 
går, og vil alltid være iherdig og engasjert. Det samme er tilfellet om du står, 
sitter eller ligger. 


Om du går eller står 
sitter eller ligger — 


tenker du onde tanker 


172 


og dveler 
ved verdslige ting 


omtåket av vrangsyn 
er du på ville veier 
kan aldri finne fram 
til den høyeste 
oppvåkning. 


Om du går eller står 
sitter eller ligger — 


kan du dempe den flakkende 
tanken 
og la den falle til ro 


kan du finne fram 
til den høyeste 
oppvåkning. 
Fra Carasutta, Itivuttaka 4, 11 (PTS 115) 


158. Åtte frigjøringer 


Det finnes åtte frigjøringer, Ananda. Hvilke åtte? 

Du betrakter former mens du er oppmerksom på din egen form. Dette er den 
første frigjøringen. 

Du betrakter ytre former uten å bry deg om din egen form. Dette er den andre 
frigjøringen. 

Du konsentrerer deg om det som er vakkert. Dette er den tredje frigjøringen. 

Du legger forminntrykkene helt bak deg, går hinsides inntrykk av faste 
former og er ikke opptatt av de mange forskjellige sanseinntrykkene. Du ser at 
rommet er uendelig og går inn på det uendelige roms plan. Dette er den fjerde 
frigjøringen. 

Du legger det uendelige roms plan bak deg og ser at bevisstheten er uendelig, 
så du går inn på den uendelige bevissthets plan. Dette er den femte frigjøringen. 

Du legger den uendelige bevissthets plan bak deg og ser at det ikke finnes 
noe som helst, og du går inn på intethetens plan. Dette er den sjette frigjøringen. 

Du legger intethetens plan bak deg og går inn på det planet der det verken 
finnes sanseinntrykk eller ingen sanseinntrykk. Dette er den syvende 
frigjøringen. 

Du legger det planet der det verken finnes sanseinntrykk eller ingen 
sanseinntrykk bak deg, slik at alle opplevelser av sanseinntrykk og følelser 
opphører. Dette er den åttende frigjøringen. 

Fra Mahanidanasutta, Digha Nikaya 15 

159. Jevn balanse i treningen 


Slik har jeg hørt det: 

En gang oppholdt Ananda seg 1 Ghositas park i Kosambi. Der talte Ananda til 
munkene: 

*Mine venner!” 

*Ja, min venn,” svarte de andre munkene. 

Ananda sa: 

*Når en munk eller nonne kommer til meg og erklærer at de har blitt en ær- 
verdig, forklarer de alle at de har fulgt fire veier, eller en av disse fire veiene. 

Hvilke fire? 

Her utvikler en munk først konsentrasjon og deretter innsikt, mine venner. 
Når han først utvikler konsentrasjon og deretter innsikt, blir veien til. Han prak- 
tiserer denne veien, utvikler den og gjør mye ut av den. Når han praktiserer og 
utvikler denne veien og gjør mye ut av den, blir bindingene borte og de negative 
tendensene forsvinner. 

En annen munk utvikler først innsikt og deretter konsentrasjon. Når han først 
utvikler innsikt og deretter konsentrasjon, blir veien til. Han praktiserer denne 
veien, utvikler den og gjør mye ut av den. Når han praktiserer og utvikler denne 
veien og gjør mye ut av den, blir bindingene borte og de negative tendensene 
forsvinner. 

En annen munk utvikler både konsentrasjon og innsikt i jevn balanse. Når 
han utvikler både konsentrasjon og innsikt i jevn balanse, blir veien til. Han 
praktiserer denne veien, utvikler den og gjør mye ut av den. Når han praktiserer 
og utvikler denne veien og gjør mye ut av den, blir bindingene borte og de 
negative tendensene forsvinner. 

En annen munk igjen blir oppildnet og forvirret av læren. Når sinnet hans 
deretter faller til ro, samler det seg i konsentrasjon om ett punkt. Da blir veien 
til for ham. Han praktiserer denne veien, utvikler den og gjør mye ut av den. 
Når han praktiserer og utvikler denne veien og gjør mye ut av den, blir bin- 
dingene borte og de negative tendensene forsvinner. 

Når en munk eller nonne kommer til meg og erklærer at de har blitt en 
ærverdig, forklarer de alle at de har fulgt disse fire veiene, eller en av dem. [...] 

Hva vil det si at han blir oppildnet og forvirret av læren? Når han betrakter 
det forgjengelige, oppstår klarhet, og han blir opptatt av klarheten og tror at 
læren er klarhet. Denne feiltagelsen oppildner ham, og det gjør ham så forvirret 
at han ikke forstår fenomenenes forgjengelighet, smerte og jeg-løshet slik de 
egentlig er. Derfor sier man at sinnet ved en slik anledning blir oppildnet og 
forvirret av læren. Men når sinnet hans samler seg og faller til ro igjen, blir det 
konsentrert om ett punkt. 

Når han betrakter det forgjengelige, oppstår kunnskap, interesse, sinnsro, 
glede, besluttsomhet, tiltakslyst, oppmerksomhet, sinnslikevekt og lengsler, og 
han blir opptatt av lengslene og tror at læren er lengsler. Denne feiltagelsen 
oppildner ham, og det gjør ham så forvirret at han ikke forstår fenomenenes 
forgjengelighet, smerte og jeg-løshet slik de egentlig er. Derfor sier man at 

sinnet ved en slik anledning blir oppildnet og forvirret av læren. Men når sinnet 
hans samler seg og faller til ro igjen, blir det konsentrert om ett punkt. 

Når han betrakter det smertefylte [...] når han betrakter jeg-løsheten, oppstår 
klarhet, kunnskap, interesse, sinnsro, glede, besluttsomhet, tiltakslyst, oppmerk- 
somhet, sinnslikevekt og lengsler, og han blir opptatt av lengslene og tror at 
læren er lengsler. Denne feiltagelsen oppildner ham, og det gjør ham så forvirret 
at han ikke forstår fenomenenes forgjengelighet, smerte og jeg-løshet slik de 
egentlig er. Derfor sier man at sinnet ved en slik anledning blir oppildnet og 
forvirret av læren. Men når sinnet hans samler seg og faller til ro igjen, blir det 
konsentrert om ett punkt.[...]. Slik blir bindingene borte og tendensene 
forsvinner. 


Han blir usikker angående både klarhet, kunnskap, interesse, 

sinnsro og glede, for de gjør ham urolig til sinns. 

Det samme gjelder besluttsomhet, tiltakslyst og oppmerksomhet, 

samt også sinnslikevekt, tendenser til sinnslikevekt og lengsler. 

Men når han betrakter disse ti faktorene med visdom, 

vil han bli oppildnet av dem på positivt vis og ikke bli forvirret. 

Blir han forvirret eller forstyrret, forfaller meditasjonen. 

Blir han forvirret og forstyrret, blir treningen ødelagt. 

Utvikler han seg uten å bli forstyrret, blir ikke treningen ødelagt. 

Om sinnet verken forvirres eller forstyrres, forfaller ikke meditasjonen. 
Fra Yuganaddhakatha, Patisambhidamagga 2, I (PTS 2, 92) 


160. Munken Kassapa vandrer i fjellet og mediterer 


Etter matrunden 

vandrer jeg, Kassapa, 
fjellets steile stier. 

Uten bånd 

mediterer jeg her — 

høyt over angst og redsel. 


Etter matrunden 

vandrer jeg, Kassapa, 

fjellets steile stier. 

Uten bånd 

mediterer jeg her — 

høyt over lystens flammeverden. 


Etter matrunden 
vandrer jeg, Kassapa, 
fjellets steile stier. 
Uten bånd 

mediterer jeg her — 
høyt over sinnets sorte strømmer. 


Overstrødd med moskusroser 

bølger høylandets saftige enger, 
elefantens trompetstøt slår mellom berg ... 
— disse fjellene gjør meg glad. 


Som tordenskyer står blåne bak blåne 
... Og se det kjølige, friske skimmer 
av regn I de røde billenes vinger! 

— disse fjellene gjør meg glad. 


Kledd i tordenskybankenes farge 
kneiser tinder som spir og tårn 

over elefantbrølets gjallende ekko ... 
— disse fjellene gjør meg glad. 


Åsenes skoger glitrer av regn 

og brer sitt løv over vismenn på vandring 
og påfugl som skriker i trekronene ... 
— disse fjellene gjør meg glad. 


Dette er nok, 

det er alt jeg behøver 

for å leve i meditasjon. 

Dette er alt 

en flittig munk behøver 

for å trene oppmerksomheten. 


Dette er nok, 

det er alt jeg behøver 

for å leve tilfreds som munk. 
Dette er alt 

en flittig munk behøver 

for å fordype seg i sinnet. 


Over åssider dekket av linblomster blå 
som regnskyer myldrer vingede skarer 
hyllet i brusende, glansfulle fjær .. 

— disse fjellene gjør meg glad. 


Fri fra byenes trengsel, befolket 

av hjort og gaseller i flokk — og fugl 
i fargesprakende, muntre mengder .. 
— disse fjellene gjør meg glad. 

Klare kilder og bekker perler 

rundt knivskarp stein — vannliljetjern 

svaler apens sorte fjes og slukker hjortens tørst ... 
— disse fjellene gjør meg glad. 


Ikke engang den vakreste musikk 

gir meg slik fryd og glede 

som når jeg dypt konsentrert og våkent 

skuer den sanne lærens natur! 
Mahakassapa, Theragatha 1062 — 1074 


161. Den som har nådd fram til målet 


En munk som er en ærverdig, som har kvittet seg med sinnets forurensninger, 
som har gjennomført treningen, gjort det som skal gjøres, lagt fra seg børa, nådd 
fram til målet, kvittet seg med alt som binder til ny tilblivelse og har nådd frihet 
gjennom fullkommen forståelse, er ute av stand til å begå de ni overtredelser. 
Han er ute av stand til med vitende og vilje å ta livet av noe levende vesen, han 
er ute av stand til å legge seg opp midler til sansenytelser slik han tidligere 
gjorde før han ble munk, han er ute av stand til å fornekte Buddha, han er ute av 
stand til å fornekte læren og ute av stand til å fornekte fellesskapet, og han er 
ute av stand til å fornekte treningen. 
Fra Sajjhasutta, Anguttara Nikaya 9, 1, 8 (PTS 4, 372) 

Fire positive holdninger 


162. Fire høyverdige holdninger 


*Jeg sier at handlinger som er villet og utført, bygger seg opp, og du er ikke 
ferdig med dem før du har opplevd et resultat av dem, enten nå med det samme 
eller ved en senere anledning. Så lenge du ikke har opplevd et resultat av slike 
villede og utførte handlinger som du har oppsamlet, finner du heller ingen slutt 
på lidelsen, sier jeg. 

Men den som har lyttet til de edle og som er fri for grådighet, fri for hat og fri 
for vrangforestillinger, som har klar forståelse og oppmerksomhet, fyller først 
den ene himmelretningen med vennlige tanker, så den andre, tredje og fjerde 
himmelretningen, oppover, nedover og på tvers. Han tenker store, opphøyde og 
grenseløst vennlige tanker om hele verden, tanker som er fri fra hat og motvilje. 

Han vet med seg selv at tidligere var jeg trangsynt og sinnet mitt var lite 
utviklet. Men nå er sinnet mitt blitt grenseløst og velutviklet. Ingen trangsynte 
handlinger kan klebe seg fast til det! 

Hva mener dere om dette, munker? Hvis en ung mann øver opp sinnets fri- 
gjøring gjennom vennlighet allerede fra barnsben av, kommer han da til å gjøre 
noe vondt mot noen?” 

*Nei, Mester.” 

"Hvis han ikke gjør noe vondt mot noen, kommer han da selv til å få det 
vondt?” 

*Nei, Mester. Hvordan skal det kunne komme noe vondt til en som ikke selv 
gjør noe vondt?” 

"Slik er det, munker. En mann eller en kvinne bør øve sinnets frigjøring gjen- 
nom vennlighet. For ingen mann eller kvinne kan ta med seg kroppen sin når de 
dør. Ved døden er det sinnet som gir tilknytning. Derfor vet han med seg selv at 
det som jeg tidligere har gjort av vondt med denne kroppen min, det er noe som 
jeg opplever følgene av her i dette livet. Jeg kan ikke ta det med meg. 

Når sinnets frigjøring gjennom vennlighet blir utviklet på denne måten, fører 
det til at man blir en som ikke faller tilbake, om da ikke visdommen har ført til 
fullkommen frigjøring. 

På samme måte fyller han først den ene himmelretningen med medfølelse, 
glede på andres vegne og sinnslikevekt, så den andre, tredje og fjerde 
himmelretningen, oppover, nedover og på tvers. Han tenker store, opphøyde og 
grenseløse tanker fulle av medfølelse, glede på andres vegne og sinnslikevekt 
om hele verden, tanker som er fri fra hat og motvilje. 

Han vet med seg selv at tidligere var jeg trangsynt og sinnet var lite utviklet. 
Men nå er sinnet mitt blitt grenseløst og velutviklet. Ingen trangsynte hand- 
linger kan klebe seg fast til det! 

Hva mener dere om dette, munker? Hvis en ung mann øver opp sinnets 
frigjøring gjennom medfølelse, glede på andres vegne og sinnslikevekt allerede 
fra barnsben av, kommer han da til å gjøre noe vondt mot noen?” 

*Nei, Mester.” 

"Hvis han ikke gjør noe vondt mot noen, kommer han da selv til å få det 
vondt?” 

*Nei, Mester. Hvordan skal det kunne komme noe vondt til en som ikke selv 
gjør noe vondt?” 

"Slik er det, munker. En mann eller en kvinne bør øve sinnets frigjøring gjen- 
nom medfølelse, glede på andres vegne og sinnslikevekt. For ingen mann eller 
kvinne kan ta med seg kroppen sin når de dør. Ved døden er det sinnet som gir 
tilknytning. Derfor vet han med seg selv at det som jeg tidligere har gjort av 
vondt med denne kroppen min, det er noe som jeg opplever følgene av her i 
dette livet. Jeg kan ikke ta det med meg. 

Når sinnets frigjøring gjennom medfølelse, glede på andres vegne og sinns- 
likevekt blir utviklet på denne måten, fører det til at man blir en som ikke faller 
tilbake, om da ikke visdommen har ført til fullkommen frigjøring.” 

Karajakayasutta, Anguttara Nikaya 10, 21, 9 (PTS 5, 300) 


163. Om vennlighet 


Den som vil følge fredens vei 

og gjøre det som er godt og nyttig, 

bør følge disse råd: 

Forstandig og rettskaffen bør han være, 
Ja, ytterst redelig, 

omgjengelig, mild og forsonlig. 


tilfreds og fornøyd med lite, 

uten for mange gjøremål og med få krav, 
med kontroll over seg selv og sine sanser, 
beskjeden og uten grådighet. 


Han bør la være å gjøre noe 

som forstandige folk kunne ha grunn til å kritisere. 
Tankene hans bør være: 

Måtte alle levende vesener finne lykke og fred, 

og bli lykkelige til sinns! 


Ja, alt som har liv, 

sterke som svake uten unntak, 

om de så er lange, store, 

middels eller små, tynne eller tykke, 


Om vi ser dem eller ikke, 


nære eller fjerne, 
om de lever nå eller venter på å bli født, 

måtte alle levende vesener bli lykkelige til sinns! 


Måtte ingen svikte en annen 

og heller ikke føle forakt for noen, 

og heller aldri ønske en annen noe vondt, 
verken ut fra motvilje eller i oppfarende sinne! 


Liksom en mor er villig 

til å våge livet for å beskytte sitt eneste barn, 
nettopp slik er det grenseløse sinnelag 

som han bør utvikle overfor alt som lever. 


Ja, til alle kanter bør han utstråle 

en følelse av vennlighet til hele verden, 
en vennlighet uten stengsler, 

uten uvilje, uten motvilje. 


I hver våken stund — 

enten han går, står, sitter eller ligger — 
bør han ha dette for øye. 

Dette kalles en høyverdig livsførsel. 


Den som lever slik med god moral, 

innsiktsfull og udogmatisk, 

og som temmer sine sanselige lyster, — 

han skal aldri mer gjennomgå en ny gjenfødelse. 
Karaniyamettasutta, Khuddakapatha 9 


164. Om å utvikle vennlighet 


Dette ble sagt av Mesteren, jeg har hørt at den ærverdige sa det: 

*Gode gjerninger som blir utført for å tjene på det og ut fra et håp om å oppnå 
en bedre gjenfødelse, er ikke verd en brøkdel av slikt som man gjør ut fra venn- 
lighet og et frigjort sinn. Det man gjør ut fra ekte vennlighet og med et frigjort 
sinn, lyser, skinner og overstråler alt annet. 

Det er som når månen lyser, skinner og overstråler lyset fra alle stjernene, 
munker, slik at stjernenes lys ikke er verd en brøkdel av månens lys. Slik er det 
også med gode gjerninger som blir utført for å tjene på det og ut fra et håp om å 
oppnå en bedre gjenfødelse. De er ikke verd en brøkdel av slikt som man gjør ut 
fra vennlighet og et frigjort sinn. Det man gjør ut fra ekte vennlighet og med et 
frigjort sinn, lyser, skinner og overstråler alt annet. 

Det er som utpå høsten når regntiden går mot slutten, munker, når himmelen 
klarner, skyene forsvinner og solen bryter igjennom. Da lyser den opp hele 
himmelrommet og fordriver mørket med sitt klare stråleskjær. Slik er det også 
med gode gjerninger som blir utført for å tjene på det og ut fra et håp om å 

oppnå en bedre gjenfødelse. De er ikke verd en brøkdel av slikt som man gjør ut 
fra vennlighet og et frigjort sinn. Det man gjør ut fra ekte vennlighet og med et 
frigjort sinn, lyser, skinner og overstråler alt annet. 

Det er som når morgenstjernen varsler dagens komme og lyser, skinner og 
overstråler alt annet, munker. Slik er det også med gode gjerninger som blir 
utført for å tjene på det og ut fra et håp om å oppnå en bedre gjenfødelse. De er 
ikke verd en brøkdel av slikt som man gjør ut fra vennlighet og et frigjort sinn. 
Det man gjør ut fra ekte vennlighet og med et frigjort sinn, lyser, skinner og 
overstråler alt annet.” 

Slik talte Mesteren. Og han føyde til disse versene: 


*Den som utvikler vennlighet 
iherdig og med oppmerksomhet, 
svekker sinnets lenker 

og ser at bindingene blir borte. 


Den som føler en ekte vennlighet 

om så bare for ett eneste levende vesen, 
er med dette et godt menneske. 

En edel person som har medfølelse 
med alt som lever, gjør virkelig 

mange gode gjerninger. 


Om en kongelig vismann beseirer 

hele den folkerike jorden, 

og deretter går rundt og utfører 

alle slags tradisjonelle ofringer [...] 

det er ikke verd en brøkdel 

i forhold til den som er vennlig innstilt 
overfor alle levende vesener, 

og lyser som månen blant stjernene. 


Den som verken dreper eller lar drepe, 

som verken undertrykker eller lar undertrykke, 
men føler vennlighet overfor alt som lever, 
han hater ikke noen.” 


Dette har Mesteren sagt. Det har jeg hørt. 
Mettabhavanasutta, Itivuttaka 1, 3, 7 (PTS 19) 


165. Kjærlig omsorg 


Som en mor er god mot sitt barn 
og viser det kjærlig omsorg, 

slik skal du være mot alle, 
hvert levende vesen du møter. 
Sopaka, Theragatha 33 


166. Om å overvinne ondskap 


En gang var Mesteren i Pavarikas mangolund i Nalanda. Da kom landsbyhøv- 
dingen Asibandhakaputta bort til ham, hilste høflig og satte seg ned ved siden 
av han. Så sa Mesteren: 

"Hvordan er den læren Nigantha Nataputta underviser elevene sine i, lands- 
byhøvding?” 

*Nigantha Nataputta sier at alle som dreper levende vesener, havner i helvete, 
og alle som stjeler, begår seksuelle overtredelser og taler urett havner også i 
helvete. Enhver må ta konsekvensene av det han bruker mest tid på. Dette er 
Nigantha Nataputtas lære, Mester.” 

*Men ifølge Nigantha Nataputtas lære vil ingen havne 1 helvete hvis det er 
slik at enhver må ta konsekvensene av det han bruker mest tid på. For hvordan 
er det, landsbyhøvding? Hvis en mann begår drap om dagen eller om natten 
eller på det ene eller det andre tidspunktet — hva er det i så fall han bruker mest 
tid på? Drepe eller ikke drepe?” 

*Om en mann begår et drap av og til, så bruker han nå likevel mindre tid på å 
drepe enn på ikke å drepe, Mester.” 

*Men hvis det da er slik at enhver må ta konsekvensene av det han bruker 
mest tid på, så vil da ifølge Nigantha Nataputtas lære ingen havne i helvete. Og 
på samme måte er det med en som stjeler, begår seksuelle overtredelser eller 
taler urett fra tid til annen. Hva bruker de mest tid på?” 

*Om de gjør slike ting av og til, så tilbringer de nå likevel mest tid med ikke 
å gjøre slike ting, Mester.” 

*"*Men hvis det da er som Nigantha Nataputta sier, at enhver må ta konsek- 
vensene av det han bruker mest tid på, er det ingen som kommer til helvete. 

Sett at en mann har tillit til læreren sin, og tror at alle som har drept, stjålet, 
begått seksuelle overtredelser eller talt urett, kommer til helvete, fordi læreren 
hans har sagt det. Da tenker han som så: *Ja, men jeg har jo drept noen levende 
vesener. Da kommer jeg til helvete, for det sier læreren min!” Så lenge han ikke 
klarer å fri seg fra en slik tanke og en slik oppfatning, opplever han da også et 
helvete. På samme måte er det hvis han tenker på at han kanskje har stjålet, 
begått seksuelle overtredelser eller talt urett. *'Da kommer jeg til helvete,” tenker 
han, *for det sier læreren min!” Så lenge han ikke klarer å fri seg fra en slik 
tanke og en slik oppfatning, opplever han da også et helvete. 

Men så står en som har nådd fram til sannheten, fram i verden, landsby- 
høvding, en lykkelig, en ærverdig Mester som har våknet fullt og helt ved egen 
hjelp, med fullkommen visdom og levemåte, en som kjenner verden, — en 
uforlignelig trener for folk som kan trenes, — guders og menneskers lærer, en 
våken Mester. 

Mesteren kritiserer og fordømmer drap ved mange forskjellige anledninger 
og sier: "la være å drepe”. Han kritiserer tyveri og sier: "la være å stjele”. Han 
kritiserer seksuelle overtredelser og sier: ikke begå seksuelle overtredelser”. Og 
han kritiserer urett tale og sier: ikke snakk urett”. 

En mann som har tillit til denne læreren, tenker som så: *Mesteren har kriti- 
sert og fordømt drap ved mange forskjellige anledninger, og han sier vi skal la 
være å drepe. Men jeg har drept det eller det levende vesenet. Det er ikke bra. 
Det er ikke slik det skal være, og jeg angrer på det, for det onde jeg har gjort, 
kan ikke gjøres om.” Når han tenker, slik passer han for framtiden på at han ikke 
begår flere drap. Dermed slutter han å begå slike onde handlinger, og på den 
måten overvinner han ondskapen. 

Samme tanker gjør han seg om tyveri, seksuelle overtredelser og urett tale, og 
han passer på at han for framtiden ikke gjør noe slikt igjen. Dermed slutter han 
å begå slike onde handlinger, og på den måten overvinner han ondskapen. 

Han dreper ikke mer, stjeler ikke mer og begår ikke flere seksuelle over- 
tredelser. Han lyver ikke mer, han baktaler ikke andre mer, han taler ikke flere 
sårende ord og han kaster ikke bort tiden på tomprat lenger, men avstår fra alt 
dette. Han er ikke lenger grådig, voldelig eller forvirret. 

Den edles elev, som på denne måten er blitt fri fra grådighet, fri fra motvilje 
og som er uten forvirring, som har oppmerksomhet og klar forståelse, — han 
fyller først den ene himmelretningen med vennlige tanker, likeledes den andre, 
tredje og fjerde himmelretningen, oppover, nedover og på tvers. Med tanke på 
alle levende vesener overalt fyller han hele verden med stor, opphøyd og gren- 
seløs vennlighet, som er fri fra hat og motvilje. 

Det er som om en dyktig hornblåser med største letthet lar hornet gjalle i alle 
retninger. Slik utvikler og dyrker han en vennlighet som virker frigjørende på 
sinnet, slik at den omfatter alt han gjør, uten unntak 

På samme måten fyller han hele verden med medfølelse og med glede på 
andres vegne, — og han fyller først den ene himmelretningen med sinnslikevekt, 
likeledes den andre, tredje og fjerde himmelretningen, oppover, nedover og på 
tvers. Med tanke på alle levende vesener overalt fyller han hele verden med 
stor, opphøyd og grenseløs medfølelse, glede på andres vegne og sinnslikevekt, 
som er fri fra hat og motvilje. 

Det er som om en dyktig hornblåser med største letthet lar hornet gjalle i alle 
retninger. Slik utvikler og dyrker han en medfølelse, glede på andres vegne og 
sinnslikevekt som virker frigjørende på sinnet, slik at den omfatter alt han gjør, 
uten unntak. 

Fra Sankhadhamasutta Samyutta Nikaya 4, 8, 8 (PTS 4, 317) 


167. Hvordan overvinne motvilje mot andre 


Det finnes fem måter å overvinne motvilje på, munker. Hvis dere gjør bruk av 
disse fem metodene, kan dere overvinne all motvilje mot andre. Hvilke fem? 

Hvis du føler motvilje mot noen, bør du dyrke fram vennlighet overfor ham. 
Slik kan du overvinne motviljen. 

Eller du kan dyrke fram medfølelse med ham. Slik kan du også overvinne 
motviljen. 

Eller du kan betrakte ham med sinnsro. Slik kan du også overvinne motviljen. 

Eller du kan la være å bry deg om ham. Slik kan du også overvinne 
motviljen. 

Eller du kan tenke som så: *Den personen eier sine egne handlinger. Han 
arver sine egne handlinger, og handlingene hans er hans mor, hans slektninger 
og hans støtte. Det han gjør av godt eller vondt, arver han selv følgene av.”Slik 
kan du også overvinne motviljen. 

Pathama-aghatapativinayasutta, Anguttara Nikaya 5, 17, I (PTS 3, 185) 

Konsentrasjon 


168. De fire dypmeditasjonene 


Når han ser hvordan de fem hindringene blir borte fra hans indre, blir han til- 
freds. Den som er tilfreds finner glede, og den som har glede 1 sinnet, får ro i 
kroppen. Den som har ro i kroppen føler velvære, og den som føler velvære får 
samlet tankene. Han isolerer seg både fra sansenytelser og fra usunne ideer og 
går inn 1 den første dypmeditasjon, — den som fødes av ensomhet og inneholder 
både innledende og fastholdende tanker, glede og velvære, — og forblir i den. 
Han lar den glede og velvære som fødes av ensomhet strømme omkring, over 
og gjennom hele kroppen sin og fylle den helt, slik at ingen del av kroppen hans 
er uberørt av den glede og velvære som fødes av ensomhet. 

Det er som når en dyktig badetjener eller læregutten hans strør såpepulver i ei 
bronseskål, store konge, og tilsetter vann litt etter litt og knar til såpeklumpen er 
fuktig, gjennomfuktet både utvendig og innvendig, men ikke så den drypper. 
Nettopp slik lar munken den glede og velvære som fødes av ensomhet strømme 
omkring, over og gjennom hele kroppen sin og fylle den helt, slik at ingen del 
av kroppen hans er uberørt av den glede og velvære som fødes av ensomhet. 

Og dette, store konge, er en direkte frukt av munkelivet, som er bedre og 
høyere enn de jeg har nevnt tidligere. 

Deretter, store konge, bringer munken de innledende og fastholdende tanker 
til ro og går inn i den andre dypmeditasjon, — en indre fred og konsentrasjon av 
sinnet, som fødes av fordypelse og inneholder glede og velvære, men ikke de 
innledende eller fastholdende tanker, — og forblir i den. Han lar den glede og 
velvære som fødes av konsentrasjon strømme omkring, over og gjennom hele 
kroppen sin og fylle den helt, slik at ingen del av kroppen hans er uberørt av den 
glede og velvære som fødes av konsentrasjon. 

Det er som et stille tjern med kildevann, store konge. Det har ikke noe tilsig 
verken fra nord, sør, øst eller vest, og det kommer heller ikke noe regnskyll fra 
skyene av og til og fyller det opp. Men fra kilden springer det fram en strøm 
med kjølig vann som strømmer inn, omkring 1 og gjennom hele tjernet og fyller 
det helt, slik at ingen del av tjernet er uberørt av det kjølige vannet. Nettopp slik 
lar munken den glede og velvære som fødes av konsentrasjon strømme om- 
kring, over og gjennom hele kroppen sin og fylle den helt, slik at ingen del av 
kroppen hans er uberørt av den glede og velvære som fødes av konsentrasjon. 

Og dette, store konge, er også en direkte frukt av munkelivet, som er bedre og 
høyere enn de jeg har nevnt tidligere. 

Deretter, store konge, søker ikke munken lenger glede, men hviler i likevekt. 
Med oppmerksomhet og klar forståelse føler han legemlig velvære og går inn 1 
den tredje dypmeditasjon, — den som de edle omtaler slik: "Lykkelig lever den 
som er oppmerksom og som har likevekt 1 sinnet!” — og forblir i den. Han lar 
det velvære som er uten glede strømme omkring, over og gjennom hele kroppen 

sin og fylle den helt, slik at ingen del av kroppen hans er uberørt av det velvære 
som er uten glede. 

Det er liksom blomstene 1 en lotusdam, store konge. Der vokser lotus, vann- 
liljer og nøkkeroser som er født i vannet og lever helt neddykket i vannet, uten å 
komme opp til overflaten. Det kjølige vannet strømmer over, omkring og mel- 
lom dem, så ingen del av disse blomstene er uberørt av det kjølige vannet. 
Nettopp slik lar han det velvære som er uten glede strømme omkring, over og 
gjennom hele kroppen sin og fylle den helt, slik at ingen del av kroppen hans er 
uberørt av det velvære som er uten glede. 

Og dette, store konge, er også en direkte frukt av munkelivet, som er bedre og 
høyere enn de jeg har nevnt tidligere. 

Deretter, store konge, forlater munken velvære og lidelse. Han legger tid- 
ligere gleder og sorger bak seg og går inn 1 den fjerde dypmeditasjon, — den som 
kjennetegnes av den reneste oppmerksomhet og sinnslikevekt, uten verken be- 
hag eller ubehag, — og forblir i den. Han sitter og lar tankens klarhet og lysende 
renhet gjennomtrenge hele kroppen sin, slik at ingen del av kroppen hans er 
uberørt av tankens klarhet og lysende renhet. 

Det er som om en mann skulle sitte innhyllet i en hvit kappe, store konge, og 
trekke den over hodet. Da ville ingen del av kroppen hans stikke utenfor den 
hvite kappen. Nettopp slik sitter munken og lar tankens klarhet og lysende 
renhet gjennomtrenge hele kroppen sin, slik at ingen del av kroppen hans er 
uberørt av tankens klarhet og lysende renhet. 

Og dette, store konge, er også en direkte frukt av munkelivet, som er bedre og 
høyere enn de jeg har nevnt tidligere. 

Fra Samaniniaphalasutta, Digha Nikaya 2 


169. Sanselige og ikke-sanselige gleder 


Det finnes en sanselig glede, munker, det finnes en ikke-sanselig glede og det 
finnes en enda større ikke-sanselig glede. [...] 

Hva er sanselig glede, munker? 

Det er når du opplever vakre, tiltalende, behagelige og skjønne sanseinntrykk 
gjennom øyet og de andre sansene, sanseinntrykk som virker opphissende og 
som vekker lidenskaper. Gleder som oppstår gjennom disse fem sansenytelsene, 
er sanselige gleder, munker. 

Hva er ikke-sanselig glede, munker? 

Det er når du isolerer deg både fra sansenytelser og fra usunne ideer og går 
inn i den første dypmeditasjon, — den som fødes av ensomhet og inneholder 
både innledende og fastholdende tanker, glede og velvære, — og forblir i den. Og 
videre bringer du de innledende og fastholdende tanker til ro og går inn i den 
andre dypmeditasjon, — en indre fred og konsentrasjon av sinnet, som fødes av 
fordypelse og inneholder glede og velvære, men ikke de innledende eller 
fastholdende tanker — og forblir i den. Dette er ikke-sanselig glede, munker. 

Hva er en enda større ikke-sanselig glede, munker? 

Det er når du utsletter alle negative trekk 1 sinnet og ser at du blir befridd fra 
begjær, hat og vrangforestillinger. Den gleden som da oppstår, munker, er en 
enda større ikke-sanselig glede. 

Fra Niramisasutta,. Samyutta Nikaya 4, 2, 3, 11 (PTS 4, 235) 

Oppmerksomhet og innsikt 


170. Oppmerksomhetens hovedområder 


Slik har jeg hørt det: 

En gang holdt Mesteren til blant kuruene, i en av byene deres som het 
Kammasadamma. Der henvendte Mesteren seg til munkene og sa: 

*Munker!” 

*Mester,” svarte de ham. 

Mesteren talte slik: 

*Her er en vei som fører direkte til målet, munker, til foredling av levende 
vesener, til å overvinne sorg og klage, til å gjøre slutt på smerte og tungsinn, til 
å finne den rette metoden og til selv å erfare nibbana, nemlig oppmerksomhet 
på de fire hovedområdene. 

Hvilke fire? 

Her, i dette treningssystemet, gir du slipp på grådighet og motvilje overfor 
verden, og betrakter kroppen som kropp, iherdig og med oppmerksomhet og 
klar forståelse. Du gir slipp på grådighet og motvilje overfor verden, og betrak- 
ter følelsene som følelser, iherdig og med oppmerksomhet og klar forståelse. Du 
gir slipp på grådighet og motvilje overfor verden, og betrakter tankene som 
tanker, iherdig og med oppmerksomhet og klar forståelse. Du gir slipp på grå- 
dighet og motvilje overfor verden, og betrakter fenomenene som fenomener, 
iherdig og med oppmerksomhet og klar forståelse. 


1) Oppmerksom observasjon av kroppen 
1.a) Observasjon av pusten 

Men hvordan betrakter du kroppen som kropp? 

Du går ut i skogen eller under et tre eller i enerom og setter deg ned med 
korslagte bein. Du holder kroppen rak og retter oppmerksomheten mot det 
emnet du har valgt deg. 

Så lar du oppmerksomheten følge pusten inn og ut. Hvis du foretar en lang 
innånding, merker du deg: Jeg foretar en lang innånding. Hvis du foretar en lang 
utånding, merker du deg: Jeg foretar en lang utånding. Hvis du foretar en kort 
innånding, merker du deg: Jeg foretar en kort innånding. Hvis du foretar en kort 
utånding, merker du deg: Jeg foretar en kort utånding. Du trener deg slik: Mens 
jeg puster ut og inn observerer jeg hele kroppen, og slik: Mens jeg puster ut og 
inn lar jeg kroppens forskjellige prosesser falle til ro. 

Det er som når en dyktig tredreier eller lærlingen hans gjør et langt snitt, 
munker. Da merker han seg at han gjør et langt snitt. Og når han gjør et kort 
snitt, da merker han seg at han gjør et kort snitt. 

Nettopp slik er det når du foretar en lang eller kort innånding eller utånding. 
Da merker du deg det som det er. Og du trener deg slik: Mens jeg puster ut og 
inn observerer jeg hele kroppen, og slik: Mens jeg puster ut og inn lar jeg 
kroppens forskjellige prosesser falle til ro. 

Slik betrakter du din egen kropp som kropp, eller du betrakter andres kropp 
som kropp, eller du betrakter både din egen og andres kropp som kropp. Du 
betrakter hvordan kroppens fenomener oppstår, du betrakter hvordan kroppens 
fenomener blir borte, eller du betrakter hvordan kroppens fenomener oppstår og 
blir borte. Du er oppmerksom på at kroppen eksisterer, men bare 1 den grad som 
er nødvendig for observasjon og erkjennelse. Du ferdes uten å være avhengig av 
noe, og uten å holde fast på noe i verden. Slik betrakter du kroppen som kropp. 


1.b) Observasjon av kroppens aktiviteter 

Og videre, når du går, merker du deg: går. Når du står, merker du deg: står. 
Når du sitter, merker du deg: sitter. Når du ligger, merker du deg: ligger. Uansett 
hvilken stilling kroppen din befinner seg i, så merker du deg det nøyaktig som 
det er. 

Slik betrakter du din egen kropp som kropp, eller du betrakter andres kropp 
som kropp, eller du betrakter både din egen og andres kropp som kropp. Du 
betrakter hvordan kroppens fenomener oppstår, du betrakter hvordan kroppens 
fenomener blir borte, eller du betrakter hvordan kroppens fenomener oppstår og 
blir borte. Du er oppmerksom på at kroppen eksisterer, men bare 1 den grad som 
er nødvendig for observasjon og erkjennelse. Du ferdes uten å være avhengig av 
noe, og uten å holde fast på noe i verden. Slik betrakter du også kroppen som 
kropp. 

Og videre, når du går fram og tilbake, så gjør du dette med klar forståelse. 
Når du ser på noe eller ser deg omkring, gjør du dette med klar forståelse. Når 
du bøyer eller retter ut deler av kroppen, gjør du dette med klar forståelse. Når 
du kler deg eller bærer matskålen din, gjør du dette med klar forståelse. Når du 
spiser, drikker, tygger og smaker, gjør du dette med klar forståelse. Når du 
tømmer deg for avføring og urin, gjør du dette med klar forståelse. Så lenge du 
er våken, enten du går, står sitter, ligger, taler eller tier, så gjør du dette med klar 
forståelse. 

Slik betrakter du din egen kropp som kropp, eller du betrakter andres kropp 
som kropp, eller du betrakter både din egen og andres kropp som kropp. Du 
betrakter hvordan kroppens fenomener oppstår, du betrakter hvordan kroppens 
fenomener blir borte, eller du betrakter hvordan kroppens fenomener oppstår og 
blir borte. Du er oppmerksom på at kroppen eksisterer, men bare 1 den grad som 
er nødvendig for observasjon og erkjennelse. Du ferdes uten å være avhengig av 
noe, og uten å holde fast på noe i verden. Slik betrakter du også kroppen som 
kropp. 


1.c) Observasjon av kroppens enkeltdeler 

Og videre, betrakter du nettopp denne kroppen fra fotsålene til hårspissene og 
ned igjen, omgitt av huden, fylt av mange slags urenheter: I denne kroppen er 
det hodehår, kroppshår, negler, tenner, hud, kjøtt, sener, knokler, beinmarg, 
nyrer, hjerte, lever, mellomgolv, milt, lunger, tarmer, spiserør, magesekk, eks- 
krementer, galle, slim, puss, blod, svette, fett, tårer, vevsvæske, spytt, snørr, 
leddvæske og urin. 

Det er liksom en matkjeller med dør i begge ender, munker, — fylt med all 
slags korn, såsom høylandsris, lavlandsris, gule og grønne bønner, sesamfrø og 
skallet ris. Hvis en mann med synet i behold skulle åpne dørene, ville han se at 
dette er høylandsris, dette er lavlandsris, dette er gule og dette er grønne bønner, 
dette er sesamfrø og dette er skallet ris. 

Og på samme måte betrakter du nettopp denne kroppen fra fotsålene til 
hårspissene og ned igjen, osv. 

Slik betrakter du også din egen kropp som kropp, osv. 


1.d) Observarsjon av kroppens grunnelementer 

Og videre, betrakter du nettopp denne kroppen som den står og går, og ana- 
lyserer dens grunnelementer: I denne kroppen finnes jordelementer, vannele- 
menter, ildelementer og vindelementer. 

Det er som når en dyktig slakter eller lærlingen hans har slaktet ei ku og 
partert den, munker, og slått seg ned på et gatehjørne. På samme vis betrakter 
du nettopp denne kroppen som den står og går, og analyserer dens grunnele- 
menter: I denne kroppen finnes jordelementer, vannelementer, ildelementer og 
vindelementer. 

Slik betrakter du også din egen kropp som kropp, osv. 


1.e) Observasjons av kroppens forfall 

Og videre ser du på din egen kropp som om du skulle se et lik som var slengt 
bort på likplassen, som har vært dødt i en eller to eller tre dager, oppsvulmet, 
blåsvart og råtnende. Da tenker du: Denne min egen kropp er av samme natur, 
slik vil det gå med den også, det er ingen måte å komme unna på. 

Og videre ser du på din egen kropp som om du skulle se et lik som var slengt 
bort på likplassen, — som kråker hadde spist på, som hauker, gribber, hunder, 
sjakaler og forskjellige slags småkryp hadde spist på. Da tenker du: Denne min 
egen kropp er av samme natur, slik vil det gå med den også, det er ingen måte å 
komme unna på. 

Og videre ser du på din egen kropp som om du skulle se et lik som var slengt 
bort på likplassen, — et skjelett som holdes sammen av leddbånd, blodig og med 
kjøttrester på ... 

... et skjelett som holdes sammen av leddbånd, blodig, men uten kjøtt på ... 

... et skjelett som holdes sammen av leddbånd, men uten kjøtt eller blod på ... 

... løsrevne knokler slengt til alle kanter, her et bein fra hånden, der et bein fra 
foten, her et leggbein, der et lårbein, et hoftebein, ryggvirvler, en hodeskalle. Da 
tenker du: Denne min egen kropp er av samme natur, slik vil det gå med den 
også, det er ingen måte å komme unna på. 

Og videre ser du på din egen kropp som om du skulle se et lik som var slengt 
bort på likplassen, — med hvite og avblekede beinpiper ... 

... mer enn et år gamle knokler i en haug ... 

... oppsmuldrende råtne knokkelrester. Da tenker du: Denne min egen kropp 
er av samme natur, slik vil det gå med den også, det er ingen måte å komme 
unna på. 

Slik betrakter du din egen kropp som kropp, eller du betrakter andres kropp 
som kropp, eller du betrakter både din egen og andres kropp som kropp. Du 
betrakter hvordan kroppens fenomener oppstår, du betrakter hvordan kroppens 
fenomener blir borte, eller du betrakter hvordan kroppens fenomener oppstår og 
blir borte. Du er oppmerksom på at kroppen eksisterer, men bare 1 den grad som 
er nødvendig for observasjon og erkjennelse. Du ferdes uten å være avhengig av 
noe, og uten å holde fast på noe i verden. Slik betrakter du også kroppen som 
kropp. 


2) Oppmerksom observasjon av følelsene 

Men hvordan betrakter du følelsene som følelser? 

Når du opplever en god følelse, merker du deg: Opplever en god følelse. Når 
du opplever en vond følelse, merker du deg: Opplever en vond følelse. Når du 
opplever en følelse som verken er vond eller god, merker du deg: Opplever en 
følelse som verken er vond eller god. 

Når du opplever en god følelse i kroppen, merker du deg: Opplever en god 
følelse i kroppen. Når du opplever en god følelse som ikke har med kroppen å 
gjøre, merker du deg: Opplever en god følelse som ikke har med kroppen å 
gjøre. Når du opplever en vond følelse i kroppen, merker du deg: Opplever en 
vond følelse i kroppen. Når du opplever en vond følelse som ikke har med 
kroppen å gjøre, merker du deg: Opplever en vond følelse som ikke har med 
kroppen å gjøre. Når du opplever en følelse i kroppen som verken er vond eller 
god, merker du deg: Opplever en følelse i kroppen som verken er vond eller 
god. Når du opplever en følelse som verken er vond eller god, og som ikke har 
med kroppen å gjøre, merker du deg: Opplever en følelse som verken er vond 
eller god, og som ikke har med kroppen å gjøre. 

Slik betrakter du dine egne følelser som følelser, eller du betrakter andres 
følelser som følelser, eller du betrakter både dine egne og andres følelser som 
følelser. Du betrakter hvordan følelsene oppstår, du betrakter hvordan følelsene 
blir borte, eller du betrakter hvordan følelsene oppstår og blir borte. Du er opp- 
merksom på at følelsene eksisterer, men bare i den grad som er nødvendig for 
observasjon og erkjennelse. Du ferdes uten å være avhengig av noe, og uten å 
holde fast på noe 1 verden. Slik betrakter du følelsene som følelser. 


3) Oppmerksom observasjon av tankene 

Men hvordan betrakter du tankene som tanker? 

Du merker deg en grådig tanke som en grådig tanke, og du merker deg en 
tanke uten grådighet som en tanke uten grådighet. 

Du merker deg en hatefull tanke som en hatefull tanke, og du merker deg en 
tanke uten hat som en tanke uten hat. 

Du merker deg en forvirret tanke som en forvirret tanke, og du merker deg en 
tanke uten forvirring som en tanke uten forvirring. 

Du merker deg en innskrenket tanke som en innskrenket tanke, og du merker 
deg en atspredt tanke som en atspredt tanke. 

Du merker deg en avansert tanke som en avansert tanke, og du merker deg en 
lite avansert tanke som en lite avansert tanke. 

Du merker deg en laverestående tanke som en laverestående tanke, og du 
merker deg en uovertruffen tanke som en uovertruffen tanke. 

Du merker deg en konsentrert tanke som en konsentrert tanke, og du merker 
deg en ukonsentrert tanke som en ukonsentrert tanke. 

Du merker deg en frigjort tanke som en frigjort tanke, og du merker deg en 
ufri tanke som en ufri tanke. 

Slik betrakter du dine egne tanker som tanker, eller du betrakter andres tanker 
som tanker, eller du betrakter både dine egne og andres tanker som tanker. Du 
betrakter hvordan tankene oppstår, du betrakter hvordan tankene blir borte, eller 
du betrakter hvordan tankene oppstår og blir borte. Du er oppmerksom på at 
tankene eksisterer, men bare i den grad som er nødvendig for observasjon og 
erkjennelse. Du ferdes uten å være avhengig av noe, og uten å holde fast på noe 
i verden. Slik betrakter du tankene som tanker. 


4) Oppmerksom observasjon av forskjellige fenomener 
4.a) Observasjon av hindringer for meditasjonen 

Men hvordan betrakter du fenomenene som fenomener? 

Du tar opp de fem hindringene og betrakter disse fenomenene som feno- 
mener. 

Men hvordan tar du opp de fem hindringene og betrakter disse fenomenene 
som fenomener? 

Hvis det finnes sansebegjær i ditt indre, merker du deg: Jeg har sansebegjær i 
mitt indre. Hvis det ikke er noe sansebegjær i ditt indre, merker du deg: Det er 
ikke noe sansebegjær i mitt indre. Du merker deg også hvordan sansebegjær 
som ennå ikke er oppstått, oppstår. Du merker deg hvordan sansebegjær som er 
oppstått, avvises. Og du merker deg hvordan sansebegjær som er avvist ikke 
oppstår igjen siden. 

Eller hvis det finnes motvilje i ditt indre, merker du deg: Jeg har motvilje 1 
mitt indre. Hvis det ikke er noe motvilje 1 ditt indre, merker du deg: Det er ikke 
noe motvilje i mitt indre. Du merker deg også hvordan motvilje som ennå ikke 
er oppstått, oppstår. Du merker deg hvordan motvilje som er oppstått, avvises. 
Og du merker deg hvordan motvilje som er avvist ikke oppstår igjen siden. 

Eller hvis det finnes sløvhet og treghet i ditt indre, merker du deg: Jeg har 
sløvhet og treghet i mitt indre. Hvis det ikke er noe sløvhet og treghet i ditt 
indre, merker du deg: Det er ikke noe sløvhet og treghet 1 mitt indre. Du merker 
deg også hvordan sløvhet og treghet som ennå ikke er oppstått, oppstår. Du 
merker deg hvordan sløvhet og treghet som er oppstått, avvises. Og du merker 
deg hvordan sløvhet og treghet som er avvist ikke oppstår igjen siden. 

Eller hvis det finnes uro og bekymringer i ditt indre, merker du deg: Jeg har 
uro og bekymringer i mitt indre. Hvis det ikke er noe uro og bekymringer i ditt 
indre, merker du deg: Det er ikke noe uro og bekymringer i mitt indre. Du 
merker deg også hvordan uro og bekymringer som ennå ikke er oppstått, 
oppstår. Du merker deg hvordan uro og bekymringer som er oppstått, avvises. 
Og du merker deg hvordan uro og bekymringer som er avvist ikke oppstår igjen 
siden. 

Eller hvis det finnes uvisshet 1 ditt indre, merker du deg: Jeg har uvisshet i 
mitt indre. Hvis det ikke er noe uvisshet i ditt indre, merker du deg: Det er ikke 
noe uvisshet 1 mitt indre. Du merker deg også hvordan uvisshet som ennå ikke 
er oppstått, oppstår. Du merker deg hvordan uvisshet som er oppstått, avvises. 
Og du merker deg hvordan uvisshet som er avvist ikke oppstår igjen siden. 

Slik betrakter du indre fenomener som fenomener, eller du betrakter ytre fe- 
nomener som fenomener, eller du betrakter både indre og ytre fenomener som 
fenomener. Du betrakter hvordan fenomenene oppstår, du betrakter hvordan fe- 
nomenene blir borte, eller du betrakter hvordan fenomenene oppstår og blir 
borte. Du er oppmerksom på at fenomenene eksisterer, men bare 1 den grad som 
er nødvendig for observasjon og erkjennelse. Du ferdes uten å være avhengig av 
noe, og uten å holde fast på noe 1 verden. Slik tar du opp de fem hindringene og 
betrakter disse fenomenene som fenomener. 


4.b) Observasjon av involveringsgruppene 

Og videre tar du opp de fem involveringsgruppene og betrakter disse feno- 
menene som fenomener. 

Men hvordan tar du opp de fem involveringsgruppene og betrakter disse 
fenomenene som fenomener? 

Du merker deg: Slik er form, slik oppstår den og slik blir den borte. Slik er 
følelse, slik oppstår den og slik blir den borte. Slik er identifikasjon, slik oppstår 
den og slik blir den borte. Slik er reaksjoner, slik oppstår de og slik blir de 
borte. Slik er skjelneevne, slik oppstår den og slik blir den borte. 

Slik betrakter du indre fenomener som fenomener, osv. 


4.c) Observasjon av sansefunksjonene 

Og videre tar du opp de seks indre og ytre sansefunksjonsfelter og betrakter 
disse fenomenene som fenomener. 

Men hvordan tar du opp de seks indre og ytre sansefunksjonsfelter og 
betrakter disse fenomenene som fenomener? 

Du merker deg øyet, du merker deg synlige former og du merker deg den 
bindingen som oppstår betinget av disse to. Du merker deg også hvordan en 
binding som ennå ikke er oppstått, oppstår. Du merker deg hvordan en binding 
som er oppstått, avvises. Og du merker deg hvordan en binding som er avvist 
ikke oppstår igjen siden. 

På samme måte merker du deg øret og lyder, nese og dufter, tunge og smaks- 
inntrykk, kropp og berøringer; og endelig merker du deg sinnet, du merker deg 
tanker og du merker deg den bindingen som oppstår betinget av disse to. Du 
merker deg også hvordan en binding som ennå ikke er oppstått, oppstår. Du 
merker deg hvordan en binding som er oppstått, avvises. Og du merker deg 
hvordan en binding som er avvist ikke oppstår igjen siden. 

Slik betrakter du indre fenomener som fenomener, osv. 


4.d) Observasjon av oppvåkningsfaktorene 


Og videre tar du opp de syv oppvåkningsfaktorene og betrakter disse feno- 
menene som fenomener. 

Men hvordan tar du opp de syv oppvåkningsfaktorene og betrakter disse 
fenomenene som fenomener? 

Hvis oppvåkningsfaktoren oppmerksomhet er til stede i ditt indre, merker du 
deg her: Oppvåkningsfaktoren oppmerksomhet er til stede i mitt indre. Hvis 
oppvåkningsfaktoren oppmerksomhet ikke er til stede i ditt indre, merker du 
deg: Oppvåkningsfaktoren oppmerksomhet er ikke til stede 1 mitt indre. Du 
merker deg hvordan oppvåkningsfaktoren oppmerksomhet som ennå ikke er 
oppstått, oppstår. Og du merker deg hvordan oppvåkningsfaktoren oppmerk- 
somhet som er oppstått, trenes videre til fullkommenhet. 

På samme måte merker du deg de andre oppvåkningsfaktorene: utforskning 
av fenomenene, iherdighet, glede, indre fred, konsentrasjon, og endelig, hvis 
oppvåkningsfaktoren sinnslikevekt er til stede 1 ditt indre, merker du deg: 
Oppvåkningsfaktoren sinnslikevekt er til stede i mitt indre. Hvis oppvåknings- 
faktoren sinnslikevekt ikke er til stede i ditt indre, merker du deg: Oppvåknings- 
faktoren sinnslikevekt er ikke til stede i mitt indre. Du merker deg hvordan 
oppvåkningsfaktoren sinnslikevekt som ennå ikke er oppstått, oppstår. Og du 
merker deg hvordan oppvåkningsfaktoren sinnslikevekt som er oppstått, trenes 
videre til fullkommenhet. 

Slik betrakter du indre fenomener som fenomener, eller du betrakter ytre fe- 
nomener som fenomener, eller du betrakter både indre og ytre fenomener som 
fenomener. Du betrakter hvordan fenomenene oppstår, du betrakter hvordan fe- 
nomenene blir borte, eller du betrakter hvordan fenomenene oppstår og blir 
borte. Du er oppmerksom på at fenomenene eksisterer, men bare 1 den grad som 
er nødvendig for observasjon og erkjennelse. Du ferdes uten å være avhengig av 
noe, og uten å holde fast på noe 1 verden. Slik tar du opp de syv oppvåknings- 
faktorene og betrakter disse fenomenene som fenomener. 


4.e) Observasjon av de fire edle sannhetene 

Og videre tar du opp de fire edle sannheter og betrakter disse fenomenene 
som fenomener. 

Men hvordan tar du opp de edle sannhetene og betrakter disse fenomenene 
som fenomener? 

Du merker deg det som det er: Dette er lidelse. Du merker deg det som det er: 
Dette er lidelsens årsak. Du merker deg det som det er: Dette er lidelsens 
opphør. Du merker deg det som det er: Dette er veien til lidelsens opphør. 

Slik betrakter du indre fenomener som fenomener, eller du betrakter ytre 
fenomener som fenomener, eller du betrakter både indre og ytre fenomener som 
fenomener. Du betrakter hvordan fenomenene oppstår, du betrakter hvordan 
fenomenene blir borte, eller du betrakter hvordan fenomenene oppstår og blir 
borte. Du er oppmerksom på at fenomenene eksisterer, men bare 1 den grad som 
er nødvendig for observasjon og erkjennelse. Du ferdes uten å være avhengig av 
noe, og uten å holde fast på noe i verden. Slik tar du opp de fire edle sannheter 
og betrakter disse fenomenene som fenomener. 

5) Treningens varighet 

Den som øver seg slik 1 syv år på å feste oppmerksomheten på disse fire 
punkter, kan vente seg ett av disse to resultatene: enten frigjørende innsikt her 
og nå, eller hvis han fremdeles involverer seg 1 noe, kan han i det minste regne 
med ikke å vende tilbake. 

Dere kan se bort fra de syv årene, munker. Den som øver seg slik i seks år, 1 
fem år, i fire, tre, to, i et år på å feste oppmerksomheten på disse fire punkter, 
kan vente seg ett av disse to resultatene: enten frigjørende innsikt her og nå, 
eller hvis han fremdeles involverer seg 1 noe, kan han i det minste regne med 
ikke å vende tilbake. 

Dere kan se bort fra det ene året, munker. Den som øver seg slik i syv 
måneder, i seks måneder, i fem, i fire, tre, to, i en måned, i fjorten dager på å 
feste oppmerksomheten på disse fire punkter, kan vente seg ett av disse to 
resultatene: enten frigjørende innsikt her og nå, eller hvis han fremdeles invol- 
verer seg i noe, kan han i det minste regne med ikke å vende tilbake. 

Dere kan se bort fra de fjorten dagene, munker. Den som øver seg slik i en 
uke på å feste oppmerksomheten på disse fire punkter, kan vente seg ett av disse 
to resultatene: enten befriende innsikt her og nå, eller hvis han fremdeles invol- 
verer seg i noe, kan han i det minste regne med ikke å vende tilbake. 

Det var dette jeg tenkte på, munker, da jeg sa: Her er en vei som fører direkte 
til målet, munker, til foredling av levende vesener, til å overvinne sorg og klage, 
til å gjøre slutt på smerte og tungsinn, til å finne den rette metoden og til selv å 
erfare nibbana, nemlig oppmerksomhet på de fire hovedområdene.” 

Slik talte Mesteren, og glade til sinns tok munkene imot Mesterens ord. 

Satipatthanasutta, Majjhima Nikaya 10 


171. Oppmerksomhet på pusten 


Slik har jeg hørt det. 

En gang da Mesteren var 1 Savatthi, holdt han til i Østparken 1 palasset til 
Migaras mor. Sammen med ham var mange kjente og berømte munker, som 
Sariputta, Moggallana, Kassapa den store og Kaccayana den store, Kotthika den 
store, Kappina den store, Cunda den store, Anuruddha, Revata og Ananda, samt 
mange andre berømte og kjente munker. 

Ved denne anledningen underviste de eldre munkene nye munker og ga dem 
veiledning. Noen av de eldre munkene underviste grupper på ti nye munker. 
Andre underviste grupper på tjue, tretti eller førti munker. Og de nye munkene 
som ble undervist og veiledet av de eldre og erfarne munkene oppnådde etter 
hvert gode resultater. 

Dette skjedde på helligdagen den femtende dagen i måneden etter regntidens 
slutt. Det ble kveld og fullmånen lyste på himmelhvelvingen. Mesteren satt ute i 
parken omgitt av alle munkene. Han så seg omkring i den tause forsamlingen 
der ikke en lyd var å høre. Så sa han: 

*Jeg er glad for å se at dere virkelig praktiserer, munker. Jeg blir glad til sinns 
over å se slik praksis. Så fortsett slik, og arbeid enda hardere for å oppnå det 

dere ennå ikke har oppnådd, komme fram til det dere ennå ikke har kommet 
fram til, og for å virkeliggjøre det dere ennå ikke har virkeliggjort. Nå blir jeg 
her i Savatthi fram til lotusfestivalen i den fjerde måned, munker.” 

Munkene i distriktet fikk høre at Mesteren ville bli i byen fram til lotus- 
festivalen, og de vandret derfor inn til Savatthi for å se ham. Dette førte til enda 
mer undervisning og veiledning blant munkene. Noen av de eldre munkene 
underviste grupper på ti nye munker. Andre underviste grupper på tjue, tretti 
eller førti munker. Og de nye munkene som ble undervist og veiledet av de eldre 
og erfarne munkene oppnådde etter hvert gode resultater. 

På lotusfestivalens fullmånenatt satt Mesteren ute i parken omgitt av alle 
munkene. Han så seg omkring i den tause forsamlingen der ikke en lyd var å 
høre. Så sa han: 

*Denne forsamlingen er stille og driver ikke med tomt prat, munker. Den har 
nådd fram til renhetens kjerne. En slik munkeforsamling som denne fortjener 
respekt, heder og gaver. Den fortjener at man hilser ærbødig på den og dette er 
den beste åker å så i for å høste gode fortjenester. Og slik er denne forsamlingen 
at den som gir lite til disse munkene, får mye tilbake, og den som gir mer, får 
enda mer tilbake. Dette er en forsamling som man sjelden ser maken til her i 
verden. Det ville være bryet verd å slenge nistesekken på ryggen og vandre 
mange mil for å se denne forsamlingen, munker. 

I denne forsamlingen finnes det munker som har nådd det høyeste stadium og 
tømt sinnet for forurensninger, som har gjennomført treningen, gjort det som 
skulle gjøres og lagt fra seg sin byrde — munker som har nådd fram til det som 
er godt og som har brutt alle bindinger til videre lengsler. Her 1 denne forsam- 
lingen finnes det munker som har brutt de fem bindingene som binder oss til en 
lavere tilværelse, som kommer til å våkne spontant og finne nibbana der de er 
og ikke kommer til å falle tilbake fra den tilstanden. Det finnes munker her som 
har brutt tre bindinger, som har redusert lidenskaper, hat og forvirring, som bare 
kommer til å bli gjenfødt én gang og deretter gjøre slutt på lidelsene. Her finnes 
også munker som har brutt de tre bindingene og gått ut i strømmen. De kommer 
ikke til å falle tilbake og er på sikker vei mot full oppvåkning. Slike munker 
finnes det her i denne forsamlingen. 

Her i denne forsamlingen finnes det også munker som er ivrig opptatt av å 
praktisere oppmerksomhet på de fire hovedområdene, som er opptatt av å øve 
de fire formene for rett bestrebelse, de fire formene for kraftige handlinger, de 
fem evnene, de fem kreftene, de syv oppvåkningsfaktorene og den edle åttedelte 
veien. Slike munker finnes det her. Her finnes også munker som er arbeider 
iherdig med å øve vennlighet og medfølelse med alle levende vesener, som øver 
evnen til å glede seg over andres framgang og evnen til å betrakte alt med sinns- 
ro. Her finnes også munker som øver seg 1 å betrakte det som er urent og i å se 
at alle ting er forgjengelige. 

Her finnes det også munker som øver seg 1 å betrakte pusten med full opp- 
merksomhet. Hvis oppmerksomhet på pusten blir utviklet og trent flittig, mun- 
ker, gir det rike frukter og gode resultater. En veltrent og velutviklet oppmerk- 
somhet på pusten vil perfeksjonere oppmerksomheten på de fire hovedom- 
rådene. En veltrent og velutviklet oppmerksomhet på de fire hovedområdene vil 

perfeksjonere de syv oppvåkningsfaktorene. Syv veltrente og velutviklede 
oppvåkningsfaktorer vil gjøre visdommen og frigjøringen fullkommen. 

Og hvordan skal oppmerksomheten på pusten trenes og utvikles for å gi rike 
frukter og gode resultater, munker? 

Du går ut i skogen, under et tre eller i enerom og setter deg ned med korslagte 
bein. Du holder kroppen rak og fester oppmerksomheten framfor deg. Så retter 
du oppmerksomheten mot innånding og utånding. 

Hvis du foretar en lang innånding, merker du deg: *Jeg foretar en lang inn- 
ånding.* Hvis du foretar en lang utånding, merker du deg: "Jeg foretar en lang 
utånding.” 

Hvis du foretar en kort innånding, merker du deg: *Jeg foretar en kort inn- 
ånding.* Hvis du foretar en kort utånding, merker du deg: *Jeg foretar en kort 
utånding.” 

Du trener deg slik: *'Mens jeg puster ut og inn, observerer jeg hele puste- 
prosessen.” 

Du trener deg slik: "Mens jeg puster ut og inn, lar jeg kroppens enkeltfaktorer 
falle til ro.” 

Du trener deg slik: *'Mens jeg puster ut og inn, observerer jeg glede.” 

Du trener deg slik: *Mens jeg puster ut og inn, observerer jeg lykke.” 

Du trener deg slik: *'Mens jeg puster ut og inn, observerer jeg følelser og 
sinnsstemninger.” 

Du trener deg slik: *'Mens jeg puster ut og inn, lar jeg følelser og sinns- 
stemninger falle til ro.” 

Du trener deg slik: *'Mens jeg puster ut og inn, observerer jeg sinnet.” 

Du trener deg slik: *'Mens jeg puster ut og inn, lar jeg sinnet oppleve glede.” 

Du trener deg slik: *'Mens jeg puster ut og inn, lar jeg sinnet bli konsentrert.” 

Du trener deg slik: *'Mens jeg puster ut og inn, lar jeg sinnet bli fritt.” 

Du trener deg slik: *Mens jeg puster ut og inn, ser jeg hvordan alt er i 
forandring.” 

Du trener deg slik: *'Mens jeg puster ut og inn, ser jeg at ingenting er bryet 
verdt å holde fast på.” 

Du trener deg slik: *'Mens jeg puster ut og inn, ser jeg hvordan alt tar slutt.” 

Du trener deg slik: *'Mens jeg puster ut og inn, ser jeg hvordan jeg kan slippe 
taket.” 

Slik skal oppmerksomheten på pusten trenes og utvikles for å gi rike frukter 
og gode resultater, munker.” 

Og hvordan skal oppmerksomhet på pusten trenes og utvikles for å per- 
feksjonere oppmerksomheten på de fire hovedområdene, munker? 

Når du foretar en lang innånding og merker deg dette idet det skjer, når du 
foretar en lang utånding og merker deg dette idet det skjer, når du foretar en kort 
innånding og merker deg dette idet det skjer, når du foretar en kort utånding og 
merker deg dette idet det skjer, når du observerer hele kroppen mens du puster 
ut og inn og merker deg dette idet det skjer, og når du lar kroppens enkeltfak- 
torer falle til ro mens du puster ut og inn og merker deg dette idet det skjer — da 
har du gitt slipp på grådighet og motvilje overfor verden, og betrakter kroppen 
som kropp, iherdig og med oppmerksomhet og klar forståelse. For det sier jeg, 

munker, at pusten hører med til kroppen. Derfor betrakter du kroppen som 
kropp mens du trener slik, iherdig og med oppmerksomhet og klar forståelse — 
uten grådighet eller motvilje overfor verden. 

Når du trener deg slik: *Mens jeg puster ut og inn observerer jeg glede,” — og 
slik: *Mens jeg puster ut og inn observerer jeg lykke,” — og slik: *'Mens jeg pus- 
ter ut og inn observerer jeg følelser og sinnsstemninger,* — og slik: "Mens jeg 
puster ut og inn lar jeg følelser og sinnsstemninger falle til ro,” — da har du gitt 
slipp på grådighet og motvilje overfor verden, og betrakter følelsene som følel- 
ser, iherdig og med oppmerksomhet og klar forståelse. For det sier jeg, munker, 
at omhyggelig observasjon av pusten hører med til følelsene. Derfor betrakter 
du følelsene som følelser mens du trener slik, iherdig og med oppmerksomhet 
og klar forståelse, — uten grådighet eller motvilje overfor verden. 

Når du trener deg slik: *Mens jeg puster ut og inn observerer jeg sinnet,” — og 
slik: *'Mens jeg puster ut og inn lar jeg sinnet oppleve glede,” — og slik: *'Mens 
jeg puster ut og inn lar jeg sinnet bli konsentrert,” — og slik: "Mens jeg puster ut 
og inn lar jeg sinnet bli fritt,” — da har du gitt slipp på grådighet og motvilje 
overfor verden, og betrakter sinnet som sinn, iherdig og med oppmerksomhet og 
klar forståelse. For det sier jeg, munker, at den som mangler oppmerksomhet og 
klar forståelse, kan ikke praktisere oppmerksomhet på pusten. Derfor betrakter 
du sinnet som sinn mens du trener slik, iherdig og med oppmerksomhet og klar 
forståelse — uten grådighet eller motvilje overfor verden. 

Når du trener deg slik: *Mens jeg puster ut og inn ser jeg hvordan alt er 1 
forandring,” — og slik: "Mens jeg puster ut og inn ser jeg at ingenting er bryet 
verdt å holde fast på,” — og slik: *'Mens jeg puster ut og inn ser jeg hvordan alt 
tar slutt,” — og slik: *'Mens jeg puster ut og inn ser jeg hvordan jeg kan slippe 
taket, — da har du gitt slipp på grådighet og motvilje overfor verden, og 
betrakter fenomenene som fenomener, iherdig og med oppmerksomhet og klar 
forståelse. Når du ser hvordan grådighet og motvilje overfor verden blir borte, 
betrakter du det hele med fullkommen likevekt 1 sinnet. Derfor betrakter du 
fenomenene som fenomener mens du trener slik, iherdig og med oppmerk- 
somhet og klar forståelse — uten grådighet eller motvilje overfor verden. 

Slik skal oppmerksomhet på pusten trenes og utvikles for å perfeksjonere 
oppmerksomheten på de fire hovedområdene, munker. 

Og hvordan skal oppmerksomhet på de fire hovedområdene trenes og utvik- 
les for å perfeksjonere de syv oppvåkningsfaktorene, munker? 

Når du gir slipp på grådighet og motvilje overfor verden, og betrakter krop- 
pen som kropp, iherdig og med oppmerksomhet og klar forståelse, nettopp da, i 
det øyeblikket, er oppmerksomheten fast og du blir ikke distrahert. Og 1 det 
øyeblikk oppmerksomheten er fast og du ikke blir distrahert, begynner opp- 
merksomheten å bli en oppvåkningsfaktor for deg, da utvikler oppmerksom- 
heten seg som oppvåkningsfaktor i deg, og da når oppmerksomheten sin full- 
kommengjørelse som oppvåkningsfaktor i deg. 

Når du har etablert denne oppmerksomheten, begynner du å utforske de 
fenomenene som du observerer. Du undersøker dem, studerer dem og utsetter 
dem for en gjennomtrengende og dyptgående analyse. Og i det øyeblikk du 
oppmerksomt utforsker, undersøker og studerer fenomenene og utsetter dem for 

en gjennomtrengende og dyptgående analyse, da begynner utforskning av feno- 
menene å bli en oppvåkningsfaktor for deg, da utvikler utforskning av feno- 
menene seg som oppvåkningsfaktor i deg, og da når utforskning av fenomenene 
sin fullkommengjørelse 1 deg. 

Når du utforsker de fenomener som du observerer, når du undersøker dem, 
studerer dem og utsetter dem for en gjennomtrengende og dyptgående analyse, 
da oppstår pågangsmot og iherdighet i deg. Og i det øyeblikket du utforsker 
fenomenene med pågangsmot og iherdighet, da begynner iherdighet å bli en 
oppvåkningsfaktor for deg, da utvikler iherdigheten seg som oppvåkningsfaktor 
i deg, og da når iherdigheten sin fullkommengjørelse som oppvåkningsfaktor i 
deg. 

Når du føler du har iherdighet, oppstår det en glede som ikke har noe med 
materielle faktorer å gjøre. Og i det øyeblikket din iherdige innsats gir deg 
glede, da begynner gleden å bli en oppvåkningsfaktor for deg, da utvikler 
gleden seg som oppvåkningsfaktor i deg, og da når gleden sin fullkom- 
mengjørelse som oppvåkningsfaktor i deg. 

Når du har indre glede, får du fred i kropp og sinn. Og i det øyeblikket din 
indre glede gir deg fred i kropp og sinn, begynner denne indre fred å bli en opp- 
våkningsfaktor for deg, da utvikler den indre fred seg som oppvåkningsfaktor 1 
deg, og da når den indre fred sin fullkommengjørelse som oppvåkningsfaktor i 
deg. 

Når du opplever denne fred og lykke, blir tanken din konsentrert. Og i det 
øyeblikket din indre fred og lykke gjør tanken din konsentrert, begynner denne 
konsentrasjonen å bli en oppvåkningsfaktor for deg, da utvikler konsentrasjonen 
seg som oppvåkningsfaktor i deg, og da når konsentrasjonen sin fullkommen- 
gjørelse som oppvåkningsfaktor i deg. 

Med en slik konsentrert tanke er det lett å betrakte det hele med likevekt i 
sinnet. Og i det øyeblikket denne konsentrerte tanken gjør det lett å betrakte det 
hele med likevekt i sinnet, begynner denne sinnslikevekten å bli en oppvåk- 
ningsfaktor for deg, da utvikler sinnslikevekten seg som oppvåkningsfaktor i 
deg, og da når sinnslikevekten sin fullkommengjørelse som oppvåkningsfaktor i 
deg. 

På samme måte trener du de syv oppvåkningsfaktorene med utgangspunkt i 
betraktningen av følelsene som følelser, betraktningen av tankene som tanker og 
betraktningen av fenomenene som fenomener. 

Slik kan oppmerksomhet på de fire hovedområdene trenes og utvikles for å 
perfeksjonere de syv oppvåkningsfaktorene, munker. 

Og hvordan skal de syv oppvåkningsfaktorene trenes og utvikles for å gjøre 
visdommen og frigjøringen fullkommen, munker? 

Basér treningen av oppmerksomhet som oppvåkningsfaktor på ensomhet, 
basér den på lidenskapsløshet, basér den på avslutning, så vil den føre til at du 
blir fri. Basér likedan treningen av de andre oppvåkningsfaktorene: — utforsk- 
ning av fenomenene, iherdighet, glede, konsentrasjon og sinnslikevekt på en- 
somhet, basér den på lidenskapsløshet, basér den på avslutning, så vil den føre 
til at du blir fri. 

Slik kan de syv oppvåkningsfaktorene trenes og utvikles for å gjøre visdom- 
men og frigjøringen fullkommen, munker.” 

Slik talte Mesteren, og glade til sinns tok munkene imot Mesterens ord. 

Anapanasatisutta, Majjhima Nikaya 118 


172. Ta det du ser som det du ser 


Slik har jeg hørt det. 

En gang var Mesteren i Anathapindikas park Jetalunden ved Savatthi. På den 
tiden oppholdt Bahiya Daruciriya seg i Supparaka ved kysten. Folk der respek- 
terte og hedret ham, og han fikk alt han trengte av kapper, mat, bolig og medi- 
siner av dem. 

En dag da Bahiya satt for seg selv, tenkte han som så: 

*Jeg er nok en ærverdig, en av dem her i verden som vandrer de ærverdiges 
vei.” 

Men en tidligere avdød slektning av ham, som nå var blitt en ånd og som vil- 
le ham vel og hadde medfølelse med ham, forsto hva han tenkte på. Derfor gikk 
han bort til ham og sa: 

*Du er ikke en ærverdig, Bahiya, og du vandrer ikke de ærverdiges vei. Den 
måten du praktiserer på, fører ikke til at du blir en ærverdig og heller ikke til at 
du vandrer de ærverdiges vei.” 

*Men hvem er det da her i verden som er ærverdige eller vandrer de ærver- 
diges vei?” 

*T et land lenger mot nord er det en by som heter Savatthi. Der bor det for 
tiden en ærverdig som har nådd fullkommen oppvåkning ved egen hjelp. Denne 
Mesteren er ærverdig, Bahiya, og han underviser andre i hvordan også de kan 
bli ærverdige.” 

Bahiya ble sterkt grepet av dette, og brøt opp fra Supparaka med det samme. 
Han ga seg på vandring mot Savatthi og ble ikke mer enn én natt på hvert sted 
underveis før han var framme i Anathapindikas park Jetalunden. 

Da han kom dit, var det mange munker som praktiserte gående meditasjon 
ute i parken. Bahiya gikk bort til dem og spurte: 

*Hvor er den ærverdige Mesteren, han som har nådd fullkommen oppvåkning 
ved egen hjelp? Jeg vil gjerne treffe ham.” 

*Mesteren går matrunden inne 1 byen,” svarte munkene. 

Da skyndte Bahiya seg ut av Jetalunden og inn 1 byen. Der fikk han se 
Mesteren som gikk matrunden. Han syntes Mesteren så tiltalende og tillit- 
vekkende ut, han hadde et fredelig uttrykk som tydet på et fredelig sinnelag, 
som en tam, rolig og fredsommelig elefant.Bahiya gikk bort til ham, bøyde seg 
dypt for ham og sa: 

*Gi meg undervisning, Mester. Forklar meg læren, slik at det kan være til 
glede og nytte for meg i lang tid.” 

*Det passer dårlig nå som jeg går matrunden, Bahiya,” svarte Mesteren. 

*Det er ikke godt å vite hvor lenge verken du eller jeg kommer til å leve, 
Mester,” sa Bahiya. "Forklar det for meg nå, Mester!” 

Mesteren vegret seg igjen, men Bahiya insisterte på at livet var kort og han 
ville ha undervisning med det samme. Da han for tredje gang ba om under- 
visning, sa Mesteren: 

*Da skal du trene deg slik, Bahiya: Ta det du ser bare som det du ser, ta det 
du hører bare som det du hører, ta fantasibilder bare som fantasibilder og ta 
erkjennelse bare som erkjennelse. Slik skal du trene. Da forestiller du deg ikke 
noe subjekt, og når du ikke forestiller deg noe subjekt, forestiller du deg heller 
ikke noe objekt. Og når du ikke forestiller deg noe objekt, forestiller du deg 
heller ikke noe dennesidig eller noe hinsidig eller noe midt imellom disse. Det 
er dette som er lidelsens opphør.” 

Takket være Mesterens konsise undervisning ble Bahiyas sinn befridd for 
forurensninger der og da. 

Da Mesteren hadde gitt Bahiya denne undervisningen, gikk han videre. Like 
etter at Mesteren hadde gått, ble Bahiya angrepet av en oksekalv og døde. 

Da Mesteren var ferdig med matrunden 1 Savatthi, gikk han ut av byen sam- 
men med mange munker. Da fikk de se Bahiya ligge der død. 

Mesteren snudde seg mot munkene og sa: 

"Ta liket av Bahiya og legg det på en båre. Ta ham med dere og kremér ham. 
Etterpå kan dere bygge en stupa over ham. Det er en av deres medvandrere som 
her er død, munker.” 

*Ja vel, Mester,” svarte munkene og gjorde som han hadde sagt. Etterpå gikk 
de tilbake til Mesteren og spurte: 

*Hva er Bahiyas skjebne, hvor er han nå, Mester?” 

*Bahiya var en vis mann, munker. Han fulgte læren, og det var ikke noe bry- 
deri for meg å forklare den for ham. Nå har Bahiya nådd full frihet, munker.” 

Deretter forklarte han hva han mente med dette verset: 


*Der hvor verken vann eller jord, ild eller luft finnes, 
der skinner ingen stjerner og solen stråler ikke der, 
der lyser ikke månen og mørke finnes heller ikke der. 
Når en vismann, en brahman, ved egen innsikt har sett dette, 
blir han fri fra det som har form og fra det som ikke har form — 
da blir han fri fra lykke og lidelse.” 

Bahiyasutta, Udana 1, 10 (PTS 6) 


173. Oppmerksomhet for å forstå seg selv og andre 


Har ikke den ærverdige Mester, som har våknet fullt og helt ved egen hjelp, han 
som vet og ser, gitt tydelig undervisning i de fire hovedområder for oppmerk- 
somheten, slik at andre kan oppnå det som er godt? 

Sett at en munk gir slipp på grådighet og motvilje overfor verden, Ananda, og 
betrakter sin egen kropp som kropp, iherdig og med oppmerksomhet og klar 
forståelse. Når han gjør dette, blir han fullstendig konsentrert og klar, og når han 
er blitt fullstendig konsentrert og klar, får han innsikt og forståelse av andres 
kropper. Og likedan betrakter han sine egne følelser som følelser, iherdig og 

med oppmerksomhet og klar forståelse. Når han gjør dette, blir han fullstendig 
konsentrert og klar, og når han er blitt fullstendig konsentrert og klar, får han 
innsikt og forståelse av andres følelser. Han betrakter videre sine egne tanker 
som tanker, iherdig og med oppmerksomhet og klar forståelse. Når han gjør 
dette, blir han fullstendig konsentrert og klar, og når han er blitt fullstendig kon- 
sentrert og klar, får han innsikt og forståelse av andres tanker. Og han betrakter 
sine indre fenomener som fenomener, iherdig og med oppmerksomhet og klar 
forståelse. Når han gjør dette, blir han fullstendig konsentrert og klar, og når han 
er blitt fullstendig konsentrert og klar, får han innsikt og forståelse av ytre feno- 
mener. 
Fra Janavasabhasutta, Digha Nikaya 18 


174. Oppmerksomhet, lignelsen om landets vakreste pike 


Slik har jeg hørt det. 

En gang oppholdt Mesteren seg blant sumbhaene, i en av byene deres som 
het Sedaka. Der henvendte han seg til munkene og sa: 

*Munker!” 

*Ja, Mester,” svarte de. 

Mesteren sa: 

"Tenk dere en stor folkemengde som har samlet seg fordi de har hørt at lan- 
dets vakreste pike er kommet til stedet. Hun er usedvanlig dyktig til å synge og 
danse, og siden de har hørt at hun skal opptre, er folkemengden større enn 
vanlig. 

Så kommer det en mann som gjerne vil leve og ikke dø, som heller vil ha det 
godt enn vondt, og noen sier til ham: 

*Her har du en skål som er fylt av olje helt til randen. Den skal du bære gjen- 
nom folkemengden og forbi landets vakreste pike, mens en mann med løftet 
sverd følger rett etter deg. Og søler du så mye som en dråpe, hogger han hodet 
av deg i samme øyeblikk!” 

Tror dere den mannen kommer til å være så opptatt av det som foregår 
omkring ham, at han ikke bærer oljeskålen med største aktsomhet, munker?” 

*Nei, Mester.” 

*Denne lignelsen har jeg laget for å gjøre meningen klarere, munker. Og 
forklaringen på den er slik: Skålen fylt av olje helt til randen står for oppmerk- 
somhet rettet mot kroppen. 

Derfor bør dere trene slik, munker: Øv oppmerksomhet overfor kroppen så 
regelmessig at den fremmer deres utvikling og blir til en del av dere selv, og 
gjør det slik at den blir styrket, videreført og fullkommengjort! Slik bør dere 
trene, munker.” 

Janapadakalyanisutta, Samyutta Nikaya 5, 3, 2, 10 (PTS 5, 169) 

175. Oppmerksomhet er veien 


Slik har jeg hørt det. 

En gang oppholdt munken Anuruddha seg i Anathapindikas park Jetalunden i 
Savatthi. Mens han hadde trukket seg tilbake i ensomhet der, tenkte han som så: 

*Den som ikke klarer å være oppmerksom på de fire hovedområdene, klarer 
heller ikke å gjennomføre den edle veien som gjør fullstendig slutt på lidelsen. 
Men den som klarer å være oppmerksom på de fire hovedområdene, klarer også 
å gjennomføre den edle veien som gjør fullstendig slutt på lidelsen.” 

Moggallana den store visste med det samme hva Anuruddha tenkte på, og 
kom til syne framfor ham like lett som når en kraftig mann bøyer eller retter ut 
armen sin. Moggallana sa: 

"Hva vil det si at du klarer å være oppmerksom på de fire hovedområdene, 
Anuruddha?” 

*Her gir du slipp på grådighet og motvilje overfor verden, og betrakter hvor- 
dan kroppens fenomener oppstår 1 deg selv, iherdig og med oppmerksomhet og 
klar forståelse. Du betrakter også hvordan kroppens fenomener blir borte i deg 
selv, eller du betrakter hvordan kroppens fenomener oppstår og blir borte 1 deg 
selv. 

Du gir slipp på grådighet og motvilje overfor verden, og betrakter hvordan 
kroppens fenomener oppstår i andre, iherdig og med oppmerksomhet og klar 
forståelse. Du betrakter også hvordan kroppens fenomener blir borte i andre, 
eller du betrakter hvordan kroppens fenomener oppstår og blir borte i andre. 

Du gir slipp på grådighet og motvilje overfor verden, og betrakter hvordan 
kroppens fenomener oppstår både i deg selv og andre, iherdig og med oppmerk- 
somhet og klar forståelse. Du betrakter også hvordan kroppens fenomener blir 
borte både 1 deg selv og andre, eller du betrakter hvordan kroppens fenomener 
oppstår og blir borte både i deg selv og andre. 

Hvis du vil se det tiltrekkende som frastøtende, så gjør du det. 

Hvis du vil se det frastøtende som tiltrekkende, så gjør du det. 

Hvis du vil se både det frastøtende og det tiltrekkende som frastøtende, så 
gjør du det. 

Hvis du vil se både det frastøtende og det tiltrekkende som tiltrekkende, så 
gjør du det. 

Hvis du ikke vil regne noe som verken frastøtende eller tiltrekkende, men 
heller betrakte det med sinnsro, oppmerksomhet og klar forståelse, så gjør du 
det. 

På samme måte betrakter du følelser, tanker og fenomener. 

Slik kan man være oppmerksom på de fire hovedområdene.” 

Pathamarahogatasutta, Samyutta Nikaya 5, 8, 1, I (PTS 5, 294) 

176. Oppmerksomhet skaper glede 


En gang oppholdt munkene Anuruddha og Sariputta seg i Ambapalis lund ved 
Vesali. En kveld Sariputta hadde meditert for seg selv, gikk han bort til Anu- 
ruddha og hilste høflig på ham. De snakket vennlig sammen en liten stund og 
Sariputta satte seg ned ved siden av Anuruddha. Da han hadde satt seg, sa han: 

"Ansiktet ditt stråler og uttrykket ditt er så klart og rent, Anuruddha. Hva er 
det du praktiserer mest nå til dags?” 

*Det jeg praktiserer mest nå til dags, er å la tanken stå fast på oppmerk- 
somhetens fire hovedområder. 

Hvilke fire? 

Jeg gir slipp på grådighet og motvilje overfor verden, og betrakter kroppen 
som kropp, følelsene som følelser, tankene som tanker og fenomenene som 
fenomener, iherdig og med oppmerksomhet og klar forståelse. 

Dette er min praksis nå til dags. 

Den munken som er blitt en ærverdig og har renset sinnet for forurensninger, 
som har gjort det som skal gjøres, lagt fra seg børa og nådd fram til det sanne 
mål, som har skåret over det som binder til ny tilblivelse og gjort seg fri gjen- 
nom rett viten, han lar tanken stå fast på oppmerksomhetens fire hovedområder 
og praktiserer dette iherdig.” 

"Sannelig er vi heldige! Det er til stor nytte for oss at vi får høre en så sterk 
uttalelse fra Anuruddha selv!” 

Ambapalivanasutta, Samyutta Nikaya 5, 8, 1, 9 (PTS 5, 301) 


177. Oppmerksomhet under sykdom 


En gang mens Anuruddha holdt til i Andhalunden ved Savatthi, ble han angrepet 
av en alvorlig sykdom som ga ham store smerter. Da kom flere munker bort til 
ham og sa: 

*Hva er det du praktiserer, Anuruddha, ettersom de sterke smertene som du 
føler i kroppen, ikke får noen makt over sinnet ditt?” 

*T sinnet mitt har jeg etablert en fast oppmerksomhet på de fire hoved- 
områdene, venner. 

Hvilke fire? 

Jeg gir slipp på grådighet og motvilje overfor verden, og betrakter kroppen 
som kropp, følelsene som følelser, tankene som tanker og fenomenene som 
fenomener, iherdig og med oppmerksomhet og klar forståelse. 

Derfor får de sterke smertene i kroppen min ingen makt over sinnet.” 

Balhagilanasutta, Samyutta Nikaya 5, 8, 1, 10 (PTS 5, 302) 

178. Selv om kroppen er syk, trenger ikke sinnet være 
sykt 


Slik har jeg hørt det 

En gang oppholdt Mesteren seg ved Krokodilleknausen i Bhesakalunden i 
hjorteparken til bhaggaene. Da kom legmannen Nakulapita bort til ham, hilste 
høflig, satte seg ned og sa: 

*Jeg er gammel og skrøpelig nå, Mester, og mye plaget av sykdom. Det er 
ikke ofte jeg får anledning til å treffe deg og andre munker som har utviklet 
sinnet sitt. Vær så snill å gi meg råd og veiledninger som kan være meg til glede 
og nytte i lang tid, Mester.” 

*Det er sant at kroppen din er gammel og skrøpelig og mye plaget av syk- 
dom, Nakulapita. Det ville være urealistisk å tro at du kan slippe unna sykdom 
så mye som et øyeblikk når kroppen din er blitt slik. Derfor bør du trene deg 
slik: *Selv om kroppen min er syk, trenger ikke sinnet være sykt.” Slik bør du 
trene, Nakulapita.” 

Nakulapita takket Mesteren for disse ordene, tok høflig avskjed og gikk. Så 
kom han til Sariputta, hilste høflig og satte seg ned. 

*Du ser så rolig, tilfreds og glad ut, Nakulapita,” sa Sariputta. "Har du fått 
gode råd av Mesteren?” 

*Det skulle bare mangle om jeg ikke var glad,” svarte Nakulapita. "Jeg er 
nettopp blitt overrislet av nektar, av Mesterens ord.” Og han gjenfortalte sam- 
talen med Buddha. 

*Men tenkte du ikke på å be Mesteren forklare dette nærmere da, Naku- 
lapita?” 

*Jeg skulle gjerne gå lang vei for å høre deg forklare det, Sariputta. Vil du 
forklare hva Mesteren mente?” 

"Hør godt etter, så skal jeg forklare det,” sa Sariputta. 

*Ja vel,” svarte Nakulapita, og Sariputta fortsatte: 

*Hva vil det da si at både kropp og sinn er syke, Nakulapita? En vanlig mann 
som ikke har truffet gode og edle mennesker og ikke kjenner deres lære, regner 
former som sitt selv, eller at selvet er former, at formene er i selvet eller at 
selvet er i formene. *Jeg er former”, *formene er mine”, mener han, og er som 
besatt av denne tanken. Når så formene forandrer seg, for de er Jo foranderlige 
av natur, da opplever han sorg, smerte og fortvilelse. 

Han regner følelsene som sitt selv, eller at selvet er følelser, at følelsene er 1 
selvet eller at selvet er i følelser. 'Jeg er følelser”, "følelsene er mine”, mener 
han, og er som besatt av denne tanken. Når så følelsene forandrer seg, for de er 
jo foranderlige av natur, da opplever han sorg, smerte og fortvilelse. 

Han regner identifikasjoner som sitt selv, eller at selvet er identifikasjoner, at 
identifikasjonene er 1 selvet eller at selvet er i identifikasjonene. Jeg er 
identifikasjoner”, *identifikasjonene er mine”, mener han, og er som besatt av 
denne tanken. Når så identifikasjonene forandrer seg, for de er jo foranderlige 
av natur, da opplever han sorg, smerte og fortvilelse. 

Han regner reaksjonene som sitt selv, eller at selvet er reaksjoner, at reak- 
sjonene er 1 selvet eller at selvet er i reaksjoner. Jeg er reaksjoner”, *reaksjo- 

nene er mine”, mener han, og er som besatt av denne tanken. Når så reaksjonene 
forandrer seg, for de er jo foranderlige av natur, da opplever han sorg, smerte og 
fortvilelse. 

Han regner skjelneevnen som sitt selv, eller at selvet er skjelneevne, at skjel- 
neevnen er I selvet eller at selvet er i skjelneevnen. *Jeg er skjelneevne”, *skjel- 
neevnen er min”, mener han, og er som besatt av denne tanken. Når så skjelne- 
evnen forandrer seg, for den er jo foranderlig av natur, da opplever han sorg, 
smerte og fortvilelse. På denne måten er både kropp og sinn syke. 

Hva vil det si at kroppen er syk, mens sinnet ikke er sykt, Nakulapita? En 
som har truffet gode og edle mennesker og kjenner deres lære, regner ikke for- 
mer som sitt selv, eller at selvet er former, at formene er i selvet eller at selvet er 
i formene. Han forestiller seg ikke at jeg er form”, "formene er mine”, og blir 
ikke besatt av denne tanken. Når så formene forandrer seg, for de er jo foran- 
derlige av natur, da opplever han ingen sorg, smerte eller fortvilelse. 

Han regner ikke følelsene som sitt selv, eller at selvet er følelser, at følelsene 
er I selvet eller at selvet er 1 følelser. Han forestiller seg ikke at jeg er følelser”, 
følelsene er mine”, og blir ikke besatt av denne tanken. Når så følelsene 
forandrer seg, for de er jo foranderlige av natur, da opplever han ingen sorg, 
smerte eller fortvilelse. 

Han regner ikke identifikasjonene som sitt selv, eller at selvet er identifi- 
kasjoner, at identifikasjonene er 1 selvet eller at selvet er 1 identifikasjonene. 
Han forestiller seg ikke at jeg er identifikasjoner”, *identifikasjonene er mine”, 
og blir ikke besatt av denne tanken. Når så identifikasjonene forandrer seg, for 
de er jo foranderlige av natur, da opplever han ingen sorg, smerte eller for- 
tvilelse. 

Han regner ikke reaksjonene som sitt selv, eller at selvet er reaksjoner, at 
reaksjonene er 1 selvet eller at selvet er i reaksjoner. Han forestiller seg ikke at 
jeg er reaksjoner”, *reaksjonene er mine”, og blir ikke besatt av denne tanken. 
Når så reaksjonene forandrer seg, for de er jo foranderlige av natur, da opplever 
han ingen sorg, smerte eller fortvilelse. 

Han regner ikke skjelneevnen som sitt selv, eller at selvet er skjelneevne, at 
skjelneevnen er 1 selvet eller at selvet er 1 skjelneevnen. Han forestiller seg ikke 
at 'jeg er skjelneevne”, *skjelneevnen er min”, og blir ikke besatt av denne tan- 
ken. Når så skjelneevnen forandrer seg, for den er jo foranderlig av natur, da 
opplever han ingen sorg, smerte eller fortvilelse. På den måten er kroppen syk, 
mens sinnet ikke er sykt, Nakulapita.” 

Fra Nakulapitusutta, Samyutta Nikaya 3, I, 1, I (PTS 3, I) 

179. Gå døden i møte med oppmerksomhet og klar 
forståelse 


En gang oppholdt Mesteren seg i huset med de spisse gavlene i Storlunden 1 
Vesali. En kveld han hadde meditert for seg selv, gikk han til sykerommet og 
satte seg ned på den reserverte plassen. Da han hadde satt seg, henvendte han 
seg til munkene, og sa: 

*Mitt råd til dere, munker, er at dere bruker den tiden dere har igjen med 
oppmerksomhet og klar forståelse. 

Og hvordan praktiserer du oppmerksomhet? Du gir slipp på grådighet og 
motvilje overfor verden, og betrakter kroppen som kropp, følelsene som følel- 
ser, tankene som tanker og fenomenene som fenomener, iherdig og med opp- 
merksomhet og klar forståelse. Slik praktiserer du oppmerksomhet. 

Og hvordan praktiserer du klar forståelse? Når du går fram og tilbake, så gjør 
du dette med klar forståelse. Når du ser på noe eller ser deg omkring, gjør du 
dette med klar forståelse. Når du bøyer eller retter ut deler av kroppen, gjør du 
dette med klar forståelse. Når du kler deg eller bærer matskåla di, gjør du dette 
med klar forståelse. Når du spiser, drikker, tygger og smaker, gjør du dette med 
klar forståelse. Når du tømmer deg for avføring og urin, gjør du dette med klar 
forståelse. Så lenge du er våken, enten du går, står sitter, ligger, taler eller tier, så 
gjør du dette med klar forståelse. Slik praktiserer du klar forståelse. 

En munk bør gå døden i møte med oppmerksomhet og klar forståelse, 
munker. Dette er mitt råd til dere. 

Hvis det oppstår gode følelser i deg mens du praktiserer denne oppmerksom- 
heten og denne klare forståelsen, mens du øver utrettelig, intenst og engasjert, 
da vet du med deg selv: 

*Denne gode følelsen som har oppstått i meg, er betinget, ikke utbetinget. 
Betinget av hva? Av denne selvsamme kroppen. Men denne kroppen er uvarig, 
sammensatt og oppstått ut fra andre betingelser. Så hvordan kan vel denne gode 
følelsen ha noen varighet, når den er oppstått betinget av en kropp som igjen er 
uvarig, sammensatt og betinget?” 

I relasjon til kroppen og til de gode følelsene betrakter du uvarigheten, og du 
betrakter hvordan ting tar slutt, du betrakter lidenskapsløsheten, du betrakter av- 
slutningen og du betrakter det å slippe taket. Når du betrakter kroppen og de 
gode følelsene under disse synsvinklene, forsvinner enhver tendens til lidenskap 
overfor kroppen og de gode følelsene. 

Hvis det oppstår vonde følelser i deg mens du praktiserer denne oppmerk- 
somheten og denne klare forståelsen, mens du øver utrettelig, intenst og 
engasjert, da vet du med deg selv: 

*Denne vonde følelsen som har oppstått i meg, er betinget, ikke ubetinget. 
Betinget av hva? Av denne selvsamme kroppen. Men denne kroppen er uvarig, 
sammensatt og oppstått ut fra andre betingelser. Så hvordan kan vel denne 
vonde følelsen ha noen varighet, når den er oppstått betinget av en kropp som 
igjen er uvarig, sammensatt og betinget?” 

I relasjon til kroppen og til de vonde følelsene betrakter du uvarigheten, og 
du betrakter hvordan ting tar slutt, du betrakter lidenskapsløsheten, du betrakter 

avslutningen og du betrakter det å slippe taket. Når du betrakter kroppen og de 
vonde følelsene under disse synsvinklene, forsvinner enhver tendens til liden- 
skap overfor kroppen og de vonde følelsene. 

Hvis det oppstår følelser som verken er gode eller vonde i deg mens du 
praktiserer denne oppmerksomheten og denne klare forståelsen, mens du øver 
utrettelig, intenst og engasjert, da vet du med deg selv: 

*Denne følelsen som verken er vond eller god, og som har oppstått i meg, er 
betinget, ikke utbetinget. Betinget av hva? Av denne selvsamme kroppen. Men 
denne kroppen er uvarig, sammensatt og oppstått ut fra andre betingelser. Så 
hvordan kan vel denne følelsen ha noen varighet, når den er oppstått betinget av 
en kropp som igjen er uvarig, sammensatt og betinget?” 

I relasjon til kroppen og til de følelsene som verken er vonde eller gode, 
betrakter du uvarigheten, og du betrakter hvordan ting tar slutt, du betrakter 
lidenskapsløsheten, du betrakter avslutningen og du betrakter det å slippe taket. 
Når du betrakter kroppen og de følelsene som verken er vonde eller gode under 
disse synsvinklene, forsvinner enhver tendens til lidenskap overfor kroppen og 
disse følelsene. 

Når du kjenner en god følelse, vet du at den ikke er varig, du vet at du ikke 
tviholder på den og du vet at du ikke er så veldig begeistret for den. Det samme 
er tilfelle med en vond følelse, og likedan med en følelse som verken er vond 
eller god. 

Når du kjenner en god følelse, gjør du det uten å binde deg til den. Det 
samme er tilfelle med en vond følelse, og likedan med en følelse som verken er 
vond eller god. 

Når du føler at kroppen går mot slutten, erkjenner du at du føler at kroppen 
går mot slutten. Når du føler at livet går mot slutten, erkjenner du at du føler at 
livet går mot slutten. Du vet også at når kroppen bryter sammen og livet tar 
slutt, vil alle disse følelsene, som du ikke var så veldig begeistret for, kjølne på 
flekken. 

Det er som en oljelampe, munker, som brenner så lenge den har olje og veke. 
Men hvis oljen eller veken tar slutt, slukner den fordi den ikke lenger får 
næring. Slik erkjenner du at du føler at kroppen går mot slutten, når så er til- 
felle. Du erkjenner at du føler at livet går mot slutten, når så er tilfelle. Og du 
vet også at når kroppen bryter sammen og livet tar slutt, vil alle disse følelsene, 
som du ikke var så veldig begeistret for, kjølne på flekken.” 

Pathamagelaiinasutta, Samyutta Nikaya 4, 2, 1, 7 (PTS 4, 210) 


180. Oppmerksomhet og glede 


Det finnes ni fenomener med rot i glede. 

Den som betrakter hvordan alt er 1 forandring, føler glede over det. Av denne 
gleden oppstår lykke, og lykken gir ro i kroppen. Når kroppen faller til ro, føler 
man velvære, og dette fører til at sinnet blir konsentrert. Når sinnet blir kon- 
sentrert, ser man virkeligheten slik den er, og den som ser virkeligheten som 

den er, slipper taket i den. Slipper man taket, klamrer man seg ikke til noe 
lenger, og den som ikke klamrer seg til noe, blir fri. 

Den som betrakter lidelsen, føler glede over det. Av denne gleden oppstår 
lykke, og lykken gir ro i kroppen. Når kroppen faller til ro, føler man velvære, 
og dette fører til at sinnet blir konsentrert. Når sinnet blir konsentrert, ser man 
virkeligheten slik den er, og den som ser virkeligheten som den er, slipper taket 
i den. Slipper man taket, klamrer man seg ikke til noe lenger, og den som ikke 
klamrer seg til noe, blir fri. 

Den som betrakter hvordan alt er uten noen fast kjerne, føler glede over det. 
Av denne gleden oppstår lykke, og lykken gir ro 1 kroppen. Når kroppen faller 
til ro, føler man velvære, og dette fører til at sinnet blir konsentrert. Når sinnet 
blir konsentrert, ser man virkeligheten slik den er, og den som ser virkeligheten 
som den er, slipper taket i den. Slipper man taket, klamrer man seg ikke til noe 
lenger, og den som ikke klamrer seg til noe, blir fri. 

Den som betrakter hvordan former, følelser, identifikasjoner, reaksjoner, 
skjelneevne osv. er i forandring, hvordan de innebærer lidelse og hvordan de er 
uten noen fast kjerne, føler glede over det. Av denne gleden oppstår lykke, og 
lykken gir ro i kroppen. Når kroppen faller til ro, føler man velvære, og dette 
fører til at sinnet blir konsentrert. Når sinnet blir konsentrert, ser man virkelig- 
heten slik den er, og den som ser virkeligheten som den er, slipper taket 1 den. 
Slipper man taket, klamrer man seg ikke til noe lenger, og den som ikke klamrer 
seg til noe, blir fri. 

Det finnes ni fenomener med rot i rett bruk av oppmerksomheten. 

Den som bruker oppmerksomheten riktig, ser hvordan alt er 1 forandring og 
føler glede over det. Av denne gleden oppstår lykke, og lykken gir ro i kroppen. 
Når kroppen faller til ro, føler man velvære, og dette fører til at sinnet blir 
konsentrert. Når sinnet blir konsentrert, ser man *dette er lidelse ” slik det 
virkelig er, man ser "dette er lidelsens årsak” slik det virkelig er, man ser "dette 
er lidelsens opphør” slik det virkelig er, og man ser "dette er veien til lidelsens 
opphør” slik det virkelig er. 

Den som bruker oppmerksomheten riktig, betrakter lidelsen og føler glede 
over det. Av denne gleden oppstår lykke, og lykken gir ro i kroppen. Når krop- 
pen faller til ro, føler man velvære, og dette fører til at sinnet blir konsentrert. 
Når sinnet blir konsentrert, ser man "dette er lidelse” slik det virkelig er, man 
ser "dette er lidelsens årsak” slik det virkelig er, man ser "dette er lidelsens 
opphør” slik det virkelig er, og man ser "dette er veien til lidelsens opphør” slik 
det virkelig er. 

Den som bruker oppmerksomheten riktig, betrakter hvordan alt er uten noen 
fast kjerne og føler glede over det. Av denne gleden oppstår lykke, og lykken gir 
ro I kroppen. Når kroppen faller til ro, føler man velvære, og dette fører til at 
sinnet blir konsentrert. Når sinnet blir konsentrert, ser man "dette er lidelse” slik 
det virkelig er, man ser *dette er lidelsens årsak” slik det virkelig er, man ser 
*dette er lidelsens opphør” slik det virkelig er, og man ser "dette er veien til 
lidelsens opphør” slik det virkelig er. 

Fra Dhammananattaniananiddesa, Patisambhidamagga PTS 1, 85 

181. Frigjøring gjennom oppmerksomhet 


Hvordan betrakter du kroppen som kropp? 

Du betrakter kroppens elementer som foranderlige og ikke som permanente, 
som ubehagelige og ikke som behagelige, som noe som ikke er ditt eget og ikke 
som ditt eget. Du blir lei av dem og nyter dem ikke. Du betrakter dem liden- 
skapsløst og ikke lidenskapelig. Du lar dem ta slutt og lar dem ikke begynne 
igjen. Du slipper taket i dem og henger ikke fast ved dem. 

Når du betrakter kroppen som foranderlig, frir du deg fra forestillingen om at 
noe er permanent. Når du betrakter den som ubehagelig, frir du deg fra fore- 
stillingen om det behagelige. Når du betrakter den som noe som ikke er ditt 
eget, frir du deg fra forestillingen om et kontrollerende selv. Når du blir lei av 
den, frir du deg fra nytelse. Når du betrakter den lidenskapsløst, frir du deg fra 
lidenskaper. Når du lar den ta slutt, frir du deg fra ny begynnelse. Når du slipper 
taket i den, frir du deg fra følelsesmessige involveringer. Dette er syv måter du 
kan betrakte kroppen på. 

Kroppen er *hovedområde”, men ikke *oppmerksomhet”. Oppmerksom- 
heten, derimot, er både *hovedområde” og *oppmerksomhet”. Med denne opp- 
merksomheten og med denne kunnskapen betrakter du kroppen. Det er derfor 
det i meditasjonen på oppmerksomhetens fire hovedområder kalles *å betrakte 
kroppen som kropp”. Ordet meditasjon” har fire aspekter. Meditasjon er å ikke 
gå ut over de fenomener som virkelig er til stede, det er å ta hvert sanseinntrykk 
nøyaktig som det er, det er å sette kreftene inn på dette, og det er iherdig 
trening. 

På samme måte betrakter du følelser, tanker og fenomener. 

Fra Satipatthanakatha, Patisambhidamagga PTS 2, 232 


210 


Visdom 


182. Dåren og vismannen 


Den dåren som innser sin dårskap, 

er nettopp 1 dette en vismann. 

Men dåren som tror han er vis — 

han er i sannhet en dåre. 
Dhammapada 63 


183. Sinn som et lynglimt og sinn som en diamant 


Hva slags person er det som har et sinn som et lynglimt? 

Det er en person som erkjenner som det er at *dette er lidelse”, "dette er lidel- 
sens årsak”, "dette er lidelsens opphør” og "dette er veien til lidelsens opphør”. 
Det er som når et plutselig lyn lyser opp 1 nattemørket. Da vil en person med 
godt syn kunne se tingene omkring seg. Slik er det også når en person erkjenner 
som det er at *dette er lidelse”, *dette er lidelsens årsak”, *dette er lidelsens 
opphør” og "dette er veien til lidelsens opphør”. En slik person sier man har et 
sinn som et lynglimt. 

Hva slags person er det som et sinn som en diamant? 

Det er en person som utsletter sinnets urenheter og oppnår frihet fra dem 
gjennom meditasjon og visdom. Han ser selv og forstår selv her og nå. På sam- 
me måten som det ikke finnes en juvel eller en stein som en diamant ikke kan 
knuse, slik utsletter denne personen sinnets urenheter og oppnår frihet fra dem 
gjennom meditasjon og visdom. Han ser selv og forstår selv her og nå. En slik 
person sier man har et sinn som en diamant. 

Puggalapaniniatti, PTS 30 


184. Smilende visdom 


Hva menes med smilende visdom? 

Smilende visdom betyr at den som smiler og ler mye og er fylt av glede og 
munterhet, gjør det som er rett og riktig overfor andre. Smilende visdom betyr 
at den som smiler og ler mye og er fylt av glede og munterhet, vet å beherske 
sine sansenytelser. Smilende visdom betyr at den som smiler og ler mye og er 
fylt av glede og munterhet, spiser med måte. Smilende visdom betyr at den som 
smiler og ler mye og er fylt av glede og munterhet, liker å holde seg våken. Slik 
utvikler han god moral, konsentrasjon og visdom. Han gjør seg fri, ved hjelp av 
fullkommen og frigjørende innsikt og visdom. Smilende visdom betyr at den 

som smiler og ler mye og er fylt av glede og munterhet, vet forskjell på fakta og 
innbilninger og han lever i harmoni med omgivelsene. Han trenger inn 1 de fire 
edle sannheter, utvikler oppmerksomhet og iherdig pågangsmot, og får styrke til 
å gjennomføre det han har satt seg som mål. Han vokser i overbevisning og 
kraft, og utvikler de syv oppvåkningsfaktorene. Smilende visdom betyr at den 
som smiler og ler mye og er fylt av glede og munterhet, vandrer de edles vei og 
kan nyte godt av treningens frukter. Smilende visdom betyr at den som smiler 
og ler mye og er fylt av glede og munterhet, trenger inn i den dypeste visdom og 
når fram til det endelige mål, som er å virkeliggjøre nibbana. Med smilende 
visdom oppnår man alt dette, det er dette som er smilende visdom. 
Fra Solasapafinaniddeso, Patisambhidamagga PTS 2, 199 


185. Sannheten er lett å se 


Så gikk munken Upavana bort og satte seg ned ved siden av Mesteren, og sa til 
ham: 

*Man snakker om at sannheten er lett å se, Mester. Hva vil det si at sannheten 
er noe alle selv kan se, at den gir resultater her og nå, den innbyr til innsyn, den 
fører til målet og forstandige mennesker kan selv finne ut av den?” 

"Sett nå at du ser en synlig form med øyet ditt, Upavana, og er deg dette 
synsinntrykket bevisst, og at du også er klar over de lidenskaper som oppstår i 
deg i tilknytning til dette synsinntrykket. Da vet du at du at du har lidenskaper 
som er knyttet til dette synsinntrykket, så sant dette da er tilfelle. Det er dette 
som menes med at sannheten er noe alle selv kan se. Den gir resultater her og 
nå, den innbyr til innsyn, den fører til målet og forstandige mennesker kan selv 
finne ut av den. 

Sett nå videre at du registrerer inntrykk gjennom de andre sansene, Upavana, 
og at du er deg disse inntrykkene bevisst, og at du også er klar over de liden- 
skaper som oppstår 1 deg i tilknytning til disse sanseinntrykkene. Da vet du at 
du at du har lidenskaper som er knyttet til disse sanseinntrykkene, så sant dette 
da er tilfelle. Det er dette som menes med at sannheten er noe alle selv kan se. 
Den gir resultater her og nå, den innbyr til innsyn, den fører til målet og 
forstandige mennesker kan selv finne ut av den. 

Sett nå videre at du har en idé i sinnet ditt, Upavana, og at du er deg denne 
ideen bevisst, og at du også er klar over de lidenskaper som oppstår 1 deg 1 
tilknytning til denne ideen. Da vet du at du at du har lidenskaper som er knyttet 
til denne ideen, så sant dette da er tilfelle. Det er dette som menes med at 
sannheten er noe alle selv kan se. Den gir resultater her og nå, den innbyr til 
innsyn, den fører til målet og forstandige mennesker kan selv finne ut av den. 

Men sett nå at du ser en synlig form med øyet ditt, Upavana, og er deg dette 
synsinntrykket bevisst, og at du også er klar over du ikke har noen lidenskaper 
som knytter seg til dette synsinntrykket. Da vet du at du at du ikke har liden- 
skaper som er knyttet til dette synsinntrykket, så sant dette da er tilfelle. Det er 
dette som menes med at sannheten er noe alle selv kan se. Den gir resultater her 

og nå, den innbyr til innsyn, den fører til målet og forstandige mennesker kan 
selv finne ut av den. 

Sett nå videre at du mottar inntrykk gjennom de andre sansene, Upavana, og 
at du er deg disse inntrykkene bevisst, og at du også er klar over at du ikke har 
noen lidenskaper som knytter seg til disse sanseinntrykkene. Da vet du at du at 
du ikke har lidenskaper som er knyttet til disse sanseinntrykkene, så sant dette 
da er tilfelle. Det er dette som menes med at sannheten er noe alle selv kan se. 
Den gir resultater her og nå, den innbyr til innsyn, den fører til målet og 
forstandige mennesker kan selv finne ut av den. 

Sett nå videre at du har en idé i sinnet ditt, Upavana, og at du er deg denne 
ideen bevisst, og at du også er klar over at du ikke har noen lidenskaper som 
knytter seg til denne ideen. Da vet du at du at du ikke har lidenskaper som er 
knyttet til denne ideen, så sant dette da er tilfelle. Det er dette som menes med 
at sannheten er noe alle selv kan se. Den gir resultater her og nå, den innbyr til 
innsyn, den fører til målet og forstandige mennesker kan selv finne ut av den.” 

Upavanasanditthikasutta, Samyutta Nikaya 4, 1, 7, 8 (PTS 4, 41) 

Om spekulasjoner 


186. Ubesvarte spørsmål, lignelsen om den forgiftede 
pilen 


En ettermiddag munken Malunkyaputta hadde sittet for seg selv og meditert, 
gikk han bort til Mesteren, hilste på ham og satte seg ned ved siden av ham. Så 
sa han: 

*Da jeg satt for meg selv og mediterte, kom jeg til å tenke på noe, Mester. 
Det er en del teoretiske spørsmål du ikke har forklart noe om. Du har bare satt 
dem til side og avvist dem. Det er spørsmålene om verden er evig eller ikke, om 
verden er begrenset eller ubegrenset, om sjel og legeme er det samme eller om 
sjelen er en ting og legemet noe annet, og spørsmålet om en som er kommet 
fram til sannheten, eksisterer etter døden. Eller eksisterer han ikke etter døden? 
Kan man si at han både eksisterer og ikke eksisterer etter døden, eller er det slik 
at en som er kommet fram til sannheten, verken eksisterer eller ikke eksisterer 
etter døden? 

Jeg liker ikke det at du ikke har forklart noe om dette, jeg synes slett ikke noe 
om det! Derfor tenkte jeg at jeg ville spørre deg om disse tingene nå. Hvis du vil 
oppklare disse spørsmålene for meg, vil jeg fortsette som munk under din vei- 
ledning. Hvis ikke, bryter jeg treningen og går tilbake til det verdslige liv. Hvis 
du vet at verden er evig, så si at den er det, Mester. Hvis du vet at den ikke er 
evig, så si at den ikke er det. Men hvis du ikke vet om verden er evig eller ikke, 
er det en ærlig sak å innrømme at du ikke vet det. Og det samme gjelder resten 
av spørsmålene mine!” 

"Har jeg noen gang sagt at Jeg skal forklare deg om verden er evig eller ikke, 
osv., hvis du kommer og lever som munk under min veiledning, Malunkya- 
putta?” 

*Nei, Mester.” 

"Eller har du noen gang sagt at du ville bli munk under min veiledning forut- 
satt at jeg forklarte hvorvidt verden var evig eller ikke, osv.?” 

*Nei, Mester.” 

«Så er du altså enig 1 at Jeg ikke har lovt deg å forklare disse metafysiske teo- 
riene, og du stilte det heller ikke som noen forutsetning for å bli munk. Hva er 
det da du er misfornøyd med, du uforstandige menneske? 

Hvis noen skulle si at han ikke ville bli munk under min veiledning før jeg 
har forklart ham om verden er evig eller ikke, osv., da ville han dø, Malun- 
kyaputta, før jeg fikk forklart det. 

Det er som om en mann var blitt truffet av en forgiftet pil, og familie og 
venner hentet en lege. Hvis han da skulle si: 'Jeg vil ikke ha denne pilen trukket 
ut før jeg vet hvem som traff meg, hvilken samfunnsklasse han hører til, hva 
han heter, hvilken slekt han tilhører, om han er lang, kort eller middels høy, om 
han er svart, hvit eller brun, og hvilken by eller landsby han kommer fra. Jeg vil 

ikke ha denne pilen trukket ut før jeg vet om jeg ble skutt med langbue eller 
armbrøst. Jeg vil ikke ha denne pilen trukket ut før jeg vet hva slags buestreng 
og hva slags pil jeg ble skutt med, og hvilke materialer pilskaftet, fjærene og 
pilspissen var laget av.” 

Den mannen ville dø før han fant svarene, Malunkyaputta. På samme måte er 
det hvis noen skulle si at han ikke ville bli munk under min veiledning før jeg 
har forklart ham om verden er evig eller ikke, osv. Han ville dø før jeg fikk 
forklart det, Malunkyaputta.” 

Så forklarer Buddha Malunkyaputta at et edelt liv ikke er avhengig av disse 
teoriene. Uansett hva man mener om disse problemene, så opplever man fødsel, 
alderdom, forfall, død, sorg, Jammer, smerte, sorg og lidelser, *men det sier jeg, 
at det går an å gjøre slutt på dette ennå mens vi lever,” fortsatte han. 

"Husk derfor at det jeg ikke har forklart, det har jeg ikke forklart, Malun- 
kyaputta, og det jeg har forklart, det har jeg forklart. 

Og hva er det jeg ikke har forklart? Jeg har ikke forklart om verden er evig 
eller ikke, om verden er begrenset eller ubegrenset, om sjel og legeme er det 
samme eller om sjelen er en ting og legemet en annen ting, og spørsmålet om en 
som er kommet fram til sannheten, eksisterer etter døden eller ikke, eller om 
man kan si at han både eksisterer og ikke eksisterer etter døden, eller om det er 
slik at en som er kommet fram verken eksisterer eller ikke eksisterer etter 
døden. Disse tingene har jeg ikke forklart. Og hvorfor har jeg ikke gjort det? 
Fordi disse forklaringene ikke fører til edlere livsførsel. De fører ikke til at man 
føler man har fått nok og ønsker fred, og heller ikke til innsikt, oppvåkning eller 
nibbana. Derfor har jeg ikke forklart noe om slike spørsmål. 

Men hva er det jeg har forklart, Malunkyaputta? Jeg har forklart dere om 
lidelse, lidelsens årsak, lidelsens opphør og veien til lidelsens opphør. Dette har 
jeg forklart, Malunkyaputta. Og hvorfor? Fordi det fører til edlere livsførsel, det 
fører til at man føler man har fått nok og ønsker fred, og det fører til innsikt, 
oppvåkning og nibbana. Derfor har jeg forklart disse tingene.” 

Fra Culamalunkyasutta, Majjhima Nikaya 63 


187. Om tro og sannhet. Lignelsen om rekken av blinde 
menn 


En gruppe lærde og kjente brahmaner gikk en gang til Buddha og hadde en lang 
diskusjon med ham. En av disse var en ung brahman ved navn Kapathika. Han 
var bare 16 år gammel, men var likevel allment kjent for sin store lærdom. [...] 
Kapathika stilte Buddha dette spørsmålet: 

*Brahmanene har gamle og hellige tekster som er overlevert gjennom lang og 
ubrutt tradisjon. Ut fra disse kommer brahmanene til den urokkelige konklusjon 
at *dette alene er sannhet, alt annet er feil”. Hva sier du til dette, Gotama?” 

Buddha svarte: 

"Finnes det da blant disse brahmanene en eneste en som sier at han selv ser 
og vet at *dette alene er sannhet, alt annet er feil??” 

*Nei, Gotama.” 

*Men finnes det da noen av brahmanenes lærere, eller deres lærere igjen opp 
til syv generasjoner bakover, som hevder at han selv ser og vet at "dette alene er 
sannhet, alt annet er feil”?” 

*Nei, Gotama.” 

*Da blir det som en rekke blinde menn som leier hverandre. Førstemann ser 
ingen ting, han som går i midten ser ingen ting, og han som går bakerst ser ikke 
noe han heller. Jeg synes brahmanene likner disse blinde, for førstemann har 
ikke sett noe, han som går i midten har ikke sett noe, og han som kommer 
bakerst, ser ikke noe han heller.” [...] 

Mesteren fortsatte: 

*Det sømmer seg ikke for en forstandig mann som vil holde seg til sannheten, 
å komme til den urokkelige konklusjon at "dette alene er sannhet, alt annet er 
feil.” 

Da den unge brahmanen ba ham forklare hva han mente med å holde seg til 
sannheten, svarte Buddha: 

"Hvis du har en tro og sier *dette tror jeg”, da holder du deg til sannheten. 
Men ut fra dette kommer du ikke til den urokkelige konklusjon at *dette alene er 
sannhet, alt annet er feil”. Slik holder du deg til sannheten.” 

Fra Cankisutta, Majjhima Nikaya 95 


188. Veien til verdens ende 


En gang Mesteren var 1 Savatthi, kom gudesønnen Rohitassa til ham, og sa: 

"Er det mulig å nå fram til verdens ende, Mester, til det stedet der det verken 
er fødsel, alderdom eller død, der ingen dør eller blir født igjen? Er det mulig å 
komme dit til fots, og se det og lære det å kjenne?” 

*Der det verken er fødsel, alderdom eller død, der ingen dør eller blir født 
igjen, dit kan du ikke komme til fots, min venn. Det sier jeg det, at på den måten 
kommer du ikke til verdens ende. Det er ikke slik du kan lære den å se og 
kjenne.” 

"Herlig, Mester! Det er fantastisk hvor godt du uttrykker det, når du sier at 
det ikke lar seg gjøre å nå fram til verdens ende, til det stedet der det verken er 
fødsel, alderdom eller død, der ingen dør eller blir født igjen. Det er ikke slik 
man kan lære å se og kjenne det. 

Før var jeg eneboeren Rohitassa, født av enkle folk. Men jeg rådde over 
skjulte krefter og hadde lært meg kunsten å ferdes gjennom luften. Jeg var like 
rask som ei lett pil når en sterk, hendig og veltrenet bueskytter uten problemer 
skyter den gjennom skyggen av et palmetre. Og landet mellom Østhavet og 
Vesthavet (tvers over India) kunne jeg ta 1 ett eneste skritt. Så fikk jeg lyst til å 
gå til verdens ende, Mester. Og med denne store hastigheten og disse lange 
skrittene, var jeg underveis i hundre år og stoppet bare for å sove, spise og 
drikke, og for å tømme meg for urin og avføring. Men da hundre år var gått, 
døde jeg, uten å ha kommet til verdens ende. 

Derfor er det herlig, Mester, derfor er det fantastisk hvor godt du uttrykker 
det, når du sier at det ikke lar seg gjøre å nå fram til verdens ende, til det stedet 


216 


der det verken er fødsel, alderdom eller død, der ingen dør eller blir født igjen. 
Det er ikke slik man kan lære å se og kjenne det.” 

*Der det verken er fødsel, alderdom eller død, der ingen dør eller blir født 
igjen, dit kan du ikke komme til fots, min venn. Det sier jeg, at på den måten 
kommer du ikke til verdens ende. Det er ikke slik du kan lære den å se og 
kjenne. Men det sier jeg også, at den som ikke kommer til verdens ende, gjør 
heller ikke ende på lidelsen. For verden er nettopp her, sier jeg, i din egen favn- 
lange kropp med alle dens tanker og forestillinger. Og her er verdens begyn- 
nelse, her er verdens ende, og her er veien som fører til verdens ende. 


Aldri finner du verdens ende 

samme hvor lenge du går. 

Men kommer du ikke til verdens ende 
blir du ikke fri fra lidelsen. 


Derfor vil den som har god forstand 
og vet hva verden er verdt, 

vandre den opphøyde livsførsels vei 
til verdens ende er nådd. 


Den som har funnet ro i seg selv 

og nådd fram til verdens ende, 

higer ikke lenger etter noe 

verken i denne eller noen annen verden.” 
Rohitassasutta, Samyutta Nikaya I, 2, 3, 6 (PTS I, 61) 


189. Fire uheldige spekulasjoner 


Det finnes fire temaer man ikke bør spekulere over, fordi slike spekulasjoner 
lett kan føre til galskap og sinnsforvirring. Hvilke fire? 

Det er spekulasjoner omkring de våknes egenskaper, spekulasjoner om medi- 
tasjonens omfang for en som mediterer, spekulasjoner om årsaker og virkninger 
og spekulasjoner om verden. Disse fire temaene bør man la være å spekulere 
over, for slike spekulasjoner fører lett til galskap og sinnsforvirring. 

Acinteyyasutta, Anguttara Nikaya 4, 8, 7 (PTS 2, 80) 


190. Ingen kan vite når kretsløpet begynte 


Slik har jeg hørt det: 

En gang da Mesteren holdt til i Anathapindikas park Jetalunden i Savatthi, 
henvendte han seg til munkene og sa: 

*Munker!” 

*Ja, Mester,” svarte munkene. 

Mesteren sa: 

*Det er umulig å regne ut når kretsløpet begynte, munker. Ingen kan vite når 
kretsløpet begynte for levende vesener, lenket til uvitenhet og bundet til begjær 
som de er. 

Hvis en mann skulle skjære av alle kvister, greiner og gresstrå i hele India og 
kaste dem 1 en haug, og hvis han for hver kvist og hvert strå skulle si at dette er 
min mor, dette er min mormor, og så videre, da ville han ha brukt opp alle kvis- 
ter og strå i India før han kom til slutten av rekken av sine mødre. 

Og hvis en mann skulle skjære hele jorden opp i småbiter på størrelse med en 
nøttekjerne og kaste dem i en haug, og hvis han for hver liten bit skulle si at 
dette er min far, dette er min farfar, og så videre, da ville han ha brukt opp hele 
jorden før han kom til slutten av rekken av sine fedre. 

Og hvorfor? 

Fordi det er umulig å regne ut når kretsløpet begynte, munker. Ingen kan vite 
når kretsløpet begynte for levende vesener, lenket til uvitenhet og bundet til 
begjær som de er.” 

Tinakatthasutta, Samyutta Nikaya 2, 4, I, I (PTS 2, 178) 


191. Lignelsen om Ganges 


En gang var Mesteren i Bambuslunden ved Rajagaha. Da kom en brahman bort 
til Mesteren, hilste høflig på ham og satte seg ned hos ham. Så sa han: 

*Hvor mange verdensaldre har kommet og gått, Gotama?” 

*Mange verdensaldre har kommet og gått, brahman. Det er ikke lett å telle 
dem og si at så eller så mange hundre, tusen eller hundretusen verdensaldre har 
kommet og gått.” 

*Kan du forklare dette med en lignelse, Gotama?” 

*Det kan jeg,” svarte Mesteren. 

"Tenk deg elven Ganges helt fra dens kilder og til den løper ut 1 havet. De 
sandkornene som ligger langs hele elvens løp er ikke lette å telle. Det er ikke 
godt å si at det er så eller så mange hundre, tusen eller hundretusen sandkorn. 
Men de verdensaldrene som har kommet og gått, er flere enn sandkornene langs 
Ganges. Derfor er det ikke lett å si at det er så eller så mange hundre, tusen eller 
hundretusen av dem. 

Hvorfor? Det er umulig å regne ut når kretsløpet begynte, brahman. Ingen 
kan vite når kretsløpet begynte for levende vesener, lenket til uvitenhet og bun- 
det til begjær som de er. Derfor har vi opplevd lidelser, smerter og sorger i lange 
tider, og gravplassene har vokst. Dette er grunn god nok til å slippe taket i alt 
som binder oss til verden, brahman, dette er grunn god nok til å vende oss bort 
og finne frihet.” 

Da Mesteren hadde sagt dette, sa brahmanen: 

"Utmerket, Mester, utmerket! Det er som å rette opp det som var blitt veltet, 
eller som å åpenbare det som var skjult. Det er som å vise veien til en som var 
gått vill, eller som å bære lys inn i mørket, slik at den som har øyne kan se det 
som er der. Nettopp slik har du forklart sannheten på mange måter, Mester. Nå 

tar jeg tilflukt i deg, Mester, i Dhamma og 1 Sangha. Vær så snill å regne meg 
som en legvenn, Mester, som har tatt tilflukt fra 1 dag av og så lenge jeg lever.” 
Gangasutta, Samyutta Nikaya 2, 4, 1, 8 (PTS 2, 183) 


192. Den vakreste piken i landet 


En gang hadde Mesteren en samtale med Udayin, som gikk i lære hos en annen 
religiøs læremester. 

*Jeg kan gjerne fortelle deg hva min egen lærer sier,” sa Udayin. 

*Ja, hva sier læreren din?” 

"Han sier: *Dette er den største herlighet!” svarte Udayin. 

"Hva er så denne største herlighet som han snakker om?” spurte Mesteren. 

*Det er den største herlighet, og noe større og herligere enn det finnes ikke.” 

*Men hva er så denne største herlighet?” 

*Det er den største herlighet, og noe større og herligere enn det finnes ikke.” 

*Det kan visst ta lang tid for oss å komme til bunns i dette, Udayin. Du sier at 
det ikke finnes noe større og herligere enn denne største herlighet, men når jeg 
spør hva det er, gir du ikke noen videre forklaring. 

Det er som om en mann skulle si: *Jeg vil ha den vakreste piken i landet. Det 
er henne jeg elsker!” Men hvis noen spurte ham: *Vet du hvem som er den vak- 
reste piken i landet, da? Vet du om hun er av adel eller brahmanslekt, om hun er 
av bonde- eller arbeiderslekt?” da måtte han svare nei. Hvis den andre spurte 
videre: "Vet du hva hun heter og hvilken familie hun er av, den vakreste piken i 
landet som du elsker? Vet du om hun er høy eller liten, mørk eller lys eller 
hvilken by eller landsby hun bor 1?” da måtte han også svare at nei, det visste 
han ikke. Hva synes du, Udayin, ville han ikke dumme seg ut med slikt tåpelig 
snakk?” 

*Jo, det er det sikkert og visst at han ville,” svarte Udayin. 

*Men slik er det jo med deg også, Udayin, når du sier at det ikke finnes noe 
større og herligere enn denne største herlighet, uten å gi noen nærmere for- 
klaring.” 

Fra Culasakuludayisutta, Majjhima Nikaya 79 


193. Buddha avviser metafysiske spekulasjoner 


*Men er det mulig for meg å forstå hvorvidt tankene er menneskets selv eller 
om tankene er en ting og selvet en annen, Mester?” 

"Siden du har et annet synspunkt, en annen overbevisning, en annen inn- 
stilling og følger en annen praksis og et annet livssyn, er det vanskelig for deg å 
forstå hvorvidt tankene er menneskets selv eller om tankene er en ting og selvet 
en annen, Potthapada.” 

"Hvis dette er vanskelig for meg å forstå, så si meg da heller om verden er 
evig, Mester. Er det dette som er sannheten, slik at alt annet er feil?” 

*Jeg har ikke sagt noe om at verden er evig, og at dette skulle være sannheten 
slik at alt annet er feil, Potthapada.” 

"Er det da så at verden ikke er evig, Mester? Er det dette som er sannheten, 
slik at alt annet er feil?” 

*Jeg har ikke sagt noe om at verden ikke er evig, og at dette skulle være 
sannheten slik at alt annet er feil, Potthapada.” 

*Men si meg, Mester, er verden avgrenset? Er det dette som er sannheten, slik 
at alt annet er feil?” 

*Jeg har ikke sagt noe om at verden er avgrenset, og at dette skulle være 
sannheten slik at alt annet er feil, Potthapada.” 

"Er det da så at verden er uendelig, Mester? Er det dette som er sannheten, 
slik at alt annet er feil?” 

*Jeg har ikke sagt noe om at verden er uendelig, og at dette skulle være 
sannheten slik at alt annet er feil, Potthapada.” 

*Men si meg, Mester, er kropp og sjel det samme? Er det dette som er sann- 
heten, slik at alt annet er feil?” 

*Jeg har ikke sagt at kropp og sjel er det samme, og at dette skulle være 
sannheten slik at alt annet er feil, Potthapada.” 

"Er da kroppen en ting og sjelen en annen, Mester? Er det dette som er sann- 
heten, slik at alt annet er feil?” 

*Jeg har ikke sagt at kroppen er en ting og sjelen en annen, og at dette skulle 
være sannheten slik at alt annet er feil, Potthapada.” 

*Men si meg, Mester, en som er kommet fram til sannheten, eksisterer han 
etter døden? Er det dette som er sannheten, slik at alt annet er feil?” 

*Jeg har ikke sagt at den som er kommet fram til sannheten, eksisterer etter 
døden, og at dette skulle være sannheten slik at alt annet er feil, Potthapada.” 

*Er det da så at en som er kommet fram til sannheten, ikke eksisterer etter 
døden? Er det dette som er sannheten, slik at alt annet er feil?” 

*Jeg har ikke sagt at den som er kommet fram til sannheten, ikke eksisterer 
etter døden, og at dette skulle være sannheten slik at alt annet er feil, Pottha- 
pada.” 

"Er det da så at en som er kommet fram til sannheten, både eksisterer og ikke 
eksisterer etter døden? Er det dette som er sannheten, slik at alt annet er feil?” 

*Jeg har ikke sagt at den som er kommet fram til sannheten, både eksisterer 
og ikke eksisterer etter døden, og at dette skulle være sannheten slik at alt annet 
er feil, Potthapada.” 

*Er det da så at en som er kommet fram til sannheten, verken eksisterer eller 
ikke eksisterer etter døden? Er det dette som er sannheten, slik at alt annet er 
feil?” 

*Jeg har ikke sagt at den som er kommet fram til sannheten, verken eksisterer 
eller ikke eksisterer etter døden, og at dette skulle være sannheten slik at alt 
annet er feil, Potthapada.” 

"Hvorfor har du ikke sagt noe om disse tingene, Mester?” 

"Fordi det ikke er nyttig, Potthapada, og fordi det ikke har noe med den sanne 
virkelighet eller med den høyeste trening å gjøre. Det fører ikke til at tankene 

faller til ro, og heller ikke til løsrivelse, lidenskapsløshet, indre fred, erkjen- 
nelse, oppvåkning eller nibbana. Derfor har jeg ikke sagt noe om dette.” 

"Hva er det du har sagt noe om da, Mester?” 

*Jeg har forklart lidelsen, Potthapada. Jeg har forklart lidelsens årsak, 
lidelsens opphør og veien som fører til lidelsens opphør Det er dette jeg har 
snakket om.” 

"Hvorfor er det dette du har sagt noe om, Mester?” 

"Fordi det er dette som har med målet å gjøre, Potthapada, og fordi dette har 
med den sanne virkelighet og med det egentlig opphøyde liv å gjøre. Det fører 
til at tankene faller til ro, og det fører til løsrivelse, lidenskapsløshet, indre fred, 
erkjennelse, oppvåkning og nibbana. Det er derfor jeg har snakket om det.” 

Fra Potthapadasutta, Digha Nikaya 9 


194. Buddha ironiserer over metafysiske spekulasjoner 


*Det er noen filosofer og brahmaner som mener at selvet beholder alle sine ev- 
ner og opplever fullkommen lykke etter døden. Jeg gikk bort til dem og spurte 
om det var sant at de mente dette, og det svarte de ja til. Da spurte jeg dem om 
de selv følte at de levde i en verden av fullkommen lykke. Det svarte de nei til. 
Og da jeg spurte om de var i stand til å oppleve den fullkomne lykke bare så 
mye som en dag eller en natt, eller bare en halv dag eller en halv natt, så svarte 
de også nei. Da spurte jeg dem om de kjente til noen vei eller metode til å vir- 
keliggjøre en fullkomment lykkelig verden. Igjen svarte de nei. Og det samme 
svarte de da jeg spurte om kanskje en eller annen gud hadde forkynt eller åpen- 
bart for dem hvordan de skulle forholde seg for å kunne nå fram til en verden av 
fullkommen lykke. 

Hva synes du om dette, Potthapada? Når det er slik, synes du ikke disse 
filosofene og brahmanene uttalte seg temmelig tåpelig? 

Det er som om en mann skulle si: *Jeg vil bare ha den vakreste piken i landet, 
det er henne jeg elsker!” Men hvis noen spurte om han visste hvem som var 
vakrest i landet, om det var en adelspike, en brahmanerpike, en borgerpike eller 
en arbeiderpike han elsket og ville ha, — da måtte han svare nei, det visste han 
ikke. Og hvis noen spurte om han visste hva den vakreste piken i landet het og 
hvilken familie hun var av, om hun var høy eller middels høy eller liten, om hun 
var sort eller brun eller lys i huden, eller hvilken by eller landsby hun bodde 1, — 
da måtte han svare nei, det visste han ikke. Og hvis noen da sa til ham: "Hun 
som du elsker og vil ha, det er altså en som du verken kjenner eller har sett?”, — 
da måtte han svare ja til det. 

Hva synes du om dette, Potthapada? Når det er slik, synes du ikke denne 
mannen uttalte seg temmelig tåpelig?” 

*Jo, det er sikkert, Mester. Mannen i dette eksemplet uttalte seg temmelig 
tåpelig.” 

*Nettopp, Potthapada, og det samme er tilfelle med de filosofene og brah- 
manene jeg nettopp fortalte deg om. Hva synes du om dem, Potthapada, synes 
du ikke de uttalte seg temmelig tåpelig i den saken jeg fortalte om?” 

*Jo, det er sikkert, Mester. Disse filosofene og brahmanene uttalte seg tem- 
melig tåpelig i den saken.” 

*Det er som om en mann skulle gi seg til å bygge ei takterrassetrapp midt i et 
veikryss, Potthapada. Og hvis noen spurte ham om han visste hvor den lå, den 
takterrassen som han bygde trapp til, — om den lå i øst, vest, nord eller syd eller 
om den var høy, lav eller middels høy, — da måtte han svare nei, det visste han 
ikke. Og hvis noen da sa til ham: *Den takterrassen du bygger trapp til, det er 
altså en som du verken ser eller kjenner noe til?” — så måtte han svare ja til det. 

Hva synes du om dette, Potthapada? Når det er slik, synes du ikke denne 
mannen uttalte seg temmelig tåpelig?” 

*Jo, det er sikkert, Mester. Mannen i dette eksemplet uttalte seg temmelig 
tåpelig.” 

*Nettopp, Potthapada, og det samme er tilfelle med de filosofene og brah- 
manene som mener at selvet beholder alle sine evner og opplever fullkommen 
lykke etter døden. De innrømmer jo selv at de ikke lever i en verden av full- 
kommen lykke, og at de selv ikke var i stand til å oppleve den fullkomne lykke 
bare så mye som en halv dag. Og de innrømmer også at de ikke kjenner noen 
vei eller metode til å virkeliggjøre en fullkomment lykkelig verden, og at ingen 
gud har forkynt eller åpenbart for dem hvordan de skal forholde seg for å kunne 
nå fram til en verden av fullkommen lykke. 

Hva synes du om dette, Potthapada? Når det er slik, synes du ikke disse filo- 
sofene og brahmanene uttalte seg temmelig tåpelig?” 

*Jo, det er sikkert, Mester. Slik saken er, uttalte disse filosofene og brahma- 
nene seg temmelig tåpelig.” 

Fra Potthapadasutta, Digha Nikaya 9 


195. Blir man renset ved å bade i en hellig elv? 


Punna var datter av en kvinne som var tjener hos den rike filantropen Anatha- 
pindika, en av Buddhas venner og støttespillere. 

En dag fikk hun høre Mesteren holde den talen som ble kalt Løvebrøltalen. 
Da nådde hun første stadium av veien til frihet og ble en som har gått ut i 
strømmen. 

Senere debatterte hun mot en brahman som trodde man oppnådde indre 
renhet ved å dykke seg ned i vann, og overbeviste ham om at hennes syn var det 
rette. Dette hevet henne slik i Anathapindikas aktelse at han ga henne friheten 
og ga henne tillatelse til å la seg ordinere. 

Deretter øvde hun innsiktstrening, og det varte ikke lenge før hun ble en 
ærverdig med full analytisk innsikt. Da hun så tilbake på det hun hadde opp- 
nådd, uttalte hun disse versene med dyp og inderlig følelse: 


Hver vintermorgen bar jeg vann 


Fra elven, med frostblå hender. 
Frykten for min frue drev meg — 

stokkeslag og harde skjellsord. 


Den gangen da Punna fortsatt var en slavinne, hadde hun nemlig hatt som 
plikt å gå ned til elvebredden hver dag og hente vann 1 en stor krukke. Tidlig en 
sprengkald vintermorgen fikk hun øye på en brahman som gikk ut i vannet og 
dukket helt under, mens han resiterte de hellige tekstene. Da han kom opp igjen, 
sto han og skalv av kulde og hakket tenner. Hun fikk vondt av ham og ville 
gjerne hjelpe ham fri fra de holdningene som drev ham til å pine seg slik. 
Derfor gikk hun bort til ham og sa: 


Men du, brahman, hva frykter du? 
Hva skremmer deg ned i vannet? 
Hele kroppen din skjelver jo, 
iskald og frossen til beinet! 


Brahmanen: 


Du kjenner jo svaret, Punna, 
hvorfor spørre om det du vet? 
Jeg vil det gode! Jeg driver 
bort mine onde gjerninger. 


Slik kan alle — ung og gammel — 
som begår en ussel handling, 
rense seg I elvevannet, 

fri seg selv fra klebrig ondskap. 


Punna: 


Hvem har innbilt deg det? En tosk 
i høyrøstet snakk med tosker? 
Tenk å tro at virkelig frihet 

Fra ondskapen finnes i vann — 


i så fall kommer vel også 
krokodiller til himmelen? 
Ja, tenk hvor full den må være 
av skilpadder, frosker og orm! 


Og hva med dem som slakter dyr, 
setter feller og trekker garn, 

hva med tyver og mordere 

og andre slags illgjerningsmenn? 
Blir til og med disse rene 

av å senke kroppen i vann? 

Hvis elven virkelig vasket 
bort dine onde handlinger, 
tok den vel også de gode — 
og lot deg stå naken igjen. 


De handlingene du frykter 

når du dukker under, brahman — 
la dem være ugjort! Spar deg 
både frykt og frosne lemmer. 


Brahmanen: 


Til du kom, var jeg på villspor. 
Du har vist meg den edle vei — 
du skal få kappen min, Punna! 
Ennå drypper vannet av den. 


Punna: 


Behold badekappen, brahman! 
Ingenting vil jeg ha av deg. 
Men om du er redd for smerte, 
om du vil unngå lidelsen, 


skal du aldri gjøre noe vondt, 
verken åpent eller i skjul. 

Om du dét gjør; om du svikter 
de gode krefter 1 sinnet, 


vil lidelsen alltid nå deg, 
innhente deg under flukten. 
Så om du er redd for smerte, 
om du vil unngå lidelsen — 


ta tilflukt i Buddha og læren, 
oppsøk brødrenes fellesskap. 
Tren hardt, følg ordenens normer, 
det vil gjøre deg godt, brahman! 


Brahmanen: 
Jeg vil følge Buddha og læren, 
oppsøke brødrenes orden! 


Å trene hardt, med disiplin, 
skal være mitt største gode. 

Jeg var brahman av fødsel: Nå 
er Jeg brahman av sann visdom, 
av kunnskap og forståelse — 
endelig renset 1 sinnet! 

Fra Punna, Therigathatthakatha 65 


196. Om forskjellige religioner 


Sakka spurte: 

*Har alle filosofer og brahmaner den samme lære og samme praksis, vil de 
det samme og har de samme mål?” 

*Nei, det har de ikke,” svarte Mesteren. 

"Hvorfor ikke?” 

*Det er så stort mangfold i verden. Mange klamrer seg til hver sin liten del av 
virkeligheten og sier at *dette er den eneste sannhet, alt annet er feil.” Derfor har 
ikke alle prester og filosofer samme lære og samme praksis, de vil ikke det 
samme og har ikke samme mål.” 

Fra Sakkapanihasutta, Digha Nikaya 21 


197. Hvordan er de forskjellige religionene blitt til? 


*Du har spurt meg om mye, Sakka,” sa Mesteren. *Har du spurt andre filosofer 
og prester om de samme tingene?” 

*Ja, det har jeg,” svarte Sakka, gudenes herre. 

"Hva slags svar fikk du av dem, da?” 

*Jeg gikk til slike som jeg trodde var vise prester og filosofer, fordi de bodde 
alene ute i skogen, og stilte dem spørsmål. Men i stedet for å svare, spurte de 
meg hvem jeg var. Jeg svarte naturligvis at jeg var Sakka, gudenes konge. De 
spurte meg hvorfor jeg kom for å stille dem spørsmål, og da forklarte jeg så 
mye av læren som de trengte for å forstå spørsmålene mine. Men da ble de 
overbegeistret, og ropte: *Sakka, gudenes herre, har vist seg for oss! Sakka, 
gudenes herre, har talt til oss og svart på spørsmålene våre!” Så i stedet for at jeg 
ble disippel under dem, slik jeg hadde håpet, ble de disipler under meg. Men nå 
er Jeg din disippel, Mester.” 

Fra Sakkapafnihasutta, Digha Nikaya 21 

198. En munk besøker Brahma 


Det var en gang en munk her i denne forsamlingen, Kevaddha, som søkte svar 
på dette spørsmålet: De fire grunnelementene er jordelementet, vannelementet, 
ildelementet og vindelementet, - men hvor kan disse forsvinne uten å etterlate 
seg spor? 

Han gikk inn i en så dyp konsentrasjon at han i sitt konsentrerte sinn kom 
fram dit hvor gudene ferdes. Først gikk han bort til gudene i de fire store 
kongenes følge, og stilte dem dette spørsmålet: 

"Hør her, mine venner. Kan dere si meg hvor de fire grunnelementene kan 
forsvinne uten å etterlate seg spor?” 

*Nei, det vet vi ikke,” svarte disse gudene. *Men kongene over de fire ver- 
denshjørner er større og mektigere enn oss. De vet nok svaret.” 

Så gikk munken bort til kongene over de fire verdenshjørner og spurte: 

*Hør her, mine venner. Kan dere si meg hvor de fire grunnelementene kan 
forsvinne uten å etterlate seg spor?” 

*Nei, det vet vi ikke,” svarte de fire store kongene. *Men de trettitre gudene 
er større og mektigere enn oss. De vet nok svaret.” 

Så gikk munken bort og spurte de trettitre, men de sa også at de ikke visste 
hvor de fire grunnelementene kan forsvinne uten å etterlate seg spor. Men de 
sendte ham videre til kongen sin, Dyktig, som heller ikke kunne svare. Og slik 
ble han sendt videre oppover til vektergudene, som sendte ham videre til 
kongen sin, Overvokter. Derfra ble han sendt til de lykkelige gudene, og videre 
til kongen deres, Overlykkelig. Derfra videre til de gudene som liker å skape, og 
videre til kongen deres, Velskapt. Denne sendte ham videre til de gudene som 
hersker over andres skaperverk, men de sendte ham igjen videre til kongen sin, 
Overhersker. Munken stilte ham det samme spørsmålet om hvor de fire grunn- 
elementene kan forsvinne uten å etterlate seg spor, men fikk det samme svaret 
som de andre hadde gitt ham. 

*Nei, jeg vet ikke hvor de fire grunnelementene kan forsvinne uten å etterlate 
seg spor,” sa Overhersker. *Men spør de gudene som ferdes i Mahabrahmas 
nærhet. De er større og mektigere enn meg. De vet nok svaret. * 

Da gikk denne munken inn 1 en konsentrasjon som var så dyp, Kevaddha, at 
han i sitt konsentrerte sinn kom fram dit hvor Mahabrahma ferdes. 

Der gikk han bort til gudene i Mahabrahmas følge, og spurte: 

*Hør her, mine venner. Kan dere si meg hvor de fire grunnelementene, dvs. 
Jordelementet, vannelementet, ildelementet og vindelementet, kan forsvinne 
uten å etterlate seg spor?” 

Da gudene i Mahabrahmas følge hadde hørt spørsmålet, sa de: 

*Nei, munk, dette vet vi ikke. Men det finnes en som er større og mektigere 
enn oss. Det er Gud Mahabrahma, den store, uovervinnelige, allvitende og all- 
mektige Gud, Mesteren som skaper og opprettholder, den øverste hersker og 
autoritet, far til alle fødte og ufødte vesener. Han vet nok svaret på spørsmålet 
ditt.” 

*Men hvor er denne Mahabrahma nå da, mine venner?” 


226 


*Vi vet ikke hvor eller hvordan Mahabrahma ferdes, munk, og vi vet heller 
ikke hvor han kommer fra. Men når vi ser at det kommer til syne et sterkt 
lysskjær og en veldig stråleglans, da vet vi at Herren kommer snart. For dette 
lysskjæret og stråleglansen har alltid tidligere vært et varsel om at han nærmer 
seg.” 

Nå varte det ikke så lenge før Mahabrahma kom til syne, og munken gikk 
bort til ham og spurte: 

*Hør her, min venn. Kan du si meg hvor de fire grunnelementene, dvs. 
jordelementet, vannelementet, ildelementet og vindelementet, kan forsvinne 
uten å etterlate seg spor?” 

Da han hadde sagt dette, Kevaddha, sa Mahabrahma: 

*Jeg er Brahma, Mahabrahma, munk, den store, uovervinnelige, allvitende og 
allmektige gud, Mesteren som skaper og opprettholder, den øverste hersker og 
autoritet, far til alle fødte og ufødte vesener!” 

Munken svarte: 

*Men hør nå her, min venn! Jeg spurte deg da ikke om du var Brahma osv.? 
Jeg spurte deg bare hvor de fire grunnelementene kan forsvinne uten å etterlate 
seg spor!” 

Mahabrahma gjentok bare: 

*Jeg er Brahma, Mahabrahma, den store, uovervinnelige, allvitende og all- 
mektige gud, Mesteren som skaper og opprettholder, den øverste hersker og 
autoritet, far til alle fødte og ufødte vesener, munk!” 

Men munken sto på sitt: 

*Ja, men jeg spurte deg faktisk ikke om du er Brahma og alt det der, min 
venn! Jeg spurte deg hvor de fire grunnelementene kan forsvinne uten å etterlate 
seg spor!” 

Da tok Mahabrahma munken i armen og førte ham litt bort fra de andre, 
Kevaddha, og sa: 

*Alle de andre gudene 1 mitt følge tror at det ikke finnes noe som Brahma 
ikke ser, intet som Brahma ikke vet og intet som Brahma ikke kjenner til, munk. 
Derfor ville jeg ikke si det så de hørte det, men faktum er at jeg heller ikke vet 
hvor de fire grunnelementene, altså jordelementet, vannelementet, ildelementet 
og vindelementet, kan forsvinne uten å etterlate seg spor! 

Så du har gjort en tabbe, munk. Det var dumt av deg å forbigå Mesteren og 
prøve å finne svar på dette andre steder enn hos ham. Gå nå tilbake og finn ham, 
og still dette spørsmålet til ham, munk. * 

Fra Kevaddhasutta, Digha Nikaya 11 


199. Kritikk av gudsbegrepet 


Hvis Brahma er hele verdens herre 
og skaper av alt liv, 

hvorfor har han da gitt 

verden så mye sorg? 

Hvorfor har han ikke skapt 
hele verden lykkelig? 


Hvis Brahma er hele verdens herre 
og skaper av alt liv, 

hvorfor har han da skapt 

så mye svik, urett, løgn 

og bedrag i verden? 


Hvis Brahma er hele verdens herre 

og skaper av alt liv, 

da er denne herren ond 

når han skapte urett der hvor 

han kunne ha skapt rettferdighet. 
Jataka 2, 22, 936—38 


200. Kritikk av andre filosofer 


Slik har jeg hørt det: 

En gang var Mesteren i Ghosita-parken i Kosambi. På den tiden bodde den 
omvandrende asketen Sandaka i Fikentre-grotten sammen med fem hundre 
andre omvandrende asketer. 

En kveld da Ananda hadde reist seg fra sin meditasjon, sa han til de andre 
munkene: 

*Kom, venner, la oss gå til Devakata-dammen og se på grotten.” 

*Ja, la oss gjøre det,” svarte munkene. 

Så gikk Ananda og mange andre munker til Devakata-dammen. 

Akkurat da satt Sandaka og de andre omvandrende asketene og snakket høyt 
og støyende sammen, og de hengav seg til all slags fruktesløst prat, — så som 
snakk om konger, forbrytere, statsmenn, tropper, krig og farlige situasjoner, mat 
og drikke, klær og møbler, kranser og parfyme, slektninger, kjøretøyer, lands- 
byer, små og store byer, nasjoner, kvinner, menn, berømte personer, sladder på 
gatehjørnet og ved brønnen, spøkelseshistorier, prat om løst og fast, spekula- 
sjoner om hvordan verden ble til og om hvordan havet ble til, samt prat om 
vinning og tap. 

Mens Ananda ennå var et godt stykke unna, fikk Sandaka se at han nærmet 
seg, og da han så det, brakte han forsamlingen til ro: 

*Vær stille, mine herrer, ikke en lyd nå! Der borte kommer Ananda, Gotamas 
elev. Han har vært en av elevene hans så lenge Gotama har vært i Kosambi. 
Disse munkene setter pris på stillhet, er vant til stillhet og har mye godt å si om 
stillheten. Når han ser hvor stille denne forsamlingen er, kan det hende han 
kommer bort til oss.” 

Da han sa dette, tidde alle asketene. 

Så nådde Ananda fram til den omvandrende asketen Sandaka, som sa til ham: 

*Kom her, Ananda, og vær velkommen! Det er lenge siden dine veier har ført 
deg hit til oss. Sitt ned, Ananda, her er det plass!” 

Ananda satte seg på den plassen som ble budt ham, og Sandaka tok en lavere 
plass ved siden av ham. Da de hadde satt seg, sa Ananda: 

"Hva var det dere satt her og snakket om, Sandaka? Hvilken samtale var det 
jeg avbrøt dere 1?” 

"Ikke bry deg om hva vi snakket om, Ananda. Det kan du godt få høre etterpå 
hvis du har lyst. Kan du ikke heller fortelle oss om den læren som læreren din 
underviser i?” 

*Det kan jeg godt, Sandaka. Følg godt med, så skal jeg fortelle om det.” 

*Ja, det skal jeg gjøre,” svarte Sandaka. 

Ananda sa: 

*Den fullkomment våkne, den ærverdige som visste og så, pekte på fire uedle 
levemåter [...] En forstandig person bør ikke følge disse levemåtene, for om han 
gjør det, vil de ikke føre til innsikt og sunne resultater.” 

*Hvilke levemåter er dette, Ananda?” 

*Det finnes en lærer [Ajita Kesakambali (Ajita med hårkappen)] som mener 
og sier følgende, Sandaka: 

*Gaver, ofringer og velgjørenhet tjener ikke til noe, for gode og onde hand- 
linger får ingen frukt og ingen virkning. Omsorg for foreldrene er ikke til noen 
nytte. Verken denne verden eller noen annen verden eksisterer, og det er ingen 
som blir gjenfødt. Ingen filosof eller brahman her i verden er fullkommen og 
ingen av dem har nådd fullkommenheten. Og ingen av dem har selv forstått og 
realisert denne og den andre verden, slik at de har noe å belære andre om. Vi 
mennesker er sammensatt av de fire grunnelementene, og når vi dør går jord- 
elementet opp i jord og blandes med omverdenen. Det samme skjer med ild-, 
vann-— og vindelementene, mens sinnsevnene går ut i det tomme rom. Folk 
bærer den døde som femtemann på båra, og hele veien til kremasjonsplassen 
lyder lovsangene. Men der blekner knoklene hans og alle hans ofringer ender i 
aske. Alt dette om gaver er noe sludder, og de som sier det er noe nytte i slikt, 
farer med tomprat og løgn. Både dårer og vise går til grunne og blir tilintetgjort 
når kroppen går i oppløsning. De eksisterer ikke etter døden.” 

En forstandig person vil da tenke som så: "Hvis denne læreren snakker sant, 
har jeg gjort noe jeg ikke har gjort, og jeg har fulgt en levemåte som jeg ikke 
har fulgt. Vi har oppnådd nøyaktig det samme, han og jeg, selv om jeg ikke sier 
at vi begge går til grunne og blir tilintetgjort når kroppen går 1 oppløsning eller 
at vi ikke eksisterer etter døden. Når denne læreren går naken med glattraket 
hode, sitter på huk eller napper ut hår og skjegg. er det helt bortkastet. Selv bor 
jeg i et hus sammen med familien min, kler meg i fineste bomull og benytter 
sandeltre av beste kvalitet, pynter meg med kranser, bruker salver og omgir meg 
med vellukt. Gull og sølv har jeg også. Likevel kommer jeg til å oppnå nøyaktig 
det samme som denne læreren. Hvorfor i all verden skal jeg da følge ham eller 
hans lære?” 

Han innser at dette ikke er noen edel levemåte, og dermed vender han seg 
bort fra en slik måte å leve på. 

Dette er den første av de uedle levemåtene, Sandaka. 

Så er den annen lærer [Purana Kassapa] som sier følgende: 

*Den som selv utfører en handling eller får andre til å utføre den, som lem- 
lester eller lar lemleste, som piner eller lar pine, som krenker, utbytter, skrem- 
mer eller lar skremme, som dreper, stjeler, ødelegger og raner, som begår inn- 
brudd og landeveisrøveri, som går til en annens hustru og som lyver, — den som 
gjør dette pådrar seg intet ansvar. Selv om noen skulle ta et hjul med kanter så 
skarpe som barberblad og gjøre alle levende vesener på denne jord om til en 
eneste kjøttdeig, en eneste kjøttmasse, så ville han ikke av den grunn pådra seg 
noe vondt, det ville ikke føre til noen vonde følger for ham. Dersom noen skulle 
gå langsetter sydbredden av Ganges og drepe, lemleste og pine, og påvirke 
andre til å drepe, lemleste og pine, så ville han ikke av den grunn pådra seg noe 
vondt, det ville ikke føre til noen vonde følger for ham. Dersom en annen skulle 
gå langsetter nordbredden av Ganges og gi og ofre, og påvirke andre til å gi og 
ofre, så ville han ikke av den grunn pådra seg noe godt, det ville ikke føre til 
noen gode følger for ham. Det kommer ikke noe godt ut av gavmildhet, selv- 
kontroll, selvbeherskelse og sannferdighet, — det gir ingen gode følger.” 

En forstandig person vil da tenke som så: "Hvis denne læreren snakker sant, 
har jeg gjort noe jeg ikke har gjort, og jeg har fulgt en levemåte som jeg ikke 
har fulgt. Vi har oppnådd nøyaktig det samme, han og jeg, selv om jeg ikke sier 
at ingen av oss gjør noe som er til skade. Når denne læreren går naken med 
glattraket hode, sitter på huk eller napper ut hår og skjegg. er det helt bortkastet. 
Selv bor jeg i et hus sammen med familien min, kler meg i fineste bomull og 
benytter sandeltre av beste kvalitet, pynter meg med kranser, bruker salver og 
omgir meg med vellukt. Gull og sølv har jeg også. Likevel kommer jeg til å 
oppnå nøyaktig det samme som denne læreren. Hvorfor i all verden skal jeg da 
følge ham eller hans lære?” 

Han innser at dette ikke er noen edel levemåte, og dermed vender han seg 
bort fra en slik måte å leve på. 

Dette er den andre av de uedle levemåtene, Sandaka. 

Videre finnes det en lærer [Makkhali Gosala] som sier: 

*Det finnes ingen årsak eller betingelse for et vesens fornedrelse — levende 
vesener fornedres uten årsak eller betingelse. Det finnes heller ingen årsak eller 
betingelse for et vesens foredling, — levende vesener foredles uten årsak eller 
betingelse. Det er ingen hjelp 1 egne eller andres handlinger, menneskets hand- 
linger er nytteløse. Styrke og innsatsvilje tjener ikke til noe, menneskets kraft 
og innsats er intet verdt. Alle levende vesener, både dyr og planter, er svake, 
hjelpeløse og kraftløse, og de kastes hit og dit av skjebnen, samfunnet og sin 
egen natur. De opplever lykke eller lidelse alt etter sin klasse.” 

En forstandig person vil da tenke som så: "Hvis denne læreren snakker sant, 
har jeg gjort noe jeg ikke har gjort, og jeg har fulgt en levemåte som jeg ikke 
har fulgt. Vi har oppnådd nøyaktig det samme, han og jeg, selv om jeg ikke sier 
at vi begge vil bli foredlet uten årsak eller betingelse. Når denne læreren går 
naken med glattraket hode, sitter på huk eller napper ut hår og skjegg. er det helt 
bortkastet. Selv bor jeg i et hus sammen med familien min, kler meg i fineste 
bomull og benytter sandeltre av beste kvalitet, pynter meg med kranser, bruker 
salver og omgir meg med vellukt. Gull og sølv har jeg også. Likevel kommer 

jeg til å oppnå nøyaktig det samme som denne læreren. Hvorfor i all verden skal 
jeg da følge ham eller hans lære?” 

Han innser at dette ikke er noen edel levemåte, og dermed vender han seg 
bort fra en slik måte å leve på. 

Dette er den tredje av de uedle levemåtene, Sandaka. 

Videre finnes det en lærer [Pakudha Kaccayana] som sier: 

*Det er syv substanser som ikke er laget, som er ugjorte, uskapte, og som 
ingen har latt bli til. De er urokkelige og klippefaste og skaper ikke noe nytt. De 
er ubevegelige og uforgjengelige og kan ikke skade hverandre. Heller ikke er de 
i stand til å gi hverandre lykke eller lidelse eller begge deler. 

Hvilke syv? Jord, vann, ild, vind, lykke, lidelse og livsånden som den sy- 
vende. Disse er ubevegelige og uforgjengelige og kan ikke skade hverandre. 
Heller ikke er de i stand til å gi hverandre lykke eller lidelse eller begge deler. 
Så derfor er det ingen som dreper eller lar drepe, ingen som taler eller lytter, og 
det er ingen lærer eller elev. Den som hogger av et hode med et skarpslepent 
sverd, tar ikke livet av noen. Sverdet passerer bare gjennom åpninger mellom de 
syv substansene. 

Det finnes fjorten hundre tusen hovedarter man kan bli født inn 1, samt seks 
tusen og seks hundre underarter i tillegg. Det finnes fem hundre slags hand- 
linger, videre fem (etter de fem sansene) og tre (tanke, tale og handling). Det 
finnes hele og halve handlinger. Det finnes sekstito veier, sekstito avsnitt 1 en 
verdenssyklus, seks samfunnsklasser, åtte avsnitt i menneskets liv, fire tusen ni 
hundre yrker, fire tusen ni hundre slags filosofer, eneboere, asketer og munker, 
fire tusen ni hundre drageboliger, to tusen evner, tre tusen pinesteder i skjærs- 
ilden og trettiseks steder hvor støvet samler seg. Videre finnes det syv typer 
animalsk forplantning, syv typer vegetabilsk forplantning og syv typer knopp- 
skyting. Det finnes syv guder, syv mennesker og syv troll. Så er det syv sjøer, 
syv fjell og syv hundre til, syv bratte klipper og syv hundre til, syv drømmer og 
syv hundre til. 

I åtte millioner fire hundre tusen store verdenssykluser skal både dårer og 
vise gjennomløpe livets og dødens kretsløp før lidelsene tar slutt. Det er fåfengt 
å tro at det går an å bringe sine umodnede handlinger til modning ved hjelp av 
den eller den moral, askese, seremoni eller edle livsførsel, eller at det går an å 
utslette de handlingene som er modnet etter hvert som man kommer i kontakt 
med dem. For all lykke og ulykke er tilmålt og begrenset 1 dette kretsløpet, og 
det finnes ingen framgang eller tilbakegang, ingen opphøyelse eller fornedrelse. 
Det er som når du kaster en ball i ei snor, så løper ballen akkurat så langt ut som 
snora rekker. Og nettopp slik må både dårer og vise gjennomløpe livets og 
dødens kretsløp før lidelsene skal ta slutt.” 

En forstandig person vil da tenke som så: "Hvis denne læreren snakker sant, 
har jeg gjort noe jeg ikke har gjort, og jeg har fulgt en levemåte som jeg ikke 
har fulgt. Vi har oppnådd nøyaktig det samme, han og jeg, selv om jeg ikke sier 
at vi begge må gjennomløpe livets og dødens kretsløp før lidelsene skal ta slutt. 
Når denne læreren går naken med glattraket hode, sitter på huk eller napper ut 
hår og skjegg. er det helt bortkastet. Selv bor jeg i et hus sammen med familien 
min, kler meg i fineste bomull og benytter sandeltre av beste kvalitet, pynter 

meg med kranser, bruker salver og omgir meg med vellukt. Gull og sølv har jeg 
også. Likevel kommer jeg til å oppnå nøyaktig det samme som denne læreren. 
Hvorfor i all verden skal jeg da følge ham eller hans lære?” 

Han innser at dette ikke er noen edel levemåte, og dermed vender han seg 
bort fra en slik måte å leve på. 

Dette er den fjerde av de uedle levemåtene, Sandaka, så dette er dermed de 
fire uedle levemåtene som ikke gir noen lindring — slik den fullkomment våkne, 
den ærverdige som visste og så, har forklart det. En forstandig person bør ikke 
følge disse levemåtene, for om han gjør det, vil de ikke føre til innsikt og sunne 
resultater.” 

*Utmerket, Ananda! Dette er altså de fire uedle levemåtene.” 

Fra Sandakasutta, Majjhima Nikaya 76 


201. Ingen ytre frelser 


For du er din egen frelser, 

hvilken annen frelser finnes det vel? 

I et veltemmet sinn der har du en frelser 

som ikke du finner maken til. 
Dhammapada 160 

De fire edle sannheter 


202. De fire edle sannheter og den åttedelte veien 


Du merker deg det som det er: Dette er lidelse. Du merker deg det som det er: 
Dette er lidelsens årsak. Du merker deg det som det er: Dette er lidelsens opp- 
hør. Du merker deg det som det er: Dette er veien til lidelsens opphør. 

Men hvordan er den edle sannhet om lidelsen, munker? 

Fødsel innebærer lidelse, alderdom innebærer lidelse, sykdom innebærer li- 
delse, døden innebærer lidelse, klage, smerte, tungsinn og mismot innebærer li- 
delse. Det innebærer lidelse å være sammen med det som du ikke liker. Det 
innebærer lidelse å være adskilt fra det som du liker. Det innebærer lidelse når 
du ikke oppnår det du ønsker deg. Kort sagt, de fem involveringsgruppene inne- 
bærer lidelse. 

Hva er så fødsel, munker? 

Når forskjellige vesener blir født, oppstår, trer fram og blir til innen en eller 
annen kategori av levende vesener, når involveringsgruppene kommer til syne 
og sansefunksjonsfeltene erverves, da kalles det fødsel, munker. 

Hva er så alderdom, munker? 

Når forskjellige vesener innen en eller annen kategori av levende vesener el- 
des, når de blir gamle, når tennene faller ut og håret blir grått, når huden blir 
rynkete, livskraften ebber ut og sansene svekkes, da kalles det alderdom, mun- 
ker. 

Hva er så døden, munker? 

Når forskjellige vesener innen en eller annen kategori av levende vesener går 
bort, går i oppløsning, forsvinner, dør, slukner — når tiden er ute, involverings- 
gruppene faller fra hverandre og det døde skallet blir liggende tilbake — da 
kalles det død, munker. 

Hva er så sorg, munker? 

Den sorg, sørging, sørgetilstand, indre sorg og sørgmodighet som en føler når 
en rammes av et eller annet tap, eller berøres av en eller annen smerte, det kalles 
sorg, munker. 

Hva er så klage, munker? 

Den jammer og klage, jamring og klaging, jJammer- og klagetilstand som en 
føler når en rammes av et eller annet tap, eller berøres av en eller annen smerte, 
det kalles klage, munker. 

Hva er så smerte, munker? 

Det som er legemlig smerte og ubehag, den smertelige og ubehagelige følelse 
som kommer av legemlig kontakt, det kalles smerte, munker. 

Hva er så tungsinn, munker? 

Det som er mental smerte og mentalt ubehag, den smertelige og ubehagelige 
følelse som kommer av mental kontakt, det kalles tungsinn, munker. 

Hva er så mismot, munker? 

Det mismot og den depresjon, den mismodighet og deprimerthet som en føler 
når en rammes av et eller annet tap, eller berøres av en eller annen smerte, det 
kalles mismot, munker. 

Hva vil det si at det innebærer lidelse å være sammen med det som du ikke 
liker, munker? 

Samvær med synlige former, lyder, dufter, smaksfornemmelser, berøringer 
eller tanker som er uønsket, utiltalende eller ubehagelige, eller samvær med sli- 
ke som ikke ønsker deg godt, som verken ønsker deg nytte, behag eller fred fra 
det som binder: dette er det som menes med at det innebærer lidelse å være 
sammen med det som du ikke liker, munker. 

Hva vil det si at det innebærer lidelse å være adskilt fra det som du liker, 
munker? 

Å være adskilt fra synlige former, lyder, dufter, smaksfornemmelser, berø- 
ringer eller tanker som er etterlengtet, tiltalende eller behagelige, eller å være 
adskilt fra slike som ønsker deg godt, som ønsker deg nytte, behag eller fred fra 
det som binder — som f.eks. mor, far, bror, søster, barn, venner, kolleger eller 
slektninger. Dette er det som menes med at det innebærer lidelse å være adskilt 
fra det som du liker, munker. 

Hva vil det si at det innebærer lidelse når du ikke oppnår det som du ønsker 
deg, munker? 

Hos vesener som er underlagt fødsel oppstår dette ønske: Tenk om vi ikke 
hadde vært underlagt fødsel, kunne vi bare slippe å bli født mer! Men dette 
oppnår du ikke ved å ønske deg det. Og likedan, vesener som er underlagt 
alderdom, sykdom, død, sorg, klage, smerte, tungsinn og mismot ønsker seg: 
Tenk om vi ikke hadde vært underlagt disse tingene, kunne vi bare slippe mer 
av dem! Men dette oppnår du ikke ved å ønske deg det. Det er dette som menes 
med at det innebærer lidelse når du ikke oppnår det som du ønsker deg. 

Hva betyr det at kort sagt, de fem involveringsgruppene innebærer lidelse, 
munker? 

Det vil si forminvolveringsgruppen, følelsesinvolveringsgruppen, identifika- 
sjonsinvolveringsgruppen, reaksjonsinvolveringsgruppen og skjelneevneinvol- 
veringsgruppen. Det er dette som menes med at kort sagt, de fem invol- 
veringsgruppene innebærer lidelse, munker. 

Og dette, munker, er den edle sannhet om lidelsen. 

Men hvordan er den edle sannhet om lidelsens opphav, munker? 

Det er dette begjæret som får tingene til å oppstå på ny og på ny, som henger 
sammen med nytelseslyst og som søker nytelser her og der; som f.eks. trangen 
til sansenytelser, framtidshåp og ødeleggelsestrang. 

Men dette begjæret, munker, hvor oppstår det og hvor fester det seg? Overalt 
i verden hvor det finnes noe som er tiltalende og behagelig, der oppstår dette 
begjæret og der fester det seg. 

Hva er det som er tiltalende og behagelig her i verden? Øye, øre, nese, tunge, 
kropp og sinn er tiltalende og behagelig her i verden, og der oppstår dette 
begjæret og der fester det seg. 


234 


Synlige former, lyder, dufter, smaksfornemmelser, berøringer og tanker er til- 
talende og behagelig her i verden, og der oppstår dette begjæret og der fester det 
seg. 

Synsskjelneevne, hørselsskjelneevne, lukteskjelneevne, smaksskjelneevne, 
kroppsskjelneevne og sinnsskjelneevne er tiltalende og behagelig her 1 verden, 
og der oppstår dette begjæret og der fester det seg. 

Synsinntrykk, hørselsinntrykk, lukteinntrykk, smaksinntrykk, kroppsinntrykk 
og tankeinntrykk er tiltalende og behagelig her i verden, og der oppstår dette 
begjæret og der fester det seg. 

De følelser som kommer av disse seks inntrykk er tiltalende osv. 

Identifikasjon av disse seks objekter er tiltalende osv. 

Intensjoner angående disse seks objekter er tiltalende osv. 

Begjær etter disse seks er tiltalende osv. 

Å begynne å tenke på disse seks er tiltalende osv. 

Å la tanken dvele ved synlige former, dvele ved lyder, dvele ved dufter, dvele 
ved smaksfornemmelser, dvele ved berøringer og dvele ved ideer er tiltalende 
og behagelig her 1 verden, og der oppstår dette begjæret og der fester det seg. 

Og dette, munker, er den edle sannhet om lidelsens opphav. 

Men hvordan er den edle sannhet om lidelsens opphør, munker? 

Det er den fullstendige lidenskapsløshet overfor dette begjæret og opphe- 
velsen av det, det å gi det opp, vise det bort, slippe taket 1 det og bli fri. 

Men dette begjæret, munker, hvor kan det avvises og hvor kan det bringes til 
opphør? Overalt i verden hvor det finnes noe som er tiltalende og behagelig, der 
kan dette begjæret avvises, der kan det bringes til opphør. 

Hva er det som er tiltalende og behagelig her i verden? Øye, øre, nese, tunge, 
kropp og sinn er tiltalende og behagelig her i verden, og der kan dette begjæret 
avvises, der kan det bringes til opphør. 

Synlige former, lyder, dufter, smaksfornemmelser, berøringer og tanker er 
tiltalende og behagelig her i verden, og der kan dette begjæret avvises, der kan 
det bringes til opphør. 

Synsskjelneevne, hørselsskjelneevne, lukteskjelneevne, smaksskjelneevne, 
kroppsskjelneevne og sinnsskjelneevne er tiltalende og behagelig her 1 verden, 
og der kan dette begjæret avvises, der kan det bringes til opphør. 

Synsinntrykk, hørselsinntrykk, lukteinntrykk, smaksinntrykk, kroppsinntrykk 
og tankeinntrykk er tiltalende og behagelig her i verden, og der kan dette 
begjæret avvises, der kan det bringes til opphør. 

De følelser som kommer av disse seks inntrykk er tiltalende osv. 

Identifikasjon av disse seks objekter er tiltalende osv. 

Intensjoner angående disse seks objekter er tiltalende osv. 

Begjær etter disse seks er tiltalende osv. 

Å begynne å tenke på disse seks er tiltalende osv. 

Å la tanken dvele ved synlige former, dvele ved lyder, dvele ved dufter, dvele 
ved smaksfornemmelser, dvele ved berøringer og dvele ved ideer er tiltalende 
og behagelig her i verden, og der kan dette begjæret avvises, der kan det bringes 
til opphør. 

Og dette, munker, er den edle sannhet om lidelsens opphør. 

Men hvordan er den edle sannhet om veien til lidelsens opphør, munker? 

Det er den edle åttedelte vei, det vil si: rett syn, rett beslutning, rett tale, rett 
handling, rett levevei, rett bestrebelse, rett oppmerksomhet og rett konsen- 
trasjon. 

Hva er så rett syn, munker? 

Det er innsikt i lidelsen, innsikt i dens årsak, innsikt i dens opphør, og innsikt 
i veien til lidelsens opphør — dette er det som kalles rett syn, munker. 

Hva er så rett beslutning, munker? 

Beslutning om nøysomhet, beslutning om ikke-hat og beslutning om ikke- 
vold — dette er det som kalles rett beslutning, munker. 

Hva er så rett tale, munker? 

Det er å la være å lyve, la være å baktale noen, la være å tale sårende ord og 
la være å fare med tomt snakk og prat. Dette er det som kalles rett tale, munker. 

Hva er så rett handling, munker? 

Det er å la være å drepe, la være å ta det som ikke blir gitt, og avstå fra urette 
sansenytelser. Dette er det som kalles rett handling, munker. 

Hva er så rett levevei, munker? 

Når den edles elev avstår fra feilaktig levevei og skaffer seg til livets opphold 
ved rett levevei, da kalles dette rett levevei, munker. 

Hva er så rett bestrebelse, munker? 

Det er når du bestreber deg på å fremme viljen til at dårlige og usunne tanke- 
innhold som ennå ikke er oppstått, heller ikke skal oppstå. Dette setter du kref- 
tene inn på og holder tanken fast rettet mot det. Du bestreber deg på å fremme 
viljen til å fordrive de dårlige og usunne tankeinnhold som allerede er oppstått. 
Dette setter du kreftene inn på og holder tanken fast rettet mot det. Du bestreber 
deg på å fremme viljen til at sunne tankeinnhold som ennå ikke er oppstått, skal 
oppstå. Dette setter du kreftene inn på og holder tanken fast rettet mot det. Du 
bestreber deg på å fremme viljen til å la de sunne tankeinnhold som allerede er 
oppstått få feste seg, ikke forsømme dem, men la dem vokse, modnes og utvikle 
seg til de er fullkomne. Dette setter du kreftene inn på og holder tanken fast 
rettet mot det. 

Hva er så rett oppmerksomhet, munker? 

Det er når du gir slipp på grådighet og motvilje overfor verden, og betrakter 
kroppen som kropp, iherdig og med oppmerksomhet og klar forståelse. Du gir 
slipp på grådighet og motvilje overfor verden, og betrakter følelsene som 
følelser, iherdig og med oppmerksomhet og klar forståelse. Du gir slipp på 
grådighet og motvilje overfor verden, og betrakter tankene som tanker, iherdig 
og med oppmerksomhet og klar forståelse. Du gir slipp på grådighet og motvilje 
overfor verden, og betrakter fenomenene som fenomener, iherdig og med 
oppmerksomhet og klar forståelse. Dette kalles rett oppmerksomhet, munker. 

Hva er så rett konsentrasjon, munker? 

Det er når du isolerer deg både fra sansenytelser og fra usunne ideer og går 
inn i den første dypmeditasjon, — den som fødes av ensomhet og inneholder 
både innledende og fastholdende tanker, glede og velvære, — og forblir i den. 

Så bringer du de innledende og fastholdende tanker til ro, og går inn i den 
andre dypmeditasjon, — en indre fred og konsentrasjon av sinnet, som fødes av 

fordypelse og inneholder glede og velvære, men ikke de innledende eller 
fastholdende tanker, — og forblir i den. Deretter søker du ikke lenger glede, men 
hviler i likevekt. Med oppmerksomhet og klar forståelse føler du legemlig vel- 
være, og går inn i den tredje dypmeditasjon, — den som de edle omtaler slik: 
"Lykkelig lever den som er oppmerksom og som har likevekt 1 sinnet!” — og 
forblir i den. Så forlater du velvære og lidelse; du legger tidligere gleder og 
sorger bak deg og går inn i den fjerde dypmeditasjon, — den som kjennetegnes 
av den reneste oppmerksomhet og sinnslikevekt, uten verken behag eller 
ubehag, — og forblir i den. Dette kalles rett konsentrasjon, munker. 

Og dette, munker, er den edle sannhet om veien til lidelsens opphør. 

Fra Mahasatipatthanasutta, Digha Nikaya 22 


203. Veien som prosess 


Har ikke den ærverdige Mester, som har våknet fullt og helt ved egen hjelp, han 
som vet og ser, fortalt om syv konsentrasjonsfaktorer som bidrar til å utvikle og 
foredle rett konsentrasjon? 

Hvilke syv? 

Det er rett syn, rett beslutning, rett tale, rett handling, rett levevei, rett bestre- 
belse og rett oppmerksomhet. Når konsentrasjonen baserer seg på disse syv 
faktorene, kaller vi den edel og rett konsentrasjon med riktig grunnlag og riktige 
faktorer. Rett syn fører til rett beslutning, rett beslutning fører til rett tale, rett 
tale fører til rett handling, rett handling fører til rett levevei, rett levevei fører til 
rett bestrebelse, rett bestrebelse fører til rett oppmerksomhet, rett oppmerk- 
somhet fører til rett konsentrasjon, rett konsentrasjon fører til rett viten og rett 
kunnskap fører til rett frigjøring. 

Fra Janavasabhasutta, Digha Nikaya 18 


204. Den åttedelte veien og den tidelte veien 


Slik har jeg hørt det. 

En gang var Mesteren i Savatthi, der han oppholdt seg i Anathapindikas park 
Jetalunden. Der henvendte han seg til munkene og sa: 

*Munker.” 

*Ja, Mester,” svarte de. 

Mesteren sa: 

*Jeg skal lære dere edel og rett konsentrasjon og sette den inn i dens rette 
sammenheng for dere, munker. Hør etter og følg godt med, så skal jeg forklare 
dette for dere.” 

*Ja vel, Mester,” svarte munkene. 

*Og hvordan er den rette sammenhengen for edel og rett konsentrasjon, 
munker? Sammenhengen er denne: rett syn, rett beslutning, rett tale, rett hand- 
ling, rett levevei, rett bestrebelse og rett oppmerksomhet. Dette er de syv fakto- 
rene som hører med til rett konsentrasjon av sinnet. Av disse kommer rett syn 

først. Og hva vil det si at rett syn kommer først? Den som forstår hva som er 
urett syn og hva som er rett syn, har dermed rett syn. 

Hva er urett syn, munker? Det er å mene at verken gaver eller ofringer har 
noen effekt, at gode og onde handlinger ikke har noen konsekvenser, at verken 
denne verden eller en annen verden eksisterer, at det ikke har noen hensikt å ta 
seg av mor og far, at ingen vesener spontant blir til, og at ingen filosofer eller 
brahmaner her i verden har riktig praksis eller er på rett vei slik at de virkelig 
kan si at de forstår og erkjenner denne og den andre verden fullt ut. Dette er 
urett syn, munker. 

Og hva er rett syn, munker? Jeg sier at det finnes to former for rett syn. Det 
finnes et rett syn som er knyttet til sinnets forurensninger, som tar sikte på å 
oppnå fordeler og som fører til følelsesmessige involveringer, og det finnes et 
rett syn som er edelt, fritt fra sinnets forurensninger, hevet over verdslige hen- 
syn og som er en komponent av veien. 

Hva er så rett syn som er knyttet til sinnets forurensninger, som tar sikte på å 
oppnå fordeler og som fører til følelsesmessige involveringer? 

Det er å mene at gaver og ofringer har noen effekt, at gode og onde hand- 
linger har konsekvenser, at både denne verden og en annen verden eksisterer, at 
det har noen hensikt å ta seg av mor og far, at det finnes vesener som blir til 
spontant, og at det finnes filosofer eller brahmaner her i verden som har riktig 
praksis og er på rett vei slik at de virkelig kan si at de forstår og erkjenner denne 
og den andre verden fullt ut. Dette er rett syn som er knyttet til sinnets forurens- 
ninger, som tar sikte på å oppnå fordeler og som fører til følelsesmessige invol- 
veringer. 

Men hva er rett syn som er edelt, fritt fra sinnets forurensninger, hevet over 
verdslige hensyn og som er en komponent av veien, munker? 

Det er den visdom, den visdomsevnen, visdomskraften, den undersøkelsen av 
fenomenene, det rette syn som er en komponent av veien, som finnes 1 en som 
har et edelt sinn uten forurensninger, hos en som følger den edle veien og prak- 
tiserer i samsvar med denne. Når han bestreber seg på å kvitte seg med urett syn 
og heller komme fram til rett syn, har han rett bestrebelse, og når han oppmerk- 
som kvitter seg med urett syn og oppmerksomt kommer fram til rett syn, har 
han også rett oppmerksomhet. Disse tre faktorene hører sammen med rett syn 
og følger på hverandre, nemlig rett syn, rett bestrebelse og rett oppmerksomhet. 

Her kommer rett syn først. Og hva vil det si at rett syn kommer først? Den 
som forstår hva som er urett beslutning og hva som er rett beslutning, har rett 
Syn. 

Hva er urett beslutning, munker? Det er å ønske seg sansenytelser, å ønske å 
skade noen og å ønske å bruke vold. Dette er urett beslutning, munker. 

Hva er så rett beslutning, munker? Jeg sier at det finnes to former for rett 
beslutning. Det finnes rett beslutning som er knyttet til sinnets forurensninger, 
som tar sikte på å oppnå fordeler og som fører til følelsesmessige involveringer, 
og det finnes rett beslutning som er edel, fri fra sinnets forurensninger, hevet 
over verdslige hensyn og som er en komponent av veien. 

Hva er så rett beslutning som er knyttet til sinnets forurensninger, som tar 
sikte på å oppnå fordeler og som fører til følelsesmessige involveringer? 

Det er beslutningen om å gi avkall, beslutningen om ikke å skade noen og 
beslutningen om ikke å bruke vold. Dette er rett beslutning som er knyttet til 
sinnets forurensninger, som tar sikte på å oppnå fordeler og som fører til følel- 
sesmessige involveringer. 

Men hva er rett beslutning som er edel, fri fra sinnets forurensninger, hevet 
over verdslige hensyn og som er en komponent av veien, munker? 

Det er den tanke, overveielse, hensikt, målrettethet, fokusering og den be- 
sluttsomme talen til en som har et edelt sinn uten forurensninger, en som følger 
den edle veien og praktiserer i samsvar med denne. Når han bestreber seg på å 
kvitte seg med urett beslutning og heller komme fram til rett beslutning, har han 
rett bestrebelse, og når han oppmerksomt kvitter seg med urett beslutning og 
oppmerksomt kommer fram til rett beslutning, har han også rett oppmerk- 
somhet. Disse tre faktorene hører sammen med rett beslutning og følger på 
hverandre, nemlig rett syn, rett bestrebelse og rett oppmerksomhet. 

Her kommer rett syn først. Og hva vil det si at rett syn kommer først? Den 
som forstår hva som er urett tale og hva som er rett tale, har rett syn. 

Hva er urett tale, munker? Det er løgn, sladder, krenkende ord og tomprat. 
Dette er urett tale, munker. 

Hva er så rett tale, munker? Jeg sier at det finnes to former for rett tale. Det 
finnes rett tale som er knyttet til sinnets forurensninger, som tar sikte på å oppnå 
fordeler og som fører til følelsesmessige involveringer, og det finnes rett tale 
som er edel, fri fra sinnets forurensninger, hevet over verdslige hensyn og som 
er en komponent av veien. 

Hva er så rett tale som er knyttet til sinnets forurensninger, som tar sikte på å 
oppnå fordeler og som fører til følelsesmessige involveringer? 

Det er å avstå fra løgn, avstå fra sladder, avstå fra krenkende ord og avstå fra 
tomprat. Dette er rett tale som er knyttet til sinnets forurensninger, som tar sikte 
på å oppnå fordeler og som fører til følelsesmessige involveringer. 

Men hva er rett tale som er edel, fri fra sinnets forurensninger, hevet over 
verdslige hensyn og som er en komponent av veien? 

Det er når en som har et edelt sinn uten forurensninger, en som følger den 
edle veien og praktiserer i samsvar med denne, helt og holdent avstår fra de fire 
formene for urett tale. Når han bestreber seg på å avstå fra urett tale og heller 
praktisere rett tale, har han rett bestrebelse, og når han oppmerksomt avstår fra 
urett tale og oppmerksomt praktiserer rett tale, har han også rett oppmerksom- 
het. Disse tre faktorene hører sammen med rett tale og følger på hverandre, 
nemlig rett syn, rett bestrebelse og rett oppmerksomhet. 

Her kommer rett syn først. Og hva vil det si at rett syn kommer først? Den 
som forstår hva som er urett handling og hva som er rett handling, har rett syn. 

Hva er urett handling, munker? Det er å drepe, stjele og å misbruke sex. Dette 
er urett handling, munker. 

Hva er så rett handling, munker? Jeg sier at det finnes to former for rett hand- 
ling. Det finnes rett handling som er knyttet til sinnets forurensninger, som tar 
sikte på å oppnå fordeler og som fører til følelsesmessige involveringer, og det 
finnes rett handling som er edel, fri fra sinnets forurensninger, hevet over verds- 
lige hensyn og som er en komponent av veien. 

Hva er så rett handling som er knyttet til sinnets forurensninger, som tar sikte 
på å oppnå fordeler og som fører til følelsesmessige involveringer? 

Det er å avstå fra å drepe, avstå fra å stjele og avstå fra å misbruke sex. Dette 
er rett handling som er knyttet til sinnets forurensninger, som tar sikte på å opp- 
nå fordeler og som fører til følelsesmessige involveringer. 

Men hva er rett handling som er edel, fri fra sinnets forurensninger, hevet 
over verdslige hensyn og som er en komponent av veien? 

Det er når en som har et edelt sinn uten forurensninger, en som følger den 
edle veien og praktiserer i samsvar med denne, helt og holdent avstår fra de tre 
formene for urett handling. Når han bestreber seg på å avstå fra urett handling 
og heller praktisere rett handling, har han rett bestrebelse, og når han oppmerk- 
somt avstår fra urett handling og oppmerksomt praktiserer rett handling, har han 
også rett oppmerksomhet. Disse tre faktorene hører sammen med rett handling 
og følger på hverandre, nemlig rett syn, rett bestrebelse og rett oppmerksomhet. 

Her kommer rett syn først. Og hva vil det si at rett syn kommer først? Den 
som forstår hva som er urett levemåte og hva som er rett levemåte, har rett syn. 

Hva er urett levemåte, munker? Det er svindel, intriger, smiger og bakvas- 
kelser, drevet av begjær etter stadig større inntekter. Dette er urett levemåte, 
munker. 

Hva er så rett levemåte, munker? Jeg sier at det finnes to former for rett leve- 
måte. Det finnes rett levemåte som er knyttet til sinnets forurensninger, som tar 
sikte på å oppnå fordeler og som fører til følelsesmessige involveringer, og det 
finnes rett levemåte som er edel, fri fra sinnets forurensninger, hevet over verds- 
lige hensyn og som er en komponent av veien. 

Hva er så rett levemåte som er knyttet til sinnets forurensninger, som tar sikte 
på å oppnå fordeler og som fører til følelsesmessige involveringer? 

Det er å avstå fra urett levemåte og praktisere rett levemåte. Dette er rett leve- 
måte som er knyttet til sinnets forurensninger, som tar sikte på å oppnå fordeler 
og som fører til følelsesmessige involveringer. 

Men hva er rett levemåte som er edel, fri fra sinnets forurensninger, hevet 
over verdslige hensyn og som er en komponent av veien? 

Det er når en som har et edelt sinn uten forurensninger, en som følger den 
edle veien og praktiserer 1 samsvar med denne, helt og holdent avstår fra urett 
levemåte. Når han bestreber seg på å avstå fra urett levemåte og heller prak- 
tisere rett levemåte, har han rett bestrebelse, og når han oppmerksomt avstår fra 
urett levemåte og oppmerksomt praktiserer rett levemåte, har han også rett opp- 
merksomhet. Disse tre faktorene hører sammen med rett levemåte og følger på 
hverandre, nemlig rett syn, rett bestrebelse og rett oppmerksomhet. 

Her kommer rett syn først. Og hva vil det si at rett syn kommer først? Rett 
syn fører til rett beslutning, rett beslutning fører til rett tale, rett tale fører til rett 
handling, rett handling fører til rett levemåte, rett levemåte fører til rett bestre- 
belse, rett bestrebelse fører til rett oppmerksomhet, rett oppmerksomhet fører til 
rett viten og rett viten fører til rett frigjøring. På denne måten har den som fort- 
satt er i trening, en praksis med åtte faktorer, mens den ærverdige har en praksis 
med ti faktorer der rett viten utsletter mange usunne og dårlige tendenser og 
bidrar til å utvikle renhet. 

Her kommer rett syn først. Og hva vil det si at rett syn kommer først? Rett 
syn beseirer urett syn. De mange usunne og dårlige tendensene som kommer av 
urett syn, blir beseiret av dette. Rett beslutning beseirer urett beslutning, rett tale 
beseirer urett tale, rett handling beseirer urett handling, rett levemåte beseirer 
urett levemåte, rett bestrebelse beseirer urett bestrebelse, rett oppmerksomhet 
beseirer urett oppmerksomhet, rett konsentrasjon beseirer urett konsentrasjon, 
rett viten beseirer urett viten og rett frigjøring beseirer urett frigjøring. På den 
måten blir de mange usunne og dårlige tendensene som skyldes de urette fak- 
torene, beseiret. 

På denne måten er det tyve sunne og tyve usunne faktorer. Denne utlegningen 
av læren i førti faktorer som her er lagt fram, kan ikke gjendrives av noen her i 
verden, verken av filosofer, brahmaner eller guder, og heller ikke av Mara eller 
Brahma. 

Hvis en filosof eller brahman skulle finne på å kritisere og klandre denne ut- 
legningen av læren 1 førti faktorer, bør han møtes med direkte tilsvar og beret- 
tiget kritikk på ti måter: 

*Hvis du kritiserer rett syn, betyr det at du roser og hedrer de filosofene og 
brahmanene som har urett syn. 

Hvis du kritiserer rett tale, betyr det at du roser og hedrer de filosofene og 
brahmanene som har urett tale. 

Hvis du kritiserer rett handling, betyr det at du roser og hedrer de filosofene 
og brahmanene som har urett handling. 

Hvis du kritiserer rett levemåte, betyr det at du roser og hedrer de filosofene 
og brahmanene som har urett levemåte. 

Hvis du kritiserer rett bestrebelse, betyr det at du roser og hedrer de filo- 
sofene og brahmanene som har urett bestrebelse. 

Hvis du kritiserer rett beslutning, betyr det at du roser og hedrer de filosofene 
og brahmanene som har urett oppmerksomhet. 

Hvis du kritiserer rett oppmerksomhet, betyr det at du roser og hedrer de filo- 
sofene og brahmanene som har urett beslutning. 

Hvis du kritiserer rett konsentrasjon, betyr det at du roser og hedrer de filo- 
sofene og brahmanene som har urett konsentrasjon. 

Hvis du kritiserer rett viten, betyr det at du roser og hedrer de filosofene og 
brahmanene som har urett viten. 

Hvis du kritiserer rett frigjøring, betyr det at du roser og hedrer de filosofene 
og brahmanene som har urett frigjøring.” 

På disse ti måtene bør den som måtte finne på å kritisere og klandre denne 
utlegningen av læren i førti faktorer, møtes med direkte tilsvar og berettiget 
kritikk. 

Selv ikke folk i Okkala, vassaene og bhafifiaene, som var nihilister og som 
mente at handlinger ikke har noen konsekvenser, ville klandre og kritisere den- 
ne utlegningen av læren i førti faktorer. Og hvorfor ikke? Fordi de var redde for 
å bli klandret, fordømt og bebreidet for det.” 

Slik talte Mesteren, og munkene gledet seg over Mesterens ord. 

Mahacattarisakasutta, Majjhima Nikaya 117 

Hva er et menneske? 


205. Vi er ikke herre over oss selv 


En gang holdt Mesteren til i hjorteparken ved Baranasi. Der henvendte han seg 
til de fem første munkene og sa: 

"Kroppen er ikke-selv, munker. Hvis kroppen hadde vært vårt selv, da ville 
den ikke ha blitt syk, og da kunne vi bare ha ønsket at kroppen skulle være slik 
eller slik, så ville den ha blitt det. Men ettersom kroppen er ikke-selv, blir den 
rammet av sykdom, og den blir ikke slik vi ønsker. 

Følelser, identifikasjoner, reaksjoner og skjelneevne er også ikke-selv, mun- 
ker. Hvis de hadde vært vårt selv, ville de ikke ha blitt rammet av sykdom, og de 
ville ha vært akkurat slik vi ønsker det. Men ettersom følelser, identifikasjoner, 
reaksjoner og skjelneevne er ikke-selv, blir de rammet av sykdom, og de blir 
ikke slik vi ønsker. 

Hva mener dere, munker, er kroppen varig eller uvarig?” 

*Uvarig, Mester.” 

*Det som er uvarig, gir det sorg eller glede?” 

"Sorg, Mester.” 

*Men det som gir sorg og som er uvarig og forgjengelig av natur, er det 
fornuftig å si at "dette er mitt”, *dette er meg”, *dette er mitt selv”?” 

*Nei, Mester?” 

*Hva mener dere, munker, er følelser, sansing, reaksjoner og skjelneevne 
varige eller uvarige?” 

"Uvarige, Mester.” 

*Det som er uvarig, gir det sorg eller glede?” 

"Sorg, Mester.” 

*Men det som gir sorg og som er uvarig og forgjengelig av natur, er det 
fornuftig å si at "dette er mitt”, *dette er meg”, *dette er mitt selv”?” 

*Nei, Mester?” 

*Derfor bør vi si om alle former, følelser, sansing, reaksjoner og skjelneevne 
— de være seg nære eller fjerne, gode eller dårlige, fine eller grove, indre eller 
ytre, så vel 1 nåtid, fortid og framtid — *dette er ikke mitt”, *dette er ikke meg”, 
*dette er ikke mitt selv'. Da har vi visdom og ser disse tingene som de er. 

Når den edles elev ser disse tingene som de er, slipper han taket i alle former, 
følelser, sansing, reaksjoner og skjelneevne. Når han slipper taket i dem, blir 
lengselen borte, og når lengselen blir borte, blir han fri. Han vet at han er fri og 
han vet at nå oppstår det ikke noe nytt, fullført er det opphøyde liv, gjort er det 
som skulle gjøres og det blir ikke mer etter dette.” 

Anattalakkhanasutta, Vinaya Mahavagga 1, 6 (PTS I, 13) 

206. Ikke jeg, ikke mitt 


I Savatthi gikk Rahula bort til Mesteren, hilste høflig på ham og satte seg ned 
med ham. Så sa han: 

*Hvordan kan vi kunne vite og hvordan kan vi kunne se slik at sinnet på alle 
måter slipper taket i tendenser til å oppfatte noe som "meg? eller *mitt” både i 
denne kroppen og denne bevisstheten og i alle ytre ting, og det slipper taket i 
selvgodheten og finner full frihet og fred fra den, Mester?” 

*Enhver form, Rahula, uansett om den er i fortid, nåtid eller framtid, om den 
er 1 oss selv eller utenfor oss selv, om den er liten eller stor, god eller dårlig, nær 
eller fjern — alle slike former skal du betrakte som *dette er ikke meg, dette er 
ikke mitt, dette er ikke meg selv”. Hvis du klarer dette med oppmerksomhet og 
visdom, vil du finne full frihet.” 

Det samme gjelder for følelser, identifikasjoner, reaksjoner og skjelneevne. 
Uansett om disse er i oss selv eller utenfor oss selv, om de er små eller store, 
gode eller dårlige, nære eller fjerne — alle slike følelser, identifikasjoner, reak- 
sjoner og skjelneevne skal du betrakte som *dette er ikke meg, dette er ikke 
mitt, dette er ikke meg selv”. Hvis du klarer dette med oppmerksomhet og 
visdom, vil du finne full frihet.” 

Apagatasutta, Samyutta Nikaya 2, 7, 2, 12 (PTS 2, 251) 


207. Slipp taket i det som ikke er ditt 


En gang da Mesteren var i Savatthi, sa han: 

"Slipp taket i det som ikke er deres, munker. Hvis dere slipper taket i det, blir 
det til nytte og glede for dere. 

Hva er det som ikke er deres, munker? Form er ikke deres, munker, så slipp 
taket 1 den. Hvis dere slipper taket i den, blir det til nytte og glede for dere. 

Følelser, identifikasjoner, reaksjoner og skjelneevne er ikke deres, munker, så 
slipp taket i dem. Hvis dere slipper taket i dem, blir det til nytte og glede for 
dere. 

Det er som om noen skulle samle gras, løv, kvister og greiner her i Jetalunden 
og brenne dem opp eller gjøre hva de vil med dem. Tenker dere da at *Nå bren- 
ner de opp oss og gjør hva de vil med oss?” 

*Nei Mester. Det er jo ikke oss eller vårt.” 

*Nettopp, munker. På samme måten skal dere slippe taket i form, identifika- 
sjoner, reaksjoner og skjelneevne. Hvis dere slipper taket i dem, blir det til nytte 
og glede for dere.” 

Natumhakamsutta, Samyutta Nikaya 3, 1, 4, I (PTS 3, 33) 

208. Alt brenner 


Da Mesteren syntes han hadde vært lenge nok i Uruvela, ga han seg på vandring 
mot Gayatoppen sammen med tusen munker som alle hadde praktisert forskjel- 
lige former for askese før de sluttet seg til Buddha. Mens han var der på Gaya- 
toppen, ved Gaya, sammen med de tusen munkene, henvendte Mesteren seg til 
munkene og sa: 

*Alt brenner, munker. Og hva er alt dette som brenner? 

Øyet brenner, munker. De synlige formene brenner, synsskjelneevnen bren- 
ner, synskontakten brenner, og alle de gode, vonde eller nøytrale følelsene som 
oppstår som følge av synskontakt, de brenner også, munker. Men hva brenner 
de med? De brenner med lidenskapenes, hatets og dumhetens ild. Og de brenner 
med sorgens, klagenes, smertenes, tungsinnets og mismotets ild, sier jeg. 

Øret brenner, munker. Lydene brenner, hørselsskjelneevnen brenner, hørsels- 
kontakten brenner, og alle de gode, vonde eller nøytrale følelsene som oppstår 
som følge av hørselskontakt, de brenner også, munker. Men hva brenner de 
med? De brenner med lidenskapenes, hatets og dumhetens ild. Og de brenner 
med sorgens, klagenes, smertenes, tungsinnets og mismotets ild, sier jeg. 

Nesen brenner, munker. Duftene brenner, lukteskjelneevnen brenner, lukte- 
kontakten brenner, og alle de gode, vonde eller nøytrale følelsene som oppstår 
som følge av luktekontakt, de brenner også, munker. Men hva brenner de med? 
De brenner med lidenskapenes, hatets og dumhetens ild. Og de brenner med 
sorgens, klagenes, smertenes, tungsinnets og mismotets ild, sier jeg. 

Tungen brenner, munker. Smaksinntrykkene brenner, smaksskjelneevnen 
brenner, smakskontakten brenner, og alle de gode, vonde eller nøytrale følelsene 
som oppstår som følge av smakskontakt, de brenner også, munker. Men hva 
brenner de med? De brenner med lidenskapenes, hatets og dumhetens ild. Og de 
brenner med sorgens, klagenes, smertenes, tungsinnets og mismotets ild, sier 
jeg. 

Kroppen brenner, munker. Berøringene brenner, berøringsskjelneevnen bren- 
ner, berøringskontakten brenner, og alle de gode, vonde eller nøytrale følelsene 
som oppstår som følge av berøringskontakt, de brenner også, munker. Men hva 
brenner de med? De brenner med lidenskapenes, hatets og dumhetens ild. Og de 
brenner med sorgens, klagenes, smertenes, tungsinnets og mismotets ild, sier 
jeg. 

Sinnet brenner, munker. Tankeobjektene brenner, tankeskjelneevnen brenner, 
tankekontakten brenner, og alle de gode, vonde eller nøytrale følelsene som 
oppstår som følge av tankekontakt, de brenner også, munker. Men hva brenner 
de med? De brenner med lidenskapenes, hatets og dumhetens ild. Og de brenner 
med sorgens, klagenes, smertenes, tungsinnets og mismotets ild, sier jeg. 

Når den edles elev har lært mye og sett hvordan dette forholder seg, binder 
han seg ikke lenger til synssansen eller til det han ser, munker, og heller ikke til 
synsskjelneevnen, synskontakten eller til de gode, vonde eller nøytrale følelsene 
som oppstår som følge av synskontakt. Han binder seg heller ikke lenger til 
hørsel og lyder ... nese og dufter ... tunge og smak ... kropp og berøring ... sinn 
og tankeobjekter, munker, og heller ikke til tankeskjelneevnen, tankekontakten 

eller til de gode, vonde eller nøytrale følelsene som oppstår som følge av tanke- 
kontakt. 

Når han ikke binder seg til noe av dette lenger, kjølner lidenskapene, og når 
lidenskapene kjølner, blir han fri. Med friheten følger erkjennelse av frihet, og 
han vet at det ikke oppstår noe nytt, fullført er det opphøyde liv, gjort er det som 
skulle gjøres og det blir ikke mer etter dette.” 

Mens Mesteren ga disse forklaringene, ble alle de tusen munkenes sinn be- 
fridd fra alle forurensninger. 

Adittapariyayasutta, Vinaya Mahavagga (PTS I, 34) 


209. Tilværelsens tre kjennetegn 


Alt som er sammensatt, er forgjengelig. 
Den som i visdom innser dette, 

slipper taket i lidelsen. 

Dette er veien til renhet. 


Alt som er sammensatt, er underlagt lidelse. 
Den som i visdom innser dette, 

slipper taket i lidelsen. 

Dette er veien til renhet. 


Alle fenomener er uten et *selv”. 

Den som i visdom innser dette, 

slipper taket i lidelsen. 

Dette er veien til renhet. 
Dhammapada 277—279 


210. Subjektiv og objektiv virkelighet 


*Når jeg sier at sanseprosessen formes av splittelsen 1 subjekt (navn) og objekt 
(form), skal dette forstås på følgende vis. Hvis de egenskapene, trekkene og 
kjennetegnene som definerer kategorien *subjekt” ikke er til stede, kan det da 
oppstå noe inntrykk av kategorien *objekt”?” 

*Nei, Mester.” 

"Hvis de egenskapene, trekkene og kjennetegnene som definerer kategorien 
*objekt” ikke er til stede, kan det da oppstå noe inntrykk av kategorien *sub- 
jekt*?” 

*Nei, Mester.” 

*Hvis da verken de egenskapene, trekkene og kjennetegnene som definerer 
kategorien *subjekt”* eller de egenskapene, trekkene og kjennetegnene som defi- 
nerer kategorien *objekt” er til stede, kan det da oppstå noe inntrykk av kate- 
gorien *subjekt” eller *objekt”?” 

*Nei, Mester.” 

*Nettopp, Ananda. Det er derfor sanseprosessen formes av splittelsen i sub- 
jekt og objekt.” 

Fra Mahanidanasutta, Digha Nikaya 15 


211. Skumdotten 


En gang var Mesteren i Ajujjhaya ved bredden av Ganges. Der sa Mesteren til 
munkene: 

"Tenk dere en stor skumdott som driver nedover Ganges, munker. Tenk dere 
videre at en skarpsynt mann skulle få øye på den og undersøke den nøye. Når 
han gjør det, vil han se at den er tom, at den er uten substans og uten kjerne. 
Hva slags kjerne kan det vel være 1 en skumdott? 

Slik er det også hvis vi undersøker former, uansett om de er nære eller fjerne, 
gode eller dårlige, fine eller grove, indre eller ytre, om de finnes nå eller om de 
tilhører fortid eller framtid. Når vi ser på disse og undersøker dem nøye, finner 
vi at de er tomme, uten substans og uten kjerne. Hva slags kjerne kan det vel 
være i former? 

Tenk dere videre at det styrtregner en dag om høsten, munker. Da kan dere se 
små vannbobler som oppstår og blir borte igjen. Hvis nå en skarpsynt mann 
skulle få øye på dem og undersøke dem nøye, vil han se at de er tomme, at de er 
uten substans og uten kjerne. Hva slags kjerne kan det vel være 1 en regnvann- 
boble? 

Slik er det også hvis vi undersøker følelser, uansett om de er nære eller fjerne, 
gode eller dårlige, fine eller grove, indre eller ytre, om de finnes nå eller om de 
tilhører fortid eller framtid. Når vi ser på disse og undersøker dem nøye, finner 
vi at de er tomme, uten substans og uten kjerne. Hva slags kjerne kan det vel 
være i følelser? 

Tenk dere så en dag i den siste måneden av den varme årstiden, munker. Midt 
på dagen kan vi ofte se luftspeilinger. Hvis nå en skarpsynt mann skulle få øye 
på dem og undersøke dem nøye, vil han se at de er tomme, at de er uten sub- 
stans og uten kjerne. Hva slags kjerne kan det vel være 1 en luftspeiling? 

Slik er det også hvis vi undersøker identifikasjoner, uansett om de er nære 
eller fjerne, gode eller dårlige, fine eller grove, indre eller ytre, om de finnes nå 
eller om de tilhører fortid eller framtid. Når vi ser på disse og undersøker dem 
nøye, finner vi at de er tomme, uten substans og uten kjerne. Hva slags kjerne 
kan det vel være i identifikasjoner? 

Tenk dere videre en mann som er på leting etter fast kjerneved, munker. Han 
tar en skarp øks og går ut i skogen for å finne fast kjerneved. Der får han øye på 
et stort banyan-tre som rager høyt til værs. Han hogger det over ved roten, 
hogger av toppen på det og flår vekk det ytre laget på stammen. Men han finner 
ingen marg og slett ikke noen kjerneved. Hvis nå en skarpsynt mann skulle få 
dette og undersøke treet nøye, vil han se at det er tomt, at det er uten substans 
og uten kjerne. Hva slags kjerne kan det vel være i en et banyan-tre? 

Slik er det også hvis vi undersøker reaksjoner, uansett om de er nære eller 
fjerne, gode eller dårlige, fine eller grove, indre eller ytre, om de finnes nå eller 
om de tilhører fortid eller framtid. Når vi ser på disse og undersøker dem nøye, 
finner vi at de er tomme, uten substans og uten kjerne. Hva slags kjerne kan det 
vel være I reaksjoner? 

Tenk dere så en tryllekunstner eller læregutten hans som skaper en illusjon 
ved et veikryss, munker. Hvis nå en skarpsynt mann skulle få øye på den og un- 
dersøke den nøye, vil han se at den er tom, at den er uten substans og uten 
kjerne. Hva slags kjerne kan det vel være 1 en illusjon? 

Slik er det også hvis vi undersøker skjelneevne, uansett om den er nær eller 
fjern, god eller dårlig, fin eller grov, hos oss selv eller i andre, om den finnes nå 
eller om den tilhører fortid eller framtid. Når vi ser på dette og undersøker den 
nøye, finner vi at den er tom, uten substans og uten kjerne. Hva slags kjerne kan 
det vel være i skjelneevne? 

Når den edles elev har lært mye og ser dette slik, slipper han taket i form, 
følelse, identifikasjoner, reaksjoner og skjelneevne. Når han slipper taket, slip- 
per han også den lidenskapelige bindingen, og når han slipper lidenskapen, blir 
han fri. Han vet at han er fri. Og han vet at det ikke oppstår noe nytt, at fullført 
er det opphøyde liv, — gjort er det som skulle gjøres og det blir ikke mer etter 
dette.” 

Slik talte Mesteren, og han føyde til disse versene: 


*Former er som skum, 

følelser er som bobler i vann, 
identifikasjoner er som luftspeilinger 
og reaksjoner mangler kjerne. 
Bevisstheten er som en illusjon, 

sier han som stråler som solen. 


Når vi undersøker dette 
og betrakter dem nøye, 
ser vi at de er tomme 
og uten noen substans. 


Den virkelig vise sier 
at kroppen blir liggende 
som en kassert ting 

når den mister 


liv, bevissthet og varme. 
Da ligger den der ubrukelig 
uten bevissthet, 

som mat for andre. 


Slik går det med den. Den er intet annet 
enn en fantasi i en tåpes munn. 

Den ender med å ødelegge seg selv. 
Noen kjerne finnes ikke her. 


Slik bør disse personlighetsfaktorene 
betraktes av den som vil gjøre en innsats, 
som vil øve oppmerksomhet 

og forståelse dag og natt. 


Slipp taket i alle bindinger, 

finn tilflukt i deg selv. 

Streb etter det udødelige, 

som om hodet ditt skulle stå i flammer. 
Phenapindupamasutta, Samyutta Nikaya 3, 1, 10, 3 (PTS3, 140) 


212. Sunne og usunne røtter 


Hva er usunt og hva er usunne røtter? Hva er sunt og hva er sunne røtter? 

Drap er usunt, tyveri er usunt, seksuelle overtredelser, løgn, sladder, sårende 
tale, tomprat, griskhet, sinne og feilaktig ideologi er usunn. Dette er det som er 
usunt. Men hva er usunne røtter? Det er grådighet, hat og uvitenhet — dette er de 
usunne røttene. 

Men hva er det som er sunt? Det er å avstå fra drap, tyveri, seksuelle over- 
tredelser, løgn, sladder, sårende tale, tomprat, griskhet, sinne og feilaktig ideo- 
logi. Det er sunt å la dette være. Men hva er da sunne røtter? Det er gavmildhet, 
kjærlighet og visdom — dette er de sunne røttene. 

Fra Sammaditthisutta, Majjhima Nikaya 9 


213. Tre slags følelser 


Det finnes tre slags følelser, munker. Hvilke? Det er gode følelser, vonde følel- 
ser og følelser som verken er vonde eller gode. Dette er de tre følelsene. 


Når du ser 

alle disse følelsene — 

egne så vel som andres, 

gode så vel som vonde, 

samt de verken vonde eller gode — 


ser 
at de gjør vondt, 
upålitelige 

og flyktige 

som de er av natur — 

ser 

hvordan de kommer 

og går 

og kommer igjen — 

da binder du deg ikke lenger til dem. 
Sukhasutta, Samyutta Nikaya 4, 2, 1, 2 (PTS 4, 204) 


214. Se følelsene som de er 


Det finnes tre slags følelser, munker. Hvilke? Det er gode følelser, vonde følel- 
ser og følelser som verken er vonde eller gode. 

I gode følelser bør du kvitte deg med lidenskapelige tendenser. I vonde følel- 
ser bør du kvitte deg med tendenser til motvilje. Og i følelser som verken er 
vonde eller gode, bør du kvitte deg med tendenser til uvitenhet. Hvis du blir 
kvitt disse tendensene, fortjener du å kalles utendensiøs og rettseende. Da har 
du skåret over begjæret og kastet lenkene, og i og med at du fullt ut har trengt 
gjennom ditt feilaktige selvbilde, gjør du slutt på vonde følelser. 


Føler du noe godt 

uten å merke følelsen 

som den er, 

trekkes du over mot lidenskap 
og ser ikke veien ut. 


Føler du noe vondt 

uten å merke følelsen 

som den er, 

trekkes du over mot motvilje 
og ser ikke veien ut. 


Og har du det verken godt 
eller vondt 

og så lite visdom 

attpåtil — 

at du trives 

med tingenes tilstand, 
kommer du slett ikke fri 
fra det vonde. 


Men går du med brennende iver 
inn i erkjennelsesprosessen 
uten å flykte — 

da vil du gjennomskue 

alle følelsene 

med visdom. 

Nå ser du følelsene 

som de er. 

Moden i visdom 

med feste i virkeligheten 

lever du her og nå 

uten forurensninger 1 sinnet. 

Etter døden 

når kroppen brytes ned 

legger du bak deg 

enhver kategori. 
Pahanasutta, Samyutta Nikaya 4, 2, 1, 3 (PTS 4, 206) 


215. Følelser 


Oppe i luften blåser det vinder fra forskjellige kanter, munker. Det kan blåse øs- 
tavind, vestavind, nordavind eller sønnavind, det kan komme vind med støv el- 
ler uten støv, det kan blåse kalde eller varme vinder, det kan blåse sterkt eller 
svakt. 

På samme måte oppstår forskjellige følelser i denne kroppen. Det kan oppstå 
behagelige, ubehagelige eller nøytrale følelser. 


I luften blåser mange forskjellige vinder 
Fra øst og vest, fra nord og sør. 

Vind med støv eller vind uten støv, 
kalde eller varme vinder. 

Det kan blåse svakt eller kraftig. 


Slik er det også i kroppen. 
Der oppstår det følelser. 

De kan være gode eller vonde, 
eller de kan være nøytrale. 


Den vismann som er iherdig, 

som har klar forståelse og ikke slapper av, 

han vil forstå alle sine følelser. 

Når han forstår følelsene og erkjenner fakta, 

blir han her og nå fri fra alt negativ 1 sinnet. 

Etter at kroppen er gått i oppløsning 

er det umulig å si hvor han er blitt av. 
Pathama-akasasutta, Samyutta Nikaya 4, 2, 2, 2 (PTS 4, 218) 

216. Vonde følelser sammenlignet med to piler 


*Vanlige mennesker som ikke kjenner læren, opplever gode følelser, vonde fø- 
lelser og nøytrale følelser, munker. Den edles elev som kjenner læren, opplever 
også gode følelser, vonde følelser og nøytrale følelser. 

Hva er da forskjellen på vanlige mennesker som ikke kjenner læren, og den 
edles elev som kjenner læren? Hva er det som kjennetegner dem?” 

*Vi baserer oss på din lære, Mester, svarte munkene. Hvis du vil forklare det- 
te, skal vi huske hva du sier.” 

*Når en vanlig person som ikke kjenner læren, opplever en vond følelse, blir 
han lei seg. Han sørger, klager, slår seg på brystet og blir fortvilet. Han opplever 
nemlig følelsen dobbelt opp, både i kropp og i sinn. 

Det er som om en mann skulle bli truffet av en pil, og deretter av enda en pil. 
Da opplever han å bli truffet av to piler. Slik er det også når en vanlig person 
som ikke kjenner læren, opplever en vond følelse. Han blir lei seg, han sørger, 
klager, slår seg på brystet og blir fortvilet. Han opplever nemlig følelsen dobbelt 
opp, både i kropp og i sinn. Den vonde følelsen vekker motstand i ham, og han 
utvikler en dyptliggende motstand mot den vonde følelsen. Når han opplever 
den vonde følelsen, lengter han etter sanselig lykke. 

Hvorfor? 

Fordi en vanlig person som ikke kjenner læren, kjenner ikke noen annen utvei 
fra vonde følelser enn sanselig lykke. Derfor lengter han etter sanselig lykke og 
føler en dyp trang til å oppleve gode følelser. Han vet ikke hvordan disse følel- 
sene oppstår og blir borte igjen, han kjenner ikke fordelene og ulempene ved 
dem, og vet ikke hvordan man virkelig kan bli fri fra dem. Siden han ikke for- 
står disse tingene, vil nøytrale følelser bidra til uvitenhet i ham. Opplever han en 
god følelse, så binder han seg til den. Og opplever han en vond følelse, binder 
han seg også til den. Det samme gjelder for en nøytral følelse. Derfor sier jeg at 
en vanlig person som ikke kjenner læren, er bundet til tilblivelse, forfall og 
undergang, til sorger, klager, smerter og lidelser — han er bundet av lidelser, 
munker. 

Når den edles elev som kjenner læren, opplever en vond følelse, blir han ikke 
lei seg. Han verken sørger, klager, slår seg på brystet eller blir fortvilet. Han 
opplever nemlig følelsen i kroppen, men ikke 1 sinnet. 

Det er som om en mann skulle bli truffet av en pil, men ikke av enda en pil. 
Han opplever da å bli truffet av én pil. Slik er det når den edles elev som kjen- 
ner læren, opplever en vond følelse. Han verken sørger, klager, slår seg på brys- 
tet eller blir fortvilet. Han opplever nemlig følelsen i kroppen, men ikke i sinnet. 
Den vonde følelsen vekker ingen motstand i ham, og han utvikler ikke noen 
dyptliggende motstand mot den vonde følelsen. Når han opplever den vonde 
følelsen, lengter han ikke etter sanselig lykke. 

Hvorfor? 

Fordi den edles elev som kjenner læren, kjenner en annen utvei fra vonde 
følelser enn sanselig lykke. Derfor lengter han ikke etter sanselig lykke og føler 
ingen dyp trang til å oppleve gode følelser. Han vet hvordan disse følelsene 
oppstår og blir borte igjen, han kjenner fordelene og ulempene ved dem, og vet 

hvordan man virkelig kan bli fri fra dem. Han har heller ingen tendens til å la 
nøytrale følelser forårsake uvitenhet. Opplever han en god følelse, binder han 
seg ikke til den. Opplever han en vond følelse, binder han seg heller ikke til 
den. Og det samme gjelder for en nøytral følelse. Derfor sier jeg at den edles 
elev som kjenner læren, ikke er bundet til tilblivelse, forfall og undergang, til 
sorger, klager, smerter og lidelser — han er ikke bundet av lidelser, munker. 

Dette er forskjellen på vanlige mennesker som ikke kjenner læren, og den 
edles elev som kjenner læren. Det er dette som kjennetegner dem. 


Den som er vis og som kjenner læren, 
henger seg ikke opp 1 gode og vonde følelser. 
Dette er den store forskjellen på vanlige folk 
og den vise som har en sunn holdning. 


Den som kjenner læren og har innsett sannhetens natur, 
som har innsikt i denne verden og den neste, 

higer ikke etter det som er ønskverdig, 

og føler ingen motvilje mot det som ikke er ønskverdig. 


Da blir både "liker” og "liker ikke” 

spredt for alle vinder og forsvinner fullstendig. 

Den som vandrer den plettfrie veien 

der sorger ikke finnes, ser dette selv 

og går dermed hinsides all tilblivelse. 
Sallasutta, Samyutta Nikaya 4, 2, 1, 6 (PTS 4, 207) 


217. Ha et realistisk forhold til sansenytelser 


De som ikke kan se objektivt på sansenytelsene og se gledene ved dem som gle- 
der, ulempene ved dem som ulemper og frigjøringen fra dem som frigjøring, de 
har ingen muligheter til å forstå sine egne sansenytelser, og de er heller ikke i 
stand til å hjelpe andre til en slik forståelse. Men de som virkelig kan se objek- 
tivt på sansenytelsene og se gledene ved dem som gleder, ulempene ved dem 
som ulemper og frigjøringen fra dem som frigjøring, de har alle muligheter til å 
forstå sine egne sansenytelser, og de er også 1 stand til å hjelpe andre til en slik 
forståelse. 
Fra Mahadukkhakkhandhasutta, Majjhima Nikaya 13 


218. Nytelser og ulemper 


I Savatthi sa Mesteren: 

"Hvis former ikke hadde medført nytelser, ville ikke folk ha vært så liden- 
skapelig opptatt av dem. Men siden former medfører nytelser, er folk lidenska- 
pelig opptatt av dem. 

Hvis former ikke hadde medført ulemper, ville ikke folk ha blitt lei av dem. 
Men siden former medfører ulemper, blir folk lei av dem. 

Hvis det ikke hadde vært mulig å slippe taket i former, ville ikke folk ha kun- 
net fri seg fra dem. Men siden det er mulig å slippe taket i former, blir folk også 
fri fra dem. 

Hvis følelser, identifikasjoner, reaksjoner og skjelneevne ikke hadde medført 
nytelser, ville ikke folk ha vært så lidenskapelig opptatt av dem. Men siden fø- 
lelser, identifikasjoner, reaksjoner og skjelneevne medfører nytelser, er folk li- 
denskapelig opptatt av dem. 

Hvis følelser, identifikasjoner, reaksjoner og skjelneevne ikke hadde medført 
ulemper, ville ikke folk ha blitt lei av dem. Men siden følelser, identifikasjoner, 
reaksjoner og skjelneevne medfører ulemper, blir folk lei av dem. 

Hvis det ikke hadde vært mulig å slippe følelser, identifikasjoner, reaksjoner 
og skjelneevne, ville ikke folk ha kunnet fri seg fra dem. Men siden det er mulig 
å slippe taket i følelser, identifikasjoner, reaksjoner og skjelneevne, blir folk 
også fri fra dem. 

Så lenge ikke folk forstår nytelsene og ulempene ved disse fem involve- 
ringsgruppene som de er, munker, så lenge vil de heller ikke klare å slippe taket 
i denne verden med alle dens engler, djevler, guder, brahmaner og filosofer, fyr- 
ster og vanlige folk, og de vil heller ikke klare å rive tankene sin løs fra den og 
bli fri. 

Men når folk først forstår nytelsene og ulempene ved disse fem involverings- 
gruppene som de er, munker, vil de klare å slippe taket i denne verden med alle 
dens engler, djevler, guder, brahmaner og filosofer, fyrster og vanlige folk, og 
da vil de klare å rive tankene sin løs fra den og bli fri.” 

Tatiya-assadasutta, Samyutta Nikaya 3, 1, 3, 7 (PTS 3, 29) 

Kjeden av betinget tilblivelse 


219. Årsakssammenhenger 


Når det ene finnes, da finnes det andre. Når det ene oppstår, oppstår det andre. 
Når det ene ikke finnes, finnes ikke det andre. Når det ene tar slutt, tar det 
andre slutt. 
Fra Bahudhatikasutta, Majjhima Nikaya 115 


220. Kjeden av betinget tilblivelse 


En gang holdt Mesteren til i byen Kammasadamma i kuruenes land. Den ærver- 
dige Ananda gikk bort og hilste høflig og satte seg ned ved siden av ham. Da 
Ananda hadde satt seg, vendte han seg mot Mesteren og sa: 

*Det er vidunderlig så dyp læren om den betingede tilblivelsesprosessen er, 
Mester, og den virker også svært dypsindig. Likevel synes jeg den er ganske lett 
å forstå.” 

"Si ikke det, Ananda. Læren om den betingede tilblivelsesprosessen både vir- 
ker dyp og er dyp. Det er fordi folk ikke er klar over og forstår denne læren at 
de vikler seg inn i så mye forvirring, liksom 1 en garnfloke som blir som en ver- 
kebyll, eller i villniss og kratt, og ikke klarer å fri seg fra elendighet, sorg og un- 
dergang, og heller ikke fra livets og dødens kretsløp. 

Hvis noen spør om forfall og undergang er betinget av noe, bør du svare at 
det er de. Og hvis de spør hva det er som fører til forfall og undergang, bør du 
svare at forfall og undergang skyldes tilblivelse. 

Hvis noen spør om tilblivelse er betinget av noe, bør du svare at det er den. 
Og hvis de spør hva det er som fører til tilblivelse, bør du svare at tilblivelse 
skyldes forventningsmønstre. 

Hvis noen spør om forventningsmønstre er betinget av noe, bør du svare at 
det er de. Og hvis de spør hva det er som fører til forventningsmønstre, bør du 
svare at forventningsmønstre skyldes følelsesmessige involveringer. 

Hvis noen spør om følelsesmessige involveringer er betinget av noe, bør du 
svare at det er de. Og hvis de spør hva det er som fører til følelsesmessige invol- 
veringer, bør du svare at følelsesmessige involveringer skyldes lengsler. 

Hvis noen spør om lengsler er betinget av noe, bør du svare at det er de. Og 
hvis de spør hva det er som fører til lengsler, bør du svare at lengsler skyldes 
følelser. 

Hvis noen spør om følelser er betinget av noe, bør du svare at det er de. Og 
hvis de spør hva det er som fører til følelser, bør du svare at følelser skyldes 
sanseprosessen. 

Hvis noen spør om sanseprosessen er betinget av noe, bør du svare at det er 
den. Og hvis de spør hva det er som fører til sanseprosessen, bør du svare at 
sanseprosessen skyldes oppfatningen av en indre og ytre verden. 

Hvis noen spør om oppfatningen av en indre og ytre verden er betinget av 
noe, bør du svare at det er den. Og hvis de spør hva det er som fører til opp- 
fatningen av en indre og ytre verden, bør du svare at oppfatningen av en indre 
og ytre verden skyldes skjelneevnen. 

Hvis noen spør om skjelneevnen er betinget av noe, bør du svare at det er 
den. Og hvis de spør hva det er som fører til skjelneevnen, bør du svare at skjel- 
neevnen skyldes oppfatningen av en indre og ytre verden. 

Da er det altså slik, Ananda, at skjelneevnen formes av oppfatningen av en 
indre og ytre verden, oppfatningen av en indre og ytre verden formes av skjel- 
neevnen, sanseprosessen formes av oppfatningen av en indre og ytre verden, 
følelsene formes av sanseprosessen, lengslene formes av følelser, de følelses- 
messige involveringene formes av lengsler, forventningene formes av de følel- 
sesmessige involveringene, tilblivelsen formes av forventningene, forfall og 
undergang skyldes tilblivelse og fører med seg sorg, klage, smerte, tungsinn og 
mismot. Slik er opphavet til all denne lidelsen.” 

Fra Mahanidanasutta, Digha Nikaya 15 

Handlinger og konsekvenser 


221. Intensjonen er handlingen 


Det er intensjonen som er handlingen, sier jeg. Intensjonene kommer først, og 
deretter kommer den handlingen som vi utfører med kropp, tale eller tanke. 
Fra Nibbedhikasutta, Anguttara Nikaya 6, 6, 9 (PTS 3, 415) 


222. Gode frø 


Hvis en mann har feilaktig syn, feilaktig beslutning, feilaktig tale, feilaktig 
handling, feilaktig levevei, feilaktig bestrebelse, feilaktig oppmerksomhet, feil- 
aktig konsentrasjon, feilaktig viten og ikke har nådd fram til frihet — da fører det 
til slikt han ikke ønsker, til utrivelige, ubehagelige, skadelige og vonde resul- 
tater, samme hva han gjør eller tenker og samme hvordan han tenker eller vil 
det. Hvorfor? Jo, fordi han har feilaktig syn. 

Det er som om du skulle så et frø av en bitter urt i god og fuktig jord. Samme 
hva frøet tar til seg av god næring fra jorda, vokser det opp til en bitter plante. 
Hvorfor? Jo, fordi frøet var dårlig. 

Men hvis en mann har rett syn, rett beslutning, rett tale, rett handling, rett 
levevei, rett bestrebelse, rett oppmerksomhet, rett konsentrasjon, rett viten og 
har nådd fram til frihet — da fører det til slikt han ønsker, til trivelige, beha- 
gelige, nyttige og gode resultater, samme hva han gjør eller tenker og samme 
hvordan han tenker eller vil det. Hvorfor? Jo, fordi han har rett syn. 

Det er som om du skulle så et frø av et sukkerrør eller druer i god og fuktig 
jord. Samme hva frøet tar til seg av god næring fra jorda, vokser det opp til en 
søt plante. Hvorfor? Jo, fordi frøet var godt. 

Bijasutta, Anguttara Nikaya 10, 11, 4 (PTS 5, 212) 


223. Hvert menneske opplever resultatet av sine egne 
handlinger 


En gang var Mesteren i Pavarikas mangolund i Nalanda. Da kom landsbyhøv- 
dingen Asibandhakaputta bort til ham, hilste høflig og satte seg ned ved siden 
av han. Så sa han: 

*T distriktene i vest finnes det brahmaner som bruker spesielle vannmugger. 
De bærer kranser av vannplanter, foretar rituelle bad og tilber ilden. Når en 
mann er død, bærer de ham ut, roper navnet hans og sender ham til himmelen. 
Men du, Mester, som er en ærverdig som har oppnådd fullkommen oppvåkning, 
kan vel gjøre slik at alle kommer til lykkens land i himmelen etter at de er 
døde?” 

*Da vil jeg spørre deg om noe, landsbyhøvding, så får du svare som du synes. 
Hva mener du om dette, landsbyhøvding? Tenk deg en grådig, voldelig draps- 
mann med forvrengte ideer, en tyv og horkarl som lyver, farer med sladder og 
grov kjeft og tomprat. Hvis nå hele folket kommer sammen til bønn og ber med 
løftede hender om at denne mannen skal komme til lykkens land i himmelen 
etter at han er død — tror du det hjelper? Tror du at denne mannen kommer til 
lykkens land i himmelen bare fordi hele folket kommer sammen til bønn og ber 
om det med løftede hender?” 

*Nei, det tror jeg ikke, Mester.” 

"Tenk deg at en mann kaster en enorm kampestein ut på dypt vann. Hvis nå 
hele folket kommer sammen til bønn og ber med løftede hender om at steinen 
skal flyte opp igjen og drive i land på bredden — tror du det hjelper? Tror du at 
steinen flyter opp igjen og driver i land på bredden bare fordi hele folket kom- 
mer sammen til bønn og ber om det med løftede hender?” 

*Nei, det tror jeg ikke, Mester.” 

*Nettopp. Og selv om hele folket kommer sammen til bønn og ber med 
løftede hender om at en slik grådig, voldelig og pervers drapsmann, tyv og hor- 
karl som lyver, farer med sladder og grov kjeft og tomprat, skal komme til lyk- 
kens land i himmelen, så havner denne mannen 1 vonde kår i helvete etter at han 
er død.” 

Hva mener du så om dette, landsbyhøvding? Tenk deg en mann som verken 
er grådig eller voldelig, en mann som verken dreper, stjeler eller begår seksuelle 
overtredelser, som avstår fra løgn, sladder, grov kjeft og tomprat og som har 
sunne ideer. Hvis nå hele folket kommer sammen til bønn og ber med løftede 
hender om at denne mannen skal havne i vonde kår i helvete etter at han er død 
— tror du det hjelper? Tror du at denne mannen havner i vonde kår 1 helvete bare 
fordi hele folket kommer sammen til bønn og ber om det med løftede hender?” 

*Nei, det tror jeg ikke, Mester.” 

"Tenk deg at en mann kaster en krukke med smør eller olje i ut på dypt vann, 
og at krukken blir knust i småbiter. Krukkeskårene synker, men smøret eller 
oljen flyter opp. Hvis nå hele folket kommer sammen i bønn og ber med løftede 
hender om at smøret eller oljen skal synke til bunns — tror du det hjelper? Tror 
du at smøret eller oljen synker til bunns bare fordi hele folket kommer sammen 
til bønn og ber om det med løftede hender?” 

*Nei, det tror jeg ikke, Mester.” 

*Nettopp. Og selv om hele folket kommer sammen til bønn og ber med 
løftede hender om at en slik mann som verken er grådig eller voldelig, en mann 
som verken dreper, stjeler eller begår seksuelle overtredelser, som avstår fra 
løgn, sladder, grov kjeft og tomprat og som har sunne ideer, skal havne 1 vonde 
kår i helvete, kommer han til lykkens land i himmelen etter at han er død.” 

Da Mesteren hadde sagt dette, sa landsbyhøvding Asibandhakaputta: 

"Utmerket, Mester, utmerket! Det er som å rette opp det som var blitt veltet, 
eller som å åpenbare det som var skjult. Det er som å vise veien til en som var 
gått vill, eller som å bære lys inn i mørket, slik at den som har øyne kan se det 
som er der. Nettopp slik har du forklart sannheten på mange måter, Mester. Nå 

tar jeg tilflukt i deg, Mester, til Dhamma og til Sangha. Vær så snill å regne meg 
som en legvenn, Mester, som har tatt tilflukt fra 1 dag av og så lenge jeg lever.” 
Asibandhakaputtasutta, Samyutta Nikaya 4, 8, 6 (PTS 4, 310) 

Målet 


224. Plutselig oppvåkning 


Dhamma var født i Savatthi, og da hun var gammel nok, ble hun gift med en 
passende ektemann. Siden ble hun overbevist av Mesterens lære og ville gjerne 
la seg ordinere. Men ektemannen ville ikke gi henne lov, så hun ventet helt til 
han var død. Da lot hun seg ordinere og tok fatt på innsiktstreningen. 

En dag hun hadde gått runden i landsbyen for å ta imot mat og akkurat var på 
vei inn i klosteret igjen, snublet hun og falt. Hun samlet all oppmerksomhet om 
denne hendelsen akkurat idet den skjedde, og brukte den som objekt for inn- 
siktstreningen. Der og da ble hun en ærverdig med full analytisk innsikt. I sin 
begeistring uttalte hun dette verset: 


Jeg hadde vandret matrunden. 
Svak og skjelven holdt jeg staven, 
støttet mine trette lemmer — 
nettopp da falt jeg over ende: 
Hvor klart jeg da så kroppens svik! 
Dette klarsyn friga sinnet. 
Dhamma, Therigathatthakatha 17 


225. De ærverdige 


En gang da Mesteren var i Savatthi, sa han: 

"Former er uvarige, munker. Det som er uvarig, innebærer lidelse. Det som 
innebærer lidelse, er ikke vårt eget, og det som ikke er vårt eget, bør rettelig 
betraktes med visdom som *dette er ikke mitt, dette er ikke meg, dette er ikke 
mitt selv”. Det samme gjelder for følelser, identifikasjoner, reaksjoner og skjel- 
neevne. De er uvarige, de innebærer lidelse og de er ikke våre egne. Det som 
ikke er vårt eget, bør rettelig betraktes med visdom som *dette er ikke mitt, dette 
er ikke meg, dette er ikke mitt selv”. 

Når den edles elev har lært mye og ser dette slik, slipper han taket i form, 
følelse, identifikasjoner, reaksjoner og skjelneevne. Når han slipper taket, slip- 
per han også den lidenskapelige bindingen, og når han slipper lidenskapen, blir 
han fri. Han vet at han er fri. Og han vet at det ikke oppstår noe nytt, at fullført 
er det opphøyde liv, — gjort er det som skulle gjøres og det blir ikke mer etter 
dette. Dette er toppen av hva et levende vesen kan oppnå, munker, dette er det 
høyeste, dette er det beste i hele verden, det å bli en ærverdig.” 

Slik talte Mesteren, og han la til disse versene: 


"Lykkelige er de ærverdige, 

for de har ikke noen begjær. 
Forestillingen om et selv er helt utryddet 
og vrangforestillingenes nett er sprengt. 


De har blitt fri fra sine lyster, 

sinnet deres er stille og klart. 

De forurenses ikke av verden, men er 

som guder uten noen forurensninger i sinnet. 


De forstår de fem personlighetsfaktorene 
og har alle gode egenskaper. 

Slike gode mennesker fortjener heder, 
de er Buddhas ektefødte sønner. 


De har foredlet de syv oppvåkningsfaktorene, 
vandret den trefoldige treningsvei til ende. 
Som seirende helter vandrer de. 

De har lagt angst og bekymringer bak seg. 


De har vunnet store krefter, og vandrer 
som mektige elefanter i dyp konsentrasjon. 
Dette er de beste i hele verden, 

noe begjær finnes ikke lenger i dem. 


De har fullført treningen, 
dette er deres siste eksistens. 
Det opphøyde livs essens 

er blitt en del av dem selv. 


De ser ikke ned på noen.. 

De har fridd seg fra ny eksistens. 

Disse seierrike heltene 

har nådd fram til fullkommen selvkontoll. 


De lar seg ikke forlede 

av noe som helst noe sted. 

De utstøter sine løvebrøl — 

de oppvåknede har ikke sin like i verden. 
Arahantasutta, Samyutta Nikaya 3, 1, 8, 4 (PTS 3, 82) 


226. Mara 


I Savatthi kom munken Radha bort til Mesteren, hilste høflig på ham og satte 
seg ned ved siden av ham. Så sa han: 
*Folk snakker om Mara, Mester. Hva er egentlig denne Mara?” 

*Der hvor det finnes form, Radha, der er Mara, der er Maras natur, som er å 
gå til grunne. Derfor kan du betrakte form som Mara, som Maras natur, som noe 
som går til grunne, Radha. Se form som en sykdom, en byll, en pil, som en 
smerte og som kilden til smerte. Den som ser dette slik, ser det på rette måten. 

Der hvor det finnes følelser, Radha, der er Mara, der er Maras natur, som er å 
gå til grunne. Derfor kan du betrakte følelser som Mara, som Maras natur, som 
noe som går til grunne, Radha. Se følelser som en sykdom, en byll, en pil, som 
en smerte og som kilden til smerte. Den som ser dette slik, ser det på rette 
måten. 

Der hvor det finnes identifikasjoner, Radha, der er Mara, der er Maras natur, 
som er å gå til grunne. Derfor kan du betrakte identifikasjoner som Mara, som 
Maras natur, som noe som går til grunne, Radha. Se identifikasjoner som en 
sykdom, en byll, en pil, som en smerte og som kilden til smerte. Den som ser 
dette slik, ser det på rette måten. 

Der hvor det finnes reaksjoner, Radha, der er Mara, der er Maras natur, som 
er å gå til grunne. Derfor kan du betrakte reaksjoner som Mara, som Maras na- 
tur, som noe som går til grunne, Radha. Se reaksjoner som en sykdom, en byll, 
en pil, som en smerte og som kilden til smerte. Den som ser dette slik, ser det på 
rette måten. 

Der hvor det finnes skjelneevne, Radha, der er Mara, der er Maras natur, som 
er å gå til grunne. Derfor kan du betrakte skjelneevne som Mara, som Maras 
natur, som noe som går til grunne, Radha. Se skjelneevne som en sykdom, en 
byll, en pil, som en smerte og som kilden til smerte. Den som ser dette slik, ser 
det på rette måten.” 

*Men hva er hensikten med å se det på den rette måten, Mester?” 

Hensikten med å se det på den rette måten er å slippe taket, Radha.” 
Men hva er hensikten med å slippe taket, Mester?” 

Hensikten med å slippe taket er å slippe lidenskapene, Radha.” 
Men hva er hensikten med å slippe lidenskapene, Mester?” 
Hensikten med å slippe lidenskapene er å bli fri, Radha.” 

Men hva er hensikten med å bli fri, Mester?” 

Hensikten med å bli fri er å oppnå nibbana, Radha.” 

Men hva er hensikten med å oppnå nibbana, Mester?” 

"Dette spørsmålet går for langt, Radha. Det er umulig å avgrense dette 
spørsmålet. Hensikten med det opphøyde liv er jo nettopp nibbana, med nibbana 
er du kommet i mål.” 

Marasutta, Samyutta Nikaya 3, 2, 1, I (PTS 3, 187) 

227. Blir den frigjorte gjenfødt”? 


*Den som er kommet fram til sannheten, har innsett følgende, Vaccha: Slik er 
former, slik oppstår de og slik går de til grunne; slik er følelser, slik oppstår de 
og slik går de til grunne; slik er identifikasjoner, slik oppstår de og slik går de til 
grunne; slik er reaksjoner, slik oppstår de og slik går de til grunne; og slik er 
skjelneevne, slik oppstår den og slik går den til grunne. Det er derfor jeg sier at 
den som er kommet fram til sannheten, har lagt alle spekulasjoner og alle inn- 
bilninger bak seg. Han har sluppet taket i alle tendenser til å forestille seg at 
*det er jeg som gjør dette” eller *dette er mitt” og gjort seg fullstendig fri fra 
slike tenkemåter.” 

*Men hvor blir han så gjenfødt, den som har befridd sinnet sitt på denne 
måten, Gotama?” 

*Det er ikke relevant å si at han blir gjenfødt, Vaccha.” 

*Da blir han altså ikke gjenfødt, Gotama?” 

*Det er ikke relevant å si at han ikke blir gjenfødt, Vaccha.” 

"Er det så at han både blir gjenfødt og ikke gjenfødt, Gotama?” 

*Det er ikke relevant å si at han både blir gjenfødt og ikke gjenfødt, Vaccha.” 

"Er det da så at han verken blir gjenfødt eller ikke gjenfødt, Gotama?” 

*Det er ikke relevant å si at han verken blir gjenfødt eller ikke gjenfødt, 
Vaccha.” 

*Men når du avviser alle disse måtene å si det på, blir jeg forvirret, Gotama, 
og den tilliten jeg har fått til deg ut fra vår samtale fram til nå, begynner å 
smuldre opp.” 

*Det er ikke noe rart at du blir forvirret, Vaccha, for denne læren er dyp og 
vanskelig å se og vanskelig å forstå. Den bringer fred, er herlig og subtil, — den 
er ikke basert på spekulasjoner og kan bare fattes av den vise. Den er ikke lett å 
fatte for deg som kommer fra en annen tradisjon, en annen overbevisning, et 
annet livssyn, en annen praksis og en annen lærer. 

Men la meg få stille deg noen spørsmål, Vaccha, så kan du svare som du 
synes. Hva mener du om dette, Vaccha: Hvis det brenner en ild like foran deg, 
vil du da vite at det brenner en ild like foran deg?” 

*Ja, hvis det brenner en ild like foran meg, vil jeg vite at det brenner en ild 
like foran meg.” 

*Hvis noen så skulle spørre deg hva som er betingelsene for den ilden som 
brenner like foran deg, hva ville du da svare?” 

*Da ville jeg svare at betingelsene for ilden er brenselet, enten kvister eller 
gras.” 

*Hvis nå denne ilden skulle slukne, ville du da vite at den har sluknet?” 

*Ja, da ville jeg vite at den har sluknet.” 

*Men hva ville du svare hvis noen da spurte deg hvor det var blitt av den 
ilden som hadde sluknet — om den hadde forsvunnet mot nord, syd, øst eller 
vest?” 

"Et slikt spørsmål ville ikke være relevant, Gotama, for ilden brant på grunn 
av det oppsamlede brenselet som var til stede, og da brenselet tok slutt og den 
ikke lenger fikk næring, sluknet den.” 

*Nettopp, Vaccha. Slik er det også med de formene, de følelsene, de identi- 
fikasjonene, de reaksjonene og den skjelneevnen som er særegne for den som er 
kommet fram til sannheten. Når ansamlingen av disse faktorene kommer til 
avslutning og blir skåret over ved roten som et palmetre slik at de ikke kan 
vokse fram igjen , blir han fri, Vaccha. Den som er kommet fram til sannheten, 
er dyp, uten grenser og like vanskelig å lodde til bunns som selve det store 
havet. Det er ikke relevant å si at han blir gjenfødt og heller ikke at han ikke blir 
gjenfødt, det er ikke relevant å si at han både blir gjenfødt og ikke blir gjenfødt, 
og heller ikke at han verken blir gjenfødt eller ikke gjenfødt.” 

Fra Aggivacchagottasutta, Majjhima Nikaya 72 


228. Veien til den andre bredden 


En gang da Mesteren var i Savatthi, sa han: 

*Det finnes åtte læresetninger som fører fra denne bredden over til den andre 
bredden hvis de blir utviklet og flittig praktisert, munker. Hvilke åtte? Det er rett 
syn, rett beslutning, rett tale, rett handling, rett levevei, rett bestrebelse, rett opp- 
merksomhet og rett konsentrasjon. Hvis dere utvikler disse åtte og praktiserer 
dem flittig, vil de føre fra denne bredden over til den andre bredden.” 

Slik talte Mesteren, og han føyde til disse versene: 


Få er de blant mennesker 
som når den andre bredden, 
de aller fleste løper bare 
opp og ned langs denne. 


Men de som lever i samsvar med læren 
når den er blitt vel forklart for dem, 

de skal komme seg over, selv om 
dødens makt er vanskelig å unnfly. 


La vismannen forlate mørkets vei 
og utvikle det lyse i seg selv, 

når han ensom går bort fra hjemmet 
til hjemløshet, ofte tung å bære. 


La ham finne sin glede der 
befridd fra sansenytelser, 
uten å kalle noe sitt eget. 

Der la den vise rense sitt sinn 
Fra alle forurensninger. 


De som til fulle har oppøvd sitt sinn 


i alle oppvåkningsfaktorene, 
som i forsakelse finner sin glede 

uten å gripe om noe som helst — 
disse, som stråler av indre lys 
og har uttømt sinnets forurensninger — 
de finner nibbana i denne verden. 
Parangamasutta, Samyutta Nikaya 5, 1, 4, 4 (PTS 5, 23) 


229. Hva er nibbana? 


Det finnes noe som ikke er født, som ikke er blitt til, som ikke er laget eller 
sammensatt, munker. Hvis det ikke hadde vært noe som verken er født, blitt til, 
laget eller sammensatt, munker, da hadde det ikke vært noen vei bort fra det 
som er født, som er blitt til, som er laget eller sammensatt, munker. Men etter- 
som det finnes noe som ikke er født, som ikke er blitt til, som ikke er laget eller 
sammensatt, finnes det også en vei bort fra det som er født, fra det som er blitt 
til, fra det som er laget og fra det som er sammensatt. 
Pathamanibbanapatisamyuttasutta, Udana 8, 3 (PTS 80) 


230. Hva er nibbana? 


En gang holdt Sariputta til i landsbyen Nalaka i Magadha. Da kom asketen Jam- 
bukhadaka bort til ham, hilste høflig og satte seg ned ved siden av ham. 

*Jeg har hørt tale om nibbana,” sa Jambukhadaka. *Men hva er egentlig 
nibbana?” 

*Det er en fullstendig utradering av grådighet, hat og uvitenhet, min venn,” 
svarte Sariputta. 

*Men finnes det en vei eller metode for å virkeliggjøre nibbana?” 

*Det finnes, min venn. Det er den edle åttedelte vei, det vil si rett syn, rett 
beslutning, rett tale, rett handling, rett levevei, rett bestrebelse, rett oppmerk- 
somhet og rett konsentrasjon. Dette er veien til nibbana.” 

Fra Nibbanapafihasutta, Samyutta Nikaya 4, 4, I (PTS 4, 251) 


231. To former for nibbana 


Mesteren sa: 

*Det finnes to former for nibbana, munker. 

Hvilke to? 

Det er nibbana med en gjenværende rest og det er nibbana uten gjenværende 
rest. 

Men hva er nibbana med en gjenværende rest, munker? 

Sett at vi har en munk som er ærverdig, som har kvittet seg med sinnets foru- 
rensninger, som har gjennomført treningen og gjort det som skal gjøres, som har 
lagt fra seg børa og nådd målet, som har fridd seg fra tilblivelsens lenker og 
oppnådd innsikt og frigjøring. Hvis han likevel fortsatt opplever behag og ube- 

hag gjennom sine fem sanser slik at han opplever godt og vondt, da kaller vi 
hans frihet fra begjær, frihet fra hat og frihet fra uvitenhet for nibbana med en 
gjenværende rest. 

Hva er så nibbana uten gjenværende rest, munker? 

Sett at vi har en munk som er ærverdig, som har kvittet seg med sinnets for- 
urensninger, som har gjennomført treningen og gjort det som skal gjøres, som 
har lagt fra seg børa og nådd målet, som har fridd seg fra tilblivelsens lenker og 
oppnådd innsikt og frigjøring. Hvis alle sansene hans er kjølnet, slik at han ikke 
lenger søker nytelser, kaller vi det nibbana uten gjenværende rest, munker.” 

Fra Nibbanadhatusutta, Itivuttaka 2, 2, 7 (PTS 38) 

Buddhas bortgang 


232. Buddhas siste dager og hans død 


Buddha blir syk og forbereder sine tilhengere på at han skal dø 

Mens Mesteren oppholdt seg i Ambapalis mangolund ved Vesali, underviste 
han mange munker i læren. Han forklarte hva som er god livsførsel, meditasjon 
og visdom for dem, og fortsatte: 

*Når meditasjonen er basert på god livsførsel, gir den store frukter og gode 
resultater, når visdommen er basert på meditasjon, gir den store frukter og gode 
resultater, og når sinnet er basert på visdom, blir det fullkomment fritt for alle 
forurensninger, både forurensninger knyttet til sanselighet, forurensninger knyt- 
tet til ambisjoner og forurensninger knyttet til uvitenhet.” 

Da Mesteren syntes de hadde vært lenge nok i Ambapalis mangolund, sa han 
til Ananda: 

*La oss gå til Beluva, Ananda.” 

*Ja vel, Mester,” svarte Ananda. 

Så gikk Mesteren og munkene til Beluva. Da de var kommet fram, sa Mes- 
teren til munkene: 

*Nå kan dere gå og slå dere til for regntiden hvor dere vil her i omegnen av 
Vesali, munker, alt etter hvor hver av dere har venner og kjente. Selv blir jeg her 
i landsbyen Beluva i regntiden.” 

*Ja vel, Mester,” svarte munkene, og hver av dem fant seg et oppholdssted i 
distriktet. 

Da det led litt ut 1 regntiden, ble Mesteren angrepet av sterke smerter. Det 
gjorde så vondt at han følte han var døden nær. Men han holdt dem ut med opp- 
merksomhet og klar forståelse, uten å klage. 

Da tenkte Mesteren som så: "Det ville ikke være riktig av meg å gå bort uten 
å si noe til dem som følger meg og ta avskjed med munkefellesskapet. La meg 
nå sette kreftene inn på å drive denne sykdommen tilbake og holde meg i live en 
stund til!” 

Dette gjorde han, og sykdommen vek tilbake. 

Da Mesteren nå var blitt bedre og hadde stått opp igjen, kom han ut av hytta 
si og satte seg på sitteplassen sin i skyggen. Da gikk Ananda bort til ham, hilste 
høflig, satte seg ved siden av ham og sa: 

*Jeg ser du har blitt bedre, Mester, jeg ser du har kommet deg. Men da du var 
syk, var det som om jeg var nummen i hele kroppen, og jeg visste nesten ikke 
av meg selv. Likevel trøstet jeg meg med den tanken at Mesteren ikke ville gå 
bort før han hadde gitt noen instrukser til munkefellesskapet.” 

*Hva er det munkefellesskapet venter av meg, Ananda? Jeg har forklart sann- 
heten uten å skille den i en åpen og en lukket del. Den som er kommet fram til 
sannheten, opererer ikke med noen hemmelig lære. Skulle det være noen som 
tenker *Jeg vil lede munkefellesskapet” eller *Munkefellesskapet skal være 
avhengig av meg”, så får det bli opp til ham å gi instrukser. Den som er kommet 

fram til sannheten, har ikke noe ønske om å lede munkefellesskapet eller om at 
munkefellesskapet skal være avhengig av ham. Hvorfor skulle jeg da etterlate 
noen instruksjoner til munkefellesskapet? Jeg er gammel nå, Ananda, jeg er blitt 
åtti år. Du kan holde ei gammel kjerre gående med nødtørftige reparasjoner, 
Ananda, og jeg synes kroppen min også bare så vidt holder det gående med 
nødtørftige reparasjoner nå. Det er bare når jeg går inn i så dyp meditasjon at 
jeg ikke legger merke til det materielle og at følelsene forsvinner, at jeg føler 
meg vel med kroppen min, Ananda. 

Vær derfor deres egne tilfluktsøyer, Ananda, og stol på dere selv, ikke bare på 
andre. La sannheten være tilfluktsøyer for dere og stol på sannheten, ikke på 
noe annet. Men hvordan kan du være din egen tilfluktsøy, Ananda, hvordan kan 
du stole på deg selv og ikke bare på andre? Hvordan kan du la sannheten være 
din tilfluktsøy og stole på den og ikke på noe annet? 

Du gir slipp på grådighet og motvilje overfor verden, og betrakter kroppen 
som kropp, iherdig og med oppmerksomhet og klar forståelse. Du gir slipp på 
grådighet og motvilje overfor verden, og betrakter følelsene som følelser, iher- 
dig og med oppmerksomhet og klar forståelse. Du gir slipp på grådighet og 
motvilje overfor verden, og betrakter tankene som tanker, iherdig og med opp- 
merksomhet og klar forståelse. Du gir slipp på grådighet og motvilje overfor 
verden, og betrakter fenomenene som fenomener, iherdig og med oppmerksom- 
het og klar forståelse. Slik blir du din egen tilfluktsøy, Ananda, slik kan du stole 
på deg selv og ikke bare på andre. Slik lar du sannheten bli din tilfluktsøy og 
stoler på den og ikke på noe annet. 

De av munkene som enten nå eller etter at jeg er død blir sine egne tilflukts- 
øyer og stoler på seg selv og ikke bare på andre, som lar sannheten bli deres 
tilfluktsøyer og stoler på sannheten og ikke noe annet — det er de som kommer 
til å nå høyest, Ananda. Men de må være innstilt på å trene! [...] 

"Har jeg ikke allerede sagt dere at alt det som er oss kjært og som vi setter 
pris på, er av en slik natur at det er foranderlig, at det vil bli annerledes og for- 
svinne? Så hvordan kan det da være mulig, Ananda, at det som er født, blitt til 
og formet og som er oppløselig av natur, ikke skal gå i oppløsning? Noe slikt er 
ikke mulig. Og den som er kommet fram til sannheten, avfinner seg også med at 
livet tar slutt, Ananda. Jeg har gitt tydelig beskjed om at det ikke er lenge til jeg 
går bort. Om tre måneder fra i dag er jeg død. At jeg skulle gå tilbake på disse 
ordene for å få leve lenger, er helt utenkelig. Men la oss gå til huset med de 
spisse gavlene i Storskogen, Ananda.” 

*Ja vel, Mester,” svarte Ananda, og de gikk til huset med de spisse gavlene i 
Storskogen. Der sa Mesteren til Ananda: 

*Gå og gi alle de munkene som holder til i Vesali-distriktet, beskjed om å 
komme til møtesalen, Ananda.” 

*Ja vel, Mester,” svarte Ananda, og innkalte alle munkene til møte. Så gikk 
han til Mesteren og sa: 

*Nå er munkefellesskapet samlet, Mester. De sitter klar og venter.” 

Så gikk Mesteren til møtesalen og satte seg på den plassen som var gjort klar 
for ham. Så sa han til munkene: 

*De sannhetene som jeg har innsett og forklart for dere, munker, de har dere 
satt dere grundig inn 1, praktisert, utviklet og fordypet dere i, slik at den edle 
livsførsel skal vare lenge og bli til glede og nytte for mange mennesker, ut fra 
medfølelse med verden, til glede og nytte for guder og mennesker. Hvilke sann- 
heter er dette, munker? Det er de fire festepunktene for oppmerksomheten, de 
fire rette bestrebelsene, de fire gjennomføringene, de fem sinnsevnene, de fem 
sinnskreftene, de syv oppvåkningsfaktorene og den edle åttedelte veien. Dette er 
de sannhetene som jeg har innsett og forklart for dere, munker, som dere har satt 
dere grundig inn 1, praktisert, utviklet og fordypet dere i, slik at den edle 
livsførsel skal vare lenge og bli til glede og nytte for mange mennesker, ut fra 
medfølelse med verden, til glede og nytte for guder og mennesker.” 

Videre sa Mesteren til munkene: 

*Derfor sier jeg dere, munker: Alle betingede fenomener er forgjengelige. 
Vær iherdige, så kommer dere til å nå målet! Det er ikke lenge til jeg går bort. 
Om tre måneder er jeg død.” 

Slik talte Mesteren. Deretter uttalte han dette verset: 


*Min tid er til ende, mitt liv er forbi, 

Jeg må forlate dere og vandre min egen vei. 
Vær flittige, oppmerksomme, vis selvdisiplin, 
vokt sinn og tanker i dyp konsentrasjon. 

Den som utrettelig etterlever 

denne læren og disiplinen, 

skal bryte ut av kretsløpet 

og gjøre slutt på alt vondt.” 


Da Mesteren neste morgen hadde kledd på seg, tok han bollen sin og gikk til 
Vesali for å motta mat. Da han hadde gått matrunden og var ferdig med å spise, 
så han lenge og ettertenksomt ut over Vesali og sa til Ananda: 

"Dette er siste gang jeg ser Vesali, Ananda. La oss gå videre til Bhanda.” [...] 


Buddhas siste måltid 

Så vandret Mesteren til Pava sammen med en stor flokk munker. Da de kom 
til Pava, tok de opphold i mangolunden til Cunda, smedens sønn. 

Cunda fikk høre at Mesteren var kommet til Pava og bodde 1 mangolunden 
hans. Da gikk han og hilste ærbødig på Mesteren og satte seg ned ved siden av 
ham. Og Mesteren gledet og inspirerte ham med ord om læren. 

Da Cunda hadde lyttet til Mesterens ord, sa han: 

*Vil du gjøre meg den ære å ta med deg munkene og komme og spise frokost 
hos meg i morgen, Mester?” 

Mesteren samtykket 1 taushet. Da Cunda så dette, reiste han seg, tok høflig 
avskjed og gikk. 

Neste morgen, da dagen grydde, gjorde Cunda klar all slags god mat og mye 
mørt svinekjøtt hjemme hos seg selv og sendte bud til Mesteren om at tiden var 
inne og maten sto klar. Mesteren hadde allerede stått opp og kledd på seg. Nå 

tok han bollen sin, og sammen med munkene gikk han til Cundas hus og satte 
seg på den plassen som var gjort klar for ham. 

Da Mesteren hadde satt seg, sa han til Cunda: 

*Du kan servere meg det du har av mørt svinekjøtt, Cunda, og det du har av 
mat ellers, kan du sette fram for munkene.” 

*Ja vel, Mester,” svarte Cunda og gjorde som han hadde sagt. 

Så sa Mesteren til Cunda: 

*Det du har til overs av mørt svinekjøtt, skal du grave ned 1 et hull, Cunda. 
Jeg kan ikke se at noen annen 1 hele verden enn den som er kommet fram til 
sannheten, skulle kunne være i stand til å fordøye det.” 

*Ja vel, Mester,” svarte Cunda og gjorde som han hadde sagt. Så satte han 
seg ned ved siden av ham. Og Mesteren gledet og inspirerte ham med ord om 
læren før han reiste seg og gikk. 

Etter at Mesteren hadde spist den maten som Cunda ga ham, fikk han et an- 
fall av dysenteri med store smerter. Men han holdt dem ut med oppmerksomhet 
og klar forståelse, uten å klage. 

Så sa han til Ananda: 

"La oss gå til Kusinara, Ananda.” 

*Ja vel, Mester,” svarte Ananda. 


Da Mesteren hadde spist 

det måltidet Cunda ga ham, 
kom smertene over ham, 

sterke og vonde, har jeg hørt. 
Etter at Mesteren 

hadde spist mørt svinekjøtt 

ble han alvorlig syk. 

Men da han hadde tømt seg, 

sa han: "La oss gå til Kusinara.” 


Da de var kommet et stykke på vei, gikk Mesteren litt bort fra veien til et 
stort tre som sto der. 

*Vil du brette sammen kappen i fire lag, Ananda, og legge den her. Jeg er trett 
og vil sitte ned litt.” 

*Ja vel, Mester,” svarte Ananda, og laget en sitteplass av kappen. 

Da Mesteren hadde satt seg under treet, sa han: 

*Kan du hente litt vann til meg, Ananda. Jeg er tørst.” 

Ananda tok bollen [...] og hentet vann i en liten elv i nærheten, og Mesteren 
drakk.[...] 

Så sa Mesteren til Ananda: 

*Det kan hende at noen kanskje vil kritisere Cunda, smedens sønn, og si: 
*Det var ille for deg, Cunda, det var ikke bra for deg at den maten som du ser- 
verte, var det siste Buddha spiste før han døde.” Men si heller dette til Cunda: 
*Det var bra for deg, Cunda, det var godt for deg at du ga Buddha det siste mål- 
tidet han fikk før han døde. For jeg har hørt det fra Mesteren selv at det finnes 
to matgaver som gir like store frukter, større enn noen annen matgave. Hvilke 

to? Det er det siste måltidet som blir gitt til den som er kommet fram til sann- 
heten, før han våkner til den store og uforlignelige oppvåkningen, og det er det 
siste måltidet som blir gitt ham før han dør og slukner slik at intet blir tilbake. 
Disse to matgavene gir like store frukter, større enn noen annen matgave. Dette 
kommer til å bidra til at Cunda lever lenger, blir sunnere og lykkeligere, får godt 
omdømme blant folk og kommer til himmelen og vinner makt.” Slik skal du 
sørge for at Cunda, smedens sønn, ikke sitter igjen med dårlig samvittighet.” 

Mesteren så hvordan det forholdt seg med denne saken, og dypt rørt uttalte 
han: 


*G1veren samler gode fortjenester, 
hatet blir borte i den som behersker seg, 
den gode gir slipp på det onde. 

Når lidenskap, hat og uvitenhet 
slukkes, finner han fred i nibbana.” 


Så sa Mesteren til Ananda: 

*La oss gå til mallaenes mangolund ved Kusinara, på den andre bredden av 
elven Hirafifiavati, Ananda.” 

*Ja vel, Mester,” svarte Ananda. 


Buddha på dødsleiet 

Så krysset Mesteren elven Hirafifiavati sammen med en stor flokk munker. 
Da de kom fram til mallaenes mangolund ved Kusinara, sa Mesteren: 

*Kan du ta kappen min og lage et leie til meg med hodet mot nord mellom 
disse to salatrærne, Ananda. Jeg er trett og vil gjerne legge meg ned.” 

*Ja vel, Mester,” svarte Ananda, og gjorde som Mesteren hadde sagt. 

Så la Mesteren seg oppmerksomt og med klar forståelse ned på høyre side 
med den ene foten oppå den andre og støttet hodet på armen. De to salatrærne 
sto i fullt flor, til tross for at det ikke var blomstringstid for dem. De lot falle et 
tett og mildt blomsterdryss over Buddha for å hedre ham. Ned fra himmelen falt 
det de skjønneste mandaravablomster, og det fineste sandeltrepulver drysset 
også mildt over Buddhas kropp for å hedre ham. Og luften ble fylt av himmelsk 
sang og musikk til ære for Buddha. 

Da sa Mesteren til Ananda: 

"Se på disse to salatrærne, Ananda. Til tross for at det ikke er blomstringstid 
for dem, står de i fullt flor. De lar falle et tett og mildt blomsterdryss over meg 
for å hedre han som er kommet fram til sannheten. Ned fra himmelen faller det 
de skjønneste mandaravablomster og det fineste sandeltrepulver og drysser også 
mildt over meg for å hedre han som er kommet fram til sannheten. Og luften er 
fylt av himmelsk sang og musikk til heder for han som er kommet fram til sann- 
heten. 

Men det er ikke slik den som er kommet fram til sannheten skal hedres, res- 
pekteres og høyaktes, Ananda. Den munken, nonnen, legmannen eller legkvin- 
nen som lever etter læren i all sin ferd, som fører et hederlig liv i all sin ferd, 
han og hun er det som gir meg den aller største heder, han og hun er det som 

viser meg den høyeste respekt, Ananda. Derfor sier jeg dere: Øv dere i å leve 
etter læren og å føre et hederlig liv i alt dere gjør, Ananda.” [...] 

Da gikk Ananda inn i et hus, lente seg mot dørkarmen og gråt. 

"Jeg har jo fortsatt så mye å lære! Hvordan kan Mesteren, som alltid har hatt 
så stor omtanke for meg, gå bort og dø!” gråt han. 

*Hvor er det blitt av Ananda?” spurte Mesteren noen av munkene. 

*Han gikk inn det huset der borte. Der står han og lener seg mot dørkarmen 
og gråter, mens han sier: "Jeg har jo fortsatt så mye å lære! Hvordan kan Mes- 
teren, som alltid har hatt så stor omtanke for meg, gå bort og dø!” svarte 
munkene. 

*Gå og si til Ananda at han skal komme hit,” sa Mesteren til en av munkene. 

*Ja vel, Mester,” svarte munken, og gikk og hentet Ananda. 

"Ikke gråt, Ananda, ikke vær lei deg,” sa Mesteren. *Har jeg ikke allerede 
sagt at alt det som er oss kjært og som vi setter pris på, er av en slik natur at det 
er foranderlig, at det vil bli annerledes og forsvinne? Så hvordan kan det da 
være mulig, Ananda, at det som er født, blitt til og formet og som er oppløselig 
av natur, ikke skal gå i oppløsning? Noe slikt er ikke mulig. 

I lang tid har du stått meg nær, Ananda, og hjulpet meg med vennlige og nyt- 
tige handlinger, ord og tanker, lojalt og uten å spare deg selv. Du har gjort mye 
godt, Ananda. Gjør en ekstra innsats nå, så blir du snart fri fra sinnets forurens- 
ninger.” 

Så snudde Mesteren seg mot de andre munkene og sa: 

"Hver eneste av de som har vært buddhaer i tidligere tider, har hatt en opp- 
passer slik som Ananda, og det samme kommer hver av framtidens buddhaer 
også til å ha. Ananda er klok og forstandig, munker, og han vet når det passer 
seg for munker, nonner, legmenn, legkvinner, konger, ministere, andre lære- 
mestre eller deres elever å komme og treffe meg. Og Ananda har flere gode 
egenskaper. Hvis en flokk munker, nonner, legmenn eller legkvinner får se 
Ananda komme gående, da blir de glade, og hvis Ananda forklarer læren for 
dem, blir de også glade, men de synes det er leit hvis han ikke sier noe.” [...] 

*Gå nå til mallaene i Kusinara, Ananda, og si: *T natt, i den siste nattevakt, 
kommer Buddha til å dø. Gå og besøk ham, så dere ikke angrer etterpå og sier 
til dere selv at Mesteren døde ute på markene ved byen vår, og vi gikk ikke for å 
avlegge ham en siste visitt!” 

*Ja vel, Mester,” sa Ananda, og gikk inn i Kusinara og ga mallaene denne 
beskjeden. Akkurat da satt mallaene i byens rådssal og diskuterte en eller annen 
sak. Men da de fikk høre hva Ananda hadde å si til dem, ble både menn og 
kvinner, gutter og jenter grepet av sorg og fortvilelse. Noen av dem rev seg 1 
håret og gråt, noen løftet armene og gråt, og atter andre kastet seg til marken og 
rullet fram og tilbake. *Mesteren dør så altfor tidlig! Buddha dør så altfor tidlig! 
Verdens lys slukner så altfor tidlig!” 

Med sorg 1 sinnet vandret så alle mallaene, både store og små, ut til sala- 
lunden der Buddha lå. 

Ananda tenkte som så: "Hvis jeg lar mallaene komme fram en og en og hilse 
på Mesteren, kommer hele natten til å gå før alle har hilst på ham. Jeg får nok 
heller slippe dem fram gruppevis.” 

Så delte han dem inn i familiegrupper og slapp dem fram til Mesteren, mens 
han sa: 

*Den og den mallaen bøyer seg for dine føtter, Mester, sammen med hustru 
og barn, tjenestefolk og venner.” 

På denne måten fikk han ført alle mallaene fram til Mesteren 1 løpet av første 
nattevakt. 

På den tiden bodde det en omvandrende asket ved navn Subhadda i Kusinara. 
Nå fikk også han høre at Gotama kom til å dø i siste nattevakt. Da tenkte han 
som så: 

*Jeg har hørt gamle og erfarne læremestre blant de omvandrende asketer si at 
det hender en sjelden gang at en som er kommet fram til sannheten, en ærverdig 
som har nådd den fulle oppvåkningen, står fram i verden. Nå kommer Gotama 
til å dø 1 natt, i siste nattevakt. Jeg har kommet i sterk tvil om et spørsmål. Men 
jeg har tillit til at Gotama kan undervise meg i læren slik at jeg får oppklart 
dette tvilsspørsmålet.” 

Så gikk Subhadda til mallaenes salalund. Der møtte han Ananda og sa: 

*Jeg har hørt gamle og erfarne læremestre blant de omvandrende asketer si at 
det hender en sjelden gang at en som er kommet fram til sannheten, en ærverdig 
som har nådd den fulle oppvåkningen, står fram i verden. Nå kommer Gotama 
til å dø i natt, i siste nattevakt. Jeg har kommet i sterk tvil om et spørsmål. Men 
jeg har tillit til at Gotama kan undervise meg i læren slik at jeg får oppklart 
dette tvilsspørsmålet. La meg få snakke med Gotama, Ananda.” 

Men Ananda svarte: 

"Ikke nå, Subhadda. Ikke plag Mesteren, han er trett.” 

Subhadda spurte på nytt, og ble avvist på nytt. Det samme gjentok seg en 
gang til, men nå hørte Mesteren hva de snakket om, og sa: 

*La Subhadda komme, Ananda, og hindre ham ikke. Han spør fordi han gjer- 
ne vil vite, ikke for å plage meg. Og han kommer raskt til å forstå det svaret jeg 
gir på spørsmålet hans.” 

Da slapp Ananda ham fram, og sa: 

*Du kan komme, min venn Subhadda. Mesteren gir deg lov.” 

Så gikk Subhadda fram og hilste ærbødig på Mesteren. Da han hadde satt seg, 
sa han: 

*De andre filosofene og brahmanene som er berømte og velkjente sektgrunn- 
leggere og som er læremestre for mange, slike som Purana Kassapa, Makkhali 
Gosala, Ajita med hårkappen, Pakudha Kaccalayana, Sanjaya Belatthiputta og 
Nigantha Nathaputta, har alle disse vunnet innsikt ved egen innsats, eller har 
ingen av dem vunnet innsikt, eller har noen av dem vunnet innsikt mens andre 
ikke har det?” 

*Nok om det, Subhadda! Slutt å gruble over om alle disse har vunnet innsikt 
eller ikke. Nå skal jeg forklare læren for deg. Subhadda. Hør godt etter og legg 
nøye merke til hva jeg sier.” 

*Ja vel, Mester,” svarte Subhadda, og Mesteren fortsatte: 

*T en lære og disiplin som ikke inneholder den edle åttedelte veien, finnes det 
ingen sann filosof, ingen som virkelig praktiserer innsikt. Men 1 en lære og 
disiplin som inneholder den edle, åttedelte veien, Subhadda, der finnes det san- 

ne filosofer, der finnes det noen som virkelig praktiserer innsikt. Denne læren 
og disiplinen inneholder den edle, åttedelte veien, så her finnes det sanne filo- 
sofer, her finnes det noen som virkelig praktiserer innsikt, Subhadda. De andre 
sektene er tomme for sanne praktiserende, men hvis munkene i denne læren og 
disiplinen lever slik de burde, Subhadda, da vil det aldri bli noen mangel på 
ærverdige 1 verden. 


Jeg var tjueni år, Subhadda, 
da jeg ga avkall på verden 
for å søke det gode. 

Mer enn femti år er passert 
siden jeg forlot mitt hjem 
for å vandre 1 sannhetens 
og visdommens rike. 
Utenfor dette finnes ingen 
virkelig filosof. 


De andre sektene er tomme for sanne praktiserende, men hvis munkene 1 den- 
ne læren og disiplinen lever slik de burde, Subhadda, da vil det aldri bli noen 
mangel på ærverdige 1 verden.” 

"Utmerket, Mester, utmerket! Det er som å rette opp det som var blitt veltet, 
eller som å åpenbare det som var skjult. Det er som å vise veien til en som var 
gått vill, eller som å bære lys inn i mørket, slik at den som har øyne kan se det 
som er der. Nettopp slik har du forklart sannheten på mange måter, Mester. Nå 
tar jeg tilflukt i deg, Mester, til læren og til fellesskapet. La meg få ordinasjon 
av deg, Mester.” 

*Den som kommer fra en annen sekt og ønsker ordinasjon i denne lære og 
disiplin, må vente fire måneder, Subhadda. Hvis munkene etter fire måneder er 
tilfreds med ham, ordinerer de ham som munk. Men dette kan jeg også tilpasse 
etter individuelle forskjeller.” 

"Hvis de som kommer fra andre sekter, skal ha en prøvetid på fire måneder, 
da venter jeg gjerne fire år, Mester. La munkene ordinere meg hvis de er tilfreds 
med meg etter fire år.” 

Da vendte Mesteren seg mot Ananda og sa: 

*La Subhadda bli ordinert nå, Ananda.” 

*Ja vel, Mester,” svarte Ananda. 

*Dere er heldige, Ananda,” sa Subhadda, "alle dere som er blitt salvet som 
disipler av Mesteren direkte.” 

Subhadda fikk ordinasjon 1 Mesterens nærvær. Straks etter at han var blitt 
ordinert, trakk Subhadda seg tilbake i ensomhet og satte alle krefter inn, iherdig 
og uten å nøle. Ikke lenge etter fullførte han den høyere trening, den som unge 
menn av god familie med rette forlater hjemmet og går ut i hjemløsheten for. 
Han innså selv og erkjente direkte: Nå oppstår det ikke noe nytt, fullført er det 
opphøyde liv, gjort er det som skulle gjøres og det blir ikke mer etter dette. 

Dette forsto han fullt ut, og tok konsekvensene av sin erkjennelse. Og nå var 
Subhadda en av de ærverdige. Han var den siste som Mesteren personlig førte 
fram til ordinasjon. 

Så sa Mesteren til Ananda: 

*Nå kan det hende dere vil tenke at alt dere har igjen er ordene til en lærer 
som har gått bort, og at dere ikke har noen virkelig lærer lenger. Men det er ikke 
slik dere skal se det, Ananda. Den læren og den disiplinen som jeg har lært dere 
og forklart for dere, den skal være læreren deres når jeg er borte.” [...] 

Så henvendte Mesteren seg til munkene, og sa: 

"Kanskje en av dere er usikker på noe når det gjelder den våkne, sannheten, 
fellesskapet, veien eller treningen? Spør meg nå, munker, så dere ikke senere 
skal angre på at dere ikke spurte meg mens dere hadde meg ansikt til ansikt.” 

Ingen av munkene grep ordet. 

Mesteren gjentok sin oppfordring om å stille spørsmål, men ingen av mun- 
kene sa noe. Det samme skjedde for tredje gang. Da sa Mesteren: 

"Kanskje dere har så stor respekt for læreren deres, at dere ikke tør å spørre 
selv? Si det da til en venn!” 

Men ingen av munkene sa noe. 

Da sa Ananda: 

*Det er fantastisk, Mester! Jeg tror sannelig at ingen i denne forsamlingen er 
usikker på noe når det gjelder den våkne, sannheten, fellesskapet, veien eller 
treningen.” 

*Du sier at du tror det, Ananda. Men den som er kommet fram til sannheten, 
vet at dette er tilfelle. Ingen i denne forsamlingen er usikker på noe når det 
gjelder den våkne, sannheten, fellesskapet, veien eller treningen. Selv den fer- 
skeste av disse fem hundre munkene har gått ut i strømmen og er trygt på vei 
mot full oppvåkning uten risiko for tilbakefall.” 

Deretter henvendte Mesteren seg til munkene, og sa: 

*Nåvel, munker! Da vil jeg si dere er at alle betingede fenomener er for- 
gjengelige. Vær iherdige, så kommer dere til å nå målet!” 

Dette var Mesterens siste ord- 


Buddha dør 

Så gikk Mesteren inn i første dypmeditasjon. Han kom ut av denne og gikk 
inn 1 andre, videre til tredje og fjerde dypmeditasjon. Da han kom ut av denne 
gikk han inn på det uendelige roms plan, videre til den uendelige bevissthets 
plan og til intethetens plan. Fra dette gikk han inn på verken-bevissthet-eller- 
ubevissthet-planet, og fra dette inn 1 den tilstand der alle bevisste prosesser 
stanser. 

Da snudde Ananda seg til Anuruddha og sa: 

*Mesteren er død, Anuruddha.” 

*Nei, Ananda, han er ikke død, han har nådd den tilstand der alle bevisste 
prosesser stanser.” 

Så gikk Mesteren ut av den tilstanden der alle bevisste prosesser stanser og 
inn på verken-bevissthet-eller-ubevissthet-planet, videre via intethetens plan, 
den uendelige bevissthets plan til det uendelige roms plan. Derfra gikk han over 

i fjerde dypmeditasjon og videre gjennom tredje og andre ned til første dyp- 
meditasjon igjen. Derfra gikk han igjen inn i andre dypmeditasjon, derfra til 
tredje og derfra igjen til fjerde dypmeditasjon. Så døde han. 

I samme øyeblikk som Mesteren døde, kom det et skremmende jordskjelv og 
tordenen rullet. 

I samme øyeblikk som Mesteren døde, uttalte Brahma Sahampati dette 
verset: 


*Alle som lever i denne verden, 
må dø og legges i graven, 

slik også den uforlignelige læreren, 
han som har nådd fram til sannhet, 
den store Buddha, er død.” 


I samme øyeblikk som Mesteren døde, uttalte Sakka, gudenes konge, dette 
verset: 


*Alt som er sammensatt, er forgjengelig, 
dets natur er å oppstå og gå til grunne, 
oppstå og gå til grunne — 

det er godt å finne fred.” 


I samme øyeblikk som Mesteren døde, uttalte munken Anuruddha disse 
versene: 


"Han puster ikke mer. 
Vismannen er gått bort. 

Med ro i sinnet er han gått inn 
i den dype fred. 


Han tålte smertene 

uten å la det gå inn på seg. 
Nå har den opplystes sinn 
funnet nibbanas frihet.” 


I samme øyeblikk som Mesteren døde, uttalte Ananda dette verset: 


*Det var en nifs 

og skremmende stund 
da Buddha, den beste 
av alle, gikk bort.” 


Buddha blir kremert 

Da Mesteren var død, var det noen av de munkene som ennå ikke hadde slup- 
pet taket i lidenskapene, som løftet armene og gråt, og noen av dem kastet seg 
til marken og rullet fram og tilbake, mens de sa: 

*Mesteren døde så altfor tidlig! Buddha døde så altfor tidlig! Verdens lys 
sluknet så altfor tidlig!” 

Men de munkene som var fri fra lidenskaper, aksepterte situasjonen med opp- 
merksomhet og klar forståelse: 

*Det som er sammensatt, er forgjengelig. Hvordan kan det vel være anner- 
ledes?” 

Da vendte Anuruddha til de andre munkene og sa: 

*Nok, venner! Ikke gråt og ikke sørg mer. Har kanskje ikke Mesteren sagt at 
alt det som er oss kjært og som vi setter pris på, er av en slik natur at det er 
foranderlig, at det vil bli annerledes og forsvinne? Så hvordan kan det da være 
mulig, venner, at det som er født, blitt til og formet og som er oppløselig av 
natur, ikke skal gå i oppløsning? Noe slikt er ikke mulig. Gudene klager, 
venner.” 

"Hvilke guder snakker du om, Anuruddha?” 

*Det finnes guder både i luften og på jorden som løfter armene og gråter, og 
noen av dem kaster seg til marken og ruller fram og tilbake, mens de sier: 

*Mesteren døde så altfor tidlig! Buddha døde så altfor tidlig! Verdens lys 
sluknet så altfor tidlig!” 

Men de gudene som er fri fra lidenskaper, aksepterer situasjonen med opp- 
merksomhet og klar forståelse: 

*Det som er sammensatt, er forgjengelig. Hvordan kan det vel være anner- 
ledes?” 

Resten av natten satt Anuruddha og Ananda i samtale om læren. Men så sa 
Anuruddha til Ananda: 

*Gå til Kusinara, Ananda, og fortell mallaene at Mesteren er død.” 

*Ja vel,” svarte Ananda. Morgenen grydde, og han la kappen over skuldrene, 
tok bollen sin og gikk inn i Kusinara. Der fant han mallaene forsamlet i råds- 
salen, og han fortalte dem at Mesteren var død. Alle mallaene, både voksne og 
barn, sørget dypt, og utbrøt: 

*Mesteren døde så altfor tidlig! Buddha døde så altfor tidlig! Verdens lys 
sluknet så altfor tidlig!” 

Men deretter ga mallaene tjenestefolkene sine beskjed om å samle sammen 
parfyme og kranser og alle musikerne som fantes i byen. Så gikk de med 
parfymen, kransene og musikerne ut til den salalunden der Mesterens legeme lå. 
Da de kom fram, hedret og æret de Mesterens legeme med dans, sang og mu- 
sikk, med parfyme og med kranser, og de bygde en paviljong av blomster og 
kranser over ham. Slik gikk hele dagen. 

Da sa mallaene til hverandre: 

*Det er blitt for sent å kremere Mesteren nå 1 dag. Men i morgen skal vi gjøre 
det.” 

Men neste dag gikk med til samme slags æresbevisninger, og det samme 
gjorde neste dag igjen, og slik gikk det seks dager. Den syvende dagen sa mal- 
laene til hverandre: 

*Nå har vi gjort ære på Mesteren med dans, sang, musikk, kranser og par- 
fyme. Nå får vi bære ham sør for byen og kremere ham der.” 

Åtte av de fremste mallaene badet hodet og iførte seg nye klær for å bære 
Mesterens legeme til kremering. Men de klarte ikke å løfte ham. 

De gikk og fortalte dette til Anuruddha, og spurte hvorfor de ikke klarte å 
løfte Mesterens legeme. 

*Det er fordi dere vil én ting, men gudene vil noe annet,” svarte Anuruddha. 

*Hva er det gudene vil?” 

*Dere vil kremere Mesteren sør for byen. Men gudene vil at dere skal bære 
ham nord for byen, inn gjennom nordporten, gjennom byen og ut igjen gjennom 
østporten og ut til den helligdommen som heter Makutabandhana. Der skal 
Mesterens legeme kremeres.” 

*Vi skal gjøre som gudene vil.” 

Da drysset det mandaravablomster over Kusinara, slik at hele byen, til og 
med søppeldyngene og kloakkpølene, lå dekket av et knedypt blomsterteppe. 
Og så ble Mesterens legeme båret nord for byen, inn gjennom nordporten, gjen- 
nom byen og ut igjen gjennom østporten, mens gudene og mallaene hedret ham 
med himmelsk og menneskelig dans, sang, musikk, kranser og parfyme. Da de 
nådde fram til den helligdommen som heter Makutabandhana, satte de Mes- 
terens legene ned. 

Så gikk mallaene bort til Ananda og spurte: 

*Hvordan skal vi behandle Mesterens legeme?” 

*Mesterens legeme skal behandles slik en keisers legeme skal behandles, 
mallaer.” 

*Men hvordan skal en keisers legeme behandles, Ananda?” 

*En keisers legeme skal svøpes 1 et klede av fineste lin. Utenpå det skal det 
svøpes et klede av fineste bomull og så videre, fem hundre lag av hver sort. Så 
skal legemet legges 1 et oljekar av jern og dekkes med et annet oljekar av 
samme sort. Så skal det bygges et likbål av alle slags velluktende materialer, og 
på dette bålet skal keiseren kremeres. Deretter skal det bygges en stupa ved et 
veikryss. 

Slik skal en keisers legeme behandles, og slik skal også legemet til han som 
kom fram til sannheten, behandles. Det bør bygges en stupa over Buddha ved et 
veikryss. Og de som legger ned kranser, parfyme eller fargestoffer der, som 
hilser ærbødig av et rent hjerte, de skal høste langvarig glede og nytte av det.” 

Mallaene satte 1 gang og gjorde alt klart til kremering, slik Ananda hadde 
sagt. 

Men akkurat da var Kassapa den store på vandring mellom Pava og Kusinara 
sammen med en stor flokk på fem hundre munker. Kassapa den store gikk litt 
bort fra hovedveien og satte seg ned under et tre. 

Da fikk han øye på en naken asket som hadde plukket opp en mandarava- 
blomst i Kusinara, komme gående mot seg på vei til Pava. 

*Vet du noe nytt om min læremester?” spurte Kassapa. 

*Ja, min venn. I dag er det syv dager siden Gotama døde. Det var der jeg fikk 
denne mandaravablomsten,” svarte asketen. 

Da munkene fikk høre dette, var det noen av dem som ennå ikke hadde 
sluppet taket i lidenskapene, som løftet armene og gråt, og noen av dem kastet 
seg til marken og rullet fram og tilbake, mens de sa: 

*Mesteren døde så altfor tidlig! Buddha døde så altfor tidlig! Verdens lys 
sluknet så altfor tidlig!” 

Men de munkene som var fri fra lidenskaper, aksepterte situasjonen med opp- 
merksomhet og klar forståelse: 

*Det som er sammensatt, er forgjengelig. Hvordan kan det vel være anner- 
ledes?” 

En munk ved navn Subhadda, som var gammel da han lot seg ordinere, satt 
også der og hørte nyheten. Da sa han: 

*Nok, venner! Dette er ikke noe å gråte for, dette er ikke noe å sørge for! Det 
er da bare godt å være kvitt denne stor-munken! Vi var lei av å høre: "Gjør slik! 
Ikke gjør slik!” Nå kan vi gjøre som vi vil, og la være å gjøre det vi ikke har lyst 
til.” 

Men Kassapa den store formante munkene på denne måten: 

*Nok, venner! Ikke gråt og ikke sørg mer. Har kanskje ikke Mesteren sagt at 
alt det som er oss kjært og som vi setter pris på, er av en slik natur at det er 
foranderlig, at det vil bli annerledes og forsvinne? Så hvordan kan det da være 
mulig, venner, at det som er født, blitt til og formet og som er oppløselig av 
natur, ikke skal gå i oppløsning?” 

Omtrent samtidig badet fire av de fremste mallaene hodene sine og iførte seg 
nye klær for å tenne på Mesterens likbål. Men de klarte ikke å få fyr. 

De gikk og fortalte dette til Anuruddha, og spurte hvorfor de ikke klarte å få 
fyr på Mesterens likbål. 

*Det er fordi dere vil én ting, men gudene vil noe annet,” svarte Anuruddha. 

*Hva er det gudene vil?” 

"Gudene vet at Kassapa den store er på vei til Kusinara, og de vil ikke at 
likbålet skal ta fyr før han har kommet fram og kan bøye seg for Mesteren i en 
siste hilsen.” 

*La det bli som gudene vil.” 

Litt senere kom Kassapa den store og munkene i følget hans fram til Kusinara 
og gikk til det stedet der Mesterens likbål var bygd opp. Der gikk de tre ganger 
medsols rundt bålet og bøyde seg ærbødig for Mesteren. Da tok likbålet fyr av 
seg selv. 

Da Mesteren ble kremert, ble både hud, kjøtt og kroppsvæsker fortært av 
flammene. Det ble ikke engang aske tilbake av ham, bare knokler. Det var som 
når man brenner olje. Da blir det heller ikke aske tilbake, og slik var det også da 
Mesteren ble kremert. Både det innerste og det ytterste av tøylagene forbrant 
fullstendig. 

Da Mesterens legeme var brent, falt det regn fra skyene og det sprang vann 
fram fra kilder og slukket bålet. Mallaene bidro også til å slukke det med 
parfymert vann. 


Det blir bygd minnesmerker over Buddhas levninger 

Så førte mallaene Mesterens knokler til rådssalen, satte opp et gitter av spyd 
og et gjerde av buer rundt dem og hedret dem med dans, sang, musikk, kranser 
og parfyme 1 syv dager. 

Kong Ajatasattu Vedehiputta av Magadha fikk høre at Mesteren var død i 
Kusinara. 

*Mesteren var adelsmann og det er jeg også,” tenkte han. *Jeg fortjener også 
del i Mesterens levninger, slik at jeg kan bygge en stor stupa over ham.” 

Og han sendte bud til mallaene om dette. 

Da sakyaene i Kapilavatthu hørte nyheten, sendte de bud til Kusinara: 

*Mesteren var den fremste av vår ætt. Vi fortjener også del i Mesterens 
levninger, slik at vi kan bygge en stor stupa over ham.” 

Licchaviene 1 Vesali fikk også høre hva som var skjedd, og det samme gjorde 
buliene 1 Allakappa og koliyaene i Ramagama. Og alle sendte de bud til Kusi- 
nara: 

*Mesteren var adelsmann, og det er vi også. Vi fortjener også del i Mesterens 
levninger, slik at vi kan bygge store stupaer over ham.” 
Brahmanen Vethadipaka sendte bud og sa: 

*Mesteren var adelsmann, jeg er brahman. Jeg fortjener også del i Mesterens 
levninger, så jeg kan bygge en stor stupa over ham.” 
Mallaene 1 Pava sendte bud til Kusinara og sa: 

*Mesteren var adelsmann, og det er vi også. Vi fortjener også del i Mesterens 
levninger, slik at vi kan bygge store stupaer over ham.” 

Men mallaene i Kusinara svarte folkemengden slik: 

*Det var på markene utenfor vår by Mesteren døde. Vi gir ikke fra oss noen 
deler av Mesterens levninger!” 

Da grep en brahman ved navn Dona ordet og sa: 








*Hør et ord fra meg, mine herrer! 
Vår Buddha var en som talte om fred! 
Det sømmer seg ikke å skape strid 
om levningene etter den beste av mennesker. 
La oss alle være venner og vel forlikte 
og dele levningene i åtte deler. 
La stupaer bli bygd vidt omkring 
så mange kan minnes verdens lys!” 

*Del levningene du, Dona, og fordel dem i åtte like store hauger.” 

*Det skal jeg gjøre, mine herrer,” svarte brahmanen Dona og delte levningene 
rettferdig i åtte porsjoner. 

*Vil dere skjenke meg urnen, mine herrer, så vil jeg bygge en stupa over 
den,” sa han. 

Og de ga ham urnen. 

Moriyaene i Pipphalivana fikk også høre at Mesteren var død i Kusinara, og 
de sendte også bud og sa: 

*Mesteren var adelsmann, og det er vi også. Vi fortjener også del i Mesterens 
levninger, slik at vi kan bygge store stupaer over ham.” 

*Det er ikke noe igjen av levningene hans, de er fordelt nå. Men dere kan jo 
ta noe av asken fra likbålet,” var det svaret de fikk. 

Dermed tok de med seg aske fra bålet. 

Slik gikk det til at kong Ajatasattu Vedehiputta av Magadha bygde en stor 
stupa over Mesterens levninger i Rajagaha, licchaviene bygde en 1 Vesali, sa- 
kyaene bygde en i Kapilavatthu, buliene bygde en i Allakappa, koliyaene bygde 
en i Ramagama, brahmanen Vethadipaka bygde en i Vethadipa, mallaene 1 Pava 
bygde en i Pava og mallaene i Kusinara bygde en stor stupa over Mesterens 
levninger i Kusinara, mens brahmanen Dona bygde en stor stupa over urnen og 
moriyaene bygde en stor stupa over asken 1 Pipphalivaniya. 

Det ble altså bygd åtte stupaer over levningene, en over urnen og en over 
asken. 

Fra Mahaparinibbanasutta, Digha Nikaya 16 

Etterord 


233. Buddhas oppfordring 


Nå har jeg gjort alt det som en lærer kan gjøre for dere, Cunda, fordi jeg har 
medfølelse med dere og gjerne vil at dere skal få det godt. Her er trær å sitte 
under, Ananda, og her er ledige hytter. Øv meditasjon og ikke la anledningen gå 
fra dere, slik at dere ikke skal angre det etterpå — dette er det råd jeg har å gi 
dere. 

Fra Sallekhasutta, Majjhima Nikaya 8 

Registre 


Ordliste 


Denne lille ordlisten bør snarere betraktes som en begrenset drøftelse av 
enkelte sentrale ord og uttrykk enn som noen endelig og autoritativ fasit på 
hvordan de bør oversettes. 

En ordliste kan lett gi en illusjon om at det finnes et enkelt og greit en-til-en- 
forhold mellom ord i forskjellige språk. Virkeligheten er mer kompleks. Et ord 
kan ofte ha litt forskjellige betydninger alt ut fra hvilken sammenheng det står 1, 
og det er ikke uten videre gitt at et annet språk har ord som dekker nøyaktig 
samme nyanser. 

Derfor er det ikke alltid så enkelt å gjengi et ord fra pali eller sanskrit med ett 
norsk ord som skal gjelde i enhver sammenheng. Til tider ville det være direkte 
feil å gjøre det. Noen ganger er det nødvendig å velge forskjellige løsninger alt 
etter hvilken sammenheng ordet opptrer i. 

Pali og sanskrit er to indiske språk som er nær beslektet med hverandre. 
Tradisjonen sier at pali var Buddhas talespråk, men de fleste forskere 1 dag 
mener at Buddha nok heller talte en dialekt som sto pali meget nær. Siden 
tekstene i denne antologien er oversatt fra pali, vil paliformene av ordene her bli 
betraktet som hovedformene. Men siden mange av disse ordene er vel så godt 
kjent i sine sanskritformer, vil også disse bli oppgitt. 


anatta (skr. anatman) 

*ikke-selv”, *ikke ha full kontroll”. Dette er et ord med flere lag av betyd- 
ninger. For det første brukte Buddha denne betegnelsen til å polemisere mot 
brahmanenes forestillinger om et substansielt atman (pali: atta), et udødelig 
*selv”. Det neste betydningslaget har sammenheng med at atta er et personlig 
pronomen som kan opptre i alle kasus. I sammensatte ord opptrer det ubøyd, 
men ofte med en klar genitivsfunksjon, som f. eks. atta-ghara, "ens eget hus”. 
Ved å lese atta i betydningen *ens eget” får man videre betydningen noe man 
eier, styrer, har kontroll over”. Anatta kan dermed leses som "det å ikke ha full 
kontroll (over noe)”. De tidlige buddhistiske tekstene bruker anatta 1 begge 
disse betydningene: "ikke-selv” og "det å ikke ha full kontroll”. Særlig i en 
tekst som nr. 205 kan det gi bedre mening å lese "Kroppen er noe vi ikke har 
full kontroll over”, for *Kroppen er ikke-selv”, osv. Vi har likevel, for å unngå 
forvirring, valgt konsekvent å bruke oversettelsen "ikke-selv”. 


anusaya 

Negative tendenser. Her regnes tradisjonelt med sansebegjær, motvilje, feil- 
aktige oppfatninger (spekulasjoner), ubesluttsomhet, innbilskhet, eksistens- 
begjær og uvitenhet. 

ariyapuggala 

De fire høyeste stadiene i buddhismens personlighetsutvikling. Når man slip- 
per taket i forestillinger om et *jeg”, slipper taket i uvisshet og forvirring og 
ikke lenger binder seg til regler og ritualer, blir man *en som har kommet ut i 
strømmen” (sotapatti) og er på sikker vei mot oppvåkning. Hvis man deretter 
svekker tendensene til grådighet og hat, blir man *en som kommer tilbake bare 
én gang” (sakadagami). Klarer man å fri seg fullstendig fra grådighet og hat, 
blir man *en som ikke faller tilbake” (anagami). Hvis man deretter også klarer å 
slippe taket i ønsket om materiell eller immateriell eksistens og frir seg fra 
selvopptatthet, rastløshet og uvitenhet, blir man en ærverdig” (arahant) og har 
nådd det høyeste målet. Hvert stadium deles 1 to, prosess (magga) og resultat 
(phala), slik at disse stadiene også noen ganger omtales som "fire par av per- 
soner, åtte slags mennesker”. Personer på disse stadiene kalles med en 
fellesbetegnelse ariyasangha. 


ariyasangha 
se sangha, ariyapuggala 


asava 

Sinnets forurensninger. Til disse regnes tradisjonelt sansebegjær, eksistens- 
begjær og uvitenhet. Noen ganger regnes også feilaktige oppfatninger eller spe- 
kulasjoner med her. 


asket 
— se samana 


asura 
En klasse av stridbare gudevesener i indisk mytologi. 


avijja 
Uvitenhet. Se også moha — innbilning. Disse ordene brukes om hverandre i 
tekstene og kan som oftest regnes som synonymer. 


banyan-tre 

Det som kjennetegner dette treet, er at stammen består av lag på lag av blader 
uten noen fast kjerne, ingen kjerneved. Et tilsvarende bilde fra hjemligere 
trakter ville være en løk, der man kan fjerne lag etter lag uten å finne noen 
kjerne. 


bodhisatta (skr. bodhisattva) 

I de tidlige tekstene brukes dette ordet om Buddha før han har nådd opp- 
våkningen, altså *den vordende buddha” eller *en som søker oppvåkning”. 
Ordet er sammensatt av bodhi, som betyr oppvåkning, og satta, som har flere 
mulige betydninger. Satta kan tilsvare sanskrit sattva, og betyr i så fall levende 
vesen”. I senere sanskritlitteratur har man valgt denne sistnevnte løsningen og 

snakker om bodhisattva, *et oppvåkningsvesen”. Men satta kan like gjerne til- 
svare sanskrit shakta, og betyr da "ivrig etter ...” eller *søkende”, og da får vi 
bodhishakta, *en som er ivrig etter å nå oppvåkningen”, *en som er på vei mot 
oppvåkningen”, noe som gir en langt mer logisk og naturlig betydning i den 
aktuelle kontekst. Vi oversetter det derfor som *[en som er] på vei mot 


oppvåkningen”. 


brahman 

En av de fire tradisjonelle samfunnsklassene i India. Brahmaner foretok of- 
ringer og hadde opprinnelig en presterolle. Men mange brahmaner hadde også 
andre samfunnsroller, som f.eks. ministre og administratorer. Brahmanene reg- 
net seg selv som den høyeste klassen, noe som adelen (khattiya) bestred, etter- 
som disse regnet seg som høyere enn brahmanene. Brahmanene var høyt res- 
pektert, bl.a. for sin lærdom. Buddha var ofte i debatt med brahmanene, men 
mange av hans tilhengere kom også fra brahmanklassen. Tradisjonelt var man 
brahman fordi man var født av brahmanforeldre, men Buddha omdefinerte 
begrepet og valgte heller å gi det et etisk innhold. Derfor kan man se at han 
omtaler seg selv som *brahman”, til tross for at han var av adelsklassen, og han 
går til og med så langt som å kalle morderen Angulimala *brahman” etter at 
denne har omvendt seg og slått inn på en edel livsførsel. 


buddha 

*En oppvåknet”, Buddha, "Den oppvåknede”. Ordet er perfektum av verbet 
bujjhati, *å våkne”. Vi bruker ordet med stor forbokstav når det viser til den 
historiske Buddha og med liten forbokstav når det er snakk om andre opp- 
våknede, andre buddhaer. 


dhamma (skr. dharma) 

Dette ordet har flere betydninger. Den vanligste er *lære”. Buddhadhamma er 
Buddhas lære. I mer spesifikt psykologisk kontekst kan det stå for minste- 
elementene i det vi opplever i kropp og sinn, og da blir det gjerne oversatt som 
fenomen”. I andre sammenhenger kan dhamma eller dhammata forstås som 
den naturlige lovmessighet eller fenomenenes naturlige orden, rett, rettferdighet, 
rettvishet, sannhet — men ordet kan også ha en så løs og generell betydning i 
noen sammenhenger at det passer best å oversette det som *ting”. 


dukkha 

Dette ordet omfatter alt som oppleves som vondt, ubehagelig eller negativt, 
fra den svakeste irritasjon og utilfredshet til den sterkeste smerte og lidelse. Her 
oversatt som *lidelse”, men det er viktig å huske hvor mange nyanser dette 
ordet omfatter. 


dypmeditasjon (jhana, skr. dhyana) 

Første dypmeditasjon inneholder innledende og fastholdende tanker, glede og 
velvære. Disse faktorene faller suksessivt bort etter hvert som sinnet fordyper 
seg 1 meditasjon, slik at andre dypmeditasjon inneholder glede og velvære, 

tredje dypmeditasjon inneholder glede og fjerde dypmeditasjon inneholder kun 
oppmerksomhet og sinnslikevekt. Senere abhidhammalitteratur (se innled- 
ningen) splittet den første dypmeditasjonen 1 to — den første med innledende og 
fastholdende tanker osv., og den andre med fastholdende tanker osv., slik at det 
til sammen ble fem dypmeditasjoner. Dette er de såkalte dypmeditasjonene på 
formplanet. Videre fantes det også fire dypmeditasjoner på formløse plan, men 
disse ble tillagt mindre betydning. 


etikk 

Buddhistisk etikk handler om holdninger som motiverer handlinger. Disse 
karakteriseres først og fremst som sunne eller usunne, men man kan også velge 
andre ord som positive eller negative, gode eller dårlige, dyder eller laster, osv. 
Hva handlinger angår, dreier det seg om å la være å gjøre det som er skadelig 
for en selv og/eller andre, og heller gjøre det som er godt. Om de positive eller 
sunne holdninger som motiverer positive eller sunn handlinger, se holdninger, 
fire positive. Disse holdningene kommer til praktisk uttrykk i treningsnormene 
for god livsførsel (se sila). 


eneboer 
— Se Samana 


fenomen 
— se dhamma 


fellesskapet 
— se sangha 


filosof 
— Se Ssamana 


fire par av personer 
— se ariyapuggala 


form 
— se personlighetsfaktorer 


følelser 
— se personlighetsfaktorer 


gandhabba 
Mytiske himmelvesener, ofte dyktige som sangere og musikere. 


gjerning 
— se kamma 


285 


gud, guddom, ånd (deva, devata, brahma) 

Man regnet med eksistensen av mange kategorier av høyere og lavere guder 
og ånder. Tanken var at disse var blitt født på himmelske plan som et resultat av 
gode gjerninger i et tidligere liv. Gudene lever meget lenge, men når fruktene av 
de gode gjerningene er oppbrukt, vil de bli født igjen på lavere plan, f.eks. som 
mennesker. 


handling 
— se kamma 


harpe (vina) 

I moderne indisk språkbruk er en vina et luttlignende instrument. Men bilder 
på gamle relieffer tyder på at ordet tidligere sto for et instrument som har stor 
likhet med den burmesiske harpen. Ordet vina er derfor her oversatt som 
*harpe”. 


helvete (niraya) 

Dette ordet kunne like gjerne oversettes som *skjærsilden”, siden helvete i 
buddhistisk mytologi ikke er et varig oppholdssted, men et *sted” der man blir 
så lenge man har fortjent det ut fra sine usunne handlinger og holdninger. Bud- 
dhismens tekster har detaljerte beskrivelser av en rekke forskjellige helveter 
med forskjellige former for pine og lidelse. Noen buddhistiske lærere fore- 
trekker å tolke helvete” som en psykologisk tilstand vi kan skape for oss selv 
her og nå, andre tolker det mer bokstavelig. 


himmel (sagga) 

Buddhistisk mytologi har også beskrivelser av en rekke forskjellige himmel- 
verdener der beboerne lever i salighet og lykke. I likhet med helvetene er heller 
ikke himlene tenkt som varige oppholdssteder. Man blir der så lenge som man 
har gjort seg fortjent til. Buddhismens mål er ikke primært å komme til disse 
himmelverdenene, men mange regner dem nok som en grei mellomstasjon” å 
hvile ut på mens man venter på at den neste buddha skal stå fram 1 verdenen og 
hjelpe folk til å nå full oppvåkning. Noen buddhistiske lærere foretrekker å 
tolke *himmelen” som en psykologisk tilstand vi kan skape for oss selv her og 
nå og advarer mot å klamre seg til lykken, andre tolker det mer bokstavelig. 


holdninger, fire høyverdige (brahmavihara) 

Disse er vennlighet eller nestekjærlighet (metta), medlidenhet eller med- 
følelse med andres sorger eller ulykker (karuna), medglede eller glede på andres 
vegne når det går dem godt (mudita) og nøktern sinnslikevekt (upekkha). 


identifikasjoner 
— se personlighetsfaktorer 

ikke faller tilbake 
— se ariyapuggala 


ikke-selv 
— se anatta 


involveringsgrupper 
— se personlighetsfaktorer 


jain 

En asketbevegelse som oppsto samtidig med eller litt før buddhismen. Jainer 
og buddhister hadde mye til felles, men det var også viktige læremessige 
forskjeller mellom dem. Som konkurrenter på det samme religiøse markedet 
møttes de ofte til debatt. Jainenes leder på Buddhas tid blir i de buddhistiske 
tekstene omtalt som Nigantha Nataputta, muligens den samme som også ble 
kalt Mahavira. 


kammea (skr. karma) 

Ordet betyr "handling” eller gjerning”, eller egentlig "intensjonell hand- 
ling”. Gode eller sunne handlinger gir gode frukter, dårlige eller usunne 
handlinger gir dårlige frukter. 


khandha 
— se personlighetsfaktorer 


kilesa 
Sinnets urenheter. Disse er spesifisert bare i kommentarlitteraturen, men 
faller stort sett sammen med anusaya (S.d.) og asava (s.d.). 


komme tilbake bare én gang 
— se ariyapuggala 


komme ut i strømmen 
— se ariyapuggala 


lidelse 
— se dukkha 


lære 
— se dhamma 


løvebrøl 


Når en person avgir en stolt erklæring om hva han eller hun har oppnådd, 
kalles det "et løvebrøl”. 

Mara 

Den personifiserte død og fristelse. Kommentarene definerer Mara som a) 
dårlige tanker og tendenser, b) døden og c) personifisert som åndevesen. Til 
forskjell fra kristendommens djevel har han intet helvete å regjere over. Hans 
eneste maktfelt er menneskenes dårskap, og så snart han blir oppdaget og gjen- 
kjent, må han flykte. 


Mester (bhagava, skr. bhagavant) 

Den vanligste tittelen på Buddha. Ordet bhagava har sammenheng med 
verbet bhajati, som betyr *å dele”, og bhagava kan derfor forstås som *den som 
har noe å dele med andre”. Det er en meget respektfull hederstittel som vi har 
valgt å gjengi som Mester”. 


moha 
Innbilning. Dette ordet er nær beslektet og i praksis ofte synonymt med 
uvitenhet (avijja), men brukes gjerne i forbindelse med de tre usunne røtter. 


moral 
— se etikk 


munkereglene 
— se patimokkha 


naga 

Mytiske slange- eller dragevesener under jorden og/eller i vann. De regnes 
gjerne som velvillig stemt overfor buddhismen. I noen land, som f.eks. Thai- 
land, finner man utskårne nagaer langs møner og gesimser på templene, omtrent 
som dragefigurene på norske stavkirker. 


namarupa 

*Navn og form”. Rupa er *form” eller sanseinntrykk, nama, *navn”, er de 
andre fire khandhaene (se khandha) som utgjør de mentale prosessene, Siden 
nama utgjør den subjektive delen av opplevelsene og rupa utgjør den delen vi 
oppfatter som et objektivt bilde av den ytre verden, passer det i noen sammen- 
henger å oversette namarupa som "subjekt og objekt” eller *oppfatningen av en 
indre og ytre verden”. 


negative tendenser 
— Se anusaya 


nibbana (skr. nirvana) 

Dette ordet er det vanskelig å oversette, og 1 denne tekstsamlingen har vi stort 
sett latt være å oversette det. Ordet betyr ordrett *utslukking”. Men det har 
versert mange misforståelser omkring hva det egentlig er som slukkes, til tross 
for at tekstene klart sier at det er de tre usunne røttene grådighet, hat og inn- 

bilning (uvitenhet) som slukkes eller utslettes. Tekstene gir mange eksempler på 
at nibbana er noe som kan oppleves 1 dette livet. Det er derfor en psykologisk 
og ikke en metafysisk tilstand. I Ildprekenen (*Alt brenner”) beskriver Buddha 
hvordan sansene og sinnet brenner som i feber. Nibbana er å slukke denne 
feberbrannen og kan derfor oppfattes som en svalende lindring av lidelsen. Det 
beslektede ordet parinibbana brukes om Buddhas død. Men det blir også brukt i 
forbindelse med levende mennesker i samme situasjoner som nibbana og bør 
derfor oppfattes bare som en annen måte å uttrykke samme idé på. Det er derfor 
feil å oppfatte nibbana eller parinibbana som noe som bare kan inntreffe etter at 
man er død. 


normene for god livsførsel 
— se sila 


opphøyde liv (brahmacariya — *brahmalevnet”) 

Dette ordet opptrer i flere betydninger. I disse tekstene betyr det vanligvis å 
leve i samsvar med buddhismens idealer og blir da oversatt som *det opphøyde 
liv”. I andre sammenhenger kan det brukes om en asketisk levemåte, og i mer 
begrenset betydning kan det også bety sølibat eller seksuell avholdenhet. 


oppmerksomhet 
— se satipatthana 


oppvåkning (bodhi) 
Oppvåkning (av verb-roten budh-, *å våkne”, se buddha). I Vesten har dette 
ordet lenge blitt feilaktig oversatt som *opplysning”. 


oppvåkningsfaktorer (bojjhanga) 

Syv faktorer eller holdninger som bidrar til oppvåkning: oppmerksomhet, ut- 
forskning av fenomenene, iherdighet, glede, indre fred, konsentrasjon og sinns- 
likevekt. 


parinibbana (skr. parinirvana) 
— se nibbana 


parene av personer, de fire, og de åtte menneskene 
— se ariyapuggala 


patimokkha (skr. pratimoksha) 

Regelverk for munker og nonner. Reglene stammer angivelig fra Buddha 
selv, men detaljene varierer fra skole til skole. For munker har de forskjellige 
skolene bevart fra 218 til 263 regler, for nonner fra 279 til 380. Patimokkha gir 
normer for detaljer i livsførsel, mat, påkledning osv. De fire strengeste reglene 
gjelder forbud mot drap, tyveri, seksuell atferd og lyve om overmenneskelige 
krefter. Brudd på disse fører til utstøtelse fra fellesskapet. Brudd på de øvrige 
reglene kan sones på forskjellige vis. 

personlighetsfaktorer (khandha, skr. skandha) 

Gruppe av personlighetsfaktorer. I buddhistisk psykologi regnes et menneske 
å bestå av fem slike grupper: rupa, form (ubearbeidede sanseinntrykk); vedana, 
følelser; safifia, identifikasjoner (av sanseinntrykk); sankhara, reaksjoner og 
vififiana, skjelneevne. Samspillet mellom disse utgjør menneskets opplevelses- 
verden. Hvis vi klamrer oss til disse eller involverer oss emosjonelt i dem, blir 
de upadanakkhandha, *involveringsgrupper”. 


reaksjoner 
— se personlighetsfaktorer 


samana (skr. shramana) 

En samana var en person som hadde forlatt det vanlige samfunnet. Han (eller 
hun, det fantes også kvinnelige samanaer) forlot hjem, familie og eiendom og 
gikk ut som eneboer. Samanaene praktiserte forskjellige former for meditasjon 
og/eller askese. Noen levde som eneboere. Andre samlet seg om en eller annen 
læremester og dannet organiserte samana-grupper. De to mest kjente av disse 
organisasjonene var jainene og buddhistene, men det fantes også flere. Vi har 
ikke noe enkelt norsk ord som dekker alle disse funksjonene. Alt etter sammen- 
hengen er derfor samana oversatt som asket, eneboer eller filosof. 


sammasambuddha (skr. samyaksambuddha) 
En person som har nådd oppvåkningen fullt og helt på egen hånd. 


sangha 

Dette ordet har to betydninger. Den vanligste betydningen er fellesskapet 
eller samfunnet av munker (bhikkhusangha) eller nonner (bhikkhunisangha). 
Disse er lette å kjenne på klesdrakt, glattraket hode osv. De forplikter seg på å 
følge normene i vinaya. Den andre betydningen er ariyasangha som består av 
ariyapuggala. I motsetning til fellesskapet av ordinerte munker eller nonner har 
ariyasangha ingen spesielle ytre kjennetegn. I senere tid blir sangha også brukt 
mer generelt om en hvilken som helst gruppe som praktiserer buddhisme. Men 
dette er en bruksmåte uten holdepunkter i denne teksttradisjonen. 


sannheter, fire edle (ariyasacca) 

Kan også oversettes som "de fire foredlende sannheter”, "den edles fire 
sannheter”, *fire sentrale kjensgjerninger”: 1. Lidelsen, eller det som gjør vondt 
(dukkha). 2. Lidelsens årsak (samudaya). 3. Lidelsens opphør (nirodha). 4. 
Veien til lidelsens opphør (magga). 


satipatthana 

Å plassere oppmerksomheten. En meditasjonsmetode som går ut på 
oppmerksomt å observere fra øyeblikk til øyeblikk alt som skjer i kropp og sinn, 
eller på de fire hovedområdene kropp, følelser, tanker og andre fenomener. 

selvet 
— se anatta 


sila 

Etiske regler eller normer, moral. Grunn-normene i buddhistisk morallære er 
de fem treningsnormene (sikkhapada, pansil): La være å drepe, la være å stjele, 
avstå fra seksuelle overtredelser, avstå fra løgn, sladder og bakvaskelser og la 
være å beruse seg. Disse treningsnormene har ikke karakter av strenge forbud, 
men av normer man frivillig påtar seg å følge. 


sinnets forurensninger 
— se asava 


sinnets urenheter 
— se kilesa 


stupa 

Buddhistisk minnesmerke, opprinnelig i form av en kuppelformet gravhaug 
med parasoller (kongesymbol) på toppen. De første stupaene ble reist over lev- 
ningene av Buddha, og en stupa skal helst inneholde et eller annet relikvie. 


sunt, usunt (kusala, akusala) 

Disse ordene brukes særlig om de tre usunne røttene: hat, grådighet og 
innbilning (uvitenhet); og om deres motsetninger som også er botemidler mot 
dem: vennlighet eller nestekjærlighet, gavmildhet og visdom. 


tathagata 

Dette ordet har vært tolket på forskjellige måter. Det er et sammensatt ord, og 
spørsmålet er hvilke elementer det er sammensatt av. Den midterste *a”-en er 
lang, slik at vi kan skrive ordet tathaagata. Hvis det første elementet har denne 
lange *a”-en, altså tathaa, "slik”, får vi to tolkningsmuligheter: Enten tathaa + 
gata, som betyr *han som har gått slik”, eller tathaa + aagata, "han som har 
kommet slik”. Begge disse lesemåtene krever en spenstig fortolkningskunst for 
å gi noen mening. Et annet alternativ er at det første ordet ikke er tathaa, *slik”, 
men tatha, "sannhet, virkelighet”. I så fall må den lange *a”-en høre hjemme i 
det andre elementet, som da blir aagata, *(han som) har/er kommet”. Denne 
lesemåten, tatha + aagata, betyr da *han (hun, den, en) som er kommet fram til 
sannheten”. Dette gir en langt mer selvinnlysende og naturlig betydning av 
ordet. Buddha brukte ofte denne betegnelsen seg selv, men den brukes også 1 en 
mer generell betydning i noen sammenhenger, der betegnelsen kan stå for en 
hvilken som helst person som er kommet fram til erkjennelsen av sannhet eller 
virkelighetens natur. 

tilblivelse, betinget (paticcasamuppada) 

En psykologisk analyse av hvordan lidelser oppstår. Forståelsen av denne 
prosessen var en viktig del av Buddhas oppvåkning. I tekstene opptrer den i litt 
forskjellige varianter, og den varianten som finnes i tekst nr. 11 er den vanligste: 
*Uvitenhet former forestillinger, forestillingene former skjelneevnen, skjelne- 
evnen former oppfatningen av en indre og ytre verden, oppfatningen av en indre 
og ytre verden former sanseprosessen, sanseprosessen former følelsene, følel- 
sene former lengsler, lengsler former følelsesmessige involveringer, følelses- 
messige involveringer former forventninger, forventninger former tilblivelse, 
tilblivelse fører til forfall og undergang, og dette skaper sorg og smerte.” Denne 
rekkefølgen kan også snus, slik: "Sorg og smerte er betinget av forfall og 
undergang, forfall og undergang er betinget av tilblivelse, tilblivelse er betinget 
av forventninger... osv.” 

I tekst nr. 216 finnes en annen variant som ikke har med de to første leddene 
— uvitenhet og forestillinger — 1 ovenstående variant, som blir de to siste leddene 
når rekkefølgen snus. Her munner serien i stedet ut 1 en interessant gjensidig 
vekselvirkning mellom leddene *skjelneevne” og oppfatningen av en indre og 
ytre verden” før den fortsetter som i forrige variant: *... sanseprosessen formes 
av oppfatningen av en indre og ytre verden, følelsene formes av sanseproses- 
sen,” osv. 


tilflukt (sarana) 

Den vanlige oversettelsen av dette ordet er *tilflukt”, og selv om denne 
betydningen kan diskuteres, blir den også brukt i denne tekstsamlingen. Når 
man erklærer seg som *buddhist”, tar man tradisjonelt tilflukt i de tre verdier 
eller *juveler” (ratana): Buddha, læren (Dhamma) og fellesskapet (Sangha). 
Den sangha man da tar tilflukt i, er strengt tatt ikke fellesskapet av ordinerte 
munker og/eller nonner, men ariyasangha. 


treningsnormer (sikkhapada) 
— se vinaya, sila 


upadanakkhandha 
— se khandha 


vinaya 

Treningsdisiplin, disiplin. Dette er de normene eller reglene som munker og 
nonner forplikter seg på å følge etter beste evne. Antall normer varierer fra 218 
til 380 i de forskjellige skolene. Noen overtredelser av normene, som f.eks. drap 
eller samleie, fører til utstøtelse fra ordenen. Andre overtredelser kan man gjøre 
opp for på forskjellige måter og få tilgivelse mot å love å skjerpe seg for 
framtiden. 


yakkha (skr. yaksha) 
En mytisk klasse åndevesener. 

ærverdig (arahant, skr. arhat) 

*En ærverdig”. Ordet har sammenheng med verbet arahati, *å fortjene noe”, 
og implisitt i dette ligger at en arahant er en som har gjort seg fortjent til heder 
og respekt, en som fortjener å æres. I buddhismen er en arahant en person som 
har nådd full oppvåkning. Buddha omtales som en arahant, og de av elevene 
hans som nådde full oppvåkning, omtales også som arahant, "ærverdige”. For- 
skjellen på Buddha og andre arahanter er at Buddha nådde oppvåkningen selv, 
på egen hånd, mens andre arahanter når oppvåkningen ved å følge Buddhas 
veiledninger. Se også ariyapuggala. 


ånd 
— se gud 


åtte slags mennesker 
— se ariyapuggala 

Register over lignelser 


Tallet viser til tekstnummer 


akrobaten og læregutten................ 121 
blader, en håndfull...........soooooorrerrern 57 
Buddha pløyer og Sår........srrrrrrnrennn 43 
bygge trapp til takterrasse............. 194 
dødens tre sendebud.........envorvnrnvnnnr 63 
elefanten og de blinde..........ornrrrnnre 119 
fjellbekken..........ssrrnnrnrrrrrrnrrrrrrrrnnnr 59 
fjellet og døden.........sernnrvvvrnrrvnrrrnnnr 62 
flåtens tennene 108 
forgiftet pil..........sernrrnrrrrrrnrrrnrrrnrerr 186 
frø, gode og dårlige.........rrrrrrrrvrrrr 222 
følelser som to piler...........rrrrrrnrrrr 216 
gode gjerninger og månen, solen og 

morgenstjernen..........rrrvervvvrrr 164 
gullsmeden arbeider med gullet....152 
harpen og tonen........ssrrrrrrvrvrrvrnrrrnnr 99 
harpestrenger, renstemte..............e 100 
kampestein flyter ikke............oonn0e 223 
katten og de nære ting.......»srrvvrnnrr 156 
kjerneved.ngesdkemutesmtr 211 
kjærlig omsorg som en mor.........e 165 
kongens grenseby........rrrnrrvrvrrvrrverrnr 36 
landets vakreste pike, vet ikke 

hvem surnet isse 192, 194 
landets vakreste pike og en skål med 


luftspeilinger..........rnnrrrrrnrrrvrrnrrrnrerr 211 
løven. sssta baukafefeudsugn 44 
månen, være SOM......sernrrrrrnvrerervrnrrrnr 54 
personer som tørke og regn.........+» 130 
rekke av blinde menn........eenvnvnvnrrn 187 
rikdom som en INNSJØ.......-rrrrrrrrrrvrrr 77 
sanden i Ganges......msnrnvrrnnrvvrrrrennn 191 
sennepskornet og døden.........»orrrrrns 64 
sinn som et lynglimt og som en dia- 
MANE ardatsrsden ped 183 
sinnet som en apPe.....rrrrrrrrvrrvrrvrrennn 150 
skilpadden og åket.........sorrrrrrrrrrrrrrnr 58 
skjellsord og gaver.........smmrrrvvrrennn 139 
skjære kvister og greiner..........-oorr 190 
skjære hele jorden i småbiter........... 190 
skumdott i Ganges.......mrnrernvvrrvrnrerr 211 
slangen, om å fange........rsrrrvrrrrrrrrrnr 52 
smør eller olje synker ikke.............. 223 
spor I stein, sand og vann........»rorrr 129 
tryllekunstner..........sororrvrrvvrrrrrnrrrrr 211 
vannbobler.........snovrnnvnrrnnronvnvevnnenrnr 211 
veien til en gammel by.......rorvvrnvnene 39 
veien til Rajagaha............oooorooorrronr0en 38 
Øks i munnen.....sesnrvorovrnenrnrnvnrenrnene 142 
åker, god, middels god og dårlig...112 

Register over personnavn 


Aggivessana 
Klan-navnet til jainen Saccaka Niganthaputta. 12 — 16 


Ajatasattu Vedeihiputta 
Konge av Magadha, etter at han hadde tatt livet av sin far, kong Seniya 
Bimbisara. 150, 279, 280 


Ajita Kesakambali 
Ajita med hårkappen. Respektert filosof og religiøs leder på Buddhas tid. 
Hans filosofi innebar at handlinger ikke medførte resultater. 229, 272 


Akkosaka 
Brahman som skjelte ut Buddha. Ble senere buddhist. 160 


Alara Kalama 


En meditasjonslærer som Gotama oppsøkte og gikk i lære hos før han ble 
Buddha. 9, 10, 20 


Ambapali 
Høyt respektert luksusprostituert i Vesali. Ga en park som gave til Buddha og 
munkene. Ble senere nonne. 43, 44, 86, 88, 204, 266 


Ananda 

Munk. Buddhas fetter. Var en av dem som sto Buddha aller nærmest. 36, 37, 
59,92, 100, 101, 110, 129, 157, 170 — 174, 195, 201, 228, 229, 232, 246, 254, 
255, 266 — 277, 281 


Anathapindika 

Rik bankmann i Savatthi. Het egentlig Sudatta, men var kjent under tilnavnet 
Anathapindika, som betyr *han som gir mat til de fattige”. Ble kjent for sin 
store gavmildhet da han kjøpte parken Jetalunden for et astronomisk beløp og 
ga den som gave til Buddha og munkene. 37 — 41, 44, 46, 90, 111, 117, 120, 
126, 128, 137, 200, 203, 217, 222, 237 


Angulimala 
Seriemorder som etter et møte med Buddha ble munk. 44 — 50 


Anuruddha 


Munk. Fetter av Buddha og en av hans fremste elever. 195, 203, 204, 274 — 
278 

Asibandhakaputta 
Landsbyhøvding. Var elev av jainene og hadde flere samtaler med Buddha. 
132, 133, 182, 256, 257 


Assaji 
Munk. En av de fem som praktiserte askese sammen med Gotama før opp- 
våkningen. 25 — 27 


Bahiya Daruciriya 

Sjøfarende handelsmann, forliste og hadde bare bark å kle seg 1. Da trodde 
folk han var asket, og de gjorde slik ære på ham at han snart også selv trodde at 
han var blitt en ærverdig. Oppsøkte deretter Buddha og fikk veiledning slik at 
han virkelig ble en ærverdig. 200, 201 


Bhaddiya 
Munk. En av de fem som praktiserte askese sammen med Gotama før opp- 
våkningen. 24 


Bharadvaja 
Brahman-klan. Omtrent 20 personer med dette navnet er nevnt i Tipitaka. 63, 
64, 94, 95, 99, 160 


Brahma 

Den høyeste guden i det gamle India. Opptrer også under betegnelsen Brah- 
ma Sahampati (*Allfader Brahma”) og Mahabrahma (*Den store Brahma”). 19, 
20, 24, 52, 60, 99, 108, 226 — 228, 241, 275 


Canki 
En lærd brahman. 94 


Cunda 
Munk. Også kalt Maha-Cunda, *Cunda den store”. Yngre bror av Sariputta. 
116, 138, 159, 195, 281 


Cunda 

Smed i Pava. Serverte Buddha ris, kaker og mørt svinekjøtt som ble hans 
siste måltid før han døde. Det har vært hevdet at maten var bedervet og at det 
var dette måltidet som forårsaket Buddhas død, men i tekstene presiseres det at 
det ikke var noe galt med maten, og at Buddha, som på den tiden allerede hadde 
vært alvorlig syk en tid, døde av alderdomssvakhet. 141 — 144, 268 — 270 


Dhamma 
Nonne fra Savatthi. 259 

Dhaniya 
Gjeter ved bredden av elven Mahi. Dhaniya og hans hustru og to døtre sluttet 
seg til Buddha. 60 — 62 


Dighajanu 
Legmann av koliya-klanen. Buddha tiltaler ham med navnet "Tigerfot” 
(Byagghapajja). 163 — 165 


Dona 
Brahman som forhindret kamp om Buddhas levninger. 279, 280 


Gagga 
Brahman, Angulimalas far. 47 


Ganaka-Moggallana 
Brahman og matematiker som sluttet seg til Buddha. 58 


Gotama (skr. Gautama) 
Adelig klan i sakya-folket. Buddha var en Gotama, og dette var det navnet 
han vanligvis ble tiltalt med av personer som ikke var hans tilhengere. Passim 


Indra 
Vedisk gud, identisk med Sakka. 52 


Isidatta 
Offiser under kong Pasenadi av Kosala. 72 


Jambukhadaka 
Omvandrende asket. 264 


Janussoni 
Brahman. 94 


Jeta 
Prins 1 Savatthi. Solgte parken Jetalunden til Anathapindika og bekostet selv 
en praktfull inngangsport til parken. 40 


Kaccayana 
Munk. En av Buddhas fremste elever. Også kjent som Maha-Kaccayana, 
*Kaccayana den store”. 195, 231 


Kapathika 
Ung og lærd brahman. 215 

Kappina 
Munk. En av Buddhas fremste elever. Også kjent som Maha-Kappina, "Kap- 
pina den store”. 195 


Karaya(na) 
Offiser under kong Pasenadi av Kosala. 69, 70 


Kasibharadvaja 
Brahman av Bharadvaja-klanen. Han var kjent som en dyktig bonde, derav 
navnet Kasibharadvhaja, *Bonde-Bharadvaja”. 63, 64 


Kassapa (skr. Kasyapa) 
Munk. En av Buddhas fremste elever. Også kjent som Maha-Kassapa, *Kas- 
sapa den store”. 73, 74, 175, 195, 277, 278 


Kevaddha 
Borger i Nalanda. 59, 60, 226, 227 


Kisa-Gotami 
Kvinne av Gotama-klanen. Var så mager at hun ble kalt Kisa-Gotami, *Magre 
Gotami”. Buddha hjalp henne til å akseptere døden. Ble nonne. 84, 85 


Kolita 
Identisk med Moggallana, som ble kalt Kolita fordi han kom fra byen Kolita- 
gama. 28 


Kondafifia 
Munk. En av de fem som praktiserte askese sammen med Gotama før opp- 
våkningen. 24 


Kotthika 
Munk. En av Buddhas fremste elever. Også kjent som Maha-Kotthika, *Kot- 
thika den store”. 195 


Lohicca 
Brahman, guvernør i Salavatika i landet Kosala. 130 — 132 


Manhali 
Licchavifyrste som oppsøkte Buddha. 113, 114 


Mahanama 


Munk. En av de fem som praktiserte askese sammen med Gotama før 
oppvåkningen. 25 

Mahapajapati Gotami 
Buddhas tante og fostermor. Var den første som fikk ordinasjon som nonne. 
36, 37 


Makkhali Gosala 
Respektert filosof og religiøs leder på Buddhas tid. Hans filosofi innebar en 
fornektelse av både handlinger og resultater. 230, 272 


Malunkyaputta 
Munk. 214, 215 


Mantani 
Brahmankvinne, Angulimalas mor. 47 





Mara 

Mara er den personifiserte død og fristelse. I egenskap av frister har han visse 
trekk til felles med Satan-personen i kristendommen. Men Mara regjerer ikke 
over noe helvete. (Som en kuriositet kan nevnes at likheten mellom Mara og 
mare-ritt ikke er tilfeldig. Begge ordene kommer av samme indoeuropeiske rot.) 
24, 30, 107, 241, 260, 261 


Matali 
Guden Sakkas vognstyrer. 161 


Medakathalika 
Læregutten til en akrobat. 139 


Migajala 
Munk. 126 





Moggallana (skr. Maudgalyayana) 
Munk. Sammen med Sariputta en av Buddhas to fremste elever. Han døde før 
Buddha. 26 — 28, 195, 203 


Moliya Sivaka 
Omvandrende asket. 66 


Nakulamata 
*Nakulas mor”, gift med Nakulapita. 109 





Nakulapita 
*Nakulas far”, gift med Nakulamata. 109, 205, 206 

Nigantha Nataputta 
Leder for jainene. Muligens den samme som i andre kilder kalles Mahavira. 
41, 182 


Nigrodha 
Omvandrende asket. 135, 136 


Pakudha Kaccayana 
Respektert filosof og religiøs leder på Buddhas tid. Hans filosofi innebar en 
fornektelse av både handlinger og resultater. 231 


Pasenadi 
Konge av Kosala og nær venn av Buddha. 44, 46 — 48, 55, 69, 70, 73, 81, 
102, 103, 125, 150, 166 


Pokkharasati 
Framstående brahman. 55, 94 


Potthapada 
Omvandrende asket. 219 — 222 


Purana 
Offiser under kong Pasenadi av Kosala. 72 


Purana Kassapa 
Respektert filosof og religiøs leder på Buddhas tid. Hans filosofi ser ut til å 


ha vært en form for materialisme. 230, 272 


Punna 
Nonne. 222 — 224 


Radha 
Munk. 260, 261 


Rahula 
Buddhas sønn. 28, 29, 243 


Rama 
Uddakas lærer. 9 — 1 1, 21 


Revata 
Munk. Sariputtas yngste bror. 195 


Rohitassa 
En gud. 216 

Sakka 
Gudenes konge, identisk med Indra. 99, 105, 106, 161, 225, 275 


Sanjaya Belatthiputta 
Asket og filosof. Skeptiker som unnvek å ta stilling til filosofiske spørsmål. 
272 


Sandaka 
Omvandrende asket. 228 — 232 


Sariputta (skr. Shariputra) 
Munk. Het opprinnelig Upatissa. Sammen med Moggallana en av Buddhas to 
fremste elever. Han døde før Buddha. 26 — 29, 55, 56, 195, 204, 205, 264 


Seniya Bimbisara 
Konge av Magadha. Venn av Buddha. Ble drept av sin sønn Ajatasattu som 
deretter overtok tronen. 37, 39, 47, 55 


Sigala 
Ung mann i Rajagaha som fikk veiledninger av Buddha. 151 


Siha 
General i Vesali, tilhørte licchavi-klanen. Var tilhenger av Jainene, men viste 
også respekt for Buddha. 41 — 43 


Sivaka 
En ånd (yakkha) som hjalp Anathapindika. 38 


Sona 
Munk. 124, 125 


Sonadanda 
Rik og lærd brahman i Campa. 54 


Storrike 
Storrike, Mahavijita, er en konge i en fabel. 101 


Subhadda 
Munk, den siste som ble ordinert i Buddhas nærvær. 272 — 274 


Subhadda 
Munk som ikke likte de normene Buddha hadde innført. 278 


Sudassana 
Prins, kong Pasenadis nevø. 125 

Sudatta 
Se Anathapindika 


Suddhodana 
Fyrste av sakya-folket i Kapilavatthu. Buddhas far. 28 


Sunakkhatta 
Munk, tidligere licchavi-fyrste 1 Vesali. 67, 68, 113 


Sunita 
Søppeltømmer i Rajagaha. Deretter munk. 50, 51 


Talaputa 
Teatersjef i Rajagaha. Deretter munk. 29 — 32 


Tarukkha 
Brahman. 94, 95 


Tigerfot 
Se Dighajanu 


Todeyya 
Brahman. 94 


Udayin 
Munk. 219 


Uddaka, Ramas elev 
En meditasjonslærer som Gotama oppsøkte og gikk i lære hos før han ble 


Buddha. 9 — 11, 21 


Upaka 
Asket. Den første Buddha snakket med etter oppvåkningen. 21, 22 


Upatissa 
Se Sariputta. 


Upavana 
Munk. 212, 213 


Vaccha 
Også kalt Vacchagotta. Asket som ble munk. 262, 263 

Vappa 
Munk. En av de fem som praktiserte askese sammen med Gotama før opp- 
våkningen. 24 


Vasettha 
Brahman. 94 — 96, 99 


Vepacitti 
Konge over asuraene. 161 


Vethadipaka 
Brahman. 279, 280 


Vimala-Kondaifina 
Munk. Ambapalis sønn. 86 


Yama 
Gud over dødsriket, dødens fyrste. 83 

Kart over det nordøstlige India på Buddhas tid 

Register over stedsnavn og folkegrupper 


Ajujjhaya 
Sted ved bredden av Ganges. 246 


Alavi 
By mellom Savatthi og Rajagaha. 155, 156, 158 


Allakappa 
Land i nærheten av Magadha. 279, 280 


Andhalunden 
En lund ca. 3 km syd for Savatthi. 204 


Bambuslunden 

Opprinnelig kong Bimbisaras private park utenfor Rajagaha. Kongen ga den i 
gave til Buddha og munkene, og dette var det første stedet hvor sanghaen hadde 
fast eiendom. 28, 151, 160, 218 


Bambusporten 
Landsby i Kosala. 146 


Baranasi 
Også kjent som Varanasi eller Benares. Hovedstad 1 landet Kasi. 21, 22, 24, 
25, 242 


Beluva 
Landsby 1 nærheten av Vesali. 266 


bhaggaene 
En folkestamme som holdt til mellom Vesali og Savatthi. 109, 205 


Bhanda 
En vajji-landsby mellom Vesali og Hatthigama. 268 


Bhesakalunden 
En lund i landet Bhagga mellom Vesali og Savatthi. 109, 205 


Bodhgaya 
Stedet der Buddha nådde oppvåkningen. 


buliene 
En klan som reiste et minnesmerke over Buddha i byen Allakappa. 279, 280 

Campa 
Hovedstad i landet Anga i øst. 55 


Dakkhinagiri 
Distrikt syd for Rajagaha. 63 


Ekanalaya 
Landsby i Dakkhinagiri, syd for Rajagaha. 63 


Ekornforingsplassen 

Et område i Bambuslunden ved Rajagaha. Det fortelles at en fyrste på utflukt 
sovnet der en gang og ble vekket av et ekorn like før en slange skulle til å bite 
ham. I takknemlighet ga han ordre om at det fra da av regelmessig skulle legges 
ut mat til ekornene der. 151, 160 


Ganges 
Indias lengste elv. 31, 57, 218, 230, 246 


Gaya 
By ca. 10 km fra stedet der Buddha nådde oppvåkningen. 21, 244 


Ghositas park 
Kloster i byen Kosambi, gitt som gave av den rike kjøpmannen Ghosita. 174 


Gribbetoppen (Pali Gijjhakuta, skt. Gridhrakuta) 
En av de fem åsene rundt Rajagaha. Populært sted for eneboere. 124 


Himalayafjellene 
Hima betyr snø og alaya betyr noe 1 nærheten av "lagerplass”, så Himalaya 
betyr derfor noe slikt som *snølageret”, eller *stedet med mye snø”. 107 


Hiranfiavati 
Elv som rant forbi Kusinara, der Buddha døde. 270 


Icchanangala 
Landsby i landet Kosala. 94, 95 


Isipatana 
Åpent område ved Sarnath i nærheten av Baranasi, med en hjortepark der 
Buddha holdt sin første tale. 21, 22, 24 


Jetalunden 

Park i Savatthi som den rike kjøpmannen Anathapindika ga som gave til 
Buddha og munkene. 37, 40, 41, 44, 46, 111, 117, 120, 126, 128, 137, 158, 200, 
203, 217, 237, 243 

Kakkarapatta 
By i koliyaenes land. 163 


kalamaene 
En klan som holdt til i byen Kesaputta i Kosala. 74 — 77 


Kammasadamma 
By i kuruenes land. 188, 254 


Kapilavatthu (Skt. Kapilavastu) 
Sakyaenes hovedstad, der Buddha vokste opp. 28, 36, 104, 279, 280 


Kasi 

En stat der Baranasi var hovedstad. På Buddhas tid var Kasi blitt absorbert av 
Kosala, og Pasenadi var konge i begge rikene. Landet var et viktig sentrum for 
handel, særlig med luksusvarer som silke og parfyme. 8, 22, 150 


Kesaputta 
En by i Kosala, der kalamaene bodde. 74 


Khomadussa 
En by i sakyaenes land. 106 


koliyaene 
En klan som var naboer og slektninger til sakyaene, Buddhas klan. 104, 279, 
280 


Koliyanagara 
En by i koliyaenes land. 104 


Kosala 

Et av de viktigste kongedømmene i India. På Buddhas tid hadde Kosala slukt 
nabolandet Kasi. Kong Pasenadi hersket over Kasi og Kosala. Hovedstaden var 
Savatthi, en by Buddha ofte besøkte. Kosala hadde også herredømme over sa- 
kyaenes land og byen Kapilavatthu, som Buddha stammet fra. 44, 46, 55, 69, 
70, 73, 74, 102, 107, 125, 146, 150, 166 


Kosambi 
Hovedstad i landet Vamsa, vest for Baranasi. 78, 174, 228 


Kuru 

Land som lå i området omkring New Delhi. Noen hundre år før Buddha var 
Kuru et viktig og toneangivende land der mye av det vi senere kjenner som hin- 
duisk kultur ble utviklet. 

Kusinara (Skt. Kushinagar) 
Hovedstad i mallaenes land, stedet der Buddha døde. 269 — 272, 276 — 280 


Licchaviene 
Den viktigste klanen i Vajji-republikken. Licchavi-fyrstene var kjent for å 
elske stor prakt. 41, 43, 44, 47, 67, 113, 279, 280 


Lumbiniparken 
Stedet der Buddha ble født. Kong Asoka lot sette opp en søyle der med en in- 
skripsjon der det bl.a. står: *Her ble Buddha født”. 


Magadha 

Et av de viktigste kongedømmene 1 India på Buddhas tid. Kong Seniya 
Bimbisara regjerte i landet. Hans sønn Ajatasattu Vedehiputta tok livet av sin far 
og overtok makten på Buddhas eldre dager. Hovedstaden var Rajagaha, senere 
Pataliputta. Kong Ajatasattu erobret Kosala og senere også Vajji, og Magadha 
ekspanderte til å omfatte det meste av India noen under kong Asoka noen hun- 
dre år etter Buddhas tid. 16, 19, 39, 47, 51, 55, 63, 150, 264, 279, 280 


Makutabandhana 
En av mallaenes helligdommer øst for Kusinara, der Buddha ble kremert. 277 


Malla 
Mallaenes land var delt i to. Den ene delen hadde Pava som hovedstad, den 
andre delen hadde Kusinara som hovedstad. 270 — 272, 276 — 280 


Medalupa 
En av sakyaenes landsbyer, ca. 10 km fra Nagaraka. 69, 70 


moriyaene 
Klan i India, holdt til i Pipphalivana. 279, 280 


Nagaraka 
En av sakyaenes byer. 69, 110 


Nalaka 
En landsby i Kosala. 264 





Nalanda 

By i nærheten av Rajagaha. I middelalderen utviklet klosteret (vihara) i Na- 
landa seg til å bli et stort buddhistisk universitet med 10 000 studenter. Univer- 
sitetet ble ødelagt under de muslimske invasjonene i landet. Området rundt Na- 
landa fikk navn etter det berømte universitetet — vihara — og landsdelen heter 
derfor 1 dag Bihar. 55, 59, 132, 182, 256 

Nerafijara 
Elv ved Uruvela, der Buddha nådde oppvåkningen. 17 


Pava 
Hovedstad i den ene halvparten av mallaenes land. 141, 268, 277, 279, 280 


Pavarikas mangolund 
Det fantes to mangolunder med dette navnet. Den ene var i Kosambi, den 
andre i Nalanda. 55, 59, 132, 182, 256 


Pipphalivana 
Moriya-klanens hjemsted. 279 


Rajagaha (Skt. Rajagriha) 
Hovedstaden i Magadha. 26, 28, 37, 39, 40, 50, 58, 124, 151, 218, 280 


Rohini 
En liten elv som dannet grensen mellom sakyaenes og koliyaenes territorier. 
104 


sakyaene 
Stamme i det nordlige India, hovedstaden var Kapilavatthu. Buddha var en 
sakya. 26, 28, 36, 69, 74, 95, 104, 106, 110, 146, 279, 280 


Salavatika 
Landsby 1 Kosala som brahmanen Lohicca administrerte under kong Pase- 
nadi. 130 


Sarnath 
Se Isipatana 


Savatthi (Skt. Shravasti) 

Hovedstaden i Kosala. En av de seks største byene 1 India på Buddhas tid. 
Buddha tilbrakte 25 regntidssesonger i byen. 39, 40, 44 — 46, 48, 64, 73, 81, 
84, 102, 103, 111, 117, 120, 125, 126, 128, 136 — 138, 150, 166, 170, 171, 195, 
196, 200, 201, 203, 204, 216, 217, 237, 243, 252, 259, 260, 263 


Sedaka 
By i sumbhaenes land. 139, 202 


Sitalunden 
En lund i nærheten av Rajagaha. 38 


Sivaka-porten 
En av byportene i muren rundt Rajagaha. 38 

Sumbha 
Et landområde omkring byen Sedaka. 139, 202 


Supparaka 
Havneby på vestkysten av India, nord for Mumbai. 200 


Uruvela 
Distrikt ved elven Nerafijara, 1 nærheten av stedet der Buddha nådde opp- 
våkningen. 16, 17, 21, 25, 244 


Vajji 
Aristokratisk republikk, der licchaviene var en av de viktigste klanene. 92, 93 
Vesali 


Licchavienes hovedstad. 36, 41, 43, 44, 47, 86, 204, 207, 266 — 268, 279, 
280 


Yamuna 
Stor elv som flyter sammen med Ganges ved Baranasi. 31, 57 

Temaregister 


Enkelte ord, som f.eks. *brahman”, *filosof”, *munk” og *sinn”, forekommer så 
hyppig i tekstene at det har liten hensikt i å føre dem opp i dette registeret. 


adel, 44, 54, 57, 70ff, 82, 93, 102, 163, 
219, 221, 279 

aktivitet, 42 

alderdom, 16, 20, 80ff, 87, 121, 128, 
215ff, 233f 

aldring, 8 

ansatte, 101, 103, 154f 

ape, 168, 177 

arbeid, 52, 63, 90, 101, 152ff, 164f, 
195f 

arbeidsgiver, 154f 

arrestasjoner, 101 

askese, 21, 42, 231, 244 

asket, 13f, 21f, 24ff, 38, 42, 45, 66, 
72, 86, 93, 97, 130, 133, 137, 228, 
231, 264, 272, 277 

autoritet, 75f, 226f 

avsky, 8, 42, 60, 81 

avslutning, 42, 129, 199, 207f, 263 


baktale, 94, 140, 143, 147, 160, 183, 
236 

balanse, 125, 164, 174 

banyan-tre. 246 

barn. 48, 55, 61, 70, 86, 101, 103, 108, 
111, 152ff, 163, 180f, 234, 272, 
276 

begjær, 19, 21, 23, 29f, 42, 54, 971, 
105, 107, 118f, 126, 130ff, 187, 
192, 218, 234f, 240, 249, 260, 265 

begrepsdannelse, 105 

beruset, 32, I 11, 141 

berømmelse, 126f 

besluttsomhet, 32, 174f 

besvare et spørsmål, 134 

betinget tilblivelse, 19, 254 

betinget, 193, 207f, 254 

bevissthet, se også skjelneevne, 10f, 
168, 173, 243, 247, 274 


blader, 78, 81, 128 

blinde menn, 138, 216 

bonde, 96, 99, 132, 164, 219 

brenner42,128, 208, 243f, 262, 278 

bruke tingene riktig32, 90, 102f, 120, 
122ff, 125, 153f 

budbringere, 81 

bønn, 20, 28, 82, 257 

bøter, 101 


danse. 101, 202 

dennesidig, 201 

diamant, 211 

dogmer, 75f 

drap, 32, 47, 159, 182f, 248, 257 

drepe, 45, 47, 75f, 94, 97, 101, 107, 
141f, 146f, 151, 159, 165, 161f, 
182f, 230f, 236, 239f, 257 

drikkfeldighet, 151f 

dypmeditasjon 14, 185f, 236f, 274f 

dysenteri, 157, 269 

død, 8, 13, 15f, 21, 37, 63, 76, 80ff, 
103, 115, 121, 128, 136ff, 147, 151, 
154, 163, 178f, 190, 201, 207, 
214ff, 220ff, 229, 231, 233f, 250, 
254, 256f, 259, 263, 266ff, 274ff 

dårlige venner, 123, 151f, 160, 164f 


egoisme, 105 

eiendomsfølelse, 100 

eiertrang, 100f 

eksistens, 16, 23f, 31, 50, 76, 113, 136, 
260 

eksistensbegjær, 23 

ektefolk, 109 

eldre, 8ff, 34, 92, 195f 

elefant, 31, 38, 46, 50, 62, 64, 81f, 122, 
138, 150, 176, 200, 260 

elever, 28f, 34f, 42f, 54, 70ff, 132, 
136, 148, 154, 271 

en som viser veien, 58 

eneboer, 9, 70f, 126, 156, 216, 231 

enighet, 33, 57, 92, 135, 140, 144, 148 

ensomhet, 14, 34, 49, 69, 72, 81, 126, 
185f, 199, 203, 236, 273 

erkjennelse, 11, 23, 189, 191ff, 201, 
221, 245, 249, 274 

etikk, 25, 39 

etisk, 108f, 114f, 118, 148, 163 

evig, 64f, 80, 121, 136f, 146, 214f, 
219f 


far, 8f, 14, 28, 83f, 90, 108, 111, 151, 
157, 169, 218, 226f, 234, 238 

fenomenenes orden, 67 

fenomener, 14, 31, 33, 42,67, 118, 
133, 171f, 188f, 191ff, 198f, 202ff, 
208ff, 236, 245, 267f, 274 

fire parene av personer, 29, 148 

fjell, 29, 31, 81f, 107, 175ff, 231 

flid, 50, 90, 149, 154f, 164, 169 

flåte, 61, 128f 

forandring, 197f, 208f 

forbruk, 128 

forbrytelser, 101, 152 

forbryter, 50, 129, 228 

fordrive, 41f, 120, 122, 124, 180, 236 

foreldre, 54, 86, 103, 108, 142ff, 154, 
229 

forestillinger, 17, 32, 65, 81, 217 

forgiftet pil, 214 

forgjengelig, 64, 67, 85f, 88, 118, 
174f, 196, 231, 242, 245, 268, 274, 
275f, 278 

form. 64, 74, 113, 119, 136, 146, 172f, 
193, 201, 205f, 209, 212, 234f, 
242ff, 252ff, 259, 261ff 

fornuftig, 103, 120, 129, 164, 242 

forståelse, 10f, 13f, 24ff, 39, 57, 71, 
73, 76, 78, 97, 117f, 129, 133, 
171f, 177f, 183, 185, 1884, 1974, 
201ff, 207f, 225, 236f, 248, 250, 
252, 266f, 269f, 276, 278 


forurensninger, 15f, 22, 113, 120ff, 169, 
177, 196, 201, 204, 238ff, 245, 250, 
260, 263ff, 271 

forventninger, forventningsmønstre, 17, 
254 

forvirret, 51, 66, 75, 105, 174f, 183, 
191, 262 

forvirring, 24ff, 29, 39, 57, 75f, 114, 
119, 122, 163, 183, 191, 196, 217, 
254 

fred, 9ff, 14, 16, 19, 30, 33, 41, 50, 55, 
78, 81f, 97, 99, 105f, 109, 115, 123, 
126, 129, 147, 150, 156, 179, 185, 
194, 199, 215, 221, 234, 236, 243, 
262, 270, 275, 279 

frelser, 232 

frigjøring, 16f, 24, 55f, 63, 85, 114, 
118, 129, 173, 178f, 197, 199f, 237, 
240f, 252, 264f 

frihet, 27, 49, 66, 107, 117, 125f, 141, 
148, 177,201, 211, 218, 222f, 243, 
245, 256, 265, 275 

frykt, 11, 30, 48, 84, 151, 222, 224 

frø, 63, 97, 101, 190, 256 

fullmånen, 49, 95, 195f 

fødsel, 15f, 20, 24, 43, 53, 63, 84, 95, 
97,99, 121, 215ff, 225, 233f 

følelsene 12ff, 124, 133, 171, 188, 191, 
198f, 204ff, 236, 244f, 248ff, 255, 
263, 267 


gammel by, 58 

gaver, 29, 40, 43, 57, 62, 77, 103, 128, 
141, 143f, 148f, 154, 156, 165, 196, 
229, 238 

gavmildhet25, 39, 108, 156, 164f, 230, 
248 

gjeld, 32, 90, 108 

gjenfødelse, 42f, 180f 

gjerninger49f, 71, 73f, 83f, 90, 95, 99, 
102f, 121, 125, 155, 159, 180f, 223 

gjerrighet, 100, 108, 165 

glede. 14f, 35, 61, 63, 71, 75f, 90, 93, 
101ff, 106, 1 15ff, 123, 126, 133, 
140, 144, 149, 153, 163ff, 171, 
174f, 177ff, 183, 185ff, 194, 196ff, 


312 


205, 208f, 2114, 236f, 242f, 252, 
263, 268f, 277 

glede på andres vegne, 76, 178f, 183 

gode tanker, 83f, 166, 168 

gode fortjenester, 29, 148, 165f, 196, 
270 

gode ord, 49, 83f 

gradvis innføring i læren, 25, 39 

grådighet32, 42, 75f, 81, 97, 105, 
114, 127, 129, 133, 170ff, 178f, 
183, 188, 191, 197f, 201, 203f, 
207, 236, 248, 264, 267 

gud, 13, 21, 24, 35, 44, 51, 53f, 54f, 
57, 64f, 74, 77, 83f, 95, 98, 105, 
108, 111, 128, 144, 146f, 161, 165, 
172, 182, 216, 221f, 225ff, 231, 
241, 253, 260, 268, 275ff 

gullsmed, 87, 169 


handling 15, 23, 42, 49, 54, 76, 82, 90, 
93ff, 100, 109f, 116, 143f, 1504, 
155, 159, 178, 183f, 196, 223f, 
229ff, 236ff, 256, 263f, 271 

harpe, 124f 

hat, 19, 29, 32, 42, 66, 75ff, 84, 97, 
104ff, 114, 118, 127, 145f, 172, 
178, 183, 187, 191, 196, 223, 244, 
248, 264f, 270 

heder, 10f, 29, 72, 86, 126, 148, 196, 
260, 270 

hell og lykke, 1 11f 

helvete, 15, 49, 82, 99, 130f, 143, 148, 
182, 257 

hemmelig lære, 266 

henrettelser, 101 

himmelen, 15, 21, 25, 39, 52, 817, 
108f, 128, 131, 140f, 147, 151, 
153, 155, 165f, 180, 223, 256f, 270 

hinsidig, 201 

hjemløshet, 9, 36f, 49, 54, 72, 80, 97, 
131, 135f, 263, 273 

hudfarge, 13, 94 


iherdighet, 32, 53, 63, 123, 164, 172, 
194, 199 
ikke-hat, 236 


ikke-selv, 67, 88, 118, 121, 242 

ikke-vold, 35, 139, 236 

ildelementer, 190 

illusjon, 46, 247 

indre og ytre verden, 17, 254f 

innsikt, 13, 16, 23ff, 27, 29f, 39, 41, 51, 
55, 72, 86, 91, 118, 125, 129, 135f, 
158, 165, 174, 195, 201f, 211, 215, 
222, 229, 232, 236, 252, 259, 264f, 
272f 

innsiktsmeditasjon, innsiktstrening, 88, 
222, 259 

innsyn, 57, 66f, 74, 134, 148, 212f 

intensjon, 235, 256 

intethetens plan, 9f, 173, 274 

involveringer, 17, 84, 210, 238ff, 254 

involveringsgruppene, 23, 172, 193, 
233f, 253 


Jordelementer, 190 


kapital, 101 

katten, 172 

kjeft, 100, 138, 148, 160ff, 257 

kjerneved, 246 

kone og barn, 103, 111, 154 

konge, 38, 47f, 56, 58, 64, 69ff, 73, 814, 
93f, 96, 99, 10 1ff, 124ff, 128f, 138, 
142f, 164, 225ff, 228, 271, 275 

konsentrasjon, 9f, 14, 23, 34, 110, 113, 
118, 123, 129, 148, 169, 184, 1854, 
194, 199, 211, 226, 236f, 241, 256, 
256, 260, 263f, 268 

krangel, 70f, 100, 104, 134ff, 138, 152, 
161f 

krenke, 109, 150f, 230, 239 

krig, 104f, 129, 228 

kroppen , 12ff, 32, 35, 70f, 76, 80, 88, 
96, 114, 119, 122, 124f, 128, 133, 
137f, 142f, 151, 163, 171, 1784, 
185f, 188ff, 197f, 202ff, 220, 223, 
229, 236, 242ff, 247, 250f, 259, 267 

kunnskap, 9f, 15f, 23f, 51, 54f, 64, 74, 
95,99, 118, 155, 174f, 210, 225, 
237 

kvinner, 36f, 55, 92, 126, 129, 133, 
164f, 228, 271 


latskap, 151f 

lege, 77, 214 

legfolk, 133, 163, 165 

legkvinner, 55, 126, 270f 

legmenn, 55, 90, 125f, 156, 164f, 205, 
270f 

lengsler, 17, 174f, 196, 254f 

lidelse, 15, 23ff, 28, 34, 39, 41, 63ff, 
67f, 78f, 84, 88, 90, 97, 102, 107, 
114, 118, 121f, 124, 155, 165, 178, 
186, 194, 196, 21, 203, 209, 211, 
215, 217f, 221, 224, 230f, 233ff, 
245, 251f, 255, 259 

lidenskap, 9ff, 19, 93, 126, 186, 196, 
207f, 210, 212f, 244f, 247, 249, 
259, 261, 270, 275ff 

lik, 83, 190 

liker, 23, 81, 98, 105, 126, 147, 214, 
233f, 252 

lotus, 8, 20, 37, 41, 55, 58, 81, 97, 
137, 186 

luftspeiling, 246f 

lykke, 14, 50, 111f, 1 15f, 140f, 147, 
151, 155, 159, 165f, 168, 179, 
197ff, 201, 208f, 221f, 230f, 251, 
256f 

lykkelig, 14f, 19, 51, 54f, 64, 74, 76f, 
84f, 90f, 95, 98, 104f, 114, 125, 
128, 140f, 146f, 150, 165, 172, 
179f, 182, 185, 201f, 226, 228, 
237, 259, 270 

lykketreff, 79 

lynglimt, 211 

lyve, 75f, 94, 102, 140, 142f, 147, 
151, 159, 183, 230, 236, 257 

lærdom, 160, 215 

læremester, 28, 62, 75f, 219, 277 

lærens hjul, 22, 24, 64 

lærere, 54, 57, 108, 131ff, 154, 216 

løgn, 42, 48, 100, 135, 137f, 159, 
228f, 239, 248, 257 

løvebrøl, 51, 56, 222, 260 

løven, 64f 


magi, 60 

mann og hustru, 109 

medfølelse, 20, 35, 45, 47, 52, 57, 74, 
76f, 85, 132, 139, 142, 149, 178f, 
181, 183f, 196, 200, 268, 281 

meditasjon, 31, 35, 38, 51, 70, 1717, 
175f, 200, 210f, 217, 228, 266f, 281 

meditere, 12f, 40f, 50, 98, 1 16f, 175f, 
217 

metode, 90, 101, 119f, 183, 188, 195, 
221f, 264 

middelvei, 23 

mirakler, se også undere, 59, 68 

misliker, 105 

misunnelig, 160 

mor, 9, 28, 37, 83f, 86, 90, 108, 111, 
153, 157, 169, 180f, 184, 218, 234, 
238 

moral, 47, 54, 94, 112f, 140, 180, 211, 
231 

motvilje, 36, 76f, 119, 129, 133, 145, 
171, 178, 180, 183f, 188, 192, 1974, 
201, 203f, 207, 236, 249, 252, 267 

munkefellesskapet, 39, 41, 43, 45, 77, 
144, 148, 266f 

munnhelten, 152 

månen, 60, 73, 98, 159, 180f, 201 


natur, 24f, 27, 35, 39, 53, 136f, 177, 
190, 205f, 230, 242, 248, 252, 261, 
267, 271, 275f, 278 

nestekjærlighet, 145 

nibbana, 10f, 16, 19, 22f, 34, 38, 41, 45, 
48, 57f, 78, 84, 93, 98, 112, 118, 
156, 159, 188, 195f, 212, 215, 221, 
261, 264f, 270, 275 

nonne, 37, 55, 85, 126, 133, 170f, 174, 
270f 

novise, 29, 32, 47 

nytelser , 14, 23, 25, 38f, 50, 97, 102, 
113, 115, 177, 185f, 211, 234, 236, 
238, 252f, 263, 265 

nytelseslyst, 23, 98, 102, 234 

nøysomhet, 86, 118, 236 

objekt, 171, 201, 235, 244ff, 259 

ofring, 77, 92, 96, 101, 143f, 181, 229, 
238 

omtanke, 130f, 140, 143, 145, 172, 
271 

ondskap, 46, 65, 77, 127, 130f, 150, 
160, 166, 183, 223 

oppfatninger, 15, 94, 143 

oppførsel, 34, 118, 148, 163, 165 

opphør, 10f, 15ff, 23, 25, 34, 39, 59, 
78f, 97, 110, 122, 173, 194, 201, 
209, 211, 215, 221, 233, 235ff 

opphøyde liv, det, 9, 16, 26, 35, 49, 
63, 70, 74, 110, 112ff, 119f, 132, 
217, 221, 242, 245, 247, 259ff, 273 

oppmerksomhet, 9f, 12ff, 23, 30, 32, 
34, 56, 63, 76, 110, 118, 123, 133, 
139, 154, 161f, 170ff, 174ff, 178, 
181, 183, 185f, 188, 194ff, 20 1 ff, 
207ff, 212, 236ff, 243, 248, 256, 
259, 263f, 266ff, 276, 278 

oppvåknet, 38, 40f, 64, 95, 99 

oppvåkning 10f, 13f, 17, 19, 21ff, 55f, 
69ff, 78f, 114, 117, 123, 129, 148, 
165, 173, 193f, 196ff, 212, 215, 
221, 256, 260, 263, 268, 270, 272, 
274 

oppvåkningsfaktor56, 123, 193f, 
196ff, 212, 260, 263, 268 

ordinasjon 24ff, 28f, 36f, 46, 51f, 72, 
85f, 137, 222, 259, 273f, 278 

overbevisning91, 108f, 212, 219, 262 

overmenneskelige evner, 59 


passivitet, 42 

personlighetsfaktorer, 248, 260 

politiker, 106 

politikk, 106 

praksis, 56f, 129, 139, 195, 204, 219, 
225, 238, 240, 262 

praktisere, 16, 21, 23, 26, 29, 32ff, 57, 
68, 70, 72, 74ff, 110, 113f, 135f, 
146, 156, 172, 174, 195f, 198, 200, 
204, 207f, 238ff, 263, 272f 

prostituert, 25, 44, 86 

pusten, 12f, 118, 188, 196ff 


påpasselighet, 164 


redsel, 11, 175 

regjeringsmakt, 107 

respekt, 22, 29f, 34, 55, 70, 72f, 751, 
83f, 92f, 95, 108, 1117, 133, 148, 
151, 154, 158, 170f, 196, 200, 270f, 
274 

rett beslutning, 23, 110, 160, 236ff, 
256, 263f 

rett bestrebelse, 23, 110, 160, 236ff, 
256, 263f 

rett handling, 23, 110, 160, 236ff, 256, 
263f 

rett konsentrasjon, 23, 110, 160, 236ff, 
256, 263f 

rett levevei, 23, 110, 160, 236ff, 256, 
263f 

rett oppmerksomhet, 23, 110, 160, 
236ff, 256, 263f 

rett syn, 23, 110, 160, 236ff, 256, 263f 

rett tale, 23, 110, 160, 236ff, 256, 263f 

rikdom , 8, 86, 90, 94, 101ff, 153, 155, 
163 

rosenepletre, 14 

røtter, 248 


samboer, 126 

samvittighet, 1 11, 114, 270 

sannheter, fire edle, 23f, 112, 194, 212, 
233ff 

sansefunksjonsfelter, 193, 233 

sanseprosessen, 17, 245f, 254f 

seier, 22, 150, 162 

seierherre, 22, 126, 150 

seksualitet, 32, 140, 142f, 151 

selvdisiplin, 97, 111, 268 

selvet, 121, 205f, 219, 221f 

selvkontroll, 53, 112, 120, 122, 124, 
230 

selvplaging, 23 

sendebud, 82f 

sennepskorn, 85 

simsapatrær, 78 

sinnslikevekt, 14, 76, 123, 174f, 178, 
183, 186, 194, 188, 237 

sinnsro, 106f, 169, 174f, 184, 196, 203 

sint, 36, 145, 148, 160, 162 

sjel, 137, 214f, 220 

skatter, 54, 11, 108 

skilpadde, 79, 223 

skjellsord, 52, 97, 160, 223 

skjelneevne, se også bevissthet, 17, 
64, 124, 136f, 172, 193, 206, 209, 
234f, 242ff, 247, 253f, 259, 261ff 

skumdott, 246 

slange, 69, 88, 123 

sløvhet og treghet, 32, 192 

smerte, 12f, 17, 23, 69, 75, 82f, 93, 
110, 121f, 159, 168, 174, 188, 
195, 204ff, 215, 218, 224, 2331, 
244, 251f, 255, 261, 266, 269, 275 

smigreren, 152f 

smilende visdom, 211f 

snylteren, 152 

som er kommet fram til sannheten, 
den, 22f, 27, 40, 42f, 59, 64, 67, 
77, 132, 137, 162, 214f, 220, 2624, 
266f, 269f, 272, 274 

sorg, 14ff, 20, 23, 27, 36, 50, 57, 63, 
74, 80f, 84f, 96, 98, 106f, 110, 112, 
121, 136, 153, 156, 186, 188, 195, 
205f, 215, 218, 227, 233f, 237, 
242, 244, 251f, 254f, 271 

spekulasjoner, 113, 119f, 129, 135, 
217, 228, 262 

spill, 151ff, 164f 

stavakrobat, 139 

stjele, 25, 75f, 94, 96, 142f, 147, 159, 
182f, 230, 239f, 257 

straffetiltak, 101 

stupa, 201, 277, 279f 

støv på øynene, 19ff, 35 

subjekt, 201, 245f 

sult, 52, 122, 152, 158f 

sumpen, 138 

sunne røtter, 248 

svinekjøtt, 268f 

syk, 8, 16, 83f, 155, 157, 205f, 242, 
266, 269 

sykdom, 8, 16, 71, 80, 122, 159, 204f, 
233f, 242, 261, 266 


sympati, 133, 153 
sønn, 28, 77, 84f, 260 
sårende ord, 140, 144, 183, 236 


takknemlig, 112 

tankeinnhold, 236 

tankelesing, 59f 

tanker, 14f, 29ff, 33f, 42, 48f, 53, 56, 
59f, 65, 76f, 82ff, 90, 104f, 107, 
109, 114, 116, 118ff, 123, 129, 133, 
143ff, 155, 166, 168, 1714, 1784, 
182f, 185f, 188, 191ff, 199, 202ff, 
210, 217, 219ff, 231, 234ff, 239, 
244f, 253, 256, 266ff, 271 

temme, 12, 48, 50, 61, 180 

teorier. 72, 121f, 137 

tilblivelse, 16f, 19, 77, 99, 110, 136, 
177, 204, 251f, 254f, 264f 

tilflukt, 29, 39, 43, 50, 54f, 62, 73f, 77, 
100, 119, 133, 140f, 144, 148, 219, 
224, 248, 258, 273 

tilfreds , 72, 90, 107, 112, 115f, 118, 
171, 176, 179, 185, 205, 273 

tillit, 20, 24ff, 39, 55, 63, 82, 1471, 
155f, 165, 171, 182f, 200, 262, 272 

tjenere, 8, 103, 154 

tomprat, 147, 160, 183, 229, 239, 248, 
257 

tosk, 134f, 150, 161f, 223 

treningsdisiplin, 36f, 66, 79, 118, 140, 
142, 144 

treningsnormene, 32, 118 

tro, 9f, 60, 119f, 216 

trofast, 153f, 160, 168 

tryllekunstner, 247 

tvangsekteskap, 92 

tvil, 17, 75, 272 

tålmodig, 49, 97, 112,, 139, 161 


udødelige, det, 19f, 22, 26f, 67, 86, 98, 
248 

uetisk, 108, 163 

ufornuftig, 120 

ufødte, 16, 226f 

undere, se også mirakler, 59f 

undersøke, 43, 57, 124, 198f, 238, 246f 

undervise, 9f, 18ff, 42f, 64, 68, 71, 74, 
120f, 130ff, 137, 146, 182, 200, 
229, 272 

undervisningsunderet, 59f 

unyttige spørsmål, 121 

uro og bekymringer, 32, 192 

usunne røtter, 248 

utforskning av fenomenene, 123, 194, 
198f 

utholdende, 15f, 120, 122, 124, 156 

uvenner, 152, 166, 169 

uvennskap, 105, 142 

uvisshet, 24ff, 32, 39, 57, 75, 98, 108, 
193 

uvitenhet, 15ff, 42, 113, 120ff, 127, 
218, 248f, 251f, 264ff, 270 

uvørenhet, 123 


vakkert.16, 54, 87, 98, 167, 173 

vannbobler, 246 

vannelementer, 190 

velstand, 90 

velvære, 14, 115f, 185f, 208f, 236f 

venner, 40, 70, 83f, 90, 103, 117, 133, 
152f, 154, 156, 166, 234, 272, 279 

vennlig, 34, 40, 52f, 55, 71, 76, 95, 97, 
110, 140, 143ff, 148, 155, 178, 
181, 183, 204, 271 

vennlighet, 48, 63, 76, 93, 118, 139, 
146, 178, 180f, 183, 196 

vennskap, 57, 70, 73, 105, 110, 164 

verden, 17, 19ff, 24, 29ff, 33, 35, 40, 
47, 49, 52, 54f, 57, 60, 64, 74, 76f, 
79, 84f, 95, 98f, 108, 112, 114, 
128, 133, 136f, 140, 143ff, 151, 
156, 158f, 165, 167, 171, 178, 180, 
182f, 188f, 191ff, 197f, 201, 203f, 
207, 214f, 217, 219f, 221f, 225, 


227ff, 234ff, 238, 252ff, 259f, 264, 
267ff, 27 1ff, 275f, 278f 

verdens ende, 216f 

verdensaldre, 218 

vindelementer, 190 

vinning73f, 102, 126, 150, 164, 228 

visdom, 9f, 28, 30, 53, 55f, 63, 69, 72, 
80, 108f, 112ff, 118, 129, 1467, 
155f, 160, 165, 175, 178f, 182, 187, 
199f, 211f, 225, 238, 242f, 245, 
248ff, 259, 266, 273 

visjoner, 113 

vismann, 29, 32, 47, 62, 115, 181, 201, 
211, 250, 263, 275 

voldsbruk, 146 


ytterlighetene, 23 


ærverdig, 13, 19, 22, 24ff, 37f, 41, 49, 
51, 54f, 64f, 69f, 72, 74, 77, 79, 86, 
89, 92f, 95, 108, 115f, 1314, 146f, 
149, 156, 165, 174, 177, 180, 182, 
200f, 204, 222, 229, 232, 237, 240, 
254, 256, 259, 264f, 272ff 


ødelanden, 152f 

ødeleggelsestrang, 23, 234 

økonomi, 93, 164f 

øks, 162 

øyeblikk, 79, 114f, 117, 148, 168, 198f, 
205, 275 


åk, 63, 79, 97f 

åker, 29, 64, 131 ff, 148, 196 

årsak og virkning, 54, 99 

åtte menneskene, 148 

åttedelte vei, 23, 65, 110, 196, 236f, 
264, 268, 272f 

Tallet i høyre kolonne viser til tekstens nummer i boken. 

Puggalapafifiatti, PTS 41.....eonrrnrrrnrrnrrrnrrnrrrsrrrrernrrsnerrrenrrrerserssrnerenserennr 95 


Alle disse tekstene finnes på originalspråket pali på dette nettstedet: 
http://www.tipitaka.org/ De er også utgitt i bokform av Pali Text Society. I til- 
legg finnes det flere bokutgaver 1 land i Asia der theravadabuddhismen har en 
lang tradisjon, som Thailand, Burma og Sri Lanka, på de respektive landenes 
alfabet. 

